Pali 


SCRISORI CĂTRE 
G. IBRĂILEANU 


xXx 


Ediţie îngrijită de 
M. BORDEIANU, VIORICA BOTEZ, GR. BO- 
TEZ, I. LĂZĂRESCU şi AL. TEODORESCU 
Prefaţă de 
N. I. POPA 


STUDII ȘI DOCUMENTE 


D 


EDITURA MINERVA 
1971 
BUCUREŞTI 


PREFAŢĂ 


Scrisorile primite de G. Ibrăileanu de la colaboratorii Vieții românești și păstrate la 
Biblioteca centrală „M. Eminescu“ a Universități: din laşi constituie o mină prețioasă de 
informații pentru istoria noastră literară. Din iniţiativa Centrului de Lingvistică, istorie lite- 
rară şi folclor din Iaşi şi a Bibliotecii Universităţii ieșene, un colectiv format din I. Lăză- 
rescu, Al. Teodorescu, Gr. Botez, M. Bordeianu și Dan Mănucă a publicat în 1966, un prim 
volum d= Scrisori către Ibrăileanu !, cuprinzînd corespondenţa criticului cu Gala Galaction, 
Hortensia Papadat-Bengescu, D. D. Pătrășcanu, Mihail Sadoveanu și Paul Zarifopol. Unii 
comentatori ai lui G. Ibrăileanu au și subliniat valoarea excepţională a acestor mărturii di- 
recte ale scriitorilor, relative la viața, la munca şi creaţia lor literară, conduse, atent și efec- 
tiv, de îndrumările lucide și ferme ale conducătorului de fapt al mişcării din jurul marii 
reviste din Iaşi, considerat de toți ca un adevărat spiritus rector.2 Scrisorile aruncă și lu- 
mini indirecte asupra personalității lui G. Ibrăileanu şi a sensului activ dat de el dialogului 
Viu angajat cu scriitorii. i 

Dar fondul de peste 1500 de scrisori adresate lui G. Ibrăileanu de scriitorii Vieţii româ- 
nești, deveniți prieteni personali, este încă departe de a fi epuizat. Un colectiv de la ace- 
leași instituții ieșene, format din Grigore Botez, Viorica Botez, M. Bordeianu, I. Lăzărescu 
şi Al. Teodorescu, a ales un alt lot de asemenea documente literare relative la toate eta- 
pele străbătute de Viața românească, de la pregătirea apariției revistei în 1906 pînă în 1933. 

O parte din aceste scrisori au fost deja publicate. Altele sint încă inedite. Reluate 
în volum, ele întregesc imaginea lui G. Ibrăileanu şi alcătuiesc un tablou, revelator asupra 
relaţiilor lui cu scriitorii. Privite în ansamblul lor, scrisorile publicate în acest al doilea 
volum reprezintă trei etape din istoria Vieţii românești. În cea dintii, se reflectă pre- 
misele întemeierii revistei, cu începere încă din 1905; a doua se situează între 1906—1916, 
dată cînd revista Își suspendă apariția pentru trei ani; în fine, a treia priveşte reluarea ei 
în 1920 și activitatea pînă în 1933, cînd Ibrăileanu încredințează conducerea revistei, trans- 
ferată” la București, unei echipe tinere formate din Mihai Ralea și G. Călinescu. 


1 Scrisori către G. Ibrăileanu, ediţie îngrijită de M. Bordeianu, Gr. Botez, I. Lăză- 
rescu, Dan Mănucă și Al. Teodorescu, cu o prefață de Al. Dima și N. I. Popa. București, 
Editura pentru literatură, 1966. („Studii şi documente“). 

2 Vezi N. I. Popa, G. Ibrăileanu şi „Viaţa românească”, în Iașul literar, 1966, nr. 2; 
Al. Teodorescu, G. Ibrăileanu şi colaboratorii „Vieţii româneşti“, în Revista de istorie și 
teorie literară, 1966, nr. 2 şi Hortensia Papadat-Bengescu şi „Viaţa românească”, în Viaţa 
românească, 1966, nr. 3; Al. Piru, G. Ibrăileanu (Viaţa și opera), Bucureşti, Editura pentru 
literatură, 1967. 


Scrisorile din 1905 ale lui Spiridon Popescu dau indicaţii asupra tratativelor duse de 
el la Bucureşti cu C. Dobrogeanu-Gherea, C. Stere, I. Nădejde, H. Sanielevici şi Dr. N. Lupu 
în vederea regrupării forțelor democratice şi literare în jurul unei mari publicaţii, vrednice 
de tradiţiile culturale ieșene și capabile să atragă talentele din toată ţara. Rezervele foşti- 
lor generoși îndepărtați acum de la ideologia socialistă și muncitorească din prima etapă a 
activităţii lor publicistice, dezvăluie deja noua lor orientare spre liberalism. Spiridon Popescu 
şi H. Sanielevici au îndoieli asupra posibilităților de a scoate revista la Iași: „Iaşul — 
provincia ar omori revista, deci e neapărată nevoie să iasă la Bucureștii — capitala“, îi 
scrie Spiridon Popescu, convins că în capirală se asigură mai uşor fonduri, condiţii pentru 
tipar și o difuzare largă. 

Poporanist consecvent şi în opera sa literară, el face totuşi numeroase demersuri per- 
sonale pentru a obține colaborări de la Bucureşti, dă idei pentru organizarea redacției și 
pentru tipar. Scrisorile lui dintre 1905—1907 ni-l arată ca intermediar activ între redac- 
ţia revistei și colaboratorii din Bucureşti. Om practic şi cu experiență, el slujește deopotrivă 
nevoile gospodăreşti ale publicaţiei ieșene. 

Jean Bart, alt poporanist fidel ideologiei formulate încă de la Evenimentul literar, se 
orientează mai larg, graţie unei experiențe mai întinse și unei vocaţii de scriitor, unde va 
valorifica viaţa trăită şi prin care va putea evada din carieră, realizindu-se ca om şi crea- 
tor literar. 

Cele 48 de scrisori ale lui C. Stere fac din el o prezență masivă în volum, ca ideolog 
şi animator al poporanismului, cu limitele care au fost deja relevate, dar şi cu spiritul lui 
dinamic de om de cultură intensă, preocupat mai ales de idei și atigidini, dar intransi- 
gent şi gelos de autoritatea lui printre colaboratori. Faptul chiar că, sub lozinca popora- 
nistă și în ciuda ei, Viaţa românească a publicat atîtea opere care îi depășesc doctrina so- 
cial-politică, dînd credit autorităţii de critic a lui Ibrăileanu, îi dovedeşte spiritul dialectic. 
El conciliază rigoarea logică a ideologiei politice cu mersul înainte al vieţii. Marea lui operă 
ciclică, În preajma revoluției, va ilustra această capacitate deosebită a ginditorului sistema- 
tic de a se supune faptelor obiective. Prieten devotat al lui Ibrăileanu, el a pus de acord 
ținuta de mentor al ideologiei revistei cu aceea de polemist gata oricind la replici vehemente. 

D-rul N. Lupu, în scrisorile lui din primii doi ani ai revistei, ne apare ca om po- 
litic de vocaţie și spirit practic, El întrevede implicațiile politice din viaţa publicaţiei ieşene 
şi ajută, prin intervenţii personale, organizarea și condiţiile ei materiale, obținerea de co- 
laborări la Bucureşti. În aceeași categorie vom situa și pe I. Botez, viitorul profesor uni- 
versitar de engleză, care a fost un conducător destoinic în administraţia și contabilitatea des- 
tul de complicată a unei reviste întreținută mai ales din abonamente și care îşi plătea co- 
laboratorii, — indicație semnificativă pentru prețuirea acordată muncii de creație a scriito- 
rilor. Corespondența lui din anii 1906—1914 ia adesea aspectul unor rapoarte contabilicești, 
privind fondurile, situația abonamentelor, propunerile de plată a scriitorilor, soluţiile de 
ordin practic relative la administraţie și tipar, urmărind tenace să restabilească un echilibru 
financiar adesea deficitar şi amenințat de cererile insistente de mari avânsuri ale autorilor 
strîmtoraţi. 

Complexa și seducătoarea personalitate a lui Ibrăileanu apare însă msi ales din dis- 
cuţiile lui cu redactorii revistei și cu colaboratorii din prima perioadă a Vieţii românești, 
între 1906—1916. Modestul secretar de redacţie s-a înconjurat de o echipă omogenă și or- 
ganică, în ciuda marilor diferențe dintre oameni ca G. Topîrceanu, M. Sevastos, M. Carp, 
Gh. Kernbach, Dr. N. Quinez, I. 1. Mironescu. Redactori permanenţi sau redactori pentru 
perioada ingrată de vacanță, sfetnici locali ca C. Stere şi Octav Botez, Rodion Steuerman 
şi Otilia Cazimir, corespondenți din provinciile românești ca G. Tofan sau consilieri în- 

depărtați ca Spiridon Popescu, Jean Bart, Izabela Sadoveanu, Constanţa Marino-Moscu şi 
I. Al. Brătescu-Voineşti, toţi sînt preocupați, alături de soarta manuscriselor lor trimise la 
redacţie, de însuşi bunul mers al revistei şi de ridicarea nivelului ei. Şi această atitudine 
reflectă desigur problemele ridicate chiar de severul „secretar de redacţie“, ascuţit și exigent 
față de toţi corespondenţii lui, chiar cu cei mai initimi. Cele 92 de scrisori adresare de 
Brătescu- Voineşti lui Ibrăileanu între 1906—1928 şi cele numai 51 scrisori de răspuns păs- 
trare la Biblioteca Academiei ale criticului ieșean din 1906—1912, alcătuiesc o mărturie 
elocventă asupra climatului critic şi totodată prietenesc, de încredere reciprocă creat între 
revistă și scriitori, graţie tactului desăvirșit și delicateței ferme cu care erau primite și 
tratate textele propuse. Pentru că Ibrăileanu judeca textele și nu persoana autorilor, cu 
sentimentul înalt al răspunderii unui critic scrupulos și atent să înțeleagă opera, fără a o 
supune unor dogme sau sisteme estetice preconcepute, ci cu receptivitatea unui spirit deschis. 

Grija continuă a lui Ibrăileanu pentru bunul mers al redacţiei se oglindește în scri- 
sorile primite de la M. Carp, M. Sevastos şi G. Topîrceanu care îl consultă asupra su- 
marului numerelor, a sumelor acordate autorilor, a corecturilor de tipografie, a difuzării şi 
ecoului Vieţii româneşti. G. Topirceanu, adus de Ibrăileanu de la București şi „devenit ieșean“, 
după o serie de scrisori care stabilesc condiţiile de viață materială ale scriitorului la Iași, 
i-a fost amic intim. El reprezintă uneori revista în rubrica Miscellanea, unde susținea pole- 
mici. Scrisorile criticului, adresate poetului şi comentate de Const. Ciopraga !, sînt docu- 
mente sugestive pentru munca dusă de critic în îndrumarea şi desăvirșirea operei poetului. 
M. Carp, cumnatul lui Ibrăileanu, a fost un element de bază în redacție. Scrisorile lui din- 
tre 1909—1915 îi mărturisesc gîndul de a lucra în acord cu conducătorul revistei, mai ales 
cînd acesta se afla în vacanţă la miînăstiri, perioadă cînd numerele își realizau cu greutate 
echilibrul dintre literatură, studii, cronici, recenzii, note și revista revistelor. Acelaşi gind 
de a-l mulțumi pe Ibrăileanu, plecat la odihnă, exprimă şi alți redactori de vacanță: 
Dr. N. Quinez (1906—1909), Gh. Kernbach (1906—1909), I. I. Mironescu (1906). La difi- 
cultatea de a avea colaboratori de calitate, se adăugau pentru ei problemele tiparului, ale 
hirtiei, ale corecturilor, în fine satisfacerea cererilor de bani ale autorilor care trebuiau 
plătiți după nivelul textelor trimise, adesea chiar numai angajare sau promise. Conștienți 
că îi tulbură liniştea, ei țin totuși să-i cunoască părerea și hotărîrea în probleme spinoase, 
mergind de la încheierea sumarului și pînă la cele mai mici dificultăți de ordin material. 
M. Sevastos, fost elev al lui Ibrăileanu la Liceul Internat din lași și ulterior memorialist 
pitoresc al Vieţii românești, îşi exprimă, în scrisorile dintre 1909—1915, nevoia de a avea 
acordul criticului în selectarea materialelor bune de tipar. 

Partea cea mai interesantă din scrisorile trimise lui Ibrăileanu este aceea care priveşte 
dezbaterile angajate de acesta în jurul textelor literare și ideologice, a cronicilor şi recen- 
ziilor, a polemicilor. Al Teodorescu a analizat temeinic şi cu ascuțime aceste discuţii neîn- 
trerupte ale criticului cu colaboratorii revistei, în lumina scrisorilor, subliniind rolul pozitiv 
al acestui schimb viu și cordial de păreri 2. 

I. Cantacuzino, mare om de știință și codirector cîtva timp la Viața românească, apare 
cu o singură scrisoare, indicație clară a rolului său redus la revistă. Mult mai activ este 
C. Stere care răspunde la solicitările de studii şi urmărește vigilent poziția ideologică ma- 
pifestată, luînd atitudine fermă în polemicile dezlănțuite chiar de el în domeniul social- 


1 Const. Ciopraga, G. Ibrăileanu către G. Topîrceanu, în Viaţa românească, 1954, 
ar. 11. 
2 Al. Teodorescu, articolul citat, din Revista de istorie şi teorie literară, 1966, nr. 2. 

politic. Spiridon Popescu, Jean Bart şi I. I, Mironescu își supun, cu destulă modestie, proza 
destinată revistei, solicitind observații și acceptind criticile întemeiate ale mentorului aces- 
teia. Începuturile lor trimise de scriitori poporaniști, în deplinul sens al cuvîntului, sînt 
încurajate, dar cu rezervele impuse de unele excese din texte. I. I. Mironescu este şi ini- 
țiatorul unor evadări ale prietenilor revistei, cu C. Stere și G. Ibrăileanu, pe „drumurile de 
munte“ din Neamţ. În sensul democratic al revistei, Dr. N. Lupu trimite articole despre 
situația grea din sate, 

Corespondenta lui Ibrăileanu cu 1. Al. Brătescu-Voinești, unde avem și o serie de 51 
de răspunsuri din anii 1906—1912 ale criticului, oferă o imagine probantă pentru autori- 
tatea și influența acestuia asupra scriitorului, Se poate afirma că Ibrăileanu l-a „descoperit“ 
pe Brătescu-Voinești și l-a format, orientindu-l, nuvelă cu nuvelă, pe calea unei proze de 
calitate care s-a şi impus prin Viaţa românească. Erau între ei şi unele afinități, — la oa- 
meni de viaţă interioară, „consonanța sufletelor noastre“, — după cuvintele scriitorului, lucizi 
in fața procetului de destrămare a unei clase sociale mijlocii, sub apăsarea societăţii bur- 
gheze. Ibrăileanu prețuieşte această literatură de surdă revoltă socială şi de luptă pentru 
dreptate în această „lume a dreptăţii“, după titlul amar al nuvelii. lar autorul recunoaşte 
in Ibrăileanu pe „colaboratorul bucăților ce am scris de cînd ne cunoaștem“ și îşi explică 
opera relativ redusă prin „un spirit prea de critic“. Dar cînd Brătescu-Voinești publică în 
revista ieșeană patru scrisori cu probleme filozofice relative la cunoaştere, de pe poziţii 
sceptice și agnostice, criticul se vedea obligat să-i atragă atenţia, cu toată delicareşea, că 
acel roman așa-zis filozofic proiectet nu era sprijinit pe o gîndire temeinică: termenul „con- 
cepție materialistă“, şi realismul pe această bază, erau greșite şi asemenea pr ocupări filozo- 
fice și pacifiste îl îndepărtau de la literatură, unde dovedise deja un talent deosebit. Ibră- 
ilez.nu, socialistul din tinereţe, recunoștea totuși în scriitor şi un răzvrătit împotriva unei 
societăți de aspect darwinian, unde „a dispărut numele sclaviei, nu însă și realitatea ei“. 

Scrisorile lui Brătescu-Voinești formează pe alocuri un memorial de scriitor, care de- 
plinge mediocritatea mediului din Tîrgovişte, condiţiile proaste în care scrie, în lupta se- 
veră cu spiritul autocritic, În mijlocul acestui marasm, prietenia caldă și cronicile lui Ibrăi- 
leanu îl susțineau. Îi face mărturisiri relative la faptul divers autobiografic, transpus pe 
plan literar în Blana lui Isaia, în care se vedea greşit o imitație după Mantaua lui Gogol. 
Dă explicații asupra piesei lui, Sorana, publicată sub două semnături deosebite. Cînd Viața 
românească, de orientare germanofilă, sub influența lui C. Stere, ia atitudine la începutul pri- 
mului război mondial, — Brătescu-Voinești, pacifist convins, rupe legătura cu revista. 

Contribuţia femeilor scriitoare la Viaţa românească constituie pentru noi un mijloc de 
sondaj psihologic în intimitatea lui Ibrăileanu. Sensibil și spirit intuitiv pătrunzător, el 
găses în legăturile epistolare de lungă durată cu Izabela Sadoveanu, cu Constanţa Marino- 
Moscu, prietenă a familiei și prozatoare cu ambiţii, ulterior cu Hortensia Papadat-Bengescu 
şi Ouilia Cazimir, un climat de afectivitate și delicateţe, necesar criticului-poer. Sentimen- 
tul lor de prietenie, atenţiile Jor pentru acest mare neliniștit, frămîntat de complexe pe care 
le va agrava o sănătate șubredă, îl învăluiau cu o undă de simpatie caldă și cuceritoare. 
Aceasta nu-l va împiedica să le privească critic textele trimise, articolele Izabelei Sado- 
veanu sau proza Constanţei Marino-Moscu. 

Izabela Sadoveanu, cerebrală de cultură solidă, are idei înaintate și se informează 
continuu, pune probleme literare contemporane, ia atitudini curajoase, ţine să le difuzeze. 
Este o agitatoare care îl stimulează pe Ibrăileanu, deși îi recomandă în fiecare scrisoare 
să-și menajeze sănătatea. În cele 34 de scrisori trimise criticului, dă idei asupra problemelor 
contemporane, propune teme de discuţie. 

Cazul Constanţei Marino-Moscu este mai complex și mai delicat. Muzicană, femeie 
de viaţă interioară și convinsă de vocația ei literară, ea suferă de un complex de frustraţie 
faţă de veleitățile ei de afirmare. Revendicînd paternitatea subiectului unei nuvele a lui 
Sadoveanu, împrumutat de acesta dintr-un caiet intim al ei, ea îi cere lui Ibrăileanu să-i 
restabilească originalitatea. Foarte perseverentă, ea ajunge, prin intermediul criticului, la 
propuneri de colaborare cu M. Sadoveanu. Se plinge 'în numeroase scrisori (59 de toate, în- 
tre 1906—1928), de dificultăţile întîmpinate în publicarea unor volume de -nuvele și ro- 
mane şi solicită sprijinul direct al lui Ibrăileanu. Este, de altfel, o notă comună a multor 
scriitori care văd în conducătorul Vieţii româneşti un om cu mare trecere în lumea ieșeană 
şi a ministerelor, capabil să-i ajute în rezolvarea unor probleme grele de numiri, carieră uni- 
versitară, locuinţă, publicare de volume, aconturi mari pentru colaborări de perspectivă. 
Din scrisori se mai vede că Ibrăileanu, omul lipsit de simţ practic pentru el, făcea totul 
pentru existența revistei şi pentru setisfacerea colaboratorilor, spre marea îngrijorare a ad- 
ministrației şi contabilităţii, asaltate de cereri insistente. 

Constanţa Marino-Moscu a fost și ea condusă şi afirmată de Ibrăileanu, cum o re- 
cunoaște şi ea în scrisori afectuoase. Receptivă, ea s-a supus observațiilor relative la nuvela 
Ada Lazu, unde criticul constata că eroina nu luptă cu mediul, ci numai cu ea însăși. La 
care scriitoarea, mărturisind că Ibrăileanu „i-a pus condeiul în mînă“, promite că aceste 
„mari greşeli“, „se vor mai reduce întrucîtva nu față de dv. ca critic, ci ca om“. 

Otilia Cazimir, formată şi ea ca poetă în cercul Vieţii românești, își exprimă în scri- 
sori recunoştinţa şi prietenia față de Ibrăileanu, cum o va face mai tirziu, în volumul Prie- 
tenii mei scriitorii. Ana Conta-Kernbach, profesoară și pedagogă, soţia lui Gh. Kernbach, 
poet și redactor ocazional al revistei, propune și ea studii și informaţii pedagogice, ne- 
mulțumită de întîrzierea publicării unor articole și de locul făcut soţului ei. 

Ibrăileanu a întreținut legături susținute cu specialiști capabili să informeze cititorii 
în problemele vremii, după lucrări şi reviste apusene. I. Botez îi trimite materiale din An- 
glia. C. Botez, fratele lui, trimite de la Berlin recenzii de cărți germane și elogiază artico- 
lele lui Ibrăileanu. O. Botez asigură de asmenea rubrici, recenzii şi revista revistelor. Iorgu 
Iordan discuta cu Ibrăileanu sensul social al seriei de romane Histoire contemporaine de 
Anatole France, Dr. N. Quinez anunţă și el articole și recenzii. 

Viaţa românească, frămintată de ideea unităţii culturale a tuturor românilor, a sta- 
bilit legături cu Ardealul și cu Bucovina. Horie Petra-Petrescu apreciază revista scrisă „în 
spirit mai europenesc“, se arată preocupat de difuzarea ei în Transilvania şi cere mai multă 
„literatură frumoasă“. G. Tofan, publicist bucovinean, recunoscător revistei pentru atenţia 


acordată provinciei lui, trimite la Iaşi articole despre situaţia din Bucovina sub regimul 


austriac, 
Este semnificativ faptul că scurta existență a revistei Însemnări literare, publicată la 


Iași în 1919, sub direcția lui G. Ibrăileanu, M. Sadoveanu și G. Topîrceanu, nu apare de 
loc în scrisorile publicate acum. Colaborările au fost mai curînd locale, reprezentînd un cerc 
restrins, în care își fac debutul o serie de tineri ca Demostene Botez, Ionel Teodoreanu, 
Al. A. Philippide. j 

În 1920, Viața românească își relua apariția, patronată de „Asociația literară și știin- 
yufică „Viața românească“, care publica şi un prospect semnét de intelectualii care aveau 
s-o sprijine 1. Nota Anul XII din Miscellanea, semnată P. Nicanor & Co., în numărul 1 din 


1 Asociaţia literară și ştiinţifică „Viaţa românească” dm nr. 1 (1920) este însoțită de 
lista scriitorilor, a oamenilor de știință și a publiciştilor regrupaţi în jurul revistei în noua 
ei organizare. Este un tablou promițător prin amploarea luată de mișcarea de la Iași. 

1920, anunţa reapariţia revistei, pe baze materiale mai solide, prevăzind și o editură pro- 
prie. Faptul că noua serie a Vieţii românești strage acum mulţi scriitori străini de ideolo- 
gia poporanistă, — adaptată desigur la situaţia de după război, —— indică prestigiul bine sta- 
bilit al publicației. După cum o declara Ibrăileanu, în articolul După 27 de ani, din nr. 1—2 
din 1933, — adevărat bilanț de încheiere a activităţii din cele două perioade, el anunţase 
Chiar în Cuvînt către cititor din primul ei număr din 1906, că va publica „scriitori de 
toate şcolile“, „tot ce ni se va părea mai bun“. 

În munca de reorganizare a Vieţii românești, s-au remarcat unii din vechii colabora- 
tori, rămaşi credincioşi crezului democratic și realist, cultivat de Ibrăileanu. D. D. Pä- 
trășcanu, spirit organizator și cu multe relații la Bucureşti, restabileşte legătura cu scrii- 
torii, urmăreşte noile condiții d: publicare a revistei: mașini tipografice bune, hirtia, pre- 
țul de vînzare, abonamentele, punerea pe picioare a editurii „Viaţa românească“, în con- 
curență cu editurile bucureștene. Gala Galaction, doritor să-și publice nuvelele în revista 
ieșeană şi în editura ei, Hortensia Papadat-Bengescu, mereu preocupată de a realiza o me- 
todă de creaţie obiectivă, precum şi alții reiau legătura cu Ibrăileanu. În scurt timp, în 
jurul lui se polarizează o întreagă mișcare literară nouă, în care generația mai veche de 
scriitori colaborează cu scriitorii tineri, îi ajută şi le lasă locul de conducere. Redacția revistei 
din 1920, unde M. Sevastos, G. Topirceanu, întors din prizonierat, îşi reluaseră sarcinile, se 
reînnoieşte considerabil prin intervenția lui Mihai Ralea, întors de la studii din Paris în 1922, 
plin de planuri îndrăzneţe şi dinamic. Alături de scriitorii din perioada anterioară, C. Stere, 
I. Al. Brătescu-Voineşti, Jean Bart, I. I. Mironescu, Constanţa Marino-Moscu, Hortensia 
Papadat-Bengescu, D. D. Pătrăşcanu, Otilia Cazimir, încă prezenţi prin scrisori trimise lui 
Ibrăileanu şi în coloanele revistei, apar autori noi atrași mai de mult de autoritatea Vieţii 
românești şi de prestigiul criticului ei: Paul Zarifopol, Demostene Botez, Al. Al. Philippide, 
Mihai Ralea, G. Călinescu, D. I. Suchianu, lonel Teodoreanu, Al. O. Teodoreanu, Olga 
Vrabie, G. Savul, V. Savel și alţii. Apariţia în Viața românească de după 1920 a unor poeți 
moderni ca Lucian Blaga şi I. Minulescu revelează o înșelegere mai largă a fenomenului 
poetic nou, odinioară privit de Ibrăileanu și Topîrceanu cu rezerve sau chiar cu ostilitate. 
În critica lui Ibrăileanu, aspectul estetic intervine acum alături de criteriul social. Un oa- 
recare impresionism domină în analizele sale de opere. Apologetul lui Tolstoi și Turgheniev 
din celebrul studiu Creaţie şi analiză se orientează spre „proustianism“ şi spre „critica de 
adincimi“, Este evident că noua generaţie literară a adus în viața revistei un suflu nou şi 
întineritor, dar tot sub auspiciile și cu încurajarea lui Ibrăileanu. Prietenia caldă care l-a 
legat de tineri ca Demostene Botez, Mihai Ralea, Otilia Cazimir, Ionel Teodoreanu şi 
Al. O. Teodoreanu îi exprimă nevoia de împrospătare şi înnoire, în idei, atitudini şi me- 
tode, relevîndu-i în acelaşi timp deosebita suplețe intelectuală. lată de ce vom vedea mereu 
în el un „catslizator“, un ferment activ în creaţia scriitorilor, pe care îi ajută să se cu- 
noască și să se realizeze în plinătatea talentului lor, luptind cu ispita facilităţii şi a unor 
șabloane, stăpinind fluxul verbal şi construind conștient. 

Scrisorile primite de Ibrăileanu în această a doua perioadă sînt mărturii probante pentru 
problemele care îi frămintă pe autori şi pentru ceea ce aşteaptă de la conducătorul revistei. 
M. Sevastos, redactor de nădejde și cu experiență, îl face martorul greutăților întîmpinate în 
scoaterea la timp a numerelor, rămase adesea în întirziere, fie din cauza colaboratorilor soli- 
citați şi nepunctuali, fie din cauza tipografiei, instalată acum într-un local propriu, ¿lături 
de redacție. Se adăugau la aceasta sarcinile publicării de volume în editur: „Viaţa româ- 
nească“, condusă de fapt, de la București, de D. D. Pătrășcanu. Cum se știe, această editură 
din provincie, care a publicat opere valoroase de C. Hogaș, Gala Galaction, I. I. Mironescu, 

C. Stere, D. D. Pătrășcanu, nu a putut rezista mult timp. Ea a avut însă meritul de a 
aduna în volume fragmente apărute mai intii în Viaţa românească. 

G. Topîrceanu își informează prietenul de întoarcerea din Bulgaria, unde, prizonier de 
război, trăise o experiență dureroasă pe care avea s-o realizeze, pe plan literar, în Pirin- 
Planina. Primul lu: gind era să revină la Iaşi, unde îl aștepta redacția revistei. Unii din 
vechii colaboratori ai Vieţii românești trimit scrisori rare, semnificative pentru îndepărtarea 
lor treptată de cercul ieşan, pentru diferite motive personale sau de ordin politic. C. Stere, 
condamnat pe plan politic și izolat în redactarea romanului-ciclu, mai curind memorii per- 
sonale transpuse literar, îi vorbește despre acest proiect, în 1932. În 1936, el va recunoaşte 
pe Ibrăileanu ca „critic, publicist şi conducător de revistă“. 1. Al. Brătescu-Voineşti, orjentat 
după război în politică spre pacifismul doctrinar, de esența naţionalist-şovină din volumul 
În slujba păcii, continuă să-i scrie pînă la 1928. Dar farmecul legăturilor lor era deja curmat 
de rătăcirea ideologică a nuvelistului. I. I. Mironescu, acum medic curant al lui Ibrăileanu, 
aduce o altă notă de voioșie, de humor nemţean în scrisori prin care îi oferă lui Ibrăileanu 
ca leac împotriva oboselilor crescînde, perspectiva munţilor noştri din Moldova, popularizaţi 
de paginile entuziaste ale lui C. Hogaş. Excursia, „falsul pescuit şi falsa vinătoare“, pe care 
le mărturisea M. Sadoveanu, — iată evadări tipice pentru această grupare din laşi, de la 
C. Sere, G. Ibrăileanu, M. Sadoveanu, I. I. Mironescu, pînă la G. Topîrceanu și Demostene 
Botez. Acesta din urmă, prieten fidel al lui Ibrăileanu și tovarăș de plimbări, îl ţine în 
curent cu versurile depuse la redacția revistei care îl impusese. G. Savul, estetician care se 
anunţase ca un cercetător serios în acest domeniu, îi trimite 11 scrisori, cele mai multe din 
străinătate, cu informaţii asupra preocupărilor lui și asupra studiilor care i s-su publicat. 
V. Savel, colaborator mai vechi, revine în atenţia revistei cu scrisori relative la articolele 
trimise. Constanţa Marino-Moscu, rămssă credincioasă Vieţii românești, în ciuda unor decepţii 
personale legate de greutăţile întimpinate din partea lui D. D. Pătrășcanu în publicarea la 
editura revistei a unui volum ilustrat de fiul ei, își continuă corespondența cu Ibrăileanu pînă 
la 1928. Atrasă, ca şi prietena ei, Hortensia Papadat-Bengescu, de cercul de la Sburătorul 
lui E. Lovinescu, ea îşi amintește cu duioșie de lecţiile de obiectivitate date de Ibrăileanu, 
de „sentimentele bune“, de „grija“ și „imparţialitatea“ cu care el o tratase. Amintirile Cate- 
vinei State, publicate în Viaţa românească, pe fragmente, între 1920 şi 1931, aveau să-i 
atragă aprecierile favorabile ale lui Paul Zarifopol, care nu credea totuşi în posibilitățile 
artei și literaturii feminine. 

Ca şi ceilalți colaboratori, ea îl consideră pe Ibrăileanu într-o scrisoare din 1922, ca 
„Stilpul cel mare al Vieţii românești“. 

Intuiţia artistică a lui Ibrăileanu capătă noi dimensiuni în siguranța cu care simte, 
apreciază şi îndrumează în această perioadă pe scriitorii tineri, atrași de cercul revistei din 
lași și mai ales de personalitatea fascinantă a conducătorului ei. În grupul format de Ibrăi- 
leanu, Sadoveanu și Topîrceanu, Otilia Cazimir îşi încheie ucenicia și se afirmă. Cu timidi- 
tatea unei adolescente care simte un clocot liric, deşi stingăciile de limbă o rețin, Olga Vrabie 
îşi supune criticului versurile de început și cere să fie ajutată în desăvirșirea lor. Tonul 
scrisorilor ei răspunde solicitudinii atente cu care i-au fost primite şi publicate poeziile. 

Corespondenţa primită de Ibrăileanu de la echipa de tineri intraţi În mişcarea ieșeană 
după 1920 subliniază două aspecte ale personalităţii lui polivalente. El exercită o atracție 
de vrajă pentru acești începători, convinși de posibilitățile lor intelectuale și artistice, și 
doritori să crească şi să se afirme într-un climat favorabil aspirațiilor lor. Scrisorile trimise 
de Mihai Ralea, D. I. Suchianu, Al. A. Philippide şi Ionel Teodoreanu caută cu hotărire 
acest contact direct, aşa cum o făcea acum și Paul Zarifopol, din generaţia anteriaoară. Mihai 
Ralea, la studii pentru doctorat în străinătate, de unde trimite acele vioaie Scrisori din Paris, 

îl ţine la curent pe Ibrăileanu cu mersul studiilor, impacient să le încheie şi să se stabilească 
la Iași, unde ar lucra în redacția Vieţii românești. Grăbit şi hotărît, el lucrează pe mai multe 
fronturi În același timp : face studii strălucite de specialitate în drept şi filozofie la Sorbona ; 
scrie cronici, articole şi recenzii la revista ieșeană; se informează direct asupra redacţiei 
marilor reviste literare franceze, luate ca motive de sugestii într-o îmbogăţire a problemelor 
din ţară ; în fine, recomandă tineri colaboratori printre românii din Paris și formulează pro- 
puneri active pentru modernizarea Vieţii românești, considerată de el ca o realizare de seamă 
pe plan european, „fără a mai vorbi de o comparaţie cu acelea din țară“. Depășindu-și con- 
diția de tînăr colaborator, el devine un sfetnic ascultat și cu destulă autoritate asupra direc- 
torului efectiv al revistei. Scrisorile lui pariziene din anii 1922—1923 ne permit să-l situăm, 
pe etape precipitate, doctorand, doctor în Litere la Sorbona și în Drept, candidat la o catedră 
universitară din lași, doritor să-şi consacre activitatea de publicist în redacția Vieții românești. 
Dincolo de ambițiile universitare, perfect legitime, freamătă aspirația lui de a lărgi orizontul 
revistei, pusă în contact cu marile publicații europene. În mod discret, el cere concursul lui 
Ibrăileanu în problema spinoasă a unei „chemări“ la Universitatea din lași, unde interveneau 
pe atunci destule implicaţii politice, personale sau de grup. Se ştie că Mihai Ralea a reușit 
să devină conferențiar la Facultatea de Litere în 1923, preluînd și sarcini în redacţia revistei, 
unde şi-a realizat pe deplin ambiția de a-i ridica nivelul de informere modernă. Colabora- 
torul tînăr devenise, la rîndul lui, un îndrumător de autoritate, în faţa căruia Ibrăileanu se 
înclină. Ralea l-a introdus în cunoașterea literaturii franceze noi, începînd cu Marcel Proust. 

D. I. Suchianu, fost coleg cu Ralea la Liceul Internat, coleg de studii la Paris, devenit 
apoi cumnatul lui, trimite la revistă studii de naturi diverse și recenzii, doritor să-și asigure 
o carieră universitară și un loc în publicistică. Și aici se simte marea încredere a tinărului 
ambițios în prestigiul Vieţii românești, care înlesnea o afirmare pe plan ştiinţific și o reușită 
în lumea universitară, unde concursul lui Ibrăileanu îl putea ajuta. Pe alt plan, poetul Al. Al. 
Philippide își anunță versurile de factură clasică dar străbătute de un fior liric modern. 
Ionel Teodoreanu, deja cunoscut de la Însemnări literare, îl informează în 1927—1930 pe 
Ibrăileanu asupra mersului unor romane aflate în lucru, Stilul metaforic și lirismul, pe care 
i-l reproşa prietenește criticul, domină și în aceste scrisori de vacânţă. Intimitatea lui şi a 
soţiei, Lily Teodoreanu, cu Ibrăileanu și cu familia lui dezvăluie o trăsătură particulară din 
caracterul „domnului Ibrăileanu“, cum i se spunea in cercul prietenilor, încintat să simtă 
în jurul lui temperamente deosebite de al lui, explozii de tinerețe și de poezie, chiar dacă 
le condamna în expresia lirică din romanele lui lonel Teodoreanu. Tinerii lui prieteni îl 
completau şi restabileau echilibrul nestatornic al unui neliniștit, adesea copleșir de o bogată 
viață interioară și de îndoieli, mai ales în această perioadă. 

Ibrăileanu îşi controlează chiar opera proprie prin prieteni. Mărturie ne stă scrisoarea 
lui Al. O. Teodoreanu din 1932, unde ascuţitul scriitor satiric, de fapt poet autentic, îi face 
observaţii pătrunzătoare asupra manuscrisului Adela, pe care autorul ezita să-l publice. Tonul’ 
încrezător cu care, prin zrticolul La 27 de ani, Ibrăileanu va preda în 1933, redacţia revistei 
unei echipe de tineri, formate din Mihai Ralea și G. Călinescu, consacră acest aspect al 
-marelui critic, deschis în faya elementelor noi, supus în chip obiectiv necesității care impunea 
schimbări și înnoiri, supunîndu-se și el filozofic acestui proces natural. 


+ 


Volumul Scrisori către Ibrăileanu, publicat de noi în 1966 şi acesta scot la lumină 
documente valoroase pentru viața noastră social-culturală și literară din anii 1906—1933. 

Politicianismul vremii are un rol nefast în activitatea literară. Situație materială a scriitorilor, 
obligați să aibă „o a doua profesiune“, de obicei mediocră, îi împiedică să-și desfăşoare liberi 
munca de creaţie. Apelul colaboratorilor de la Viaţa românească la aconturile revistei revine 
obsedant în aceste scrisori ca un laitmotiv. Solicitarea adresată lui Ibrăileanu pentru a ajuta 
rezolvarea unor probleme vitale de carieră universitară sau administrativă, trădează moravu- 
rile unei epoci în care demersurile și intervențiile lăturalnice, adesea de esenţă politică, înlo- 
cuiau afirmarea firească a meritului personal. 

Gruparea închegată în jurul redacţiei de la Viaţa românească ia aspectul unei adevă- 
rate „familii de spirite“, după expresia lui Sainte-Beuve, polarizată prin personalitatea lui 
Ibrăileanu. Cu toată marea diversitate de temperamente și talente, colaboratorii revistei au 
între ei unele elemente comune : încrederea în rostul social şi artistic al literaturii ca imagine 
obiectivă a vieţii, sentimentul demnității acestei profesiuni şi obligaţia de-a o apăra cu 
orice preţ. 

În lumina acestor scrisori, fizionomia lui Ibrăileanu se lberează de zgura unor legende, 
reluată chiar în lucrări mai recente. Redactor atent şi devotat pină la sacrificiu sarcinilor 
multiple pe care le asumă la Viaţa românească, el concentrează în persoana lui roate atribu- 
țuile: rînd pe rînd, cititor de manuscrise, criticul lor şi sfetnicul scriitorilor, prietenul lor 
afectuos, înzestrat cu intuiţie, gust sigur şi capacitate de a îndruma, fără a impune atitudini, 
metode şi stiluri. El are darul de e deștepta și dezvolta notele specifice fiecărui talent și pe 
acel de a forma echipe de lucru, pe sectoare de activitate: proză, poezie, studii, cronici, 
recenzii, note polemice. Scrisorile primite mărturisesc încrederea autorilor în cuvîntul criti- 
cului, autoritatea lui morală şi recunoştinţa pe care i-o păstrează toți. Mai găsim aici reflectat 
indirect omul, excelent prieten, iubitor de excursii, înțelegător şi mlădios în relaşiile cu 
tinerii, acceptind chiar să le ceară păreri critice şi să le aprobe iniţiativele organizatorice și 
literare. Rugat de ei, el n- ezitat să facă demersuri și intervenţii, de care avea oroare şi 
pe care nu le-a întreprins niciodată pentru el însuşi. În scrisorile primite de la femeile 
scriitoare, apare omul delicat, sensibil la specificul sufletului feminin. Polemistul temut, ridicat 
in apărarea ideilor înaintate, este dublat de un afectiv, răsfrint spre viața interioară. 


Scrisorile trimise de scriitori lui Ibrăileanu reprezintă mărturii directe şi autentice 
asupra vieţii lor materiale şi literare, a felului lor de a lucra, a concepțiilor şi a contradicţiilor 
lor. Din cuvintele lor de răspuns se deduc ușor observațiile formulate de critic, adesea capi- 
tale, relative la teme, construcție literară, limbă și stil. Pe de altă parte replicile lor îi 
caracterizează pe deplin, prin atitudine şi stil epistolar, expresie spontană a temperamentului 
lor. Într-o gamă variată şi inegală, intervine uneori şi o căutare de efecte: stil abrupt și 
polemic la C. Stere ; stil profesionul și contabilicesc la I. Botez ; stil 'familiar, oral şi pitoresc 
la Spiridon Popescu și dr. N. Lupu; stil neliniștit de căutare la Brătescu-Voinești; stil inte- 
lectual și asociativ la Izabela Sadoveanu ; stil prețios, pe alocuri agresiv la Constanţa Marino- 
Moscu ; stil liric, chiar încărcat la Otilia Cazimir şi lonel Teodoreanu ; stil candid de ado- 
lescentă nesigură de ea, la Olga Vrabie. Toate aceste stiluri se însumează în structura stilului 
epistolar, stingînd adesea valori literare şi artistice. 


N. 1. POPA 


„o C. BOTEZ i 


Mangalia, 24-V11-906 


Dragă Ibrăileanu, 

În curînd am să-ți trimit recenziile şi din „mișcarea intelectuală“ : răs- 
punde-mi dacă să ţi le trimit ție la mănăstire, sau altundeva, dacă ai hotărît 
altfel cumva. În privinţa lui Ibsen, n-am primit nici o carte pînă acum de la 
laşi, deşi era vorba ca frate-meu să facă comanda chiar în ziua plecării mele. 


Salutări, C. Botez 


Adresa : Mangalia 
[c p] 


2 
28.V 11.906 


Dragă Ibrăileanu, 

Ț-am Scris o carte poștală ca să aflu dacă trebuie să-ţi, trimet recen- 
zile la mănăstire sau la Iaşi, căci știu că tu spuneai că ai să te răpezi în 
vacanţă, şi pe la Iaşi din pricina revistei. Tu însă găseşti de cuviință să nu-mi 
răspunzi nimic și din pricina asta stau cu recenziile în plic de-o săptămână. 
Azi am primit o scrisoare de la Iancu din care am văzut că tu eşti la mănăs- 
tire şi de aceea îți şi trimet acolo recenziile, ca să nu spui că din pricina mea 
s-a întârziat revista, deși, chiar dacă te-ai înfuria că ţi le trimet târziu, nu-mi 
pasă : distanța mă face curajos, ştii povestea mielului care de pe vîrful casei 
îşi bătea joc de lup. 

Iancu mi-a trimis cărțile relative la Ibsen, dar văd că mi-a comandat 
numai gramatica daneză şi nu și cea norvegiană, cum am spus eu, și doară 
Ibsen era norvegian ! Dacă nu s-o potrivi... atita pagubă ! 

Aici la Mangalia e admirabil ; numai dacă ai veni să stai câteva zile, 
ai putea pricepe ce prostie faci că te duci la mănăstire şi nu aici ; atîta doară 
că ţi-ar părea poate prea frig. 

Te salut, C. Botez 


P.S. Din Deutsche Monatscbrift n-am recenzat nimic, fiindcă nu erau 
decît articole stupide ; în schimb recenzia din Deutsche Rundschau e mai 
mare. 

Charlottenburg, 8, dec. 08 


Dragă Ibrăileanu, 

Îşi trimet revista revistelor. Nu ştiu dacă am întîrziat, căci cu schimba- 
rea stilului vechi, m-am cam încurcat. Judecînd însă după timpul cînd am 
primit eu nr. 10 nu cred să fiu tare în întîrziere. În orice caz, cred că din 
partea ta mi-am luat plata ; bine că n-am fost acolo să te văd ocărindu-mă. 

După cum ştii se aranjase ca Jacotă să facă Rivista d'Italia şi Deutsche 
Revue. Eu am scris de mult lui frate-meu să i le deie. Mie mi-a rămas să fac 
celelalte trei, plus alte două nouă. Deocamdată însă n-am putut face decît pe 
cele vechi trei, pe care ţi le trimet. Nu te grăbi să m-acuzi de lene și de puşla- 
malizm : n-am putut. Aici sînt cu adevărat foarte bune biblioteci în care se 
pot găsi toate revistele de pe faţa pămîntului, însă trebuiesc multe formalități 
ca să pătrunzi în ele şi mai ales trebuie timp ca să te deprinzi cu toate chiți- 
bușurile spre a le putea folosi. Sînt pe cale a mă deprinde şi pentru nr. 12 îţi 
făgăduiesc să-ţi trimet şi alte două reviste noi şi recenzii și mişcare intelec- 
tuală. Și acuma aş putea să mai fac încă două reviste dacă n-aş fi răcit şi îm- 
piedicat. de a ieşi din casă vreo cîteva zile și n-ar fi timpul sosirii prea în- 
tîrziat. | 

Tu scrie-mi cîteva vorbe după primirea acestora şi fixează-mi timpul 
pînă în care pot trimite pentru nr. 12 precum și ce-ai mai hotărît în privinţa 
revistelor. Eu ţin minte că rămăsese că continuăm a face Nuova Ant.*, 
D. Rundschau ** şi Soz. Montt. *** şi încă una italiană şi una germană. 

Acuma după ce am terminat de vorbit cu secretarul de redacție — de 
care şi de departe mi-e frică — să te felicitez pentru numirea la Universitate, 
care, am auzit c-a provocat indignarea tuturor idioților — Iorga y compris. 
Aştept să-mi trimiți mai curînd volumele tale — cu dedicație — și vestea nu- 
mirii definitive. Articolul tău despre Caragiale! mi-a plăcut extraordinar; 
nu vreau să te laud în față — şi încă în scris — dar e cu adevărat un capodo- 
peră. Dacă universitatea noastră ar avea alți studenți și ar fi și obiceiurile de 
pe-aici, ai fi putut să-l păstrezi ca o lecţie de inaugurare a cursurilor. 

Tu, cînd vii la redacţie și scrii atîtea cărți poștale în toate părțile, 
aruncă cîteva vorbe şi pe una pentru mine. Nu-ţi poţi imagina ce-nseamnă 
în străinătate să primeşti o scrisoare din ţară. Nu vreau să continuu pe tema 
asta, căci devin sentimental. 

Te îmbrăţişez, C. Botez 


Spune tuturor din partea mea salutări. 
Adresa : Goethestrasse, 17 III |. Port. I Charlottenburg. 


1 Se referă la articolul lui Ibrăileanu Semnificaţia socială a operei lui Caragiale, publicat 
în Viața românească, YII (1908), nr. 10 (octombrie), p. 54—73. 


* Nuova Antologia 
** Deutsche Rundschau 
*** Sozialistische Monats-Hefte 

3/21 ianuar 09, Charlottenburg 


Dragă Ibrăileanu, 

Nu numai că nu mă pot ținea de cuvint să-ți trimet mai multe reviste, 
dar nici macar pe cele vechi nu le-am putut face toate, ci numai două. Să nu 
crezi, că alta e pricina în realitate decît aceea pe care ţi-o spun eu: Kânigliche 
Bibliotek în a cărei „Zeitschriftensaal“ citesc eu revistele a fost închişă de 
vacanța Crăciunului și cînd în fine s-a deschis, n-am mai găsit nici o revistă 
de pe dec.: toate erau date la legat în vol., căci așa se obișnuiește la fiecare 
sfîrșit de an. Ca să aştept să se sfirşească legătura lor, ar fi să întîrzii prea 
tare — mă tem că şi așa am întârziat. Din luna asta începînd însă, poți fi 
sigur că am să trimet mai multe reviste și foarte curînd. Peste o săptămînă 
cred că am să ţi le trimet și pe cele pentru nr. de ianuar. 

Îşi mulțumesc pentru volum! — nu-ți mai fac complimente pentru el, 
căci tu ştii ce gîndesc eu despre articolele tale. Atâta îţi spun, măcar că tu râzi 
totdeauna de filologi, volumul tău are de drept locul întăi în istoria filolo- 
giei române. Pe aici, pe la Berlin, printre români, Viața rom. se bucură de un 
prestigiu extraordinar, iar tu în special ai partea leului. Și Iorga are aderenţi, 
printre băieţii buni şi democrați şi duşmani mari printre ciocoi. Dar chiar și 
aderenţii lui îi recunosc prostiile şi regretă, zic ei, că V.R. nu caută să-l câș- 
tige la o lucrare împreună. Zic că s-ar bucura mult să-l vadă pe Iorga scriind 
la V.R. 

Scrie-mi ce e cu numirea ta. Ai început să faci cursuri la Univ.[ersitate] 
ori nu? Explică-mi dacă Paul, cu voia lui, primeşte să figureze drept can- 
didat și dacă nu-i e ruşine ? 

Te salut cu dragoste, C. Botez 


1 Se referă, probabil, la volumul Spiritul critic în cultura românească, apărut deci 
spre sfirșitul anului precedent, 


12 H1 912 
Niebubrstr. 68 


Dragă Ibrăileanu, 

Mare bucurie mi-au făcut... firele de lină de la tine. Să nu crezi că vrau 
să fac spirit, vorbesc serios. Nu ț-am mai văzut scrisul ide-atîta vreme! Dar 
să-ți spun ce te interesează : pe sîmbătă, socot, ai să primești pacheţelele ; in- 
drzierea e că nevastă-mea n-a găsit nicăieri nuanța care trebuia şi a trebuit 
să facă o comandă la o fabrică. Cred că şi scrisoarea ta am primit-o mai tirziu 
decît trebuia, căci purta o adresă falșă — adresa lui Octav Botez. 

Eşti plictisit de toate şi-ţi cred ; acuma cred tuturor celor plictisiţi, căci 
şi eu îs plictisit de-ajuns. M-am încurcat cu o lucrare stupidă și nu știu cum 
am să ies la capăt. Şi dacă ar fi numai asta! 

Mă tineam de mult să-ți comunic ceva care poate te interesează : izvo- 
rul poeziei lui Coșbuc : „Trei Doamne, și toți trei !“ — O poezie în dialectul 


2 — Scrisori către G. Ibrăileanu — c. 1460 3 


bavarez, pe care Coşbuc a plagiat-o, căci n-am cum spune altfel. E interesant 
să-i urmăreşti procedeul de amplificare şi localizare. Ți-o trimet alăturat, tra- 
ducerea am făcut-o acuma în grabă, cît se poate de literal. Cine ştie câte-or 
mai fi tot în felul ăsta. Păcat ! 

Dor mi-i să mă întorc iarăși în șară, m-am săturat de nemți pînă peste 
cap. [...] 

Mulţi mă întreabă de ce scrii aşa de rar acuma? Articolul tău despre 
Caragiale 1, din ultimul număr, a plăcut extraordinar tuturor celor care l-au 
citit pe-aici — de mine nu mai vorbesc. 


Cu multă dragoste C. Botez 
[Urmează textul german al poeziei An Anfang de K. Stieler și traducerea în românește] 


1 G. Ibrăileanu semnează un articol Caragiale în Viaţa românească, VII (1912), nr. 1 
(ianuarie), p. 98—101. 

Dragă Ibrăileanu, 

Te rog să mă ierți, dar n-am putut nici macar să mă uit o dată în 
corecturile tale; am stat noapte şi zi să termin manuscrisul pe care-l cere 
Rosetti *, am trebuit să plec la Bucureşti fiindcă mi-a venit fata cea mică din 
Paris ; cum a sosit a avut un acces de apendicită, era s-o operez la București, 
am stat mai mult decît aveam de gînd, pînă ce s-a făcut bine, întrucîtva, ca 
s-o pot aduce la Iași, unde are să fie operată mai tîrziu. Să mă crezi, cu toată 
bunăvoința, mi-a fost imposibil. În astă-sară plec la Buc. să duc ultimele pa- 
pini — mi-a rămas numai postfața s-o scriu. Mă întorc peste cîteva zile, și 
dacă mai poţi reține corectura, am să am vreme s-o controlez cînd m-oi în- 
toarce. 

Cu dragoste, C. Botez 


* Scrisoarea nu este datată, dar după această aluzie s-ar putea deduce că e din perioada 
cind pregătea ediția Eminescu — deci 1929—31, ori poate mai tirziu chiar, în preajma 
apariţiei ediţiei (1933). 

© DEMOSTENE BOTEZ 


2 August 1923 


Amintindu-mi de entuziasmul matale pentru Rin, am urmat povaţa, și 
de ieri am început să rătăcesc pe malurile lui. 

Colonia e foarte frumoasă. Abia am început însă, economisesc entuzias- 
mul. Merg apoi și la Miinchen. 


'Respectuoase salutări, Demostene 


[c. p. ilustrată cu Domul din Köln] 


26.7.929 


Respectuoase salutări 
Demostene 


[c. p. cu Cannes] 


Biarritz 30.7.930 
O afectuoasă şi caldă aducere aminte de la 
Demostene Botez 


[c. p. ilustrată cu Biarritz (Câte Basque). În afara celor 3 c. p. ilustrate în mapă 
mai există şi trei poezii : „Cintec“, „Leul“ și „Sară“.] 


O EUGEN BOTEZ 


1 
28 februarie, 1905 
Călăraşi 
Prietene Vraja !, 
Îşi spun ca în timpurile vechi !... Nu ştiu ce vei fi zis de mine, sigur 


că m-ai judecat rău, dar te încredințez că n-am stat degeaba şi voiam să-ți 
spun ceva sigur asupra însărcinărilor ce mi-am luat. 

Să încep cu cele nereuşite şi să termin cu cele absolut sigure. Pe Gherea 2 
nici pînă azi n-a fost chip, să-l văd, însă am pus a sonda terenul şi iată ce 
am aflat. Precum îți spuneam şi atunci el n-a renunțat la ideea de a scoate 
revista, dar lipsa de voinţă şi de cîțiva muncitori în jurul lui îl face să amfie 
mereu. Sanielevici i-a şi scris asupra celor ce se pregătesc la Iaşi. Cred deci 
că trebuia să-i scrii pe larg ŞI să-i explici că dacă pînă în martie scoate el 
revista atunci trecem toți cu arme și bagaje literare. Dacă nu, atunci o scoa- 
teți ieșenii. Eu am credinţa că revista hotărîtă a ieşi la lași după al 3 număr, 
Gherea va îmbrăţișa-o cu totul, căci lucrul va fi început o dată. 

Ca sigure pop să-ţi dau: Sanielevici cu studiu /1/ lui Duiliu Zamfi- 
rescu 3. Brătescu- Voineşti + cu condiţie a i se păstra tiparul pentru a-și scoate 
volum. Verea 5 cu poezii şi Toma 6 asemenea, însă aşteaptă acum să treacă prin 
senat împămâîntenirea lui. Aceştia sînt absolut siguri şi în curînd vei avea ma- 
teria lor. 

Pentru Sadoveanu încă nu pot spune nimic. 

Mai am cîțiva recrutaţi foarte buni, dar nu-i spun mai înainte de a vedea 
şi avea ceva sigur. Scrie-i şi lui Sanielevici la Tîrgovişte (profesor gimnaziu). 

De la Dr. Racovski 7 zilele astea aştept răspuns. 

Aș vrea să ştiu ce-aţi hotărît ? Înființează o zi de întrunire pe săptămînă. 

O frăţească stringere de mină, Eugen Botez 


Căpitănia portului Călăraşi 


1 Pseudonim al lui G. Ibrăileanu. 
2 C, Dobrogeanu-Gherea. 


% 


Studiul lui H. Sanielevici nu a apărut în V, r 
1 Brătescu-Voineşti publică în Viața românească I, În lumea dreptăţii, numerele 2, 
4, 5 și 6, respectiv paginile 262—272 ; 32—39; 197—209; şi 355—365. 


5 Verea Adrian, dramaturg și poet, născut în 1876 la Botoșani, autorul volumului 
Iașii (poezii cu desenele autorului), 1917. 

5 Poetul A. Toma. 

7 Dr. Racovski Const. 


Suhna, 13 august, 1909 
Dragă Henric, 


Nu fi supărat de întîrzierea răspunsului meu. Dar am lipsit şi tot amt- 
nam ca Să-ţi scriu o dată cu trimiterea manuscrisului. 

Nu ştiu cum se face dar eu sînt cel mai nenorocos dintre colaboratorii 
revistei, ori redacția mă crede cel mai bogat dintre colaboratori. 

Pe cînd unii iau înainte mie nu-mi plătește nici după o lună. Cînd am 
trimis Datorii uitate !, pentru prima bucată nu mi-a plătit nimic deși erau 
vreo cîteva coale. A doua bucată mi-a dat 100 lei (probabil comptând şi pe 
întăia), A treia bucată? 5C lei. Pentru asta care a apărut, trimisă de vreo 
lună, n-am primit nimic. 

Nu ştiu cum o fi organizația și administraţia revistei ? Eu pentru moment 
scriu de nevoie, căci sînt într-o jenă cumplită. Mi-am făcut socoteală că aş 
putea câștiga în chip onest încă una sută de lei pe lună prin condei. Dar m-a 
descurajat faptul că nu pot câştiga nici atît cu scrisul. 

Totuşi, îmi fac socoteală că un articol de la revistă l-aș putea împărți 
în trei sau patru articole de jurnal și tot aș câştiga mai mult, avînd într-un chip 
sigur și mai prompt... 

Te vei fi mirînd de atita negustorie, dar... nevoia. Pare că ţi-am expli- 
cat situația mea încă nestabilă. Pentru moment am numai 300 fr. pe lună şi 
datorii. În octombrie mă duc la Bucureşti iar pe la Sterea 4, să trec definitiv 
la Porturi şi atunci voi avea 500 fr. Așa îmi e imposibil să trăiesc, dacă nu 
trec la porturi, atunci trebuie să mă îmbarce și să mă miilitarizez complect 
pentru a da examen de maior. Și atunci adio Literatură l... Scrie-mi ce e prin 
laşi, ce fac ceilalți ? Eu de aici din pustietate n-am nimic de spus. Pastia $ 
e la laşi? Lrimite-ți revista la Sulina. 


Sărutări frățeşti, Eugen 


1 cf. Viața românească III (1908), nr. 1, p. 78—90 și nr, 2, p. 212—238. 
2 Botez Eugen, Acasă şi in război, în Viața românească, 1909, nr. 2, p. 218. 

3 Botez Eugen, Din al doilea jurnal de bord. Întilniri în Arhipelag, Viaţa românească, 
1909, nr. 7, p. 55, sau Din al doilea jurnal de bord. În Creta, Viaţa românească, 1909, 
nr. 8, p. 237. 

4 C. Stere, 

5 Pastia, Mihai. 

Sulina, 13 septembrie, 1909 
Iubite amice, 


artă că nu ţi-am răspuns pînă acum căci am lipsit de-acasă. 

Abia acum mă întorc şi găsesc banii trimiși (200 fr.1) Pentru care îţi 
mulțumesc mult căci sosise la un timp de nevoie, asta a fost şi cauza pentru 
care scrisesem şi lui Sanielevici. 

De felul meu nu prea sînt lacom, dar pentru moment mă aflu într-o 
situație cam critică. Își aduci aminte că astă primăvară la Bucureşti vă plic- 
tisisem cu stăruință: de a mă pune în condiţia favorabilă de a scrie. Am 
reușit numai pe jumătate. Sînt provizor mutat căpitan de port la Sulina. Dacă 
nu rămîn definitiv, la aprilie trebuie să mă întorc înapoi în oştire să mă pun 
cu burta pe carte cazonă și să zic adio literaturii, căci lucru hotărît nu pot face 
deodată două trebi bune. De aceea prin octombrie o să vin iar la București 
să stărui. De altfel nu-i vreo greutate mare, trebuie un cuvînt d-lui Morţun 2 
sau Brătianu 3 la Saligni 4. Atunci aș fi asigurat, renunțind la onorurile oştirei 
şi poate aș fi în viitor un factor folositor în politica tinerimei generoase !... 
În slujba în care sînt am mijlocul de a poseda temeinice cunoștințe în chestia 
lucrătorilor din porturi, a comerțului pe apă şi a întregului mecanism comercial 
al cerealelor de export ; ramuri foarte străine românilor politiciani. 

Voi continua cu notele de voiaj pentru moment, dar fiecare bucată cred 
că poate sta de sine. Căci voi scrie şi note din Scandinavia şi din Olanda pre- 
cum și nuvele, dar numai timp să am. 

Salutări prietenilor de la Iaşi. 


Pînă la revedere, Căpt. Eug. Botez 
sc. f. pl. 


1 Probabil pentru Din al doilea jurnal de bord. În Creta, V. r., 1909, nr. 8, p. 237. 
2 V, G. Morţun, fost socialist, „generos“, devenit ulterior deputat și ministru liberal. 


2 1. I. Brătianu (1864—1927), politician liberal. Președintele partidului naţional-liberal 
între 1909—1927. 


4 A. Saligny (1854—1925), inginer, în această vreme director general al podurilor și 
căilor de comunicaţie pe apă. 


Czernowitz, 19 august 1911 


Salutări cordiale. Sîntem în Neamţ pe la 10 August. 
O. Botez 
Eug. Botez 


C. ilustrată 

Sulina, 29 ianuarie, 1913 

Dragă prietine, 

În ce cuvinte trebuie să-ţi cer scuze ?... 

Demisia din Societatea Scriitorilor ! mi-am dat-o de mult, nici nu mai 
plătesc cotizaţii mai bine de un an. 

După prima scrisoare ce am primit am înaintat cererea ; de nu m-ai 
fi considerat printre membrii acestei Societăți. 

Am vreo două bucăţi începute, dar a trebuit să le întrerup din cauza 
războiului din Balcani. Probabil că se va deschide la un viitor congres 
spinoasa chestie a Dunării. Şi mi s-a cerut ca să lucrez în vederea aceasta. 

Am terminat un rezumat asupra Comisiunii de la gura Dunării; o să 
trimit una d-lui Sterea (nu pentru publicare, căci e confidenţial). În curînd o 
să trimit ceva pentru revistă. Cu materialul de volum m-am oprit, căci îmi 
scrisese frate-meu că din cauza războiului criza financiară s-a resimţit și la 
Iaşi, amînîndu-se publicarea şi a volumului lui Hogaş ?. 

Salutări prietenilor de la Iaşi. 

O frăţească strîngere de mînă, Eug. Botez 


1 Societatea Scriitorilor, înfiinţată în 1909, din inițiativa lui Liviu Rebreanu, M. Sa- 
doveanu ş.a. 
2 Volumul lui C. Hogaș apare totuși, în 1914, în Editura V. r. 

Bucureşti, 6 septembrie, 1923 
Iubite şi stimate domnule Ibrăileanu, 


Nu știu dacă ai cunoștiință despre un premiu de 50.000 lei ce dă 
ziarul Adevărul pentru cel mai bun roman ce s-ar prezenta pînă în luna 
septembrie sau octombrie. , 

Graur m-a rugat să fac parte din Comisia de control a lucrărilor ce 
se vor prezenta. 

Comisia ar fi : 

Sadoveanu 

Josif Nădejde (din partea ziarului) 

Jean Bart 
sub preşedinţia d-tale cu vor dublu. E 

Lucrările se vor ceti de fiecare aparte. E nevoie de o ședință numar în 
comun. Dacă nu vrei să te deranjezi, eu cu Nădejde putem veni la lași. 

Răspunde cu întoarcerea poştei dacă primeşti. 

Cu dragoste, Eug. Botez 


o I. BOTEZ 

Iaşi, 15 iulie 1996 

Dragă Ibrăilene, 

Pe ziua de ieri 720 lei încasări ! S-a trimes deja corectura lui Brătescu- 
Voineşti. Nr. 5 s-a trimes în toată țara. Din cauza sîmbetei expediţia în stră- 
inătate Întîrzie cu o zi. A trimes ms. Rusu-Șirianu și a făcur ofertă de cola- 
borare Agârbiceanu. 

Salutări, Z. Botez! 


[cp] 


1 Ioan — i se spune Iancu — Botez, s-a născut la 20 martie 1872, și-a făcut studiile 
în lași și la Londra, A predat la Liceul Internat, la Liceul Naţional, la Seminarul Pedagogic 
Universitar, la Școala Comercială Superioară. Devine conferenţiar și apoi profesor de engleză 
la Universitatea din laşi. A fondat Banca Iașilor, a fost președintele Camerei de Comer şi 
Industrie, deputat şi senator în mai multe rînduri. A publicat volumele și studiile Aspecte 
din civilizația engleză, Iași, 1912, Studii şi observaţii, 1914, Hamlet, 1925, King Lear, 1927, 
Sentimentul răsbunării în Hamlet, 1928. A colaborat activ la Viaţa românească în special 
cu studii asupra civilizației și literaturii engleze, s-a ocupat îndeaproape de chestiunile redac- 


tionale, administrative şi financiare ale revistei. 


2 
Iaşi, 16 iulie 1906 


Dragă Ibrăilene, 

După ziua cu 700 lei încasări a venit una cu 170 lei, pe care o conside- 
ram ca proastă ; azi a treia zi: nimic, deşi au venit vreo 30 de trase. Trăiesc 
acum în o lume de cifre şi-mi regulez contabilitatea sufletească după cea a 
condicei. Azi își trimet cărțile de la Paris şi ziarele. Am scris deja lui Cerbu-. 
reanu pentru a-i da trasele neachitate spre încasare : 200/, rabat. Chiar acum 
curierul mi-a dat carta ta poştală. Goga tace, n-a trimis nimic. Adresa fra- 
celui : Mangalia, a lui Kernbach n-o ştiu. Azi mi-au venit două retururi din 
Bucureşti cu „refuz“. Ce pungași ! Îţi voi trimite o parodie la „Schița“ lui 
Kernbach ; acum e la Stere : face cercetări, după scrisoare, să afle cine e auto- 
rul. Am primit-o asară. Azi se face expediția în străinătate. Rezultatul trase- 

lor n-a venit decît pe jumătate, deşi trebuia să fie rezolvate toate : regulamen- 
tul poştal acordă numai 7 zile, dar aș vra să se mîntuie cît mai curînd să mă 
pot gîndi la bietul Shakespeare. ? 

Salutări, 7. Botez 


[2 c. p. lipite] 


t I. Botez este specialistul revistei în literatura engleză în general şi dramaturgia 
shakespeareană în special. A şi publicat, e adevărat mai tirziu, studii asupra acestor domenii. 

Dragă Ibrăilene *, 

Aseară ţi-am trimes revista, azi își trimet un afiş şi ziare. S-a simțit 
întârzierea : am avut cereri impaciente de la librari și de la abonaţi. Ai obser- 
vat, desigur, pe Z. de pe copertă (de la Al. Brătescu-Voineşti) că cere inter- 
pretare, dar nu te speria: e scăpat așa numai în primele cîteva exemplare. 
S-a lucrat la urmă telegrafic, noapte şi zi ; de abia alaltă sară la 10 noaptea 
am mîntuit corectura ultimei coli — m-am făcut și corector, desigur nu în 
folosul revistei, dar în sfârşit a mers. Azi se expediază în Iaşi și la Bucureşti 
În 3—4 zile expediția, socot, va fi sfîrşită. 

Cereri nouă de abonament nu mai vin, de două zile; de cînd ai 
plecat tu au venit cereri nouă — 14. 

Încasările — prin trase — sînt în toi: în trei zile, cu azi, am încasat 
1000 lei. Ieri a fost ziua de aur a administraţiei: 440 lei încasări. 

Din 1000 şi vreo 200 (?) trase, s-au întors pînă acum 273, din care 210 
din țară și 63 din străinătate. Din suma totală 44 au fost plătite pentru 
țară şi 21 pentru străinătate, adică pentru ţară un procent de 250/, și pentru 
străinătate 330/0. 

Din Basarabia au plătit abonamentul 306 de pe lista celor care pri- 
miseră nr. 1, 2 — de cînd ai plecat tu. 

Dr. I. Antoniu, Bîrlad, acum la M-urea Neamț, a trimes trasa îndărăpt 
cu obsfervaţia] că refuză. Întreabă-l dacă refuză revista ori refuză siste- 
mul acesta de piată. Eu îi trimet nr. 5 la M-tirea Neamţ. 

Ştiri despre tine am avut din scrisorile d-nei Stere şi din carta poştală 
cătră Iliescu de unde am aflat că mi-a venit şi mie rîndul să-mi scrii, mai 
cu samă că te rugasem să-mi scrii de sînt case, cît mai curînd. Acum am 
renunţat la orice proiect de deplasare: mi-s copiii bolnavi de stomac de 
vreo 2 zile, apoi e deja tirziu. 

Salutări, Z. Botez 


* Scrisoare nedatară. Este dificilă datarea după conţinut. Este, probabil, din primul 
an de apariţie, dacă nu chiar din iulie 1906. 

laşi, 18 iulie 1908 * 


Dragă Ibrăilene, 

Agârbiceanu a propus colaborare cu plată. Raneu a fost prin Iași, s-a 
prins să colaboreze regulat: cronica Bucureştiului. Ai primit cărțile? De 
două zile se întorc trase puţine şi sume mici, deşi sînt multe trase de venit. 
În două zile: 5 abonaţi noi. Cu Marian nu-i nici o gafă: s-a trimes poliţa 
313 lui Simion Mairean, prof. Suceava, nu lui Preot S. FI. Mariant, prof. 
Suceava cum e scris la chit.[anţa] 343, chitanță nedezlipită de cotor și scris 
pe ea de mine „anulat“. E o greşală a curierului. Acest Mairean nu poate 
fi confundat cu Marian: e pus pe lista lui M. Lupu şi copiat de Carp pe 
o altă listă. Am să-i scriu şi eu lui Marian. Gafe nu s-au comis, dar când ai 
şti câte încurcături se fac şi cîte cărți poştale trebuie să scriu din cauza 
Poștii şi a mahalagismului abonaților ai vedea că am mare bătaie de cap. 
Altă porcărie : vin retururi nr. 5 cu „refuz primirea“ ori „adresantul necu- 
noscut“, apoi vin mandate de recuvrement ** din partea Poștii fără să spuie 
cine le trimete... 

Salutări, Z. Botez 


[Adăugat deasupra c.p.] Scrie şi tu lui Marian. Primesc cîte 2 expl. ? 
[?] Căci dacă nu e decît un Simion... trebue să primească ... [indescifrabil] 
Expediția s-a mâîntuit eri, luni. 


1 Folcloristul Simeon Florea-Marian este prezent în paginile revistei Viaţa românească 
prin două colaborări: Păducelul I. (1906), nr. 5 (iulie), p. 259—262 şi Ursitoarele. Din 
mitologia populară, II (1907), nr. 7 (iulie), p, 63—76. 


5 
Iaşi, 20 iulie 1906 

Dragă Ibrăilene, 

În trei zile 600 lei încasări și 9 abonaţi, din care 2 prin mandate 
poştale. Proporția polițelor venite față cu cele plătite a scăzut: 150/0. Fodor, 
Kiriceanu și alte bestii refuză plata. Stere a scris lui Panaitescu. B. Duică! 
nu va fi în nr. 6. Vin retururi după nr. 5, dar nu-i las, le voi face chitanță 
pentru 4 nr. și voi trimete pe Cerbureanu să-i încaseze. Am rămas singur 
în lași, îl plictisesc pe Stere în fiecare sară... pînă marți de cînd ai să începi 
tu. Am scris lui Dărăscu („Universul“) şi dir.[ecției] „Adevărului“ scrisori 
închise, în chestia pungășiei cu nepublicarea suma rului. 

P.S. Îţi trimet un ms. : 2 snoave?... proaste. 

Salutări Z. Botez 

[e.p] 


* Nu există certitudine că anul este 1908. S-ar putea să fie 1906, deoarece I. Agirbi- 
ceanu colaborează la Viața românească începînd cu nr. 7 (septembrie) 1906, iar S. Fl. Marian 
din nr. 5 (iulie) același an. 

++ Recouvrement, fr. = recuperare, acoperire. 

1 Sub semnătura lui G. Bogdan-Duică apar în Viaţa românească din 1906 urmă- 
toarele: Un colaborator al „Curierului românesc“ : Teodor Diamant, I (1906), nr. 5 (iulie), 
p. 233—239 ; Scrisori de Grigore Alexandrescu, I (1906), nr. 7 (septembrie), p. 10—23 şi 
nr. 8 (octombrie), p. 186—199, precum și studiul Costachi Conachi şi tragedia lui Lentor, 
I (1906), nr. 9 (noiembrie), p.:333—339. 

2 Din cele două snoave anexate, una este o parodie după poezia Schiță de Gh. din 
Moldova, apărută în Viața românească, I (1906), nr. 5 (iulie), p. 240—241, iar cealaltă o 
versificare pe rimă dată -ez, adresată lui I. Botez. 


Stimate domnule Botez ! 


O «schiță» îți alăturez 
Prin care vreau ca să-ți probez 
Că sînt în stare să rimez 
Putînd deci să colaborez. 
De-i zice cum că aiurez, 
Și că n-am niciun chichirez, 
Versurile-astea de chinez, 
Să ştii că mă dezabonez. 
Să mi le publici te somez. 
Cu stimă deci te salutez 
Și încheind aci semnez 
Don Santiago Huburez 
De origină Calabrez 


Schiță 


Stă revista-i la picioare 

Căci la preț îi este slova 
Pentru Viaţa românească 
Lui Gheorghiță din Moldova. 


x 


Boc, boc, boc! — Cu bună ziua, 
Mare meşter din Moldova, 

Azi îi joi * pînă-n trei ** zile 
Într-o «schiță» să-ți văd slova. 


m 


* Luni sau marţi 


A, < dorintă si / 
“i Cinci sau si după dorință și nevoie 

Dragă Ibrăileanu, 


Să se ducă vestea-n ţară 
Din Iţcani la Vîrciorova, 
De necaz să crape toate 
Fetele de prin Moldova. 


+ 


— Să se ducă, să se ducă! 
Nu se poate, nu-mi dau slova, 
Am jurat, te rog mă iartă, 
Gospodina Feodorova... 


* 


--- Dar 

— jJurat-am pe poronca 

Și pe legea lui Iehova 

După «schița» madrilează 
Nu-mi mai pun în alta slova, 


x 


—- Dar cit de frumoasă fata, 
Coane Gkiţă din Moldova, 
Poate da decît ce are 
Gaspadina Fedorova ! 


* 


Nu știu ce-a răspuns la asta 
Meșterul acel cu slova, 

Pe-acea vreme era criță 
Domnul Gheorghe din Moldova 


Şi-a rămas fără de schiță 
Gaspadina Fedorova. 


Iași, 21 iulie, 1906 


Am dat scrisoarea ta lui Stere s-o cetească: Lovinescu! să trimeată 
articol şi de va fi prost se va respinge. În privinţa celorlalte chestii, nici 
Stere nu-i hotărît, deşi le crede importante şi pentru el. Lui Tofan? i-am 
trimis 50 lei și recenzia. Stere înţelesese din telegrama ta să-i trimeată corec- 
tura, nu recenzia. 600 lei încasări în 4 zile. 

Pe luni ori marți îs acolo. 

Salutări 7. Botez 


t În paginile revistei au apărut următoarele materiale semnate de Eugen Lovinescu: 

— Corespondenţe literare. Emile Faguet, în Viaţa românească, II (4907), nr. 2 (fe- 
bruarie), p. 341—346. 

— Contesa de Noailles ca prozatoare, III (1908), nr. 3 (martie), p. 370—378. 

— Homer travestit, Parodie în patru scene, HII (1908), nr. 7 (iulie), p. 48—59 și 
nr. 8 (august), p. 201—208. 

— Pe drumurile Eladei, II (1907), nr. 12 (decembrie), p. 331—349. 

— Un erou al Renaşterii, IX (1907), nr. 9 (septembrie), p. 351—359. 

2 George Tofan (care a semnat și cu inițialele Gt.). S-a ocupat de problemele vieţii 
politice, sociale, culturale și literare din Bucovina. Publică 2 articole intitulate Viața romå- 
nească în Bucovina, în Viaţa românească, I (1906), nr. 3 (mei), p. 452—468, nr. 4 (iunie), 
p- 117—121. Probabil că la onorariul pentru unul din aceste articole se referă I. Botez. 


Iaşi, 24 VII 1906 
Dragă Ibrăilene, 


Bujor a dat o schiță — trei pagini — care va apărea în nr. 7. Corec- 
tura și-o face el. Mi-a spus c-a început şi o nuvelă mare Viaţa țărănească. 
S-a mîntuit expediţia nr. 6. Cînd vii? 


Salutări, Z. Botez 


[c.p] 


laşi, 26 iulie, 1906 
Dragă Ibrăilene, 


artă-mă de toată încurcătura care ţi-am făcut-o cu casa : ieri dr. Lam- 
brior mi-a spus că e imposibil să mă duc cu băietul pînă într-o săptămînă. 
Băietul are o „arterită rebelă“, trebuie să fie ferit de răceală, oboseală... şi 
trebuie să se hrănească numai cu lapte, cel puţin o săptămînă. În asemenea 
împrejurări a trebuit să-mi desfac geamandanul şi cufărul și să renunţ la 
vilegiatură şi la arvună. Scrie-mi, te rog, cum te-ai Klescurcat cu călugărul, 
ca să-ţi trimet imediat banii. Pe aici plouă și e frig. Dacă timpul se va 
încălzi şi d-rul va spune că băietul are nevoie de a schimba locul, atunci voi 
veni, dar nu te pot încurca pe tine cu vorba. Scrie-mi ori de ce ai nevoie, 
pentru tine sau pentru revistă. Cum au ajuns Sterii? Salutări la toți. 


I. Botez 

laşi, 31 iulie, 1906 


Dragă Ibrăilene, 

Copilul s-a restabilit ; dacă pot veni, vin miercuri. Am regulat foarte 
sistematic toate chestiile de administrație, Sînt 1800 abonați. Am tipărit 
circulări p.[entru)] librari, învățători, studenţi, cei care au înapoiat trasele. 
E absolut sigur că revista va ieşi din anul I fără nici o datorie, în cazul cel 
mai rău. Eu cred că va fi folos. Voi face socorelile exact peste o zi. Ţi-am 
comandat Brandes, Main Currents of the 19th Century Literature. Eşti 
obligat să-ţi amintești englezeasca. 


Salutări, Z. Botez 


[adăugat deasupra]: Am scris și lui Stere... [indescrifrabil]. 


10 
Iaşi, 2VI11.1906 


Dragă Ibrăilene, 

Băierul s-a indreptat deplin şi vremea s-a răcorit, sara e chiar prea 
rece, așa că ne-am hotărît să renunțăm la plăcerea de a fi împreună cîteva 
zile la mănăstire. Scrie-mi te rog ce ai făcut cu călugărul. 

Mi-a dat și mie Iliescu poezia lui Goga de-am citit-o. Am regulat să 
se tipărească după instrucţiile date de Stere. 

Ieri am trimes 100 lei lui Brătescu-Voineșui. De cînd a plecat Stere 
pînă azi am încasat 518 lei. Venirea traselor aproape a încetat. Toate chi- 
tanțele din țară care n-au fost achitate le-am trimes biuroului de încasare 
Cerbureanu, Bucureşti, cu remiză de 20/c. Acelor din străinătate, care au 
trimes trasele neachitate le-am trimes o circulară tipărită — văzînd că Stere 
nu-mi trimete scrisorile de care era vorba şi care le-am cerut și prin tine. 
Îu alăturez una. 

Celor din lista ultimă de 122 care au primit nr. 3 de probă şi tac le-am 
trimes o altă circulară. dn alăturez un exemplar. 

Celor — din ţară — care plătesc abonamentul în rate şi au rămas în 
urmă cu plata ratelor le trimit o cartă poştală tipărită ca cea care ţi-o trimit. 

La toţi librarii din țară și străinătate le- -am trimes cărţi poştale circu- 
läri prin care le cer achitarea nr. neplăzite încă, și-i înştiințez că nu vor 
primi nr. 6 pînă nu vor achita datoria. 

Din acestea nu-ți alăturez niciuna. 

Adresele abonaților se tipăresc ; nr. 6 va avea adresele tipărite. 

Toate categoriile de condice sînt gata și sistematic aranjate. 

Tată cum stăm cu abonaţii: 


De cînd a plecat Stere pînă azi au venit 7 cereri nouă de abonament. 

Retururile au încetat, așa că acești 1791 au rămas după nr. 5. 

Din acești 1791 abonaţi au plătit abonamentul 913. Asupra lor s-au 
încasat: lei 11920,56. Socoundu-se unul cu altul 17 1.[ei] anual mai e de 

încasat lei 3600 asupra acestor 913 abon. Au rămas 878 care n-au dat nici 
un ban. Dacă pun ca răi un procent ide 200/, rămîn 703 cu abonament de 
17 lei anual. Admiţind că jumătate din aceşti 703 vor achita abonamentul 
prin încasator, adică cu o reducere de 200/% atunci se va încasa de la ei 
numai lei 10748 


De la librari s-au încasat pînă acum Lei 2391,99 
Mai e de încasat datorii de la librari pentru 2166 nr. ? 2436,75 
Pînă acum s-au vîndut la librari peste 800 expl. de 

nr., unul cu altul. Pentru ultimele 7 nr. prin cîte 600 nr. : ” 4725,00 


Din mişcarea noilor abonaţi se poate prevedea cel 
puţin 100 de abonați pînă la sfîrşitul anului adică 1 ab. 


la 2 zile » 1700 
Totalul încasărilor dar — după cea mai precaută 
socoteală, va fi la sfîrşitul anului I (vezi și pg. precedentă) Lei 37.522,30 


Această încasare cere un tiraj numai de 2691, de acum înainte adică 
1791 abonaţii de acum ; 100 cei probabili ; 600 librăriile ; 200 depozit. Dacă 
se scade şi procentul de 200/, considerați ca răi, la cei 878 care n-au plătit 
pînă acum, tirajul se poate încă scobori — deci şi cheltuielile. Dacă va fi 
nevoie de tiraj mai mare atunci suma încasărilor generală va spori. 


Bani încasaţi pină acum 


Împrumuturi Lei 5.000 

De la abonaţi 11.920,56 

De la librari 2.391,99 

De la dr. Lupu : datoria din suma de 

186 costul broşurei lui plătit de revistă lui Iliescu 100 
19.412,55 


Dacă din această sumă se scade împrumutul de 5000, rămîne că din 
suma probabilă de 37.522,30 s-au încasat numai lei 14.412,55. Rămine dar 
de încasat pînă la sfîrşitul anului: lei 23.109,75. 


Bani cheltuiţi 


Tipărirea a 7 nr. (nr. 1 cu două ediţii), prospectele, 
expediția, broşura lui Lupu, abonamentul la revistă pe un 
an, cărţi, plata scriitorilor, trasările, reducerile la factaj 
și la mandatele de recouvrement, plata încasatorului 
Iaşi, bani cheltuiţi de mine și de Ibrăileanu pentru admi- 
nistraţie, corespondență, supliniri, imprimate, cărți poş- 


tale, chitanțare, timbre pentru chitanțe, mărci, telegrame... Lei 13.268,78 
Hîrtia ; 2.500 
Datorii plătite 2.000 

17.768,78 

Lui Iliescu i-am dat deja pentru nr. 6, a fost foarte năcăjit, ieri seara 
lucrătorii l-au amenirţat cu greva. Pentru înlesnirile ce le-au avut e de altfel 
recunoscător : mi-a spus în sfîrșit hotărît că orice va fi dar odaia „Libera- 
lului“ va fi a noastră în septembrie. 

Să se observe că nr. viitoare, nu vor mai suporta decît cheltuielile de 
imprimare, hîrtie, expediţie şi plata scriitorilor care se urcă la 400 de nr. 
(2000 l. la 5 nr.). Ele vor fi scutite de cheltuiala abon. revistelor, încasă- 
rilor, condiți [poate pentru condici], chitanţare, timbre, cheltuieli cu -retur- 
nări... Calculînd hîrtia la 700 lei de nr., tipar, corecvură, afișe, expediţie, 
cămăși, scriitori după media stabilită pînă acum, un nr. va costa pînă la 
2270—2300. Aşa că pentru ultimele nr. cel mult mai e nevoie de 14000 lei. 


Suma admisă la încasări pe un an 37.522,30 
Suma datorită de Lupu 86 
37.608,30 
Suma cheltuită pînă acum lei 17.768,78 
Suma datorită lui Stere încă » 3.000 
» » la hîrtie încă » 2.130 
22.898,78 
Suma probabil necesară pînă la sfîrşit an I 14.000 
36.898,78 
Suma generală a încasărilor pînă la sfîrşit an 37.608,30 
= 709,52 


După socotelile mele revista dar se va plăti de toate datoriile și va da 
chiar şi un beneficiu. Socor că beneficiul va fi încă mai mare căci desigur 
am exagerat rezervele asupra abonaților şi librăriilor. Apoi, la hîrtie se va 
putea poate face o economie. 

Te rog dă scrisoarea asta și imprimatele lui Stere și citește-o și lui 
M-me Stere, căci ştiu că se interesează îndeaproape de revistă. 

Salutări la toți şi-un sărut Măricicăi de la Câstică 

Al tău, 7. Botez 


[Scrisoare în plic] 


1] 

Iași, 4.VHI.1906 

Dragă Ibrăileanu, 

Am scris cu vreo 8 zile înainte lui Stere despre un mandat venit de la 
Casa Băncilor Populare, pe numele lui Stere, în care era rugat să tri- 
meată valoarea mandatului (100 lei) lui Sergiu Cujbă. Mandatul e la mine, 
lui Stere i-am scris imediat, dar nu mi-a răspuns ce să fac. Vezi nu cumva 
Stere a uitat? Eu nu știu adresa lui Cujbă. Ai observat în Viaţa nouă fine- 
tea lui Densusianu ? 

Salutări, Z. Botez 


[c e] 


18 


12 
Trimet : 
Lei 100 lui M. Carp 
100 lui M. Sadoveanu 
” 100 lui Ibrăileanu p. Hogaș 


Iaşi, 7.VII1.1906 Salutări, 7. Botez 
P.S. Am trimes și lui Agtrbiceanu 100 lei! 


[Scrisoare f. plic.] 


1 Este greu de presupus cum și cînd plătea administraţia revistei drepturile de autor, 
pentru că din cei patru menționați în această scrisoare de la începutul lunii august, doar 


M. Sadoveanu publicase în numerele apărute pînă atunci, în nr. 5 (iulie) povestirea Sfaturi 
vechi, Lui I. Agirbiceanu îi apare schița În luptă, în nr. 7 (septembrie), 1906, p. 24—43, 
lui C. Hogaș, un fragment din In munții Neamţului în Viaţa românească, 1I (1907), nr. 2 
(februarie), p. 245—265, iar lui M. Carp, studiul Un poet al clipelor de îndoială... O. Carp 
(9. Proca), în Viaţa românească, II (1907), nr. 9 (noiembrie), p. 405—418. 


13 
lași, 7.V111.1906 

Dragă Ibrăilene, 

Am primit pachetul cu mss. şi scrisoarea. Iliescu nu-i aici de sîmbătă, 
îl aştept deseară, am pus însă tot în lucru. Banii ceruți i-am expediat. Lui 
Agirbiceanu i i-am trimis 100 lei. De la ultima scrisoare cu date, am încasat 
354 lei (cei mai mulți de la librari). Abonaţi noi 4. Trasele neachitate din 
Bucovina le-am dat lui Cerbureanu. I-am dat şi chitanțe pentru acel care 
au primit numai cîteva nr. Peste 10 zile Cerbureanu se duce în Bucovina. 
Pe aici plouă. Ce faceți ? Asară am cetit ms. lui Stere. Însă unul. 


Salutări, Z. Botez 
[e p] 


[Adaos sus]: Am primit de la Brătescu-Voineşti mulțumiri pentru 
bani și de la Drăghicescu o scrisoare de mulțumire pentru comunicarea 
adresei unei reviste engleze. Comunică lui Stere încasările și numărul abo- 
naţilor noi. 


14 
laşi, 8VII1.1906 

Dragă Ibrăilene, 

Cartea pentru Panaitescu am comandat-o îndată ce mi-a dat Stere 
carta lui poștală. N-a sosit încă. L-am trecut ca abonat, gratis, de la nr. 5, 
adică de atunci cînd am căpătat carta poştală cu adresa. 

Azi i-am trimes nr. 4, 


Salutări, 7. Botez 
[ep] 


3 — Scrisori către G, Ibrăileanu — c. 1460 19 

Iaşi, 9.VII.1906 


Dragă Ibrăilene, 
Trimet lui Stere „La Voie Lactée“ nu „Les Etoiles“... cu lămuriri. Nr. 25 
a À h h . ? 
Neamul românesc i-l trimet a doua. oară. Trimet din Nuova Rassegna, anun- 
tarea Vieții româneşti. Avem nevoie de hîrtie. Azi am telegrafiat din nou. 
Sînt zăţuite 21/2 coli. 
Salutări, Z. Botez 


[c. p.] 


[Adaos deasupra]: De ce nu răspundeţi ce să fac cu mandatul lui 
Cujbă ? 

Iaşi, 11.VI11.1906 


Dragă Ibrăilene, 
Cartea lui Panaitescu a venit azi; i-am și expediat-o. Costà lei 11. 


Tipărirea cere hrană : trimeteţi cronici. 
Salutări, 7. Botez 


P.S. Abonaţi noi 3 ; încasări lei 402,56. 
[c. PI 


[ Adaos deasupra] : Și Pascu e aici. 


17 
Iaşi, 13.V111.1906 
Dragă Ibrăilene, 
În scrisoarea din pachet îmi spui să comand niște cărți pentru Panai- 
tescu. Titlurile cărților îmi spui să le iau din carta poştală alăturată. în 
pachet însă nu era nicio cartă poştală, nici prin Poştă nu mi-a Venit o ase- 


menea cartă. 
Salutări, Z. Botez 


[ep] 


18 
Iaşi, 17V111.1906 


Dragă Ibrăilene, 

Nu ţi-am scris pînă acum căci credeam că Stere are să plece curînd 
acasă. Lui Onciul 1 i-am trimis 40 lei (Stere îi trimisese deja). Lui Secula ? 
h rai: al S y A i Pe 
i-am trimis 50 lei și lui Morariu 3 30 lei. De la ultima scrisoare încă 8 abo- 

nați noi şi vreo 250 lei încasări. Mișcarea intelectuală de la frate-miu ai 
pierdut-o ? Stere n-o are? Am telegrafiat la Mangalia şi mi-a răspuns că 
ţi-a trimis-o. Telegrama lui M-me Stere am arătat-o lui Stere şi i-a răspuns. 
Pe mâni revista e gata de tipărit. 

Salutări, 7. Botez 


[cep] 


1 Lui Aurel Onciu îi apare articolul Evoluția politică în Bucovina, în Viața româ- 
nească, I (1996), nr. 7 (septembrie), p. 80—87. 

2 Septimiu Sever Secula publică în Viața românească, I (1906), nr. 5 (iulie), nota 
Un ungur despre chestiunea naționalităților, p. 252—256. 

3 În Viaţa românească, I (1906), nr. 6 (august), p. 453—474, sub semnătura lui 
C. Morariu apare articolul Viaţa românească in Bucovina. Limba românească. l 

Iași, 19.VI11.1906 

Dragă Ibrăilene, 

Imediat ce-am primit de la tine Mișcarea intelectuală şi „Bibliografia“, 
am căutat să mă folosesc de ele, dar imposibil ! totul e zățuit, gata de tipărit. 
Ca să mai viz ceva e încă o zi întirziere și nici nu încape. Atunci am lăsat 
așa cum s-a întocmit cînd era şi Stere aici. El a plecat asară, nu cînd a 
telegrafiat. Stere mi-a spus că tu nu ai primit nimic, ori poate ai pierdut ce-ai 
avut pentru Mișcarea intelectuală. Eu am telegrafiat lui frare-mio... de cerut 
din nou de la tine nu era vreme ... atunci această rubrică am făcuto aici, 
Stere și cu mine. Stere a hotărît să nu fie în nr. acesta „Bibliografie“. Co- 
perta deja e tipărită fără această rubrică. Nr. are 111/4 coale. Carta poștală 
pe care crezi c-am pierdut-o, mi-a dat-o Stere, era la el ... [indescifrabil] 
pentru Courrier Européen nu l-ai trimis lui Iliescu. Am scris să trimită un 
altul că l-am pierdut. Scrie-mi ce ai de gînd cu excursia cu Stere. Stere mi-a 
spus că va telegrafia. 

Salutări, 7. Botez 


[cp] 

Iași, 21.V111.1906 
Dragă Ibrăilene, 
Cu Bogdan-Duică se va face cum ai spus. Sadovenu a fost pe la mine; 
la urmă mi-a spus ca să-i trimet bani pe la sfîrşitul lunii. (?) Stere a fost la 
Bucureşti, s-a întors. Luni a plecat la Sinaia. Mi-a spus, are să-ți telegrafieze 

ție şi mie în chestia excursiei. Dacă nu comit o indelicateţă, te întreb ce ai 
de gînd. 


Salutări, 7. Botez 


[c. p.] 

laşi, 26VI11.1906 


Dragă Ibrăilene, 

Ca totdeauna îți exagerezi „imbecilitatea“. În chestia asta mi-aş lua 
eu sarcina să te dădăcesc. În privința banilor îmi iau răspunderea. Dar 
timpul e întârziat, nu cred ca mai potrivită excursia prin munţi. Pe aici 
plouă şi e rece, apoi încep corijările. În orice caz ce crezi? Ieri n-am avut 
bani, azi îți trimit 100 lei în plicul lui M-me Stere, pentru care n-aveai 
nevoie să anunți urgenţa plășii. Ce dracu, prea mă iei numai om de afaceri! 
Dacă ai nevoie încă de bani telegrafiază-mi. Stere trebuie să se ducă la 
Letea pentru hîrtia vol. lui Brătescu-Voineşti. Adresa lui Vlahuţă: Palatul 
Funcţionarilor, str. Victoriei. Atît. De Bujor ţi-am scris că a dat o schiță. t 
În privința lui Vlahuţă îl voi ataca. Cred că n-a mai rămas nici un punct 
important din scrisoarea ta la care să nu răspund. 

Salutări, 7. Botez 


icep] 


1 În Viața românească, I (1906), nr. 7 (septembrie), p. 46—48 «pare schița lui Paul 
Bujor Suflete chinuite, 

Bucureşti, 16 sept. 1906 


Dragă Ibrăilene, 

Am fost la Universul. Rezultatul : mîni se va publica sumarul nr. 6 şi 
se va publica desigur și al următoarelor. Dărăscu a executat pe redactorul 
vinovat în fața mea, care, cînd a fost întrebat, i-a vorbit lui Dărăscu la 
ureche ca să n-aud eu. Am vorbit şi cu Mille, care mi-a spus să-i trimit 
personal, în un plic, sumarul și se va „publica. Trimete [o săgeată spre „în 
un plic“] tu chiar acum, dacă crezi că poate folosi revistei, sumarul nr. 6. 
Am fost şi pe la librării.... Cer toate nr. 1 cît de multe. Pe Stere l-am 
căutat, dar nu l-am găsit. 

Salutări, 7. Botez 


[cp] 

Iaşi, 10.11.1907 
Dragă Ibrăileanu, 


Pe aici a [?] început din nou să se debiteze infamii pe sama lui Stere : 
procesul Calmuschi. Desigur cetești Adevărul macar, nu mai vorbesc de ga- 
zeta grecenistă locală. I-am scris lui Stere. Insistă şi tu ca Stere să mai lese 
din jupterianism *, să dea macar faptele pentru un răspuns la Opinia. 

Eu plec la Borca de unde își voi trimite şi ţie schema situației revistei : 
aştept încă cîteva date de la contabil, pe care l-am lăsat lucrînd. 


Salutări, 7. Botez 


[Scrisoare în plic] 

Borca, 18.VI1.1997 


Dragă Ibrăileanu, 


Chiar acum am gătit de scris o scrisoare, de 2 coli, cătră Bogdan, în 
chestii administrative. Orice ai de comunicat cu privire la Adm. să-mi scrii 
mie, căci eu ţin corespondență regulată cu Bogdan. Datele de la contabil 
însă le aştept, am scris lui Bogdan, trebuie să vie. De la plecarea mea au 
venit 5 abonaţi noi, 10 s-au dezabonat în urma circulării, s-au încasat 
lei 1183: efectul circulării, mai cu seamă la librării. Lui Grămadă, mi-a 
scris Bogdan, se va trimite lei 50. Dacă va fi nevoie de bani mai mulți, să-mi 
scrii căci trebuie să trimet procură timbrată lui Bogdan, pentru încasarea 
mandatelor. La plecarea mea i-am lăsat numai lei 500 (lei 400 în mărci și 
lei 100 numerar). Lui Stere spune-i, dacă ai ocazie, că toate cărțile, ce mi-a 
spus, i le-am comandat şi-am dispus să-i vie la M-tirea Neamţ. Aici stau la 
700 metri înălțime, un loc care ar provoca admiraţia celor din Agapia şi nu 
mă costă decît 150 lei pe lună, cu casă cu tot. Citesc şi scot note (să nu 


râzi) pentru art. meu — o carte monumentală asupra lui Shakespeare de 
Bradley. ! 


Salutări, 7. Botez 


[e.p] 


[Adaos deasupra :] Am lăsat răspuns la Poştă ca revistele să ţi se 
-rimeată ţie direct; am reamintit acest lucru şi lui Bogdan. Sfîrşesc c.p. la 
dara 2 de noapte în murmurul continuu al pîrăului Borca, care trece la 20 m. 
le casa mea. De la 8 oare seara, cel mai tîrziu, trebuie să stau în casă; 
asa e izolată de sat, cuprinsă între munți nalți cu brad, valea nu e mai 
argă de 70—80 m. 


* Probabil pentru jupiterianism, 

1 Se referă la A. C. Bradley, Shakespeare tragedy. Lectures on Hamlet, Othello, 
King Lear, Macbeth, Londra, 1904. 

Borca, 1.VIII.1907! 
Dragă Ibrăileanu, | 


Voi căuta să trimet o cronică pentru nr. 8, dar îs stingherit că aici! 
n-am tot ce-mi trebuie. Am scris lui Bogdan să-mi trimeată memoriul prof.” 
De ce excursia a dat chix ? Aici voi sta încă dacă timpul va fi frumos, apoi! 
poate mă voi duce la Constanţa. i 


Salutări, Z. Botez. 
[c.p.] 
26 


Borca, 12VII1.1907 
Dragă Ibrăileanu, 


PA h 


Azi am trimes lui Bogdan „Cronica pedagogică“ * pentru nr. 8. N-am 
avut alt cetitor decît pe nevastă-mea. Ce crezi? Eu plec de aici la Iaşi, 
cel mai tîrziu la 21—22 c. 


Salutări, 7. Botez 
Ic. p.] 


E cam de actualitate: „Agitaţia profesorilor secundari“. ! O chestie vie 
încă. N-are factura de art. de gazetă, n-am citat persoane; e, după cît mă 
pricep, adaptată bine rubricei. 

Borca, 15,V111.1907 
Dragă Ibrăileanu, 


Eu plec de aici miercuri 24 c. la Iaşi; pînă atunci Voi continua să-ți 

Lă Lă Li Li Li . . .. $: Y .. Lă 

trimet, de aici, revistele care le voi primi. Tu cînd vii la Iaşi ? Dacă vii mai 
tîrziu şi ai de comunicat ceva pentru Iaşi, scrie-mi pînă miercuri. 


Salutări, 7. Botez 


[c.p] 


1 În Viaţa românească, IL (1907), nr. 8 (august), p. 249—252 apare cronica semnată 
de I. Botez, Agitaţia profesorilor secundari. 

Bucureşti, 25.X.907 

Dragă Ibrăileanu, 

Corectura de la Coşuc,! voi face tot posibilul să ţi-o trimer mini: 
acum vin de la el, la „Carul cu bere“, fără să-l pot întîlni ; ieri de asemenea 
n-am avut noroc să-l găsesc, cu toate făgăduielile că ne vom întîlni. Pînă 
mâîni însă, desigur voi avea corectura, așa că lpoezia va fi duminică în Iași. 
În privința „Cronicii“ Stere nu crede că e nevoie absolută şi nici nu vede 
că se poate scri acum: „Nu e momentul acum să se scrie despre proiecte“. 
Pe Teodorescu l-am pus să scrie: a început; i-am procurat tot ce-i trebuie. 
Aici și Lupu. Am primit ilustrațiile. Spune lui Quinezu că Seculici trimete 
mini plata abon.: să nu-i considere colecția an I cu 10 lei, ci să-l considere 
ca abonat de la N° 3, 906. În adeverirea de plată a lui Teodorescu, Quinezu 
socotește greșit că abonamentul expiră cu nr. 12, 907: să se ia în samă că 
anul I a avut numai 10 nr. 

Salutări, 7. Botez 


[cp] 


[Adaos deasupra :] Art. lui Teodorescu va fi art. nu cronică. Te sa- 
lutä Dr. Lupu. 


1 Se referă, probabil, la poezia lui G. Coşbuc, Na Duna care a apărut în Viața romå- 
nească, II (1907), nr. 11 (noiembrie), p. 209—212. 


[c. p] 

București, 1.X1.907 


Dragă Ibrăileanu, 


Art. lui Teodorescu a fost cetit de Stere, care... în definitiv n-a rămas 
. . bed y N N N 
mulțămit. Trebuia să se publice cu o „notă“. În urmă, înțelegîndu-mă cu 


Teodorescu, el a primit fără să se supere — să scrie un alt articol, t pe care 
îl voi aduce eu (nu va avea nimic aface cu chestiile politice). Răspunde-mi 
— în o scrisoare închisă — dacă nu e tîrziu pentru acest nr. să aduc 


articolul duminecă. 
Salutăni, Z. Botez 


[c.p.] 


1 Articolul lui I. Teodorescu, la care se pare că se referă este Revoiuţia ce trebuie 
să o facem, publicat în Viața românească, III (1908), nr. 2 (februarie), p. 240—254. 

Bucureşti, 2.41.9097 

Dragă Ibrăileanu, 
Teodorescu va da art. pentru nr. din dec., așa dar caută de umple golul 
din acest nr. A fost imposibil să scrie acum în grabă alt articol din cauză 

că i s-a îmbolnăvit un copil. Stere îţi trimete vorbă să nu întrebuinţezi 
cuvîntul ridicol în răsp. la Conv. liter.! Ridicolul trebuie să iasă fără 
calificare. 

Salutări, 7. Botez 


[cp] 


1 S-ar putea ca referința să. fie la nota Politica şi literatura D-lui S. Mehedinți, de la 
rubrica „Miscellanea“ din Viața românească, 1] (1907), nr. 11 (noiembrie), p. 284—287. Nota 
este semnată cu pseudonimul P. Nicanor et Co. În acelaşi număr la rubrica „Revista reviste- 
lor“ apare recenzia numărului din octombrie, 1907, al revistei „Convorbiri literare“, şi care 
după stil pare să aparţină aceluiași autor, probabil, Ibrăileanu. 

Iaşi, 19 august 1908 
Dragă Ibrăileanu, 
Casele din curte — unde a stat Iliescu — se dau cu chirie. Proprietar 
e bancherul Jurist; am vorbit cu el, a cerut chirie lei 1000 anual, i-am 
dat lei 600 anual, a rămas să se consulte și cu fratele lui. Consultă+e și cu 
Stere şi răspunde-mi. 
Salutări, 1. Botez 


lep] 

Adunarea Deputaților 
Bucureşti, 14.1.1909 


Dragă Ibrăileanu, 

M-am jăluit lui Duca! — a cărui cronică o aduc sîmbătă — de nepu- 
blicarea în Viitorul a art. din Opinia. El mi-a spus că Minulescu e un zăpăcit 
care a mai făcut multe prostii, pentru care încasează observaţii fără succes, 
După cum vezi : nu e chestie de refuz. 

Duca a fost bolnav şi Viitorul a fost lăsat pe mîinile lui Minulescu, 
tocmai atunci cînd i-am trimis eu scrisoarea cu art. pe care el le-a rătăcit. 

Ori de câte ori vom avea nevoie de Viitorul mă voi adresa direct lui 
Duca : se va publica tot fără discuţie. 

Salutări, Z. Botez 


[scrisoare în plic] 
[Adaos deasupra :] Cred că ştii de la Stere răspunsul lui Haret în chestia ta. 


1 I. G. Duca, colaborator al revistei încă din nr. 5 (iulie), 1906, mai cu seamă în 
problemele de politică internaţională, publică în această perioadă : 

— Situația în Balcani, în Viața românească, IV (1999), nr. 1 (ianuarie), p. 108—112. 

— Relaţiuni anglo-germane, în nr. 2 (februarie), 1909, p. 253—257 și 

— Marele prieten şi criza orientală, în nr. 3 (martie), 1909, p. 391—396. I. Botez 
se referă, probabil, la prima dintre aceste colaborări. 

Berlin, 11.V1.09 


Dragă Ibrăileanu, 

Am primit azi adresa lui Raian... văd că nu uiţi, dovadă că nu eşti r... 
[probabil ramolit] cum spui şi puteai să scrii mai multe. Am devenit mai ieşan 
NPAT Ura eter, LA pusa A ; : 
decît îmi închipuilam. Dacă civilizația constă în clădiri enorme și-n străzi 
curate, apoi nemţii sînt civilizaţi... eu însă îi simt ca pe nişte ființi grosolane. 
Au fudulia parvenitului care jignește, sînt extrem de rutinari şi supuşi la 
ordinele superiorilor. Toate străzile sînt pline de amintiri ale victoriilor lor... 

pe toţi împărații îi cheamă Wilhelm. - 
Salut, 7. Botez 


[e. p. ilustrată reprezentind cafeneaua Viena din Charlottenburg.] 

Berlin, 18.VI.C9 


Dragă Ibrăileanu, 

De vreo opt zile îmi petrec viaţa numai în muzee, galerii de picturi, 
palate și castele, grădini feerice... Niciodată nu te-am dorit mai mult căci 
nimeni dintre „noi“ nu se „timpește“ mai tare în fața minunilor artistice. 

Eri am fost la Potsdam... trei sferturi de oară cu vaporul pe lacul 
Wansee... țărmuri fantastice... De cum intri în parcul castelului „Sans Souci“ 
ai călcat în o lume feerică. O alee de tei bătrîni te scoate drept înaintea lui 
Frederic cel Mare, statuie ecvestră de mărime naturală, în marmoră de Carara. 
Arbori, boschete, vase colosale, statui... împrăștiate în toate părțile își prind 
ochii, pe cînd urechile îs dezmerdate de murmurul și susurul a sute de izvoare 
şi jocuri de apă. Un zgomot tot crescînd te previne şi deodată... din mijlocul 
unui basin mare țișnește glonte în sus o coloană groasă de apă, care la vreo 
50 de metri se răstoarnă în năhlapi spumoși, subțiindu-se în cădere în pînzi 
şi pulbere de argint, pe care se joacă curcubeie proiectate pe capetele săl- 
ciilor plingătoare mai din depărtare. Rămii înmărmurit alături de statuele 
de Carara, care de o sută cincizeci de ani stau privind la miile de peștişori 
roşi-aurii alergînd la suprafața apei din bazin, speriați de căderea și de clo- 
potarea apei din înălțime. Își mărturisesc că m-am simțit literalmente aiurit şi 
nu mi-am dat seama de mine cîteva momente, cînd m-am trezit în faţa acestei 
adevărate minuni feerice. 

După bazin se ridică în amfiteatru vreo zece terase în flori, sere, bos- 
chete... statui cu jocuri de apă... apoi castelul „Sans, Souci“ (inscripția — cu 
virgula — scrisă pe frontonul castelului). Am vizitat castelul înăuntru : — ca- 

mera în care a trăit Voltaire, mobilată atunci și păstrată intact cu calamara, 
biuroul... un manuscris de al lui... Aveam nevoie parcă să pun mina pe unele 
din aceste obiecte și, drept să-ți spun, nu m-am putut stăpîni să nu o pun. 
Am trecut prin toate sălile în care a trăit, a petrecut și a murit Frederic cel 
Mare. Nu-ţi trebuie mare educaţie artistică ca să fii pătruns îndată de gustul 
artistic al aceluia care a făcut și mobilat palatul. Cu bogăţia palatelor eram 
deja deprins : fusesem în palatul actualului împărat, unde alabastrul, onixul, 
frescurile [probabil pentru frescele] de aur, porțelănăria fină, profirul, tape- 
tele de mătasă și gobelinurile, tablourile și statuele în marmoră de Carara... 
stau îngrămădite în toate părțile. Nicăiri însă (am mai vizitat încă două 
palate) preocuparea artistică nu e atît ide izbutită ca în acest palat, cel mai 
mic din cîte am 'văzut, Toate ceasornicele din palat îmblă neîntrerupt de 150 
de ani, afară de unul — din camera în care, stînd pe un fotel și uitându-se 
la soare, şi-a dat sufletul Frederic cel Mare. Acesta a fost oprit la oara 2.20, 
Am văzut şi — am pus mîna pe el — pupitrul cu notele după care Frederic 
a cântat din flaut pentru ultima oară. Pupitrul stă neclintit pe locul unde 
l-a pus Frederic. În bibliotecă — o minune în lemn de cedru şi frescuri de 
aur masiv — stau deschise de mîna lui Frederic cel Mare două volume : sînt 
volume pe care Frederic a cetit cu cîteva oare înainte de a-și da sufletul. În 
„Casa Japoneză“ am văzut odaia — păstrată intact — în care Frederic şi-a 
făcut, şi-a scris planul „Războiului de șeapte ani“... ce să-ți mai scriu: ziua 
de ieri am fost nebun de la 2—8 oare, şi necontenit mă gîndeam ce păcat că 
nu eşti şi tu ca să te „tîmpeşti“ împreună cu mine și cu frate-meu. Salutări 
lui Me Stere şi lui Stere. 

Salutări, Z. Botez 


35 
London, 24VI1.09 


Dragă Ibrăileanu, 

Am primit V. R. nr. 6 fără recenziile celor două reviste engleze, pe care 
le fac eu şi pentru care sînt plătit de revistă. 

Aşadar chestia trece din sfera relaţiilor personale în acea a secretarului 
de redacţie și a modestului colaborator. 

Îmi invoc această hipostază și din alt motiv: ştiu că ai obicei să răs- 
punzi la acei care stau în asemenea raporturi cu tine. Așadar, iubite domnule 
secretar de redacție, desigur îţi aimintești că înainte de a pleca ţi-am lăsat în 
mînă, pe cînd stăteai în exerciţiul funcțiunii, înaintea sertarului deschis, la 
locul oficial al secretarului de redacție (nu intrase încă în funcțiune dubajul 
miraculos cu sertarele clasificărilor literare) recenziile mele pe luna mai (nr. 5) 
și o recenzie din The Contemporary Review, pentru nr. 6, iunie. Anticolul re- 
cenzat se intitula : Shakespeare şi teatrul german modern !. A doua revistă pe 
care o recenzez de obicei: The North American Review nu sosise pînă la ple- 
carea mea și de aceea am lăsat răspuns ca să se trimeată acasă la mine mai tîr- 
ziu pentru ea şi să fie dată lui Triandafil spre a fi recenzată. Aşa s-a și făcut : 
The North American Review a fost luată de la mine de acasă de omul trimes 
de redacţie, dar spre mirarea mea, nici recenzia din această revistă nu o văd în 

nr. 6. Abonamentele la aceste 2 reviste expirau tocmai în luna iunie, și am soco- 
tit că nu e nevoie să reînoiesc abonamentele pînă la întoarcerea mea, rămi- 
nînd ca recenziile pe lunile iulie—ansguust... să le trimer eu ide aici (cumpărînd 
revistele cu nr.) Care-i pricina ? Poate comitetul de redacţie ori altă entitate 
metafizică a hotărît expulzarea acestor două reviste? Admite ipoteza — de 
cîte ori nu te-ai sprijinit tu pe ipoteze — că mă interesez și eu de revistă şi răs- 
punde-mi măcar în chestia revistelor. - 

Eu sînt ocupat aici toată ziua cu cursurile — dimineaţa și seara lecţii la 
Universitate și amiaza vizitarea şcolilor şi cetire în Bibliotecă. Am vizitat cele- 
bra școală de la Harow și imîni vizitez Universitatea (Colleges) de la Cam- 
bridge, Organizarea școlilor e cu totul deosebită aici. Îmi adun material pen- 
tru... Nicăiri nu am găsit o viaţă mai liniștită și mai înalt omenească decît 
aici. Cunoştinţele noastre despre Londra sînt legende ridicule... Salutări tuturor 
prietenilor. 


Gu prietenie, ]. Botez 


1 În Viața românească, IV (4908), nr. 7 (iulie), p. 162—163, la rubrica „Revista- 
revistelor“, apare o recenzie a articolului Shakespeare şi scena germană modernă din „The 
Contemporary Review“ (iunie, 1909). 

2 O recenzie, la aceeași rubrică, pentru un articol din „The North American Review“ 
(aug. 1909), apare de abia în nr. 9 (septembrie), 1909. 

London, 2.VI11.09 


Dragă Ibrăileanu, 

C. p. primită de la tine, scrisă în grabă, a fost pentru mine un eveni- 
ment pe care de mult îl doream să se întîmple. Tordeauna am simţit că senti- 
mentalizmul manifestat e o impudicitate, dar „the splendid isolation“ în care: 
trăiesc acum m-a făcut să-mi pierd ruşinea şi să-ți spun că ţi-am cetit c.p. de 
mai multe ori, ca scrisoarea unei iubite. 

Azi e prima zi de ceaţă de cît sînt aici: de pe la ciasurile 2 cerul a înce- 
put să se întunece și picla a început să se îndese şi să străbată în toate străzile... 
și parcă şi-n sufletul omului. Sînt ciasurile 3 şi-ţi scriu la lampa electrică. 

N-am aflat decît de cîteva zile de grozava febră tifoidă care bîntuie Ia- 
şul : nevastă-mea cu copiii a fugit la Slănic cu sora ei și aştept de la ea detalii 
asupra celor petrecute în Iaşi. Nevastă-mea mi-a ascuns lucrul la început ; apoi 
mi-a spus că e epidemie de febră tifoidă în Iaşi. Atunci i-am spus să plece 
numaidecit din laşi, acum însă aflu că e o adevărată calamitate apărută asu- 
pra Iașului... şi nu ştiu nici o lămurire alta. 

Viaţa mea aici, de cînd au început cursurile, e adevărar viaţă de stu- 
dent cu examinări zilnice și muncă acasă. N-am decît dumineca liberă. La 15 
august termin perioada aceasta încordată. Am citit nr. 6, Mi-a plăcut numai ar- 
ticolul tău. t Sînt lucruri bune şi în articolul lui Sanielevici ? şi în Miscellanea ?. 
Literatura din acest nr. pot spune că-i mai rău decît că lipsește... celelalte ar- 
ticole... fără relief deosebit. 

Mi-a scris Sanielevici cerîndu-mi „reflecțiile“ asupra nr. și în deosebi asu- 
pra art. lui şi cerîndu-mi intervenția pentru alegerea și abonarea unei reviste 
ştiinţifice engleze pentru V.R. Săptămîna aceasta voi căuta să-mi fac convin- 
gerea : care-i cea mai potrivită revistă ştiinţifică, şi voi abona-o pentru V.R. 
„lui Sanielevici i-am răspuns : aşa că ştie. Revista-revistelor am trimis-o de 
duminica trecută. 

Ţi-am trimis din Paris o carte de Apostolescu. Ai primit-o ? Tu și ai tăi 
ce faceţi ? Te simți mai bine, dormi mai bine ? Dacă ai timp strică cîte o c.p. 
pentru mine. 

“Trăiesc între oamenii cei mai civilizaţi din lume — fără nicio înidoială — 
dar... gîndurile mi se întorc mereu la Iaşi... la străzile lui sparte... chiar și la 
Palade de la redacţia noastră. [...] Aştept totdeauna cu mare nerăbdare scrisori 
din ţară. Salutări prietenilor. 


Salutări, Z. Botez 


[Adaos deasupra primei pagini :] Am să scriu lui Sandu Aldea și lui 
Teodoru. 


1 În Viața românească, IV (1909), nr. 6 (iunie), G. Ibrăileanu publică partea a doua 
a articolului D. N. Iorga critic și polemist, p. 373—398. | 

2 În același număr se publică și un amplu articol al lui H. Sanielevici „Sărmanul 
Dionis“, p. 399—425, 

3 La rubrica „Miscellanea“ o amplă polemică sub titlul D. Zamfirescu-Bizanţ. 

University of London, South Kensington, S.W. 
16.V111.1999 


Dragă Ibrăileanu, 


Aştept cu nerăbdare nr. 7 din V.R. ca să înţeleg din Miscellanea cum 
lorga a înebunit de ciudă“ — cum spui tu — căci aici eu nu citesc nici un 
ziar românesc. 

Ca să pot ceti ziarele conservatoare românești trebuie să mă duc la le- 
gaţia noastră. Ministrul nostru e un conservator, om de treabă, dar n-am timp 
să mă prea duc pe la el ; cînd mă duc mă ţine prea mult; așa că plătesc prea 
scump pofta de a ceti presa conservatoare din ţară. 

Nu cred să-ţi fi scris că nu-mi place articolul lui Rosetti! (Regretabil) 
deoarece mi-a plăcut foarte mult. În privința bucății lui Pătrăşcanu 2 însă, cred 
că e cea mai slabă bucată din cîte a scris. | 

Adresa lui frate-mio e Goetbestrasse, 17 I | Port 1, Charlottenburg. 
Azi îi scriu în privinţa recenziilor și-i spun să-ți scrie. 

Tu mi-ai scris că numirile la catedrele de franceză nu s-au făcut încă, 
fără nici o lămurire alta. Cum eu aveam asupra mea permutarea lui Saniele- 
vici, i-am scris lui Teodoru să nu uite cele vorbite. Azi primesc răspuns de la 
Teodoru cum că după o furtunoasă discuţie cu voi s-a convenit să se respingă 
cererea lui Sanielevici pe motiv că la Iași e necesar un român ortodox. Ar fi 

fost foarte bine ca această „trădare“ să o ştiu şi eu din timp, deoarece eram 
amestecat direct în această permutare. 

Teodoru îmi scrie că formula respingerii cererii de permutare nu s-a pu- 
tut admite, dar încheierea da. 

Cînd se începe publicarea „romanului“ lui Sadoveanu ? E păcat că Sa- 
deveanu nu reuşeşte să scrie decît poeme cu calități de stil în loc de romane. 

Pentru Panu trebuie să fiu eu în ţară. Lui Sandu-Aldea i-am scris de aici 
o c.p.: o uşoară aluzie ; socot că va trimete nuvela fără să aştepte intervenția 
mea personală. 

Eu aici am încă de lucru : am ţinut pînă acum 22 „debatings“ (susținerea 
ori combatere orală a unei chestii alese, în jumătate de oară) şi am trecut un 
examen scris de 3 oare asupra 3 chestii : compoziţie, literatură, gramatică. N-am 
avut timp să mântui lucrarea, 3 oare fiind prea puţin. Acum aştept rezultatul. 
Cît am scris, cred că am scris bine. 

Nu cred să mai stau mult aici, căci înţeleg din scrisorile nevestei că ea se 
torturează prea mult la Birlad, unde e acum... apoi stomacul meu a început 
iar să mă năcăjească : e sezonul lui, tocmai sezonul de vară. 

Văd că insomnia tot nu vrea să divorseze de tine; am avut și eu cîteva 
insomnii, dar, în tot cazul, de lipsă de somn nu mă pot plinge: dacă n-ași 
avea stomac (ori nervi) aş fi comiplecr sănătos. 

La Oxford am întâlnit un profesor în biblioteca Bodleiană şi l-am rugat 
să-mi recomande cea mai bună revistă ştiinţifică cu caracter general... pentru 
V.R. El mi-a recomandat The Nature (rev. săptămînală) ; mi-a arătat câteva 
nr. dar n-am fost mulțumit decît de vreo 2—3 nr. Revistele de obicei au carac- 
ter prea concret : teoriile... se scriu în volume. Voi căuta să abonez cea mai 
potrivită rev. de acest fel. Salutări prietenilor. 

Salutări, 7. Botez. 


1 Radu Rosetti semnează în paginile revistei Viaţa românească IV (1909), nr. 6 (iunie), 
articolul Regretabil. 

2 D. D. Pătrășcanu îşi publică în Viaţa românească, IV (1909), nr. 6 (iunie), 
p- 321—237, schița Inspecţie. 


38 
laşi, 24.V111.09 


Dragă Ibrăileanu, 

Azi am găsit în Iaşi cp. a ta trimisă la Londra. Din ea te văd 
alarmat asupra situaţiei materiale a revistei... şi-mi vorbeşti de oarecari mà- 
suri pe care ai să mi le comunici. Mă aştept la un larg gest de generozitate 
din partea ta, în primul loc... renunțări... Din socotelile de aici văd că V. R. 
are ide luat încă 26.000 lei numai de la abonaţi pe anul curent. Eu cred că 
revista va 'da un excedent anul acesta, cu toate că încasările au mers mai 
slab în lunile din urmă. Nu uita că acesta e sezonul cel mai slab, în mod 
natural, ca încasare. În orice caz sînt gata să renunţ la tot ce-am luat pînă 
acum de la revistă, dacă va fi nevoie. Socotelile nu se pot încheia cu pre- 
cizia unei afaceri serioase decît la sfârşitul anului, pînă atunci prognosticurile 

nu pot fi decît probabile. Dar... socot că aranjarea făcută pe un an ar trebui 
să aștepte sfîrșitul gestiunii şi dacă această gestiune se va solda cu deficit vor 
acoperi „societari“ (2) deficitul din punga lor. În sfârşit fac numai presupuneri 
căci tu nu mi-ai scris nimic precis. 

Plec 'deseară la Bucureşti, unde, socot, voi găsi o scrisoare de la tine. 
Îmi închipui că Stere trebuie să fie necăjit. Am urmărit, după întoarcere, 
campania Evenimentului şi scrisoarea lui Stere. M-me Stere, desigur a avut 
multe zile rele din cauza asta. Dacă Kernbach va voi să vie cu automobilul 
ne vom vedea la Neamţ. Voi căuta ca în orice chip să ne vedem înainte de 
a pleca... 


Salutări ţie și prietenilor, Z. Botez 


39 
București, 26.VI11.09 


Dragă Ibrăileanu, 

Comunică lui Stere, sau mai bine consultă pe M-me Stere dacă trebuie 
să-i comunici: Romanescu din Făluiceni, cel cu „Și fără c.. şi-n Siberia“ 
îmi spune c-a fost în laşi şi a surprins o conversaţie a lui Holban (care era 
la o masă cu Crăciun, Malhasovici, Stroja...)... „să-i pregătim boamba de 
exterminare pentru Stere“... Romanescu, după acea a luat pe Malhasovici 
la o crişmă şi la urmă el i-a spus că „boamba“ constă în aceea că Holban 
trimete cu banii lui pe Crăciun în Basarabia ca să ia o imărvuristre de la Herța 
că Stere mu i-a dat niște bani idin daraverele care le-a avut cu casele din 
laşi... îs idioţii veninoase pe care eu nu le cred că merită luate în seamă... 
totuşi vezi dacă trebuie să le audă Stere ori nu. Cu V.R. alt mahalagism: 
l-am surprins pe Lovinescu (eram un grup mai mare) afirmînd că V.R. nu 
plăteşte colaborarea, de aceea în nr. acesta (care încă n-a apărut), Anghel 
și Iosif n-au trimes... L-am luat din scurt pe Lovinescu care mi-a spus că 
a auzit lucrul nu de la Anghel... dar desigur mu putea pleca lucrul decîr 
de la Anghel... 

Pe Anghel îl întâlnisem mai înainte şi mi s-a plâns de mizerie, de boala 
lui Iosif și a lui M-me Iosif (care a fost în spital) şi mi-a spus că necazurile 
l-au împiedicat să trimeată. Anghel e în stare să aibă violențe de sentimente 
rele... dar la urmă e un nefericit. Rog să nu i se scrie nimic... pentru inte- 
resul revistei... Anghel e foarte susceptibil și colaboraţia lui e foarte uulă. 
Rog din nou să nu se scrie nimic lui Anghel, măcar pînă nu woi vorbi şi eu... 
Pleacă trenul. 

Salut, Z. Botez 


40 
Iaşi, 28.VIIL.09 


Dragă Ibrăileanu, 
Uneori Îmi ceri impresia asupra nr., de aceea acum îndrăznesc să ţi-o 
comunic mai dinainte: nr. 8 pe lîngă că mi se pare slab — după numele 

de pe copertă — dar mi se pare foarte rău făcut. Fizionomia revistei sua 
' i 


sufere de vreo 2—3 numere: se scurtează cu satirul. 10 coli nu poate 


un criteriu pentru redacție. 
Te salut, I. Botez 


[cp] 


1 Numărul 8 (august), din 1909, al revistei cuprinde: 
— finalul nuvelei Rătăcirea din Stoborăni de Spiridon Popescu. 


-— Schița Eugenița de Radu Nour. 
O traducere în versuri de Ernst von Wildenbruch, Cintecul vrăjitoarei, de Iorgu 


G. Toma. 
— cinci sonete de M. Codreanu. 
— un studiu al lui Ioan-Rusu-Sirianu despre Andrei Baron de Șaguna. 
— un studiu al dr. N. Leon, Cunoștinţele noastre asupra originii omului. 
— un fragment din În munții Neamţului, de C. Hogaș, 
— Din al doilea Jurnal de bord de Jean Bart. 
— o poezie de Gh. din Moldova 
— o cronică literară de Izabela Sadoveanu. 
o cronică filologică de G. Pascu, o cronică științifică, scrisori, recenzii şi revista 


revistelor. 


4] 
Iași, 31.VII1.09 


Dragă Ibrăileanu, 

Cu familia mea, neputind s-o aşez la Neamţ, voi căuta altă soluție 
convenabilă. Dar tu şi Stere staţi mult încă acolo ? De Chembach abia acum 
am aflat... e groaznic. Azi nu l-am putut vedea, acum îmi explic de ce 
rîndul trecut avea mîna prea fierbinte. Voi veni pe la mănăstire... dar aştept 
ocazia automobilului ; alfel e cam scump și m-am cam... dezorientat bă- 
peşte... sigur însă că ne vom vedea. Miine plec la Bucureşti și fii sigur nu 
voi uita pe protejata ta... Pe tine te voi plastografia dacă formele vor cere. 
Legalmente însă o plastografie cu consimțământul celui plastografiar nu mai 
e plastografie. La Bucureşti am mai multe însărcinări... și din partea lui Conu 
Calistrat pe care l-am întâlnit aici. 

Aud că Stere e afectat de campania Evenimentului. Eu am făcur un fel 
de anchetă și aici şi la București... ca să sondez „opinia publică“. E sigur că 
campania Evenimentului n-a avut nici un ecou... mai mult: e cu totul dez- 
aprobată. 

E păcat ca Stere să se tulbure cînd el e împăcat în sine, cînd opinia 
publică e cu el şi cînd cel care duce campania nu se bucură de stima nici 
unui om de treabă. Nu înţeleg ca Stere, care mi se pare că e caracterul cel 
mai tare din câte cunosc, să nu-și poată regula suscepribilitatea morală după 


logica realităţii. 


33 


La Sandu-Aldea trebuie să mă duc? Ce mai ai scrie-mi la Bucureşti. 
Cu Izabela trebuie altă detaşare: cea veche nu se mai poate. Chiar acum 
primesc veste că Chernbach e bolnav... mai grav, mă duc să-l văd. 


Salutări, 7. Botez 


42 
Iaşi, 3L.VIII.09 

Dragă Ibrăileanu, 

L-am văzut chiar acum pe Chernbach... l-am trimes cam cu de-a sila 
acasă... e bolnav, bolnav fără scăpare... temperatură, nu poate să meargă 
aproape, nu mănîncă şi-a slăbit sufletește... iar nevastă-sa îl chinuieşte cu 
tot felul de comisioane. Ce-i de făcut? E teribil... m-am înţeles să vin peste 
5 zile să-l iau la Predeal.., dar, cred că nu-i scăpare. 


I. Botez 


[c. p. închisă] 


43 
Birlad, 1.1X.09 

Dragă Ibrăileanu, 

N-ar fi bine să se spuie adevărul d-nei Chernbach, care acum, neştiin- 
du-l, îl chinuiește cu comisioane în loc să stea cu copilul lîngă el? Poate 
s-ar mai linişti puţin în chipul acesta. El a slăbit sufletește și are nevoie să 
nu stea singur. Deseară plec la Bucureşti, iar duminecă ori cu automobil ori 
fără, voi fi la mănăstirea Neamţ. Aş fi venit de mult dar tot mi s-a promis 
o combinaţie cu automobilul în care acum nu mai sper. Plecarea la Bucu- 
rești n-o pot amîna, căci sînt lucruri care nu sufăr întârziere. 

Stere e tot afectat de campania Evenimentului è Dintre toţi... ştiu că 
Brătianu are influență asupra lui. N-ar fi bine oare să se vorbească lui Bră- 
tianu ca să-l cheme la Bucureşti ? Trebuie întrebată întăi M-me Stere în pri- 
vința asta. Nu sînt încă lămurit asupra lui Sanielevici: să-i cer concediu 
pe un an? Văd pe unii de altă părere. Aştept să vorbesc cu tine. Pe Pastia 
l-am găsit aşa de îndușmănir cu Sanielevici c-am rămas înmărmurit de ceea 
ce-mi spunea. Mă simt în cea mai încurcată situaţie : între nevoia de a pleca 
şi între nevoile de a rămânea. 


Salutări, 7. Botez 


[c. p. închisă] 

Bucureşti, 3.1 4.09 

Dragă Ibrăileanu, 
Te-am întrebat dacă Sandu-Aldea a trimes „schița“ ; nu te-am întrebat 
ce să vorbesc cu el... la dracu! Nu era nevoie să te întreb pe tine ce să 

vorbesc cu el. La întrebarea mea nu mi-ai răspuns nici acuma. Tu îmi spui 
să-i dau o vizită de politeță (1)... n-am altă intenție decît să iau nuvela 
făgăduiră şi să-l mențin colaborator, şi nu pot afla dacă a trimes sau nu 
nuvela. O vizită la el înseamnă 8 lei, de aceea voiam să aflu de la tine. 
Scrie-mi la lași un da ori nu. 

Prozejata ta are 13 oare diferite, partea literară, Externatul din Iaşi. 

Tînărul Hogaș, conform Înţelegerii ce am avut cu el și cu Conu Cali- 
strat, e permutat la Galaţi. 

Octavian Botez va fi detaşat la Iași în locul lu: Ionescu Boteni. Cele- 
lalte chestii le tranșez azi. 

L-am întâlnit aici pe Pătrășcanu, care mi-a vorbit de Amintirile lui 
Casian. I-am spus să-ţi spuie de Oct. Botez, Hogaș, protejata. 

Ieri am oprit o permutare pe care Teodor * vroia să o facă şi pe care 
mă tem să nu o facă mai tirziu, de aceea spune și lui Stere să scrie lui 
Teodoru. lată de ce e vorba: Teodoru vrea să scape de Zelea Codreanu, 
prof. și directorul gimnaziului din Huşi, şi i-a făcut loc în Iaşi (singurul loc 
pe care Codreanu Îl cere). Tu ştii că Codreanu e unul din cei mai sălbateci 
agenţi antisemiți de ai lui Cuza... deci dezvoltă lucrul în faţa lui Stere. 
Deocamdată am oprit permutarea... să intervie însă Stere ca să ştie Teodoru 
că de această permutare se leagă o chestie mare. 

Pătrășcanu pleacă, nu pleacă azi: mi-a spus că are întirziere cu un 
mandat al lui Stere de aceea îţi scriu: altfel, îi puteam spune lui să-ţi co- 
munice el toate aceste şi să te scutesc de mâizgtleala mea şi pe mine să mă 
scutesc de a-mi forța un deget bolnav. 

Cu concediul tău am cercat prin Ministerul de Instrucție, dar calea nu-i 
sigură. Sînt însă și alte căi, una va duce la bun sfîrşit. 

Panaitescu (fostul nostru colaborator) e numit la Iaşi, dar va fi detașat 
la Bucureşti; în locul lui voi vorbi azi pentru Mihăilescu, suplinitorul tău, 
Şc. Mil, 

Salutări, 7. Botez 


1 Lui C. Sandu-Aldea îi apare în Viaţa românească, IV (1909), nr. 9 (septembrie), 
p. 363—370, schița Umbra. 

Bucmeşti, 3.LX.09 
Dragă Ibrăileanu, 
De d-ra Carp tu nu mi-ai vorbit nimic pînă azi. La Minister nu se 
ştia de această doleanță. Chiar acum se fac numirile de suplinitori : am cerut 
un loc pentru d-ra Maria Carp **, oriunde în ţară, partea literară — afară 


* Probabil Teodoru. 


++ Probabil o rudă din partea soției criticului, dacă nu chiar o soră a acesteia. 


4 — Scrisori către G. Ibrăileanu — c. 1460 35 


de germană (de germană sînt multe locuri, mi s-a spus). Numirile le fac 
inspectorii (Consiliul de inspectori) care mi-au (promis cu toții (au pus-o pe 
listă) că o vor numi. 

Salutări, Z. Botez 


46 
Iaşi, 14.1X.09 

Dragă Ibrăileanu, 

Îşi scriu din gară. Pe neașteptate trebuie să plec la Birlad: mi-e băiatul 
bolnav. Acum aflu de la Pastia că Sanielevici a plecat definitiv din pricina 
salariului de 150 propus. 

Pe Carp nu l-am întâlnit. 

Salve, 7. Botez 


[ep] 


47 
14.1X.1909 

Dragă Ibrăileanu, 

Cu Sanielevici n-am putut vorbi nimic, nici n-am să pot, căci el a 
plecat la Galați pe mai multe zile : așa 'dar iscrie-i tu. Pe Carp încă nu l-am 
văzut, dar pe el îl pot vedea să-i comunic cele ce mi-ai spus în privința nr. 
și a lui Sanielevici. Salutări la toți. 

Salve, 7. Botez 


[e p] 


48 
Birlad, 18.1X.09 


Dragă lbrăileanu, 

O sirenă mai puternică n-am găsit în București: mulțumește-te cu cea 
pe care ţi-am trimis-o prin Stere. 

Carp ţi-a scris, mi-a spus, de plecarea lui Sanielevici, cu toate lămu- 
ririle. Eu, deși l-am întlnit pe Stere în București, nu i-am vorbit de această 
chestie. De concediul de la Şc. Militară tu să nu te îngrijești: n-am putut 
să ţi-l obțin acum, dar voi spune lui Carp calea pe care s-o urmeze ca să-l 
obţii cu siguranță la deschiderea școalei. Numai după ce colonelul se va 
hotări categoric împotriva concediului, numai atunci se va apuca calea sigură 
de a se obținea concediul direct. Cum hotărîrea colonelului nu se poate ști 
sigur decit la deschiderea școlii — cînd eu nu voi fi în Iaşi — am regulat 
de pe acum calea, motivarea şi intervenţiile necesare pentru admiterea con- 

cediului. încă o dată: tu nu te gîndi la această chestie, căci desigur va ieşi 
la bun capăt. Cel mult Carp îţi va cere, poate, o iscălitură. 

Lui Octavian Botez i s-a admis detașarea în condiţiile cerute de el: 
era vina lui că se făcuse altfel. 

Permutarea lui Zelea Codreanu s-a respins definitiv ; rămîne să se per- 
mute Motăş la Iaşi, dar... la întoarcerea mea. 

Azi l-am întîlnit aici pe Raian, care întîmpină dificultăți cu concediul : 
i-am luat eu cererea şi cred că luni voi izbuti să i-l admită... şi asta va fi și 
ultima chestie, căci luni plec. 

Mi-am găsit aici băiatul bolnav şi tare slăbit; acum e bine, nu încă 
complet revenit ; de aceea stau în ţară pînă luni. 

Salutări la toți prietenii. 

Te salut, Z. Botez 


49 
18.V.911 


Înăuntru e mormîntul lui Shakespeare, cu epitaful făcur de el: 
Good friend for Jesus ’sake forbear, 
To dig, Un diest en closed here : 
Blessed be un man niet spares 
these bones 
And curst be he nest moves my bones. * 
Nu departe de biserică e casa în care s-a născut, și la o milă e casa 
unde a făcut cunoştinţa soției lui. Mormîntul ei e lingă al lui. 
Salutări, Z. Botez 


[c. p. ilustrată cu Biserica Trinității din Stratford-on-Avon] 


29.V.[1911] 


Adresa: 1. B. c/Mrs. Wakefield, 
18 Nevern Place, London S.W. 


Dragă Ibrăileanu, 

Nu te vei supăra să mai scriu art. chilometrice asupra Angliei? Am 
material pentru vreo 3—4. La Paris am fost cu Raian la Vuia, dar nu l-am 
găsit. I-a scris Raian, dar n-a răspuns. Stă afară de Paris, de aceea n-am 
avut timp să mergem încă o dată, mai ales că eu eram cu falca umflară din 
pricina unui abces pe care a trebuit să mi-l taie doctorul. Spune lui M-me 


Textul de pe piatra tombală este următorul : 
„Good frend for Jesus sake forbeare 

To digg the dust encloased heare 

Blese be ye man yt spares thes stones 

And curst be he yt moves my bones“. 

Stere că nu e loc vacant pentru Roman la Ministerul nostru de aici. Sufăr 


de dor de ţară, de V. r... 


Salutări, 7. Botez 
[c. p. ilustrată cu catedrala Westminster] 


1 In revista Viaţa românească apar următoarele : 

— 1. Botez, Religiozitatea şi individualismul poporului englez, VI (1911), nr. 9 (sep- 
tembrie), p. 335—351. 

— I. Botez, Caracteristicile naționale din limba şi literatura poporului englez, VI (1911), 
nr. 10 (octombrie), p. 17—38. 

Buc. 6 noiembr. 1911 


Dragă Ibrăileanu, 

1) Îşi trimet nişte poezii de Iosif: el s-a învoit să fie plătit cu 500/% 
iar 500/0 să i se scadă din datorie. El m-a rugat însă — avînd multe nevoi — 
să i se trimeată acum cât i se cuvine. Te rog, să i se trimeată Înainte — aşa, 
socot, că cer şi interesele V. R. 

2) Spune lui Carp că mîni îi trimet ceea ce-i trebuie pentru art. ce-l 
pregătește ca răspuns lui Maisner. Tot mâni îi trimet şi 750 lei de la publi- 
cații pentru V. R. 

3) De mîni anunciul V. R. din Mișcarea va apărea în Viitorul, Voința 
națională şi în Flacăra. Greşala că n-a apărut pînă acum a fost a mea: că 
m-am adresat lui Pătrăşcan. Dacă scriam direct la Viitorul, lucrul se făcea 
de la început. 

4) L-am întâlnit pe Lovinescu : l-am întrebat cum se împacă declara- 
ţia ce mi-a făcut-o, fără să i-o cer, că nu vine la Iaşi nici într-un caz, cu 
petiția înaintată ? S-a încurcat... că e o petiție veche.. apoi că Găvănescu s-a 
ţinut de capul lui, că are scrisoare de la Găvănescu şi că mi-o poate arăta, 
că „pe onoarea lui“... în sfîrşit necontestat că nici nu merită să vorbim de el. 

Iată lucrul cum stă şi ce trebuie să faci: Ministrul te-a desărcinat 
(asta e rezoluţia) pe motiv că numirea ta a fost ilegală. Acum locul fiind 
vacant, Consiliul Facultăţii, întrebat din nou de minister, trebuie să facă 
recomandarea suplinitorului. Ministerul a înaintat acum, din nou, la Iaşi, 
o cerere a lui Lovinescu pentru a fi recomandat ca suplinitor. Tu (vezi care 
e procedarea legală) trebuie să faci cerere (22). Ia seama: totul atîrnă de 
recomandarea consiliului. 'Tu fiind scos pe motiv de ilegalitate, viitorul supli- 
nitor nu se va numi călkându-se peste forme. Va fi greu de a fi numit dacă 
va fi recomandat de minoritate, şi dacă acum, nu cu zece zile mai tîrziu, 
se va preveni porcăria. Nu fii blazar și fă cea mai energică intervenţie 
oriunde trebuie. Încă o dată ia seama : acum decan un există ; vechiul decan 
nu mai are calitatea de a convoca consiliul ; dacă îşi permite această călcare 
de regulament şi lege previn-o ; despre viitorul decan ţi-am spus cum stă 
lucrul (discreţie însă). Dacă noul decan şi numai el trebuie să convoace con- 
siliul pentru recomandare, ştii ce trebuie să faci. Gândeşte-te la fiecare mem- 

bru din consiliu. Ia măsuri ca marea majoritate care o ai acum să nu fie 
deplasată. Ştii, desigur, ce-i de făcut. Să cedezi, așa cu miinile în sîn, € 
stupid. Să nu spui că totul e deja aranjat şi deci... orientalism şi pasivitate. 
Chiar dacă eşti convins că el va fi numit, e un câştig practic şi moral ca tu 
să fii recomandat ide Consiliu, cu majoritate. Eu cred chiar în succes, dacă 
vei fi energic. Socot un act de neprietenie dacă mu-i vei expune totul și 
imediat lui Stere. 


[Adaos deasupra pe prima pagină :] Ceteşte punctul 4) şi consultă-te ime- 
diat și cu Stere: trebuie de vorbit cu fiecare, şi Stere să scrie idin nou la 
cei doi. Tu du-te imediat unde am fost eu atunci seara cînd a venit la 


redacţie D... 
Salve, Z. Botez 

Buc., 8 noembr, 911 


Dragă Ibrăileanu, 

Mîni dimineață plec. Sînt de părere să luăm din nou pe Cocea ca 
cronicar teatral. El e prea bucuros să reînceapă. Am stat de vorbă mult cu 
el... în Facla viitoare va fi portretul lui Stere. Am regular și contul cu Facla, 
în sfârşit. 

În Flacăra va [!] apărea de acum înainte däri de seamă despre fie- 
care număr din V. R. şi se va menține sumarul în mai multe nr. 

Se va menținea de asemenea și clișeul care acum doi ani l-am dat la 
Universul cu plată (îţi amintești). Se va trimete şi nr. la redacție. Să tri- 
meată și V. R. numărul. 

În Viitorul şi Voința... apar regulat anunciurile noastre. 

Discursul lui Stere (colegiu unic şi reprezent, minorit.) a făcut un admi- 
rabil efect aici. Să insiste (spune-i) la întrunire și asupra răspîndirii școlii 
rurale (lumea vrea explicit, nu implicit !). 

Dacă nu te plictiseşte lucrul, scrie-mi la Londra, post-restante (pînă 
ce voi trimite adresa) cum s-a terminat chestia ta ; cine s-a ales decan — s-a 
reușit așa cum mă aşteptam ?... 

Scriu acu și lui Carp despre alte chestii ale revistei şi-i trimer banii 
— am întârziat aici din cauza încasărilor. 

Salutări, 7. Botez 


1 N. D. Cocea făcuse cronica teatrală în anii 1909—1910. Nu mai apare în 1911, 
fiind înlocuit în anii următori cu Tudor Arghezi şi Gala Galaction. 

London, 17.1V.912 


Mîni trimet „revista-revistelor“, care sosesc deci duminecă. Primește 
Stere Daily News ? 


39 


Dragă Ibrăileanu, 

i-am scris ieri o c.p. Azi îţi trimet articolul anunțat. * Cred că se 
va urca la 20—21 pagini. Mi-am dat toată osteneala să-l fac accesibil publi- 
cului : nu ştiu dacă am izbutit. Filozofia e ingrată pentru popularizare. Dacă 
ai timp să-l citești, comunică-mi, te rog, impresia ta. Trebuie să am o corec- 
tură, mai ales la un asemenea articol. Timp e să apară în nr. din april și 
rugămintea mea e pentru același nr. — rămâne să hotărăști tu. 

Cu politica nu prea înțeleg lucrurile de aici. Văd că noi avem acum 
un scop foarte înalt: să fntemeiem un partid conservator care să stea la 
putere, iar noi să avem timp pentru a propaga ideile înaintate în opoziție. 
Socot că impresia În public e că noi nu putem veni, căci sîntem prea com- 
promişi (a spus-o Bădărău la o întrunire în Bucureşti). Noi lăsăm să se 
acrediteze această idee. 

Decît o întrebare Îmi pun: e nevoie pentru o propagandă a ideilor 
înaintate (vot univ...)? Cei care gîndesc sînt deja cîștigați; cei care nu 
gîndesc vor fi toudeauna cu guvernul. Și apoi care sînt organele noastre de 
propagandă : Voința, Viitorul, Flacăra? Cînd sîntem la putere ne temem 
de a nu dezechilibra societatea prin măsuri prea înaintate. De ce nu facem 
odată și o prostie spre. stinga, cum am făcut atttea spre dreapta? 

Eu socot că la noi încă un partid nu poate veni la putere şi nu se 
poate menținea prin programe, ci numai prin abilitate practică, care implică 
totdeauna o doză de demagogie şi de menajare a intereselor păturii electorale 
de care depinde, oricîtă antipatie ai avea pentru ea. Aşa a stat Jon Bră- 
tianu 12 ani şi-a creat România modernă. 

Micile hatîruri și chiar citeva milioane risipite nu-s. nimic faţă de 
marea creație a lui. Eu cred că idealul lui Lon Brătianu a fost mai înalt şi 
realizarea lui mai folositoare țării decît administraţia extrem de cinstită a lui 
V. Brătianu. Nenorocirea noastră acum e că n-avem oameni de curaj mare 
(„care să tolereze și asasinate“ cum a spus 1. Brătianu) pentru marele ideal de 
emancipare a celor 6.000.000. Stere e prea modern și de fapt e blazat. Să 
nu înţelegi că fac apologia ghelirurilor * pentru „ai nostri“, idar un guvern 
care vrea să se menţie la putere trebuie să se razime pe putregaiul orașelor 
(e ridicul că aceasta e baza vieţii noastre politice, dar acesta e adevărul), 
pentru a face lucruri mari pentru populaţia rurală. Și o condiție principală 
e a sta 12 ani la putere. Față cu mărimea idealului — urmărit bineînţeles cu 
bună credință și încredere — ce poate [!] conta cîteva milioane, hatâruri... 
cînd alfel nu se poate. Pentru un om de stat, la noi, nu poate fi cel mai 
înalt ideal idealul unui cinstit șef de biurou. Pentru idealul partidului lui (pe 
care desigur că nu-l admit) a făcu mult mai mult într-un an vicleanul 
Arion decît îngerul Haret în toți anii ministerelor lui. În politică cred că 
trebuie admise (istoria dovedeşte lucrul) toate mijloacele (deci demagogia, 
corupţia, crima) când eşti de bună credință şi urmărești un scop mare naţio- 
nal, pentru viitorul poporului pe care-l servești. Totul depinde de măsură şi 


* Bacşiş, avantaj 

de inteligență, să nu dai cu oiştea în gard. Cel mai simplu calcul mecanic 
cred că arată acest lucru: dacă satisfăcînd poftele, tolerînd porcăriile, con- 
rupând... ai făcut ţării rău de nota 8 (sîntem profesori — iată feliul) iar 
dacă prin aceasta te-ai menţinut la putere şi ai făcut ţării bine de nota 10, 
diferența pozitivă e de 2. E deci un rezultat pozitiv. lar dacă prin cinstea 
ta personală, pe care ţi-o amesteci în conduita ta politică, ai făcut țării bine 
de nota 8, şi din această pricină nu te-ai putut menține şi ai lăsat pe Carp 
să vie ca să facă țării rău de nota 10, diferența negativă e 2. Arbitri se pare 
că sîntem noi: în loc să facem țării bine, preferăm să ne facem reputație de 
oameni cinstiți, să despreţuim inferioritatea morală a adversarilor... de fapt 
noi facem ţării rău, când sîntem singuri în măsură să-i facem bine. Dar 
destule prostii... 

Te salut, 7. Botez 


1 Se referă, probabil, la articolul Cu prilejul discuţiilor asupra filozofiei lui Bergson, 
publicat în Viaţa românească, VII (1912), nr. 5—6 (mai—iunie), p. 173—190. 

London, 21.1V.912 

Dragă Ibrăileanu, 

Îți trimer pentru o „miscellanea“ ori „documente omeneşti“ pentru 
acest nr. — căci e de actualitate acum numai. Fără îndoială că pentru asta 
nu cer nici o corectură. Bergson! a venit la timp și, socot, că după cum 
mi-ai scris în €.p., va apărea în nr. din april. Pentru el am nevoie de corec- 
tură. Pentru mai voi trimite alt articol şi voi continua, socot. 

Faptul că ai rămas singur la V. R. e o acuzare şi Împotriva mea și, 
poate, o acuzare dreaptă. Recunoaşterea, recunosc că nu aduce nici o schim- 
bare și nu-i de nici un folos şi nici pe mine nu mă mulțumește. De mult, în 
viața mea, lucrurile mu merg așa cum aș dori, și de mult eu, cel dintăi, sînt 
nemulțumit de mine. 

Cu politica văd că profeţiile nu se realizează. Ce țară mai sîntem și 
noi! Un ciocoi incapabil pentru că vrea face totul şi fimpotriva partidelor 
şi a regelui. Dar totdeauna nu pot să uit paralizia intelectuală a liberalilor 
și servilismul lor faţă de ciocoi. Ei nu au ura instinctivă împotriva crocoilor, 
ci au un fel de admiraţie de slugă față de manierele impertinente boierești. 
Ceea ce s-a întîmplat sub Haret, de pildă, că doi inspectori de ai lui au 
falșificat istoria ca să laude pe ciocoi şi Haret să-i menţie. Dar respectul lui 
Haret pentru intelectualii junimişti și nepriceperea ce înseamnă junimismul 
în cultură. Îmi aduc aminte din „Cameră“ că Haret, la înființarea noilor 
catedre, spunea [că] trebuie să satisfacem şi pe Marghiloman... Liberali recu- 
nosc implicit că ocupațiile intelectuale nu-s pentru ei... îs ocupaţii prea dis- 
tinse, îs pentru junimişti: de aceea nu fac sforțări nici pentru presă şi nu 
apreciază nici V.R. Uite chiar cu actuala lege a Univ. Liberalii nu s-au 
mişcat; s-au mișcat pentru tramvaie... univ. las să fie junimiste. După ce 
Arion va umple Univ. cu junimiștii, va veni Haret şi va face Univ. com- 

plect autonomă : adică va renunța la puterea pe care o are azi ministrul 
şi o va da în mîna junimiștilor din Universitate. 
Salve, I. Botez 


1 Vezi nota la scrisoarea precedentă, din 17 aprilie, 1912. 

21.11.914 

Dragă Ibrăileanu, 

Pentru al doilea asistent la clinica lui Riegler trebuje să-mi vii în ajutor 
Să vorbeşti cu Riegler să facă raport special. Lucrurile să fie gata cînd voi 
fi în Iaşi, duminică. E o mare năvală de înființări de tor felul de asistenți, 
iar pe de altă parte un curent contrar pentru economii. Chiar ministrul, cînd 
vrea să te servească, trebuie ajutat. Voi vedea duminecă, dacă nu e nevoie 
şi de sprijinul rectoratului. Socot că la Comisia budgetară trebuie de dat 
asaltul, dar trebuie să fiu pregătit cu toate. 

Am spus la minister alaltăieri să se facă numirea ta în Comitetul 
teatral. Sadoveanu te va avea măcar pe tine. 

Pentru mine, înțeleg, că nu-i posibil. Sînt menajări de făcut. 


Salve, I. Botez 

12.111.914 


Dragă Ibrăileanu 
Te rog scrie imediat lui Sanielevici să-mi trimită o cerere de ajutor 
pentru continuarea studiilor. O cerere motivată. E absolut necesar să am 
această cerere. Nu se poate face nimic pînă după 1 april. 
Salve, 7. Botez 

Bucureşti, 15.X,914 


Dragă Ibrăileanu, fără îndoială că sînt dispus să fac tot ce-i posibil 
să se mute sora lui Raian ; dar Raian e un complect imbecil: îmi scrie scri- 
sori lungi demonstrative ca și cum s-ar îndoi de prietenia mea. Informaţiile 
pe care le capătă el sânt de la Pastia, în privința locurilor vacante: adevă- 
rate halucinații. I-am spus de 10 ori să-și studieze chestia ca un om serios: 
să se ducă la revizorat, să vorbească cu Haliţa ori cu Sachelarescu şi să-mi 
spuie — sfătuindu-se cu ei — care-i locul care se poate deschide. El, în loc 
să facă aceasta, procedează ca un simplu X pe lingă tine şi pe lîngă mine: 
e pur și simplu exasperant. Ce vrea de la mine? Să-l dădăcesc? E nevoie 
să mă convingă ca soră-sa merită să vie în Iași? De ce mă necăjeşte fără 
milă ? Încă odată: de zece ori mi-a bătut capul cu fleacuri și niciodată nu 
a făcut ce i-am spus. Să-mi dea o petiție regulat făcută; căci rezoluțiile se 

pun pe petiții, nu pe scrisori demonstrative. Să capete informaţii precise şi 
să-mi trimită petiția, Numai la Iaşi se poate vedea locul posibil vacant, 
nu aici. 

În privința Momentului,! eu vin duminică sau luni și vom vorbi. 


v 
Al täu, 7. Botez 
1 Se pare, din această referinţă, că ideea scoaterii unui ziar er, prezentă în conștiința 


conducătorilor revistei cu mult înaintea apariţiei din 1918 și nu este determinată doar de 
încetarea apariţiei Vieţii românești. 


Binz, 17VI1.923 


Salutări din Binz unde „eternul feminin“ a ajuns în mod obișnuit 
controversat. 
I. Botez 


[c.p. ilustrată cu trei femei în costume de baie] 

Binz, 17.V11.923 
Salutări la toţi din Binz. 


Aura I. Botez, Puica, Nina, Costică 
I. Botez 


[c.p. ilustrată din Binz cu o plajă] 


60 
4 apr. 1934) 


Botez — Carol 44 — Iaşi 
Bucureşti. Jianu declarat prieten Ibrăileanu. Operaţie gratis reco- 


mandă sanatoriul Diaconeselor. Întrebat costul zi trei sute. 
I. Botez 


[telegramă] 


6l 
(5 apr. 1934) 


Botez — Carol 44 — Iaşi 


Bucureşti. Salvarea aşteaptă gara mare unde vor fi Demostene Botez 
şi Ralea, cel puţin doctorul Lupu şi Jianu. Înştiințați. Camera Diacone- 


selor vizitată. 
I. Botez 


[telegramă] 

Dragă Ibrăilene, * 

Îţi trimit revista-revistelor ; nu cred să fi contribuit și eu la întîrziere 
cu recenziile. M-am lenit crezînd că urgenţa nu se impunea. 

Și eu cred ca şi tine că ilustrațile ar fi un element de succes al revistei 
şi că am scoate costul lor din scăderile metodic aplicate colaboratorilor. 

Lui Sadoveanu am să-i trimit 200 lei deocamdată ; trebuie să i se 
scrie că i se va da 400 lei pentru roman: un preț destul de ridicat, care n-a 
fost oferit niciodată de vreo altă revistă *. Dacă Sadoveanu poate fi deja 
înărăvit cu plata de pînă acum, se poate corija cu cîteva scrisori... el ştie 
prea bine ce se oferă de alte reviste. 

Sînt sigur că plătind jumătate din onorariile de pînă acum la colabo- 
ratori, vom fi departe de primejdia (de a fi concurați. Pentru ce să nu facem 
economii, dacă putem face acelaşi lucru cu bani mai putini? Nu e vorba 
de a exploata talentele în folosul nostru, dar nici să plătim nebunește în 
dauna îmbunătățirii revistei. 

Ilustratii, fond de rezervă, tipografie... câte și cîte cer realizare... prin 
bani. Dacă revista, aşa cum merge pînă acum, nu va da un beneficiu, vina 
e numai a noastră. Dacă însă unul din scopurile noastre e și deficitul, atunci 
înțeleg pentru ce lui Sadoveanu i se dă 100 lei de nuvelă şi lui Goga 150 de 
poezie. Niciodată Sadoveanu n-a fost plătit măcar cu 50 lei de nuvelă, iar 
Goga, cred că e întfiul poet român, care a avut norocul să-și soldeze așa 
de sus inspiraţia. Voi trimite la Adevărul sumarul ar. 6. 


Salutări, Z. Botez 


Trimit o scrisoare pentru Giurăscu. 

| Adaos deasupra scrisorii, la începur:] Frate-mio mi-a spus că tu i-ai 
scris lui Sadoveanu că eu nu-s în Iași, voi lăsa dar să-i trimit bani la în- 
toarcere. Frate-mio îmi spune că în Universul, ediţia de Iaşi, nu a fost pu- 
blicat sumarul nr. 6. Mîni îți voi trimite nr. cu sumarul. 


* Scrisoare nedatată. Ar putea, prin referirea la un roman de Sadoveanu, să fie 
fixată în 1907, cînd apare în Viaţa românească, Însemnările lui Neculai Manea. Aluzia la 
nr. 6 ar putea data scrisoarea după iunie 1907. 

© M. BOTEZ 


Bucureşti, 23 ian, 1910 
Domnule Ibrăileanu, 


Iată cum stau lucrurile privitoare la ceea ce v-am scris *, 

În vara anului 1900 (prin iulie) a apărut în „Adevărul“ o serie de 
foiletoane care vorbeau de următoarele chestii: este socialismul o plantă 
exotică. Ce a făcut el în România. Criza socialistă în România. Lupta po- 
litică şi socială. Intrarea socialiștilor la liberali. 

De cine erau scrise ? 

Autorul lor era dl. Gherea. 

Acele foiletoane erau scrise sub forma de scrisoare trimeasă din Paris 
d-lui I. Teodorescu. 

De fapt, scria dl. Gherea şi semna simplu de tot, „un vechi socialist“. 
Foiletoanele acelea au fost reproduse de „Lumea mouă“ săptămiînală, care 
mai apărea atunci. 

În sfîrşit au fost scoase, în aceeași vară, în broșură, de tipografia „Spe- 
ranța“ (foasta tipografie a ziarului „Lumea Nouă și cumpărată de Al. Io- 
nescu și Al. Georgescu). Broșura s-a vîndut pînă mai acum 2—3 ani şi la 
„România muricitoare“. 

Ca amănunt: broşura era intitulată Studiu critic asupra socialismului 
în România — de un vechi socialist. Acum poate mă veţi întreba şi vă veţi 
întreba : dar, de unde ai şi am siguranță că autorul e dl. Gherea. 

Vă răspund. Cunosc destul de bine mișcarea muncitorească, pe mulți 
dintre muncitori, și deci sunt în măsură să știu hotărît cine era autorul bro- 
șurei. Numele autorului îl ştie toată lumea. Aș putea spune că se știa tot aşa 
de bine, dacă nu și mai bine, decît, pe vremuri numele autorului studiilor 
„Ce vor socialiștii români“ ori „Robia și socialismul“ din „Revista socială“. 

Și astea erau neiscălite de loc și totuşi !... 

Gindesc că v-am dat tot ce vă putea interesa. 

Dacă d-voastră cetind acele foiletoane ori broşura veți ajunge la aceeași 
părere ca şi mine găsind că e bine să fie purtat condeiul şi pentru împrospă- 
tarea acestor prețioase uitate, aș fi mulțumit deplin luîndu-vă sarcina de a 
face acest lucru. 


* Indicaţia presupune existenţa a încă unei scrisori, anterioară ca de tă. 

În cazul cînd nu veți ajunge la această hotărire să aveţi bunătatea 
să-mi comunicaţi. 

Eu gîndesc că trebuie multă energie în afirmarea democratică a puțini- 
lor oameni, în adevăr democrați, de la noi. Sfiala, respectul pentru anumite 
persoane, nu trebuie să ne oprească ori să ne întirzie din drumul croit în 
mintea noastră. E la noi o stare pe care o simţim destul de bine cu toții. 
Și o simțim mai bine decât am putea-o descrie. Însă pentru uşurarea noastră 
și a celor din jurul nostru se cere muncă, afirmare. A zăbovi înseamnă a ne 
face vinovaţi. 

Dar eu sunt prea tînăr față de d-voastră şi deci se cuvine să nu fiu 
prea vorbăreţ. Să aştept. 

Vă salut călduros, M. Botez 
26 str. Belizarie 26 (etaj), București 


V-am încheiat scrisoarea. Înainte însă de a o pune în plic mi-am mai 
aruncat ochii prin pomenita broșură. La pag. 23 găsesc ceva privitor la ro- 
lul „ocultei“ de care vorbeaţi şi d-voastră în scrisorile din „Viitorul“. 

Dl. Gherea spune: „Și cîtă activitate, cît devotament, câte jertfe pen- 
tru această activitate factice! (activitatea politică). Și ce păcat că toată 
această actiivitate dezinteresată, profund cinstită s-a distras de la destinaţia 
ei naturală în Țara românească, de la ceea ce am numit eu politică socială, 
anume în lucrarea culturală și morală, în organizare de bresle de lucrători și 
pătrunderea lor de ideile și idealurile socialiste, în propagarea socialismului, 
etc. Atunci puterea culturală, morală şi în mod indirect, chiar cea politică, 
ar fi fost alta. Zic chiar influența politică, pentru că între multe alte ciu- 
dăţenii din țara noastră e și asta că acei care stau în afară de politica mili- 
tantă au de multe ori o influență indirectă, care e mai mare decît a acelora 
care fac politică militantă. Așa numitele „oculte“ din fiecare grupare poli- 
tică, care fără să se amestece direct conduc totul, nu sunt un fenomen occi- 
dental, ci izvorăsc din însăși condiţiile 'politico-sociale ale șării noastre“. 

Nimic mai satisfăcăvor decit o punere la punct cum a făcut dl. Ghe- 
rea. Cu toate astea azi lucrurile s-au întors... 

Şi afară de frumuseţile pe care vi le-am arătat mai sunt încă multe 
altele. De aceea trebuie să scriţi. Da, să scriți chiar d-voastră. E cu totul altă- 
ceva decît idacă aș scrie eu. Dar, dacă nu ?... Atunci vă întreb: unde — gân- 
dişi .—- că e bine să scriu? Aştept răspunsul d-voastră în toate privinţile. 

M. Botez 


o OCTAV BOTEZ 


27.1.90% 


Iubite d-le Ibrăileanu, 

Sînt de cîteva zile în București unde am plecat imediat pentru nişte 
afaceri de familie. Aici n-am avut un moment liber. Recenziile — toate — 
am să ţi le dau cu siguranță numărul viitor. Pe la 5 iulie mă întorc în Iaşi, 
de unde plec îndată la Neamş, cred c-am să te văd acolo. 

Respectuoase salutări, de asemeni celorlalți, Octav Botez! 


[c.p. obișnuită, cu ştampila din 11—12 iulie 906. Textul ar putea fi deci din 27 
iunie 906.] 


1 Octav Botez (născut le 15 mai 1884), a fost profesor secundar între 1909—1913, 
iar din 1927 conferențiar și apoi (1937) profesor de istoria literaturii române moderne şi 
estetică literară la Universitatea din Iaşi. A publicat volumele Pe marginea cărților, Iaşi 
s.a, Al. Xenopol, ginditor, laşi, 1925, A. Xenopoi, teoretician și filozof al istoriei, Buc., 1928, 
figuri şi note istorico-literare, Buc., 1944. A fost unul din colaboratorii și prietenii re 


vistei şi ai lui Ibrăileanu. 


2 
19 aug./1 sept. [1906] 

Iubite d-le 1. 

Azi am primit cartea dv. post[ală]. Ea mi-a făcur o deosebită plăcere 
căci n-am din țară decît prea puţine știri. Revista n-am primit-o încă. Aici 
urmez regulat cursurile și fac dese excursii prin munţii și localitățile din îm- 

prejurimi. Peste câteva zile o să mă duc, probabil, la Paris, pentru o săptă- 
mină. Pe urmă, mă întorc în ţară prin Turin, Milan, Veneţia, Fiume. Între 
5 și 10 sept. o să fiu în Iaşi. 

Respecvuoase salutări dv. şi tuturor amicilor de la V. R. 

O. Botez 


[c.p. Grenoble. Scrisoarea este ulterioară lunii martie 1906 deoarece vorbește de re- 


vistă.] 

3 


Respectuoase salutări 


O. Botez 


[e.p. cu ştampila poștei Neamţu 5 sept. 1908.] 


4 


26 iulie 909 


Iubite d-le Ibrăileanu, 
De ieri sunt în Tg. Neamţ, dar din anumite cauze nu pot veni încă la 
mănăstiri. Te rog, însă foarte mult, să nu uiţi pe d-ra Manoilescu. Dacă nu e 
ASTE : S ta IS n Pe e u £ 
posibil în Iaşi, ea doreşte să fie numită oriunde în Moldova, de preferință 
în Galaţi. 
Vă salut cu respect. 
De asemeni întreaga Viaţa românească. 
La revedere, în curînd, Octav Botez 


5 
1629 Pebr.* [1912] 


Iubite d-le Ibrăileanu, 

Te rog să mă ierți că nu ț-am scris atita vreme. De cîte ori voiam, 
mă oprea un sentiment de jenă. Mă simțeam vinovat că nu făcusem art[ico- 
lul] promis asupra cărții lui Xenopol! şi amînam mereu. L-am gătit în sfîr- 
şit şi cred că l-ați primit acum 4 zile. Sunt foarte nemulțumit de dînsul. E 
prea lung şi prea încărcat cu detalii, dar mi-a fost imposibil să scot din cele 
600 pag. ale lui Xenopol, punctele esențiale și acele care am crezut că tre- 
buie cunoscute din masa detaliilor. Asupra cîtorva consideraţii de la început 
şi sfârşit nu sînt tocmai sigur și n-am reușit să le dau decît o formă banală. 
Te rog, citește-l cu atenție și fără indulgență și dacă e publicabil, schimbă 
din el sau lasă la o parte tot ce vei crede de cuviință. Pentru punctuație, 
unde mă ştii cît sînt de tare, și pentru corectură, am rugat pe amicul Jacoră. 
Nu știu ce titlu ar fi mai nimerit, poate: „O istorie a partidelor noas- 
tre politice“. 

Nici odată n-am simţit mai mult ca aici lipsa prietenilor şi mai ales 
a dv. De societatea românilor şi acea a lui Bogrea m-am izolat complect. 
M-am convins cam târziu și după experiențe neplăcute, că în idei și în senti- 
mente, nu putem avea nici un punct comun. 


* Pe plic ştampila cu, data 29.2.912. Anul se confirmă prin referirea la nr. 12/1911 
din revista „Viaţa românească“, 


48 


Mă întîlnesc des cu C. Botez, care muncește mult la teza lui de docto- 
rat şi cel puțin o dată pe săptămînă cu Profiri, cu care petrec unele seri 
plăcute, care mi-aduc aminte ceva din neuitatele seri de la Iaşi sau de 
la mănăstire. 

Cu nemțeasca, cu toate sforțările mele, merg f. încet. Grozav de grea 
limbă! Cursurile am început a le înțălege, dar încă nu deplin. Urmez mai 
regular pe acel al lui Benno Erdmann, succesorul lui Paulsen. Vorbeşte despre 
filozofia germană în sec. al XIX-lea și asupra idealismului lui Hegel; am 
auzit lucruri interesante. Afară de ce aud la cursuri, cărți de filozofie nu 
citesc acasă aproape de loc, ci mai mult literatura clasică nemțască, căci 
vrau să învăţ mai întîi bine limba. 

Revista o aştept şi o citesc cu aviditate. În ultimul număr am gustat 
mai mult bucata lui Sadoveanu, poezia lui Topîrceanu, 2 din ale lui Arghezi. 
Mi-a plăcut recenzia Isabelei și Baudelaire al Dv. Galaction şi C. C. Calis- 
trat nu m-au încîntat de data aceasta. Cronica teatr. a lui Arghezi? are 
o notă personală vie, dar și ceva crud și trivial. 

Am citit în gazete despre banchetul de la Iași. Dl. Stere e încă în 
Arad? Mă tem că cronica int.[probabil internă] pe ianuar are să lipsească. 
Respectuoase salutări. Sărut mîna d-nei. Multe sărutări Maricicăl. 

Oct. Botez 


1 Autorul scrisorii se referă la amplul articol O istorie a partidelor politice în Ro- 
mânia, apărut în „Viaţa românească“, VIL (1912), nr. 3 (martie), p. 347—367 şi în nr. 4 
(aprilie), p. 5—28, şi în care face o prezentare şi un comentariu asupra operei lui A. D. Xe- 
nopol, Istoria partidelor politice în România pînă la 1866, 2 volume, Buc., 1906. Preocu- 
parea asupra istoricului se va concretiza ulterior în volumele Al. Xenopol, ginditor, Iaşi, 
1952, şi Al. Xenopol, teoretician și filozof al istoriei, Buc., 1928, 

2 Referirea se face la „Viaţa românească“, nr. 12 (1911) în care apar schița Puboierii, 
de M. Sadoveanu, poeziile Doliu, Cenușa visărilor noastre, Miez de noapte, şi Puțin, de 
Tudor Arghezi, poezia Frig de G. Topirceanu, dedicată lui M. Sadoveanu şi care devine în 
volum Balada popii din Rudeni, recenziile Izabelei Sadoveanu la volumele lov de N. Davi- 
descu, Neguri de N. N. Beldiceanu și Calea robilor de D. N. Ciotori, un comentariu la 
rubrica Note. Pe marginea cărţilor, asupra lui Charles Baudelaire, care este semnat cu 
inițialele G. I. (deci G. Ibrăileanu). G. Galaction semnează cu prescurtarea G, Gai, cronica 
teatrală la spectacolul cu piesa Scandalul de Henry Bataille jucat la Teatrul Modern. 
În același număr apare și fragmentul Un popas de C. Hogaş. Alături de Galaction cronica 
teatrală pentru Teatrul Naţional, Teatrul Comedia din Bucureşti este semnată de Arghezi. 


6 
3/1 mart. * [1912] 
Iubite d-le Ibrăileanu, 
Mi-a făcut mare plăcere răspunsul dv. şi am cetit cu multă atenție 
ultimul număr. Nuvela lui Brătescu mi s-a părut minunată, a lui Sadoveanu 
bună. Acea a lui Galaction are în ea o notă puternică dar şi ceva căutat, 


* Data ştampilei de pe plic 16—18 mart., 1912. Anul îl confirmă referința la nr./1912 
al revistei ieșene. 


49 


artificial, teatral. C. c. Calistrat nu mi-a plăcut mult de data aceasta, prea 
multă exageraţie și umor grosolan. Bucata lui Sanielevici e, ca tot ce scrie el, 
foarte inteligent şi artistic scrisă, dar cu brahicefalia lui Renan şi Ibsen e 
prea, prea ! Am admirat mult paginile dv. asupra lui Caragiale, sînt desigur 
cele mai calde şi pătrunzătoare rînduri care s-au scris asupra artistului. Re- 
cenziile Izabelei sînt bine scrise şi spirituale, acele asupra lui Lovinescu şi 
Leca delicioase. Nu mă împac totuși cu atitudinea ei, prea impresionistă 
și personală. 

Ce mai fac amicii de la revistă ? Dl. Stere s-a întors din Ardeal? Am 
văzut În gazete că a reușit să-i împace. 

Am citit aici ultimele numere din Convorbiri, Luceafărul, Flacăra. La 
Convorbiri e mare secetă. Publicarea art. lui Bogdan-Duică, un raport asupra 
liceului Mihai Viteazu are o notă comică. Zamfirescu se întrece în de- 
licateță. Nimic mai meschin decât atitudinea Luceafărului, probabil că e 
fără ştirea lui Goga. La Flacăra iarăşi nu înțăleg ce vrea Banu. Polemicile 
din Miscelanea dau multă viaţă revistei şi erau desigur necesare, deşi ele nu 
sînt în tonul ei obicinuit. 

Luna asta nu am putut trimite nimic la revistă, cea viitoare o să tri- 
mit desigur, mai multe lucruri. În privinţa revistelor, am trimes lunile trecute 
vreo 3 care nu s-au publicat şi pierdusem cîteva ceasuri cu ele. Probabil nu 
mai era loc, dar aș vrea să știu de acum înainte ce reviste să trimit, 
cîte şi cînd ? 

Cu nemţasca muncesc mult, citesc literatura clasică, dar merge foarte 
greu. Cu Profiri, citesc uneori din Heine. Am citit cu deliciu în Revue de 
Paris ultimul roman al lui Anatole France Les Dieux ont soif. Nu ştiu dacă 
a apărut în volum și a ajuns la Iaşi. 

Respectuoase salutări dv. şi cordiale tuturor amicilor. 

Octav B. 


Vă trimit un sonet* pe care poate nu-l cunoaşteţi și care-mi place mai 
mult ca La Grande Ourse. 


1 Volumul din „Viaţa românească pe care-l comentează este nr. 1. (ianuarie), 1912, 
în care se publică I. Al. Brătescu-Voineşti, Moș Niţă Hirleţ; M. Sadoveanu, Doi vecini ai 
mei; G. Galaction, La vulturii; Calistrat Hogaș, Ion Rusu; H. Sanielevici, Icoane fugare. 
În același număr apare un portret al lui Caragiale de Ibrăileanu, recenziile Isabelei Sadoveanu 
la volumele Un instigator de M. Sadoveanu, Za gura sobei de Al. Vlahuţă, Oameni cumsecade 
de Al. Cazaban, Scenete şi fantezii de E. Lovinescu și Noi Românii de Harclamb Leca. 


* E vorba de La Fontaine de Jouvence de Sully Prudhomme. 

Oct. 1913 
D-lui G. Ibrăileanu 
Cu respectuoasă afecţie 
O. Botez 
[c.p. cu un portret — poate chiar O. Botez — dar care nu e expediat prin poştă — 
n-are mci adresă. Textul pare o dedicație. 
Respectuoase salutări. 
Sărut mîna d-nei Ibrăileanu. 
O Botez 


[c.p. Ilustrată. Chillon. data 19.111.1914.] 


o I. AL. BRĂTESCU-VOINEȘII 


l 
1906, aprilie 5, Tirgovişte? 

Iubite domnule Ibrăileanu, 

Nu am primit Încă numärul 2 al revistei, care mi-ar fi foarte necesar 
pentru fățuirea urmării nuvelei mele! (dacă bineînţeles cuprinde începutul ce 
v-am. trimes). Eu n-am alt manuscris decît cel ce v-am trimes și vreau să 
evit contraziceri sau anacronisme. Dacă, deci, numărul 2 a apărut, vă rog 
dispuneți să-mi fie trimes cât mai degrabă. 

Cu dragoste şi stimă, Joan Al. Brătescu-Voineşti 


1 Este vorba de nuvela În lumea dreptății, prima colaborare a lui I. Al. Brătescu- 
Voineşti la Viaţa românească. Începutul nuvelei apare în nr. 2, aprilie 1906, p. 263—272. 

2 Carte poştală ilustrată, expediată la laşi, str. Română, nr. 4. Pînă la scrisoarea nr. 
43, inclusiv, toate scrisorile la care nu s-a făcur o menţiune specială au fost trimise la 
aceeaşi adresă. 


2 
1906, aprilie 17, Tirgowvişte ? 

Iubite domnule Ibrăileanu, 

Îţi scriu pentru a te linişti. Pînă sîmbătă cel mai tîrziu, cel mai tirziu, 
vei avea neapărat continuarea bucății mele!. Sper că această scriere a mea va 
urma în cel puțin 5—6 numere ale revistei. Poate că titlul de nuvelă nu i se 
cuvine ; atât mai bine (nu e aşa ?) dacă o ieşi un mic roman. 

O! dar putem fi imîndrii [sic]. V. r. se prezintă admirabil. Din par- 
te-mi vă asigur că mă voi căzni cu prețul sănătății mele să vă dau tot sprijinul 
pe care-l meritaţi cu prisos. 

La revedere, deci, pe cel mai tîrziu sîmbătă. 


Cu toată dragostea și stima, Joan Al. Brătescu-Voinești 


carte poștală 


1 Al doilea fragment al nuvelei În lumea dreptăţii, care apare în Viața românească, 
I, nr, 3, mai 1996, p. 432—438. 


2 Pe scrisoare, I. Al. Brătescu-Voineşti trece din neatenţie anul 1905, G., Ibrăileanu 
rectifică cu creionul albastru data greşită a scrisorii. 


52 


3 1906, aprilie 22, Tirgovişte 
lubite d-le Ibrăileanu, | 
Zic într-un loc în bucata trimeasă : „inconjurat de stima consătenilor 
săi, în ochii cărora calitatea lui de fost magistrat şi rudenia ministrului erau 
titluri însemnate...“. Or, Vălenii, fiind comună urbană, trebuie zis concetă- 
ţenilor săil. 
Atrage-mi și d-ta luarea aminte asupra vreunei scăpări din vedere 
ce ai găsi. l 
Cu dragoste şi stimă, Brătescu-Voinești 


carte poștală 


1 Rectificarea priveşte un pasaj din nuvela În lumea dreptății şi este operată în frag- 
mentul din Viața românească, I, nr. 3, mai 1906, p. 435. 


4 
1906, mai 17, Tîrgovişte 

Iubite domnule Ibrăileanu, i 

Am primit banii. Mulţumesc direcțiunii, Ce rău îmi pare că am răspuns 
îndată scrisorii dumitale ! Dacă aveam răbdare pînă azi... 

Propunerea de a băga în volum! şi În lumea dreptăţii ar întîrzia apa- 
ripa volumului pînă dupe ieșirea numărului Vieţii de 1 iulie. Nu e nimic. 
Asta nu mi-ar displace nicidecum. Am terminat. Marţi cel mai „târziu veți 
avea urmarea și sfirşitul?. 

încă o dată mulțumiri. 

Prieten ca frate, loan Al. Brătescu-Voinești 


carte poștală 


1 Volumul de nuvele și schițe Î72 lumea dreptăţii, care apare în Editura „Viaţa ro- 
mânească“, în octombrie 1906. 

2 Urmarea și sfîrşitul nuvelei În lumea dreptății, care continuă să apară în Viaţa 
românească, I, nr. 4, iunie 1906, p. 32—39, nr. 5, iulie 1906, p. 197—209 şi nr. 6, august 
1906, p. 355—365. 


5 

22 mai, 906 [După ştampila poştei: Tîrgovişte] 
Iubite domnule Ibrăileanu, te rog atrage luarea aminte a [sic] zețarului 
să respecte indicațiunile manuscriptului. Unde e la linie — să facă la linie, — 
unde de-a capo — de-a capo. Am băgat de seamă că nu urmează aşa. Şi 
parcă mi-e milă de munca lui să i-o arăt la corectură. Trimete-mi şi 

mie corectura. 
Ca frate, Brătescu-Voinești 


carte poștală ilustrată 

[Nedatată. După conținut: mai 1906] 


lubite domnule Ibrăileanu, 

Iată urmarea şi sfîrşitul nuvelei +. Ce rău îmi pare că nu se poate băga 
în numărul de iunie! Își mulțumesc pentru buna dumitale scrisoare... Era 
peste putință să nu mă întîlnesc în viaţă cu voi, Stere, Bujor?, Ibrăileanu și 
ceilalți. Ne înbri[njcea unul către altul puterea legii segregațiunii *. 

Aş dori un rînd de impresie. Aici am un singur prietin, Dimitriu, că- 
ruia i-am citit-o ; dar în formarea părerii lui se amestecă și o parte anecdo- 
tică, făcută din recunoaştere[ a] cîtorva figuri. 

Îmbrăţişări tutulor. Cu dragoste și frăţie, 

loan Al. Brătescu-Voineşti 


1 În lumea dreptăţii, singura nuvelă a lui I. Al. Brătescu-Voineşti care apare în mai 
multe numere ale Vieţii românești. Această informaţie a scriitorului ne-a permis să datăm 


scrisoarea. 
2 Bujor, Paul (1862—1952), biolog şi scriitor român, profesor la Universitatea din 
Iaşi. Membru al Academiei R.S.R. din 1948. A colaborat la revista Contemporanul şi apoi 


la Viața românească. În 1906 era, alături de C. Stere, director al Vieţii româneşti. 


7 
1906, mai 31, Tirgovişte 

Iubite domnule Ibrăileanu, 

Am răspuns la scrisoarea domnului Stere. Îi spuneam ce mi se pare 
în privinţa soluțiilor propuse ide dumnealui. 

Adîncirea lui Rizescu în ticăloșie, câștigarea averii şi a consideraţiei lu- 
mii, dar pierderea stimei femeii şi a copilului, asta e o soluție frumoasă, care 
va face subiectul unei alte scrieri cu care se joacă mintea mea. Și am s-o 
scriu neapărat, dar într-altă lume şi cu un orizont larg, care o să îmbrățişeze 
o mare parte a societăţii, 

Pentru nuvela asta, mi se pare că nu trebuie altă soluție decît prăpă- 
direa lui Rizescu. D-ta crezi că trebuie înlăturat accidentul cu copilul. Nu 
pot să exprim clar pentru ce mi se pare că nu ai dreptate. Accidentul tre- 
buie. Sînt pe lumea asta atîtea minuni şi ctteodată teama de o catastrofă 
parcă înlesneşte împlinirea ei. Andrei e feciorul unui dascăl de biserică, — un 
băiat cinstit, dar slab şi superstițios. Nu e firesc lucru să înnebunească, soco- 
tindu-se lovit în mod iremediabil în copilul care reprezintă pentru el toată 
nădejdea lui de mai bine, toată speranţa unei vieţi curate şi fericite pe care 
o s-o trăiască în copilul lui ? 

Observarea dumitale (adică cererea de a înlătura catastrofa cu copilul) 
mă face să cred că nu am insistat poate îndeajuns asupra frământărilor și 
căinței lui Rizescu; dar într-adins am făcut așa. Ce nu era de zis asupra 


* Cuvint întrebuințat din inadvertenţă în locul antonimului lui: atracție, unire. 

chinului lui Rizescu, cînd cocoana Zinca îl întreabă unde s-au plimbat şi 
când ea zice: — „Frumos! Eu nu m-am putut învrednici să mă duc nici- 
odată...“. Am şters dim text toate comentariile, vrînd să las pe cititor să pri- 
ceapă singur ce se petrece în sufletul lui la auzul acestor cuvinte. Tot aşa 
cînd pleacă bătrîna şi se aude [sic] în tăcere unele cuvinte din monologul ei : 
„om cinstit... cu frica lui dumnezeu...“. Tot așa n-am vrut să insist, Înadins 
(înţelegi, iubite d-le Ibrăilea[ nu], ce uşor mi-era s-o fac), asupra paroxismu- 
lui de indignare şi ide desperare a[l] lui Rizescu, cînd aude pe martorii ăia 
bătrânii [sic] dezminţindu-l cu tărie : „ferească dumnezeu !“. 

Nu sînt toate astea suficiente pentru a înnebuni pe un om, cînd peste 
el survine o simplă coencidență [sic] a accidentului cu copilul, accident care 
în mintea lui ia proporția unei pedepse divine ireparabile ? Poate că partea 
din urmă, adică rîndurile din urmă, ar trebui modificate așa : 

— Fraţilor, zice Urziceanu intrind în camera avocaţilor, să vă spui o 
veste tristă. A înnebunit bietul Rizescu. 

— Tocmai ce le spuneam şi eu, adaogă altul. 

— Săracul ! 

— Ia spuneţi-mi şi mie, zice Berlescu, că eu nu știu nimic, lipsesc 
de trei zile. 

— Uite ce e. Acum trei zile o birje i-a călcat copilul, spărgîndu-i 
capul. Dar mi-a spus doctorul că n-are nimic, — e în afară de orice pri- 
mejdie. Rizescu, care zice că ţinea grozav la copil, întorcându-se acasă, a dat 
tocmai peste întimplarea asta, și, crezând că i-a omorît copilul, i-a venit rău. 
Cînd s-a trezit, s-au pomenit cu el aiurînd și d-atunci, aci rîde, aci plinge; 
nu mai cunoaşte pe nimeni. 

— Astea sînt fleacuri, zice Berlescu. Adică vrei să zici c-a înnebunit 
de emoție... Parcă mie nu mi s-a aprins fetița acum câţiva ani și n-am mai 
înnebunit... Mie întotdeauna mi-a făcut omul ăsta impresia că o s-o ispră- 
vească așa. Ce era mania aia a persecuției de care suferea ? ! 

Uite, îți fac o mărturisire. Toate soluțiile mi-au jucat în minte. Cum 
spuneam d-lui Stere, unele din ele le-am și scris, dar le-am șters, din pricini 
pe care i le-am arătat. În ultimul moment, pentru ca să scap de o frămâîntare 
chinuitoare care mă făcea să nu pot scrie un rînd și să nu pot închide ochii, 
am luat bromură de sodiu şi, liniștit, am găsit că acesta este cel mai potri- 
vit sfîrșit, cel mai logic şi mai conform caracterului lui Andrei și împrejură- 
rilor în care se mișcă. 

Aveţi dreptate, o întîmplare externă scade efectul moral și artistic al 
unei bucăți literare ; dar nu al acesteia... Să vezi ce lucruri, crez interesante 
(dacă mi-o ajuta Dumnezeu), o să mai scriu... 

Îmi pare foarte rău dar îți mărturisesc că mi-e cu neputinţă să schimb 
ceva. Altă dată n-am să mai fac greşeala de a începe să public ceva pînă 
nu va fi complect terminat. Și atunci voi putea să piu seama de observaţii 
juste, dar care cer modificări şi puneri în concordanţă cu sfîrșitul a [sic] 
multor părți din tot trupul lucrării. 

Cu dragoste frățească, loan Al. Brătescu-Voinești 


Pe prima pagină a scrisorii s-a adăugat cu creionul : 
„D-le Ibrăileanu, printr-o scrisoare, pe care am pus-o la cutie acum 
2 ceasuri, îţi ceream trimeterea părții a doua din nuvelă. Nu mi-o mai tri- 


mete. S-o lăsăm aşa. Brătescu.“ 


1 Sfirşitul nuvelei În lumea dreptății, aşa cum apare în Viaţa românească, I, nr. 6 
august 1906, p. 365, este expresia concentrată a acestei variante, 


8 
6 iunie 1906, Tirgovişte 

Iubite domnule Ibrăileanu, 

Am amânat răspunsul meu zi peste zi, crezînd că mă voi putea duce la 
Bucureşti ca să-ţi trimet și fotografia mea o dată cu răspunsul; dar nu 
m-am putut duce, fiind ocupat aici cu nişte fleacuri de nimic. Îţi mulțumesc 
pentru fotografii. Băiatul meu a zis cu convingere, privind portretul fetiţei : 
„Frumoasă fată !“ Dar nu se poate reda cu condeiul gravitatea tonului şi a 
fizionomiei lui. 

Ce face d-l Stere? Asta e o întrebare la care te rog să-mi răspunzi 
îndată. Și te rog iarăși să mă vesteşti cu vreo trei zile înainte de sosirea dv., 
ca nu cumva să mă încarc cu vreun fleac de afacere. 

Nu-ţi scriu mai mult. Îmi rezerv toate cîte le am de spus pentru feri- 
citele zile în care vom vorbi împreună. 

Pînă atunci cu o frățească înbrăţișare Joan Al. Brătescu-Voineşti 


Alături și schiţa : Un om. 1 


1 Din cauza apariţiei precipitate a volumului În lumea dreptății, această schiță nu 
mai apare în Viaţa românească, ci direct în volum. 

1906, iulie 19, Tirgovişte t 


Iubite domnule Ibrăileanu, 

Am primit scrisoarea dumitale, care cuprinde îmbucurătoarea veste a 
reîntoarcerii, vii şi nevătămaţi, a d-lor Stere și Șărcăleanu? şi întristătoarea 
veste că s-au întors amăriţi. Și mi-e necaz pe această amărăciune care par- 
că-mi diluează nădejdea întrevederii noastre. Mă întrebi şi în astă scrisoare şi 
în cea trecută dacă voi urma a trimete ceva Vieţii românești. Evident. Tot 
ce voi mai scrie acolo va apare, nicăieri aiurea, pentru că-mi dau perfect 
seamă ce vrednică de admirație chemare poate împlini o așa ide bună pu- 
blicaţiune și pentru că e o măgulire să ajut la împlinirea ei. 

Da, am să trimet, — de aceasta te rog să [nu] te îndoieşti. Când? 
Asta e altă socoteală. N-aș vrea nici să orezi că ceea ce mă împiedică să 
scriu e lenea ; nu; astă bănuială ar fi nedreaptă, adică neconformă cu rea- 
litatea. Realitatea e că am un debit mic. Înșelegi ce mulțumit aș fi dacă aș 
putea pune condeiul pe hîrtie și să isprăwesc cele 5—6 nuvele lungi, 

care-mi frământă mintea. Eu însă n-am putut scrie, nici a [sic] mai mică 
schiță, pînă cînd n-am ştiut despre subject pagini multe, foarte multe, pe care 
la urmă le-am condensat în puține. 

Îmi pare rău Şi.. nu prea. 

Mi se pare că nici pentru scriitor, nici pentru literatură nu e de nici 
un folos o supraabundență de lucruri de, prisos. Mă gîndesc la Arevers 3, Ce 
i-a folosit lui și literaturii franţuzeşti că a mai scris el nu ştiu cîte poezii 
şi chiar piese, cînd n-a rămas de citit întotdeauna decit sonetul : „Ma vie a 
son secret, mon âme a son mystère“ *. Scobitori de dinţi să fi făcut în vre- 
mea pierdută cu scrierea celorlalte opere ale sale, era mai folositor şi pen- 
tru el și pentru ăilalți [sic]. 

A! cînd vreuna din cele 5—6 nuvele, pe care le port în min[t]e, se 
vor fi umflat așa încât voi simți că mi-ar sparge țeasta dacă nu le-aș da 
afară, o să le dau. Pînă atunci, slavă domnului! nu ne putem plînge, se 
scrie destul în țara, noastră. 

Te rog să-mi ierți partea de lipsă de modestie ce conțin rîndurile astea ; 
dumneata mi-ai dat-o, scriindu-mi că ar fi păcat să nu mai scriu. Da, da, 
cuvintele dumitale: „e păcat ca un scriitor ca dumneata să nu mai scrie“, 
conțin o laudă prețioasă, născătoare de mindrie — pentru care-ţi mulțumesc ; 
dar mai conțin indirect şi sfatul că e mai bine să regrete cineva că nu mal 
scrii, decât că ai scris — pentru care îți mulțumesc și mai mult, 

Nu pot pune mâna pe condei să-ți scriu, fără să nu mă apuce o ciudă 
răscolitoare că nu sîntem alături să vorbim. 

O vorbă de caldă prietenie d-lui Stere. Dumitale o frățească strîn- 
gere de mină, 


loan Al. Brătescu-Voineşti 


1 Scrisoarea este expediată la lași și reexpediată de poștă la Mănăstirea Neamţ. 

2 Trebuie să atribuim un sens ironic exprimări, întrucît I. Al. Brătescu-Voineşti cu- 
noștea încă din primele scrisori ale lui G. Ibrăileanu că Şărcăleanu este unul din pseudoni- 
mele lui C. Stere. Scriitorul vrea să arate că este și el mistificat de nota C. Stere şi C. 
Șărcăleanu, din Viața românească, I, nr. 4, iunie 1906, p. 140, în care se dezmințea cate- 
goric identificarea pseudonimului de către N. Iorga. 

3 Lapsus calami, corect: Arvers, Alexis-Felix (1806—1850), poet romantic francez 
al cărui volum Mes heures perdues (Orele mele pierdute), publicat în 1833, cuprinde cele- 
brul sonet, singurul viabil din întreaga operă, din care sînt extrase versurile citate de I. Al, 
Brătescu-Voineşti mai jos. 


10 
1906, iulie 27, To. 
lubite domnule Ibrăileanu, 


lată o schițişoară! pentru unul din numerele viitoare ale Vieții 
româneşti. 


* Viața mea are taina ei, sufletul meu misterul lui. 

Ce mai faceţi ? 

Eu scriu în gînd o nuvelă. 

Sint în mine doi inși: unul care se roagă lui Dumnezeu să ție va- 
canța mai mult, ca să se poată odihni — și altul care se roagă să se sffr- 
şească mai degrabă, să-i vie clienți ê. 

Fotografia personalului administrației V.r. mi-a făcut o mare plăcere. 
Îndată am pus-o într- o ramă frumoasă. 

Să mă ieri că nu ţi-am trimes încă fotografia mea. Am niște sluțenii 
de fotografii foarte prost, lucrate. Nu doar că nădăjduiesc că un fotograf 
bun din Bucureşti o să mă poată scoate mai frumos, dar în orice caz n-am 
mutra idioată pe care mi-a făcut-o în Calendarul Minerva 3. 

La revedere cu dragoste. 


Al dumitale ca un frate, Joan Al. Brătescu-Voineşti 


1 Este vorba, probabil, de schița Conrravenţie, care apare în Viaţa românească, II, 
nr. 1, ianuarie 1907, p. 5—9, deoarece în intervalul august 1906 — ianuarie 1907 nu mai 
apare în revista ieșeană decir schița Conu Alecu, expediată de scriitor la o dată ulterioară 
(vezi scrisoarea nr. 11, din 2 august același an). 

> Fraza este reprodusă aproape textuai în Conferinţă, din volumul Din pragul apu- 
sului, Ginduri- Amintiri, Bucureşti, „Cartea românească“, 1943, p. 81. 

3 Fotografia ilustrează articolul Anul literar și artistic din Calendarul Minervei, Bucu- 
reşti, 1906, p. 65—67. În cuprinsul articolului nu se face nici o menţiune specială cu pri- 
vire la activitatea literară a lui I. Al. Brătescu- Voinești. 


11 
1906, august 2 [După ştampila poştei: Tirgovişte]! 

Iubite domnule Ibrăileanu, 

Necaz ce mi-e că trebuie să-ți scriu în loc de-a-ți vorbi răspunsul meu 
la scrisoarea dumitale. Pînă cînd om putea sta de vorbă mai pe larg, află 
că ai ghicit foarte bine starea mea sufletească. Da, sufăr de lipsă de ambiţie 
și n-am nici o dorință de a triumfa și de a mă impune. Singurul lucru pe 
care-l doresc e de a lăsa fiului meu, în lipsă de o avere (pe care n-am s-o 
pot aduna niciodată), un nume care să-i fie un fel de lettre de passe *, care 
să-i înlesnească oarecum drumul în viaţă. 

Soldat şi eu acum al cauzei Vieţii româneşti, făgăduiesc de a fi unul 
din regulaţii ei colaboratori. 

E adevărat că pe mine, cînd scriu, mă chinuieşte gândul dacă ceea ce 
scriu face sau nu face plăcere cititorului — şi-mi zic că e cea mai mare ne- 
rozie de a scrie un lucru care n-o să placă, — nu atât din punctul de vedere 
al reputației scriitorului, oft din punctul de vedere al cititorului. 

A scrie literatură e oarecum a procura cititorului câteva clipe de feri- 
cire, e oarecum a fi fabricant de frumos pentru vindecarea urttului şi neca- 


* Aici, scrisoare de recomandare. 

zurilor cititorului. Dacă un scriitor, în loc de a scrie ceva a „căreia * citire 
să producă în adevăr fericire cititorului îi produce dimpotrivă plictiseală 
— e o şarlatanie și o faptă rea, — ca şi cum te-ai duce la un doctor să-ţi 
dea ceva care să-ţi aline durerile şi p-ar da din contra ceva care să și le 
sporească. D-aia îmi vinea [sic] la volumul de scos să fac două trei rînduri 
de scrisoare cititorului, în felul lui Miron Costin : | 
„Iubite şi cinstite cititorule, tipărind paginile ce urmează, mă rog lui 
Dumnezeu ca citirea lor să-ți pricinuiască uitare de tine și bucurie sufletească 
cu care să-ți vinideci măcar pentru cîteva clipe urîtul şi necazurile. Dacă așa 
ți se va întîmpla citindu-le, voi fi mulțumit de a fi făcut o faptă bună, dacă 
nu iartă-mă“ 2, În 
Am trimes la redacţie o schițişoară, pentru unul din numerele viitoare 
ale Vieţii Românești, întitulată Conu Alecu 3. Nu mi s-a răspuns pînă acum 
dacă s-a primit sau nu, măcar că sînt vreo 5 zile de la trimeterea ei. Poate 
s-o fi pierdut, că n-am trimis-o recomandată... 
Sărutări de mfini doamnei Ibrăileanu ; dumitale o frățească îmbrăţişare, 
loan Al. Brătescu-Voinești 


1 Adresa acestei scrisori şi a celei care urmează este Mănăstirea Neamţ. Pe plic se 
menţionează într-o paranteză că, în cazul cînd destinatarul nu se mai găseşte la mănăs- 
tire, scrisoarea să fie trimisă la Iași, str. Română, nr. 4. 

? Pentru forma definitivă a textului şi soarta lui vezi nota 3, scrisoarea nr. 12 
a lui I. Al. Brătescu-Voineşti, 

3 Apare în Viaţa românească, |, nr. 7, septembrie 1906, p. 5—8. 

1906, 9 august, Tirgovişte 


Iubite domnule Ibrăileanu, 

Neştiind unde să scriu domnului Stere, te rog să-i mulțumeşti dumneata 
în locul meu pentru mandatul poștal ce am primit din partea direcţiei V. r. 
Bis dabat quia cito **, 

Am avut zilele trecute, adică duminică, prilejul de a vorbi despre dum- 
neata cu un bun prietin al meu, care stă în viligiatură la Lăculeţe unde fra- 
tele său e directorul pulberăriei, Ion A. Rădulescu-Pogoneanu !, care zice 
că te-a cunoscut cu prilejul unui examen ce aţi trecut împreună și care m-a 
rugat să-ți scriu din parte-i o prietinească strîngere de mână. 

Ieri a fost aici în Tîrgovişte doctorul Radovici ?, cu care am dejunat și 
am petrecut o zi frumoasă, de notat albo lapide ***. Am vorbit cu el despre 
d-] Stere, despre d-ta şi despre Viaţa românească. 


* Observind că întrebuințează adjectivul relativ care în flexiune cu particula -a la 
genitiv şi dativ este o caracteristică a limbii lui I. Al. Brătescu-Voineşti, am păstrat pretu- 
tindeni formele scriitorului. 

+*+ Dădea de două ori, deoarece (dădea) repede. Forma uzuală a dictonului latin este: 
bis dat, qui cito dat = dă de două ori acel care dă repede. 

+*+ Albo lapillo (notare diem) = a nota o zi cu o piatră albă, a o considera fericită. 

Înţeleg ce mult trebuie să-ţi dea de lucru redacţia revistei și-mi pare 
adînc rău că, fiind aşa de răzlețit de dv. toți, nu pot să-ți dau vreun ajutor. 
De-aș fi şi eu acolo, cu ce drag ți-aș ajuta, o poți înțelege. 

Te rog să-mi scrii ce socotești despre alăturata bucăţică cititorilor 3, în 
prima pagină a volumului. 

Una din nuvelele făgăduite a început să mişte în pânticele meu in- 
telectual. Mă gândesc cu teamă la sporul de muncă pe care ţi-l pricinuiesc 
cu scrisorile mele ; totuşi nu pot renunța la marea mulțumire pe care mi-o 
aduc răspunsurile dumitale. 

Cu caldă şi frățească dragoste, Joan Al. Brătescu-Voinești 


1 (1879—1945), profesor de pedagogie și de istoria pedagogiei la Universitatea din 
București. Membru al Academiei Române în 1919. 

2 Radovici, loan G. (1868—1908), medic. A participat la mișcarea socialistă din 
țara noastră. Despre mosrtea sa tragică, vezi scrisoarea nr. 37 a lui I. Al. Brătescu-Voineşti. 

3 Textul anexat scrisorii este următorul : 

«Dacă citirea acestei cărți, iubite cit[it]orule, îşi va pricinui măcar cîteva clipe de 
„uitare de tine“, de vindecare, fie a uritului, fie a durerilor ce și dumneata ca orişicare vei 
fi pu[r]tind în suflet, — voi fi mingtiar și mulțumit cu gîndul c-am săvîrşit o faptă bună; 
iar dacă nu... iartă-mă că, prin citirea ej, te-am stinjinit şi te-am întirziat de la treburi mai 
folositosre. I. A. B.-V.> 

Acest cuvînt adresat cititorilor nu apare în fruntea volumului 7n lumea dreptății, 
scriitorul cedind probabil în fața obiecţiilor ridicate de G. Ibrăileanu în scrisoarea din 
27 august 1906. 


13 
1906, septembrie 28, Tirgoviște 


Iubite domnule Ibrăileanu, 

Am primit frumoasa carte poştală. Minunată idee a avut tipograful! 

Am fost tare rău bolnav. De o lună de zile duc un regim de alimentare 
care m-a slăbit şi mi-a sleit parcă orice avînt. Doctorul m-a speriat — şi 
bine a făcut — că aș avea un ulcer stomacal, de unde mîncare redusă la 
lapte şi nimic alt... 

Mă simt însă mult mai bine acum, 

Ce admirabil e şi numărul din urmă al Vieţii româneștii? Am citit 
ieri un idiot răspuns al lui Rosetti? la minunata recenzie din V.r.2. Nu, nu 
e permis cuiva să fie atît de gogoman ! 

Îţi altătur aci o carte poştală 4, pe care am primit-o ieri de la Nerva 
Hodoș 5 de la Academie. Ce crezi ? 

Pentru numărul de noiemwrie voi trimete peste cîteva zile o nuveletă € 
la care lucrez. 

Cu dragoste către toți. 

Frăţește, loan Al. Brătescu-Voinești 

1 Nr. 7, septembrie 1906. 

2 Roseti, Radu D. (1874—1964), poet, prozator şi traducător; a exercitat şi profe- 
sia de avocat. 

3 Recenzia volumului Epigrame al lui R. D. Rosetti, semnată de G. Ibrăileanu şi 
publicată în Viața românească, I, nr. 7, septembrie 1906, p. 139—140. 

4 Cuprinsul este următorul : 

„Ce faci, bobocule, cu volumul tău cel nou? 31 octombrie — ultimul termen pentru 
prezentarea cărţilor la premiile academice — se apropie şi tu nu te mişti de loc. În urma 
schimbării regulamentului și ale [sic] dispoziţiilor boierilor în privința literaturii tale, toate 
șansele îți surd. Curaj! Scutură ceva din lenea ancestrală și fuga la tipografie! Cu dra- 
goste, Nerva,“ 

5 Istoric și bibliograf (1869—1913). A prefațat volumul de Nuvele şi schițe al lui 
1. Al. Brătescu-Voinești din Editura „Minerva“, Bucureşti 1903. 

€ În acest număr al Vieţii româneşti nu apare nici o lucrare a lui I. Al. Brătescu- 
Voinești. 

1906, oct. 4, Tirgovişte ! 


Iubite domnule Ibrăileanu, 

Mă grăbesc a răspunde scrisorii dumitale. Mai întâi sincera mea compă- 
timire pentru greutatea dureroasă a corvezii despre care-mi scrii și pe care 
o înțeleg foarte lămurit. Îmi pare rău că nu sînt alături de dumneata pen- 
tru a-ți da o mînă de ajutor. În privința chestiunii volumului, îmi convine 
ortografia academică. Titlul aș vrea că fie redus la cea mai simplă ex- 
presie 2. Așa : 


loan Al. Brătescu-Voineşti 


Coperta simplă şi mă refer în această 
Papei $ = f 
privință cu totul priceperii dumitale. 
Cu multă dragoste şi dor de-a ne cu- 

noaşte personal, 
loan Al. Brătescu-Voinești 


Nuvele şi schițe 
Iaşi 


Editura . . e... ‘a 


Cum să mă plătesc de bunătatea dumitale de a te însărcina 
cu corectura ! ? 


carte poștală 
1 Pe plic se trece ca oraș de destinație București, apoi, corectat de mina lui |. A. 


Brătescu-Voineşti, oraşul Iaşi. 
2 Vezi şi nota 2, scrisoarea lui I. Al. Brătescu-Voinești din 21 octombrie 1906. 

” 


15 
1906, oct. 21, Tîrgovişte 
Iubite domnule Ibrăileanu, 


Te rog primeşte tributul meu de mare admirație pentru articolul du- 


mitale din Viața rom. 1. E nu se poate mai bine, mai cu vervă şi mai convin- 
gător. Răsar din el gesturi. E parcă vorbit nu scris. 

În privința copertei ţi-am scris o carte poștală, pe care desigur 
ai primit-o. 

Trebuiesc depuse la Academie nu știu cîte volume, cel mai tîrziu la 
31 octombrie. 

Mi-ar părea bine să le am pînă pe vineri. Sîmbătă m-aș duce la Bucu- 
reşti să regulez această cestiune. 


Cu frățească dragoste, Joan Al. Brătescu-Voinești 


Ioan Al. Brătescu-Voineşti 
În lumea dreptății Fiindcă mi-e teamă că pe carta poş- 
—— | cală să nu fi pus din greșeală adresa 
Neamul Udreștilor, Puiul, București în loc de Iași, îți mai scriu o 
Din carnetul unui judecător, dată despre copertă. Aș dori să fie aşa? : 
etc., etc. 


1 Probleme literare, Viaţa românească, |, nr. 7, seprembrie 1906, p. 49—66. 
2 Această variantă a copertei a fost adoprată de Editura „Viaţa românească“, 


16 
1926, oct, 28, Tv. 
Iubite d-le Ibrăileanu, 
Am primit cărțile. Mulţumesc. Sînt foarte satisfăcut de copertă. Aşa 
o vream : simplă. Foarte recunoscător sînt pentru corectură. Veţi trimete 
dv. volumul la revistele ce veţi socoti ide cuviință. Deocamdată nu-mi mai 
trebuie nici un alt volum. 


D-l I.I.C. Brătianu?, pe care l-am văzut deunăzi la Florica, m-a 
întrebat despre d-l Stere, unde e şi ce face. N-am putut să-i dau nici un 
răspuns, neștiind eu însumi. Un prietin a răspuns că ar fi prin Belgia. 

Cu multă dragoste, Joan Al. Brătescu 


carte poștală 


1 Exemplarele volumului 7n lumea dreptăţii, trimise de Editura „Viaţa românească“. 
2 Fruntaș al partidului nașional-liberal (1864—1927). În 1906 făcea parte din gu- 
vern ca ministru âl Afacerilor externe. 

17 


1906, noiemwvrie 26, Tîrgovişte 


Îşi mulțumesc, iubite domnule Ibrăileanu, pentru grija ce porți să- 
nătății, mele — şi aş. vrea să-ți pot spune că sînt foarte bine, pentru că 
simt că ţi-ar face în adevăr mare plăcere. Dar nu e așa. Timp de două luni, 
urmînd cu sfințenie regimul prescris de Tătuşescu (lapte în toate formele şi 
pureuri), nu mai simţeam nici un rău la stomac, dar mă simțeam întunecat, 
stins, incapabil să înnod două idei la un loc — şi, încurajat de lipsa de dureri, 
am am [sic] dat-o iar prin mâncările obicinuite — și atunci.. . Spiritus promp- 
tus caro pia * m-au reapucat durerile. O s-o duc așa, tiri- grăpiş, pînă 
la primăvară, cînd sînt hotărît să mă duc pentru o lună la Carlsbad... dacă 
oi putea. În sfârșit, micile mizerii legate fatal de o mînă de pămînt. 

Foarte bun e nr. 9 al revistei. Mulţumesc d-lui M. C. pentru recenzia 
volumului meu!. Dumitale nu ţi-am mulțumit îndeajuns nici pentru oste- 
neala ce ţi-ai dat cu corectura volumului, nici mai ales pentru marea plă- 
cere intelectuală pe care mi-a[i] procuratr-o prin articolul dumitale Pro- 
bleme literare 2. 

S-o fi vînzind volumul meu? Mă întreb pentru că, pînă la apariţia 
lui, librarul din Tîrgovişte primea necontenit scrisori prin care i se cerea 
volumul de nuvele și schițe trecut. 

Procese neînsemnate dar numeroase, cura de lapte, dorința mea de 
a nu înșela așteptările dumitale m-au împiedecat de a trimete pînă acum 
ceva pentru revistă. Dar am făgăduit colaborarea la 5 numere pe an şi 
mă voi ţine de cuvînt. 

Ce mai face d-l Stere ? dar d-l Șărcăleanu 3 ? 

Scrisoarea dumitale cuprinde făgăduiala că, îndată ce vei primi răs- 
punsul meu, îmi vei scrie mai multe lucruri. Aştept ; pînă atunci te îmbrăţișez 


cu frățească dragoste, 
loan Al. Brătescu-Voinești 


1 Recenzia volumului În lumea dreptăţii, în Viaţa românească, I, nr. 9,' noiembrie 
1906, p. 466—467. Recenzia este semnată de G. I. (Garabet Ibrăileanu) și nu de M. C. 
(Mihai Carp). Vezi şi scrisoarea lui I. Al. Brătescu-Voinești din 14 decembrie același an. 

2 Referire la partea doua a articolului, în Viața românească, I, nr. 8, octombrie 


1906, p. 214—231. 
3 Vezi nota 1, scrisoarea lui I. Al. Brătescu-Voineşti din 19 iulie același an. 


18 
1906, septembrie 14, Tîrgovişte 
Iubite domnule Ibrăileanu, 
lartă-mă că răspund așa de tirziu scrisorii dumitale, atît de bună și 
de dragă. Nu ţi-am scris, dar n-a fost şi nu e zi în care să nu vorbesc des- 
pre dumneata cu ai mei. 


* (Cu) mintea trează și trupul slab. 

Recenzia, ai dreptate, nu e de M. C. Trebuia să ghicesc imediat, chiar 
dacă nu vedeam G. I., că e de dumneata. Îţi mulțumesc din inimă pentru 
ea și pentru articolul la care zici că lucrezi. 

N-am fost la Bucureşti şi prin urmare nu m-am întâlnit cu d-l Stere, 
de care mi-a părut grozav de bine c-a intrat În comitetul executiv al parti- 
dului t. Eu n-am fost poftit nefiind fost nici prefect, nici deputat, nici se- 
nator, nici primar. 

Ţi-am făgăduit o nuvelă 2, Vei avea-o neapărat în curînd. Aş vrea s-o 
fac vrednică de laudele ce-mi aduci. Pe cît e nuvela de serioasă, ca un 
contrast inexplicabil, întrerupîndu-mă din scrisul ei, am făcut această sciti- 
şoară [sic] è. 

i-o trimet s-o citeşti dumneata și dacă o găseşti vrednică de coloa- 
nele Vieţii românești dispune publicarea ei, dacă nu, aş fi mulțumit de vei 
fi żîmbind citind-o. Ceea ce m-a îndemnat să și-o trimet este plingerea pe 
care mi-a[u] făcut-o mulți că revista ar fi prea gravă. Mă raport[ez] cu 
totul la cumintea dumitale judecată. 

Cu frățească îmbrăţișare, Joan Al. Brătescu-Voineşti 


t Partidul naţional-liberal. 

2 Vezi nota 2, scrisoarea lui I. Al. Brătescu-Voineşti din 3 aprilie 1907. 

3 Nu poate fi identificată, întrucît în tot cursul anului 1907 nu a fost vublicată în 
Viaţa românească nici o schiță umoristică a lu I. Al. Brâtescu- Voinești. 


19 
1906, decembrie 30, Tirgovişte 


Iubite domnule Ibrăileanu, 

Îţi trimer această nuveletă î, care nu este cea făgăduiră prin scrisorile 
precedente. Pentru terminarea aceleia îmi trebuie să văd într-o zi la Bucu- 
reşti sala de aşteptare, de vizite gratuite, a unui spital (secția bolnavilor de 
ochi) 2. Am să mă duc neapărat s-o văd în ianuarie. 

Mi-a părut adînc rău că n-am putut veni și eu la Iaşi, la congresul 
avocaţilor ; dar mi-a fost cu neputinţă să cheltuiesc acum în vacanță 200 
de lei, cu toată dorința nemărginită ce-aș fi avut de a ne întîlni, — și nu 
sînt prietin cu stăpînirea ca să fi putut obține un bilet de tren. 

A guelque chose malheur est bon *, dacă această nuvelă îţi place. Am 
scris-o chiar fin zilele astea cu gîndul și cu dorul dumitale. 

Admirabil e numărul de decembrie al V. r. Admirabil în roată pute- 
rea cuvîntului, de la un cap la altul și fără umbră de rezervă. Te rog mai 
trimete-mi un exemplar. 

Nu cunoșteam pe Cocea. Bravo lui din toată inima 3! 

În așteptarea unui rînd de impresii, te îmbrățișez frăţește, 

loan Al. Brătescu-Voineşti 


* Proverb francez al cărui echivalent românesc este : tot răul spre bine: 

1 Nicușor, care apare în Viața românească, II, nr. 2, februarie 1907, p. 223—228. 

2 Deoarece nici una din bucăţile publicate ulterior nu profită de pe urma docu- 
menţării scriitorului într-o clinică oftamologică, se poate deduce că nuvela a fost fie 
abandonată fie transformată. 

3 Admiraţia lui I. Al. Brătescu-Voinești este provocată de schițe vinătorească Urlă- 
toarea a lui N. D. Cocea, publicată în Viaţa românească, I, nr. 10, decembrie 1906, 
p. 553—562. 

[Nedatată. După ştampila poştei din Iaşi: 9 ianuarie, 1907] 

Iubite domnule Ibrăileanu, 

Îți mulțumesc mai dinainte pentru studiul critici de care-mi vorbeşti 
în scrisoarea (dumitale. Știu că va fi măgulitor pentru mine și sînt împăcat 
cu gîndul că-l merit, nu atât pentru ce-am scris, cît pentru dragostea ce ţi-o 
port şi pentru marele loc ce ai început să ocupi în viața mea. Da, sînt în- 
rudiri sufletești mai puternice decît cele de sînge, care se pot întemeia între 
oameni care nici nu s-au văzut şi care fac pe unul să nu mai poată lucra 
decît cu gîndul la părerea ce allalt va avea despre faptele sale. Am acum doi 
prieteni, pe dumneata și pe Rădulescu-Pogoneanu. Cînd scriu ceva, nu-mi 
piere din min[tle gîndul: „cum o să pară asta lui Ibrăileanu și lui Rădu- 
lescu ?“ Și știu și pentru ce. Pentru că amîndoi aveţi aceeaşi părere despre 
rostul lucrurilor ; amândoi credeți că arta nu este o jucărie pentru vindeca- 
rea urîtului, ci o taină mare, cu rost adînc în viața omenirii... Vorbesc 
prostii ?... 

Te rog să păstrezi nuveleta ce ţi-am trimes şi să nu dispui încă pu- 
blicarea ei. Sînt lucruri de schimbat. După primirea scrisorii dumitale, am 
recitit-o. Nu-mi mai place sfîrşitul. O să-l schimb şi o să-ți trimet noua 
versiune a sfârşitului, rămânînd să-mi dai un consiliu *. Chiar înainte de pri- 
mirea acestei noi versiuni, dacă poţi să mă ajuţi, ajută-mă. Am vrut să 
scriu ceva pentru copii. Alor mei le-a plăcut mult. Parcă ţi-am mai spus-o 
eu. Un gînd care mă munceşte adeseori e o carte pentru copii. Nuvelere! 
În total vreo 12, cu ilustrații : Sîmbătă, Moartea lui Castor, Puiul, Nicuşor... 
și încă opt care vor veni, dacă netrebniciile vieţii nu mi-ar firimiți sufletul. 

Spune, te rog, domnului Stere, adînca impresiune pe care mi-a făcut-o 
citirea Cronicii Interne 2. Spune-i impresia dumitale, că sînt sigur că e şi 
a mea. 

Cu frăească dragoste, Joan Al. Brătescu-Voinești 


1 Vezi nota 1, scrisoarea lui I. Al. Brătescu-Voineşti din 3 februarie același an. 
2 Subtitlu: Țară de latifundii (Cu prilejul Raportului d-lui Căpitănescu), în Viaţa 
românească, l, nr. 10, decembrie 1906, p. 620—633. 


* Sfat, după prima accepție a francezului conseil. 

1997, ianuarie 16, Tirgovişte 


Inbite domnule Ibrăileanu, 

Am primit scrisoarea dumitale şi mi-a părut pe atît de rău că ai fost 
bolnav, pe cît de bine că te-ai nsănătoşit. Nici eu nu sînt mai breaz. Acum 
de vreo cîtăva vreme mi-e mai bine cu stomacul, dar cred că boala a 
schimbat numai sediul, căci simt acum că mi-e rău la rinichi. Ah! cum mi 
se scurg ochii după oamenii voinici! Ce rău fmi pare că n-am moștenit un 
organism de fier... 

Bineînţeles că revista noastră trebuie să îngrijească pe cei de la Con- 
vorbirile literare şi mneliterare. Ei simt valoarea Vieţii românești și încearcă 
să lupte împotriva morții sau a întâietăţii [sic]. Să dea Dumnezeu să fie 
spre binele și propășirea literaturii române. Din partea mea fii sigur şi în- 
credințează şi [pe] d-nii Stere şi Bujor că întreaga mea activitate nu o voi 
împărți, ci o voi consacra Vieţii româneşti. Îmi pare rău că nimicnicia şi 
netrebnicia nevoii de a-mi cîştiga existența cu avocătura mă împiedică a 
face mai mult. Totuși, precum ţi-am mai scris-o şi în alte scrisori, puteţi 
fi siguri de material pentru cel puţin cinci numere pe an. 

Aş fi terminat nuvela! pînă acum, dacă nu aș avea în gînd un 
ghimpe... şi uite, dumitale, pe care am Început a te considera ca un frate, 
ţi-l spui şi-ţi cer să mă ajuţi să-l smulg, dacă este cu putință. Vei pricepe, 
iubite domnule Ibrăileanu, fără ca să fie nevoie din parte-mi de multe şi 
frumoase cuvinte, cât îmi pare de rău să trivializez prin preocupări de 
soiul celor ce urmează raporturile noastre, pe care le-aş dori ideale, pur 
intelectuale... Din nenorocire pentru mine nu e cu putință. lată: 

Creditul urban, către care îmi sînt afectate casele mele, are să pri- 
mească de la mine o rămășiță de 1 200 de lei, adică două rate. E o lună de 
cînd am primit din partea Creditului încunoștiințare de urmărire a imo- 
bilului, dacă pînă la 15 ianuarie nu voi achita acea sumă. Mă gindeam că 
dacă editorii volumului meu ar voi să-mi facă un bine, de care le-aș fi 
foarte recunoscători [sic], mi-ar înlesni cu anticipație suma de 1000 de lei, 
la care printr-una din scrisorile dumitale precedente îmi spuneai că aș mai 
avea dreptul. Dacă dumneata şi domnul Stere i-ați putea decide să-mi facă 
acest bine, ar însemna pentru mine ridicarea dupe pieptul meu a unei greu- 
tăți enorme care mă înăbușeşte și mă frămîntă. 

Aş renunța în favorul Vieţii românești, ca un semn de mică recu- 
noștinţă, la orice plată pentru colaborarea la trei numere. | 

Am nădăjduit în zadar că duminică (d-aia m-am și dus), la întru- 
nirea din Bucureşti, voi întâlni pe d-l Stere, căruia i-aș fi vorbit despre 
acest lucru şi mi-aș fi scutit astfel suferința de a scrie această scrisoare, 

De aseară de cînd mă frămi[n]t cu gîndul de-a-ţi scrie aceste lucruri. 
Acum ceasurile sînt 2 din noapte. Mă 'duc să încerc să dorm. 

Al dumitale frăţeşte, Joan Al. Brătescu-Voinești 


1 Vezi nota 2, scrisoarea lui I. Al. Brătescu- Voinești din 3 aprilie 1907. 

1907, ian. 23, Tîrgovişte | 


Iubite domnule Ibrăileanu, 

Îți mulțumesc pentru marele serviciu ce mi-ai făcut. Nu m-am îndoit 
o clipă că mi-l vei face și că-l wei face cu atîta grabă. Îți mulțumesc pen- 
tru marea dragoste pe care dovedești că mi-o porţi prin tot ce-mi scrii şi 
prin tot ce faci pentru mine... 

Sfîrşitul lui Nicușor (care poate că s-ar chema mai bine Poveste de 
Crăciun) aş vrea să fie aşa : 

Nu te mai frăminta atâta, coane Mişule. Închide ochii și dormi în 
pace, că Dumnezeu e bun şi iertător. El știe că ai priceput prea tirziu de 
ce-ţi ieşise copilul înainte şi că te-ai căit de a-l fi gonit cu asprime. Te-a 
văzut cum l-ai adus în casă, cum l-ai îngrijit, cum i-ai încărcat braţele de 
jucării și de bunătăţi și pentru el şi pentru Lenuţa. El ştie că ești hotărît 
mâine în ziua de Crăciun să te duci la casierie, să te încredințezi cu ochii 
dumitale că copilul nu s-a îmbolnăvit de spaimă. Dumnezeu e bun şi ier- 
tător și a auzit ce-ai pus de gînd cu cocoana Zoe să faceţi la anul. Închide 
ochii şi dormi în pace... ? 

Ar lipsi prin urmare : zar la anul... 

Dacă dumneata ai imaginat alt sfîrşit mai potrivit şi decît ăsta, spu- 
ne-mi-l. 

A! ce dureros simt lipsa unui cerc de oameni, ori măcar a unui sin- 
gur prietin bun și priceput. Aici, a te ocupa de nuvele e socotit un Capitis 
diminutio... * 

Întimde-mi mâna să ţi-o string cu drag, 

loan Al. Brătescu-Voinești 


1 Pe scrisoare este trecut din eroare anul 1906. După ştampila poştei și după con- 
ținut, ea este trimisă cu certitudine în 1907. 

2 Acest final al schiei Nicuşor este întocmai reprodus în Viaţa românească, II, nr. 2, 
februarie 1907, p. 228. 

1907, 3 februarie, Tîrgovişte 

Iubite domnule Ibrăileanu, 

Îți mulțumesc pentru articolul critici, pe care l-am cetit cu o vie 
plăcere. Mă simt foarte măgulit că volumul meu a putut produce în spi- 
ritul unui om ca dumneata frământarea din care a ieşit acel articol. Asta e 
o mare încurajare la muncă şi nădăjduiesc că nu-ți va fi ruşine cu lucră- 
rile la a cărora făptuire vei fi fost părtaș prin încurajarea și prin laudele 

umitale. 


* Variantă a expresiei din uzul curent capitis deminutio = micşorarea drepturilor 
civile, decădere (în sens figurat). 

Mă gîndesc acum, după articolul dumitale, ce roman frumos s-ar fi 
putut face (aș fi putut face) cu materialul pus în volumul meu, dacă l-aş 
fi păstrat fără să-l public firimițat în nuvele şi în schiţe. 

Pană Trăsnea, care e și Costache Udrescu, căsătorit cu Sașinca. Lui nu 
i se întimplă să-i moară nevasta la câteva luni de la căsătorie şi nu e osîn- 
dit la închisoare pentru ultragiarea profesoarei. I se întîmplă (ca în reali- 
tate) că un avocat, pe care l-a ajutat la învățătură din punga lui, ajuns 
primar, îi cere să iasă la gară în întîmpinarea unui om poli[ti]e care so- 
seșre, — lucru pe care conu Costache nu-l primeşte. Drept răzbunare, pri- 
marul, în baza legii «epitropiilor bisericeşti, cere lui conu Costache să-i 
predea averea bisericii clădită de neamul Udreştilor, biserică întreținută de 
400 de ani pînă atunci numai de Udreşti, fără amestecul nimănui alt. De 
aici, procese încurcate, meșteșugite, făcute să lovească nu numai în averea 
dar şi în cinstea nepătată a neamului lui... Scîrbit, se retrage la moșie unde 
moare, încredințat că, cu dânsul, 1 se stinge neamul, căci fiul său Raul e 
o secătură... Dar fiul său e cel mai curios amestec ‘de bine și de rău, — 
și după ce rămîne sărac, fără moşia strămoșească, se înhamă ca Andrei Ri- 
zescu la muncă și luptă cu învierșunare. lar la urmă fiul său Radu ridică 
numele Udreştilor la o fală pe care n-a visat-o niciodată conu Costache 
Udrescu... 

Ce frumos roman s-ar face! E aproape făcut de dumneata în arti- 
colul dumitale. 

Încă o dată mulțumiri afectuoase pentru iubirea de mine [sic] care se 
arată așa de limpede în cele scrise de dumneata. 

Nuvela făgăduită 2 își va sosi cu oareșicare întirziere. 

E aici un tînăr Lacriţianu, profesor de ştiinţe naturale la gimnaziu. 
Mi-a dat acest aci alăturat studiu. Nu pretinde nimic alt decît marea cinste 
—- dacă se poate — a publicării în Viața românească, D-l Bujor să-l iu- 
dece și te rog să-mi răspunzi un rînd. 

Cu dragoste de frate, Joan Al. Brătescu-Voinești 


t Joan Al. Brătescu-Voineşti, Viața românească, II, nr. 1, ianuarie 1907, p. 93—109, 

2 Vezi nota 2, scrisoarea lui I. Al. Brătescu-Voineşti din 3 aprilie 1907. 

3 Studiul lui C. Lacriţianu, Datele de sol şi climă ce trebuiesc cunoscute la noi spre 
folosul agriculturii, publicat în broșură la Tîrgovişte în 1907, este recenzar de G, K. (George 
Kernbach) în Viaţa românească, 11l, nr. 6, iunie 1907, p. 497. 


24 
[Nedatată. După ştampila poștei din Tîrgovişte: 18 martie 1997] 
Iubite d-le Ibrăileanu, nu te despera. Nuvela! în curind. Aştept două 
zile de senin și afară şi în inima mea. Nu mi-a prea fost bine. Revista e 
foarte bună. Am primit o carte poștală de la 'd-l Stere din Basarabia. Am 
să fac un proces de daune celor de la Viaţa literară? pentru mutra pocită 
pe care mi-au făcut-o. Hotărit, viitoarea mea scrisoare va fi însoţită de 
nuvelă. 
Pînă atunci cu o frățească stringere de mînă, 
loan Al. Brătescu-Voineşti 
carte poștală ilustrată 

1 Vezi nota 2, scrisoarea lui I. Al. Brătescu-Voinești, din 3 aprilie 1907. 

2 Revistă săptăminală, literară şi artistică, cere apare la Bucureşti între 1 ianuarie și 
24 decembrie 1907, sub direcția lui G. Coșbuc și I. Gorun. Portretul lui I. Al. Brătescu-Voi- 
neşti ilustrează rubrica Portrete din nr. 8, martie 1907, p. 61. 


25 
1997, aprilie 3, Tîrgovişte 

Iubite domnule Ibrăileanu, 

Primeşte, te rog, tributul meu de desăvârşită admirațiune pentru foarte 
adevăratul şi splendidul dumitale articol: Țăranul în literatura românească |. 
Da, ai absolută dreptate: oamenii de litere ai noştri au fost orbi la sufe- 
rințele ţăranului. Pricini sînt multe, deosebite pentru fiecare dintre ei. Acum, 
de la începutul mișcării, eu unul am început o anchetă minuțioasă pentru 
mine însumi. Cunoşteam o părticică mică din mizeria țăranilor, cunoștință 
căpătată din cîțiva ani de profesiune de avocat. Sînt în caietul meu de note 
multe nedreptăţi și netrebnicii, din care Începusem nuvela despre care ţi-am 
vorbit în scrisorile mele precedente 2, Acum, însă, de cînd în fiecare zi sînt 
în mijlocul lor (căci şi eu m-am făcut su[bjprefect onorific, pentru a-mi 
secunda prietenul prefect), sînt înspăimîntar de ceea ce văz. Mi se pare că 
am fost orb și că m-a vindecat cineva ca prin minune de cataractă. În fie- 
care zi mă întorc acasă cu un material enorm de cunoștințe care mă în- 
grozesc. Și nu pot pricepe cum am putut ajunge pînă la vîrsta de 39 de 
ani fără să-mi sară în ochi atât de văditele pricini ale mizeriei pe care o 
vedeam desluşit. 

Contează pe mine ; din tot ce văz și auz acum voi scoate o lucrare 
care să slujească la ceva... 

Mi-e necaz pe mine însumi că n-am o sănătate de fier. Am dimpotrivă 
o sănătate mizerabilă. Sînt artritic şi în iarna asta mi-a fost mai rău decît 
oricind : oboseală generală, dureri și ceață în creieri. Aştept îndreptarea vre- 
mii, revenirea căldurii, mai grozav decît un animal hibernant. 


Ce splendidă e poezia lui Goga 3! Cînd i-ei serie -— că eu nu-l cunosc, 
nu sînt în corespondență cu el —, spune-i din parte-mi că am vrut s-o cl- 
! 2 Tan | 
tesc tare alor mei, dar n-am putut că m-au înecat lacrămile î. 


Mă rog, explică-mi de unde importăm noi soldaţii ale căror însuşiri le 
arîmbițează toată lumea și graţie cărora s-au putut pune la rezon ticăloşii 
de țărani5? 


În viitoarele Miscellanea s-ar putea reaminti domnului P. P. Carp è 
adresa d-lui Maiorescu, care i-ar putea arăta lipsa de logică dintre cele două 
hotăriri luate de Societatea agrară : statul datorește despăgubiri proprietari- 
lor pentru că n-a făcut tot ce trebuia pentru înlăturarea izbucnirii unei re- 
volte: — statul nu poate interveni pentru reglementarea raporturilor dintre 
prop[rJietari, arendași şi muncitori. 

Te las, iubite domnule Ibrăileanu, mă aşteaptă prefectul cu care tre- 
buie să mă duc într-o comună. Arendaşii vecini s-au plîns telegrafic contra 
unui proplrlietar care a făcut nişte învoieli prea blînde. 

Cu frăţească dragoste, Joan Al. Brătescu-Voinești 


1 Apare în Viața românească, II, nr. 3, martie 1907, p. 523—528. 

2 Nuvela inspirată din viața ţărănimii a fost fie abandonată, fie, după multe în- 
cercări, redusă la proporţiile unor schițe ca: Moș Niţă Hirleţ, Din carnetul unui jurat, 
Taina, etc. Explicaţia este dată de scriitor în interviul publicat în Flacăra, nr. 7—10, 1911. 
La întrebarea de ce nu ia subiecte din viața țărănească, I. Al. Brătescu-Voineşti răspunde 
că nu are curajul să spună că cunoaște bine sufletul ţăranului. 

3 Un om, Viaţa românească, Il, nr. 3, martie 1907, p. 460—463. 

4 În răspunsul său către G. Ibrăileanu, din 1 mai 1907, O. Goga scrie reteritor la 
aprecierile lui I. Al. Brătescu-Voinești: „M-a bucurat şi vestea de la Brătescu-Voineşti. 
Sufletul delicat care a înțeles durerea unui Nicuşor a putut să se infioare de povestea 
Omului... Îi mulțumesc.“ 

5 Aluzie la trupele străine „importate“ de guvernanţi pentru a înăbuși răscoala pă- 
rănească. 

€ (1837—1918), fruntaş al politicii reacționare de la sfîrşitul secolului al XIX-lea şi 
începutul secolului al XX-lea ; membru marcant al societăţii „Junimea“. În timpul răscoalei 
țărănești din 1907 a avut o atitudine ultrereacţionară, opunindu-se categoric oricăror re- 
forme menite să îmbunătăţească viaţa țărănimii. 

1907, aprilie 17, Tîrgovişte 


Iubite domnule Ibrăileanu, 

Ce mai taci? Ai aflat desigur rezultatul în privința premiilor. Îmi 
scrie lon A. Rădulescu! din București, şi-mi rapomează cuvintele lui 
Bianu?: „Sînt oameni cu 'demnitate ca Br[ătescu], care trimet cartea la 
Academie şi atâta, iar alții, care tocesc scările cutăruia și cutăruia. Numai 
asta explică acest neaşteptat rezultat,“ 

Adevărul e că n-am pus absolut nici un fel de stăruință. În ultimul 
moment, am scris două rînduri d-lui Stere, rugîndu-l să spuie un cuvânt 
d-lui Poni 3. 

Nici nu aveam [de] gînd să-mi pui volumul la premiu. Am făcut-o, 
dumneata știi parcă, dipi îndemnul stăruitor al lui Nerva Hodoș. Nu m- au 
premiat, sănătate! Premiarea nu dă valoare nuvelelor mele, dacă n-au; iar 
nepremiarea nu 1-0 [sic] ia, dacă au. 

Îmi pare rău din două puncte de vedere : întîi, c-aș fi putut să plec 
pentru citeva zile, să răsuflu departe de lumea treburilor, să-mi, dăruiesc 
o vacanță de zece zile, atit de trebuincioasă prăpăditei mele sănătăți ; și al 
doilea, pentru că mi-ar fi scutit o fdestul de mare neplăcere, anume ur- 
mătoarea : 

Nimeni din Tîrgovişte nu știa că mi-am pus volumul la premiu, ab- 
solut nimeni, decît nevastă-mea şi eu. Dim nefericire, prefectul, întorcân- 
du-se din București în preziua deciziei Academiei, aduce Ştirea sigură că voi 
fi premiat și anunţă lucrul ca sigur la 50—60 de inşi, adunaţi la primărie 

cu prilejul instalării comisiei interimare. Nu ştiu dacă erau acolo 3 inşi care 
mi-au citit nuvelele, dar, înţelegi, Academie, premiu! 4000 de lei!! și 
iată-mă, cu toate protestările, silit să primesc felicitări. Se duce în oraș ves- 
tea ca de popă tuns şi, unde mă întorc, unde mă sucesc, felicitări. 

A doua zi gazetele vestesc că premiul nu s-a acordat nimănui. În- 
țelegi jena mea. N-am furat nimic, n-am înșelat pe nimeni și mi-e rușine 
să dau ochii cu lumea, şi va trebui să îndur nu știu cîtă vreme indiscreţia 
şi compătimirea şi... Asta e o pedeapsă pe care nu o meritam pentru că am 
scris nuvele... Mă mângtie gîndul cà la atîtea zeci de kilometri am un prie- 
tin bun, căruia îi întind mîna cu dragoste frățească, 

Ioan Al. Brătescu-Voineșii 


1 Cunoscut sub numele de 1. A. Rădulescu-Pogoneanu. 

2 Bianu, loan C. (1856—1935), filolog, profesor la Universitatea din Bucureşti, Mem- 
bru al Academiei Române din 1902. 

3 Poni, Petru (1841—1925), chimist de mare prestigiu, întemeietorul școlii de chimie 
a Universităţii ieşene, Membru al Academiei Române din 1889. 

1907, mai 29 [După ştampila poștei: Tirgoviște] 


Iubite domnule Ibrăileanu, 

Își mulțumesc cu adîncă recunoştinţă pentru admirabilul dumitale ar- 
ticol ! din numărul din urmă al V. r. 

Foarte mult are de învăţat un scriitor din atît de dreptele dumitale 
observaţiuni asupra procedeurilor de stil şi de compunere, că, dacă e ade- 
vărat că intuiţia i le suflă la ureche în momentul creării, nu e mai puţin 
adevărat că-i e de un imens folos fixarea lor în conştiinţă, prin observările 
unui critic priceput. De același folos de care e, unui lăutar talentat care 
cîntă după ureche, cunoștința teoriei muzicii. Citind articolul dumitale mi-am 
dat seama încă o dată de necesitatea şi folosul criticii. Încă o dată îţi mul- 
țumesc. 

Admirabilă e poezia lui Vlahuță? şi tot atît de vrednică de admirat 
neşovăirea dumneavoastră de a o publica... De două luni am fost într-o 
frământare care m-a obosit peste măsură: campanie electorală înfierbîntată, 
anchetă în chestia țărănească și afacerile tribunalului ; sărmanul meu creier ! 

Azi dimineață am fugit la o vie a fratelui meu, unde mi-am cerut 
iertare frumuseţii naturii, că ide atîta vreme nu m-am închinat ei. 

Nuvela despre care-ţi scriam și al căreia început zace în sertarul me- 
sei, a luat în sufletul meu proporții mari, mari de tot; iar alături de ea 
îmi joacă În minte o altă nuveletă, ce sper că-i voi trimete în cursul lunii 
iunie 3, 

Vei fi aflat desigur din gazete reușita mea la colegiul al 2-lea de 
Cameră. 

La revedere cu drag. Nădăjduiesc că ne vom vedea în curînd şi fi- 
ziceşte [sic]. 

Ca un frate, Joan Al. Brătescu-Voinești 

1 Ioan Al. Brătescu-Voineşti, Articolul al doilea, în Viaţa românească, II, nr. 5, mai 
1907, p. 271—297. 

2 1907, idem, p. 236—241. 

3 Vezi nota 1, scrisozrea lui I. Al. Brătescu-Voineşti din 3 septembrie 1907. 

4 Plicul scrisorii poartă ca unice indicaţii: G. Ibrăileanu, profesor, Iaşi. 


28 
[Nedatată. După ştampila poştei: Tirgoviște, 14 iulie 1907] 

Iubite domnule Ibrăileanu, 

lartă-mă, sînt foarte vinovat față cu dumneata. E o săptămînă de 
cînd am primit scrisoarea dumitale şi abia acum îți răspund. Explicaţiunea 
întârzierii : am o schiță, aproape terminată, pe care vroiam să yi- o trimet 
o dată cu răspunsul, socotind că sfîrșirea ei o să se împlinească în una din 
zilele acestea ; cînd colo, alegeri comunale cu tot cortegiul de hiţiieli [sic]; 
poantaje *, întruniri, vizite electorale. De mâine încolo zece zile de Curte 
cu juraşi, unde apăr din oficiu nişte nenorociți de țărani răsculați. 

De aceea îți răspund fără a adăoga şi schița. 

În privinţa propunerii ca să scoatem o edițiune 1907 2, la care s-ar 
adăoga si cele 2 schiţe din urmă, © primesc cu drag şi-ţi mulțumesc. Soco- 
teşti, însă, că se cuvine s-o mai pui încă o dată la un premiu al Acade- 
miei ? Chiar de mi l-ar acorda, aș avea aerul că mi l-au acondat de [sic] 
compătimire, pentru cele două respingeri trecute. 

Cum crezi ? 

În privinţa raportului d-lui Maiorescu 5, îmi rezenv plăcerea a vorbi 
mul cu dumneata în ziua vederii noastre, care în sfîrşit se apropie. Chiar 
de vei pleca din Iaşi, sînt hotărît, cu toată hotărîrea de care sînt capabil, 
să viu să te văd la mănăstirea la care te vei duce. Comptez** ca În mo- 
mentul plecării să-mi scrii două rînduri despre locul unde te duci și chipul 
mai lesnicios în care te-aş putea ajunge. 

Pînă atunci, te rog să primeşti o frățească îmbrăţişare de la fratele 
dumitale, A 
loan Al. Brătescu-Voinești 


1 Vezi nota 1, scrisoarea lui I. Al. Brătescu-Voinești din 3 septembrie 1907. 

2 Ediţia din 1907 a volumului de nuvele și schițe Jn lumea dreptăţii. 

3 Raportul de prezentare a volumului În lumea dreptății în sesiunea pentru premie- 
re a secţiei literare a Academiei Române, din 2 aprilie 1907, publica în Convorbiri literare, 
nr. 5, mai 1907, p. 465—467, care, deşi era în general favorabil lui I. Al. Brătescu-Voinești, 
exprima și unele rezerve în ceea ce privește valoarea nuvelelor și schițelor mai recente ale 


* Barbarism. De la francezul pointage = operaţie executată pentru a controla un 
vor, o prezenţă etc. 
* Pentru contez, sub influența ortografiei franceze a verbului compter, În continuare 
verbul şi alți derivați neasimilaţi, ca: compt, acompt, au fost transcrişi potrivit normelor 
ortografice actuâle. 

scriitorului, publicate în majoritate în Viața românească, şi în special ə nuvelei În lumea 
dreptăţii. Obiecţiile aduse acestei nuvele, de pe pozițiile teoriei junimiste a „artei pentru 
artă“, sînt combătute de Viaţa românească la rubrica Miscellanea, în nr. 6, 7, iunie-iulie 
1907, p. 484—485, 113—115. 


29 
1907, iulie 18, Tîrgovişte 

Iubite domnule Ibrăileanu, 

Pînă la sosirea nuvelei !, care nu maj poate întîrzia mai mult de zece 
zile, îți trimet această schiţă 2. 

Te rog poruncește să se păstreze ortografia întocmai. Uneoni vinit, 
alteori venit, uneori de, alteori dă, pe... pă, atistament, ligitim, agalizat, so- 
citatea, furmele, trin, f-un, f-o, în loc de vreun, vreo. 

Îmbrățişări frăţeşti. N-am mai primit de mult vreun rînd de la dum- 
neata. 

Cu drag şi dor, Joan Al. Brătescu-Voineşti 


t Vezi nota 1, scrisoarea lui I. Al. Brätescu-Voineşști din 3 septembrie 1907. 
2 După particularităţile fonetice indicate în cursul scrisorii, este vorba de schița Din 
carnetul unui jurat, publicată în Viața românească, Il, nr. 8, august 1907, p. 218—221. 


30 
26 iulie 1907, Tirgovişte 1 

Iubite domnule Ibrăileanu, 

Plec pentru câteva zile, 6 cel mult, într-o exiursiune, sper frumoasă, pe 
care mi-o procură prefectul, care are la dispozițņiune un automobil. La în- 
toarcere sînt foarte hotărît să viu să te văd. Numai o boală care m-ar țin- 
tui la pat m-ar putea îmipieideca. Nădăjduiesc că mă va feri Dumnezeu de ea. 

Ce fericite 3—4 zile îmi făgăduiesc a petrece cu d-voastră! Acolo 
vom vorbi pe-ndelete de multe și despre noua ediţiune, pe care aş dori-o 
puţin mai îngrijită. 

Să ne vedem cu bine. 

Cu frățească iubire, Joan Al. Brătescu-Voineşti 


P. S. Nădăjduiesc că Sadoveanu va mai rămîne acolo, să-l por găsi. 
Mulţumește-i pentru marea plăcere intelectuală pe care mi-a procurat-o cu 
toate și, acum în urmă, cu Însemnările lui Manea ?. 


carte poştală 
1 Scrisoarea este expediată la Mănăstirea Agapia. 


2 Titlul complet: Însemnările lui Neculai Manea, în Viața românească, Il, nr. 6, 7, 8, 
mai-august 1907. 

31 
1907, august 15, Tv. 

Iubite domnule Ibrăileanu, 

Să [sic] amestecă fatalitatea ca să mă împiedice de a veni să te văd. 
Pusesem în gînd s-o fac cu cea mai mare siguranță. Vorbisem despre astă 
hotărîre 'd-lui Sadoveanu, pe care l-am întîlnit şi cu care atunci am făcut 
cunoştinţă la Bucureşti; nu-ţi scrisesem nimic dumitale vroind să-ți fac o 
surprindere. Şi iată că, ducîndu-mă să-mi iau copiii de la Buşteni, unde-i 
lăsasem cu prilejul trecerii noastre spre Sibiu, răcesc teribil, o răceală idioată, 
care mi-a adus o tro[ajhnă* ca în mijlocul iernii, cu dureri în tot trupul, 
cu tuse, — mă rog, sînt în pat de trei zile şi mi-e teamă că voi mai sta 
încă atîtea. Vorba celuia: Non! ces choses ne sont faites que pour moi l** 

Deci, faceţi fără nenorocitul de mine excursiunea pusă la cale. Nu mai 
făgăduiesc nimic, nu mai pun la cale nimic; într-o zi dintr-un an tot nă- 
dăjduiesc că-mi va permite fatalitatea să viu... 

Am fost de la Brașov la Sibiu nu pe „drumul țării“, ci prin toate 
satele dintre aste două oraşe şi tot timpul mi-era inima împărțită de două 
sentimente contrarii. Aș fi vrut să fiu încântat că satele alea frumoase sînt 
locuite de români ca mine, și îmi venea să pling văzînd că sub o domi- 
naţiune străină acei români erau cu mult, foarte mult superiori, sub toate 
raporturile, țăranilor din România liberă. 

A! nu-ți pot scrie așa (din pat tot ce aş vrea să-ți spun despre ăst 
lucru... 

Am văzut la Sibiu pe Goga, cu care am făcut o excursiune la Siliștea 
şi alta la Păltiniș, un început de stație climaterică în apropierea Sibiului, 
în munţi. Am petrecut o zi foarte frumoasă și m-am încredințat de matura 
inteligență a lui Goga. 

(Ticăloasă tro[aJhnă ! Auzi dumneata, în mijlocul verii... dar îmi dau 
seama că ceea ce m-a îmbolnăvit în așa hal nu e numai frigul şi ploaia 
care ne-a apucat pe drum, dar oboseala a opt ceasuri de dus şi opt de în- 
tors cu trăsura de la Tîrgovişte la Bușteni). Şi-mi făgăduiam să stăm cea- 
suri întregi de vorbă despre călătoria la Sibiu, despre Goga, despre d-l Ma- 
iorescu, despre Dragomirescu, despre câte... 

Non, vrai! ces choses n'arrivent qu'ă moi...*** 

Petrecere bună... eu mă culc. 
Rrătescu-V oineşti 

Iubite domnule Ibrăileanu, 


Îţi trimit această bucată? pentru numărul de septemvrie. Asta nu e 
nuvela făgăduită ; va sosi şi aceea la vreme. Nu te îngrija, am în suflet — 


3 sept. 1907, Tirgoviștet! 


* Guturai, răceală. 
** Nu ! parcă-i anume făcut pentru mine ! 
++ Nu, zău ! numai mie mi se poate intimpla așa ceva. 

ŞI, ceva mai îmbucurător, îm sertarul mesei — material pentru zece numere 
ale Vieţii româneşti. Consideră-mi însă, te rog, cum trebuie s-o facă un prie- 
tin bun și înţelegător ca dumneata, nu ca un cusur neputința de a mă 
putea [sic] despărți prea devreme de un lucru scris. Şi nu eşti dumneata în 
parte autorul agravării acestui cusur prin elogiile criticii dumitale care mă 
obligă la...? Şi o să-ți arăt odată primele redactări ale fleacurilor mele. O 
să vezi că sînt întotdeauna de 3—4 ori mai lungi de cum ajung în ziua 
cînd ţi le trimet. Și înţelegi ce desăvârşită linişte sufletească cere această ope- 
raţie, şi iar înţelegi, cu situaţia mea de avocat și, mă rog, deputat al cole- 
giului al doilea, ce rare-mi sînt momentele de acest fel. 

Aştept un rînd de observații, pe care le primesc cu drag. Gîndurile bă- 
trînului despre primejdiile prin care [a] trecut copilul şi de care a scăpat 
le-am Îngrămădit într-un rînd. Erau în 50. Am lăsat la o parte o scenă de 
consfătuire a bătrinului cu soția despre aducerea unui popă care să citească 
o moliftă. Lipseşte ceva pentru deplina înțelegere? E ceva de adăogar sau 
de şters ?... 

Sînt concentrat la manevre. Trebuie şi vreau să mă duc. Oboseală fi- 
zică, lipsă de preocupările meseriei, lume nouă, nădăjduiesc că o să-mi facă 
bine, că sînt hotărît să mă stăpinesc în privința mâîncării, să fac cură 
de lapte. 

E foare bun numărul V. 7.3, foame bun! Articolul lui Sreret e in- 
calificabil *. Excelent sfîrşitul lui Sadoveanu 5, iar poezia lui Vlahuţă € în- 
cîntătoare. Am întîlnit un numquam ridens ** care n-a înţeles-o, O scenă 
hazlie pe care am să ţi-o spui odată. 

Te îmbrățişez frăţeşte, Joan Al. Brătescu-Voinești 


Te rog fă dumneata corecturile şi apropos [sic]! ce întrebare e aia: 
dacă dau o nouă ediție în Editura „Vieţii româneşti“ ? Negreşit că da. Ea 
va cuprinde însă numai bucățile din volumul trecut. Nu vreau s-o mai pui 
la Academie. Non ter in idem ***. Condiţiunile vor fi acelea pe care le ve 
stabili dumneata. 

Cu dragoste, 7. B. 


1 Scrisoarea este adresată lui George Ibrăileanu (în adresele scrisorilor anterioare pre- 
numele lui Ibrăileanu fusese notat cu inițiala G.). Greșeala nu se mai repetă după această 
scrisoare. 

2 Inimă de tată, publicată în Viața românească, Il, nr. 9, septembrie 1907, p. 342—348. 

3 Numărul 8, august 1907. 

4 Socialdemocratism sau poporanism ?, în numărul citat al Vieţii românești, p. 170—193. 

5 Sfirşitul romanului Însemnările lui Neculai Manea, idem, p. 5—24. 

€ Nunquam ridenti, idem, p. 168—169. 


* În sens pozitiv, neuzitat. 

Unul care nu ride niciodată. 

* Nu de trei ori pentru același lucru. Adaptare a axiomiei de jurisprudenţă : non bis 
in idem, potrivit căreia nimeni nu poate să fie judecat de două ori pentru acelaşi delict. 

33 
1907, oct. 3, Tirgovişte 


Iubite domnule Ibrăileanu, 


O vecinicie de cînd nu ţi-am mai scris. Am fost la manevre; de 
atunci am fost parte foarte ocupat, parte bolnav. Toomai acum răspund 
întrebării dumitale, care cerea un răspuns grabnic în privința edițiunii noi 
a volumului meu. Negreșit, autorizez, cum spuneam şi în scrisoarea trecută, 
scoaterea unei noi ediţii, ou sau fără adăogirea unei nuvele, cum vei crede 
de cuviință. Nu mai pun însă volumul la Academie. M-am săturat. L-am 
pus, cum ştii, de două ori fără izbindă. Ar fi din parte-mi să-l mai pun 
încă o dată o stăruință umilitoare. Va găsi Academia să dea acea sumă 
unuia mai vrednic și pace. 

Te rog spune din parte-mi lui Stere mulțumiri multe pentru deliciul 
intelectual pe care mi-l procură citirea articolului din V. r.!. E o lucrare 
care ar trebui învățată pe dinafară [de] toņi câți se-ncumet[ă] a face poli- 
tică în țara noastră. Să-i închizi pe toți şi să nu le dai drumul decît după 
ce te vei fi încredințat c-au învățat şi au înţeles adevărurile cuprinse în el. 

Tot numărul V. 7.2 e foarte bun. Ce mi-a plăcut mai puţin e bu- 
cata lui Sadoveanu 3, a căruia pe] frumuseţe nu am putut-o găsi. 

Pentru numărul de noiembrie vei avea neapărat nuvela mea, făgă- 
duită vai! de atîta timp. 

Ai citit desigur cele 10—12 rînduri ce-mi consacră Dragomirescu în 
Convorbiri 5, cu un ton apodictic care nu admite replică. E parafrazarea 
vorbelor maestrului 6. În provincie (amândoi cunosc tot atît oraşele de pro- 
vincie) nu pot exista treiipatru persoane care să înţeleagă şi să guste pe 
Beţejthoven. (La Bucureşti, evident, Dragomirescu poate vorbi cu compe- 
tență despre muzica lui Wagner.) Apoi tendințele, de astă dată cu i? şi, 
în sfîrşit, partea originală, ilogismul firii eroului nuvelei. Non, il west pres- 
que pas permis d’être bête à ce point... * Şi, vorba lui Caragiale: „prostul 
pînă nu e fudul n-are haz“. 

Dar îmi pare rău că scrisei şi aceste rînduri de mai sus. La urma ur- 
mei, ce am eu cu Dragomirescu ? 

Își trimit o dată cu această! scrisoare o fotografie a mea. Spun toţi 
că seamăn foarte bine. 


Al d-tale frățeşte, Brătescu-Voinești 


1 Social democratism sau poporanism ? (Cap. l), în Viața românească, II, nr. 9, sep- 
tembrie 1907, p. 313—341. 

2 Numărul 9, septembrie 1907. 

3 Un cal ş-un om, în numărul citat mai sus al Vieţii românești, p. 308—312. În în- 
treaga corespondență păstrată, aceasta e Singura rezervă pe care I. Al. Brătescu-Voineşti o 
exprimă față de vreo lucrare a lui M. Sadoveanu. Repugnă, probabil, cunoscutei sensibili- 
tăți a autorului Puiwlui scenele de cruziune la adresa unui animal din schița lui M. Sa- 
doveanu,. 


* Nu, aproape că nu i-i nimănui îngăduit să fie atît de prost... 

4 Se referă, probabil, la o nuvelă abandonată, deoarece nu mai publică nimic în 
Viața românească pină în iulie 1908. 

5 Recenzia nuvelei În lumea dreptății, semnată de M. Dragomirescu și publicată în 
Convorbiri, nr. 19, 1907, p. 778. 

* Aluzie la obiecțiile formulare de Titu Maiorescu în raportul de prezentare a vo- 
lumului În lumea dreptății în faţa forului de premiere al Academiei, în aprilie 1907. 

7 În raportul citat, Titu Maiorescu întrebuința cuvintul tendență : „iar unde începe 
tendența, încetează arta“ (Convorbiri literare, nr. 5, mai 1907, p. 467). 


34 
Tirgoviște, 31.X11.1907 


Frate Ibrăilene, 

Îmi pare foarte rău, dar nu-ți pot trimete nimic pentru numărul de 
ianuarie. Sînt bolnav în pat din ajunul Crăciunului: o răceală absurdă cu 
dureri în gât, gâlci, friguri. 

Am un noroc nespus! Îmi propusesem să plec în vacanţa asta pentru 
5—6 zile la Sinaia sau la Braşov şi să isprăvesc nuvela (care a ajuns” “de 
pomină) şi tronc! mă îmbolnăvesc și sînt nevoit să zac de-o săptămînă şi 
să-mi amărăsc sufletul cu gargară, cu rițină, cu chinină. Mare noroc! 

Numărul de ianuarie va apare deci fără mine şi e de prisos să-ţi spun 
cît îmi pare de rău. 

Ce se face cu noua ediție a nuvelelor? Am primit în zilele din urmă 
un teanc de scrisori prin care mi se cer. 

Nu ești de părere ca în noua ediţie să se adauge şi bucăţile publicate 
în Viața românească d-atunci încoace! ? Volumul ar deveni ceva mai cor- 
polent ! 

Urez Vieţii românești ani mulți şi prosperitate şi te rog să primeşti 
frăţeştile mele îmbrățișări. 

loan Al. Brătescu-Voinești 


1 Propunerea fiind probabil tardivă, ediţia a Il-a a volumului În lumea dreptății 
apare cu acelaşi cuprins ca şi prima. 


35 
[Nedatată. Anterioară, după conţinut, scrisorii care urmează.] 

lubite domnule Ibrăileanu, 

Îmi pare rău că ai fost supărat cu boala copiliței dumitale t. Sper că 
e în afară de orice primejdie. 

Am primit corectura. Da, ai dreptate, pune în loc de stau, stăteau. 

Se vede că mu ai întîlnit pe Stere de cînd a venit în București pentru 
întrunire. Altfel ai fi aflat că i-am citit 70 de pagini din romanul meu2. 
Am vrut să încer[c] cu dînsul o experiență, care mi-a reuşit. Aveam în- 
doiala, dacă trebuie să încep așa sau altfel. Critica lui Stere mi-a dovedit 

că trebuie să fac o permutare şi lucrurile ce i-am citit, sau o mare parte 
din ele, trebuiesc mutate mai în urmă. 

Vream să văd dacă din citirea acestor 70 ide pagini, cetitorul e ispitit să 
urmeze cu cetirea mai-nainte sau dacă mai degrabă lasă cartea din mînă. 
Din observaţiile lui Stere am înţeles că copilul se prezenta întii cu o mînă. 
Atita vream să ştiu. Ceea ce va fi însă întreaga lucrare era greu de pri- 
ceput. Eu am arătat lui Stere un solz dintr-un peşte. 

Lucrez în fiecare zi şi acum; chiar 'dacă lucrarea mea va fi un 
monstru, trebuie să-l nasc ca să-mi golesc pâînticele, să las locul liber pentru 
alte zămisliri. Poate că titlul ce se va potrivi mai bine romanului va fi 
Mache filozoful. Îţi trimet, cum vezi, cuvintarea 3 despre care-mi scrii. 

Cu multă dragoste. Ioan Al. Brătescu-Voineşti 


1 Menţionarea acestui fapt ne permite să stabilim cu aproximaţie data scrisorii. 

2 Romanul Mache Dumbrăveanu din care s-au publicat numai primile pagini în 
Flacăra, nr. 1, 19 octombrie 1913, și în volumul Rătăcire, Editura „Cartea românească“, 
București, 1943, p. 181—186. Manuscrisul romanului s-a pierdut în timpul primului război 
mondial, în împrejurări cunoscute. 

3 Nu apare în Viaţa românească. 


36 
1908, martie 2C, București 

Iubite domnule Ibrăileanu, 

Sînt foarte vinovat față cu dumneata. Am primit o scrisoare acum 
două săptămîni la care încă nu ţi-am răspuns. Această întirziere a fost pen- 
tru mine încă un cuvînt de a mă gîndi zilnic la dumneata, spre a mă în- 
vinui că nu pun mîna pe condei spre a-ți răspunde 

Nădăjduiesc că în curînd îți voi putea trimete o idezmințire la afir- 
maţiunea ce se pare că ai făcut pr[iletenilor de acolo că eu nu voi mai 
trimete nimic Vieţii românești. 

Am aflat de la ei că alarmarea dumitale cu privire la sănătatea co- 
pilei a fost excesivă şi mi-a părut grozav de bine. 

De Paște red că voi fugi la Brașov [pentru a naște în liniște copilul, 
care începe să se sufoce în pînticele meu intelectual. 

Te îmbrăţișez frățeşte, Joan Al. Brătescu-Voinești 


37 
1908, aprilie 18, Tîrgovişte 

Iubite domnule Ibrăileanu, 

O eternitate de cînd n-am mai stat de vorbă. În fiecare dimineaţă 
îmi ziceam : azi am să scriu, — iar seara : iar n-am scris lui Ibrăileanu. 

Își va fi spus Stere că ne-am întîlnit în gara Ploieşti; el se întorcea 
de la A. Radovici, eu de la Brașov. Bietul Radovici! Mă aştept din partea 
lui Stere la un articol frumost, în care să spuie tot binele ce se cuvine des- 

pre alesul între alese suflet al bietului om. Când am aflat, nu ştiu care din 
amândouă sentimentele: mâhmirea sau admirația precumpăneau în inima 
mea. Căci, nu e aşa, e vrednică de admirat peste măsură hotărîrea de a-ți 
curma zilele în aşa chip ideal, prin care scuteşti pe ai tăi de toate corvezile 
îngrijirilor ultime și de toate preocupările materiale care trivializează poe- 
zia morţii. Admirabil! şi grozav de potrivit cu toată viaţa lui Radovici ?. 

Am fost la Braşov şi am scris. Acolo, în focul lucrului, ce am scris 
îmi părea bun. Acum, întors acasă, recitind, găsesc că sînt lucruri de schim- 
bat. Sînt lucruri prea lungi în comparaţie cu altele. Trebuie făţuit. Unele 
lucruri trebuiesc inversate, alele permutate între ele. În sfîrşit, lucrul nu 
e cum mi l-am închipuit, cum l-am visat... 

Să-i explic eu, iubite domnule Ibrăileanu, pentru ce scriu eu atît de 
puţin În comparaţie cu alți scriitori ai noștri. Pe lîngă lipsa de linişte, pe 
lingă lene, pe lîngă cusurul de a mă lăsa cu prea multă înlesnire pradă 
tutulor împrejurărilor, am un spirit prea de [tot] critic. Citeodată mă apucă 
un parapon * mare că am apucat să public tot ce-am publicat pînă acum. 
Cu materialul nuvelelor şi schițelor mele şi cu materialul multor lucruri din 
caietele mele, peste care stă scris de-a curmezişul de utilizat aiurea ?, aş face 
azi un roman frumos, singurul roman românesc. Ai înţeles-o și dumneata foarte 
bine în articolul dumitale despre mine, în care vezi înrudirea dintre toate 
figurile schițelor şi nuvelelor mele. Sînt convins că pentru ca o carte, un ro- 
man să rămiie, să poarte pecetia veciniciei, trebuie purtat în suflet și gîndit 
zece ani și scris în zece nopți. Un singur romancier îm face mie impresia 
de a-şi fi scris aşa romanele, anume Daudet. Ce scrie el într-o pagină pre- 
supune a fi gîndit zece ani. O pagină conţine chintesența unui material de 
un volum! Uite, să-ți dau un exemplu. Cunoşti Les rois en exilt. Regele 
Cristian al Iliriei și Dalmației a sosit chiar în noaptea asta la Paris, cu re- 
gina Frederica şi cu copilașul lor, Zara. Aşa chiar începe romanul. Pe la 
5 ceasuri după-amiază, regina iese în balconul hotelului, după ce s-a încre- 
dințat că copilul doarme liniștit. Ascultă cîte fapte, cum spuse, cu ce pri- 
lej spuse şi care zugrăvesc în modul cel mai desăvirşit personagiul, bagă 
Daudet în 2 pagini! ! Ascultă : 

„Acestei regine daposedate, aruncată pe pămîntul exilului, cu copilul, 
cu soţul, de una din acele revoluții care te fac să te gîndești la cutremurile 
de pămînt, urmate de 'deschideri de abizuri **, de trăsnete şi de irupţiuni vul- 
canice ; acestei femei a căreia frunte cam mică şi totuşi mîndră purta încă 
urma uneia din cele mai frumoase coroane ale Furopei, nici o formulă de 
judecată omenească nu i-ar fi putut aduce mingiiere. Şi iată că natura veselă 
şi reînnoită, apănută în această zi ide vară minunată a Parisului, cu atmosfera 
ei de seră și de țărm ide riu, îi vorbea de potolire, de speranță, de reînviere. 
Dar pe cînd îşi lăsa nervii să se destindă şi ochii să soarbă cu nesaț orizon- 
tul verde, exilata a tresărit. La stînga ei, colo, către intrarea grădinii, se 
ridică un monument spectral, făcut din ziduri mistuite, din coloane pârlite, 


* Supărare, necaz, ciudă. Învechit. 
** În loc de abisuri, hiperurbanism. 


cu acoperișul prăbuşit, cu ferestrele găuri de spaţiu albastru, cu o faţadă 
deschisă peste perspective de ruine și tocmai la capăt, către Sena, un pa- 
vilion aproape Întreg, atins și poleit de flăcările care i-au înnegrir balco- 
nul. Atât mai rămînea din Tuilleriile * de odinioară. | 

Această vedere îi pricinui o emoţiune profundă, ca ameţeala unei că- 
deri înainte cu pieptul peste pietre. Zece ani, nici zece ani nu erau de atun- 
cea — o! tristă coencidenţă Lc) şi care-i păru profetică de a veni să 
locuiască în faţa acestor ruine, — locuise acolo în palatul Tuileriilor cu bär- 
bat-său. | i 

Era în primăvara anului 1864. Căsătorită de abia de 3 luni, contesa de 
Zara îşi plimba fericirile de soție și de prințesă moștenitoare pe la curțile 
aliate. Toată lumea o iubea, toți o îmbrăţişau cu drag. La Tuilerii, mai [cu] 
seamă, ce baluri ! Ce petreceri ! Parcă le vede încă chiar sub ruinele acestea. 
Revede galeriile imense şi splendide, orbitoare de lumini și de giuvaericale, 
rochiile de curte ondulind pe scările mari între două rînduri de cuirase scîn- 
teietoare ; și muzica nevăzută care se ridica acum în valuri din grădină îi 
părea orchestra lui Valdteufel 5 în sala Mareşalilor. Parcă tot pe melodia 
asta veselă și zglobie jucase cu văru-său Maximilian cu o săptămînă înainte de 
plecarea lui la Mexic. Da, da, așa e. Un cadril de împărați şi de regi, de 
regine şi de împărărese, a căruia luxoasă înlănţuire şi ale căruia auguste ohi- 
puri, motivul acesta din La belle Helene 6 făcea să i se perindeze înaintea 
ochilor... Maximilian îngrijorat, mușcîndu-și barba blondă, Charlota, în faţa 
lui, lângă Napoleon, strălucitoare, transfigurară de bucuria că va fi împără- 
teasă... Unde erau astăzi dănţuitorii acelui frumos cadril? Toți morți, exilați 
ori nebuni... Doliuri peste doliuri. Dezastre peste dezastre. Dumnezeu își fn- 
torcea fața de la regi! 

Atunci își aducea aminte tot ce suferise de cînd moartea bătrînului 
Leopold îi pusese pe frunte dubla coroană a Hiriei şi a Dalmației. Fiică-sa, 
prima născută, răpită în mijlocul sărbătorilor încoronării de una din acele 
boli stranii şi fără nume care încheie sleirea unui sînge și sfîrșitul unei rase, 
așa încât făcliile vegherii funebre își amestecau licărirea cu a iluminaților 
orașului, iar în ziua înmormântării steagurile împodobeau încă zidurile cate- 
dralei. Apoi, alături de aceste mari dureri, alături de grijile ce-i pricinuia plă- 
pînda sănătate a băiețelului, alte întristări intime, cunoscute numai de ea 
singură şi ascunse în colțul cel mai tainic al mândriei sale de femeie. Vai! 
Sufletul popoarelor nu e mai statornic ca al regilor! Într-o zi, fără să ştie 
pentru ce, Iliria lor, care-i sărbătorise atîta, se răcea de prinții săi. Veneau 
apoi neînțelegerile, neîncrederile, temerile, în sfîrşit ura, ura îngrozitoare a 
unui popor întreg, ura pe care o simţea în aer, în tăcerea uliţelor, în ironia 
privirilor, în încreţirea frunţilor plecate — și care-o făcea să-i fie teamă de 
a se arăta la o fereastră şi să se retragă în fundul caleștii în scurtele ei plim- 
bări. O! strigătele acelea de moarte de sub terasele castelului din Leybach 7 
parcă le aude încă, privind ruinele fostului palat al regilor Franţei. Vedea 
ultima ședință a Consiliului, miniștrii palizi, nebuni de spaimă, rugînd pe 


* Corect: Tuileries. În restul textului s-a transcris Tuilerii. 

rege să abdice... apoi fuga, noaptea, prin munți, travestiţi în țărani, satele ri- 
dicate urlînd bete de libertate ca şi orașele... iluminaţii pretutindeni pe culmi 
şi explozia de lacrămi duioase pe care o avusese în mijlocul acestui nemă- 
surat dezastru, cînd a găsit într-o colibă lapte pentru cina copilașului... în 
sfîrşit, subita hotărîre ce inspirase regelui de a se închide la Raguza 8, rămasă 
credincioasă, și, acolo, două luni de lipsuri şi de zbuciumări, orașul asediat, 
bombardat, copilul bolnav, murind aproape de foame..., ruşinea predării pen- 
tru a pune sfîrşit chinului, îmbarcarea sinistră în mijlocul mulțimii tăcute şi 
obosite şi vaporul francez care-i ducea spre alte mizerii, spre frig. spre ne- 
cunoscutul exilului, pe cînd în urma lor drapelul republicii ilirice filfiia nou 
şi triumfător pe ruinele castelului regal... Acestea toate i le aduceau aminte 
Tuileriile în ruină.“ 

Nu e asta material de un volum, în două pagini! Şi ce meșteșug ad- 
mirabil de a povesti viaţa întreagă a unui suflet prin puterea de evocare a 
ruinelor... 

Şi când mă gîndesc apoi la... Nu! pînă n-oi face ceva așa, nu mai pu- 
blic nimic, cu toată mîhnirea, crede-mă, adînca mîhnire de a [nu] putea 
aduce tot concursul pe care l-aş vrea din adîncul inimii, atât de dragei mie 
Viața românească. 

Te las. Mă duc să mă apuc de lucru. Cu frățeşti îmbrățişăni, pe care 
te rog să le împarri cu Stere şi Botez °, 

Ioan Al. Brătescu-Voineşti 


1 La moartea lui I. Radovici apar în Viața românească: necrologul Dr. Ion Rado- 
dici, semnat „Viaţa românească“, în nr. 4, aprilie 1908, p. 123 şi articolul În amintirea lui 
Ion Radovici, de dr. I. Cantacuzino, în nr. 5, mai 1908, p. 318—321. În acelaşi număr 
al Vieţii românești, la p. 206—230, se publică postum și articolul lui I. Radovici, În chestia 
agrară. 

2 Ideile și sentimentele exprimate în acest paragraf sînt încorporate în necrologul 
Dr. Ion Radovici, semnat „Viaţa românească“. La fel va proceda G. Ibrăileanu cu scrisorile 
trimise de I. Al. Brătescu-Voinești la moartea lui Spiru Haret, în isnuarie 1913. 

3 Expresia aparține lui Titu Maiorescu care, de acord cu operaţia de concentrare, 
specifică lui I. Al. Brătescu-Voinești, considera că fragmentele eliminate erau destul de va- 
loroase pentru a fi „utilizate aiurea“. Vezi Conferinţa din volumul Din pragul apusului, 
Editura „Cartea românească“, București, 1943, p. 111. 

4 Roman de Alphonse Daudet, publicat în 1879. 

5 Corect: Waldteufel, Emile (1837—1915), compozitor francez. A fost şeful de or- 
chestră al balurilor curții imperiale franceze în timpul lui Napolean al III-lea. 

4 Operă bufă în 3 acte de J. Offenbach, care s-a bucurat în Franța de mare suc- 
ces în timpul imperiului al doilea. 

7 Corect: Laybach, numele german al oraşului iugoslav Liubliana, fostă capitală a 
provinciilor ilirice. 

3 Numele italian al orașului iugoslzv Dubrovnik, port la marea Adriatică. 

9 Botez, Ioan (lancu), membru fondator al Vieţii românești, colaborator și adminis- 


trator al revistei. 

38 
1908, mai 29, Tirgoviște 


Iubite domnule Ibrăileanu, 

Nuvela scrisă la Brașov, de ce mi-o recitesc d-aia văz că am scris-o 
înainte de a se fi copt bine. O mai las așa să se coacă. Pînă una alta îţi 
trimet această schiță !, pe care mă piu s-o scriu de mult. Sper că în curînd o 
să-ți mai trimet una. Îmi urez ca citirea ei să-ți producă cel puţin o parte din 
plăcerea pe care mi-a procurat-o citirea articolului dumitale? din numărul 
din urmă. Ce dreptate ai şi ce curgător e scris. Nu te superi dacă ţi-oi spune 
că e cel mai curgător scris din toate articolele dumitale. 

N-am putut veni la Iaşi. Nădăjduiam să viu trecînd spre Cernăuţi, 
dar nu m-am putut duce şi din pricina cheltuieli și mai ales din pricina să- 
nătății. Nu ştiu ce să mai spui. Mi-a ajuns sănătatea trenţăroasă de tot. De-o 
lună mănânc numai lapte şi piireuri [sic]. Așa mi-a poruncit doctorul Nanu- 
Muşcel, care m-a găsit că sufăr de ficat. Să fi fost ăl bețiv nu mi-ar fi ne- 
caz, dar eu în viața mea n-am băut decît apă. Dacă oi putea, o să mă duc 
negreşit la Carlsbad să fac o cură ide wreo 25 de zile. Stere a fost la Cer- 
năuți ? O să citim (desigur impresiile cu care se va fi întors. 

Cu o frăţească îmbrăţişare, Joan Al. Brătescu-V. 


Uitam. Te rog, pune o vorbă bună pentru mine pe lingă domnul ze- 
țar. Roagă-l unde încep de-a capu, să-nceapă de-a capu; unde pui virgulă 
şi liniuță, să puie virgulă și liniuță. Adică ce treabă am eu cu zețarul? Te 
rog pe dumneata, corectează chiar dumneata. Mii de mulțumiri. 


L.A.B-V. 


1 Este vorba, probabil, de schița Călătorului ii şade bine cu drumul, publicată în 
Viața românească, IlI, nr. 7, iulie 1908, p. 5—11. 
2 Evoluţia spiritului critic, Eminescu şi socialiștii, în Viața românească, III, nr. 5, mai 


1908, p. 250—279. 
3 În Viața românească, C. Stere nu publică de dara aceasta impresiile sale de că- 


lătorie. 


39 
1908, iulie 6, Tirgovişte 

Iubite domnule Ibrăileanu, 

Te rog arată amicului nostru Stere viile mele mulțumiri pentru suma 
ce mi-a trimes Botez și primeşte și dumneata mulțumiri multe, căci nu eşti 
străin de această binefacere. 

Mi-a fost duminică, luni şi marți teribil de rău ; în de 4 ori 24 de ore 
n-am dormit decît 6. Noaptea, neputindu-mi găsi vreo pozițiune tolerabilă 
şi pentru a lăsa pe ceilalți să doarmă, ieşeam în curte şi stam pe bancă văi- 
tîndu-mă. Aşa am petrecut 3 nopți în şir; iar ziua trebuia să alerg după 
treburile meseriei. 

Ce ticălos lucru e durerea fizică ! Da, durerea fizică e clopotul de alarmă 
al organizmului [sic] că acolo unde te doare se petrece ceva rău. Așa e; 
dar e absurdă. De mii de ori preferabilă durerea sufletească. Mai întîi, du- 
rerea sufletească, oricît ar fi de grozavă, se preface cu vremea într-un sen- 
timent duios ; amintirea celei mai crude dureri sufletești e îmbrăcată într-un 
înveliş de melancolie aproape plăcută. Pe urmă, după o durere sufletească 
ieşi în câştig intelectual. Și, în sfîrşit, durerile tale sufleteşti le poţi preface 
în cîntice pentru alţii, poți cu ele să îmbunezi sufletul celorlalți. Dar cu du- 
rerea fizică ce să faci ? Nimic... Doctorii nu sînt de acord asupra boalei mele. 
Nanu-Muşcel zice că sînt bolnav de ficat; Tătuşescu zice că am hiper- 
clor[h Jid[ rlie stomacală cu ulcerații. Dumnezeu să-i priceapă. Eu totuşi cred 
că 'Tătuşescu are dreptate. Om vedea ce o zice și doctorul de la Carlsbad, 
căci amândoi m-au trimes acolo, unde plec chiar azi după amiază. 

Îndată ce voi ajunge îţi voi scrie, arătându-i şi adresa, căci mi-ar face 
mare plăcere să primesc acolo scrisori de la dumneata. 

Din capul meu, fără prescripţia doctorilor, după crizele grozave din: săp- 
tămÎna trecută, am Început să iau benzonaftol, cîte 3 grame pe zi, dimineaţa, 
la prînz şi seara, şi nu m-a mai durut de atunci, de marţi, de loc. 

Bine mi-a părut că Delavrancea s-a reapucat de scris; mărturisesc Însă 
că Stăpinea odată! nu m-a entuziasmat, de loc. Nu e nuvelă; aşa e? E 
basm. Atunci pentru ce frazele alea scurtele, unele de 2 cuvinte? Pentru ce 
stilul acela chinuit, firesc într-o nuvelă sau într-un roman, dar absolut inad- 
misibil în basm ? Basm în stil telegramatic! Basmele nu se povestesc de-a-n 
picioarele, la o 'răspîntie, unde te-ai întîlnit cu un prietin care se duce grà- 
bit la gară ori la tribunal şi pe care-l ţii de un nasture al hainii. Basmul se 
povestește la clacă, pe-ndelete, ori copiilor ca să-i adormi ; nu ești grăbit, dim- 
potrivă, fiindcă n-ai altceva de făcut ; şi mi se pare că genul e atît de vechi, 
atît de cristalizat, încît nu crez că s-ar putea schimba. L-am citit băiatului: 
meu, de 11 ani, foarte pricepător. Nu i-a plăcut decît descrierea vrajei babei, 
cînd smulge aripele muştei ; şi mi-a adăogat: „Mă duc să citesc un basm de 
Stăncescu“. | 

Și ascultă, iubite domnule Ibrăileanu, dacă vrei, dacă ai vreme şi dacă 
eşti de părerea mea, ai putea face un act de dreptate. Stăncescu Dimitrie 2 
era coleg de şcoală cu mine. A scris nişte basme, despre care critica n-a pó- 
menit nimic sau mai nimic. Reciteşte-le şi vezi, mă înşel eu, ori sînt cu ade- 
vărat bune? Nu sînt toate scrise în stil țărănesc; cele mai multe sînt scrise 
în stilul poporului de la oraș; dar cu un haz, cu o vervă admirabile. Poate 
că mă înșel. Mi-ar fi drag să aflu și părerea dumitale, şi nu numai că nu 
mi-ar părea rău dacă ai fi de altă părere, dimpotrivă, mi-ar părea bine să-mi 
vie de Ja dumneata o îndreptare a gustului. Dacă Însă crezi ca mine, ai avea 
prilejul să scrii un articol frumos 3 despre un băiat drăguţ, mort în floarea 
vârstei, la 33 sau 34 de ani. Pompiliu Eliade 4 mi-a spus că D. Stăncescu a 
fost singurul traducător inteligent de piese din franţuzeşte. Traducerile lui, 
Denisa 5 şi Francillion 6 ale lui Dumas, sînt delicioase. 

Multe îmbrăţişări lui Stere. Păstrează jumătate pentru dumneata. 

Ca frate, Joan Al. Brătescu-Voinești. 


7 — Scrisori către G. Ibrăileanu — c. 1460 83 


1 Apare în Viața românească, III, iunie 1908, p. 345—365. 

2 Folclorist și publicist român (1866—1899). 

3 În Viaţa românească nu apare nici un studiu al basmelor lui D. Stăncescu. 

4 (1869—1914) istorie literar, profesor la Universitatea din București. În 1908 era 
director al Teatrului Naţional din București. 

5 Denise, 1885, dramă de Alexandru Dumas-fiul. 

€ Corect: Francillon, 1887, dramă a aceluiaşi scriitor francez. 


40 
12/25 iulie 908. [După stampila poștei: Karlsbad] 1 


Bună dimineaţa, iubite d-le Ibrăileanu. — Doctorul Mera a găsit că şi 
dr. Tătuşescu şi Nanu Muşcel au avut dreptate. Se pare că am [h]iper- 
clor[h Jid[r]ie stomacală și boală de ficat. Cura de Miihlbrunn îmi prieşte ; 
mă simt mai bine. Aer curat, plimbări splendide, un adevărat rai; dar prea 
mulți hahami, congres de hahami. Mare plăcere mi-ar face câteva rînduri de 
la dumneata. Adresa mea este: Villa Asgard, — 'Gartenzeile. 

Cu frățească îmbrăţişare, Ioan Al. Brătescu-Voinești 


carte poştală ilustrată 


1 Trecut din neatenţie anul 1907. După stampila poștei din laşi și Karlsbad: iulie 
1908. 

[Nedatată. După stampila poștei din Nürnberg: 15 august 198] 


O frățească îmbrăţişare de la Nürnberg, cel mai caracteristic oraş al 
Germaniei, cu turnuri, cetăţi, porți, temnițe și biserici de la 1010. O floare 
presată cine ştie cînd, găsită într-un ceaslov vechi. Se degajează din pietrele 
astea vechile o emoţiune fără pereche. Am primit buna dumitale scrisoare, 
care mi-a făcut o mare plăcere. 

Cu dragoste pentru toți ai V. =. şi cu o îmbrăţişare dumitale, 

loan Al. Brătescu-Voineşti 


carte poştală ilustrată 

1909, iulie 20 [Din conținutul scrisorii : Scropoasa] 

Iubite domnule Ibrăileanu, 
Cu drept cuvînt veţi fi, cei de la Viaţa românească, desperaţi de mine. 
Aparenţele sînt împotriva mea. În realitate lucrez. Sper că o să vă placă ce 
fac, anume niște scrisori : Siyisorile lui Conu Mișu Pallada!, din care se va 

vedea toată viaţa lui Conu Mişu. Sînt la Scropoasa, un loc frumos în munţii 
Dîmboviţei, foarte prielnic pentru cugetare; cînd mă voi scobort îţi voi 
scrie o scrisoare mai lungă. 


Pînă atunci frăţeşti îmbrăţişări, Ioan Al. Brătescu-Voineşti 
eş Ş pă 


carte poştală 


1 Vezi nota 1, scrisoarea lui I. Al. Brătescu-Voineşti din 25 septembrie 1909. 


43 
1909, alujguls]: 1, Tîrgovişte 
lubite domnule Ibrăileanu, 


Nu ţi-am mai scris de mult. Pricini sînt multe: lenea cea mai de că- 
petenie, — nevoile în al doilea rînd şi, în sfîrşit, o pățanie nemeritată, acum 
la urmă : mi-am fript amândouă mîinile cu spirt. Înălțau copiii un balon şi 
pentru că era să li se aprindă, am vrut să sting spirtul care le amenința ju- 
căra. Mi s-a vărsat spirtul peste mîini. Noroc că în desperare nu mi-am 
pierdut tot cumpătul şi mi-a dat în gînd să mă las pe pîntice cu mâinile sub 
mine, încât am put[iut] înnăbuși flăcările. M-am ales cu arsuri care m-au du- 
rut cumplit. Acum însă sînt aproape vindecat. Păţanie nemeritată, aşa e? 
Înţeleg să [i] se fi întîmplat lui Duiliu Zamfirescu, că i-ar fi profitat: poate 
îl împiedica de a scrie nemaipomenitele prosti, pe care le scrie de cînd a 
devenit nemuritor t. Niciodată n-am avut nici o stimă intelectuală pentru el, 
— totuşi nu l-aș fi crezut capabil să scrie asemenea prostii *. Am văzut şi citit 
chiar acum în Convorbiri un articol al lui, Nicanor et comp. 2, Doamne !... 
Aş vrea să-mi ardă amîndouă mîinile, să mi se facă scrum, în ajunul zilei 
în care m-aș hotări să scriu asemenea gugumănii. Îmi pare rău că în numărul 
recent al V. r.% mai discutaţi serios cu el. În numărul viitor aş pune la 
Miscel[l]anea numai două rînduri: „N-are cine răspunde d-lui Duiliu Zam- 
firescu la articolul d-sale din C. l., Nicanor et Comp. Servitorul redacţiei, pe 
care-l însărcinasem a răspunde, a refuzat, declarînd că nu-i convine să se 
scoboare la nivelul d-lui D. Z.“. Şi cînd mă gîndesc că el trebuie să fie în- 
cîntat de spiritualul articol pe care l-a scris. Puiu ?... 

Nu desperați de mine, dragii mei. Peste cîtăva vreme vă vor sosi scri- 
sorile unui boiernaş $, care, împreună cu nuvelele needitate, vor forma materia 
unui volum de apărut în primele zile ale lui octomwrie sau noiemvrie. Răs- 
făţarea voastră, a criticilor, mă silește la o circumspecţie şi la o prudenţă, 
pentru care vă sînt recunoscător. Aş dori cîteva rînduri de la dumneata, în 
care, pe lîngă altele, aş vrea să aflu unde va fi Stere în timpul lunii august. 
Poate voi avea nevoie de dînsul într-o afacere și aș vrea să ştiu unde să-l 
găsească o telegramă a mea. 

Mina nu-mi îngăduie decît să-ți trimet o frățească salutare, 

Brătescu-Voineşti 


* Subliniat de trei ori în text {e I. Al. Brătescu-Voineşti. 

1 Academician, în limbaj familiar francez. La zlegerea sa ca membru al Academiei 
Române, în mai 1909, Duiliu Zamfirescu a ţinut faimosul său discurs, Poporanismul în li- 
teratură, care a dezlănțuit o îndelungată și violentă polemică cu Viaţa românească, 

2 Articolul Nicanor & C-ie, din Convorbiri literare, nr. 7, iulie 1909, p. 735—741, 
răspuns de o nepermisă grosolănie la nota D. Zamfirescu-Byzanț, de la rubrica Miscellanea, 
din Viaţa românească, IV, nr. 6, iunie 1909, p. 464—478. i 

3 Nota: „Ideile“ d-lui Duiliu Zamfirescu, de la rubrica Miscellanea, din Viaţa româ- 
nească, IV, nr, 7, iulie 1909, p. 125—134. 

4 Vezi nota 1, scrisoarea lui I. Al. Brătescu-Voinești din 25 septembrie 1909. 


44 
1909, sept. 25, Tirgoviștet 

Iubite domnule Ibrăileanu, 

Ce mai faci ? ce lucrezi ? căci sînt sigur că nu stai cu mîinile încrucișate 
la mănăstirea Neam, ci trebuie să scrii ceva. Eu, deși hîțiit toată ziulica cu fel 
de fel de fleacuri ale meseriei, scriu în fiecare seară cîteva rînduri la Scrisorile 
lui Mişu Gerescu 2. Ce va ieși din ele, nu ştiu. Poate o să le lipsească acțiunea 
care să progreseze de la una la alta şi desigur că o să le lipsească, pentru că 
cel care le-a scris (sau le va fi scris) nu se gîndea să facă o nuvelă, ci să-și 
deschiză din cînd în cînd inima unui prietin mai în vîrstă decît dinsul. Cred 
însă că din ele, toate la un loc, va reieși destul de desluşir firea lui Mişu Ge- 
rescu, un fecior de oameni odinioară cu stare şi foarte de ispravă, pe care viaţa 
îl osîndește să facă avocatură într-un orășel de provincie. Aș fi complect mul- 
țumit dacă ți-ar plăcea dumitale, lui Stere şi altor doi-trei prietini. Restul 
publicului cititor are, slavă Domnului ! destule alte lucruri frumoase de citit. 
Atît mai bine însă dacă ar plăcea și altora. Întîmplările neînsemnate ale vieții 
lui Mişu Gerescu vor fi slujit la ceva : la petrecerea câtorva cititori. 

Dacă n-am făcut altceva în vacanța asta, am citit foarte mult, printre 
care aproape tot Faguet. Ai citit studiul lui asupra lui Flaubert 3 ? Admirabil ! 
În urmă am citit corespondența lui Flaubert, care e extrem de interesată. De 
ce dracu ! (că așa sînt silit să zic) ne-a risipit soarta așa: unul la o extremitate 
a ţării şi altul la cealaltă ? Ce ceasuri delicioase am petrece împreună, vorbind 
de cele citite şi de cele sugerate de citirea lucrurilor bune. 

Ce rău mi-a părut de moartea biletului Chernbach +! Sărăcuţul ! 

„Viu acum !“ Asta nu ţi-o spun dumitale, o spun slujnicii care mă ves- 
teşte că mă așteaptă un om la birou. 

Cu o frățească îmbrăţișare, Joan AJ, Brătescu-Voinești 


1 Scrisoarea este expediată la Mănăstirea Neamţ. 

2 Se publică în Viaţa românească, IV, nr. 12, decembrie 1909, p. 386—401. 

3 Titlul studiului : Gustave Flaubert, 1899. 

4 Kernbach, George (Gheorghe din Moldova) (1859—1909), poer, colaborator asiduu 
al Vieţii românești. La moartea sa apr în Viaţa românească, IV, nr. 10: articolul lui 
D. Anghel, Gheorghe din Moldova, p. 102—103, poeziile postume, Sfat, Ca miine, p. 104 
şi Gheorghe din Moldova, Amintiri, de Isabela Sadoveanu, p. 105—108. 

21 ianuarie 1910, Tîrgovişte 1 
Iubite domnule Ibrăileanu, 


Am primit scrisoarea dumitale și, fiindcă cuprindea întrebarea dacă sînt 
mulțumit de corectură, am amânat răspunsul pînă după citirea novelei. Își mul- 
țumesc frăţeşte. S-au strecurat numai 2 mici greșeli, anume în scrisoarea a 4-a, 
pagina 395, rîndul al 4-lea, de jos în sus: munca meşteșugarului, nu munca 
mejteșugului şi în rîndul a[l] 9-lea, idem : O să zici că orice muncă făcută 
de nevoie, fără e 2. Încă o dată mii de mulțumiri. 

În privința materialului ce lipseşte pentru un volum, sper că pînă în pri- 
măvară să-l am gata. 

Ce va să zică ne ultra crepitam* din scrisoarea dumitale? Negreşit, 
spune sub formă de scrisori tot ce-ţi apasă pe suflet, toată viaţa trăită ; au să 
fie, sînt convins, foarte interesante și aș fi foarte măgulit și foarte fericit dacă 
mi-ai cere părerea mea pentru condensarea lor, căci sînt sigur că vor năvăli la 
vîrful condeiului dumitale cu puterea unui torent. 

Mă întrebi ce cred, ce fac, ce cuget. 

Iaca, îmi pare rău că am un singur cap cu care sînt nevoit să prididesc 
atitea ocupaţii disparate. Aș vrea, o! cum aş vrea, să am tihna trebuitoare 
pentru a cuprinde în mintea mea tot cee vrednic de știut. În vacanța Crăciunu- 
lui, profitînd de împrejurarea că am fost 2 săptămîni ţinut în casă de un lum- 
bago afurisit, am citit fizică şi himie [sic] şi am ieşit din citirea lor cu încredin- 
tarea că ştiinţa e cel mai bogat izvor de poezie... 

Cînd vei veni în Bucureşti, să sperăm că în curînd, să mă vesteşti nea. 
părat. Vreau să vorbesc mult cu dumneata, filozofie, mă rog, un sistem fn- 
treg de filozofie. 

Pînă atunci, mii de frăţeşti îmbrăţișări, Joan Al. Brătescu-Voinești 


P. S. Chiar în acest moment primesc o scrisoare de la un domn, I. Ur- 
ban, din Galaţi, o rubedenie a nevesti-mi. Îmi scrie că a înaintat lui Stere, pen- 
tru Viaţa românească, un articol, Origina și evoliția [sic] cunoștințelor ştiin- 
țifice. Ce e cu el3? Mă roaga să pun o vorbă bună pentru dînsul (! 2). Dacă 
nu e publicat, te rog trimite-mi mie manuserisul ; aş vrea să cunosc cuprinsul, 
de curiozitate. Scrisoarea pe care mi-o scrie tînărul mie e foarte curăţică. 

Cu drag, Br. 


1 De la această dată, scrisorile sînt expediate, în majoritate, pe adresa Vieții româ- 
nești, Iaşi, str. Golia, nr. 52, În continuare, scrisorile la care nu s-a făcut nici o menţiune 
sint trimise la aceeaşi adresă. 

2 Corecturile privesc un pasaj din nuvela Scrisorile lui Mișu Gerescu. 

* Corect: Ne (sutor) ultra crepidam =  (cizmare), nu mai sus decît încălțămintea, 


* Corect: Ne (sutor) ultra crepidam = (cizmare), nu mai sus decit încăţămintea. 
Dictonul se referă la acei care vor să vorbească în cunoscători despre lucruri ce depăşesc com- 
petența lor. 

46 
1910, august 20, Tirgoviște! 


Dragul meu, 


Vei fi aflat desigur că am fost în Iaşi. Ştiam că dumneata şi Stere sînteţi 
la mănăstirea Neamţ și nu vă puteam cere nici unuia nici celuilalt sacrificiul 
de a-mi sluji de Cicerone. Am profitat de împrejurarea că prefectul nostru a 
fost numit, adică mai propriu, delegat cu especțiunea * măsurilor de pază con- 
tra holerei şi am vizitat Împreună cu el şi Iaşul, şi o mulțime de tîrguşoare din 
judeţele Iaşi şi Dorohoi. Îmi propusesem să- mi închei călătoria venind două 
zile la mănăstirea Neamţ, unde să vorbim î împreună despre cele văzute. S-a 
întîmplat însă că am fost chemat acasă şi a trebuit să plec şi să renunţ tocmai 
la cea mai plăcută parte a călătoriei mele. Îţi poți închipui părerea mea de rău. 

Va trebui să mai vin o dată la Iașii, pe care de rîndul acesta i-am văzut 
într-un timp neprielnic, cu ulițele desfundate din pricina lucrărilor de adu- 
cerea apei. A! nu mi-a făcut impresie bună. Da, e splendidă biserica Trei 
Ierarhi, e monumentală şi prea frumoasă Mitropolia, e frumuşel teatrul, sînt la 
Copou cîteva case drăguțe, Golia e interesantă, poziția orașului e minunată şi 
dealurile de prin prejur 4 fac în zarea mai fiecărei străzi un tablou foarte plăcut. 
Dar Broscănia? e înspăimântătoare şi nemaipomenita ei murdărie se întinde 
peste tot oraşul ca o pată de grăsime. Laibăre slinoase, perciuni slinoşi, mutre 
nesuferite cu care ochiul meu de muntean nu e obicinuit şi pe care nu le poate 
privi fără o nerațională, dar invincibilă greață. N-am să uit multă vreme mur- 
dăria unuia din cele mai bune hoteluri ale orașului, aşezat, mă 108, în piața 
Unirii, hotelul Buch. „Domnii pasageri sînt rugaţi a păstra curăţenia“ scria, 
probabil î în deriziune, într-un loc unde n-am putut pătrunde decît cu evoluţii 
de echilibrist şi unde n-am putut sta un minut decît cu ochii închiși şi cu ba- 
tista la nas ; iar în patul în care ar fi trebuit să dorm, nu să mă zvîrcolesc cu 
greață pînă la ziuă, am găsit şase pleoşnițe [sic]. 

Ce-am văzut la Podul-Iloaei, la Tîrgul Frumos, la Hîrlău, la Herţa. 
la Mihăileni nu se poate scrie. 

Toată călătoria asta mi-a vîrît în minte probleme de care nu ştiu dacă e 
bine să mă ocup şi sentimente care se contrazic unele pe altele: milă, scîrbă, 
indignare. Sper că vreo cîteva zile de linişte o să puie ordine în judecata mea, 
pe care o simt acuma turburată pentru că nu înțeleg a cui e răspunderea ne- 
pomenitei mizerii pe care am văzut-o... 

Și după ce voi pricepe şi după ce voi fi reuşit să găsesc şi pricina şi ros- 
tul ei, o să-ţi scriu, o să vorbim împreună: căci acum mai mult ca oricind 
simt trebuința unei întrevederi. 

Am găsit în laşi, am luat-o şi o citesc acum, cartea lui Popovici, Naţio- 
nalism sau Democraţie 3. Am ajuns la pagina 153. Dacă autorul nu ar fi Au- 
rel C. Popovici, de mult aş fi lăsat-o din mînă ; dar așa o voi citi pînă la sftr- 
şit, cu toată adînc creştineasca compătimire ce-mi inspiră pentru autor. Pentru 
mine nu mai rămîne urmă de îndoială. Popovici e grav bolnav de boala care 
s-ar putea numi indigestie cerebrală. Sînt pagini care ar putea fi citate într-o 


* Lapsus calami, pentru inspecţiune. 

patologie care ar vorbi despre această boală. Supărarea continuă, lipsa de or- 
dine şi de metodă, dizgraţia, trivialitatea, ilogica, mania proverbelor ŞI a zică- 
torilor cu rost și fără rost... Săracul Popovici ! 

Și ce frumoase lucruri s-ar putea scrie pe un ton liniștit, urban, măsurat 
şi original asupra exceselor democraţiei. Pînă acum în 153 de pagini n-am gä- 
sit vrednic de citit idecît o citapie din Burke 4 și o frază, pe care ți se pare că 
altul a dictat-o autorului : „Căci e foarte î îngustă acea fisie de hotar ce desparte 
imperiul speculațiunilor filozofico-ştiințifice de deşertul aberațiunilor, de pră- 
pastie.“ 

Cu adînc părere de rău, zic din fundul inimii: Bietul Popovici! Şi 
dacă mă credeți pe mine, aţi face rău făcîndu-i o recenziune aspră. Cine se gă- 
seşte În starea sufletească a celui ce scrie o astfel de carte nu trebuie contrazis. 
Cu toate că nu autorul se combate, ci scrierea. 

Toate sînt bune, dar ce lucrezi pentru revistă ? — o să întrebi dumneata, 
în calitate de secretar al V.r. Iar eu răspunz: Foarte multe lucruri în cap. Pe 
hîrtie petice răzlețe. Viitoarea mea nuvelă va avea proporțiile cuviincioase 
pentru complectarea materialului unui volum. Pînă la trimeterea ei şi toudea- 
una cu frățească dragoste, 

loan Al. Brătescu-Voineşti 


P.S. Am cetit în vacanţa asta multe lucruri foarte bune. 


1 Scrisoarea este expediată la Mănăstirea Neamţ. 

2 Mahalaua Broscăriei, situată lingă cartierul Frumoasa, în partea de S-E a orașu- 
lui, era renumită prin aspectul sordid și mizerabil al locuinţelor şi populației. 

3 Apare la Institutul „Minerva“, București, 1910, cu subtitlul; O critică a civili- 
zațiunii moderne. 

4 Burke, Edmund (1729—1797), scriitor și om politic englez. 


47 
1910.X1.22, Tîrgovişte 


Ba am primit carta dumitale postală, iubite domnule Ibrăileanu, dar dacă 
n-am răspuns e că am fost ocupat cu traducerea unui fleac de piesă în 3 acte 1, 
pe care m-a rugat cu stăruință Pompiliu Eliade să i-o traduc. 

Pentru rubrica „documente omeneşti“ “2 am eu în caietele mele o mul- 
time de bucățele. Sâmbăta și duminica viitoare fiind slobod o să stau să aleg 
dintre ele pe ale care mi s-ar părea vrednice de coloanele revistei. 

Hotärît lucru, V.r. devine din număr în număr mai simpatică. Cea de pe 
iulie e foarte plăcută, dar foarte. Articolele lui T P.2 sînt minunate. Cine e4? 
Preţios colaborator. 

Nuvela lui Pătrășcanu 5 e cît se poate de reuşită ; iar În diligență€ e 
încântător [sic]. Cine e Ahmi Abibulah? ? Mă întreabă şi pe mine unii și mi-e 
rușine că nu știu. 

Notele pe marginea cărților din numărul din urmă, Viespile 8 şi Ape de 
primăvară 9, le-ar iscăli Jules Lemaître 10 cu amîndouă mîinile. 

Cine e iarăşi autorul Gentelmanului funebru 1! şi al Intelectualului în 
provincie 12 ? 

Nu poți să-ți închipui ce mulțumire sufletească şi ce măgulire simt cînd 
găsesc lucruri aşa de bune în Viaţa românească. Parcă mi s-a iii ca per- 
sonal o fericire. 

Ieri am citit cele 3 numere conexe ale Convorbirilor critice 13. După ci- 
tirea lor am simţit nevoia unei plimbări de 2 ceasuri prin crivină * ca să-mi 
scutur praful de care-mi simțeam creierul îmbicsit ; iar aseară recitirea a câtorva. 
billets du matin ** ale lui Lemaître m-au [sic] vindecat complect. 

Spune lui Stere că, dupe isprăvirea cărții lui Popovici, am recitit în- 
treaga polemică urmată între ei doi 14, şi ce clar, ce cuminte, ce drept în jude- 
cată, ce politicos în ironie și ce superior mi-a reieşit el, Stere, o să i-o arăt în 
București la întîlnire, sărutîndu-l pe amindoi obrajii. 

M-am înhămat la o nuvelă al cărui subiect aș vrea să ţi-l povestesc ; dar 
fir-ar a naibii viața care ne ţine risipiţi așa, pe unii la un capăt al ţării, pe 
alții la cellal ! 

Gu o frățească imbrățişare, Joan Al. Brătescu-Voinești 


tł Nu se poate identifica, nefiind publicată. 

2 Rubrică introdusă în Viaţa românească din mai 1910. 

3 Din carnetul unui om de ieri, Căsătoria, Viaţa românească, V, nr. 7, iulie 1910, 
p. 105—113. 

4 Cu inișialele T.P. ¿ semnat G. Ibrăileanu. 

5 Reţetă pentru un discurs parlamentar, Viața românească, V, ar. 8, august 1910, 
p. 200—210. 

6 Idem, p. 230—262. 

7 Corect: Abibulah Azmi, pseudonimul lui H. Sanielevici. 

2 Titlul complet: Citind „Viespile“ lui Alphonse Karr, de M. Sd. (M. Sadoveanu), 
Viata românească, V, nr. 8, august 1910, p. 278—282. 

° Titlul complet: „Ape de primăvară“ de Turgbenev, de G. Ibrăileanu, idem, 
p. 283—289. 

10 Scriitor şi subtil critic literer francez (1853—1914). 

11 Titlul corect: Un gentleman funebru, fără semnătură, scris de H. Sanielevici, Vâzţa 
românească, V, nr. 7, iulie 1910, p. 83—86. 

12 Fără semnătură, aparține tot lui H. Sanielevici, idem, p. 86—87. 

13 Revistă literară din Bucureşti (1 ianuarie 1908 — 25 decembrie 1910), condusă 
de M. Dragomirescu. În nr. 5, 6 și 7, citate de I. Al. Brătescu-Voineşti, din mai-iulie 1910, 
apar diferite note privind discuţiile violente din presa vremii în jurul poporanismului, dis- 
cuţii provocate de cuvîntarea lui D. Zamfirescu din mai 1909. 

14 Aluziile la recenziile critice de la rubrica Revista revistelor din Viaţa românească, 
III, nr. 4, aprilie 1908, p. 146—149 și 150—156 și nr. 6, iunie 1908, p. 327—334, care 
au ca obiect articolele lui Aurel C. Popovici: Demagogie criminală, din Convorbiri literare, 
martie 1908, Doctrine și Realitate, din Sămănătorul, nr. 13, martie 1908 şi Idei dizolvante, 


* Pădurice, cring, 
Min DEA 
+ Bilete de dimineață, 

din Sămănătorul, nr. 20, mai 1908, cit și la articolul de la Cronica internă -— Democratis- 
mul şi d. Aurel C. Popovici —, semnat de C. S. (Constantin Stere), din Viaţa românească, 
JTT, nr. 6, iunie 1908, p. 463—477. 


48 
1910, noiemwrie 13, Tirgovişte 
Iubite domnule Ibrăileanu, 


Precum vezi, iar fără „documente omenești“. Nu te supăra, nu mă ocări. 
Dac-o vrea Dumnezeu, în cursul anului ce se-ntinde înaintea noastră o să tri- 
met revistei două lungi nuvele. Deocamdată însă sînt legat de miini şi de pi- 
cioare. E mult mai lesne de spus prin viu grai decât prin scrisoare pentru ce; 
totuși... În ăști 3 ani din urmă mi-am cam neglijat clientela, din pricina poli- 
ticii, — așa că după 3 ani de putere ies într-o situație economică mult inferi- 
oară cele: în care mă găseam. Eu în politică îmi fac impresia unui om, care, fără 
să aibă bilet, se duce regular să asiste la tragerile unei loterii. Și acum trebuie 
să-mi văd cu hărnicie de meserie, că altfel nu merge. Va prin urmare să mă 
duc regulat la judecătorie și la tribunal, să pledez cîte 4—5 procese neînsem- 
nate pe zi, ca să cîştig ziua de ieri și a de azi, nu știu dacă şi pe cea de mîine. 
Mă rog la Dumnezeu să-mi șteargă din minte gîndul că aș [fi] putut să fac alt- 
ceva mai de seamă pe lumea asta... Și iaca aşa. 

Ce bine scrii, iubitul meu. Ce frumoasă e scurta recenzie despre noul 
volum al lui Caragiale t. Zic scurta, judecînd după dorinţa mea de a nu se mai 
isprăvi, — dar ce complectă e. În cîteva rînduri spui mai mult și mai bine 
decît ar spune oricare altul în cîteva pagini. Şi ce dreptate ai. Ce mare scri- 
itor e Caragiale ! 

E o greșeală în fleacul meu de schiță 2. Pag. 18, rîndul 26: „Dau s-o ri- 
dic : aţa deșirată“, nu „așa deşirată“. Să sperăm însă că această enormă gre- 
șeală nu va produce mici o perturbare în echilibrul european. 

Ultimul sonet al lui Codreanu, Amurgul unui solitar? e cel mai frumos 
dintre toate. E foarte, foarte frumos ; iar în poeziile lui Goga 4 sînt unele fru- 
museţi !... „Solie mîndră. rătăcită la pragul unei curți pustii 5%... Admirabil !! 

De două zile citesc cartea lui Gherea. O găsesc extraordinar de bună. 
Atâta claritate, atît de adînc cugetată, aşa de măsurată, și ce dreptate nu re- 
lativă ci absolută are, — cel puţin pînă acum, la pagina 140 la care am ajuns. 
După ce vci citi-o toată, am de gînd să-ți scriu impresia totală ; deocamdată 
însă sînt fermecat. E sîmbătă, zi fără procese. Am avut putinţa să stau 
două-trei minute de vorbă cu dumneata prin scrisoare. Acum pot relua în linişte 
Neoiobăgia. Zi de marcat albo lapide. 


La revedere cu drag și cu bine, Joan Al. Brătescu-V. 


1 Recenzia volumului Schițe nouă, în Viaţa românească, V, nr. 10, octombrie 1910, 
p. 153—154. 

2 Privighetoarea, idem, p. 17—18. 

3 Titlul corect: Amurgul solitarului, idem, p. 22. 

4 Coboară toamna... Mama, Cinquecento, Moștenire, La moarte, idem, p. 89—94. 

5 Vers din poezia Moștenire, idem, p. 92. 

49 
1910, noiemrrie 18, Tîrgovişte 

Iubite domnule Ibrăileanu, 

Alăturata schiță 1 pentru numărul viitor al V. y. Ce bun e numărul tre- 
cut! Şi articolul lui Şărcăleanu ? și al lui H 3 şi cronica teatrală a lui Cocea 4. 
Minunată ! Am terminat cartea lui Gherea. Mi-a făcut mare plăcere citirea ei, 
cu toată lipsa lui de dreptate în discuţia cu poporanismul. Înche[ie]rea vine 
cam așa : — Eşti bolnav de ficat. Specific pentru boala asta nu e, dar există 
specific contra sifilisului şi mie îmi vine să crez că, inoculindu-te cu sifilis ţi-ar 
face bine. Hai să te inoculez. — Foarte mulțumesc ! Îmi închipui însă că au- 
torul, care e departe de a fi un naiv, nu se aşteaptă să convingă nici pe Stere, 
nici pe dumneata, nici chiar pe mine, ci pe mulți alții și sînt sigur că mulți vor 
fi adînc influenţaţi... Stilul fără preocupare artistică, dar foarte fluent, dar 
extraordinar de limpede, un stil care învinge orice greutate de pricepere a ci- 
tivorului şi adevărul cuprins în partea dărîmătoare a cărții, cred că [o] să-i 
facă un mare succes. 

Cred că în afară de discuțiunea academică la care mă aştept în V. v.5, 
trebuie răspuns printr-o broșură scrisă în același stil vulgar, în accepţia bună 
a cuvîntului, adică pe înţelesul celor mai mulţi. 

Prin Bucureşti nu mai vii de loc ? 

Un rînd de impresie cu privire la schița trimeasă şi o caldă rugăciune de 
a face corectura dumneata însuţi. 

Cu cele mai afectuoase îmbrățișări, Joan Al. Brătescu-Voineşti 


1 Patima, publicată în Viaţa românească, V, nr. 11, noiembrie 1910, p. 226—230. 

2 „Europa“ pentru un călător român din 1825, Viaţa românească, V, nr. 10, oc- 
tombrie 1910, p. 23—38. 

3 Cum să muncim cu spiritul? Higiena şi estetica muncii intelectuale, idem, 
p. 97—104, 

4 Idem, p. 130—137. 

5 în Viața românească apar articolele lui C. Stere: Neoiobăgia d-lui Gherea, I. Cum 
și cu cine discută d-l Gherea, nr. 11, noiembrie 1910, p. 239—255 şi II. „Cuvinte uitate“, 
nr. 12, decembrie 1910, p. 420—447. 


50 
2910, noiemvrie 21, Tirgovişte 

Iubite domnule Ibrăileanu, 

Am primit scrisoarea dumitale către Botez şi scrisoarea anonimă, adre- 
sată V.r. Mi le-a trimes Botez de la București. 

Iaca ce e cu Blana lui Isaia !. 

Geneza acestei schițe este următoarea. Acum 4 ani mi-am făcut un palton 
la croitoria Perlmuter, în faţa palatului. L-am plătit vreo 250 de lei, sumă 
enormă pentru mine. Chiar în ziua în care l-am cumpărat, l-am schimbat la 
cafeneaua Kiibler cu un palton jerpelit. 

Tocmai în trenul spre Tîrgovişte am băgat de seamă nenorocirea. După 
3 zile de căutări desperate, l-am găsit la un inginer Megederu. Am suferit din 
pricina aceasta şi de atunci mă muncea gîndul unei schițe sau nuvele cu acest 
subiect — și, pentru ca nefericirea să fie şi mai dureroasă, m-am gîndit s-o 
transpui în sufletul unui umil funcționar, pentru care o astfel de pierdere era o 
adevărată catastrofă. N-am cetit Mantaua lui Gogol, nici înainte de a scrie 
Blana lui Isaia, nici după, nici astăzi. N-am cetit-o. Am însă o vagă amintire 
de a fi mai auzit despre o astfel de întîmplare. De unde am această amintire ? 
Mi-a povestit-o cineva ? Am citit undeva ceva despre dinsa? Nu pot spune. 
Înainte însă de a scrie schița pe care o purtasem multă vreme în mine, îmi pare 
foarte bine că-ți aduci aminte că te-am întrebat (cine mai era cu noi 2) dacă nu 
cumva aţi auzit sau aţi citit o nuvelă cu acest subiect. Îmi pare rău că e du- 
minică, librăria închisă. Nevastă-mea îmi spune că a văzut la fereastră Man- 
taua de Gogol, tradusă în românește. Miine dis-de-dimineaţă mă voi putea 
convinge însumi de plagiatul meu inconştient. 

Îşi restitui scrisoarea? adresată direcției de d-l M. H. E a direcţiei. 

Acest incident e un mic nor trecător pe seninul sufletesc pe care mi-l 
procură de vreo 3 zile citirea Amintirilor entomologice ale marelui savant, filo- 
zof, poet, J. H. Fabre. De m-oi putea învrednici, săptămâna viitoare poate voi 
trimete ceva pentru „pe marginea acestei cărți” 3. 

n iată-mă plagiator. Mă doare. Dar are Fabre doctorie bună în car- 

tea lui. 


Cu o caldă îmbrăţişare, Joan Al. Brătescu-Voinești 


P.S. La Miscellanea răs[plundeţi cum vreţi 4. Necunoscînd Mantaua lui 
Gogol, nu ştiu pînă unde se întinde asemănarea dintre schița mea şi nuvela lui. 
După ce voi fi cetit-o, dacă voi găsi o asemănare atît de izbitoare cît pretinde 
autorul scrisorii anonime, voi face la publicarea în volum o notă sau nu o voi 
publica de loc, ci în locul şi sub titlul ei o notă 5. 

LAB. 


București, 6.XI.1910 
ANEXĂ 

Domnule director, 

Citind cartea lui Gogol Le Manteau *, am rămas surprins de ase- 
mănarea izbitoare ce există între partea I|[-a] a acestei cărți și una din 
nuvelele publicate mai an la Viaţa românească, sub titlul Blana şi iscălitura 
domnului Brătescu-Voinești. 

Bănuind o simplă întîmplare, un capriciu al firii, am reluat nuvela 
domnului Brătescu şi am cercetat-o cu tot interesul cerut de bănuiala mea. 
Rezultatul, vă mărturisesc, a fost că domnul Brătescu a uitat a pune sub 
titlul Blana dacă nu altceva cel puţin : prelucrare după Gogol. 

Aş înţelege ca doi scriitori din țări diferite să fie atraşi de același 
subiect, să se găsească întîmplător într-un mediu asemănător, în împre- 


> Mantaua. 

jurări care să le insufle aceleaşi sentimente, pe care să le fixeze prin ace- 
leaşi i imagini ; dar cînd factura î întreagă a scrierii, mijlocul în care eroul 
îşi duce viața, Împrejurările în care iau naştere și se dezvoltă diferite fapte 
sînt aceleaşi, ba chiar coincid, desigur nu mai poate fi vorba de o simplă 
întîmplare. 

Cînd a fost vorba de o asemănare între bucata Puiul a aceluiași 
scriitor şi schița unui scriitor francez ê — îmi pare — se putea[u] obiecta 
cele spuse mai sus, cu atît mai mult că era de o valoare literară netă- 
găduită, iar prefacerea era făcută în asa fel că i se putea[u] aplica vor- 
bele pe care le-a rostit Goethe la adresa lui Byron, care se servise de 
Faust: „Lord Byron ma pris mon Faust et la fait sien ; Poeuvre est 
entièrement renouvellée“ *. Dar aici nu e cazul. Cartea lui Gogol e şi su- 
perioară şi completă. Domnul Brătescu a luat numai o parte, pe care ne-a 
redat-o trunchiată — de ce a neglijat restul ? 

Singurul merit al domnului Brătescu cred a fi că ne-a redat în mod 
imperfect cîteva pagini din realismul dureros al operei lui Gogol. E aşa 
departe eroul d-lui Brătescu de Akaki Akakievitsch 7 al lui Gogol, cum ar 
fi asemănarea între un trandafir adevărat şi unul artificial — fie el chiar 
de mătase. Iar folosul, în cazul că s-ar fi spus publicului cititor adevărul, 
ar fi fost dacă ar fi putut cîştiga de parte-i (dorința de a atrage luarea 
aminte asupra frumoasei opere a autorului Revizorului. Acum, mai cu 
seamă, cînd publicul bucureştean este sub impresia piesei lui Gogol 8, ar 
fi un omagiu adus amintirii marelui întemeietor al şcolii realiste ruse, 
făcînd cunoscute opera şi omul. 

Iar noi, profani ori diletanţi, care cînd şi cînd ne lăsăm ocupațiile 
de toată ziua spre a ne desfăta sufletele în grădina îmbălsămată a litera- 
turii, am dori aşa mult să fim mai bine iniţiaţi în misterele acestui cult..., 
căci deziluzia e cu atît mai mare cînd pătrundem singuri în altar, unde 
sîntem nevoiți a ne uita cu dezgust și neîncredere la icoanele de 
altădată !... 

Departe de mine gîndul de a cerca să ştirbesc reputația și autorita- 
tea literară a domnului Brătescu ; în dorința tocmai de a afla tot ade- 
vărul, toate circumstanţele atenuante, vă rog, cu insistență, a ne da o lă- 
murire în această privință. În caz contrar aş bănui că sau în redacția 
Vieţii românești nu se cunoaşte opera lui Gogol — e cam veche, de pe la 
1840 — ceea ce ar fi mare rău, sau că nu s-a dat atenţie deosebită arti- 
colului, cînd a fost trimis spre publicare — deopotrivă de condamnat ; 
sau, în sfîrşit, că, toate condițiile îndeplinite, bucata s-a publicat pentru 
vreun motiv oarecare. Cred că ar trebui să ştim și noi motivul, care ne 
priveşte pe toți deopotrivă... ; ; cei care ne dau hrană sufletească sînt da- 
tori a o cerceta cu aceeași grijă ca şi pe cea trupească, dacă nu mai 
cu grijă. 


* Corect: ...renouvelte. Traducerea : Lordul Byron mi l-a luat pe Faust şi i-a dat 


o interpretare personală ; opera este în întregime reînnoită. 

În speranţa că nu va fi nevoie a mă adresa aiurea și că lămurirea 
va fi completă şi grabnică, după cum cere împrejurarea, rămîn al dom- 
niei voastre, 

M. H. 
vechi cititor al Vieții româneşti 


1 Schiţă publicată în Viața românească, IV, nr. 3, martie 1909, p. 305—310. 

2 Se dă în anexă. 

3 Proiectul a fost abandonat. 

4 Viața românească nu răspunde scrisorii anonime, acuzaţia de plagiat adusă lui 
I. Al. Brătescu-Voinești fiind cu totul neîntemeiată. Afirmația scriitorului că ar mai fi 
auzit „despre o astfel de întîmplare“ ne îndreptățește să credem că el citise cu ani în urmă 
nuvela lui Gogol şi că pierduse apoi din vedere acest lucru. Imaginaţia i-a fost însă pusă 
în mișcare de nuvela lui Gogol chiar de cînd a scris Microbul, care și el are unele contin- 
genţe cu prima parte a nuvelei citate. 

5 Lucrarea este încorporată în volumul Întuneric și lumină fără nici o notă expli- 
cativă, Scriitorul va fi însă multă vreme obsedat de această acuzaţie, căci la 8 martie 19324 
în conferinţa ţinută l Facultatea de litere din Bucureşti, nu uită să amintească, dezvol- 
nd cele relatate în cuprinsul acestei “scrisori, de geneza schiţei Blana lui Isaia (vezi Con- 
ferință din volumul Din pragul apusului, Editura „Cartea românească“, Bucureşti, 1940 
p. 90—95), 

6 Aluzie fie la schița Les émotions d'un perdreau rouge (Emoţiile unui pui de potir- 
niche roşu) de Alphonse Daudet, fie l: schiţa Les Perdrix (Potirnichile) a scriitorului Jules 
Renard. 

7 Ortografia franceză a numelui personajului central al nuvelei lui Gogol, lucrarea 
fiind consultată de autorul scrisorii în versiunea din această limbă. 

8 Faptul este consemnat și în Cronica teatrală a lui N. D. Cocea, din Viaţa româ- 
nească, IV, nr. 11, noiembrie 1909, p. 280—288. 

1910, nov, 23, Bucureşti 
Iubitul meu 


Am cetit azi Mantaua lui Gogol în traducerea din ediţiunea Bibliotecii 
pentru toți. Spendidă e novela lui Gogol şi acum îmi dau seama că în adevăr 
schița mea seamănă cu o parte din acea nuvelă, ba mai mult, subiectul e iden- 
tic ; un mic funcţionar, umil, care din nenorocire își pierde o haină după care 
multă vreme rivnise. Și cu toate acestea..., dar mai întfi, e evident că dacă aş 
fi cunoscut nuvela lui Gogol, aș fi făcut o mică notă sau aș fi început-o cu de- 
claraţiunea că s-a mai întîmplat și altora o asemenea nenorocire, în special 
unuia Akaki Akakievici. Totuşi schița tot aș fi scris-o, pentru că în schița 
mea... E! dar mi-e silă să vorbesc despre o lucrare a mea. În conștiință mă 
simt împăcat. N-am cunoscut novela lui Gogol. Dacă schița mea are vreo va- 
loare (pentru cel ce ar bănui că am cunoscut Mantaua lui Gogol), acea valoare 

a 


îmi va îndulci vina ; dacă nu are valoare, această lipsă de valoare îmi va fi 
socotită ca o circumstanță agravantă. 
Dar cum s-ar vedea toată această comedie (din Sirius ? 


Cu cordiale îmbrățişări, loan Al. Brătescu-V. 


carte poştală 

Iubite domnule Ibrăileanu, 


Iată, îţi alătur aci o nuvelă ! pentru numărul de fevruarie și te rog să-mi 
răspunzi un rînd de impresii. Cum pînă la apariția acelui număr este vreme des- 
tulă, ai putea să dispui să mi se trimeată și mie ultima corectură, ca să nu se 
strecoare vreo greșeală de tipar. 

În curînd vei primi o altă nuvelă, Predoslovenie 2 întitulată, şi care aș 
vrea să fie publicată la începutul volumului nou. 

Aici se întîmplă în poli[u]că lucruri foarte interesante. Mulţumesc lui 
Dumnezeu că am ajuns să pot considera numai ca interesante, lucruri care altă- 
dată mă indignau. 

Să te fac să zîmbești. Versuri făcute după un salut respectuos și o afec- 
tuoasă stringere de mînă : 


1911, ianuarie 23, Tirgoviște 


Eu știu că ești un por[c] dăctine, 
Dar te salut cu tot respectul, 
Căci azi te văd doar sub aspectul 
Alegătorului de mîine. 


Cu dragoste de frate, Joan Al. Brătescu-Voineşti 


1 Nuvela Niculăiță Minciună, care apare în Viaţa românească, VI, nr. 4, aprilie 
1911, p. 5—24. 

2 Titlul definitiv: Întuneric şi lumină. Predoslovie, Apare mai întii în Viața româ- 
nească, VI, nr. 2, februarie 1911, p. 161—165, apoi prefațează volumul de nuvele și schițe, 
cu același nume, 

1911, ianuarie 25, Tîrgovişte 

Iubite domnule Ibrăileanu, 

Recitind nuvela ce am încredințat lui Stere !, mi se pare (ba sînt sigur) 
că vei găsi şi dumneata că trebuie făcute următoarele reparaţii de condensare 
şi permutare și te rog fă dumneata aceste reparaţiuni. Aşadar ca în text: 

— Niţă, l-a trezit cucoana Miţa, — plăteşte birjarul c-așteaptă. Aşa a 
încolțit pentru întâia dată în sufletul amicului nostru gîndul aducerii unui re- 
ghiment de artilerie în oraș. (De aici trebuie să urmeze așa) : Şi e mult şi greu 
pînă apucă de intră o idee în capul omului, că pe urmă creşte, mai ales cînd e 
singură... Și aşa s-a întîmplat cu demnul Niţă. La început, cînd din aducerea 
reghimentului nu i se înfățișa decît profitul său personal, şi-a mărturisit gîndul 

cu sfială numai cucoanei Miţii şi cîtorva prieteni ; dar această sfială a pierit 
treptat-treptat, pe măsură ce se-ncredinţa că tot orașul ar trage câștig din îm- 
plinirea visului său. (Urmează tocmai ca în text : azi... miine... poimiine pînă 
la inclusiv : „Alea sînt guri, nu glumă“. De aici urmează aşa): Şi iaca aşa, 
zi cu zi, clipă cu clipă, ideea s-a hrănit, s-a întremat, a crescut și a pus stăpi- 
nire pe toată mintea domnului Niţă ; iar cînd s-a încredinţat că nu era neajuns 
care nu s-ar fi putut vindeca prin aducerea reghimentului, sfiala de la început 
a pierit de tot, ba s-a prefăcut în hotărîrea cu care acum declara ritos: 

— Nu vezi, domnule Alecule... (și așa mai departe) ?. 

Mi se pare evident că această schimbare e necesară. Expus așa, lucrul e 
mai în concordanță cu procesul sufletesc al domnului Niţă. Fă, te rog, aceste 
schimbări și vezi dacă nu ţi se pare şi dumitale tot aşa. Mie mi se pare că se 
petrece cu prilejul descrierii unui lucru (adică trebuie să se petreacă, pentru ca 
descrierea să fie bună), o operaţie analoagă cu aceea a așezării cuburilor cu care 
se joacă copiii, de le pun unele lîngă altele pentru producerea unei imagini. 
Nu e indiferent unde pui fiecare cub, ci trebuie pus într-un anumit loc ca să-ți 
producă exact imaginea. Tot așa, dat fiind că ai să spui cutare lucruri, pe care 
le ştii, nu e indiferent[ă] ordinea în care le spui, nici ordinea în care le află ci- 
titorul ; ci trebuiesc spuse exact, îmi vine să zic fatal, într-o anumită ordine. A ! 
dar bag de seamă că asta e o obrăznicie, o impietare pe domeniul dumitale. 


Cu multă și frățească dragoste, Joan Al. Brătescu-Voinești 
Mii de mulțumiri Vieţii româneşti pentru suma de 400 lei ce mi-a trimes. 


1 „Un vreghiment de antilerie“, care apare în Viața românească, VI, nr. 1, ianuarie 
1911, p. 46—54. 

2 Rectificările sînt operate în textul publicat în Viața românească, numărul citat, la 
p 47--48. 

Iubite domnule Ibrăileanu, 

Ai dreptate. Obiecția mi-am făcut-o şi eu. Deşi mai sus explicasem ce 
înțelegea d-l Niţă prin ambiț. Ridicolul cuvîntului rămîne și strică. M-am gîn- 
dit în toate felurile şi n-am găsit altă soluție decît să înlocuiesc cuvîntul ambit 
pretutindeni. D-l Niţă nu zice ambiț la ideal, zice fală și evlavie. „Omul 
dacă nu trăieşte pe lumea asta şi pentru o fală, pentru o evlavie... Şi prin ur- 
mare la sfîrşit : „Ah ! Miţo, Miţo, s-a dus fala mea, Miţo, evlavia mea, Miţo...“, 
fără „mi-ai mâncat“ 1. 

Pentru a o judeca trebuie recitită, uitînd cum era, ca şi cum ai citi-o pen- 
tru înttiaşi dată. Eu cred că e bine aşa. Dacă nu crezi... 

Fă, te rog, dumneata corectura ultimă. 

Corectura m-a găsit scriind altă nuvelă. 


911.1.31, Tîrgovişte 


Cu dragoste, Brătescu-V, 


1 În cuprinsul nuvelei „Un reghiment de antilerie“ şi în final, la locurile indicate de 
scriitor, nu se înlocuiește cuvîntul „ambiţ“ prin „fală“ sau „evlavie“. 

1911, fev. 14, Tîrgovişte 


Iubite domnule Ibrăileanu, 

Ți-am trimes o bucată, întitulată Întuneric şi lumină, şi nu ştiu dacă 
vei fi primit-o. Vreun rînd de apreciere nu se poate pretinde, negreşit : inter 
arma silent musae *, cu toate că de la mine la dumneata s-ar nimeri şi între- 
barea : tu quoque ** ! 

Aş vrea doar să ştiu dacă ai primit-o. Sînt atit de zăpăcit, încît te 
pomenești că am ipus pe adresă Bucureşti în loc de Iași. 

Cu frăţească dragoste, Joan A. Bră.-V. 


carte poştală 

1911, mai 17, Tirgoviste! 

Iubite domnule Ibrăileanu, 

Știu bine că trebuie să fii foarte ocupat şi totuşi îndrăznesc să-ți fac o 
rugăminte. Eu nu mă pricep de loc la chestia asta. Aș vrea să știu dacă nuvelele 
publicate în Viaţa rom. după Lumea dreptăţii fac un volum cît cel trecut ? —, 
mai ales dacă s-ar publica cu literă ceva mai mare și cu spaţiile de pe mar- 
gire mai mari. Dumneata eşti singurul care ai putea să-mi dai această ştire 
în mod exact. 

Pe de altă parte, pentru că... nu pentru că mi-e sete de faimă... aş vrea 
să știu cum și în ce fel le-am putea edita. La Iași ? la București ? Se ocupă chiar 
V.r. de acest lucru sau trebuie să mă ocup eu? Dacă mă ocup eu, cui să mă 
adresez mai bine ? 

Nu te supăra, răspunde-mi şi crede-mă că toate acestea nu le fac decît 
constrîns. Trebuie plătită într-un fel contribuţia la ticăloşia clipei în care trăim. 

Aştept, iar pînă atunci îmbrățișări frățeşti, 

loan Al. Brătescu-Voineşti 


1 Adresa acestei scrisori și a celei care urmează se reduce la: G. Ibrăileanu, profe- 
sor, ași. 

2 Pentru a răspunde scriitorului, G. Ibrăileanu calculează numărul paginilor nuve- 
lelor şi schițelor pe care acesta le publicase în Viața românească după apariția volumului 
În lumea dreptăţii, în următoarea notă anexată scrisorii : 

Contravenţie : 4 [pag] 

Nicuşor ; 

Din carnetul unui jurat 

Inimä de tată 

„Călătorului îi şade bine cu drumul“ 

Taină 


» 


ANN apa 
% 


* Muzele tac în vreme de război, aluzie, posibil, la polemica ce se angajase între 
social-democrați și poporaniști după apariţia broșurii Renegații de C. Graur. 
** Complet: Tu quoque fili! = şi tu, fiul meu ! 

Blana lui Isaia z: 5V2 [pag] 


Scrisorile lui Mişu Gerescu :15 în 
Privighetoarea și 29 si 
Patimă : 4 35 
„Un reghiment de antilerie“ : 9 S 
Întuneric și lumină Mh p 
Niculăiţă minciună : 19 SI 
90 [pag.] 


2050 litere pe o pag. de revistă 
1299 o pagină de volum 
2050 X 90 = 184.500 
184.590 ; 1290 = 159 
184.500 : 1040 = 179 

1911, mai 26, Tirguwiște 

Iubite domnule Ibrăileanu, 

Zici că V. y. vrea să editeze, adică primește să editeze noul meu 
volum t, Sînt foarte recunoscător. Mă angajez ca corectura s-o fac eu însumi. 
Dacă s-ar pune sub presă în timpul wacanţiei, aş avea timpul s-o fac cu grijă. 
Și volumul ar apărea la toamnă, în septembrie. Într-una din zilele acestea 
mă voi duce la București, la Socec, și voi cere să-mi arate diferite modele 
şi preţurile, pe care și le voi comunica, redacția fiind mai competentă decît 
mine În asemenea materie. 

Dacă, precum scrii, V. r. îmi poate avansa pe socoteala volumului 
vreo 600 de lei, i-aș fi foarte recunoscător. 

Pe lîngă bucățile după care ai calculat mărimea volumului, mai am 
două bucăţi, anume: Bietul Tric, o schiță publicată în Românul? din Tran- 
silvania şi o glumă, Metamorfoză, care poate intra în acelaşi volum. În total, 
cu titluri, goluri, vreo 13—14 pagini. 

Lucrez în fiecare zi la Faustul modern şi pe el cresc lăstare ca Nicu- 
lăiţă. Şase îmi trag mintea în șase părți. Află deocamdată titlurile: Om cu 
greutate, Cinstit negustorește, Atita lucru vreau și eu, Automobilul județului, 
Spirit practic şi Visul unui rabin è. 

Viața românească le va primi pe rînd pe fiecare. 

Pînă atunci şi totdeauna, cu frățească dragoste, 

loan Al. Brătescu-Voineşti 


1 Volumul de nuvele și schițe Intuneric și lumină. 

2 Ziar politic, organ al partidului naţional român din Transilvania, Arad, 1911—1916, 
cotidian. Din 1918 reapare ca foaie săptăminală. 

3 Cu titlurile indicate de I. Al. Brătescu-Voinești, nici una din nuvelele menționate 
nu a văzut lumina tiparului. Se cunoaște dosr soarta uneia din aceste nuvele și anume 


8 — Scrisori către G. Ibrăileanu — c. 1460 99 


Automobilul județului, al cărui material, parțial prelucrat, este încorporat în Scrisoare” către 
D. D. Pătrășcanu, din volumul Firimituri, Editura „Cartea românească“, Bucureşti 1934, 
p. 57—80. 


1911, noiemvrie 27, Tîrgovişte 
Iubite d-le Ibrăileanu, 
Da, pot traduce. Ce bucată? Am şi eu pe Russu, ediția Minerva, cu 
prefață de Bogdan-Duică î. Răspunde-mi imediat ce bucată e de tradus?, 
Am primit şi scrisoarea de valoare cu 600 lei. Să mă vesteşti la timp 
să-ți trimet cele două bucăţi care nu au fost publicate în V.r. și care trebuie 
să intre tot în volum. 
Ce vă faceţi În vara aceasta ? Scrie-mi o scrisoare mai lungă. Prea ești 


zgîrcit la scris cu mine. 
Cu dragoste, Joan Al. Brătescu-V. 


carte poștală 


1 Ediţia scrierilor lui Alecu Russo, îngrijită de G. Bogdan-Duică, apărută în 1910. 
2 Vezi scrisoarea lui I. Al. Brătescu-Voineşti din 23 august 1911. 

Iubite domnule Ibrăileanu, 

Revenind din străinătate, am găsit scrisorile dumitale. Am plecat pentru 
vreo 3 săptămîni, pentru că aveam absolută nevoie de a ieși din cercul pre- 
ocupărilor mele, de a căruia stringere simțeam că mà înnăbușesc. Credeam că 
voi găsi în călătorie leac împotriva unei descurajări absurde, de care mă simi 
năpădii de vreo 3 luni încoa ; dar n-am găsit leacul căutat; mă găsesc în 
aceeaşi stare de dezgust de mine, de alții, ide toate. Îmi vine să crez că sînt 
greţurile sarcinii lucrării începute, părăsite, reîncepută și repărăsită... 

Nu mă simt în stare de a face nici măcar traducerea articolului lui 
Russo. De aceea îţi voi trimete chiar acum cartea, spre a însărcina pe fecun- 
dul, de invidiat de harnicul și fecundul Sadoveanu î. Ferice de oamenii nor- 
mali şi sănătoși, pe care nu-i rod îndoielile, șovăielile şi descurajările. 

În privința volumului n-am făcut nici o mişcare. Dacă se găseşte cineva 
la V. r. care să-şi ia asupră-și însărcinarea aceasta, bine ; dacă nu, rămîne că 
am primit de la V.r. suma de 600 de lei asupra prețului de editură a 2000 
de volume a nuvelelor publicate în urma Lumii dreptății. 

Ți-am spus că mai sînt 2 bucăţi apărute aiurea decit în Viața romă- 
nească. Să mi se ceară la timp şi le voi da. 

Am văzut, cu părere de rău, din cuprinsul scrisorii dumitale precedente 
că nici dumneata nu te găseşti într-o stare de [sic!] sufletească mai veselă 


decît a mea. 


1911, 23 aug., Tirgoviste 


Cu multă frățească dragoste, Joan A. Brătescu 

1 M. Sadoveanu publicase deja în Viaţa românească, VI, nr. 6, iunie 1911, 
p- 329—349, tălmăcirea scrierilor lui A. Russo: Piatra teiului, Legendă, Fragment dintr-o 
călătorie. El acceptă să traducă şi Iașii și locuitorii lui, în 1840, cae apare în Viaţa româ- 
nească, VII, nr. 9, septembrie 1912, p. 292—314. 

1911, noiemvrie 27, Tîrgovişte 1 
Iubite domnule Ibrăileanu, 


Iartă-mà că întirzii atît cu răspunsul la scrisorile dumitale. Ocupațiile 
şi lenea și ticăloşia. Sînt bine cu sănătatea. Citesc foarte mult, Acum m-am 
băgat în Gomperz, Les penseurs de la Grece?. Vreau să cunosc filozofia şi 
în general cultura greacă. În fiecare zi cuget şi uneori scriu la lucrarea despre 
care ţi-am vorbit, Ideile lui nenea Mache?. E un om pe care patimile şi 
nevoile și o mare nefericire l-a[u] adus la filozofie. Visez deci o carte de 
filozofie pe care s-o înţeleagă cei mulți, căci orice om filozofează, dar filo- 
zofează prost, pentru că adevărata și înalta filozofie e din pricina limbagiului 
inaccesibilă celor mulți. Nenea Mache o să fie un filozof pe care o să-l 
priceapă cineva, fără să fie în primejdie de a căpăta o meningită. E! dar de 
s-ar putea ca opera unui scriitor să iasă aşa cum o trăieşte el în capul lui!... 

Dumneata ce mai faci? Ce mai gîndeşui? Mă rog, la lași e profesor 
I. Petrovici? Nu ştiu dacă e același care a scris în Viata românească Ideile 
filozofice ale matematicianului Poincaré , dar un I. Petrovici a prezentat la 
Teatrul naţional o piesă, O viață sfărimată, foarte bună. Dacă e în Iași, 
dacă-l cunoşti, piesa ar merita din toate punctele de vedere să fie publicată 
în V. ră 

Dacă s-ar întîmpla cumva să vii prin București, nu uita să mă vesteşti. 
Aș Face tot posibilul să viu şi eu, să stăm de vorbă îndelete. 

Cu multă dragoste, Joan A. Brătescu 


Scrisoarea este trimisă pe adresa: G. Ibrăileanu, str. Română, Iași. 

2 Opera capitală a elenistului german Theodor Gompeiz, publicată între 1893 şi 
1909. 

3 Unul din titlurile provizorii ale romanului Mache Dumbrăveanu. 

4 Apărut în Viața românească, V—VI, nr. 12, decembrie 1910, p. 383-401, nr. 1—3, 
ianuarie-marție 1911, nr. 24—41, 205—224, 348—368. Studiul aparţine într-adevăr pro- 
fesorului de filozofie modernă I. Petrovici de la Universitatea din Iași. 

5 Piesa nu este publicată și nici recenzată în Viața românească. 

28 dec. 1911, Tirgoviște 
lubite domnule Ibrăileanu, 

Scrisoarea dumitale m-a hotărît să las de-o parte romanul la care 
lucrez acum cu dragoste în fiecare zi, de un rînd de vreme, și să scriu ală- 
turata schiță ! la care de mult mă gândeam. Bună o fi? Trebuie ceva schim- 
bat? A! ce mult mi-ar plăcea dacă ne-am putea întâlni ca să-ţi citesc cele 

optzeci de pagini prescrise * din Viaţa și ideile lui Mache Dumbrăveanu. Aş 
vrea să ţi le citesc ca încercare, să văd ai continua să citeşti o carte după 
citirea acestor optzeci de pagini sau ai lăsa-o la o parte, plictisit? Zic așa 
pentru că aceste optzeci de pagini vor fi cele mai puţin vii din toată cartea. 
Să nu te temi, eu cred că cu sirguință (desigur cu mare greutate), dar cu 
perseverență poţi să faci plăcută și pe înţelesul tutulora Critica rațiunii pure. 
Adică ce, asta să fie prima carte în care să se arate evoluţia credinţei, siste- 
mului de judecat despre lume a unui om? Și ce, nu se poate evita răceala 
unei teorii, făcând pe cititor să asiste la toate faptele care concură la for- 
marea acelei teorii în sufletul eroului ?.. Citeodată-mi pare rău de tot ce-am 
scris pînă acum. Ce n-aş face eu acum cu materialul risipit, firimiţit [sic] 
în schițele şi nuvelele mele... 
| Ce face Stere ? Unde e? Vine desigur la Bucureşti la 8 ianuarie. Merg 
şi eu. S-ar putea fără mine? 

Cu multă dragoste frățească, Joan A. Brătescu-V. 


1 Este vorba, probabil, de schița Moș Niţă FHirleţ, care apare în Viața românească, 
VII, nr. 1, ianuarie 1912, p. 49—53. 

23 ianuarie 1912, Tirgoviște 


Iubite domnule Ibrăileanu, 

M-am întîlnit mai ldeunăzi al Bucureşti ou P. Lăcusteanu t, factotum-ul 
Editurii revistei „Flacăra“ ?, și din una-ntr-alta a venit vorba despre schițele 
şi nuvelele mele, publicate în urma apariției volumului trecut. Mi-a spus că, 
cu mult entuziasm, s-ar angaja să le editeze „Flacăra“. Negreşit, i-am răspuns 
că sînt angajat cu Editura „Vieții româneşti“, de la care am primit un acont 
de 600 de lei. 

Acum, prietineşte şi fără înconţur, te rog răspunde-mi dacă „V.r.“ ar 
fi vexată dacă i-aș restitui suma plătită și aş da publicarea acelor nuvele 
„Flacărei“. O să te întrebi şi o să mă întrebi și pe mine de ce. Își răspund 
sincer. Desigur, de la Editura „Flacărei“ voi căpăta mai puţin decât de la 
„V. r.“. Nici n-am vorbit cu Lăcusteanu o vorbă măcar despre această parte 
a chestiunii. Dar m-a apucat aşa o absurdă, o ridicolă dorimță de a vedea 
reunite într-un volum acele bucăți. E absurd, criticabil, mic, — dar e așa. 
Cu care mă întâlnesc mă întreabă de noul volum şi vai! sânt şi eu o biată 
pațachină, ca toți scriitorii care vor să-și vadă volumul în vitrina lhbrăriei. 
E sctrbos, dar e așa... 

Acum, ca să uiţi puţin meschinăria celor de mai sus, ascultă una 
nostimă. 

Sîmbătă, la comitetul teatral, Duiliu Zamfirescu, după ce ne-a citit o 
scenetă într-un act, fără grozavă importanţă, a adus pe tapet „o chestie 
extrem de importantă“, pe care o punea în „vederea domnului director gene- 


* În sensul rar folosit de hotărît, definitivat. 

ral al teatrelor“. îi părea bine că e de faţă şi domnul Brătescu-Voinești, care 
probabil e prietin personal cu persoana de care va vorbi, fiind colaborator 
cu acea persoană de la revista Viaţa românească. 

(Uitam să-ţi spui că D.Z. e un om foarte plăcut, frumos, curat și 
citește bine: joacă citind şi vorbeşte minunat, chiar cînd n-are dreptate). 

Dar : „la chestie !* 

D. Z. a scos dintr-un ghiozdan un volum cu coperta albăstrie. 

— Mă rog (ne-a întrebat cu o privire circulară), cunoaşteţi dumnea- 
voastră acest volum ? 

Eu îl cunoşteam, ca unul care în vacanța Crăciunului l-am citit cu 
entuziasm, o dată pentru mine şi de vreo trei-patru ori pentru ai mei și 
vecinii mei. Ceilalţi nu-l cunoșteau. Era volumul lui Sadoveanu: Un insti- 
gator 3. 

Ar fi prea lung să-ţi reproduc tot discursul lui D. Z., prin care indica 
atenției directorului general al teatrelor incalificabila purtare a lui Sado- 
veanu. A citit câteva pagini, intonînd admirabil tendința subversivă a auto- 
rului ; şi se minuna, și nu găsea cuvinte ca să-și exprime îndeajuns mirarea, 
cum putea continua de a fi slujba al statului un om „cu atît mai primejdios 
cu cît are talent“, care în acest mod lucrează la minarea statului, la „între- 
ținerea spiritului care a produs cataclismele din 1907...“ 

— Dar ştiţi dumneavoastră că două corpuri de armată străină stau * 
gata la graniță să intre în țară ?! Acesta e un fapt istoric pe care vi-l certific 
eu, care în acele momente... | 

D.Z. înţelegea ca cineva să scrie ce-i trăsneşte prin gând; să descrie 
proprietarii prefăcuți în bivoli şi înjugaţi la plug, egumeni care-și înjură 
vizitiii și nu le dă [sic] o firimitură din bunătăţile cu care se îmbuibă, — să 
arate că stăpînirea și reprezentanţii ei strică sufletul oamenilor şi le încurcă 
rostul, — dar acel oim care scrie astfel de lucruri să-și dea dimisia din slujba 
ce ocupă. Nu poate, pe de o parte să măntnce din bugetul statului, iar pe 
de altă parte să lucreze la zdruncinarea lui. El, dacă ar fi ministru, l-ar 
da afară. 

Cînd i s-a tăiat răsuflarea, văzînd că ceilalți nu iau cuvântul, l-am 
luat eu. Zic: 

— Domnule Zamfirescu, asta nu e nimic. Eu am cunoscut pe unul 
care, fiind magistrat și fără a-și da dimisia, a scris o carte în care descria 
o anchetă deschisă împotriva unor țărani, arătînd cum erau de nedreptățiți, 
de mahrataţi, de schmgiuiți. Cartea se chema Viața la țară, iar autorul, 
Duiliu Zamfirescu. 

D.Z. nu şi-a pierdut cumpătul, s-a înflăcărat mai rău: 

— Nu e același lucru! Cele ce descriam eu erau pe atunci regula 
generală ; azi lucrurile s-au schimbat, azi nu mai există nici un proprietar, 
nici un arenidaș sau rare excepțiuni, foarte rare... 

Aş fi putut să tac, dar l-am întrerupt: 

— Adevărat că s-a schimbat ceva, dar ceea ce s-a schimbat mai cu 
seamă e autorul, care acum e victima iluziei, exprimată în zicătoarea franțu- 


* Stăteau, regionalism. 

zească : Chacun juge d'après soi *. Cum o să creadă în continuarea răului 
altora, acela cu care soarta s-a purtat ca o soră ? 

În vremea asta pe chipul lui Brezeanu se putea citi o grozavă obo- 
seală, pe al lui Leonescu 5, o adâncă încordare, pe al directorului, seriozitate, 
iar pe al amicului meu Evolceanu ô, un zîmbet, care sporea de cîte ori își 
întilnea privirea cu a mea. 
ani „D. Z. a reluat cuvîntul, citind cazul lui Spiridon Popescu, inspector al 
învățământului !!!, care ca și acest domn ațiţă la dezordine. 

Zic: 

— Domnule Zamfirescu, dezordinea de cele mai multe ori e o ondine 
care nu ne convine. 

— În sfîrșit, văz că dumneata ești sub îÎnrîurirea conducătorului revis- 
tei la care colaborezi împreună cu acest domn. Eu însă îmi mențin părerea 
și dacă aș fi ministru l-aș da afară. 

— Iar rostul lucrurilor ar preface fapta dumneavoastră spre triumful 
cauzei pe care o apără autorul. 

Discuţia a devenit generală. 

Evolceanu a fost de părerea mea ; directorul de părerea lui Zamfirescu. 
Apoi, treptat, discuția s-a generalizat, s-a deplasat... 

E foarte drăguţ D.Z. Am ieșit la braț. N-avea cuvinte să-și exprime 
părerea de rău că fiind invitat undeva nu putea prinzi cu mine. 

Bineînţeles, iubite domnule Ibrăileanu, aceste lucruri ţi le-am scris du- 
mitale ca unui bun prietin şi nu pot fi destinate publicităţii, cu toate că se 
joia atât de tare, încît se auzea din coridorul plin de solicitatori de tot 
elul. 


Cu toată dragostea, Joan Al. Brătescu-Voineşti 


P.S. Pentru Stere. Într-o zi la birt discutam despre relativitatea cunoș- 
tinţei. El vrea să mă facă să înţeleg că nu putem ști cum sînt lucrurile din 
afară de noi, că noi nu percepem decît senzațiile noastre proprii (calitative), 
pe cînd afară din noi etc., chestia cunoașterii lucrului în sine. 

Eu îi spuneam că, după părerea mea, vorbele cunoaștere în sine n-au 
nici un înțeles, sînt un nonsens; că nu poate exista nici o cunoaștere care 
să nu fie condiționată de organismul cunoscătorului ; că mi-e imposibil să 
cred în același timp în evoluţie, în treptata perfecționare a simţurilor, și 
tot în acelaşi timp că această penfecționare m-a dus la necunoaştere. 

Mai deunăzi în fața unui telefon mă gândeam. La optzeci de kilometri 
de aci a vorbit frati-meu. Ştiu bine că a vorbit. Nu mă pot îndoi că el a 
vorbit şi a zis desluşit: „Sosesc miine seară“. Cuvintele lui au făcut să vi- 
breze membrana telefonului. Această vibrare, împreună cu acțiunea himică 
[sic] a bateriei electrice, s-au prefăcut şi au determinat de-a lungul unei sîrme 
o perturbare moleculară pe distanța de 80 de kilometri. Ori în ce punct al 
firului de sârmă, în timpul conivorbirii, de-aș fi căutat vorbele lui frati-meu 
nu le-aș fi găsit, oricît aș fi cântărit, aș fi disecat şi analizat firul. Dar la 


* Fiecare judecă după sine. 

celălalt cap, la care ascultam eu, acea perturbare moleculară petrecută în 
sîrmă s-a reprefăcut în cuvintele, în timbrul, în intonația lui frati-meu! 
N-o fi aşa cu toate impresiile noastre? ? Kant, vrind să lupte contra scepui- 
cismului lui Hume, a dat naştere unui scepticism și mai mare și mai amar, 
lăsînd să se creadă că ar putea exista o cunoaștere în sine, pe care omul însă 
nu o poate realiza... A ! înţeleg că nu cunoaștem toate raporturile dintre lu- 
cruri, că nu cunoaștem toate însuşirile lor, că simţurile noastre sînt uneori 
supuse la iluzii, da ; dar că toată frământarea pe care o arată teoria evoluției 
m-a dus şi mă va duce la o eternă necunoaştere! Il y a de quoi se prendre 
la tête et se la fouler aux pieds * ! 

Cu dragoste frăţească, J.A.B.V. 


1 Locusteanu, Petre (1883—1919), ziarist şi minor scriitor satiric, în 1912 zdminis- 
tratorul revistei Flacăra. 

2 Revistă literară, artistică și socială de orientare eclectică, apărută la Bucureşti În- 
tre 1911 şi 1916 şi între 1921 și 1923. 

3 Apărut în Editura „Flacăra“, Bucureşti 1912. 

4 Brezeanu, Ion (Iancu) (1869—1940), actor român de mare prestigiu. 

5 Leonescu, Vasile (1866—1927), artist şi autor dramatic. 

€ Evolceanu, Dumitru (1865—1938), profesor de filologie clasică la Universitatea 
din Bucureşti. 

7 Acest pasaj în care este combătut agnosticismul kantian prin exemplul cu telefo- 
nul este reprodus aproape textual în Scrisoare, Viaţa românească, VII, nr. 2, februarie 1912, 
la p. 224—225. 

1912, ianuarie 29, Tîrgovişte 
lubite domnule Ibrăileanu, 

Negreşit că primesc ca volumul să fie publicat de „Viaţa românească“. 
Dacă ţi-am scris despre chestia cu „Flacăra“, e că mă gîndeam că poate în 
anul acesta să mântui romanul și atunci nu aș putea să ies cu două volume 
deodată ; şi vedeam că Editura „V.R.“ nu dă nici un semn că ar fi hotărită 
să editeze ea. Prin urmare e bine înţeles că „Flacăra“ nu mai are ce căuta. 

Acum iată ce te rog. A! dar mai întîi în privinţa ortografiei. Dacă 
crezi că trebuie ortografia academică, bine. Şi eu prefer ortografia academică. 


Cît despre propunerea lui la Academie, — să mä ferească Dumnezeu! Am 
gi v f k e . > p: . g 

päțit-o o dată și nu mă mai prinde. Înţeleg ca meteahna scrisului să nu 
producă cuiva nimic, — înţeleg ca meteahna scrisului să fie socotită celui 


care suferă de dinsa ca un capitis diminutio, care-l face impropriu de a 
ocupa situaţiile ce se împart cu dărnicie celor care n-au nici o valoare şi nici 
o competență, dar care cel puţin nu suferă de meteahna scrisului; dar ca 
după ce ai scris un volum, socotit de cunoscători ca bun, prin refuzul de a-l 
premia, tu, Academie, care te pretinzi că eşti instituţia Încurajatoare a artei 


* Sînt destule motive ca să-ţi iei capul și să-l calci în picioare. 

şi dispensatoare de valori, să discreditezi o operă, — să mă slăbeşti! Pînă 
aici! Sînt umilințe pe care nu le poate răbda nici cel mai larg suflet. Dacă 
Academia n-ar mai avea de premiat [decir ce voi propune eu spre premiare, 
ar face o mare economie. Nici mort !.. Şi mi-e ruşine de ce scriu şi totuşi nu. 

lată ce te rog. Nu s-ar putea să se imprime cu caractere niţel mai mari, 
cu spațiuri mai mari de pe margini și cu mai puţine rînduri într-o pagină? 
Uite, am făcut o socoteală ; aș putea zice, de cînd mama m-a făcut, atît 
calcul n-am făcut. Am luat o carte franțuzească, L'intelligence des abeilles 
a lui Maeterlink, am luat şi volumul meu În lumea dreptății, am numărat 
paginile, rîndurile dintr-o pagină şi literele dintr-un rînd și iată ce am 
constatat : 


Cartea franţuzească Cartea mea 


Pagini ce 313 Pagini . . o’ . 286 
Volumul e de două ori mai gros 

decît al meu. 

Rînduri într-o pagimă . . . . 23 Rînduri într-o pagină . . . . 35 
Litere într-un rînd . . . . . 30 Litere într-un rînd. . . . . 38 
Înmulțirea acestor pifre dă că în Înmulțirea acestor pifre dă un total 
volumul acesta sînt în total litere de litere 382.668 


205.970. 


Cu 205.970 de litere a ieșit un vo- 
lum care pare de două ori mai mare 
decît al meu. 


E pentru mine un adevărat mister 
că cu 382.668 de litere, iar la pa- 
gini numai cu o diferență în minus 


de 27 de pagini, volumul meu pare 
abia la jumătate cît cel francez. 


Am dus calculul mai departe și, împărțind numărul literelor de pe o 
pagină cu numărul total de litere, am ajuns la acest rezultat, care e aproape 
de necrezut : 

Imprimat volumul francez cum e imprimat volumul meu, el ar avea 
153 de pagini; faţă cu al meu ar părea o broșurică de nimic. 

Volumul meu, imprimat ca cel francez, ar fi de 450 de pagini, adită 
o dată şi jumătate cît cel francez. 

Dar de ce toate calculele astea, aproape tot atît de agreabile cît un 
calcul hepatic ? Pentru că nu sînt de prisos. Negreșit că, făcîndu-le, nu-mi 
scapă din minte că față cu eternitatea în timp și în spațiu tot volumul meu 
și toată frământarea mea nu face [sic] mai mult decît punctuaţia unei muşte. 
Dar în lumea noastră relativă, lucrul e în legătură cu altele pe care le con- 
siderăm importante. Socotim că scrisul corespunde unei necesități și împlineşte 
un rost mare. Scerim ca cetitonul să citească. Cerem ide la el sacrificiul de 
a ne citi. Atunci să-i înlesnim acest sacrificiu. Să ținem prin urmare seamă 
de slăbiciunile lui, vreau să zic de inferioritatea lui. El cînd dă 2 franci, se 
uită și la idimensiunile și la grosimea cărții. El n-are mici vreme, nici gust să 
facă comparațiile şi socotelile pe care le făcui eu. El judecă după înfăși- 
șarea externă. Să-l adamenim prin urmare printr-un volum mai voluminos 
(admiră, te rog, jocul de cuvinte!). Pe urmă, el vrea, și-i foarte legi- 
timă dorința, să citească cu înlesnire, să nu-l doară ochii citind, să nu fie 

silit să strîngă din sprîncene ca să-și încordeze atenţia, să nu confunde rîn- 
durile. Deci condițiile de tipărire trebuie să se supuie dorinții cetitorului de 
a nu fi abătut din drumul celei mai slabe rezistențe, si j'ose nvexprimer ainsi *. 

Chiar dacă condiţiile acestea ar scumpi editarea încît să nu mi se mai 
cuvie nimic, tot o [sic] prefer !. Își alătur pe lîngă aceasta 3 bucăți, publicate 
aiurea decât în V. r. Crezi că gluma memtà să fie publicată ? 

Ah ! niciodată profesia mea nu mi-a părut mai grea (profesia de avocat) 
decît acum cînd am atitea lucruri de scris şi atît de puţin timp slobod şi 
fără de valuri **. 

Mai am o rugăminte de făcut. Aş dori să am şi eu o corectură, neapărat. 

Și acum la revedere. Rău ne-a risipit soarta. 


Cu drag, Joan Al. Brătescu-Voinești 


P.S. Nu mai știu câte bucăţi sînt toate: 1. Din carnetul unui jurat, — 


2. Inimă de tată, — 3. Contravenţie, — 4. Nicușor, — 5. Taină, — 6. Blana 
lui Isaia, — 7. Patima, — 8. Călătorului îi şade bine cu drumul, — 9. Pri- 
vigbetoarea, — 10. Scrisorile lui Mișu Gerescu, — 11. Întuneric şi lumină, — 


12. Nenea Guţă, — 13. Bietul Tric, — 14. Metamorfoză, — 15. Niculăiţă 
Minciună, — 16. Un reghiment de antilerie, — 17. Moş Niţă Hlirleţ, Astea 
parcă sînt. 

În capul volumului, neapărat Întuneric şi lumină. Precuvîntare. Titlul 
volumului ?... Știu eu 2... Întuneric şi lumină 2... Umbre şi raze ? Firimituri 2... 
Aiar dumneata din aceste trei titluri care socotești mai nemerit. Parcă cel 

in urmă. 


1 Editura „Viaţa românească“ a satisfăcut în parte dezideratele scriitorului. Rin- 
durile dintr-o pagină au fost reduse la 30, iar literele dintr-un rînd la 35, 

1912, fevruarie 7, București 


Iubite domnule Ibrăileanu, 


Scriind la roman şi, la fiecare recitire (spre a mă repune în starea su- 
fletească în care mă găseam cînd am lăsat condeiul), constatind că tai şi las 
la o parte o mulțime de lucruri „de utilizat aiurea“, bag de seamă că e o în- 
vreagă parte de teorie care n-are ce căuta în roman. S-o lepăd cu desăvârşire 
nu-mi vine. Mă gîndesc că ea ar putea, lucrată cu oarecare meșteșug, să ser- 
vească drept o vulgarizare a unor idei filozofice. 

De aceea, mi-a trăsnit în cap să scriu o serie de scrisori unui prietin 
de şcoală 1. Toate la un loc ar putea alcătui o cîntare a minţii. Rînd pe rînd 
va fi vorba de antinomiile raţiunii, de creier, de evoluţie și adaptare, de 
religie, de omni re scibile et de quibusdam alliis ***... 

În a dintii trebuie să fie vorba de valoarea cunoștinței noastre ?. 


* Dacă îndrăznesc să mă exprim astfel, i i 
Cunoscută expresie a lui Miron Costin din Letopisețul Țării Moldovei. 

+ Corect: De omni re scibili et quibusdam aliis = despre toate lucrurile care pot 
fi ştiute şi chiar despre multe altele. Expresie folosită pentru a demasca falsa erudiție. 

Citeşte, vezi dacă-i place şi, dacă găseşti că e destul de pe înţelesul 
celor care nu sînt destul de familiarizați cu limbagiul filozofic, dacă găseşti 
că e destul de atrăgător [sic] ca să fie citită, dacă merită să vază lumina 
zilei în coloanele V. r., publică, — dacă nu, te rog, înapoiază-mi manuscrisul. 
Pe coperta revistei stă anunțat că manuscrisele nu se înapoiază. Gentileţea 
dumitale mă asigură că vei face cu mine această excepţie. 


Cu toată dragostea, Joan Al. Brătescu-Voineşti 


1 Scrisorile sint adresate, prima lui Ion A. Rădulescu-Pogoneanu, a doua lui G. Ibră- 
ileanu, a treia nu poartă dedicație, iar a patra şi ultima lui „nenea Mache“, personaj fictiv 
din romanul Mache Dumbrăveanu. 

2 Apare în Viața românească, VII, nr. 2, februarie 1912, p. 219—230. Precizăm că 
numărul din februarie al Vieții românești apare cu întirziere. 

1912, fevr. 9, Tirgovişte 


Iubite domnule Ibrăileanu, 

Titlul Întuneric şi lumină e bun. Ordinea poate ar fi aşa: 1. Întuneric 
şi lumină, 2. Nicuşor, 3. Scrisorile lui Mișu Gerescu, 4. Călătorului îi şade 
bine cu drumul, 5. Blana lui Isaia, 6. Metamorfoză, 7. Bietul Tric, 8. Moș 
Niţă Hârleţ, 9. Niculăiţă Minciună, 10. Privighetoarea, 11. Contravenţie, 
12. Din carnetul unui jurat, 13. Inimă de tată, 14. Nenea Guţă, 15. Taină, 
16. Un reghiment de antilerie, 17. Patimă |. 

M: se pare că ar mai fi și altele. Nu sînt sigur. 

Vreau să fac unele schimbări necesare. De aceea te rog să mi se tri- 
meată şi mie o corectură, pe care imediat o voi înapoia. Imediat. 

Conferinţa nu merită nici măcar o neînsemnată menţiune. Am vorbit 
despre Eminescu, scurt și banal 2. 

Ce crezi despre planul Scrisorilor, în genul celei ce ţi-am trimes? Sînt 
f. curios să cunosc impresia dumitale. 


Cu multă dragoste, Brătescu-V. 
carte poștală 


1 După aceste indicaţii a fost stabilită succesiunea nuvelelor și schițelor în volum. 

2 Cum scriitorul nu pierde de obicei nimic din ceea ce a formulat odată, ci „uti- 
lizează aiurea“, conferința s-a transformat probabil în Amintire dureroasă sau Luceafărul, 
ambele publicate în volumul Din pragul apusului, Editura „Cartez românească“, Bucureşti 
1943, p 43—50, 163—201. 

1912. fev. 14, Tirgovişte 


Iubite domnule Ibrăileanu, 


Am primit scrisoarea dumitale, care nu e nici lungă, nici proastă, după 
cum o catigoriseşti dumneata. Ea îmi slujeşte foarte mult. În scrisoarea mea 

discuțiunea nu este epuizată. A doua scrisoare va cuprinde, tot în acelaşi chip, 
viu (căci dumneata mi-ai făcut mare plăcere spunîndu-mi că scrisoarea mea e 
vie), urmarea discuţiei pînă la epuizare. 

Cred că greşeşti zicînd că numen, cunoaștere[a] în sine, îndoiala dacă 
există ceva în afară nu dau naştere la scepticism. Cred că nu trebuie zis nici: 
în lături cu metafizica, pentru că orice cunoştinţă mai complectă decît a ma- 
jorității e într-un sens metafizică. Ceea ce cu drept cuvint a discreditat 
metafizica sînt explicațiunile nesprijinite pe o cunoaștere amănunțită şi 
exactă şi controlată prin experienţe a realităţii, cu alte cuvinte generaliză- 
rile pripite. 

Cred că viața este împlinirea unei năzuințe de cunoaştere de sine a 
substanței acestei lumi (cel puțin așa apare ea pe pămîntul nostru), năzuință 
mai mult sau mai puțin împlinită, după cum vieţuitoarea e mai sus sau mai 
jos pe scara zoologică. 

Pe acest fir se poate înșira... Sau mai bine pe această temelie se poate 
clădi un sistem de filozofie admirabil, cu o morală nespus de binefăcătoare. 
Cu el se pot explica toate lucrurile ce par inexplicabile. 

Dar trebuie plecat dintr-un punct sigur, care nu poate lăsa loc nici unui 
fel de scepticism. Iar chestia numenului, a cunoaşterii în sine, a îndoielii 
dacă ceva există în afară de noi, dă loc nu numai la scepticism, dar și la 
arbitrar, la incoherenţă, la nebunie. 

În capul meu nu poate intra în același timp credința în adaptare la 
mediu, în influența mediului asupra formării simţurilor, şi tot în acelaşi timp 
îndoiala dacă există sau nu există în afară de o ființă vreun mediu extern ei, 
care a influențat modul ei de a fi. Sînt noțiuni care se exclud. Ori e adevărat 
că mediul a înrîurit asupra ființelor, şi atunci există, ori nu există, și atunci 
n-a putut influența. Tog așa nu pot crede în perfecționarea simţurilor pentru 
producerea necunoaşterii. 

Şi ce splendid de idealistă filozofie se poate clădi pe baza realistă de 
la care plec. N-ai idee ! 

Dar un sistem de filozofie nu face o ceapă deperată dacă el nu poate 
fi priceput decît cu primejdia căpătării unei meningite, sau dacă necesitează 
în prealabil pentru cetitor canonul învățării unei terminologii înspăimîn- 
tătoare. 

Sper că o să-ți placă (după ce le voi fi terminat) cum voi vorbi pe înţe- 
lesul tutulor despre pricina antinomiilor raţiunii, despre absurditatea terme- 
nului infinit şi despre multe lucruri care par de neînțeles, pentru că acei care 
vorbesc sau scriu despre ele parcă fac într-adins ; vor să convingă şi aleg stilul 
şi modul ide exprimare cel mai încîlcit posibil... Filozofia, ori aduce cu ea 
o mai justă înţelegere a lucrurilor și atunci trebuie să fie limpede ca cleșta- 
rul, sau e o încîlcire mai mult și atunci trebuie lepădată. 

O! câte am în minte, cîte am văzut, câte am pățit, câte am de scris... 
și în fiecare zi trebuie să-mi firimiţesc sufletul alergînd la judecătorie și la 
tribunal pentru căpătarea a 10—20 de lei, pentru ziua de azi și de mîine. 
Numai extremul interes pe care-l prezintă minţii mele toată problema vieţii 
şi a lumii mă împiedică de a-mi jăli soarta cît s-ar cuveni.. Putea-voi duce 
pină la sfîrşit și romanul, care mi se pare din ce în ce mai important, şi aste 
10—12 scrisori ?... Bine ; — ide unde nu, sănătate !.. 

Pînă acum văd că tot mai merge. Revenind de la tribunal, unde mă 
otrăveşte îngustimea de spirit şi a colegilor şi a judecătorilor, îmi pot regăsi 
echilibrul sufletesc după 200 de acorduri la pian : do, mi, sol, do—do, mi, 
sol, do !... Dar... fugit irreparabile tempus *, peste un an, (doi, trei, va trebui 
să renunţ la una din cele două ocupați, avocatură sau literatură. 


A ! dar văd că astea sînt doleanţe scîrboase. 
Cu multă dragoste, Joan Al. Brătescu-Voineşti 


Da, vreau corectura Scrisorii. 

22 fevr. 1912 [După ştampila poștei: Tirgovişte] 


Iubite domnule Ibrăileanu, 


Am primit scrisoarea și carta dumitale poștală. Aș putea răspunde : de 
vreme ce sîntem de acord asupra consecinţelor, asupra tablei de valori, asupra 
sensului vieţii, — e indiferent dacă avem diferite teorii a[le] cunoștinței. 

Aș putea răspunde aşa : dar altuia, nu dumitale. 

Dumitale îţi răspund: teoria cunoștinței e baza unui sistem de jude- 
cată — şi după cum va fi baza, aşa va fi de trainică sau de șubredă întreaga 
clădire. 

Și acum, ce trăinicie poate avea o clădire ridicată pe următoarea temelie : 


1) Există 2 feluri de cunoașteri: o cunoaştere condiționată, nevalabilă, 
ŞI O cunoaștere în sine, neaccesibilă. 


2) Există 2 raţiuni : una pură care duce la absurd şi alta practică, izvo- 
rîtă dintr-o cunoaştere nevalabilă. 

Peste cîteva zile vei primi a doua Scrisoare !, în care arăt pricinile anti- 
nomiilor lui Kant. E gata, dar nu-mi place. Nu e destul de vie, e prea teore- 
tică. Vreau s-o fac [sic] încât să se citească singură, fără nici o strădanie din 
partea cititorului. 

Ce frumos e articolul dumitale către Caragiale?! L-am citit de cîteva 
ori. Minunată bucata Pentru „Flacăra“ 3 din Miscellanea. 

Aştept corectura Scrisorii. Aştept şi corectura volumului. Mai în fiecare 
bucată e cîte ceva de schimbat, adică de corectat. 

Şi- acum, iată ce mă piu de mult sà- -ți spun. Nu e cu putință să iasă 
revista mai regulat ? Lucrul nu e fără însemnătate. Scoaterea revistei e pornită 
din dorinţa sinceră, dezinteresată, de a cultiva şi a educa poporul sau o parte 
a lui. Ei bine, unul din cele mai mari cusururi ale românului e lipsa noțiunii 
de timp. Viaţa românească întreţine prin neregularitatea și tardivitatea apariţiei 
ei această lacună a educaţiei românului. Ar fi de un folos, cel puţin egal cu 
acel al cetirii nuvelelor, împrejurarea că fix și precis, ca apariția unei stele 
la meridian, în ziua de 1 al [sic] fiecărei luni, omul să primească numărul 


* Timpul fuge ireparabil. 

din V. 7. Mie mi se pare că asta ar fi de un grozav efect educativ. Nu s-ar 
putea ajunge la acest rezultat scoțindu-se o dată un număr dublu, pentru 
2 luni 4? 

Cu multă dragoste, Joan A. Brătescu-V. 


1 Vezi nota 1, scrisoarea lui I. Al. Brătescu-Voinești din 17 iulie 1912. 

2 În Viaţa românească, VII, nr. 1, ianuarie 1912, p. 98—101, articol scris cu pri- 
lejul aniversării a 60 de ani de la nașterea scriitorului, 

3 Idem, p. 133—136, notă sclipitoare de vervă şi ironie în care, o dată cu com- 
baterea afirmației că versurile lui T. Arghezi, publicate în Viaţa românească, sint „năzbitii“, 
se face procesul moravurilor literare ale acestei reviste. 

4 Se pare că propunerea a fost acceptată, deoarece pentru prima oară în acest an 
apar cuplate numerele 5—6 și 7—8 ale Vieţii românești. 

1912, few. 27, Tirgovişte 


Iubite domnule Ibrăileanu, 

Mulţumesc pentru mandat. Am primit și scrisoarea şi cărțile dumitale 
poştale. Ortografia din corectura ce mi-ai trimes e bună. Să se urmeze cu ea. 
Îmi place foarte mult litera. E vădeaţă, desluşită, vine în ajutorul sărma- 
nului cititor. 

Am cetit măgăria din Flacăra!. Mă mir din partea lui Banu?, pe 
care-l bănuiam om de ispravă. Știu acum că el figurează de formă pe copertă 
ca director. Toate le face și desface la acea revistă un domn Lăcusteanu, 
care e şi pe la Viitorul? și Voințat, cel mai tipic arivist, unul din mulții 
care cred că şiretenia e inteligenţă și îndrăzneala valoare și impertinenta 
spirit și așa mai Încolo. 

Am trei scrisori şi patru telegrame prin care Banu mi-a cerut colabo- 
rarea la Flacăra. În urma atîtor insistențe i-am dat o schițișoară. Îndată 
ce am văzut însă reclama americană și procedurile de scamator, de pana- 
Tamagiu ale factotum-ului de la Flacăra, înţelegi uşor că m-am căit și mă 
călesc că am căzut În această cursă, 

Sînt de părere că nu trebuie răspuns absolut nimic în V. r.5. Aşa 
oameni trebuie lăsaţi să se asfixieze în propria lor scîf r ]nă. 

Eu, ca vechi prieten al V. r., nu întrebuințez împotriva Flacărei nici 
o altă răzbunare decît aceea ide nu mai colab[olra niciodată. Şi dacă și Ga- 
doveanu ar face aşa... 

În curînd își voi trimete a doua Scrisoare. Am prefăcut-o încă o dată 
şi tot nu mi se pare destul de concretă. E o parte de teorie, cu chestia infi- 
nitului, care trebuie însufleţiră. 

Cu multă dragoste, Joan Al. Brătescu-Voinești 


1 La rubrica Ecouri din Flacăra, nr. 19, februarie 1912, p. 152, se dă un răspuns 


injurios, în special la adresa lui G. Ibrăileanu, la nota Pentru „Flacăra“, citată cu entu- 
ziasm de I. Al. Brătescu-Voineşti în scrisoarea din 22 februarie 1912. 


Lil 


2 Banu, Constantin (1873—?), politician liberal și autor de versuri facile sub pseudo- 
pseudonmiul Mefisto; a fost directorul revistei Flacăra pînă în februarie 1922. 

3 Ziar din Bucureşti, oficiosul partidului național-libera]. 

4 Titlul complet: Voința națională, ziar liberal din București. 

5 Viaţa românească se abţine într-adevăr de la orice răspuns, În Post-Scriptum, Ceea 
ce nu putem admite, din nr. 2, februarie 1912, p. 316, C. Stere informează publicul citi- 
tor că în viitor Viaţa românească refuză să mai polemizeze cu această revistă, deoarece 
„cînd deosebirea de apreciere a unui literat atrage după sine grosolănii şi insulte ca acele 
din Flacăra (No. 19), discuţia nu mai poate face parte din literatură.“ Cu consecvență, 
la rubrica Revista revistelor din Viaţa românească este ingnorată Flacăra de la această dată 
şi pînă în mai 1922, cînd C. Banu nu mai era directorul revistei. Notăm că Post-Scriptum-ul 
lui C. Stere este trecut sub tăcere de Flacăra. 

6 Vezi nota 1, scrisoarea lui I. Al. Brătescu-Voinesti din 17 iulie 1912. 

1912, martie I1, Tv. 

Iubite domnule Ibrăileanu, 

Ce mai faci ? Îmi pare rău că nefiind tocmai bine (o gripă sau româ- 
neşte o troahnă tătărască), nu m-am putut duce azi la Bucureşti, la întru- 
nire, unde m-aș fi întîlnit cu Stere, de care mi-e dor. 

Ce se face cu volumul? N-am mai primit nici o corectură de la cea 
trecută, ultima. 

Ce te faci de Paşte? 

Eu unul aştept vacanţa cu mare nerăbdare. 

Cînd crezi că va apare volumul ? 

Aştept un rînd de răspuns și pînă atunci te îmbrățișez cu dragoste, 


Brăt-V. 


carte poştală 

1912, martie 18, Tv. 

Iubite d-le Ibrăileanu, 

Nu cred să pot trimete Scrisoarea a 2-a! pentru numărul de martie. 
Sînt sigur, adică, de imposibilitatea de a o trimete. 

Am fost săptămîna asta şi bolnav de foarte hărțuit. , 

Acum, în aste citeva zile de vacanție, să vedem ce voi putea face. Își 
mulțumesc cu recunoștință pentru grija ce pui pentru corectură. 

Acum, recitind Scrisorile lui Mișu Gerescu, mi-au plăcut. Aceluia care 
nu Va gusta tot ce am pus eu în ele, n-am ce-i face... Cred însă că figura 
lui nenea Antonache va place fiecăruia. 

Cu multă frățească dragoste, Joan A. Brăt-V. 


1 Vezi nota 1, scrisoarea lui I. Al. Brătescu- Voinești din 17 iulie 1912. 

71 
19.1V.912 [După ştampila poştei: Tirgoviste] 


Pi 


Iubite domnule Ibrăileanu, 
De o săptămînă nu am mai primit corectură. Ce s-a întîmplat? Te 
rog vezi dumneata. Lucrez şi în curînd îţi voi trimete. Aș dori să-mi văz 
apărut acest al doilea volum de nuvele. Președintele Academiei! m-a sfă- 
tuit în mod extrem de afabil și cu mare insistență să-l prezint. Ce zici ? Mi-a 
spus că ceea ce s-a întîmplat în trecut li s-a părut atît de nedrept încît a de- 
terminat schimbarea regulamentului ; așa că azi, pentru decernarea premiilor 
literare, nu votează decît secția literară. 
Aştept corectură. Îmi făgăduiseşi pentru fiecare zi. 
Cu multă frăţească dragoste, 1.A.B.-V. 


carte poştală 


1 Iacob Negruzzi. 


[Nedatată. După ştampila poştei: Tirgoviște, 10 mai 1912] 

Iubite domnule Ibrăileanu, 

Dă drumul volumului așa, numai cu 200 de paginii. A fost anunțat 
de atîta vreme şi cum acum sînt înhămat la Scrisori și la roman, nu știu 
de aş putea în curînd să mai scriu vreo bucată. Și apoi nu ştiu dacă înţelegi 
stare[a] sufletească ciudată, care te face, tocmai pentru că trebuie un lucru, 
să nu-l faci de loc. Am rămas în hotărîrea de la început: nu mai este nici 
o vorbă de prezentare pentru vreun premiu. Nici nu mă gîndesc. Prin ur- 

ST S N, A 
mare să iasă. Vreau să dau drumul odată acestor firimituri. Îmi stau parcă 


de-a curmezișul. Și 
Ce mai faci? Eu de cîtăva vreme sînt într-un hal de enervare bolnă- 


vicioasă, de mi-e silă de mine. Nu e ușor de trăit pe lume. 
Cu multă frățească dragoste, Joan Al. Brătescu-Voi. 


P, S. Îmi dai voie ca a doua Scrisoare să ţi-o adresez dumitale? Răs- 
punde. 
carte poștaiă 


1 Volumul de nuvele şi schițe Intuneric și lumină, care are efectiv 213 pag. 

[Nedatată. După ştampila poştei: Tirgoviște, 7 iunie 1912] 


lubite domnule Ibrăileanu, 
Ce mai faci? Ce mai nou cu volumul? Nu mai știu nimic. Te rog 


răspunde-mi un rînd când îl voi putea avea. 

În fiecare zi stau de vorbă cu dumneata în Scrisoare, pe care ţi-o 
scriu și n-o mai sfîrșesc. 
Trebuie să fiţi în ropot cu serbările 2. 
Aştept cu nerăbdare o veste bună despre volum. 
Cu dragoste, Bră.-Voi. 


carte poștală 


1 Vezi nota 1, scrisoarea lui ĮI. Al. Brătescu-Voineşti din 17 iulie 1912, 
2 Inaugurarea la Iași, cu deosebit fast, a monumentului lui Alexandru Ioan Cuza, 
anunțată de Flacăra, nr. 32, din 26 mai 1912, p. 249, în articolul Serbările de la lași. 

1912, iunie 27, Tîrgovişte 

Iubite domnule Ibrăileanu, 

Oi fi supărat, amàrît (cine e ferit de amărăciuni ?) și vin să adaog şi 
eu prin această scrisoare încă o doză. Crede-mă că o fac constrins. Am să 
fiu cu dumneata foarte sincer. 

Peste 2 zile se închide tribunalul. Intru în vacanţă în situaţia ur- 
mătoare : 

Numerar 82 de lei ; 

Somaţie de la Credit să-mi plătesc ratele întîrziate, căci la caz contrar 
îmi va vinde casele ; l 

Somaţie de la percepţie pentru plata contribuţiilor ; 

Somaţie de la doctor să plec din preajma tribunalului măcar 15 zile, 
dacă vreau să nu mă dărîm. 

Ce e de făcur? 

În desperare, mă adresez dumitale. Văd pusă în comerț a 7 mie din 
Lumea dreptății. Cine ţine contabilitatea Editurii ? Mi se mai cuvine ceva 
din editarea ei 1? 

Cîte exemplare s-au tras din noul meu volum? Nu s-ar putea să gä- 
sesc cui să cedez editarea a atitor volume cît va socoti că se vor vinde? 

Suferi, dragul meu, urmările gentileții dumitale, căci dumneata mi-ai 
propus Editura „Vieţii româneşti“, în condiții frăeşti. 

Nu mai e nevoie să-ți explic durerea cu care-ţi scriu aceste rînduri, 
care trivializează nişte raporturi atît de ideale ca acele dintre noi. E mai 
bine de o lună de cînd îţi scriu și nu mai isprăvesc o Scrisoare? destinată 
publicității. Şi, în loc să-ţi trimet pe aceea, împrejurările mă silesc să i-o 
trimet pe aceasta. E o ticăloșie. 

Primeşte, te rog, o frăţească stringere de mînă, 

Ioan Al. Brătescu-Voineşti 


1 Pe verso plicului scrisorii se găsește următoarea notă, scrisă de mîna lui M. Carp : 

În lumea dreptăţii 


Ediţia l-a. . . . . . 2.000 exemplare a 1,50 lei (25% remiză librari) 
Cheltuieli : 1.400 lei Brătescu 
1.736,95 lei tipar, hirtie, expediţie 


3.136,95 lei 


Încasar : 2.819,75 
Rămas dator 
Brătescn 317,25 
Ediţia Il-a. . . . . 4.000 exemplare 
Cheltuieli - 400 lei Brătescu 


2 Vezi nota 1, scrisoarea lui I. Al. Brătescu-Voineşti din 17 iulie 1912. 

1912, iulie 5, Tîrgovişte! 

Iubite domnule Ibrăileanu, 

Nu cunosc destul de bine pe domnul Carp ?, de aceea, în loc de a-i 
scrie dumisale, îţi scriu dumitale, cu toate că simt sincer o mare mâhnire că, 
în loc de a întreține cu dumneata numai relațiunile pur intelectuale, cum! 
s-ar cuveni, sînt nevoit să le pîngăresc cu ohestii de acestea. Desigur și Dum- 
neata vei fi simțind, cum simt și eu, o invincibilă idiosincrazie pentru afaceri. 
Dacă n-aş fi așa, aș fi azi om bogat. Dumnezeu ştie că eu n-am încasat în 
profesiunea 'mea de avocat nici măcar a cincea parte idin onorariile ce mi. 
s-au fixat de diferiți clienți. Am cîștigat procese importante; s-au dus 
oamenii, nu i-am mai văzut. Unuia nu i-am pretins dreptul meu, pe unul 
n-am dat în judecată. Pe de altă parte, dragostea de cugetare mă face să 
nici nu Idoresc prea multe afaceri. Sînt singurul avocat din acest barou care 
nu am secretar, adică samsar. Și, în sfârşit, prin naștere, prin fire, nu mă pot 
constrînge la privare de la unele gusturi. :Alm încercat, dar n-am putut reuși, 
să mă privez de tot ce depăşeşte strictul necesar. Iată de ce în loc de stare 
am datorii şi de ce mi se întîmplă să intru în vacanță cu idesăvirşire lipsit 
de mijloacele de a suporta încetarea muncii. 

În desperare ţi-am scris scrisoarea trecută. Neştiutor de toate cheltuie- 
lile Editurii, neștiind că preţul volumului se redusese la 1,50, îmi făcusem 
următoarea socoteală. Văd în comerț spre vînzare a 7 mie idin L/umea] 
dr[eptăţii]. A 2 lei, asta face 14.000. Am primit 3.900. Poate mi s-ar mai 
cuveni vreo 2.000 de lei. Acum, în urma contului, văd că socotelile mele 
erau greșite, că nici nu s-au acoperit cheltuielile făcute. Deci am greșit. 

Sînt nedumerit asupra unui lucru. Suma de 600 de lei ce am primit 
asupra noului volum e socotită în cei 3.900 de lei arătați în cont sau nu? 
Din corespondența noastră nu pot să-mi dau seama nici de cum. 

Îmi pare bine că-ți place volumul. Mie însă nu-mi place mai mult 
Călătorului... decît toate. Și poate că n-ai dreptate în ceea ce spui despre 
români faţă de evrei. Eu nu cred că sîntem învinşi de evrei. Ne-aș socoti 
învinşi atunci cînd exemplare de seamă ale naţiei noastre ar fi evrei. Exem- 
plare[le] acestea încă nu se cheamă Finkelștein sau Bercovici sau Fuhn sau 
Goldenberg. Se cheamă deocamdată Grigorescu, Eminescu, dr. Marinescu, 


9 — Scrisori către G. Ibrăileanu — c. 1460 115. 


Babeş, Vlaicu, Enescu, Vlahuţă, Goga, Coșbuc. Şi nu e nici o primejdie în 
această privință. Evreii şi la noi, ca pretutindeni, au încă în sufletul lor o 
ierarhie de valori care nu se va schimba în curînd ; iar pe acela care s-ar 
încerca să-i convingă că lumea se cârimuiește şi înaintează de idei şi ar lupta 
să-i aducă (pe acea cale, evreii l-ar crucifica din nou. 

Şi apoi îţi mărturisesc că niciodată nu am preferat un român ticălos 
unui străin de ispravă. Primejdia a mare a neamului și a omenirii întregi 
este concepţia ticălos materialistă, care conduce pe cei mai mulți şi pe 
însăși [sic] conducătorii în care sperăm. Această concepție materialistă, pusă 
în aplicare, produce rezultatul că cinci milioane de oameni se istovesc pen- 
tru a face să trăiască o minoritate de trîntori. Această concepție aplicată 
ajunge la cea mai revoltătoare repartiție de bunuri. Această concepţie per- 
mite să se lăfăiască, în situații nemeritate și uzurpate, nulități care nu fac 
nimic; iar aceia care-și slujesc neamul, prefăcîndu-și în cîntice propriile 
lor chinuri, să fie îngropaţi cu talerul. Această concepţie te face să regreți 
trecutul ; căci îţi mărturisesc că prefer de o mie de ori o societate în care 
dedesubt] să fie sc[l]avi, iar deasupra să fie splendidele nume ale eternei 
culturi greceşti, decît o societate în care a dispărut numele sclaviei, nu însă 
şi realitatea ei, o societate care tolerează opresiunea celor mai mulți, pentru 
ca deasupra să se lăfăiască în trîndăvie o minoritate de X care nu fac nimic 
pentru neamul lor, nimic. 

E poate o deşertăciune ca toate deşertăciunile, dar gîndul că, asfixiat 
de gheara nevoii, mai găsesc încă timpul şi putinţa de a conlucra (modest) 
la vaza neamului meu, mă anesteziază la toate netrebniciile vieţii. Are chiar 
un mare haz întorsătura de lucruri care face ca fii[i] acelora care se uitau 
de sus şi lăsau să moară de foame pe Eminescu, să zică acum graseind: 
„neamul nogtru caghe a pgodus pe Eminescu“. 

Încolo sînt bine. Romanul progresează şi în fiecare zi făţuiesc și răsfă- 
ţuiesc Scrisoarea căre dumneata. 

Petrecere bună. Îmi pare foarte rău că nu mă pot învrednici de a 
petrece o vacanță împreună. 

Cu frățească ldragoste, Joan Al. Brătescu-V. 


P. S. Felicitările mele Universităţii pentru numirea dumitale3. Să 
trăieşti ! 

1 Scrisoarea aceasta şi alte patru care urmează sînt expediate la Mănăstirea Neamţ. 

2 Mihai Carp, colaborator permanent al Vieții româneșit, administrator al revistei şi 


Editurii „Viaţa românească“. 
3 Numirea lui G. Ibrăileanu ca profesor titular la catedra de literatură română a 


Universității din Iaşi. 

1912, iulie 17, Tîrgovişte 
Iubite domnule Ibrăileanu, 
Îți trimet aici alăturat Scrisoarea deschisă ! pe care, de vei găsi-o vred- 
nică de publicat, ne rog să faci să se publice în V. r. ; dacă nu, te rog să mi-o 
înapoiezi. Precum și spuneam altădată, vreau să fac vreo 12 scrisori care în 

total vor avea o legătură. Titlul tutulor la un loc ar fi Sensul vieții, încer- 
care 2 sau altul la care mă voi gîndi. Voi încerca în celelalte scrisori să do- 
vedesc că Viaţa este împlinirea unei năzuințe de a cunoaște; că substratul 
tutulor Întîmplărilor e o voinţă, nu însă absurdă și inconștientă și fără scop, 
cum pretinde Schopenhauer, ci o voinţă care tinde la o cunoaştere din ce 
în ce mai deplină. Mă voi încerca să analizez și să dovedesc factorii care 
au conlucrat şi conlucrează şi conștient şi inconştient la îndeplinirea necon- 
tenită [a] acestei năzuințe. Apoi, în ultimele scrisori, voi încerca să arăt 
pricinile care stînjinesc împlinirea acestei năzuințe și vădit treptata lor 
învingere. 

Am ales forma asta a scrisorilor pentru că îmi permite să spui lucru- 
rile mai pe înțelesul tutulora. Mi-e groază de scrierile care impun cititorului 
o anumită preparare și familiarizare cu un limbagiu special. 

Romanul e aceeaşi idee, prefăcută în dramă. 

Scrie-mi un rînd 'dacă-ți place această scrisoare. 

La revedere cu bine, Joan Al. Brătescu-V. 


1 Cu titlul Scrisoarea H-a, se publică în Viaţa românească, VII, nr. 7—8, iulie-au- 
gust 1912, p. 96—105. 
2 Proiectul a fost abandonat. 

1912, august 4, Tîrgovişte 
lubite domnule Ibrăileanu, 


Te rog sărută frumos mîna fiecăreia din doamnele şi strînge afectuos 
mâna fiecăruia din prietenii care au iscălit carta poştală ce am primit de la 
mănăstirea Neamţ. Sînt extrem de măgulit; vorbele nu pot reda calda tre- 
murare și dulcea tremurare pe care mi-o pricinuieşte gîndul că ați petrecut 
citindu-mă, 

Îmi pare rău că nu sînt în măsură, drept recunoştinţă, să vă trimet 
una din cele cinci schiţe și nuvele care mă chinuiesc de multă vreme, dar care 
nu sînt încă bine coapte. Da, am cinci proiecte: Georgescu G. G., Cinstit 
negustorește, Visul unui rabin 1... dar bag de seamă că fac o mare prostie. 
Ce-o să înțelegeți dintr-un titlu, care poate nici nu va rămîne? 

Teamă mi-e însă că cele mai frumoase bucăți ale mele vor fi acelea 
pe care nu le voi fi scris... 

Îmi pare foarte rău că nu ești sănătos cum s-ar cuveni. Nici eu nu 
sînt grozav, dar, mulțumesc lui Dumnezeu, nu sufăr de insomnie, dimpo- 
trivă, afară de nopțile în care mă trezește durerea [hJiperacidității sto- 
macale, dorm şapte ceasuri în şir, pe aceeaşi parte. 

Aştept cu nerăbdare studiul dumitale asupra lui Vlahuţă? și îndată 
ce-l voi fi citit își voi spune părerea mea asupra lui. 

Acum lucrez la trei lucruri deodată. La roman, la o traducere silnică? 
și la a treia scrisoare, adresată domnului O. Zarzara. Am primit de la 
dînsul o scrisoare persiflantă, la care răspund. Poate că această serie de scri- 
sori să fie pentru mine vioara lui Ingres, dar eu iu la ele și sper că toate 

la un loc, cînd vor fi terminate, vor avea o unitate mare, care nu se bă- 
nuiește măcar din aceste 2 scrisori publicate pînă acum. i 

Planuri multe, planuri mari, planuri frumoase... dacă n-ar fi nici ele 
m-aş fi înecat de mult în mocirla vieţii de aici, unde nu e nici un căpitan cu 
tîmple albe, ci numai şi numai Gheorghii 5. Și mi-e necaz pe ei, nu de alt- 
ceva, dar sînt aşa de ridicoli și așa de meschini, încît partea lor de urfciune 
îmi ascunde partea vrednică de compătimire. Săracii ! 

Mi-a revenit deunăzi amicul meu lozef Bailăr 5. A venit să mi se je- 
luiască de o nemulțumire pe care îmi pare rău că n-am cunoscut-o mai din 
vreme c-o puneam în Contravenţie. Ştii cît iubeşte el pe Iză, nevastă-sa, 
ovreica grasă cu mutră de păpușă speriată. Mai deunăzi domnul lozef a 
venit, a bătut la uşa biroului, a intrat legănîndu-se şi răsucindu-și pălăria; 
după oarecare codeală mi s-a plîns aşa : 

— Nevastă m-a trimes, — iu n-aş fi venit; dar ea mi-a zis: „du-te la 
domnă lunel, ală e om bun, spune-i cum devine, poate ne-nvaţă ceva“. Şi 
aşa am venit. 

— Ce e? 

— Ştiţi că mai-nainte la hanu galben, peste drum de noi, a ţinut 
cîrciumă, astă, Iorgu Lăzescu, om bun și el și nevastă. Trăiam bine; nu 
ceartă, nu nimic. U dată n-am auzit o vorbă rea, ferească Dumnezeu. Acum 
de la sfinvu Gheorghe s-a mutat, în locul dui, Vasile Crisvu, bulgaru. Trebui 
să-l cunoaşteţi dumneavoastră, mai-nainte a ţinut hanul de la Parţacof... 
Aşa oameni răi, așa oameni mujici şi el şi nevastă și băieţii din prăvălie! 
“Toată ziua se leagă de noi, toată ziua ne-njură și pe mine şi pe nevastă. 
Murdării, coji de raci, aruncă sub fereastra noastră. Pentru ce ? Ce i-am făcut ? 
Nimic. „Jidove, jidane, jidaucă, jidancă !“ ori de cîte ori ne vede. Pentru ce ? 
Nu poate nevastă să facă un pas afară din casă fără s-o înjure... Ea are așa 
obicei să umble pe trătar... lu nu mă plimb pe trătar. Toată ziua cu treburi, 
duc gaz aici, duc colo, umblu destul ; dar ea, femeie grasă, toată ziua să stea 
în prăvălie nu face. Aşa, după masă, are ubicei: umblă pe trătar, ca să 
facă mișcare. Și bietu tat-su, l-aţi cunoscut, tot aşa avea ubicei, după masă 
umbla pe trătar ; i-a rămas astă de la tat-să. Ce, n-are voie? Cum o vede: 

a Rene oa A zel vea ; T T pla 
„Jidaucă ! jidincă ! să plimbă jidaucă !“ și el şi nevastă și băieţi din prăvă- 
lie. U dară, de două ori, în toate zilele, de la Paște și pînă acum. Iză intră 
în casă şi plînge şi plînge... Iu cînd o văz plîngînd, așa-mi face, nu ştiu cum 
să zic; mai bine... D-aia mă rog, ce mă-nvăţaţi să fac? Ce pot să fac? 


. . . . . . . . . . . . . . . . . 


Am fost la Vasile Bulgaru pe care-l cunosc, e alegător la colegiul al 
doilea. Am chemat şi pe nevastă-sa şi pe toți băieții din prăvălie şi le-am 
spus că Iză Bailăr e vară al doilea cu nevastă-mea și mi-au făgăduit că n-or 
s-o mai amărască. De ce s-o mai întîmpla o să te ţiu în curent, 

Pînă atunci cu îmbrățişări dumitale și cu multă dragoste prietenilor, 


loan Al. Brătescu-Voinești 
1 Observăm că la proiectele de nuvele şi schiţe, ale căror titluri fuseseră indicate în 


scrisoarea din 26 mai 1911, se adaugă acum titlul unei nuvele noi, Georgescu G. G., care 
a fost de asemenea abandonată. 

2 Apariţia lucrării lui G. Ibrăileanu, Opera literară a d-lui Vlahuță, în Editura 
„Viaţa românească“, a fost anunţată la Miscellanea din Viaţa românească, VII, nr. 4, apri- 
lie 1912, p. 137. 

3 Nu se poate identifica, nefiind publicată. 

4 Personaj din romanul Mache Dumbrăveanu. 

5 Personaje din Întuneric și lumină. Predoslovie, căpitanul cu »timple albe“ întru- 
chipind pe „învinsul“ societății, sensibil la frumuseţile literaturii, Gheorghiu pe „învingă- 
tor“ și ca atare insensibil și grosolan sufletește. 

ë Personaj din schița Contravenție. 

1912, sept. 7, Tîrgovişte! 
Iubite domnule Ibrăileanu, 


Ce mai faci? Ce mai fac ceilalți prieteni? N-am mai primit de mult 
nici o ştire de la dumneata și nici volumul asupra lui Vlahuţă ?, pe care-l 
aștept de mult. 

Nu ştiu care din prietenii care au fost pe la mănăstirea Neamț în va- 
canţa aceasta, întorcîndu-se în Bucureşti, a spus cuiva de la Flacăra că eu 
mi-am luat angajament cu dumneata de a nu mai colabora acolo, raportînd 
în totul ceea ce ţi-am scris eu dumitale, cu prilejul obraznicei notițe din acea 
revistă. 

Acum am primit patru scrisori consecutive de la acea revistă, cu ru- 
găciuni, cu stăruinţe, cu fixări de onorar lunar, ca să colaborez cu orice preţ. 
În sfârșit, deunăzi, Banu “mi-a trimes aci într-adins {pe Irimescu 3, cu misiunea 
de a mă executa. De la el ştiu că lui Banu i-ar fi spus cineva de corespon- 
dența dintre noi și că directorul Flacărei ţine cu orice preț [sic]. Irimescu 
era însărainat să-mi avanseze şi un acont. Azi din nou altă scrisoare. 

Precum vezi, un prietin mi-a creat această situaţie dificilă de a mă 
pune între dumneata şi Banu. Nu ezit nici un moment de a te prefera pe 
dumneata şi rostul acestei scrisori nu este altul decît de a te ruga să reflectezi 
care din vizitatorii din vara aceasta sau care dintre prietenii dumitale a 
putut comite această indiscreție, pentru a şti să te fereștui de el pe viitor. Eu 
unul nu am vorbit cu nimeni despre scrisoarea mea către dumneata ; și de 
cîte ori verbal mi-a cerut Banu să-i trimet ceva pentru Flacăra m-am scuzat 
că n-am nimic gata, că sînt prea ocupat cu altele... N-aveam nici un interes 
să mă stric cu el, declarindu-i categoric că nu vreau să mai colaborez la 
fițurca lui. 

Acum indiscreta necunoscutului prietin o să mă silească să-i răspund 
că nu voi mai colabora. Cuvintele lui Irimescu: „domnul Banu m-a însăr- 
cinat să vă spun că apariţiunea vreunei prime bucăţi aiurea decît în Flacăra, 
ar însemna confirmarea celor ce i s-au spus...“ mă împing la o declarare cate- 
gorică lui Banu. 


Îmi pare rău că nu am nimic gata de trimes V. r. 
Cu frățească dragoste şi cu vorbe bune prietenilor, 


Ioan Al. Brătescu-Voinești 

1 Scrisoarea este reexpediată de poştă de la Mănăstirea Neamţ la adresa din Iaşi 
a lui G. Ibrăileanu : str. Lascăr Catargiu, nr. 12. 

2 Opera literară a d-lui Vlahuţă, teza de doctorat a lui G. Ibrăileanu, a fost tipä- 
rită în Editura „Viaţa românească“ dar a ars în depozit în 1912. Ea a fost publicată apoi 
în Viața românească, VIII—IX, nr. 10 şi 11—12, octombrie-decembrie 1913, p. 19—44, 
152—178 şi nr. 1—3, ianuarie-martie 1914, p. 13—32, 212—226, 327—345. 

3 I. Irimescu-Cindeşti, ziarist, care publicase în Flacăra, nr. 9, din 17 decembrie 1911, 
1911, p. 67, interviul De vorbă cu Brătescu-Voinești. 

1912, oct. 9, Tirgoviște 


Iubite domnule Ibrăileanu, 


Iartă-mă că am lăsat să treacă atita vreme de la scrisoarea dumitale 
fără să-ți răspund. 

Sînt mîhnit, amărtt şi bolnav. 

Îmi lipseşte ceva și nu ştiu ce. Copiii, pe care i-am dus la Bucureşti 
şi i-am lăsat în (pensioane? Un prietin, cu care să pot vorbi altceva decît 
despre fuziune, împăcare, reluare de raporturi şi toată flecăria fără interes 
a politicii ? 

Mi se pare uneori că s-a stricat ceva în mine, de vreme ce toate Îmi 
par fără interes. Mă oboseşte conștiința şi mi-ar fi silă fără ea. Toată starea 
asta, toate îndoielile, tot zbuciumul acesta vreau să ţi-l zugrăvesc pe larg 
într-o scrisoare lungă, pentru care o să-ți cer ospitalitatea V.r.1. Te voi vesti 
cînd va fi gata, trimeţindu-ți-o. Deocamdată nu am nimic. Sînt turbure ; 
aştept ziua limpezirii, cînd mă voi putea privi mai obiectiv. 

Bine de oamenii al cărora suflet n-are nevoie de o temelie largă. Eu 
nu pot să fac nimic, sînt ca o busolă stricată, îndată ce mi-am pierdut cre- 
dința adîncă, îndată ce nu înţeleg rostul profund și etern parcă al lucrului 
ce am de săvârșit. E (desigur un mare cusur, o micșorime, o nebunie să cauţi 
un temei etern unei fapte trecătoare ; o nebunie sau o prostie la fel cu stă- 
ruința cu care maimuța caută în dosul oglinzii realitatea propriei ei imagini. 

Ce bine ne-am înţelege amîndoi ! 


O chestie trivială. 

Botez în ultima lui scrisoare îmi făgăduia pentru luna septemvrie ceea 
ce-l rugasem în iulie. Nu ştii ce mare bine mi-ar face editorul ultimului meu 
volum, dacă mi-ar putea plăti acum o mie de lei care, împreună cu cei 600 
primiţi, ar reprezenta partea cuvenită mie din cele 3.000 de exemplare trase. 
Nu i-aş cere dacă n-aş fi constrîns de Creditul urban, care mă amenință cu 
scoaterea casei în vînzare. 

E foarte bună nuvela lui Pătrășcanu? şi bucata lui Sadoveanu? ase- 
menea. 

Cu cea mai călduroasă îmbrăţișare, Joan Al. Brătescu-Voinești 

1 Nu apare în Viața românească. E posibil să se refere la unz din cele două scri- 
sori publicate în 1914, sub titlul Politică, prima la Tipografia „Poporul“, cea de-a doua 
la Editura „Flacăra“. 

2 Înzăpădiți! în Viaţa românească, VII, nr. 9, septembrie 1912, p. 277—289. 

3 Toamna, idem, p. 348—351. 

[Nedatată. După ştampila poştei: Tîrgovişte, 10 noiembrie 1912] 
lubite domnule Ibrăileanu, 


Deunăzi m-am pomenit cu o scrisoare de la Al. Ducea, funcţionar la 
Academie, secretar sau casier, prin care mă ruga să mă duc să-l văz, avînd 
să-mi comunice ceva. 

Ducea e coleg de clasă cu mine. 

Ieri m-am dus să-l văd şi iată ce mi-a spus: 

„Anul acesta se decerne de Academie marele premiu Năsturel ; te-am 
chemat ca să te sfătuiesc să-ți depui toate scrierile pentru acest premiu. 
Întuneric şi lumină întruneşte condiţiile regulamentului, fiind apărută în anul 
acesta. Scoate o nouă ediție din Lumea dreptății. Văd că în comerţ e a 6 mie 
apărută în 1908. Dacă-ţi mai rămîn exemplare din acea ediție schimbă coperta 
și fă a 7 mie, editată în anul acesta, și depune-o, împreună cu Întuneric și 
lumină şi cu conferinţa Pe marginea cărților 1, pentru marele premiu Năsturel. 
Sînt în măsură să te asigur că ţi se va acorda negreșit, mai ales avîndu-se 
în vedere nedreptatea ce s-a făcut în rîndul trecut. Sînt convins că ţi se va 
acorda, nu cu majoritate, ci cu unanimitate.“ 

Mă raport[ez] la dumneata, iubite domnule Ibrăileanu, și te rog să-mi 
dai povaţă. Ce să fac? Mai sînt volume din a 6 mie? Se poate schimba 
coperta ? Cum să facem ? Dacă lucrul e posibil poruncește să se facă şi tri- 
mete-mi, te rog, cît mai degrabă 20 de exemplare din această nouă ediție și 
20 de exemplare din Înt. și lumină. 

E de prisos să-ţi spui că prietenul meu mi-a recomandat discreție. 

E niţică pehlivănie în această afacere ; dar nevoia adaptării la mediu 
şi imposibilitatea de a reuși, cu respectul tutulor scrupulelor... 

Dă-mi o povaţă. 

Aştept răspunsul dumitale și, pînă atunci, te rog să primeşti o cordială 
îmbrățișare, 

Ioan Al. Brătescu-Voineşti 


P.S. Mă simt cu totul buimăcit de această neașteptată propunere. Două- 
sprezece mii de lei!! Ceea ce mă face să mă codesc e credința că nu aş 
merita acest premiu, siguranța că dacă acordarea lui ar depinde de mine, 
nu mi l-aş acorda ; iar ceea ce mă îndeamnă să mă propun e siguranţa că s-a 
acordat în trecut pentru lucrări și mai mediocre. 

Răspunde-mi degrabă. Și rupe, te rog, această ticăloasă scrisoare. 


1 Poartă ca subtitlu: Cuvintare ținută în seara de 23 septembrie a.c. la Congresul 
Asociaţiei române pentru înaintarea şi răspîndirea ştiinţelor, Tipografia „Gutenberg“, Bucu- 
reşti 1911. 

81 
15 ianuarie 1913, Tirgoviște 


lubite domnule Ibrăileanu, 

lartă-mă că răspund atît de tîrziu scrisorilor dumitale. M-au împiedicat 
diferite mizerii, printre care şi grafofobia. Din Societatea Scr. R. nu mai fac 
parte. Mi-am dat demisia, nemaivoind să fac parte. Ce vor fi făcut cu de- 
misia mea nu știu, nici nu-mi pasă. 

Nu ştii cît Îmi pare de rău că nu pot satisface dorința dumitale şi 
datoria mea de a scrie un articol despre marele nostru dispărut, Haret. Nu 
mă simt În stare şi orice aş scrie ar fi mai prejos de venerațiunea ce port 
memoriei lui. 

De multe ori, în convorbiri cu unii și cu alții, mi-am exprimat părerea 
că avem un singur om politic cu totul superior, pe el. Da, îți mărturisesc 
că el era singurul om în faţa căruia mă simţeam umilit. Mă umilea măsura 
lui, conștiința lui de datorie, curăţenia sufletului lui evlavios şi uriașa lui 
putere de muncă. 

În vremea noastră de americanism şi de scepticism, care admite toate, 
era singurul om care nu glumea cu anumite lucruri, care desprețuia zefle- 
meaua, care nu confunda şiretenia cu inteligența, — singurul om pentru care 
realitatea sufletească era mai de preț decît realitatea materială, singurul suflet 
de apostol, pe care pusese complect stăpînire marea şi fără de preț credință 
că mântuirea neamului nostru nu stă atît în îmbogățirea lui, cît în însufle- 
ţirea lui. 

De trei ori am recetit articolul lui asupra inteligenței animalelor, (din 
ultimul număr al V.r.1, nu atît pentru observaţiile cuprinse într-însul, cât 
pentru notele intime asupra vieţii lui. Închideam din cînd în cînd ochii ca 
să-l văd la vie, în trăsură, în tren... 2. 

Pe dată ce voi avea ceva voi trimete V.r. 

x 


Deunăzi la teatru, Duiliu Zamfirescu mi-a spus : 

— Pînă acum am vorbit despre dumneata. Ai pus 12 inşi în mare 
încurcătură. Din nefericire anul acesta nu e alt premiu de literatură decît 
marele premiu, care nu e divizibil... 

Văzînd că tace, zic : 

— Şi trebuie desigur să fie dat lui Vlahuță pentru studiul asupra lui 
Grigorescu ?. 

— Nu, despre Vlahuţă nici nu e vorba, deşi Delavrancea e încredințat 
că va face să-i fie dat, dar a depus şi Murnu traducerea Iliadei... 4. 

Și, întorcîndu-se către ceilalți care erau de față, a început să laude, 
să laude traducerea lui Murnu, că e așa, că e pe dincolo: extraordinar... 
ex-tra-or-di-nar..., muncă colosală, operă de uriaş... 

Înţelegi bine că n-am zis nici pis. 

De unde vezi că am un concurent redutabil la premiu: pe Homer; 
zic așa pentru că toată priceperea lui Murnu nu făcea un ban fără Iliada. 

Și mă pricep atît de puţin să-mi pledez cauza pe lîngă membrii care 
conferă premiul, încît toate iluziile, toate planurile zac în baltă... 

* 

Nu eşti hotărît să mai vii niciodată în Bucureşti ? 
Aş face tot ce mi-ar sta prin putință și peste putință ca să stăm toată 
vremea Împreună. 
Cu frăţească dragoste, Ioan Al. Brătescu-Voinești 


1 Titlul articolului: Citeva observaţii asupra inteligenții animalelor, în Viaţa româ- 
nească, VII, nr. 11—12, noiembrie-decembrie 1912, p. 169—182. 

2 Pasajul de la „Nu știi cît îmi pare de rău...“ și pînă aici, fără nici o modificare, 
este publicat de G. Ibrăileanu în Viaţa românească, VIII, nr. 1, ianuarie 1913, p. 129—130, 
sub titlul; D. Brătescu-Voinești despre Haret. Vezi şi scrisoarea lui I. Al. Brătescu-Voinești 
din 19 ianuarie 1913. 

3 Pictorul N. Grigorescu, viața şi opera lui, Editura „Casa şcoalelor“, Bucureşti 1910 
şi ediția franceză, în traducerea lui Leo Bachelin, Bucureşti 1911. 

4 Cintecele XIII pînă la XXIV, tipărite la Bucureşti în 1912. 

1913, ianuarie 19, Tirgoviște 
Iubite domnule Ibrăileanu, 


Îţi mulțumesc pentru graba cu care răspunzi scrisorii mele și pentru 
prietineasca solicitudine de care e plin răspunsul dumitale. Mulţumesc de ase- 
menea pentru cei 160 de lei ce mi s-a[u] expediat de V.r. şi care au sosit 
atît de la timp. 

Premiul se decerne de o comisiune specială: comisia marelui premiu 
Năsturel, alcătuită astfel : 

Secţ. literară: Bianu, Delavrancea, Negruzzi, D. Zamfirescu ; 

Sec. istorică : I. Bogdan t, Kalinderu ?, Onciu3, M. Sutzut; 

Secț. ştiinț. : Babeş, Hepites 5, Istrate ê, Mrazec 7. 

Îmi vine să cred că voi avea neapărat votul lui Hepites şi Istrate; 
poate pe al lui Negruzzi, deşi Murnu e colaborator la Convorbiri. Nu ştiu 
ce să cred de Bianu. Știu că Delavrancea va lupta pentru Vlahuţă, iar Duiliu 
pentru Murnu. Cunosc prea puţin pe Kalinderu şi Onciu. Nu cunosc de loc 
pe Bogdan, Sutzu, Babeş, Mrazec. 

Mă voi duce însă să văd pe fiecare, de vreme ce se cuvine și aşa e 
obiceiul. Premiul se dă în luna mai, mi se pare. Pînă atunci e destul timp. 

Negreșit că poţi reproduce ce vei socoti vrednic din scrisoarea mea 
precedentă. 

Bietul Haret! şi biata noastră țară! Acum, mai mult decît oricînd, 
aveam nevoie de el, — acum, cînd mi se pare că nu tragem învățămintele 
ce s-ar cuveni să tragem din izbînda bulgarilor. Poate că greşesc, poate judec 
rău (şi d-aia mi-e necaz pe depărtarea care ne desparte şi ne împiedică de 
a sta de vorbă), dar mi se pare că ne ducem de rîpă. Avem un excedent de 
110 milioane. Din cîte suferințe, din cîte privaţii era făcut acest excedent? 
În cîte case a intrat perceptorul cu silnicie, în țipetele femeilor şi ale co- 
piilor... 110 milioane! Ce nu s-ar fi putut face cu atiţia bani? Câte şcoli 
s-ar fi putut înființa şi îmbunătăți? Cite dispensare? Și acum toți banii 
aceştia se cheltuiesc pe armament; ba ne mai Împrumutăm cu încă 150 de 
milioane în acelaşi scop ! 

O fi bine? Oare grozăvia armatei noastre ne-a apărat de a fi înghiţiţi 
pînă acum de Austria sau de Rusia? Oare armarea noastră pînă în dinți e 
cea mai grabnică, cea mai strigătoare din nevoile noastre ? Şi cheltuielile astea 
nu însemnează amînarea vindecării altor rele mai crude? Mai de preţ să 
fie un un [sic] laş şi ticălos în zale, decît un viteaz fără zale? Mă gîndesc 
la broasca ţestoasă, cu o carapace deasupra, cu alta pe dedesubt, tîrîndu-se 
greoi prin mocirlă, și la pasărea, rudă cu ea, fără arme de apărare, zburind 
în văzduh. Mă gîndesc la toate animalele din geologie paradoxal de înarmate 
pentru atac şi apărare, la pieirea lor şi la biruinţa necontenită a făpturii celei 
mai dezarmate. Ce a făcur cu putință această biruire, dacă nu şi sporul de 
putere 'de cunoaştere, sporul de suflet ? Mă gindesc la omul care, acum aproape 
c sută de ani, a venit În țara noastră și a pricinuit o mişcare grozavă, ne- 
uitată. Îl chema Gheorghe Lazăr. Şi n-a venit nici cu puşti, nici cu tunuri, — 
a venit cu suflet. 

Acum mai mult ca oricând aveam nevoie de Haret; acum mai mult ca 
oricînd mă rog lui Dumnezeu să ne dea urmași ai lui Haret, care să înţeleagă 
că mărirea şi tăria unui neam stă în ridicarea cît mai multor suflete 8. 

Nu te-aş ierta toată viaţa să ştiu că ai venit în București fără să mă 
înştiinţezi. 

Te îmbrăţişez ca un frate, Joan Al. Brătescu-Voinești 


1 Filolog şi istoric (1864—1919), profesor la Universitatea din București. Membru 
şi preşedinte al Academiei Române. 

2 Kalinderu, Ioan (1840—1913), magistrat și publicist. Membru al Academiei Române 
din 1893. 

3 Corect: Onciul, Dimitrie (1856—1923), istoric, profesor la Universitatea din Bucu- 
rești, director ¿l Arhivelor statului. Membru al Academiei Române din 1905 şi preşedinte 
al Academiei Române. 

4 Sutzu, Mihail C. (1841—1933), numismat, guvernator al Băncii Naţionale. Membru 
al Academiei Române din 1908 şi şeful secţiei numismatice a Academiei Române. 

5 Hepites, Ştefan C. (1851—1922), profesor și inginer, fondator și director al Insti- 
tutului meteorologic central. Membru al Academiei Române din 1902. 

ê Corect: Istrati, Constantin I. (1850—1918), medic şi chimist de renume, înte- 
meietorul şcolii de chimie organică a Universităţii din Bucureşti şi membru al Academiei 
Române. 

7 Mrazec, Ludovic (Louis) (1867—1944), mineralog, profesor la Universitatea din 
Bucureşti. Membru al Academiei Române din 1905 şi preşedinte al Academiei Române. 

83 Fragmentul de la „Bietul Haret!“ și pînă aici completează nota D. Brătescu-Voi- 
nești despre Haret, citată în nota 2, scrisoarea lui I. Al. Brătescu-Voinești din 15 ianua- 
rie 1913. 

1913, aprilie 23, Tirgovişte 
Iubite domnule Ibrăileanu, 
Ce dor mi-e de dumneata nu-ţi poţi închipui. Am sperat că voi putea 
să viu să stau vreo cîteva zile la Iaşi, în cursul acestei vacanţii ; dar, precum 
vezi, a trecut vacanţa fără să-mi fi putut împlini dorința. 


124 


Am fi petrecut împreună, sînt sigur, ceasuri inefabile, rătăcind prin îm- 
prejurimile Iașului. Cîteva ceasuri de convorbire cu dumneata mi-ar fi adus 
în suflet o rază de lumină, care m-ar fi ajutat să pun în orînduială enor- 
mul bagaj de gînduri ce se zbat în mintea mea. 

Nu v-am mai dat semne de viață, dar te rog să crezi că n-am stat 
degeaba. Am cetit mult, am cugetat și nădăjduiesc [că] în cursul anului 
acestui[ a] voi putea să termin 2 lucrări şi anume: Viaţa lui Mache Dumbră- 
veanu şi Zi cu zit, Cea dintii este povestirea vieţii unui om care a suferit 
mult, dar pe care suferința l-a înălțat; iar în cea de-a doua sînt însemnările 
zilnice ale gândurilor. Aș vrea să fac pînă la sfîrşit, ca pînă acum, să asiste 
cititorul la elaborarea unui sistem de cugetare ; să i se pară că el îl cugetă. 

Ce mai faci? Ce mai gîndeşti ? Cum mergi cu sănătatea ? 

Ticăloasa mea sănătate merge șchiopătind. Mi-o cîrpesc pe ici pe colo 
cum pot, cu urodonal, cu regim de lapte. 

Citesc acum o carte foarte frumoasă, foarte bine scrisă. De mult n-am 
mai citit ceva așa de bine scris. Dacă nu ai citit-o încă, ceea ce e puţin pro- 
ba[bi]l, ţi-o recomand : Le rêve et Paction de Dromard ?. 

Ce dumnezeu ! Te-ai hotărît să nu mai ieși din lași de loc? Nu e nici 
o speranţă ca pînă în iunie să ne întâlnim la Bucureşti ? 

Scrie-mi, scrie-mi o scrisoare mai lungă, provoacă-mă și îți voi răs- 
punde poate printr-o scrisoare deschisă. Nu ţi-am mai văzut scrisul de nu 
se ţine minte. 

Multe vorbe bune lui Stere. 

Cu frățească dragoste, Joan Al. Brătescu-V. 


1 Nu a fost tipărită. 
3 Lucrare a psihiatrului francez G. Dromard, publicată la Flammarion, Paris 1913, 

Iubite domnule Ibrăileanu, 


„Îşi sînt dator cereri de iertare pentru necuviința de a nu fi răspuns la 
dovă cărți poştale, prin care-mi c[elreai să-ți trimer o bucată literară. Iar- 
tă-mă, am fost şi sînt încă prea zbuciumat de evenimentele astea! pentru 
a putea scrie literatură propriu-zisă, așa de zbuciumat încât, iată, am fost 
şi necuviincios față cu un bun prietin ca dumneata. 

Îşi trimet această Scrisoare? şi în curînd încă două, ultimele 3. 

Simţeam și simt trebuimța de a mă descărca de acest material de cu- 
getări pacifiste înainte de a mă reapuca de literatura propriu-zisă, pe care 
să nu crezi că am abandonat-o. Răspunde-mi un cuvînt pentru a-mi dovedi 
că m-ai iertat. 


(Nedată. După conținut: aprilie sau mai 1913] 


Pînă atunci cu toată dragostea, Joan Al. Brătescu-Voineşti 


1 Începutul celui de-a] doilea război balcanic. 

? Nu se publică, pentru motivele indicate de I. Al. Brătescu-Voineşti în scrisoarea din 
28 mai 1913. 

3 Apar în Viaţa românească, X; Scrisoarea Il-a, în nr. 1—2—3, ianuarie-martie 
1915, p. 40—52, Scrisoarea IV-a şi ultima în nr. 7—8—9, iulie-septembrie 1945, p. 101—115. 

1913, mai 28, Tirgovişte 


Iubite domnule Ibrăileanu, 


Nu, scrisoarea ce ţi-am scris deunăzi nu se poate publica acum. E o 
lașitate, știu, să ascunzi fapte de acestea, să nu le aduci la cunoștința tutu- 
rora ; dar ce să fac? Fostul supus turc, azi senator, e unchiul unui băiat 
bun, prietin cu mine, cu noi. Mi-aş aprinde paie în cap. Păstrează Scrisoarea 
pentru mai tîrziu, dacă-ți pare interesantă. Poate că s-ar putea publica frag- 
mente acum. Bunioară, dupe terminarea istoriei Săcuenilor. Nu-mi aduc bine 
aminte, dar mi se pare că de acolo de unde ţi-am scris parcă: „Zilnic văd 
exemple. Nu știu pe care să le aleg dim multele care-mi dau năvală la vârful 
condeiului...“, de acolo s-ar putea reproduce pînă la sfîrşit 1. 

Îţi alătur o schiță?. Cum o găsești? Faptul cu împușcarea cîinilor e 
adevărat. Persoana trăiește, e un fost secretar la domenii; dar puţin îmi 
pasă. Aştept ide mult de la dumneata o scrisoare mai lungă. Am petrecut de 
minune cu dumneata săptămîna trecută, recitind Spiritul critic. Scriu în fie- 
care zi la două lucruri deodată : la ceva care se cheamă Zi cu zi și la Viața 
lui Mache Duiwmbrăveanu. Alături cresc alte schițe, pe care ţi le voi trimete 
pentru Viaţa românească, pe măsură ce le voi fi sfîrșit. 

Precum vei fi aflat, Academia m-a încurajat admirabil să continui pe 
calea literaturii, acordînd premiul lui Homer 3. Îmi rămîne nădejdea că dupe 
ce voi fi murit în sărăcie, la înmormântarea mea un membru al Academiei 
poate că-mi va ţine o cuvântare bine simțită. Pe mine, precum vei vedea, 
faptul Academiei nu mă descurajează ; dar, în general, lucrul e cel puțin cu- 
rios şi scriitorii de lucrări originale sînt puşi într-o foarte grea situaţiune, 
căci oricît de bune ar fi lucrările lor, se va găsi cu înlesnire în literatura 
universală o lucrare mai bună, care tradusă... Se pare că macedonismul tra- 
ducătorului a contribuit în mare parte la acest rezultat. Nu mai ştii ce să 
crezi. Desigur vina e a mea. Nu m-am dus să văd pe absolut nici unul din 
membrii comisiei, absolut nici unul. 

Îmi pare rău că ai fost bolnav. Eu însumi timp de 3 săptămîni am 
fost foarte rău. Acum în urmă ajunsesem să cred că am cancer la stomac. 
Dupe 3 săptămîni de cură la Carlsbad și de regim numai de cartofi cu unt 
mă simt mai bine. 

Aştept scrisoare cu drag, iar pînă atunci te îmbrățişez frăţeşte, 

loan Al. Brătescu-Voineşti 


ANEXA . 
, 1913, mai 10, Tîrgovişte 
Scrisoare 


Iubite domnule Ibrăileanu, 

Ai luat plicul, ai deschis grăbit, crezînd că conţine vreo schiță 
pentru Viaţa românească şi, încredinţindu-te că e numai o scrisoare, te 
sperii de proporțiile ei. Ți-o scriu pentru că am nevoie de descărcare 
şi n-am alt prietin căruia să-l fac destăinuiri mai cu drag. 

Ai citit, poate, dacă citeşti gazete, că am adresat o telegramă de- 
putatului de Dîmboviţa, cerîndu-i să interpeleze pe ministrul de in- 

terne, În privința arestării unor ţărani. Ţăranii sînt din Săcueni și 
fiindcă: istoria lor e vrednică de cunoscut de un poporanist, am să-mi 
petrec un ceas povestindu-ți-o. 

Săcuenii e un sat pe marginea rîului Ialomiţa, la depărtare de 
vreo opt kilometri spre răsărit de Tîrgovişte. Moșia Săcueni a fost 
a statului. La *64, pe o parte din ea s-au împrop[rlietărit locuitorii, 
iar restul de vreo 1500 de pogoane se arenda de stat, dupe stăruinţele 
politicianilor, la diferiți agenţi electorali, care se pricepeau la agricul- 
tură cum ne pricepem noi amîndoi la cizmărie. Cel din urmă arendaș, 
devenit în urmă prop[rlietar, e un fost negustoraș de nimic, care avea 
o prăvălioară cît o latrină, în care făcea dever de 2—3 lei pe zi; dar 
era şmecher, gălăgios, putea să aducă şase-șapte voturi la vreme de 
alegeri. Român neaoș din Tingovişte, dar cînd a fost să tragă sorțul 
s-a făcut supus turc și a scăpat astfel de serviciul ostășesc. Mai în 
urmă, dupe ce s-a văzut scăpat, a cerut împămîntenirea. Există în 
dezbaterile parlamentare discursul lui Ion Brătianu, în Senat, prin care 
se opunea la această împămiîntenire. A venit legea vânzării moșiilor 
statului. Oamenii din Săcueni au făcut tot ce le-a fost cu putință ca 
să li se vândă lor moșia. Avocaţi de toate nuanțele politice le-au luat 
bani în acest scop. Pentru justificarea unei mulsori mai abundente, 
odată li s-au adus din Bucureşti un funcţionar al Ministerului de Do- 
menii și un inginer, care au făcut un simulacru de proiect de parcelare. 
În loc să se vînidă lor, moşia s-a vîndut arendaşului, acum împărhîntenit, 
pe un preț ridicol, plătibil în rate. Nepricepîndu-se la agricultură, lu- 
cra pământul așa cum au apucat țăranii din moşi strămoşi. În schimb 
însă a spart toate izlazurile și le-a prefăcut în locuri de cultură, aşa 
încît oamenii nu mai aveau unde să-și pască vitele. Pe marginea Ialo- 
miei sînt zăvoaie ale statului pe care tot el le lua în tăiere. Parchetele 
tăiate de cinci ani se arendau spre pășunare. Licitaţia trebuia ţinută la 
primărie. Se prezentau țăranii la licitație, — licitația se amîna pe du- 
minica viitoare ; a doua duminică iar se amîna ; iar duminica a treia 
aflau că parchetul s-a dat deja în arendă prop[r Jietarului la prefectură. 
Rămăsese un singur izvor de câştig, două hanuri în Săcueni, la care 
se procopsiseră câțiva oameni. Proprietarul, în loc să dea ceva pentru 
repararea bisericii sau a şcolii, şi-a trântit la răspîntie un han de piatră, 
cea mai frumoasă clădire din toată comuna Săcueni, şi a introdus şi 
monedă fiduciară, care n-avea curs decît la hanul lui. Aşa steteau lu- 
crurile la '907. Atunci s-au răsculat locuitorii, în cap cu cîrciumarul. 
Au prins pe prop[rlietar la moşie şi, fără să se atingă de el, i-au cerut 
să le cedeze lor moşia. S-a trimes armată şi s-au adus legaţi 40 de inşi, 
care au fost ținuți arestați 3 luni. I-am apărat eu la Curtea cu juraţi, 
care i-a achitat. Printre aceşti 40 de păcătoşi, trei erau feciorii a doi 
țărani ale cărora nume se găsesc încadrate la primărie cu menţiunea : 
„Morți pe cîmpul de onoare în războiul pentru independența țării“. Și 
erau arestaţi și daţi judecății pentru consfințirea dreptului de proprie- 
tate al aceluia care se făcuse supus turc ca să scape de armată. Nu-ţi 
povestesc basme, dragul meu, lucrurile se pot controla orişicînd. Fostul 

supus turc a vîndut moșia Săcueni pe un milion şi e actualmente repre- 
zentant al ţării în Senat. 

Dar istoria nefericirii celor din Săcueni nu s-a isprăvit. Partea 
aleasă lor la *64 'merge pînă la riul Ialomiţa. Proprietatea fiind a sta- 
tului, au plan de împrop[r Jietărire în regulă, în care e figurat lămurit 
pămîntul ce li s-a dat lor. Cum își spusei, spre miazăzi, acest pămînt 
se Învecineşte cu Ialomiţa. Cu timpul, din pricina unor leşi * facute de 
alți prop[r]ietari mai în sus, apa a început să mănânce din pămîntul 
locuitorilor. În fiecare toamnă şi în fiecare primăvară, la fiecare viitură 
a apei, pămîntul lor era ştirbit. Azi un pogon, miine două, la anul 
nouă, în timp ide 15 ani li s-au mincat 40 ide pogoane. Ajunsese apa 
pînă sub casele oamenilor, care dormeau cu spaima că peste noapte 
pot fi luaţi cu totul. În vremea asta zeci şi sute de plîngeri au adresat 
prefecturii, cerşinidu-i ajutor. Dacă plîngerea era din partea unui 
propl rlietar mare, desigur prefectura ar fi luat măsuri ca să împiedice 
întinderea răului ; dar așa, pentru pământurile unor pârliți... Aşa au 
mers lucrurile pînă în toamna trecută, cînd din pricina ploilor nă- 
praznice, deodată Ialomiţa își părăseşte drumul de pînă acum şi se 
întoarce la vechea albie din "64, restituind ca prin minune ţăranilor 
pământul ce le mîncase. Există, dupe cum ţi-am spus, plan, cu puncte 
fixe care nu s-au strămutat, cum e drumul Ploieştilor, plan care vor- 
beşte luminos și care nu lasă nici o urmă de echivoc. Ţăranii reintră 
de astă toamnă în stăpînirea pământului lor, băgîndu-şi vitele pe prun- 
dişul pe care a crescut iarbă și mărăcinat. În vremea asta prop[r Jieta- 
rul riveran al țăranilor moare, proprietatea intră în mîna unei nepoate, 
care se căsătorește în martie trecut cu un advocățaș din Tîrgovişte, prie- 
tin al stăpânirii actuale. Azi s-a căsătorit, mîine s-a dus la moșie și cu 
concursul administrației a luat vitele oamenilor, iar pe ei i-a dus cu 
jandarmii la parchet. Dupe intervenirea mea li s-a dat drumul. Acum, 
din nou, pentru a doua oară, i-a dus legați, pe o vreme ide ploaie, să 
nu te-nduri să dai un cine afară. Li s-a dat drumul, dar s-au dat 
porunci strașnice primarului și jandarmilor să-i împiedice de a face 
acte de stăpânire de acele locuri, iar pe mine, care am fost arătat de 
proplrlietar ca instigator al ţăranilor, m-au poftir foarte politicos și 
cu o nespusă afabilitate procurorul la parchet, prefectul la prefectură, 
ȘI m-au rugat să domolesc pe ţărani şi, dacă cred că au vreun drept 
asupra pămîntului, să le pornesc proces contra proplrlietarului rive- 
ran. Două ceasuri de elocvenţă, de indignare, 'de rugăciune, de epui- 
zarea tuturor mijloacelor de persuasiune n-au putut să-i clintească din 
hotărîrea fermă de a reda prop[r jietarului posesia pămîntului ce şi 
prefectul şi procurorul recunoșteau că e al țăranilor. Ceea ce e şi 
mai frumos (ah! ce mare artist e natura! ce imaginaţie de poet ar 
fi putut născoci aceasta ?), prop[r r etarul riveran, care tăgăduieşte 
dreptul ţăranilor, care pune dei arestează, e din Săcueni. Bunicu-său 


* Lese, pluralul corect al substantivului leasă = zăgaz de nuiele făcut pentru oprirea 


apei sau pentru a impiedica peştii să treacă în josul apei. 

era plugar, tat-său a fost slujbaș şi jălbar pe la judecătoria dm Tîrgo- 
vişte, iar el advocat. 

Aşa e că e interesantă istoria Săcuenilor ? ? Săracu de ei şi păcătoşii 
de noi! Când izbucnesc revoltele, căutăm numaidecît instigatori pstu- 
denți, mîna Rusiei“, toate idioțeniile şi nu ne dăm seama că pricina 
i a e acumularea treptată și pe nesimţite a vexaţiunilor de fiecare 
i, de fiecare ceas, săvârşite contra ţăranilor, vexaţii trecute cu vede- 
nA ba de cele mai multe ori ajutate şi patronate de administrație. Tot 
aparatul administrativ, Cameră, Senat, miniştri, prefecț, su[b]prefecți, 
toată șleahta de funcționari îmi par reprezentanții dominatorilor îm- 
potriva dominaților. Şi, pentru justificarea tutulor nedreptăților, tu- 
tulor confiscărilor de drepturi, se recurge la niște sofisme, la niște ar- 
gumentări farisiace [sic], care te scot din răbdări. 

În afară de cazul Săcuenilor, în fiecare zi văd sute de exemple. 

Nu știu din multele care-mi dau năwvală la vîrful condeiului pe 
care să-l aleg. 

lacă : 

Un arendaș trece de 3—4 ani peste Jocurile unor țărani, rămase 
pînă anul acesta necultivate și pe care păşteau vitele țăranilor. Anul 
acesta vor să și le cultive. Nu mai vor să îngăduiască pe arendaş să 
treacă peste locurile lor, fac un șanț la capătul locului. Arendașul 
astupă șanțul şi trece înainte. Conflict, Ţăranii sînt aduși legaţi la 
parchet, de unde, dupe o arestare de cel puțin 24 de ore, li se dă dru- 
drumul. Administrația menţine pe areadaș în dreptul de trecere. Dacă 
întrebi, pentru ce? ţi se răspunde: „Rolul administraţiei e să păstreze 
statu quo. Dacă țăranii pretind că locul pe care trece arnedaşul e al 
lor, n-au decît să-l dea în judecată. Avem justiţie, să se adreseze la 
ea și desigur că vor câştiga, pentru că dreptul de trecere nu se capătă 
prin faptul trecerii, ci trebuie stabilit cu acte şi cum arendaşul n-are act... 
N-are, zici dumneata, să şi-l arate, dacă are; iar dacă n-are de ce să 
treacă peste locurile oamenilor ? — Asta nu e treaba noastră ; eu, adminis- 
traia, nu sînt judecător, asta e treaba justiției ; dar eu nu pot tolera ca 
țăranii să-și facă dreptate singuri. Dacă acest fapt s-ar generaliza...“ Ă 

Așa vorbeşte fariseul și nu trece nici o săptămînă și iată că în 
altă localitate se ivește altă neînțelegere. Țăranii trec, de cînd s-au 
pomenit cei mai bătrîni dintre ei, pe un drum care duce la locurile lor 
de muncă. N-au alt drum pe unde să se ducă sau, ca să iasă pe alt 
drum, ar trebui să facă un ocol de 5 kilometri. Dar drumul pe care 
trec de cînd s-au pomenit e pe marginea moşiei prap[ rietarului. Ţăra- 
nii nu vor să se învoiască pe moșie pentru că condițiile sînt foarte one- 
roase. Ca răzbunare și mai ales ca mijloc de constringere, prop[r Jieta- 
rul taie cu şanţ drumul. Țăranii astupă şanțul la loc și încearcă să 
treacă înainte. Sînt aduși cu jandarmii și ținuți închiși cel puţin 24 de 
ceasuri. Parchetul le dă drumul. Administraţia dă concurs prop[rlieta- 
rului, împpiedicînd ciroularea jpe acel drum. Întrebi, pentru ce? i se 
răspunde : „Mai întii, țăranii n-au dreptate în fond, pentru că servi- 
tutea de trecere nu se capătă prin faptul trecerii, ci prin act și n-au 
nici un act. Şi apoi, dacă socotesc că au vreun drept, să se adreseze justi- 

tiei. De ce sînt judecătorii, tribunale, curți ? Dar să-i lăsăm să treacă 
așa în silnicie pe proprietatea altuia ! Dacă s-ar generaliza acest fapt...“ 

Şi acei care-ţi răspund aşa și care justifică și legitimează această 
farisiacă atitudine a administrației sînt liberali, sînt democrați. Toată 
ziua nu vorbesc decît: democrație, popor, neam, dreptate, reparație 
socială, trezirea conștiinței neamului ! Mizerabilii ! A! cum înţeleg de 
profund vorba ţăranului : „ori vorbeşte cum ţi-e fapta, ori te poartă 
cum ţi-e vorba“. Aceste vorbe mi le închipuiesc spuse, cu lacrămi în 
ochi, cu tremurare în glas, de un biet țăran desculț, care stă umilit, cu 
capul gol, înaintea unui surtucar mincinos. Ştie păcătosul de el cum 
poate să-l încurce cu vorba, cum poate să-l ameţească, cum poate să-l 
dezarmeze cu minciunile. Și se roagă ticălos: „ori vorbeşte cum ţi-e 
portul, ori te poartă cum ţi-e vorba“. 

Dumneata vei fi zîmbind de revolta mea. De multe ori îmi pro- 
pui să privesc și eu aceste lucruri sub specie aeternitatis *. Nu pot 
că sînt avocat. În fiecare zi aflu cîte o ticăloşie și nu ştiu ce sfat să 
dau bieţilor oameni, care vin să ceară un sprijin, o povață. Ce să le 
spui? Ce să-i powățuiesc? lată într-unul din cazurile de mai sus. Au 
venit țăranii la sprijinul, la povețele mele. Ce să fac? Să mă las pradă 
imboldului intereselor mele și, exploatind naivitatea lor, să-i povăţuiesc 
să facă proces, care va dura cinci-șase ani, dacă nu mai mult? Tribu- 
nalul amînă procesele din mai în decemvrie şi din decemvrie în iunie. 
În vremea asta la fiecare înfățișare şi de două-trei ori între înfăţişări, 
în afară ide onorarii, ţăranii vor veni cu ouă, cu unt, cu pui, cu fel de 
fdl ide pogoane, de care se vor fi privat pe ei şi pe copiii lor. Vor 
pierde atîtea zile de muncă, vor cheltui atîția bani cu drumurile, cu 
martorii, cu cercetări locale ; iar la sfîrşit, peste 6—7 ani, cum justiția 
nu e mult superioară administrației și cum proprietarul va avea grijă 
să-și asigure concursul unuia sau mai multor advocaţi influenţi şi pri- 
cepuţi, țăranii poate [sic] să piarză. Bine e să-i bag în proces? 

"Să-i îndemn să se învoiască cu prop[rlietarul ? Să le spui: „Re- 
semnați-vă ! Măcar că aveţi dreptate, supuneți-vă! Așa sînt întocmite 
lucrurile, încît cei mici numai cu mare greutate pot- căpăta dreptate. 
Fericiți cei năpăstuiți că acelor va fi împărăția cerului! Poate o da 
Dumnezeu ca lucrurile să se mai schimbe peste cîteva sute de ani.“ 

Bine e să îndemni pe cineva la resemnare în mizerie, cînd te 
gîndeşti că omul se poate obiciuni, se poate adapta şi în mizerii de care 
ne sperie gîndul ? Nu da, Doamne, omului cît poate să rabde! 

Să-i îndemn la răzvrătire ? Să le vorbesc așa: „Măi creştini, de 
cînd s-au înmulţit oamenii pe pămîntul ăsta, puterea unora şi slăbiciunea 
altora i-a împărțit în două tabere: una mai mică, tabăra asupritorilor, 
şi alta mai mare, tabăra asupriţilor. Asupritorii au întocmit aşa lu-` 
crurile, încît să le străjuiască, să le apere cît se poate mai bine dreptu- 
rile pe care au apucat să puie stăpinire. Toate 'dregătoriile țării în scopul 


* Sub aspectul veşniciei. 


ăsta sînt întocmite şi mai toate dregătoriile sînt date pe mîna stăpîni- 
torilor. Voi faceţi parte din tabăra asupriților și vă luptaţi, după cum 
firesc e, să micşoraţi asuprirea. Să nu vă închipuiţi că cei ce vă stă- 
pînesc o să vă dea de bunăvoie ceva din drepturile lor. Se găsesc pe ici 
colo printre ei oameni miloşi, ale cărora suflete simt durerea voastră, 
şi oameni cuminţi, care își dau seamă că e chiar spre binele și spre în- 
tărirea lor să se poarte blând şi omenește cu voi. Cei mai mulți, însă, 
sînt hrăpareţi, Înguşti la inimă și la minte ; cred că tăria lor în păcă- 
toşia voastră stă, că cu cât veţi fi mai obijduiţi şi mai apăsaţi, cu atît 
mai uşor or să vă stăpînească. „Calul slab, zic ei, nu se zbate în ham“. 

“Acum, dacă vreţi să rămâneţi în ticăloşia în care vă găsiţi, rä- 
mâneţi, măcar că nu e numai paguba voastră dar şi a neamului nostru. 
Dacă vreți să rămîneţi cum sînteți, umblați în judecăți cu cheltuială, 
cu străgănire * şi fără siguranța izbinzii ; sau, mai bine, duceţi-vă de 
daţi în genunchi asupritorului vostru şi rugați-vă de el, răscumpăraţi 
cu bani dreptul vostru ; şi, dacă nu vrea, răbdaţi ! 

Iar dacă vreţi să ieşiţi din zicăloşie, dacă vreți să biruiţi puterea 
cercului de fier care vă înăbușă, apoi să ştiţi că el nu plesnește fără 
opintire. Drepturile nu se :cerşesc, drepturile nu vin ide-a gata ; dreptu- 
rile se câştigă cu străldanie și se păstrează cu străşnicie. 

Duceţi-vă îndărăr şi stăpâniți-vă dreptul vostru! Nu vă lăsați! 
O să vă ia, o să vă închidă și cum v-a da drumul, începeţi din nou! 
Împotriviți-vă cât veți putea şi fără vărsăre de sînge, nu lăsaţi să vi 
se încalce dreptul! Va fi greu cîrmuirii să scoată armata să vă împuște. 
Prefectul, numai de s-ar nemeri să fie nebun, ar face acest lucru; iar 
de-l va face, atît mai bine pentru voi şi pentru ceilalți de seama voa- 
stră. Vor (pieri idin voi unul, doi, dar răscularea sufletească ce va stirni 
moartea acelora va trece dragostea şi mila tutulor de partea voastră ; 
iar neclintirea, neșovăirea voastră vor pune pe asupritorul vostru pe 
gînduri, îl wor face să simtă şi să înțeleagă că nu e el cel mai tare. 

Chiar dacă cîrmuirea și-ar pune în pizmă şi ar duce samavolnicia 
pînă la capăt și v-ar ucide pe toți, tot va fi un câștig pentru urmașii 
voştri şi pentru ceata asubpriților din care faceți parte. Grozăvia sama- 
volniciei, la care va fi fost silită cîrmuirea prin neclintirea voastră, o 
va face să fie mai cu luare aminte pe viitor. 

Bruma de drepturi de care vă bucuraţi s-a dobîndit și s-a păstrat 
de înaintașii voştri cu frământări. Frământați-vă şi voi pentru ur- 
mașşii voştri !“ 

Cu cea mai mare sinceritate îţi spun că stau în cumpănă, care din 
aceste poveţe să dau celor ce se găsesc în asemenea împrejurări și 
aleargă la sfatul meu. Mă gîndesc că, dacă e adevărat că lipseşte un 
dreptar superior la care să raportăm viaţa noastră, dacă e adevărat că 
singurul (dreptar e fericirea noastră şi a alor noştri, dacă e adevărat că 
însăşi fericirea e un lucru relativ care atîrnă de înțelegerea fiecăruia, 


* Sicîială, piedică ridicată în calea unei acţiuni. 

— atunci sînt deopotrivă de legitime și de vane şi asuprirea și resem- 
narea şi revolta; mă gîndesc apoi la puterea de vindecare a naturii, 
la partea de contribuţie a răului pentru înfăptuirea binelui ; fără prea 
multă imaginaţie și fără nici o înclinare spre paradoxe, îmi pot închi- 
pui că, pe cînd unii din noi fac aci jos antisemitism, undeva sus 
Christ stă prietinește de vorbă cu Iuda şi-i mulțumește pentru träda- 
rea lui, fără de care n-ar fi fost răstignit, fără de care doctrinei lui 
i-ar fi lipsit elementul cel mai puternic de răspîndire: compătimirea 
pentru nefericita lui soartă ; și mă întreb cu spaimă la ce ne slujește 
infirma noastră minte. 

La revedere, cu o frățească dragoste, 


loan Al. Brătescu-Voineşti 


1 În forma redusă, așa cum propune I. Al. Brătescu-Voineştu, Scrisoarea nu a fost 
publicată in Viața românească. Fiind în totalitetea ei inedită, o publicăm in extenso în 
Anexă. 

2 Fariseu,.., schiță publicată în Viața românească, VIII, nr. 5, mai 1913, p. 225—230. 

3 Referire la marele premiu Năsturel de 12.000 lei, acordat, în 1931, de Academia 
Română lui G. Murnu, pentru cîntecele traduse din Iliada lui Homer. I. Al. Brătescu-Voi- 
neşti concurase şi el cu volumele În lumea dreptății și Întuneric şi lumină. Vezi L Academie 
Roumaine en 1912---1913, Discours et rapports officiels, București 1913, p. 53—54. 

11.1.1916, Bucureşu 


Iubite domnule Ibrăileanu, 

Iartă-mä, dar nu-ți pot trimete Sorana ! şi-ţi spui cu franchețà pentru ce. 

Viața românească nu publică numai bucăţi literare, ci (cum e firesc 
din pricina evenimentelor prin care trecem) și articole politice, prin care se 
tinde la îndrumarea opiniei publice într-o direcție pe care eu o soco- 
tesc greșită. 

Respect fără nici o rezervă părerile lui Stere și ale prietenilor grupaţi 
în jurul lui, fiindcă nici o clipă n-am pus la îndoială buna lor credință; 
dar iu și la părerile mele şi, fiind un convins pacifist, încredințat că inte- 
resul și al ţării noastre și al omenirii întregi cere ca acei care se pregătiseră 
admirabil milităreşte să iasă învinşi, spre a se dovedi în mod luminos de con- 
vingător toată absurditatea și inutilitatea militarismului — fără nici un pic 
de ură, nici împotriva nemților, nici măcar împotriva ungurilor —, doresc 
din adîncul inimii înfrîngerea lor. 

Și fiindcă această dorință a mea izvorăște din consideraţii de ordin 
superior, umanitare, mă socotesc dator nu numai s-o exprim, dar și să lupt 
pentru împlinirea ei. 

Şi acum înţelegi ce act de inconseavență ar fi, pe de o parte să doresc 
înfrângerea puterilor centrale, iar pe de alta să dau un concurs tacit celor care 
doresc contrariul, colaborînd la revista prin care-şi propovăduiesc părerile. 

Încă o dară iartă-mă şi te rog să crezi că, împrejurarea că evenimen- 
tele actuale ne-au rînduit în câmpuri deosebite, nu ştirbește întru absolut ni- 

mic stima şi dragostea ce-ţi port și dumitale şi lui Stere și tutulor prietenilor 
grupaţi în jurul vostru. 
În aşteptarea sfîrşitului acestei urgii — opera adîncii înțelepciuni a 
cîrmuitorilor de pretutindeni—, te îmbrățișez frășește, 
loan Al. Brătescu-Voineşti 


1 Este vorba de actul III al dramei, primele două cte fiind deja publicate în Viața 
românească, IX, nr. 4—5 şi 6, aprilie-iunie 1914, p. 48—68, 284—302. 1. Al. Brătescu- 
Voinești a revenit asupra refuzului exprimat în această scrisoare, din moment ce actul III 
şi final al piesei este publicat în Viața românească, X, nr. 10—12, octombrie-decembrie 
1915, p. 212—226. Nepotrivirea între data scrisorii și cea a numărului citat al Vieţii româ- 
nești se explică prin apariția cu mare întirziere a acestui număr, dovadă recenzarea în 
cuprinsul lui, la rubrica Revista revistelor, a unor periodice din ianuarie-februarie 1916. 

1919, 4 mai [Bucureşti] 
lubite domnule Ibrăileanu, 

Da, neapărat, în cel mai scurt timp îţi woi trimete ceva pentru În- 
semnări literare!. Cum să-mi repugne direcția revistei? ? Ce întrebare e 
aceasta ? Dimpotrivă, mi-e dragă și o stimez tot ca şi-n trecut, fără absolut 
nici o deosebire. Sînt hărțuit și de gazetă 2 și de niște rapoarte pentru Aca- 
demie + şi de alte fleacuri. 

În cursul săptămânii viitoare vei primi neapărat o bucată 5. 

Pînă atunci și întotdeauna cu frățească îmbrățișare, 

Brătescu-V oinești 


4 Revista care apare la laşi între 2 februarie şi 21 decembrie 1919, înlocuind Viața 
românească, a cărei apariţie se suspendă între 1916 și 1920. 

2 Pe copertă apar ca redactori M. Sadoveanu şi G. Topîrceanu. 

3 Dacia, ziar pe care-l conducea din 1918 împreună cu A. Vlahuţă. 

4 În 1918 Fusese ales membru al Academiei Române. 

5 Nu publică nimic în Însemnări literare. 

8 fevruarie 1920, București 


lubite domnule Ibrăileanu, 
Îşi trimet bucata făgăduită t. Desigur cetind-o îţi vei zice, precum îmi 
zic eu însumi, că ticăloşia războiului și a vremilor turburi care-l urmează a 
adus o adîncă stricăciune resorturilor noastre sufleteşti. 
Ne mai vom vindeca vreodată ? 
Al dumitale bun prietin, Brătescu-Voinești 


1 Rătăcire, publicată în Viaţa românească, XII, nr. 1, martie 1920, p. 5—10. 

19 feuruarie 1924, București 


Iubite domnule Ibrăileanu, 


Pînă ce mă voi putea învrednici să-ți trimet o bucată de care să se 
poată împărtăşi cetitorii Vieţii româneşti — ce nădăjduiesc nu prea tirziu se 
va întîmpla —, primeşte deocamdată această bucată ! nepublicabilă, numai 
pentru dumneata și fratele Sadoveanu. 

Mi-ar părea bine să aflu că cetirea ei ţi-a descrețit câteva clipe fruntea. 


Cu multă dragoste frățească, Brătescu-Voinești 


1 Manuscrisul povesuri poartă titlul: Letopisețul tainic al părintelui Pintilie, Ca- 
nonul comisului Dinu Mairaca. Apare, cu retușări minime faţă de copia trimisă lui G. Ibră- 
ileanu şi cu o notă în care redacție cere iertare scriitorului de a fi călcat consemnul pu- 
blicării ei postume, în Convorbiri literare, LXXV, nr. 1—2, ianuarie-februarie 1942, p. 9—12. 
Scrisă în stilul Mronicului Măscăriciului Vălătuc al lui Al. O. Teodoreanu, încercarea aruncă 
o lumină cu totul neașteptată asupre unor preocupări fie și sporadice ale lui I. Al. Bră- 


tescu- Voinești. 

1928, ianuarie 30, Bucureşti! 


Mult iubite domnule Ibrăileanu, 

Îţi mulțumesc cu recunoștință pentru frumoasa dumitale Scrisoare ?. 

Eu — și desigur și alţi scriitori — nu am putut scrie nici o bucată pînă 
mai Îîntfi nu mi-am închipuit, în fața mesei de scris, un grup restrîns de prie- 
tini, cărora le povesteam prin wiu grai... De cînd am cinstea şi plăcerea să 
te cunosc, imaginea dumitale nu a lipsit niciodată din acest restrins grup 
de prietini, ba erai cel mai aproape de mine, în fața mea. Dupe fiecare frază 
ridicam ochii să citesc în ochii dumitale aprobarea sau dezaprobarea... Și mă 
revăd la Tîrgovişte și retrăiesc înfrigurarea ce mă chinuia, dupe expedierea 
unei bucăţi pentru Viața românească, pînă la sosirea răspunsului dumitale. 


Dragul meu prietin... 

Consonanţa sufletelor noastre, mai mult decît unanimitatea afirma- 
țiunilor celor cu care ades vorbesc despre dumneata, mă face să cunosc mo- 
destia dumitale și suferința ce-ţi pricinuiește violarea ei. Iartă-mă că te fac 
să suferi spunînidu-ți că înrîurirea preocupării mele de opinia dumitale a fost 
atît de mare, încît te poţi socoti, fără nici o jenă, colaborator al tutulor bu- 
căților ce am scris de când ne cunoaştem, şi că nici una din emoțiunile ce 
am putut eu procura cetitorilor, nici toate la un loc, nu pot egala emo- 
ţiunea simțită de avocatul obscur din Tîrgovişte — căruia împrejurarea că 
scrisese cîteva bucăţi de povestiri îi era socotită ca un capitis diminutio, ca 
o discalificare — la cetirea studiului ce ai scris asupra operei sale 3... 

Încă o dată cu mulțumiri și cu expresiunea dragostei şi stimei mele, 

Brătescu-Voinești 

1 Adresa acestei scrisori şi a celei din 19 martie 1928: G. Ibrăileanu, profesor uni- 
versitar, lași. 

2 loan Al. Brătescu-Voineşti. Scrisoare adresată iubitului nostru colaborator cu ocazia 
sărbătoririi sale şi cetită în ședința festivă de la 26 ianuarie 1928, la rubrica Miscellanea 
din Viaţa românească, XX, nr. 1, ianuarie 1928, p. 136—139. 

3 Cu cele exprimate în această scrisoare, I. Al. Brătescu-Voineşti, atingind vîrsta bi- 
lenţurilor, își plătește datoria de recunoștință şi față de cel de-al doilea mare îndrumător 
al activităţii lui literare, G. Ibrăileanu. În articolul Ce datoresc C. L., publicat în numărul 
jubiliar al revistei Convorbiri literare, ianuarie-aprilie 1927, p. 39—42, el își exprimase 
deja recunoştinţa față de Titu Maiorescu, pentru rolul pe care ¿cesta îl jucase în prima 
perioadă a activității lui literare. 

27/2 — 1928 [București] 


Iubite domnule Ibrăileanu, 

Își trimet pentru Viaţa românească o schiță ! pe care, dă-mi voie să ţi-o 
dedic dumitale. Dacă ai vreo observaţie de făcut, o primesc cu drag. Nu e 
nevoie să-ți cer să rogi pe cel ce va face corecturile să nu lase să se stre- 
coare erori. 

Mulţumiri, îmbrăţişări şi dornice chemări, 

Brătescu-Voineşti 


1 Moarte grabnică, care apare în Viaţa românească, XX, nr. 3, martie 1928, 
p- 331—334. Schița este într-adevăr dedicată lui G. Ibrăileanu. 


92 


Bucureşti, 19/1, 1928 

Iubite domnule Ibrăileanu, 

Te rog frumos să adaogi la bucata Ghiorghiţă al Anghelinei !, imediat 
dupe titlu, dedicaţia : Pictorului Ștefan Popescu ?. 

Sînt sigur că o vei face cu plăcere, de vreme ce aprobi fără nici o re- 
zervă dedicarea unei bucăţi acestui prietin, care e nu numai un mare artist, 
ci și un om foarte de treabă. 

Negreşit, amândouă bucățile nu vor apărea în același număr, ci în 
numere deosebite,— afară numai dacă veți fi luat hotărîrea contrarie, cà- 
reia eu nu voi putea decît să mă supun. 


Cu frățească stringere de mînă, Brătescu-Voinești 


1 Publicată în Viața românească, XX, nr. 4, aprilie 1928, p. 5—12. 


2 Pictor și profesor la Şcoala de belle-arte din Bucureşti (1872—1948). Precizăm că 
schița lui I. Ai. Brătescu-Voineşti nu poartă nici o dedicație. 

București, 2/IV, 19281 


Iubite domnule Ibrăileanu, 

Mă grăbesc să răspund scrisorii dumitale, mai ales pentru a-ţi anunţa 
că sînt în curs de a-ţi satisface dorința, scriind o nuvelă, care va fi cea mai 
lungă din cîte am scris pînă acum?. Dacă mi-o dărui Dumnezeu „mai slo- 
bode vremi“, nădăjduiesc că la finele lunii să fie gata. 

În privința cuvîntului bădie. Se zice şi bădie şi bădiţă și bădică şi bădi- 
şor — tot aşa cum pe aici se zice și nene şi neicuță și neicuțule şi nenișorule. 
Le-am auzit pe toate ; iar copilul așa zicea : bădie. 

În „privinţa observaţiei de-a doua. Ar fi foarte uşor de introdus, Am 
vrut însă într-adins să las pe cetitor în nesiguranța dacă în adevăr am visat. 
De aceea, de unde la Început, scrisem, [sic] : : „târziu, spre ziuă... am găsit chipul 
în care să-l vestesc“, — mai pe urmă am înlocuit cuvîntul găsit prin mi s-a 
arătat. Poate te interesează să tii cum s-a întîmplat exact, căci lucrul e auten- 
tic, În realitate, spre ziuă, cînd nu eram nici treaz nici adormit, cineva m-a 
sfătuit să-i spui c-am visat așa, Cine e acel cineva? Dumitale ţi se întîmplă 
vreodată comèdii de astea ? Mie mi s-a întîmplat de multe ori să descopăr 
în somn lucruri pe care în zădar mă chinuisem să le aflu treaz?. 

Fiul meu e aici. Îţi va răspunde el însuși. 

Cu frăşești salutări și cu prietinești sstringeri de mînă tu[tu lor, 

Brătescu-V'oineşti 


1 Adres: scrisorii: G. Ibrăileanu, Viața românească, str. Alecsandri, Iași. 

2 După Ghiorghiţă al Angbelinei, I. Al. Brătescu-Voineşti nu mai publică nimic în 
Viața românească. 

3 Discutia are ca punct de plecare schița citată mai sus, 


O I. CANTACUZINO 


15.V.07. 


Mult stimate domnule Ibrăileanu, 
Cronica de faţă este bună din toate punctele de vedere, ide altimintre- 
lea este scrisă de doi autori foarte competenți în această chestie. 
Devotat, Dr. Cantacuzino ! 


1 Savantul I. Cantacuzino devine codirector al revistei Viaţa românească, după ple- 
carea lui Paul Bujor. Se pare însă că responsabilitatea pentru partea științifică a fost mai 
mult formală. 

Cronica la care se referă ar putea să fie: Miron S. și Arbore Ecaterina, Mortalita- 
tea copiilor ia săteni apărută în „Viața românească“, II (1907), nr. 5 (mai), p. 317-323. 


o MIHAI CARP 


l 
16 iulie 1907 


. . . . . € wo t 
Te rog trimite-mi revista aice, pe adresa „Hotel Teodoru“. Salutări 
la toți. 


Carp 
2 


laşi, 22VI1l. °909 


Amice Ibrăileanu, 

Nu-ţi pot trimite imediat cei 50 lei ce i-ai dat lui S.[anielevici]i, 
pentru că chiar azi a trebuit să-i mai dau alți 50, și cu alte mici cheltuieli 
absolut necesare s-a epuizat tot fondul revistei ; ba chiar am dat personal 
o poliţă de 200 lei lui Iliescu?. Cum vezi, încasările merg slab de vacanţă. 
Dar cred că-ţi trimit peste vreo trei-patru zile. 

Lui Jean Bart trebuie să-i scrii tu; S. [anielevici] nu vrea să-i scrie 
pentru că el îi făgăduise 100 de lei p. bucata 3 din nr. 7 (fără să-ţi spună ţie 
că-s numai 8 pagini). Dă-i însă lui Jean Bart toate lămuririle cum am vor- 
bit noi ; i-aș fi scris eu, dar cred că de la tine vine mai potrivit. Chiar acum 
îndată nu-i pot trimite nimic, cel puțin pînă peste vreo săptămînă. lar Pastia 4 
nu i-a trimis nici cei 60 de lei ce-i hotărisem pentru nr. 7, pentru că nu a 
avut bani. Scrie-i dar că stăm slab cu încasările vara, dar că îndată ce vom 
putea, îi vom trimite. Sanielevici trebuie să-și trimită o scrisoare a lui Jean 
Bart, care se plinge că-i cel mai nenorocos (recte... nedreptăţit) dintre cola- 
boratorii noştri, şi că chiar pentru Datorii mitate nu a fost plătit suficient. 
Cred însă că, după ce-i vei spune că-l plătim ca pe Sadoveanu și Brătescu, 
se va mai consola. 

Cu Botez nu m-am putut vedea, pentru că a plecat la Birlad chiar în 
sara cînd am venit eu ; dar zice (Pastia) că el se întoarce în Anglia şi că a 
venit de frica tifosului pentru copii (cred că de dor!...). Peste vreo două 
zile se vor întoarce la Iaşi și atunci vom vedea ce putem face cu toate cele- 
lalte multiple afaceri. 

Pe aice e răcoare (la voi, desigur, e frig) şi eu încă nu ştiu dacă și cînd 
voi veni (se zice că Ministerul ezită să închidă şcolile). 

Roagă pe Lenţa să se mai ducă pe la noi şi fetele să-mi scrie despre 
Radu dacă i-a trecut indispoziția de stomac. 


Cele cuvenite la toţi, Mihai Carp 

1 H. Sanielevici lucra pe atunci în redacţia Vieţii românești. 

2 Pe atunci Petre Iliescu era proprietar al tipografiei Dacia din lași, unde se im- 
prima Viaţa românească. 

3 Jean Bart a publicat în Viața românească, IV, 1909, nr. 7, iulie, p. 55—62 o 
parte din : Din al doilea jurnal de bord. Întilniri în arhipelag. 

4 Mihai Pastia. Vezi nota 4 la scrisoarea a Ill-a a dr. N. Quinezu. 

5 Datorii uitate a lui Jean Bart a apărut în Viața românească, III, 1908, nr. 1 
ianuarie, p. 78—90 şi nr. 2, februarie, p. 212—238. 


> 


3 


Iaşi, 25.VHI?909 


Amice, 

Am căutat pe Ionașcu !, dar el încă nu a venit, aşa că afacerea cu bursa 
se amină. 

Pentru banii ce-i ceri, voi căuta să fac împrumut. După cum e și de aṣ- 
teptat acum, către finele vacanței, nu prea vin bani la revistă, iar cereri cât 
lumea ; în afară de ceea ce trebuie să-ți trimit, Sanielevici (care e plătit deja 
cu 290 lei pe septembrie) îmi cere pe mîine 100 lei, căci joi pleacă la București. 
Pentru expediție? îmi trebuie vineri 300 lei: Agârbiceanu cere bani pentru 
3 nuvelete ce-a trimis acum, iar colaboratorii de pe ultimele 2 numere (lista 
noastră de la mămăstire) nu au fost achitați de Pastia, pentru că nu a 
avut bani. 

Mă văd dar silit să împrumut zilele acestea iarăşi vreo 1500 lei pentru 
ca să am cu ce face faţă nevoilor pînă la finele lui septembrie, cînd socot 
că au să plătească o mulțime de abonați şi când în orice caz pleacă trasările. 

Banii tăi poate ţi-i voi aduce eu; se poate să venim (cu Kernbach și cu 
Botez) pentru o zi ori două la mănăstire. Botez e la Bucureşti ; s-a dus să vadă 
ce-i la Ministerul de Instrucție şi se întoarce joi, aşa că poate pe sîmbătă să 
venim. De venirea celorlalți ai noştri nu mai e de vorbit; mama spune că 
după cum a trăit pînă acum toată vacanța va trăi și de-acum înainte. Eu nu 
cred să mai pot veni în cursul lui septembrie pentru mai mult timp, chiar dacă 
şcolile se deschid la 1 octombrie ; s-a început bucătăria măruntă a administra- 
tiei, fel de fel de vacsuri, care te încurcă şi te ţin pe loc. 

De altfel se pare că primejdia bolii 4 nu-i tocmai mare, dacă te păzeşti. 
Un intern de la spital mi-a spus că nu prea mor mulți și chiar cei care mor sînt 
mai ales din evrei şi săraci, care nu numai că nu se caută, dar chiar se ascund 
de doctori şi zac prin casele lor murdare ; iar părintele Buznea, șeful... cimi- 
tirului, mi-a spus că foarte puţini au fost morți de boli contagioase. Dar în 
sfârşit... Dacă vom putea cumva veni, vin eu nu tocmai de frica bolii, dar de 
plăcere. 

Eu pînă azi n-am primit nici o ştire de la mănăstire şi nu știu de ce; 
spune fetelor să-mi scrie cum o duce și ce face Radu, să nu se uite la mine că 
sînt aşa de leneș la scris. 

I-ai scris lui Jean Bart? Mi-a spus Sanielevici că ţi-a scris şi el cum stă 
chestia. Dacă voi împrumuta zilele acestea bani, îi voi trimite și lui. Nu știu ce 
să fac cu niște cărți ce a luat Sanielevici ide la Barasch şi le-a trecut la 

revistă (la Barasch : Philosophie de Part5, în total 10,50). Adică nu ştiu 
dacă pe Blasco Ibanez ê l-a luat (pentru revistă şi, cît despre Filozofia artei, 
nu am vorbit cu S. (dar nu cumva a înțeles greșit chestia cărților), dacă nu 
cumva a avut vreo înţelegere cu tine? Nu vreau să iau nici o măsură pînă nu 
am răspunsul tău. (De asemeni s-a mai trecut la revistă cartea luată de Ne- 
culau ; Le Socialisme à VEtranger ?, şi una luată de... Teodorescu ! 8... Dar pe 
acestea pur și simplu nu le primesc în cont.) 

Pe aici plouă şi e răcoare, aşa că pe la voi, desigur, e frig. Dacă o fi tot 
așa, nu ştiu cum o să staţi mai tîrziu. (Eu acuma şi umblu aice şi ziua cu 
pardesiul.) 

Revista cred că o expediem vineri. Salutări la toţi. 


Carp 


1 Traian lonașcu, actualmente membru corespondent al Academiei R. S. România. 

2 Pentru trimiterea numerelor Vieţii românești abonaților și librăriilor, 

3 Ion Ăgirhiceanu va publica în Viața românească, IV, 1909, nr. 9, septembrie, 
p. 383—388, schița: Angbeluş şi în Viața românească, V, 1910, nr. 2, februarie, p. 195—199, 
schița Viscolul. Apoi, în V. r V, 1910, nr. 3, martie, p. 329—357 şi nr. 4, aprilie, p. 5—29 
povestirea : Popa Man. Probabil la acestea se referă Mihai Carp. 

4 Tifos exantematic. 

5 Philoshophie de Part a lui Hyppolit Taine. (De fapt este vorba aici de librarul din 


Iași, Barasch.) 

6 O recenzie asupra romanului La Horda al lui Vincente Blasco-Ibanez va publica 
Henric Sanielevici abia în Viața românească, X, 1915, nr. 7—9, iulie-septembrie, p. 68—100. 
Pînă la această dată nimic despre V. Blasco-Ibanez în Viaţa românească. 

7 Joan Neculau, colaborator al revistei Viața românească, a publicat o recenzie la 
cartea lui J. Bardoux ș.a, Le socialisme à Letranger în Viaţa românească, LV, 1909, nr. 7, 
iulie, p. 148—149. 

8 Ion Teodorescu, colaborator al Vieţii românești. Nu a publicat în numerele la care 
se referă Carp nici o recenzie. 


4 
Iaşi, 29/VII_ '909 

Amice, 

Am împrumutat 1.500 lei și i-am cheltuit mai curînd decît erau cele mai 
pesimiste aşteptări ale mele, și anume, am dat : 300 ție, 200 Jean Bart, 300 Ili- 
escu, 300 Const. Botez (îi dăduse frate-său în Berlin și acum rămăsese Iancu 
fără parale, așa că a trebuit să-i dau, deoarece împrumutul l-am făcut îm- 
preună !...) 100 Agtrbiceanu și 300 expediția — adică tocmai 1.500... Dar cei- 
lalţi colaboratori de pe numerele 6 şi 7 tot nu-s achitaţi, mai ales că Pastia a 
pierdut și lista ce i-am dat-o şi trebuie să facem alta. Să mai împrumut iar 
bani ? Îs procentele așa de mari, încît parcă pi-i şi ciudă! Am mai făcut un 
apel către abonaţi, după cum probabil ai văzut ; poate în urma lui să mai pu- 
tem achita din colaboratori, căci după sfîrşitul lui septembrie ştiu că o să avem 
bani, așa că pînă atunci mi-i mai greu. 


140 


Botez a fost pe la Bucureşti — (Să nu uit să-ți spun că el e cam supărat 
de operația pe care am făcut-o împreună în condică în chestia suplinirilor și 
spune că are să ridice chestia din nou, căci tu, bine, ai făcut un sacrificiu, dar 
pentru dînsul e jignitoare operaţia fără să fie consultat ; înseamnă adică că a 
luat niște bani pe care nu era drept să-i ia?) Cu Sanielevici se poate regula 
numai concediu ; Octav va fi adus — sigur — spune I. Botez — în lași. 

Noi, cu I. Botez şi Kernbach, poate să venim peste vreo 5 zile la mănăs- 
tire. Deşi eu cam stau la gînduri, căci Kernbach s-a obosit deunăzi, cînd a fost 
cu indivizii, şi a avut vreo două zile temperatură (are şi o deranjare de sto- 
mac cu niște cârnaţi ide la Tanasache 1...) ; Botez însă șine mult sà vină cu 
automobilul. Eu poate să vin singur luni ori marţi, dacă fetele nu pot pleca 
singure. (Tata e ocupat, îmi scrie Tinca ; dar bineînțeles, vin numai pentru 
o noapte.) 

Pe Radu vreau să-l las numaidecît la mănăstire. Botez a vorbit cu dr. 
Bordea în tren și acesta i-a spus că toiul tifosului are să vină pe vremea ploilor 
de toamnă ; de altfel poate de-abia de acum începe pericolul în Iaşi căci de-abia 
acum a început să se încuibe tifosul prin mahalale, mai ales în Tătărași. 

Dar nu ştiu dacă m-me Stere, după cele ce mi-a spus K., nu e prea ne- 
căjită ca să-i mai dau și eu pe cap pe Radu. Dacă vin eu luni ori marţi, voi 
mai vorbi în chestia asta ; dacă însă nu vin, atunci te rog pe tine, care ești 
acolo, și care poți vedea şi vorbi ; dacă socoţi că nu-i tocmai acuma momentul 
să-i mai dau bătaie de cap cu Radu, ia-l mai bine la voi, bineînțeles numai 
cu consimţământul m-me Stere. 

Eu în orice caz, cu trăsura ori cu automobilul (dacă se hotărăşte K. de 
hatîrul lui I. B.) vin zilele astea. Nu pot să stau mai mult timp, dar așa mă- 
car ca să vă văd. 

Chestiile noastre cu Școala militară stau deocamdată pe loc; şcoala e 
închisă pînă la 1 octombrie, dar corespondență cu ministerul avem, de aceea 
dimineaţă fac cancelarie. ` 

Dacă opreşti trăsura, trebuie să cauţi vizitiu (ori poate omul de la Stere 
ştie să mîne) căci servitorii noștri nu stau peste 1 septembrie. lar cine ia pe 
Radu poate să ia — în contul meu — şi dadaca lui, ori alta în loc. Dar sînt 
atîtea chestii că mă şi plictisesc să mai scriu. La revedere în orice caz 


Mihai 


5 


Miercuri, 2 septembrie 1909, laşi 


Amice Ibrăileanu, 

Răspund scrisorii tale, pe care mi-a adus-o poşta de azi dimineață, şi 
care începe cu ironie pentru a sfârşi cu indignare... şi cu anunțul ultim că la 
voi sînt 20 grade... 

În ceea ce mă privește nehotărtrea ce se vede din scrisorile mele relativ la 
venirea mea la mănăstire : luni, marți, miercuri, ori joi ; cu trăsura, cu automo- 
bilul, ori... cu amîndouă deodată..., mă mir de ce o găseşti așa de curioasă. Mai 
întîi o oarecare încurcătură poate să iasă de-acolo că era vorba de două ve- 
niri ; una pentru o zi ori două și alta pentru un timp mai lung. Apoi venirea 
pentru o zi ori două atirna prea mult de alţii, ca s-o pot hotărî eu (de ve- 

nirea pentru un timp mai îndelungat, cred că nu mai e de vorbit; aice 
fac dimineaţa cancelaria regulat), atînna de Kernbach, de I. Botez, de liber- 
tatea atei, de posibilitatea fetelor de a veni singure sau nu, de oarecare răs- 
punsuri la ministerul de război, de comandantul liceului militar din Iaşi... 
aşa că dacă ai acorda cîte o zi fiecăruia din aceşti factori, tot epuizezi cele 
6 zile de lucru ale săptămînii... Apoi, cu automobilul ? cu trăsura ? Evident, 
după cum va fi cu putință ; crezi că acuma ştiu sigur cînd și cum am să 
vin, dacă vin ? 

Mi se pare însă că vom veni duminică și se poate să venim cu auto- 
mobilul și ou Kernbach, după cum iarăși e posibil să venim cu trăsura şi 
numai Botez şi cu mine... Şi adică la ce numaidecît să știu cînd vin anume 
şi cu ce vehicul? Parcă toată viaţa noastră nu-i şi ea un lanţ de posibilități 
şi nesiguranţe !... 

Se poate — cum zice cuconul Calistrat. 

Decît iar mă întorc şi... nu mai zic nimic. 

Despre bani, nu ai de ce să te superi, nu e vorba de nici un „argument“ 
şi de nici o apropiere cu Pușlamachi ! ; el e trecut în condică, pentru că aşa a 
cerut frate-său, iar tu nu eşti trecut în condica revistei, ci într-un cont parti- 
cular. Nu a fost în informaţia pe care ţi-o dădeam relativ la epuizarea celor 
1.500 lei nici o intenție de a... combata; poate am scris prea laconic, dar eu vo- 
isem numai să-ţi spun că nu s-au achitat colaboratorii pentru n-rele 6 și 7, în 
intenția cărora luasem 1.250 lei (și 250 pentru tine, aparte, deşi în aceeaşi po- 
liță) ; şi pricina a fost că I. Botez mi-a cerut 300 lei pentru fratele lui după ce 
încasasem polița, așa că cei 300 lei daţi lui mi-au stricat toată combinaţia, şi ca 
să mai fac imediat un alt împrumut nu am voit. 

Teodorescu 2 nu a recenzat cartea şi am să-l pun s-o plătească. Lui Ne- 
culau de data aceasta i se trece. Cele două volume de Taine, luate de Saniele- 
vici, erau pentru Jean Bari (mi-a spus-o S. din întimplare) și i le voi trece 
la consul lui. 

Se zice că Evenimentul 3 pregăteşte alte acte fotografiate contra lui- Stere. 
Kernbach a auzit — nu ştiu de la cine — că Holban 4 a dat cuiva (din redac- 
ţia lor) bani ca să se ducă la Herţa, cel de la care a cumpărat Stere casa ce-a 
avut-o în str. Română. Dacă îţi aduci aminte, Malhaşovici bfiguia nu știu c2 
într-o vreme de casa lui Herţa şi de Stere. Probabil că Holban, căruia amicul 
Malhaşovici îi va fi dat indicații, speră să mai găsească ceva de exploatat 
şi acolo. 

O veste tristă e că Kernbach e mereu bolnav şi slăbeşte mereu ; spre seară 
are mai în fiecare zi temperatură, cu stomacul o duce mizerabil. Aş vrea să-l 
fac să stea cîteva zile în casă, să se mai odihnească, căci osteneala îi pricinu- 
ieşte temperatura și slăbiciunea, dar nu-i chip. Deşi acum a venit Moțet 5, K. 
se duce tot așa de regulat la slujbă. Dacă nu-și ia un concediu de cîteva luni și 
nu se duce undeva la mare e greu de tot. 

I. Botez e la Birlad pînă sîmbătă cînd vine în Iaşi cu trenul de 2 ca să 
venim a doua zi la mănăstire. 

Lui Lebrun ê îi trimit azi onorariul. 

Pentru întoarcerea fetelor, tata va aduce, o dată cu aceasta, părerea mea. 
Vă salut pe toţi 

Carp 

1 Iancu Botez. 

2 Vezi nota 8 la scrisoarea a Ill-a. 

3 Evenimentul, ziar, laşi, 3 februarie 1893—1920. 

4 A. D. Holban (n. 1836—?), scria și atunci la Evenimentul. 

5 I. Moţet era funcţionar la prefectura de Iaşi. Kernbach era pe atunci prefect, 

ê Francis Lebrun a "publicat în Viaţa românească, IV, (1909), nr. 6, iunie, p. 328—333, 
articolul La Morbidezza. 


6 
laşi, 13 septembrie '909 


Amice, 

Sanielevici, după cum ţi-a telegrafiat din gara Iaşi, a plecat azi la Galaţi ; 
în urma răspunsului tău nemaiputind rămîne în Iaşi, s-a grăbit să-şi reia cate- 
dra şi mai ales să fie mai curînd în Galaţi pentru a nu scăpa nu știu ce supli- 
nire la filozofie. 

Eu îi spusesem deja că aceasta ar fi cea mai bună soluție : să scrie la noi 
din Galaţi şi să-și facă acolo lecţiile, aşa că răspunsul tău hotăritor nu i-a fost 
cu totul neaşteptat. Totuşi l-a cam afectat; îşi făcuse oarecare visuri: că mai 
curînd ori mai tîrziu tot va fi cîndva în Iași, iar acum deodată se vede nevoit 
să se întoarcă la Galaţi. Mai ales aceasta îl nemulțumește : întîi pentru că de 
cînd cu chestiile lui, cu şcoala evreiască, urăște Galaţii şi apoi pentru că are să 
apară pentru cei de-acolo „ca un fel de redactor de vacanță“. Chiar şi faţă de 
nevastă-sa se simte cam greu fiindcă (după ce toată vacanța a lipsit, rămt- 
nînd în lași) o asigurase că se vor muta în Iaşi. 

Toate aceste însă mi le spunea nu cu vreo dușmănie, ori ca imputare 
cuiva, ci mai mult ca un fel de mîhnire că nu are şi el oarecare noroc pe lumea 
asta. Vorbeam amândoi despre aceasta şi-mi era milă de el cum își aşeza în 
grabă lucrurile ca să plece. I-am dar 50 franci pentru drum ; probabil că avem 
să-i plătim încă vreo 150 cît costă împachetatul și transportul lucrurilor, dar 
asta peste vreo lună, cînd şi le va lua, după ce îşi va găsi casă în Galaţi. Cred 
că e drept să-i plătim noi întorsul. 

Revista rămîne acum pe sama lui Kernbach și a mea. Adică pe a lui K. 
nu prea. El e bolnav rău, «deși se duce la slujbă, la cerc şi la Tuffli. Aseară 
cînd ieșeam 'de la cofetărie era să cadă jos, noroc că l-a apucat repede Jakotă 1, 
care era mai aproape. L-am suit într-o trăsură şi s-a idus acasă. Şi mă gindeam 
cu durere cum se duce singur în casa lui pustie, cum trece nopțile fără nici un 
ajutor. Tare mi-i frică pentru el. Nu ştiu dacă nu ar putea Stere să-i obțină un 
concediu de vreo 6 luni pînă pe la aprilie (poate ar putea să-i spună lui Brătianu 
cum stau lucrurile) ; acuma parcă ar dori şi K. un concediu ; vede singur că e 
bolnav, dar nu înţelege ce-i ; mă tem însă că în curînd lucrul are să ajungă de 
notorietate publică ; oricine-l vede, întreabă ce-i cu el. Dacă vorbeşti tu cu 
Stere, dacă se poate obține concediul, scrie-mi ca să-l conving pe K. să 
facă cerere. 

Pe Octav l-au nenorocit cei de la minister ; i-au pus suplinitor din oficiu 
cu 80%/0, așa că-i rămîne din Birlad 60 lei, iar la laşi Boteni îi plătește 100; 

bietul băiat e exasperat şi se gîndeşte să renunțe la Iași. A telegrafiat lui 
I. Botez la mănăsurea Neamţ, dar nu are nici un răspuns. Bine mai stăm la 
ministerul de Instrucție !... (Lui Bogrea 2 i-au admis suplinitorul lui...) 

Miine trimit lucrurile pe adresa ta. Lenţa va şti cum să le distribuie. 
(Dintre jucării tramvaiul e pentru Radu, iar Maricicăi i-am luat singura tră- 
surică pe care am găsit-o.) Pe aici cam plouă. Saluzări 


Mihai 


Manicatide 3 ne dă o cronică medicală, chestia tifosului. Dar ştii că el 
combate pe Slătineanu + (şi (direcţia sanitară, adică I. Cantacuzino). Ce facem ? 
Eu sînt de părere s-o punem ; ceilalți n-au decît să-l combată, să discute. Are și 
două hărți ale Iaşului cu localităţile infectate de tifos. Spune și lui Stere de 
cronica aceasta şi scrie-mi repede ce să fac; dacă se poate, chiar telegrafic, 
căci M. aşteaptă răspuns cînd să trimită şi manuscrisul (care încă nu-i gata). 


1 Mihai Jakotă, fost prof. de 1. latină la liceul internat din Iași. Traducător în 
românește al Războiului peloponeziac de 'Thukhidide. 

> Vasile Bogrea, ilustrul filolog de mai tîrziu, fost prof. la Universitatea din Cluj, 
colaborator de mare erudiție al revistei Dacoromania. 

3 Într-adevăr, M. Manicatide va publica în Viaţa românească, IV, 1909, nr. 9, sep- 
tembrie, p. 407—422, un articol intitulat: Epidemia de febră tifoidă din Iaşi. 

4 Al. Slătineanu era pe atunci profesor la Facultatea de medicină din Bucureşti. (De 
altfel și el colsborator al Vieţii românești.) În Revista ştiinţelor medicale, V, 1909, nr. 10, 
octombrie, p. 949—953, apăruse un studiu al lui Alexandru Slătineanu și C. Popescu, inti- 
tulat tot Epidemia de febră tifoidă din Iaşi, articol ce va fi recenzat în Viața românească, 
IV, 1909, nr. 10, octombrie, p. 158. În articolul din Revista științelor medicale era criticată 
cronica dr-ului M. Manicatide. 

lasi, 14 septembrie 1909 
Amice Ibrăileanu, 


Azi am iscälit statele la Liceul internat şi am văzut că ție ţi-au pus supli- 
nitor (Bogrea) şi pe septembrie. Auzisem de la Octav că Bogrea e detașat la 
Iaşi, dar nu ştiam că tu ai cerut concediu şi pe... septembrie. Cînd i-am spus lui 
Tomida că de ce să plăteşti tu suplinire pe septembrie, mi-a răspuns : „Ei, lasă, 
că s-or înţelege ei“ (adică voi doi). Prin urmare te înştiinţez. Dacă ai de scris 
lui Bogrea, el e în Iaşi ; ori dacă vrei să-i vorbesc eu ceva, scrie-mi. Te salut. 

Mihai 

Din poeziile lui Vlahuţă îţi trimit ediţia a Il-a și Iubire. Proza care-ţi tre- 

buie să o găsesc. Goana vieţii nu ştiu ce s-a făcut, iar Filele rupte s-au Împrăș- 


tiat printre cărţi. Vrei să-ți cumpăr aceste două volume ? 

laşi, 16.1X.1909 


Amice Ibrăileanu, 

Ţi-am trimis Evenimentul 1 de-aseară cu articolul lui Cosmovici. Indi- 
vidul, evident, nu merită nici răspuns, nici atenție ; e însă ceva cu aparență de 
dreptate : nu i s-a publicat în V. r. răspunsul („dreptul sfînt al apărării !“...). 
Asta poate să impresioneze. Mă gîndesc la ofițerii mei de la Școala militară, 
pentru care Cosmovici e... profesor universitar, şi care sînt majoritatea citito- 
rilor din ara aceasta. Nu ştiu dacă nu ar trebui o lămurire (la Miscell.) pe 
tema că pentru a publica un articol într-o revistă (cu totul altceva e un ziar!) 
nu-i destul ca el să fie un răspuns, trebuie să fie şi bine scris și just; apoi lui 
Cosmovici noi i-am refuzat, înainte de orice polemică, şi pe cînd revista noas- 
tră avea valoare (vezi Evenimentul cu articolul citat), de vreme ce Cosmovici 
umbla să publice la noi 2. 

Dar asta e părerea mea, care mă pun din punctul de vedere al impresiei 
pentru cei mulți ; dacă socoți că-i mai bine să-l lăsăm naibii — cum vrei. 

În orice caz trimite în grabă Miscellanea ca să poată ieşi revista la 25. 
Sanielevici a plecat fără să fi tras nici o coală, aşa că acum trebuie să trag o 
coală pe zi. Sau măcar scrie-mi cîte pagini are să fie Miscellanea, ca să pot 
face exact repartiția pe coli. 

A trimis Hoisescu articolul 3 Organizarea mondială a comerțului petro- 
lului ? Trebuie să fie interesant, dar nu se poate pune acum căci are 34 pagini 
de revistă, ceea ce ne-ar sili să renunțăm la 3 articole (Lebrun, Sanielevici şi 
cronica agricolă) și ar face revista lipsită de variaţie, iar de împărţit articolul 
lui Hoisescu nu-i chip, căci e dată şi descrisă producția pe țări şi nu ar avea 
nici un haz să punem, de pildă, acum Statele Unite şi Rusia, iar în n-rul viitor 
Galiţia și celelalte. Articolul trebuie să intre tot, deodată. Deci rămîne pe alt 
număr 4, 

lată de altfel cum am prubuluit n-rul, modificînd puţin aşezarea lui 
Sanielevici 5 : 


= 


Coala I Sadoveanu 


Coala II Sadoveanu 
Minulescu 
Riviera 

Coala III Riviera 
Nat. losif 
Sandu-Aldea 
Codreanu 
Lebrun 

Coala IV Lebrun 
Agirbiceanu 
Eftimiu 

Coala V Sanielevici 
Duca 

Coala VI Manicatide 
Ionescu-Siseșşti 

Coala VII  Ionescu-S. 
Coresp. Ardeal 
Bucovina 


(două sonete, lăsînd 3 pe altă dată) 


= 
wo ww NO RON ARNRR ONAA 


(ori, mai bine, dacă ai trimite tu) 


pn 


(Cronica agricolă) 

Coala VIII Bucovina 3 


Miscel. 13 (Am lăsat loc rezervat ; poate Ardealul e mai mare...) 
Coala IX Recenzii 15 
Coala X Revista revistelor 16 


Mişcarea intelectuală 


Cum vezi, avem să avem 16 nume şi, în genere, tot bune. Iar la sfârşit 
N . . o . . 
am lăsat un joc de vreo 10 pagini pentru orice eventualitate. Aştept observa- 
țuile tale ori modificările, dacă ai de făcut (deși eu cred că... e perfect !...) Cu 
prietenie 
Mibai 


Trebuie să dezlegăm, domnule director, şi o chestie materială cu Sanie- 
levici. El, tot luînd înainte, e achitat acum cu 200 lei pe septembrie şi a luat, în 
contul lui octombrie, 150 lei. Cum îl ştiu foarte strimtorat şi cum bietul om și-a 
cărăbănit degeaba și oarecum din pricina noastră mobilele, iată ce propun : el 
are de luat 100 lei pe septembrie (1/2 lună ca secretar de redacție... la Bucu- 
reşti) ; dacă dă un articol și vreo miscellanea ori recenzie îi contăm pentru asta 
cealaltă sută ce-a luat pe septembrie. Iar cei 150 ce i-a luat în contul lui oc- 
tombrie îi socotim pentru transportul și împachetatul mobilei (el mi-a spus că 
80 lei costă împachetatul) şi pentru drumul lui înapoi la Galaţi. 

Aştept răspunsul tău pentru a opera în acest sens în condică. Cum vezi 
cu soluția asta el ar fi, la finele acestei luni, chit față de noi, rămânînd să con- 
venim apoi pentru colaborarea viitoare. 


După ce gătesc de scris, primesc o c.p. de la Sanielevici că nu mai trimite 
articol pentru n-rul acesta, ci pentru cel de octombrie. Ce facem ? Ar fi mare 
nevoie de un articol de critică literară €. Nu cumva poţi să-l dai tu? Dacă îţi 
mai trebuie ceva de Vlahuţă, telegrafiază-mi azi. 


1 Vezi nota 3 la scrisoarea ï. 

2 Leon Cosmovici, fost profesor la Facultatea de științe a Universităţii din lași şi 
membru corespondent al Academiei Române. În Viaţa românească, IV, 1909 nr. 5, mai, 
p. 246, 1l. Athanasiu, publicase o notă intitulată Din ereziile ştiinţilice ale d-lui L. Cosmo- 
vici, profesor la Facultatea de ştiinţe din lași. La această notă a răspuns Cosmovici în 
Evenimentul. 

În Viaţa românească, IV, 1909, nr. 9, septembrie, p. 433—442, acelaşi I. Athana- 
siu revine la „Cronica științifică“ cu date noi într-un articol intitulat, din nou, Din ereziile 
științifice ale d-lui dr. L. Cosmovici, profesor la Facultatea de ştiinţe din Iaşi. 

3 Constantin Hoisescu a publicat prima parte a articolului Situația petrolului în in- 
dustria şi comerțul lumii în Viața românească, IV, 1909, nr. 9, septembrie, p. 389—400 şi 
partea a doua în nr. 10, octombrie, p. 77—101, din acelaşi an al V. r. 

4 Vezi nota 3 de mai sus. 

5 Sumarul revistei Viața românească, IV, 1909, nr. 9, septembrie, este, omițind ce 
am mai citat în notele de mai sus, la această scrisoare, următorul: M. Sadoveanu, Apa 
morților, I, p. 328—349; Natalia Iosif, Cintec, p. 350; Ioan Russu-Sirianu, Riviera Aus- 
triei, p. 351—360; Ion Minulescu, De vorbă cu mine însumi, p. 361—362: C. Sandu-Al- 
dea, Umbra, p. 363—370; M. Codreanu, Sonete (Spre Venus, Chronos, Eterna trinitate), 

p. 371—372 ; Francis Lebrun, Peisagiile și arta la pictorii primitivi din Toscana, p. 373—380 ; 
Victor Eftimiu, Soarele, p. 381—382; Ion Agîrbiceanu, Angheluș, p. 383—388; Gh. din 
Moldova, Postume. Face-m-aș. Pe mare, p. 401; I. G. Duca, Cronica externă. Evenimentele 
din Grecia, p. 402—406 ; apoi vezi nota 3 la scrisoarea a VI-a; G. C. Ionescu-Siseşti, Cro- 
nica agricolă. Măsuri impotriva secetei, p. 423—432; N. D. Cocea, Cronica teatrală, Tea- 
trul Davila, p. 443—448 ; Un român bucovinean = George Tofan, Scrisori din Bucovina, 
p. 449—452; 1. Rusu-Şirianu, Scrisori din Ardeal, p. 452—458 ; la p. 459 un necrolog ne- 
semnat: George Kernbacb ; P. Nicanor et Co., Miscellanea, p. 460—465 (scrisă probabil de 
Ibrăileanu); Urmează de la p. 466 pînă la p. 479. recenzii; apoi revista revistelor 
(p. 480—486). 
6 Vezi nota 5 de mai sus. H. Sanielevici n-a mai trimis articolul promis. 


9 
lasi. 17.1X.1909 
Amice, « 
După cum ţi-am spus, S. nu mai trimite articolul şi am nevoie d 
10 pagini. Cred că tu nu vei putea trimite. Ce să fac? Ar fi nevoie de ceva 
științific (numai dr. Manicatide e de acest fel), pe cînd şi Riviera lui R.-Şi- 
rianu și Lebrun e literatură şi critică. 
Să pun pe Athanasiu (urmare) cu greşelile lui Cosmovici? E tocmai 
10 pagini. Dar mu ştiu de ce s-a tot amânat. Aştept răspunsul telegrafic 1. 
Te salut. 
Mihai 


1 T-a pus. Vezi nota 2 la scrisoarea a VIII-a. 


10 
laşi, 181X.: 909 
Amice Ibrăileanu, 


I. Simionescu ne-a trimis prin Bogdan „pentru recenzie“ un Ánuar știin- 
tific în care el are o introducere de trei pagini 1. Se plînge de public că nu le 
recunoaşte munca (numai gazetele politice prodiguiază titluri de savant partiza- 
nilor, iar ei cei cu munca fără reclamă şi trîmbiţe etc.). Apoi chiar revistele se- 
rioase, care se pretind „ştiinţifice și literare“ preferă să recenzeze cărți străine 
(lustru !... etc...) în loc să pomenească de ale muncitorilor (fără trimbiţe) ro- 
mâni... (aluzie directă la noi), ceea ce iese din concepția greşită a conducătorilor 
că un titlu și un nume străin face mai mare impresie şi pe autorul recenziei îl 
arată mai erudit. Şi alte baliverne pe care ţi le poţi închipui. 

I-am făcut revista-revistelor (ca Anuar ce e) pe care ţi-o alătur. O făcu- 
sem numai cât e scris cu peniță subțire, dar după ce am cerut şi părerea lui Oc- 
tav Botez, dacă e bine să polemizez, am mai adăugat și partea din urmă. Dar 
nu îndrăznesc s-o pun ; las să hotărăști tu, sau poate s-o schimbi. 

Ceva grav : nu avem recenzii româneşti 2. Am telegrafiat Izabelei şi mi-a 
răspuns că trimite franceze, așa că românească vom avea numai pe a lui Sanie- 


11 — Scrisori către G. Ibrăileanu — c. 1460 147 


levici 3 (Cartea de şcoală a lui Teodoru şi Candrea), dacă trimite... Dar e drept 
că nici nu apar cărți ! Nu cumva ai tu ceva? 

Răspunde-mi urgent la tot ce ţi-am tot scris. Își cer lămuriri pentru că nu 
îndrăznesc să iau asupra mea răspunderea și sînt absolut singur. Să nu vă fac 
vreo neplăcere. Te salut. 


Carp 


În acest moment vine Bogdan şi-mi spune că iniţiativa Anuaruluı’ e a 
lui Poni — ca să știi, 


1 A apărut, la rubrica Revista revistelor o recenzie, nesemnată, a Anuarului ştiinţific 
al României, Iaşi, 1909, foarte puţin favorabilă, în Viaţa românească, IV, 1909, nr. 9, sep- 
tembrie, p. 480—481. 

2 Recenziile din același nr. 9, citat mai sus, sînt: C. Rotică, Poezii, Vălenii de 
Munte, 1909; Aitur Gorovei, Zmei și zîne, Bucureşti, Socec; Haralamb G. Lecca, Ulcica 
(Boule de suif), traducere din Guy de Maupassant, Bucureşti, Biblioteca pentru toţi, toate 
semnate M. C. (= Mihai Carp); apoi Nicolae Mazăre, Harta etnografică a Transilvaniei, 
lași, 1909 (cu supliment), Herodot, traducere românească publicată de N. Iorga, Vălenii 
de Munte, 1909 (semnate amindouă: G. P. = Georgio Pascu). Restul recenziilor privesc cărți 
străine. 

3 Henric Sanielevici nu a mai publicat această recenzie. 


4 Vezi nota 1 de mai sus. 


ll 
Iaşi, 20.1X.1909 
Amice, 
Îşi trimit azi Neamul românesc de pe septembrie şi Octav îţi trimite 
Conv. lit. În Conv. crit. nu-i nimic, 
Octav crede că ar trebui ceva la „Miscel“, despre Congresul studențesc 
(vei vedea de ce, după ce vei citi Neamul) şi despre Congresul băncilor 
populare 1. 
Numărul are să Întîrzie și din cauza revistelor străine (Pușlamachi și 
frate-său !...). Te salut 
Carp 


M-am întîlnit cu dr. Leon. Mi-a spus să pun „Cronica ştiin.“ a lui 
Athanasiu (a auzit de la Bujor că este şi partea a Il-a și mă întreba mirat că 
nu o punem ? Probabil s-a plins Athanasiu lui Bujor). Poate s-o pun în n-rul 
acesta. Poate să pun şi o 1/2 din Hoisescu, dacă nu vine Cocea curînd 2. 


1 Nu este nimic în Miscelanea la care se referă M. Carp. 
2 Vezi nots 5 la scrisoarea a VIII-a. 

12 
laşi, 26 septembrie 1909 
Amice, 


Deoarece, după cât ştiu, tu nu poți veni o dată cu Stere, luni, în Iași, cred 
că scrisoarea aceasta te va găsi la mănăstire. 

Azi am lucrat cu colonelul la repartizarea orelor la profesori și la lista 
celor noi ce trebuie numiţi. (Vom avea anul acesta cl. a V-a reală şi modernă, 
clasele a VI-a și a VII-a reale cu divizionare şi cl. a VIII-a reală.) Ţie ţi-am 
dat clasele a VI-a şi a VII-a, ambele rînduri, adică 12 ore; eu am luat cla- 
sele a V-a și a VIII-a, adică 8 ore de română. 

Cu ocazia acestor repartizări iar a spus colonelul că-ți va face adresă ţie 
şi lui Riegler că, ori să vă luaţi în primire catedrele, ori să vă dați demisiile. 
De-abia l-am oprit să nu vă facă imediat adresele, spunîndu-i că nu are nici un 
rost 'de vreme ce voi nu aţi cerut nici un concediu. A rămas dar ca cea dintii 
cerere de concediu din partea voastră să fie prilejul unei astfel de adrese; 
şi colonelul e foarte hotărît. 

Nu ştiu dacă ţi-a spus Botez, dar intervenţia pentru concediul tău prin 
Ministerul de Instrucție nu se poate face. Dar tot Botez mi-a spus că a vorbit 
cu Stere și că a rămas hotărît lucrul că dacă nu-l voi putea eu împiedica pe 
colonel de a-ţi cere demisia cînd vei veni cu o cerere de concediu, atunci va scrie 
Stere lui Ionel şi concediul se va aproba de la minister, chiar dacă referatul 
nostru va fi... neutru (căci am să-l împiedic pe colonel de a se pronunța contra, 
ci am să-l fac în sensul ca ministerul să hotărască). Îi scriu deci cum stau lu- 
crurile ca să ştii și o dată ce vei înainta la liceul militar cererea ta de con- 
cediu să scrie şi Stere la Bucureşti. 

Totodată să ştii că mi l-a băgat pe Scriban, deși mai mulți profesori i-au 
spus colonelului că nu face ; îi făgăduise. Dar neavînd anul acesta bifurcare, şi 
deci latină, decît la clasa a V-a, tocmai cele 8 ore de latină ce voiam să le 
dau lui conu Calistrat, trec la amicul August !... Deci, dacă ar putea Stere să 
scrie și de data asta lui Ionel (Scriban e grecenist !...), poate am putea rezolva 
chestia după placul nostru. 

Pînă azi, sîmbătă 26, ora 3 p.m., nu am „Miscelanea“ ; deci revista nu 
va apărea decât marţi, deși restul e gata tot. Te salut 


Carp 


Şcoala se deschide la 1 octombrie ; la 30 septembrie sînteţi convocați 
voi profescrii (după-amiază). Cînd vii ? 


Evian-les-Bains, 3.VII1.1910 

Am avut toată bunăvoința să fac recenzii ; imposibil ; sînt atitea de vä- 

zut aice !... Îți scriu dintr-o mare localitate ciocoiască de băi ; ce lux, ce lux !... 
Noua mea adresă e: Stresa (Lago Magiore, Italia. Poste restante. Salut 


Mihai [Carp] 

lași, 19 iunie 1915 


Amice Ibrăileanu, 

Cu pelerina, cred că ţi-a scris Braunştein ce-a fost. Deşi îi dădusem adresa 
la mănăstirea Neamţ, ţi-a trimis-o la Agapia ori la Varatic. Sper că vei fi pri- 
mit-o și dacă îți place, reține-o, dacă nu — înapoiază-i-o, căci așa am vor- 
bit cu el. 

Am abonat la Opinia pe d-na Stere ; cred că a început a-i și veni ziarul. 

Cu Paloşul ! tău — nu-i la tata ; al meu e pierdut şi altul nu am găsit 
în tot Iaşul ; ţi-am comandat la Socec şi îndată ce vine, ţi-l trimit. 

Socoteala lui Topîrceanu ? e aceasta : la colaborare, acum după n-rele 
5—6 mai datorește 108 lei, iar ca secretar de redacție e achitat pe iunie şi 20 
lei din iulie, 

Tată cum stă chestia cu biletul de liber parcurs : revista are două foto- 
grafii, a lui Timotescu și a lui Topîrceanu ; dar nu are decît un singur carnet, 
care, ori e la unul, ori la celalt. Cum însă pe încasator îl mîn mereu din oras 
în oraș, este nevoie ca la dânsul să stea carnetul ; nu-i pot impune să rămînă 
într-un oraș mai multă vreme, ca în acel timp să trimită carnetul. Ceea ce-ţi 
spusesem cu Teodorescu e altă combinaţie, cu „Mişcarea“ — care pe noi nu ne 
priveşte. Ce faci cu zațul căci Constantinescu în fiecare zi îmi cere materie. 

Pe aice a plouat bine și acum e vînt şi răcoare. Salutări la toți. 

M. Carp 


Lui Cioflec 3 îi trimit tot azi 30 lei — tot ce are de luat. 


t Romanul lui Radu Rosetti. 

2 Topîrceanu, care era pe atunci secretar de redacție la Viața românească, a publi- 
cat în această revistă, V. ra X, 1915, nr. 4 aprilie, p. 56—57, poezia Despărțire; în 
nr. 5—6, mai-iunie, din acelaşi an, p. 324—326, G. Topîrceanu semnează doar o recenzie 
la A. Steuerman, Spini, poezii, București, 1915. 

3 Este vorba desigur de cărți cumpărate de la Cioflec, R. 


14 
Bucureşti, 2.X11.1915 


Dragă amice, 

Am depus azi pe biroul Camerei cererea lui Florea ; petiția își va urma 
cursul ei şi la vreme vom face, sperăm, ca d-l Florea să intre în cetățănia 
română. 

Cu scribii voi face tot ve voi putea. Salve. 


M. Carp 


O OTILIA CAZIMIR 


28 iunie 1913 


Mult stimate domnule Ibrăileanu, 

Am fost ieri la redacție să văd dacă nu s-au primit acolo veşti de la cei 
care s-au dus. După cît mi s-a spus, d-voastă nu ştiţi nici cît mine. Nădăjduind 
că nu vă fac o neplăcere, v-am trimis adresa lui d-l Topîrceanu. De altfel nici 
eu nu prea ştiu mult despre dînsul, nici unde va fi fiind, nici ce va {i făcînd. 
Cîteva rînduri aruncate pe o carte poştală nu m-au putut lămuri îndestul. 
Ceea ce știam mai de mult e că a plecat din Iași nepregătit pentru ceea ce i s-a 
întîmplat, că nu și-a regulat de loc afacerile și că, pe lingă celelalte necazuri ale 
lui, trebuie să fi suferind şi de o grozavă lipsă de bani. Ştiu bine că o să se 
supere strașnic pe mine cînd o afla ce fac acum. Dar asta n-are a face. Prin- 
cipalul e să nu sufere prea mult acolo unde va fi fiind 1. Adresa actuală o știți. 
Dacă primesc alta mai sigură, v-o comunic imediat. 

Cine ştie cît suferă ! 

Am mai auzit ieri că e lipsă mare de versuri la revistă. Cum am sosit 
acasă, mi-am cercetat saltarele și am constatat şi într-însele aceeaşi lamentabilă 
lipsă. Cum însă cea mai simțită dintre toate e lipsa de bani, am luat o hotărîre 
eroică : să-mi înnăbuş gîndurile care nu mă mai lasă în pace, să trec peste tra- 
diționala lene şi să fac versuri ca să tau bani. 

Lucru foarte dificil — totuși posibil — fiindcă am vrut. Desigur nu e tot 
ce pot da mai bun. Şi mi-e greu să dau ceva fără sprijinul sever al lui d-l 'To- 
pîrceanu. D-voastră judecați și... evaluaţi. Sînt în stare să scriu o revistă 
întreagă ! 

Poate ceea ce am să vă mai spun e una din zecile de copilării pe care le 
grămădesc zilnic una peste alta. Dispun de atîta timp liber şi nu știu ce să fac 
cu el ca să treacă mai repede. Trece așa de greu vremea cînd am atîtea lucruri 
triste în minte și-i aşa de penibil lucrul ăsta ! Dacă sînt bună de ceva, vă sînt 
la dispoziţie. Ceva corecturi, ori mai ştiu eu ce treburi mai sînt pe la d-voastră 
pe acolo ! Bineînţeles numai pe timpul cît vor fi duşi acei cărora la sînt încre- 
dinţate treburile astea, și dacă-s duși. 

Ştiu să fac şi socoteli, domnule Ibrăileanu, şi nu mă dau îndărăt de la ni- 
mic, numai să fiu de puţin folos cuiva, și mie însămi. 

De-am făcut o greșeală scriindu-vă, vina nu e de tot a mea. Fără d-l 
“Topîrceanu nu pot face nimic ca lumea. 


Ţineţi, vă rog, seamă de cele ce v-am scris. Iar, de e vorba pe ales, lă- 
sați-le cele ce mă privesc pe mine deoparte și gîndiți-vă la d-l T. 
De vreţi, faceți-m: şi mie cunoscut ce hotăriți şi vă rog mult de tot 
iertați-mă ! 
A dumneavoastră, Otilia Cazimir 


Una din bucățile pe care vi le trimit? a mai fost o dată sub ochii 
d-voastră. I s-au găsit atunci mici nane pe care m-am silit să le-ndrept. 
Poate n-are ce căuta o „viziune de iarnă“ în mijlocul verii. Dar, fiindcă se zice 


că omul înţelept cumpără iarna car și vara sanie... 


1 La concentrare, în campania din Bulgaria din vara anului 1913. 
2 În Viaţa românească, VIII, 1913, nr. 7—8, iulie-august, p. 74, Otilia Cazimir pu- 
blică o singură poezie intitulată : O noapte. 


2 


1 noiembrie 1916 


Stimate d-le Ibrăileanu, 

Iertați-mă că vă necăjesc dar e vorba de interesul lui Topîrceanu şi cînd 
e vorba de așa ceva nu mai ţin socoteală de nimic. 

Sînt citeva zile de cînd am primit o scrisoare 'de la dînsul. V-aș trimite-o, 
dar n-am încredere în copilul cu care trimit scrisoarea și pentru nimic în lume 
n-aş vrea s-o pierd. Îmi scrie că e „sain et sauf“, că să-l aştept liniştită căci 
are să se întoarcă şi că sînt foarte bine trataţi acolo. Adresa e mai clară decit 
cea pe care a copiat-o, probabil în grabă, d-l Sevastos. Asta e şi pricina pentru 
care vă scriu. Dacă-i trimiteţi bani, trimiteți-i pe adresa pe care v-o dau eu: 

Plenic G.T. 3/7 Putah Uceastac. 29. Armia. Tilovo Upravlenie. Bulgaria. 
l-am scris de două ori pînă acum şi-i voi scrie mereu. Nu vroiam să vă 
scriu pentru că aşteptam să vină d-l Mateescu! şi să vă trimit prin el adresa 
Nu știu însă unde s-a mistuit d-l Mateescu. Nici n-a venit, nici nu mi-a răs- 
puns la o scrisoare în care-l rugam să se-ntilnească cu d-voastră ca să vor- 
bească de chestia pachetului pentru Topîrceanu. De două luni lucrez și-i pre- 
gătesc toate câte cred că-i trebuiesc acolo. Și-i păcat cînd văd că vremea trece, 
că-i frig, că el n-are nimic la dînsul şi că aici la mine stau toate şi aşteaptă să 
plece. Am cumpărat toate cele absolut necesare. 

Mi s-a spus de către oameni pricepuţi cum că mijlocul cel mai sigur ca 
pachetul să-i ajungă, e să intervină cineva la ministrul Olandei la București. 
Un curier pleacă la cîteva zile o dată. Ministrul Olandei are grija supușilor 
bulgari din România. Ar putea avea trecere la bulgari pentru ajutorarea unui 
supus român prizonier în Bulgaria. Lucrul acesta se face, nu prin poștă însă. 

N-aș vrea să trimit pachetul într-un noroc. Dacă s-ar pierde, mi-ar tre- 
bui alte două luni de muncă pînă să le fac toate la un loc. 

Altceva : se zice că medicamente nu se pot trimite. D-voastră nu ştiţi 
cumva cine cenzurează pachetele la Bucureşti ? E o chestie importantă asta. 
Trebuie să se păzească de holeră şi de tifos exantematic ; pentru asta e nevoie 
de tinctură antiholerică şi de toate cîte trebuie pentru menţinerea curăţeniei. 

Cum băi cred că n-au, i-aş trimite ceva pentru frecţii. Nu s-ar putea strecura 
în pachet o sticlă cu Franzbrandtwein ? Sînt lucruri mici, dar, în cazul lui, de 
mare importanță. Pînă şi săpun de rufe vreau să-i trimit. 

D-voastră iertagi-mă că vă iau din vreme cu necazurile mele. Încencaţi să 
aflaţi condițiile în care pot trimite pachetul, şi, de credeți că cele ce propun eu 
merită vreo atenţie, interesaţi-vă şi de ele. 

Aş vrea ca pachetul să plece cel mai tîrziu la începutul săptămînii vi- 
itoare. Dacă aflaţi ceva, vă rog mult anunţați-mă, să ştiu ce să fac. 

Cu toată stima, Alexandra Gavrilescu 
str. Bucşinescu 6 Loco 


1 Vezi nota 1 la scrisoarea a Xl-a din fondul Topîrceanu. 


3 


Începutul lui noiembrie 1916 


Stimate d-le Ibrăileanu, 

Iar vin la d-voastră ca să vă cer sfaturi. Nu ştiu ce să fac. Ieri am între- 
bat pe Lili cînd să trimit pachetele și de nu-i prea tîrziu să le duc azi. M-me 
Stere ! îmi răspunde azi şi mă pune în mare încurcătură. Mai întîi, domnul 
care ia pachetele — căci nu le ia d-l Popescu, nu poate lua mult bagaj. Eu am 
de dat două pachete în greutate fiecare de peste 5 kg. Apoi, spune M-me Stere, 
d-l Stere e de părere că nu e nevoie de trimis lucrurile fiindcă pot să nu ajungă 
sau ajung prea târziu, și că Topîrceanu, cum avea bani la plecare, trebuie să-și 
fi cumpărat de toate acolo. 

Din toate acestea rezultă că omul care ia pachetele — dacă le ia! — 
le va trimite fără să se intereseze de vreun mijloc mai sigur de expediere. 

Vă spun lucrurile aşa cum sînt și vă rog mult sfătuiți-mă ce să fac, căci 
eu nu mă pricep. Să duc lucrurile la M-me Stere ? Dar sînt multe, căci am cum- 
părat şi cojocel şi ghete, și s-o speria domnul care e vorba să le ia. 

Eu persist în ideea că lucrurile pe care i le trimitem are să-i prindă bine. 
Văd că toți spun altfel. Ce e de făcut ? 

Mult, mult vă rog răspundeți-mi. Eu aştept cu pachetele (două) gata. 

V-a arătat Mateescu scrisoarea ? Nu-i așa că e bună ? 

La d-voastră mi-i nădejdea. Nu-i așa că n-aveţi să mă lăsați în în- 
curcătură ? 

Alexandra Gavrilescu 


1 Maria Stere, soţia lui Constantin Stere. 


4 
Decembrie 1916 


Mult stimate d-le Ibrăileanu, 
N-am avut de mult mulțumirea să vă întîlnesc deși aş fi vrut să aflu de 
la d-voastră ce s-a făcu cu leafa lui 'Top. de la Universitate. Era vorba de mult 

să încercaţi d-voastră s-o luaţi ca să i se trimită acolo. Nu știu nici câți bani 
i s-a trimis atunci. D-l Botez ! a spus lui Mateescu că i-a trimis leafa pe-o lună. 

Pachetele — m-a asigurat Lili — se vor fi primit. I-am plătit pentru luna 
decembrie un surplus de hrană (prin Crucea roșie) şi aştept un răspuns de la 
el ca să-i plătesc mereu, în fiecare lună, și chiar să-i plătesc mai mult, atit 
de mult ca să fiu liniştită că are hrană destulă. De-am ști că are și bani, am fi 
mai liniștite și bine ar fi de-am putea să trimitem și leafa. 

Primiţi, o dată cu mulțumirile mele, şi asigurarea celei mai perfecte stime. 


Margareta Gavrilescu ? 


D-na Papadat 3 mă roagă să vă transmit salutări. Au rămas la Focşani 
de bunăvoie. O d-ră sosită din Focșani spune că d-na Papadat ar fi primit o 
scrisoare de la Top. ; nu ştiu de-o fi adevărat. 


1 Octav Botez. Leafa lui Topîrceanu de la Universitate era cea de bibliotecar la Fa- 
cultatea de drept. 

2 Margareta Gavrilescu este sora Otiliei Cazimir. 

3 Hortensia Papadat-Bengescu. 


5 
¿August ? 1920] 
Stimate d-le Ibrăileanu, 
Topîrceanu m-a pus pe foc să vă trimit azi fotografia mea pentru pros- 
pect 1. Mă execut — cu plăcere. 
Vă mulțumesc mult pentru toată atenţia şi bunătatea d-voastră pen- 


tru mine. 
Otilia Cazimir 


1 Într-adevăr în broşura Viaţa românească, Citeva cuvinte către public, „Viaţa 10mâ- 
nească“, S. A, Iași, 1920, la p. 5 apare şi portretul Otiliei Cazimir. Ea este trecută, la 
p. 19 a aceleiaşi broşuri, şi printre membrii Asociaţiei literare și științifice „Viaţa româ- 
nească“. 


o ANICUȚA CIRJĂ 


lași, 24 iunie 1913, Str. Negruzzi 2 


Stimate domnule Ibrăileanu, 

Vă rog din suflet să-mi scuzați inoportunitatea, dar sînt împrejurări atît 
de grave, care ne silesc să ne dezvăluim sentimentele cele mai ascunse. Apelez 
la dv. ca la singurul om pe lume de la care sper să aflu o veste bună. Știu bine: 
că ţineţi mult la Topîrceanu — şi probabil că şi el — care vă purta atît de 
multă dragoste — să vă fi vorbit vreodată de mine. Îmi păreţi un om pren 
bun și îngăduitor — ca să vă supăraţi de demersul meu — singurul care mi-a 
rămas ca să dobîndesc puţină linişte. 

Sînt sentimente cărora nu se poate comanda, oricare ar fi situația indi- 
vizilor în care s-au sădit, cu atît mai mult eu sper să am o scuză, căci atunci 
cînd l-am cunoscut pe Topîrceanu, n-am cunoscut și toată situația lui. Mi-a 
spus totul cînd era prea tîrziu să mai revin la imposibilitate. 

Vi le expun toate astea ca să nu mă judecaţi rău şi să mă pricepeţi. 
Am luptat să mă vindec — vă asigur — aveam a face însă cu unul din oa- 
menii pe care cu cât îi cunoşti mai bine te ataşezi mai mult de ei. Şi apoi 
sîntem tineri amîndoi şi, chiar un păcat să fi făcut, lumea trebuie să ne ierte 
de vreme ce pînă și D-zeu a iertat păcatele ; și fiindcă nu e om fără păcat. 

Am fost la ţară în tot timpul din urmă ; îmi scrisese odată că pleacă în 
concentrare, în ziua de 16. Am venit În lași în ziua de 15, ca să-l văd înaintea 
plecării ; nu mai era aici. Acum, cu mobilizarea asta pripită — ne-am reîntors 
de tot în Iaşi şi nu-i pot afla urma şi nu sînt om ; că nu se ştie ce ne aşteaptă. 
Credeam c-o lăsa adresa, la redacţia revistei ; am cercetat prin d-l Sevastos ; 
nu știe nimic. Ori i-o fi scris şi nu vrea să-mi spună, ori i-a scris să nu spună 
nimic. Dar e degeaba ! Chiar de-ar trebui să plec la București să întreb din om 
în om, tot o să aflu! 

Cum am venit în Iași m-am înscris și eu şi sora imea la Crucea roşie ; nu 
ni s-au dat încă ordine, dar dacă plec, vreau să-i știu de soartă, vreau să-i fiu 
aproape, să-l încurajez la o nevoie. Se teme poate ca prezența mea acolo 
să nu-i fie jenantă, dar vă asigur pe ce am și eu sfint pe lume, că o să fiu 
cuminte — numai să-i pot fi aproape — că nimeni n-o să descopere-n mine 
alt interes decît acel al carității. Dv. trebuie să vă fi scris, trebuie să ştiţi în 
ce regiment e; vă rog cu toată insistența 'de care sînt capabilă să-mi comu- 
nicaţi și mie măcar atîta lucru, ca să ştiu unde-l pot găsi, unde să plec. Dacă 
ar fi să plec înainte de a avea vreo iveste, dați-mi voie să vă las înscris am- 

bulanța la care voi fi ataşată, sperind că sinceritatea şi insistența rugăciunii 
mele o să vă convingă că merit un cuvînt de la dv. V-am făcut — fără voia 
dv. — duhovnicul meu — având speranța că nu vă supăraţi. Topîrceanu mi-a 
spus de atîtea ori că sânteți nespus de bun; el m-a învăţat să vă stimez şi de 
aceea mi-am pus acum În dv. toată încrederea şi speranța. 

Rugîndu-vă să mă lăsați să vă mulțumesc dinainte pentru bunăvoința 
ce aştept, vă rog să fiţi convins ide sentimentele mele cele mai sincere, de 
cea mai profundă recunoştinţă şi să-mi fie iertată îndrăzneala ce mi-am impus 
de a vă scrie şi a vă forţa să fiți confidentul necazurilor mele, rămînînd de- 
votata dv. 

Anicuţa Cirjă 


© IORGU IORDAN 


16 august 1911 
După o mulțime (de tărăgăneli şi supărări (cu diploma, pe care tot n-am 
luat-o) şi după ce-am suferit emoţiile cele mai variate şi mai stranii, m-am 
mai liniştit puțin, căutînd să văd mai lămurit şi mai în amănunt organele şi 
funcțiile acestui monstru enorm, care este Berlinul. 
Vă salut cu dragoste, 


I. Iordan 
Am aflat la Iași că vi s-a trimis bursa mea, Kleşi cam tîrziu și cu luarea 
unei dobînzi, pe care, la drept vorbind, eu v-o datoram ! 


1 Carte post: lă adresată lui G. Ibrăileanu. 


2 


Tecuci, 27.VI1.912 
Iubite domnule Ibrăileanu t, 


Vă trimit aici o recenzie neînsemnată în sine şi care nu interesează decât 
prin aceea că broşura recenzată vorbeşte despre Caragiale, şi anume foarte 
prost. Ceea ce este mai grav însă este că într-un alt plic v-am trimis niște 
note despre Histoire contemporaine a lui A. France. Puteţi deduce de aici 
că pe la noi — pe la Tecuci — temperatura trebuie să se fi urcat simțitor, 
judecînd după aceste efecte... literare ale căldurii. 

Şi acum să încep a-mi justifica acest pas, căci, serios vorbind, cred că 
e o îndrăzneală cam mare să vorbesc — să spun adică ceva — despre au- 
torul acesta atît ide misterios pentru multă lume. Dar, dacă aş căuta să fiu 
drept, ar trebui să spun că şi dv. aveţi o parte din vină în această crimă. 
Dacă vă aduceți aminte, acum idoi ani, după ce v-am stupefiat aproape spu- 
nindu-vă că am încercat să citesc pe A. France şi n-am putut, m-aţi dus la 
Barasch 2 și m-aţi „corupt“ — expresia e a dv. — dăruindu-mi cele 4 vol. de 
de Hist. contemp. Le-am citit atunci, și dacă mi-au plăcut, dovedeşte faptul 
că în doi ani literatura franceză, câtă am putut-o citi, se reduce aproape ex- 
clusiv la A. France. În vara aceasta, neavînd ce face, am luat să citesc din 
nou Hist. contemp., şi vă pot asigura, fără intenții criminale, la început. 
Neavind ocupaţie alta însă şi fiind mai ales obosit, am citit Vol. I cu foarte 
mare Încetineală și atenţie în același timp ; aceasta-mi dădea răgaz să cuget 

şi eu asupra celor citite. Și aşa, pe la mijlocul vol. al II-lea, eram atît de 
preocupat de ceea ce-mi suggerase [sic] cartea, încât, a putea continua în 
linişte citirea celorlalte volume, m-am hotărît să notez ceea ce-mi umbla prin 
cap. La urmă, crezând că aș avea de spus ceva cât de cât interesant, m-am pus 
să sistematizez notele acelea răzlețe şi așa au ieșit cele vro 30 pag. de caiet, pe 
care vi le trimit. Nu-mi fac iluzii despre ele; ba încă, imitînd pe Bergeret, 
care, vă aduceţi aminte ce spune cînd lucrează la Virgilius Nauticus al său, 
aş fi dispus 'să recunosc că ceea ce am imobilizat pe hîrtie nici pe departe 
nu seamănă cu ceea ce aveam — ori credeam că am — în cap. De aceea las 
la aprecierea dv., căreia mă voi supune fără a cricni, dacă aceste pagini pot 
şi merită să vadă lumina în Viaţa românească. 3 

La Durău, cum vedeţi, n-am mai venit, deoarece am fost tras pe sfoară 


de prieteni, cu care hotărisem să vin şi care — ei, s-au distrat prin excursii, 
încît le-a convenit să renunţe mai ușor decit mă aşteptam la proiectul nos- 
tru. În schimb însă voi pleca din nou la Berlin — cu bani împrumutaţi — 


firește, deoarece, pe ziua de 1 dec. viitor s-a anunțat examenul suplimentar 
de 1b. germană, pe care sper să-l iau. Acuma mai stau poate cîteva zile, 
pentru a vedea ce fac pe anul care vine; aș vrea să găsesc o suplinire din 
oficiu, căci am nevoie de bani. Dar mă tem că voi spera în zădar, căci am 
mai avut de constatat bunăvoința d-lor actuali față de mine. 
Vă trimit salutările mele respectuoase. 
I. Iordan 


1 Nota lui I. Iordan: „Am stat mult la îndoială pînă m-am hotărit să mă adresez 
dv. cu aceşti termeni, care de altfel sînt cei mai sinceri din punctul meu de vedere; mi-am 
adus aminte însă de cele 5 scrisori ale dv. cătră Gherea și-aceasta mi-a dat curaj. 

2 Librar şi anticar din Iași, din acel timp. 

3 Nu i s-au publicat aceste însemnări referitoare la Histoire contemporaine a lui 
Anatole France în Viaţa românească. 


3 
laşi, 1915, sept. 14 


Prea stimate domnule Ibrăileanu, 

Cu toate că m-am însurat, tot mă mai ţin de fleacuri. Dovadă arti- 
colul pe care vi-l trimit o dată cu rugămintea de a vă da părerea asupra 
lui, cu aceeași nepărtinire şi seriozitate cu care ne apreciaţi compoziţiile pe 
vremea cînd eram elev. 

M-am gîndit că ceea ce fac acum ar putea să vă strice liniştea; to- 
tuși nu ştiu ce m-a făcut să mă adresez, ca și în trecut, tot d-voastră, şi nu 
la redacție, ci. acasă. Vă rog să-mi iertați această intervenţie inoportună. 

Vroiam să continui cu o autocritică a produsului trimis d-voastră; 
ştiind însă că judecata despre sine Însuşi greşește totdeauna prin ceva, am 
renunţat la ldinsa. Închei această scrisoare rugîndu-vă să primiţi salutările 
mele respectuoase 

I. Iordan 


Str. Păcurari 60 

P. S. N-am dat nici un titlu rândurilor de față ; s-ar putea nuns ori- 
cum, căci n-au un conţinut bineprecizat. Mă gîndeam să le intitulez „Note 
pe marginea unei gramatici“ î, ori „Cum se scrie şi cum se vorbeşte ro- 
mânește“ ori, în fine „Cronică literară-filologică“. Nu ţin ia nume mai mult 


decît la rîndurile acestea. 
I. ], 


1 Nu au apărut în Viaţa românească ! 


Bonn. 5 noiembrie 1921 
Mult stimate domnule Ibrăileanu, 


Aveam intenţia să vă trimit o scrisoare, deci ceva mai multe rînduri 
decît cuprinde această c. p. Cînd am văzut însă că aş fi umplut cîteva pa- 
gini cu banalități, scrise aşa cum ştiu eu să le scriu, am renunțat, cu părere 
de rău mai mult pentru dumneavoastră, care sînteți desigur curios să aflați 
lucruri interesante de pe aici. Probabil că vă întrebaţi, de ce numaidecît 
banalităţi ? De cînd am sosit aici — aproape 6 săptămîni — am fost aproape 
necontenit preocupat de chestiuni în legătură cu gospodăria de acasă, pre- 
cum şi cu cea... universitară. Fără voia mea, scrisoarea pe care v-aş fi scris-o 
în asemenea condițiuni ar fi fost prea mult influențată de aceste preocu- 
pări, care pe dumneavoastră în nici un caz nu vă interesează. Așa se face 
că vă trimit numai aceste cîteva rînduri, ca să vă arăt în chip material că, 
cu toată aparenta răceală din ultimul timp, eu mă gândesc des la dumnea- 
voastră şi cu aceeași dragoste şi admiraţie, pe care ași ştiut să mi le insu- 
flaţi din primele timpuri ale cunoştinții cu dumneavoastră. 

De cfteva zile au început cursurile la universitatea de aici şi, În ca 
litate de student regulat înscris, le frecventez cu aceeași exactitate ca acum 
10—12 ani. Ce păcat însă că numai din acest punct de vedere seamănă 
„studenţia“ mea de acum cu cea de atunci! Acum sînt student numai în 
înţelesul etimologic al cuvântului : „studiez“ ! De visat şi de umblat după 
„cai verzi pe pereţi“ de cei frumoşi, cum erau pe vremuri, nici vorbă nu 
poate să fie! (Cum vedeţi, am greşit cu cîțiva ani în minus socoteala, 
greşeală pornită, probabil, din instinctul de... conservare, care ia forme cam 
curioase de la o anumită vârstă înainte. Ce ziceţi ?) 

Primiţi, vă rog, salutările mele călduroase, dcamaa sărutări de mînă, 
iar domnişoara salutări. Cucoana mea de asemenea vă trimite tuturor urările 


ei de bine. 
I Iordan 


© G. KERNBACH 


6 august 1906 
lubite Nicanor & C-nia, 


Am avut astăzi o surprindere, de altmintrelea nu neobișnuită. Am gă- 
sit în buzunarul hainei scrisoarea prin care îţi răspundeam la cartea-poştală 
ce mi-ai trimis. De frică să nu fi evoluat (eu) dintr-o săptàmînă-ntr-alta, 
o rup fără s-o mai recitesc și mă pun să-ți scriu idin nou. Această împre- 
jurare explică răceala mea, pe o temperatură de 27—329. 

Impresiunile mele asupra nr. 5. Fie faptul că-i cunoșteam mai tot cu- 
prinsul, fie împrejurarea că l-am primit cu o mare întârziere, fie lipsa poe- 
ziej lui Goga, care mi-a lipsit într-adevăr, l-am găsit mai puţin interesant 
decît aş fi dorit. Aţi dat cel mai nimerit răspuns ce se putea da „abilităţi- 
lor“ celor ide la Viaţa literară 1, 

Impresiunile altora ? Mai toți intelectualii lipsesc din capitală. În ge- 
nere revista e foarte bine apreciată : ar fi de dorit să se îngrijească stilul, 
limba (Mîndrescu 2 o spune această părere culeasă din cercul profesorilor) şi 
ar câștiga dacă ar putea apare în capitală (părerea lui Sadoveanu care s-a 
amendat adăugînd : „din punct de vedere tecnic“). Nu pot să știu părerea 
iui Nădejde, căci coana Pica lipseşte de mult din Bucureşti, aflîndu-se la 
Bran, în Transilvania, unde s-a dus şi Nădejde pentru toată luna august. 
O „doamnă“ a rămas încântată de aiticolul ultim al lui Duca, pe care 
l-a găsit très bien, cînd l-a văzut acum un an sau doi, la congresul de la 
Bacău al băncilor populare. Un „bărbat de ştiinţă“, care poartă şi cu mu- 
zele un comerţ ilicit, mi-a spus că articolul * meu e foarte just şi că „tre- 
buia scris“. 

Nădejde se aşteaptă să apară articolul 5 lui chiar în nr. 5 şi se mira 
că nu-i trimite corecturile. Ar fi de dorit să apară măcar în acest număr. 

Toate articolele pe care le începusem și despre care îmi aminteşu, sînt 
acum așa de departe de mine... Chiar și poezia cu bunicul. N-am lucra 
nimic și nici nu simt nevoia de a mă exterioriza. Totuși, în gînd, pun la 
cale altele şi poate chiar pentru acest nr. (7). Să trimit „o cronică econo- 
mică“ 6, Expoziţia — exhibiția daco-romană cum o numesc afişele secesio- 
niste ale d-rului Istrati — am văzut-o de două ori. Aspectul general foarte 
estetic, trăgîndu-se tot folosul din situațiunea topografică a localităţii ; în- 
colo un haos fără nici un fir conducător: lipseşte pînă acum un catalog de 
orientare, care să te împiedice de a scăpa din vedere cele cîteva lucruri în- 

tr-adevăr interesante, răzlețite în mulțimea producțiunii industriei artistice, 
sau, dacă vrei, a artei industriale. Peste cîteva zile toate pavilioanele vor 
fi terminate și se va putea începe o dare de seamă. Voi face-o? Știu eu! 

Tatușescu 7 mi-a promis să termine pentru luna viitoare un articol asu- 
pra neurasteniei la sate. Tot aşa, Izabela Andrei’, a plecat de aici, dîn- 
du-mi făgăduinţa că va termina la Bacău un articol asupra psihologiei co- 
pilului. Poate să-ți trimit şi eu vreo două duzini din bucăţile unei „poetese“ 
din care vei alege ce-ţi va conveni. 

Cu publicitatea revistei nu se poate face nimic cu agențiile din cauză 
că nu au încredere în aparițiunea ei „regulată“ şi prelungită. Am fost la 
cîteva. Singurul lucru ar fi să dobîndim încrederea cîtorva firme serioase, 
după care celelalte vor veni. La societățile de asigurare, de pildă, avem 
prieteni la care am putea şi ar trebui să recurgem. Acum nu e nici unul 
aici, dintre acei pe care îi cunosc şi i-aș putea aborda eu. 

Ai văzut: „cum ne cunoaștem noi“ ? Dacă socoți că trebuie să răs- 
pundem ceva, scrie-mi numaidecit. Tor în acelaşi scop trimite-mi și sri- 
soarea lui Montandon ?. Dar dacă individul dorește numai să se puie în re- 
laţiuni intelectuale cu noi, apărîndu-și situațiunea lui profesională de spe- 
cialist român, atunci scrie-mi numai în rezumat aceea ce ne spune. 

Dintre celelalte „trimiteri“ mă bucură mai ales Ranetti 10. Cu stilul 
lui vioi, ușor și spiritual, este indicat pentru tema ce și-a ales-o şi care nici 
nu trebuie să lipsească dintr-o revistă ce nu apare la Bucureşti. Nu mă 
îndoiesc că Sterea continuă cu aceeași vervă călătoria lui în Ardeal, pe care 
Neamul românesc (sau Sămănătorul?) o ia peste... De alimintrelea mi se 
pare că el (Sterea) este singurul poet de la V. v., cu toate că Iorga îl gă- 
seşte poet pînă şi pe Vlădanil. 

Eu sînt în tratative a face să apară de la septembrie un ziar poli- 
tic... cu soluţii... Pînă-n două săptămîni lucrul urmează să se decidă defi- 
nitiv, şi dacă nu reuşesc, atunci poate tot ne vom revedea în septembrie la 
Iași, unde vom da la iveală plănuita foaie săptămânală. 

Sfirșesc aşteptind un răspuns lung, lung, care să mă despăgubească 
de lipsa minutelor ce am petrecut împreună la taraba lui Iliescul Grom. 
Nu vita să-mi scrii cine m-a mai înjurat pentru faimosul articol şi dacă 
este ceva de răspuns. Lui Stere, dacă mai este acolo, spune-i că cu cît sîn- 
tem mai departe, cu atit mi-i mai drag, — și că inverso nu-i adevărată. 
Primește, împreună cu Carp, salutările mele prietenești. 

G. Kernbach 


6 august 


1 cf, P. Nicanor er Co: Din abilitățile „Vieţii literare“ I (1906), nr. 5 (iulie), p. 303. 

2 Simeon Mindrescu (1868—?), profesor de limba și literatura germană la Universi- 
tatea din București. 

3 G. Duca, Cronica externă (Situația în Franţa), V. r. I (1906), nr. 5 (iulie), 
p. 315—321. 

4 Gheorghe din Moldova, Schiță, V. r. I (1906), nr. 5 (iulie), p. 240—241. 

5 Articolul lui Nădejde, I.: Geschichte des rumänischen Volkes von. N. lorga, a 
apărut în V. y. I (1906), nr. 6 (august), p. 395—420. 

ê Sub pseudonimul Rareș, Victor C., Gheorghe din Moldova publică în V. +. I (1906), 
nr, 5 (iulie), p. 211—226 articolul: Cum ne cunosc străinii. Metoda de observare cu ilus-! 
trări în text. 

7 Dr. Tatușescu, colaborator al V. r, 

8 {zabela Andrei, căsătorită Sadoveanu. 

2 Montandon M., colaborator al V. r. 

10 Ranetti, George (1875—1928), scriitor și publicist român. 

u cf. Vlădan Eugen, Scrisoare, V. y. I (1906), nr. 5 (iulie), p. 257—258. 


2 
11 oct. 1906 

Iubite amice Ibrăileanu, i 

Cum Duminecă dimineață voi fi în laşi, găsesc de prisos să-ți mai 
trimit articolul! acum, reținîndu-l să-l mai poleiesc, deoarece desigur pînă 
luni, mi-l dai la tipar. Aş dori să-l cetim împreună, să fie și Stere care a 
văzut expoziția de mai multe ori, pentru a vedea ce-i de capul lui. Partea 
a doua, care ar fi urmat să fie o analiză mai amănunțită a fiecărei indus- 
trii, a trebuit s-o las în părăsire, de vreme ce în ultimele zile nu m-am 
mai putut duce la expoziţie, fiind vremea defavorabilă şi eu răcit. În schimb, 
am căutat sà bag în el cât mai multe lucruri, cu care a ajuns la considera- 
bilul volum de 22 file ale mele, scrise pe ambele părţi, ceea ce face, cred, 
o coală și jumătate de tipar. Despre celelalte propuneri vom vorbi acolo,: 
de unde chiar dacă ar fi să mă reîntorc, totuşi voi sta cîteva zile. Așadar: 
rendez-vous pentru Duminecă la oare 10 a.m. în tipografie la Iliescu, iar 
pînă atunci primeşte salutările mele. 


Joi 

P. S. Să se trimeată revista D-lui Th. Cudalbu, președintele secției co- 
merciale a Trib. Ilfov, care mi-a spus că înțălege să se aboneze (probabil 
de la nr. 1). 


(7. Kernbacb 


c. p. 


1 cf, Kernbach, George: Expoziţia jubiliară, V. r. I (1906), nr. 9 (noiembrie), 
p. 347—370. 


3 


laşi, 9 iulie, 1907 


Amice Ibrăilene, 

Părintele Carp! mi-a adus tardiv corectura la telegramă aşa că prima 
parte a articolului lui Slătineanu? a apărut corectat de mine şi cu titlul „un 
naturalist optimist“ ; tot aşa se va Întiîmpla şi cu corectura restului dacă 
doctorul, căruia îi scriu acum nu se execută pînă mini la 11. Bineînţeles că 
eu îi scriu numai ca să-i spun ce s-a întîmplat. După Hogaş va urma Ursi- 

toarele 3, pentru că eu n-am avut vreme să scriu absolut nimic, iar articolul 
lui Russu 4 trebuie cetit, Şi are o mulțime de tabele care cer muncă multă la 
zaț ; apoi mi se pare că întreaga lucrare este o extragere din volumul lui 
Români în statul ungar. Am depus sîmbătă jurămâîntul şi acum nu am cele 
două slujbe pe care le ştii, ci altele: Prefect şi Director. În vederea excursiei 
fac astăzi recomandarea. 
Petrecere bună şi n-ai nici o griță... dar nici o nădejde. 
Kernbach 


c. p. 


1 Părintele Carp, tatăl Elenei G. Ibrăileanu şi al lui Mihai Carp 
2 cf. Slătinecnu, Alexandru: Un naturalist filozof, V. r. II (1907), nr. 7 (iulie), 
p. 28—38. 


3 Vezi nota 13, Scrisoarea nr. IV. 
4 Russu-Șirianu, Scrisori din Ardeal. Biruințele de la Beiuş. Înțelegerea cu socialiștii. 


Școulele confesionale române. Serbări culturale, V. r. II (1907), nr. 9 (septembrie), p. 386—391. 


4 
Iaşi, 12 iulie, 1907 

Iubite Amice, 

Să nu-ți pară scrisoarea mea descusută, că doar mă pun să-ți scriu 
după 10 ceasuri de Prefectură, Directură, corectură etc. Hai să-ncep me- 
todic : 

Excursia. În cursul săptăminii sper să vie numirea lui Moţeri, aşa că 
din această parte, aş putea pleca peste 2—3 zile. Azi i-am scris lui Lupu ?, 
de la care am primit o scrisoare, că-l voi aviza „telegrafic cu 2 zile înainte, 
spre a ne întâlni (cu el) în drumul cătră mănăstiri. În scrisoarea lui îmi 
scrie îndoielnice : 1) directorul Prefecturii este internat pînă la 29 iunie în 
Sanator la Bucureşti ; 2) Morţun? l-a sfătuit să facă (împreună) excursia 
în august că în iulie plouă. Pe Lâbelt nu l-am văzut de mult; ultima oară 
îi scăzuse entuziasmul. Pe Pătrășcanu, care a fost pe aici, îl găsim la Piatra, 
Pe I. Botez la Dorna, avizindu-i. Chiar fără aceştia am fi noi doi, cu Sa- 
doveanu și Hogaș ; ţine corespondența cu ei, eu fl iau în primire pe Lupu. 
Dixi. 

Revista. Nour’ mi-a scris că rămîne pe nr. viitor; i-am răspuns să 
trimeată din vreme (Nu ştiu însă de va primi scrisoarea, adresa fiind fran- 
țuzeşte) ; în schimb a trimis Rusu-Șirianu ceva mai acceptabil decît Secula 6, 
aşa că din Ardeal vom avea în acest nr. doi corespondenți spre a nu-l face 
pe Rusu să-și piardă munca. Fondul se compune astfel: Sadoveanu?, Ra- 
netti 5, Slătineanu ?, Gh. din Moldova 10, Hogaş 1, — Schițe din Dobro- 
gea !? și Ursitoarele 133 — 76 pagini. Închipuieţi că n-am mai avut o poezie: 
pe Vaida (corijat) l-am rătăcit, iar idin celelalte nu mi-a plăcut nici una. 
Nu-ţi aduci aminte ce corectură zicea Sterea că trebuie făcută la bucata 
Schite din Dobrogea, relativ la ruşii de acolo? Articolul lui Slă- 


12 — scrisori către G. Ibrăileanu — c., 1460 163 


tineanu a ieşit binişor, cu toate că n-a mai trimis restul corecturii: cîteva 
nume proprii stâlcite și aliniate prea multe... 

Restul nr. se va forma astfel: Coresp. din Bucovina 14, Coresp. din 
Ardeal (2), Cronici bucureştene, literară, științifică, medicală (bucata luj Iri- 
mescu 15 cu titlul adoptat), „.. Și externă, Punctele înseamnă cronica internă, 
pentru care i-am scris lui Sterea să mi-o trimită pînă astăzi; mai scrie-i şi 
d-ta, altmintrelea îl lăsăm şi e păcat. Va urma Miscellanea pe care încă o 
aştept şi apoi restul, din care nu am decît ce mi-ai làsat de la Izabela şi 
ce mi-ai trimis de la Cantacuzino. Scrie celorlalți şi-i execută. Eu am prea 
multe pe cap: pînă şi Bogdan m-a lăsat două zile. Sînt absolut singur, dar 
tot nu desperez ca alți colaboratori... 

Tipărite avem trei coale, mîni a 4-a, iar în picioare Cubelca ştie. 
Mîne-sară va fi zățuit tot fondul, corespondențele toate şi două cronici. 

Am înnebunit scriind astăzi ; iartă-mă că ai vești așa de rare, dar nu 
pot altfel. Salutare, petrecere bună și nu mai duce grija Revistei, ci te ho- 
dineşte. 

Kernbacb 


P. S. Cronica Internă 


1 C. Moşet, funcţionar, fost coleg de școală cu M. Sadoveanu 

2 Este vorba de dr. N. Lupu, colaborator al V. r. 

3 Morţun, Vasile, G., colaborator al V. r. 

4 Lâbel, 

5 Nour, Alexis: Presa noastra și problemele ei, V. r, Il (1907), nr. 8 (august), 
p. 392—399. 

6 Secula, Septimiu Sever: Scrisori din Ardeal. O aniversare şi Világos. — Manopere 
„patriotice“. Spre Sicilia şi Supplenlibellus. — Din inimă, în V. r. II (1907), nr. 7 (iulie), 
p. 83—88 ; Ibid. p. 88—90; Leandru, Scrisori din Ardeal: Afacerea Vaida și Comisia de 
imunitate, — Alianţa cu socialiștii. 

7 M. Sadoveanu, Însemnăile lui Neculai Manea, V. v. II (1907), ar. 7 (iulie), 
p. 5—24. 

8 Ranetn George, Grădina mea — Fabulă V. v. II (1907), nr. 7 (iulie), p. 25—27, 

? Slătineanu, Alexandru: Un naturalist filozof V. r. II (1907) nr. 7 (iulie), p. 28—538. 

19 Gheorghe din Moldova, Poveste V. r. II (1907), nr. 7 (iulie), p. 39—40. 

u C. Hogaş, În Munţii Neamţului V. r, II (1907), nr. 7 (iulie), p. 41—58. 


12 D. Munteanu-Rimnic, Note și schițe din Dobrogea V. r. II (1907), nr. 7 (iulie), 
p. 59—62. 


1 S. FI. Marian, Ursitoarele — Din mitologia română — V. r. II (1907), nr. 7 (iu- 
lie), p. 63—67. 


1 Gt, Viața românească în Bucovina. Naţionalitățile din Bucovina după statistica 
din 1910, V. r., IL (1907), nr. 7 (iulie), p. 77—82. 


15 Irimescu S.: Rezultatele obținute în spitalul de tuberculosi, V. r, II (1907), nr. 7 
(Giulie), p. 105—107. 

5 
laşi, 18 iulie, 1907 

Dragă Ibrăilene, 

Degeaba mai voi telegrame anunţind material nou pentru acest nr. 
Sînt 2 zile de cînt sînt trase 6 coli şi a 7-a izețuită, dar nu se poate trage 
din cauză că... tot aştept „Cronica Internă“... Și dacă n-ar lipsi Recenzii și 
Revista revistelor, nr. ar fi ieşit la 18 sau maximum 20 a lunii. Nimeni însă 
nu trimite nimic, cu toate telegramele date. E desgustător. Degeaba vin la 
redacție de 4 ori pe zi: pe Carp nu l-am văzut de trei gile. Bogdan tot 
vine mai des... 

Să ştii că „Cronica Internă“ o aştept numai pînă vineri dimineaţă, 
sîmbătă trag coala. Salutare. 


G. Kernbach 


Iubite amice Ibrăileanu, 

Te rog pune răspunsul la poştă chiar în ziua primirii acestei scrisori ; 
este posibil să plec pentru cîteva zile la ară şi să-l am aici, înainte de 
plecare. 

Tată despre ce este vorba! În nr. de ieri Adevărul publică o scrisoare 
a d-lui căpitan Bosi, adresată lui C. Mille, în care este vorba de Viaţa ro- 
mânească şi de V. C. Rareșt. Eu, din partea mea, me ne fischio; doresc 
să ştiu însă dacă „direcția“ socoate nimerit un răspuns, În care s-ar putea 
de alimintrelea scărmăna mai multe lucruri. Pentru nr. acesta e prea tîr- 
ziu, probabil totuşi aş dori să ştiu de cu vreme, spre a profita de impre- 
siunea momentului. Aşadar răspunde imediat. 

Pe când erai încă la mănăstire — după cum am înţeles din vorba pä- 
rintelui Carp — ţi-am adresat în strada Română mai multe contribuţii pen- 
tru „acea tribună de adevăr, etc.“ Un articol de Tatuşescu? și 1/p duzină 
poezii de nevastă-sa. N-am primit nici o confirmare a transportului. lar cu 
Stere n-am putut vorbi, deoarece nu l-am văzut decit un minut. Acest băr- 
bat de Star era foarte ocupat cu direcția naționalistă şi mai ales economică 
a vieţii românești (direcția neamului în genere e rezervată lui Iorga), pen- 
tru a putea sta mai mult de vorbă și a-i răpi clipele atît de prețioase pen- 
tru scopul nobil și măreț, etc. El mi-a dat un bilet pentru C. Românească 
din Fălticeni care-și exprimase cătră mine dorința de a publica în „Viaţa“ 
dureroasele impresiuni 2 adunate într-o călătorie prin Maramureş, unde pro- 
prietatea a trecut În mfini străine şi poporul se desnaționalizează. Şi fiindcă 
el se temea că însuşirea lui de bărbat de stat conservator i-ar închide de 
plano accesul tribunei poporaniste, m-a făcut să-i procur acel salveonduct 
(brr !) de la direcţie. 

Nu știu dacă aţi primit epigrama de Rosetti. Chiar de nu l-aţi pri- 
mit tot ar trebui zis ceva, fiindcă și acest talent este unul dintre acele care-și 
datoresc substanța mai mult reclamei. După cum poţi vedea, în cele alte 
70—80 epigrame sînt cel mult trei, iar restul jocuri de cuvinte şi calam- 
bururi. Se cuvin dar cîteva cuvinte acestui calamburghez, dacă nu ești dis- 
pus să scrii un articol mai substanţial în care să faci să iasă prin exem- 
plificări diferența dintre adevărata epigramă şi calamburul ieftin. 

Prin legătură de idei, îți comunic — pentru uz personal — urmâtoa- 
K R . A 
rea epigramă comisă de curînd : 
SERA 
În geam la librării 
Expus un nou poet român... 
Legat volumu- în vițel — 
Dar autoru-i mai bătrîn ! 


Și acum o legumă de saison, de care vei face uz dacă vei socoti de 
cuviinţă : 
DOR DE ȚARA 


Frunză verde de moho: 
Doru-mi-i de ţară, dor... 


Ţara mea din ce-i făcută ? 
Dintr-o mie, dintr-o sută 
Bumuri, răle, ce-am lăsat. 
Visuri câte le-am visat. 


Iară ţara unde mi-i ? 
Unde-n lume eu veniiu. 
Iară unde-i ţara mea ? 
Unde curge Dunărea. 


Şi-i norodul istowit 
Pe-un pămînt blagoslovir ! 
Gh. d. M. 


Berlin 1894 
Sfirşind, te rog, mai dă-mi noutăți despre „Viaţa“. Când apare? Ce 
sumar are? De ce Volenti5 n-a fost încă hospitalizat acolo? Vine în nr. 
acesta ? Etc. Cine a mai trimes? Xenopol n-a răspuns nimic lui Rareş (ca 
să-i trag vro tangentă cu apropiată ocazie) ? 
Multe prietenii, G. Kernbacb 


P. S. Ştii că toată Europa şi cele 2 Americi s-au ocupat ide ultimul 
„roman“ al lui Ibsen. Chiar Săptămîna? a atins psihologia fetei înamo- 
rate de un moşneag. Mie mi se pare mult mai interesantă psihologia acelui 
valoros moșneag care s-a numit Ibsen. Nu crezi că ar fi nimerit să se deie 
şi în „Viaţa“ textul scrisorilor cu oarecare aprecieri ? Eu am tot la îndemînă 
scrisorile traduse de Figaro 8 cu învoirea lui Brandes?. Sînt insuficiente. In- 
formează-te unde le-a dat la iveală Brandes şi procură revista; poate are 
amănunte care nu se găsesc aiurea. 

Văd că Ugo Ogetti 1%, un critic şi literat italian cunoscut, a publicat 
un volum de călătorie Romania (astfeliu ortografiat). Să fie vorba de ţara 
noastră sau de Romagne? Interesează-te. Dacă-i vorba de noi ar trebui o 


dare de seamă. 
G. Kernbacb 

1 Vezi nota 6 a Scrisorii nr. 1. 

2 în V. r. X (1915), nr. 10—12 (oct.-dec,), p. 11—24, apare articolul lui Tatușescu, 
Războiul european în contra alcoolului. 

3 Din Anul I al V. r. (1906), nr. 4 (iunie), p. 87—101, C. Stere începuse a pubnca 
seria de articole intitulate Patru zile în Ardeal. Impresii fugitive. A continuat în nr. 5 
(iulie), p. 263—277 ; nr. 6 (august), p. 425—442 din același an și în Anul II (1907) nr. 1 
(ianuar), p. 75—85 şi în nr. 2 (febr.), p. 297—309. 

4 cf. P. Nicanor & Co., D. Radu Rosetti despre D. Radu D. Rosetti, în V. r. 
1 (1906), nr. 8 (oct.), p. 263—264. 

5 Volenti publică în V. 7., I (1906), nr. 7 (septembrie), p. 9, poezia Lui X.. 

8 Ibsen, Henrik (1828—1906), scriitor norvegian, reprezentant de seamă al dramei 
realiste, 

7 Săptămina, revistă săptămînală, 2.X1.1901 — 18.VI.1910, scoasă de G. Panu. 

8 Le Figaro, cotidian francez. Apare la Paris din 1825, 

? Brandes, Georg (1842—1927), istoric literar şi critic danez. 

11 Ugo Ogetti. 


6 
3 august 190? 


Dragă Ibrăilene, 

Ti-am cetit zeflemelele din scrisoarea cătră Bogdan ; eşti nedrept: eu 
sînt ocupat aici peste cap. La Bucureşti am pierdut 4 zile, iar aici, jumă- 
tate de Prefectură e în concediu, începînd cu directorul, care se întoarce 
în sara de 8 august. Atunci însă va trebui să plec eu ca să-mi duc familia 
la Constanţa. După cum vezi, excursia, dacă nu ai renunțat la dinsa, o 
vom putea face cu începere ide la 13—15 august. Dacă-ţi zice inima, pune-o 
la cale pentru acea dată şi răspunde-mi şi mie cui să mai scriu. Pînă atunci 
sînt ocupat pînă peste cap. 

V. r. -— N-ai dreptate să ne învinui de întirziere, cînd cei mai mulți 
dintre colaboratori indispensabili nu s-au ţinut de cuvînt și ş-au trimis proza 
lor după 20 iulie. Din nr. 8 s-a tipărit pînă acum o coală și sînt zăţuite 
aproape 3 : Sadoveanu 1, Iorgovanu ?, Vlahuță 3, Brătescu-Voineşti 4, parte din 
Stere 5 şi dintr-un articol științific pe care mi l-a dat dr. Cantacuzino (nu-i 
de el), cînd am fost la București. Cred că ar mai trebui o poezie; în acest 
scop l-am căutat și găsit, din fericire, pe Şt. O. Iosif. Mi-a spus că pre- 
găteau ceva pentru nr. 8, dar a trimis la Sămănătorul, fiindu-i greu să pu- 
blice la noi, din cauza polemicii cu Scurtu. Era într-o stare foarte de plins: 
i-am lăsat 40 de lei și mi-a promis să-mi trimită cît de curînd ceva, poate 
actul I din Tanhăuser 6 (Wagner) pe care Îl are gata, dar cu condițiunea 
absolută, pe care i-am concedat-o, ca în acelaşi nr. să nu să mai insiste asu- 
pra Sămănătorului. 

L-am întîlnit şi pe Vlahuţă, din întîmplare, în gară. Şi eu îi scrisesem 
să ne dee ceva asupra lui Grigorescu 7. Mi-a promis însă cu condiţie ca să 
nu se publice în același mr. cu poezia lui. I-am spus că aceasta este și ze- 
uită şi atunci l-am convins să ne deie ceva asupra lui Grigorescu, ceva 


167 


cald şi sînt, pentru Miscellanea, promiindu-mi și un articol cu amintiri per- 
sonale. 

Stăruie, te rog, pe lîngă corespondenţi (Tofan, Nour, acestuia din urmă 
i-am re-scris astăzi) să se execute mai curînd, de asemenea frații Botez și 
Carp. Este vreme ca revista să iasă la 15. De la Russu-Șirianu am şi pri- 
mit corespondența în urma întâlnirii mele cu el la Bucureşti. 

Stau 5—6 zile aici, caută de-mi răspunde și nu te extenua. Salutare 


G. Kernbach 


P. S. Aceasta-i a 5-a scrisoare ce scriu azi pentru revistă. 


1 M. Sadoveanu, Însemnările lui Neculai Manea (sfirși), V. r, IL (1907), nr. 8 (au- 
gust), p. 145—157. 

2 cf. Iorgovan N., Cum era pe vremuri la noi în Bucovina, în V. r. (1907), nr. 8 
(august), p. 158—167. 

3 Vlahuţă Al, Nunquam ridendi... YI (1907), nr. 8 (august), p. 168—169. 

4 Brătescu-Voinești, Ioan Al., Din carnetul unui jurat, în V. r. IL (1907), nr. 8 (au- 
gust, p. 218—221, 

5 C. Stere, Socialdemocratism sau poporanism, V. r., II (1907), nr. 8 (august), 
p. 170—193. 

8 Wagner, Richard: Tannhäuser sau Lupta cintăreților de la Wartburg. Dramă mu- 
zicală în trei acte. Trad, de Șt. O. Iosif, în V. r., II (1907), nr. 8 (august), p. 194—205. 

1 Articolul Grigorescu de A. Vlahuţă a apărut în V. r. II (1907), nr. 9 (septembrie), 
p. 364—376. 

17 august 1907 


Dragă Ibrăilene, 

Astăzi se trage coala IV cu sfîrşitul lui Stere, apoi Iosif și începutul 
lui dr. V. Stănescu! (ale cărui corecturi Cantacuzino nu le-a trimis, cu toate 
scrisorile şi telegramele, așa că corectura a trebuit să o fac eu, cum a dat 
D-zeu). În coala V urmează Stănescu, Brătescu-Voineşti 2 şi Morariu 3, care 
sînt toate Zăţuite ; de asemenea este zăţuit: corespondenţele din Basarabia 
și Ardeal î, Cronica literară 5 şi ştiinţifică °, precum și ceva din Recenzii. 
Aştept Cronicile bucureştene în care privință am vorbit ceva cu Ranetti la 
Constanţa. Au sosit de asemenea Cronica externă! şi o cronică pedagogică 
de la I. Botez8. Cum vezi, vom ieși fără Cronica internă. Grălbeşte însă cu 
Miscellanea (Vlahuţă mi-a trimis ceia ce i-am cerut în privința lui Grigo- 
rescu : o notă lirică cam slabă °) şi mai îndeamnă-i și dumneata pe ceilalți 
să-și trimeată Recenziile şi Revista Revistelor, doar vom ieși în luna asta. 
Altă dată nu-mi mai iau pe cap așa belea dezgustătoare. Eu mi-am dat oste- 
neala ca acum, în vacanță să putem veni la curent şi cînd colo ieşim tot 
mai tirziu din cauza amicilor din redacţie... 

Josif (bucata lui costă 80 lei) mi-a trimis alăturata scrisoare, la care 
am răspuns în chip evaziv, zicând că trebuie să o supun celor care admi- 

nistrează. D-ta informează-te de la Sadoveanu şi decide, deși mi se pare 
cu neputinţă înainte de a vedea manuscrisul. Eu socot că e scris în cola- 
borare cu soţia sa. Mai socot că ne-am putea lipsi de „dreptul“ de a trage 
opera în ediție separată. 

Pe Sadoveanu nu l-am putut vedea la Bucureşti, dar am primit o scri- 
soare de la el în care mă întreabă despre excursie. I-am răspuns să ieie fn- 
țelegere cu d-ta şi eu mă voi executa. De aceea, dacă decideți ceva, înștiin- 
țează-mă din vreme. Salutare... am corecturi de făcut. 


G. Kernbach 


1 cf. Stănescu Virgiliu, Ideile profesorului St. Leduc, V. r. II (1907), nr. 8 (au- 
gust), p. 206—217. 

2 cf. Brătescu-Voineşti, Ioan, Al., Din carnetul unui jurat, V. r., II (1907), nr. 8 (au- 
gust), p. 218—221. 

3 Morariu C., Viața românească in Bucovina. Foaia poporală „Deșteptarea“ V. ». 
II (1907), nr. 8 (august), p. 222—228. 

4 Leandru, Scrisori din Ardeal. Organizarea partidului național — Conferinţă naţio- 
nală. Serbările de la Băseşti. Alegerea de la Beiuș. Asociațiunea la Bistrița, V. r. II (1907), 
p. 229—231 și Alexis Nour, Presa noastră și problemele ei, V. r. IL (1907), p. 232—238. 

5 cf. V. r, H (1907), p. 239—242: G. I.„ Cronica literară (Reportajul în literatură). 
Este vorba de V. r., nr. 8 (august) 1907. 

€ cf. V. r. II (1907) nr. 8, p. 243—248: Dr. D. Călugăreanu, Cronica ştiinţifică 
(Ultramicoscopul în biologie). 

1 Ibid. p. 253—256: I. G. Duca, Cronica externă (Vizitele Regelui Eduard). 

8 cf. I. Botez, Agitație profesorilor secundari V. r. II (1907), nr. 8 (august), 
p. 249—252, 

a P, Nicanor & Co., Neculai Grigorescu, V, r., nr. 8, p. 257—258. 

laşi, 20 august 1907 

Dragă Ibrăilene, 

Îşi trimit cu poşta de azi 2 manuscrise (Iosif t şi Adam °). Decide şi 
fixează prețul. Parcă ar merge. Ranetti n-a trimis încă a doua cronică, ori 
că cronicele încap cu acea literă. Dacă va veni mai tîrziu bine, dacă, nu şi 
nu. tot trecem de 10 coli (din cauza d-tale : Brătescu etc.). 

Te rog trimite la Bucureşti lui Ranetti „cronica“ neutilizată, pe care 
mi-a spus că o va însera în Furnica. Salutare şi răspunde la scrisoarea trecută. 


Kernbach 
c. p. 
Urgent trimite Rev. Rev. şi Mişcarea şi Biblografie. 


1 cf. St. O. Iosif şi D. Anghel, Legenda Funigeilor. Poem dramatic în trei acte V, r. 
TI (1907), nr. 9 (sep.) p. 297—307. 

2 în V. r, III (1908), nr, 2 (febr), p. 330—331, recenziile lui I. S.: loan Adam, 
Năzuinţi, Povestiri, Minerva, 1908, și Ioan Adam, Pe lingă vatră. Pilde și glume șără- 
neşti. București, 1908. 


9 
1 sept. 1908 


Dragă Ibrăilene, 

Faci numai pozne : 

ii corectura d-tale de-o săptămînă ; desigur că-i adaugi un post-scrip- 
rum de vro două coli; dar munca ţi-i degeaba, căci eu am pus de se trage 
azi coala VI-a, așa că articolul d-tale nu poate lua o întindere mai mare 
decât acea primitivă ; destul că şi aşa ne-ai întirziat cu tragerea colilor IV 
şi V, care aşteaptă proza d-tale eminentă 1. 

Revista este gata zățuită cu partea de fond şi o parte din cronici: 
artistică, economică, internă. Duca a trimis pe cea externă și o avem și cea 
veselă (Caleidoscopul). De la fraţi este numai Rusu, pe Tofan mici nu-l mai 
aştept, așa că trebuie să trimiși recenziile, revistele etc... 

Cînd vine Carp ? Este 'de făcut sumarul volumului, 

Salutare, G. Kernbach 


1 cf. G. Ibrăileanu, Semnificația socială a operei lui Caragiale, V. r. IIL (1908), 
nr. 10 (oct) p. 54—73. 


10 

1 iulie 1909 
Viaţă primitivă. Mă plictisesc convenabil. N-am decît pe Heine și Dic- 
ționarul lui Codrescu !. Casă și masă bune. Am s-o şterg probabil în Tran- 
silvania. Dacă îmi scrii imediat, mă găseşti încă la hotel comunal Dorna- 
Candrenilor, Bucovina Austria. Viața românească nu mă mai găsește aici. 

Salutare tuturor prietenilor. 
G. Kernbacb 


c, ilustrată 


1 Teodor Codrescu, Dicţionar francez după Aaron, Poenaru și Hill, 1859. 


11 
20 iulie 1909 


Azi plec şi de aici unde m-am plictisit cinci zile. Selişte, băile Ocna 
Sibiului ; ceva mai bine. Mai sui probabil, pe Dunărea, spre Mehadia. 
Salutare, G. Kernbach 


c. ilustrată 

[1906 ? august 1908?) 

Dragă Ibrăilene, 

Își trimit aici corectura pentru R. R. româneşti, chiar cu preţul de a 
întârzia apariția cu două zile (trimite-le mîni marți) pentru pricinile ur- 
mătoare : 

1. Răspunderea ce mi-o laşi este prea mare. 

2. Orice prostie este organică. 

Fă numai corecturile care ne privesc și celelalte lasă-le pentru noi; ar 
fi de dorit ca să nu fie modificat cadrul. 

Carp poate rămînea acolo pînă la telegramă. Pastia pleacă probabil 
duminică ; cu două zile înainte ar fi destul să vie Carp. Salutare şi poate 
la revedere, 


G. Kernbacb 


P. S. Asupra par. 2 oarecare lămuriri: Socor că ar putea să rămiie 
aşa cum le-ai dat, afară de finalul „N. r.“, care ar trebui modificat. 


O ANA CONTA KERNBACH 


Strada Pojărniciei 2 (Toma Cozma), 23/12 1909 

Stimate domnule Ibrăileanu, 

În septembrie trecut, dl. Carp mi-a cerut să nu iau nici un anga- 
jament în privința tipăririi versurilor lui Gh. din Moldova, pînă la întoar- 
cerea în Iași a dv. și a d-lui Stere. D-lui se gîndea desigur, cum ne-am gîn- 
dit noi toți, că Viața românească ar putea dînsa edita două volume ide poe- 
zii ale unuia din întemeietorii ei entuziaşti. 

Sînteţi bun d-voastră Domnule Ibrăileanu, să-mi daţi vreo știre în 
această privință! ? La ce hotărtre s-au oprit Consiliul de administraţie și 
proprietarii revistei ? 

Cu acest prilej vă mulțumesc cu recunoștință că aţi primit să faceţi 
parte din Consiliul de familie al fetiţei lui Gh. Kernbach, pe care l-aţi apre- 
ciat şi care vă prețuia mai presus de oricine. 

Primiţi, stimate domnule, încredințarea consideraţiunii mele depline. 

Ana Conta Kernbach 


1V, yz, nu a editat un volum de scrieri ale lui Gheorghe din Moldova, 


2 


5 ianuarie 1910 


Mult stimate domnule Ibrăileanu, 

Vă trimit volumul lui Heine şi vă rog la clasarea poeziilor lui George, 
în cele două volume, să mă întrebaţi şi pe mine. 

Totodată vă mai rog să spuneți d-lui Soroceanu care-mi scrie tot prin 
dv., că nu pot să-i dau dicționarele, căci nu-s la mine. Ele se vor fi găsind, 
nu le-am văzut, în casa din Str. Muzelor, într-o odaie unde țin să intru 
numai eu, pînă la regularea definitivă a hîrtiilor lui George, iar eu fiind 
pentru moment bolnavă, nu ies din casă. Pe mai tirziu deci. 

Primiţi, stimate domnule, toată considerația mea deosebită. 

Ana Conta Kernbach 

3 
Joi 3/3 910 

Stimate domnule Ibrăileanu, 

Eu tocmai socoteam să ușurez situația revistei faţă de public, punînd 
alt nume decât al meu. Dacă credeți dumneavoastră altfel, eu nu pot fi de- 
cît foarte măgulită şi mulțumită. Semnaţi deci numele meu. 

Voiu trimite cu plăcere și versuri, dacă doriţi şi sînt la dispoziția dv. 
oricînd pentru lămuririle privitoare la volumele lui George. Deocamdată sînt 
bolnavă rău, de-o lună și mai bine, stau în casă, dar sper să mă-ntremez 
cu venirea vremei bune. 

Primiţi, stimate domnule Ibrăileanu, asigurarea Consideraţiunii mele 


depline. 
Ana Conta Kernbach 


1 Ana Conta Kernbach publică în V. r, V (1910), nr. 3 (martie), p. 388 şi în 
nr. 4 (aprilie), p. 87—88, cîteva maxime intitulate : Pulbere... 


4 
6 martie 1911 

Stimate domnule Ibrăileanu, 

A trecut anul de cînd mi-ați luat manuscriptele lui George, fotogra 
fia și corespondența lui şi aș vroi să reintru în posesiunea lor... Eraţi aşa 
de grăbit să dați la lumină volumele lui !... 

Și dacă-mi permit să vă amintesc acest lucru o fac mai ales din gîn- 
dul de a da o mîngiiere bietei lui mame care a trecut de 70 de ani şi care 


nu mai poate mult aştepta. 
V-aș ruga deci să zoriți cu publicarea tale quale a celor rămase, la ri- 


goare renunțăm la biografie, mai ales că am apucat a dona Academiei ma- 
nuscriptele și sînt obligată să i le încredințez cît mai neintirziat. 
Primiţi, stimate domnule, expresiunea perfectei mele stime. 
Ana Conta Kernbacb 

12 martie 1912 


Stimate domnule Ibrăileanu, 

Dacă puteţi publica în Miscellanea această notiţă ! utilizați-o. Dacă nu, 
vă rog, mi-o înapoiați numaidecit, Aş putea-o publica aiurea. 

Nu știu dacă aţi primit nişte versuri pe care le ceream îndărăpt, dacă 
nu le publicați. Vă rog să nu mă trataţi ca pe un începător și, dacă nu le 
publicați, să mi le restituiţi, versuri și proză, prin poștă. Trimiteți-le ne- 


francate, 
Vă mulțumesc, A. C. Kernbach 


Carte de vizită 


1 Este vorba de nota: George Enescu, publicată în V. r, VII (1912), nr. 2 (fe- 
bruarie), p. 284—285, semnată P. Nicanor et Cie. 

17 Martie 1912 


Stimate domnule Ibrăileanu, 

Rîndurile „Enescu“ 1 iscăliți-le ori nu, cum credeți. Ştiam că Miscella- 
nea nu se iscălește, după cum știam că-n altă rubrică, nu primiți dări de 
samă de întîmplări curente. Aceasta e toată psichologia anonimatului meu. 

Întrucît priveşte dacă să folosiți drept prefaţă la volumul lui George 
scrisoarea lui Hasdeu, totul depinde de ținta pe care o urmăriți. E desti- 
nat volumul celor din lumea după moarte? În acest caz, scrisoarea lui 
Hasdeu, poate fi bine venită. În cei 15—20 ide ani de cînd Hasdeu trăiește 
în societatea morților, va fi căpătat multă autoritate şi o recomandaţie is- 
călită de el ar putea sluji... Dacă însă dv. căutaţi cetitori printre cei din- 
coace de Styx, atunci o scrisoare de acum 20—25 de ani și porniţi dintr-o 
năvalnică admirație pentru... sora lui George, d-na Tatuşescu, nu mai are 
mare rost... 

Dar eu nu văd — și n-am văzut niciodată, necesitatea unei prefețe la 
volumul lui George. Doar nu e un începător! Gh. din Moldova nu e un 
poet mare și nici un mare prozator, dar își are locuşorul său, larg sau în- 
gust, mare sau mic, şubred sau temeinic aşezat, cum va fi! cu mult înainte 
de apariția „Vieţii românești“. Că pe dv. personal vă interesează sufletul 
lui și voiați să-l studiaţi, că ţineaţi să exteriorizați în acel studiu sentimen- 
tele dv. de pietate pentru un mort, sentimentul de frăție pentru cel care ca 
şi dv. şi-a ros aspiraţiile personale de același ideal social, probabil sterp și 
netangibil, sentimentul de simpatie pentru omul care vă prețuia aşa de 
mult, aceasta e altceva! În legăturile de la dv. la el publicul nu are ce 
căuta şi nu cere să intre. Eu cel puţin aşa văd lucrul. 

Mă iertaţi că spun lucrurile cam verde... 

Aşteptăm volumul lui George. Vă rog să-mi puneţi la dispoziţie, la 
libăria Iliescu vreo 10—15 volume, 

Cu multă şi înaltă consideraţie, Ana Conta Kernbach 


1 Vezi nota 1, Scrisoarea V. 


7 
20 martie 1912 

Mult stimate domnule, 

Oricât de măgulitoare ar părea vorbele cu care isprăviți dv. ultima 
scrisoare „așadar mă supun“... trebuie să protestez împotriva lor. Hotărât 
lucru n-am știut să mă fac înţeleasă! Și cum sint foarte ostenită şi bolnavă 
de vreo 15 zile voi formula cel mai scurt ceea ce am de spus. 

1) Am protestat împotriva scrisorii lui Hasdeu drept prefață, nu că 
n-aş şti cine e Hasdeu, ci că aş da o însemnătate exagerată sentimentului 
lăturalnic care a inspirat-o, ci fiindcă găsesc că ea ar micşora pe George. 
Da! Cînd se publică tot ce-a scris un om în 25 de ani şi i se pune drept 
prefață curentul cu care a fost selectat debutul său... asta înseamnă a-l trata 
pe autor de veșnic debutant. 

2) Am zis că nu văd necesitatea, necesitatea şi nici utilitatea ceea ce-i 
o nuanţă prețioasă, unei prefețe... Când am zis-o ? După 21/2 ore de consfă- 
tuire asupra volumului, după ce am aflat de la d. Carp că sînteţi ostenit și 
ocupat, după ce mi-aţi scris dv. negru pe alb, că, ceea ce trebuia să alcă- 
tuiască prefața dv. va apărea cîndva în „V. r.“... Vra să zică hotărîrea dv. 
era deja luată și nu scrisoarea mea v-a determinat să renunțaţi la prefaţă. 
Distincţiunea aceasta e de mare valoare! Ar fi fost din partea mea o ne- 
politeță să vă fi spus acest lucru mai înainte ; pe cînd acum, Pătind în struna 
dv., n-am căutat decît să vă descarc conștiința de o obligațiune pe care dv. 
o contractarăți În vremuri când puteţi lucra mai mult; n-am făcur decir să 
grăbesc apariția unui volum, care desigur vă stă pe suflet, şi de a cărui 
existență stă legată liniştea mamei lui George. 

Dar cum volumul aparține, în ediţia aceasta Vieţii românești şi cine are 
cheltuiala și necazul, se cuvine să aibă și cinstea şi răspunderea, eu revin la 
atitudinea mea veche, aceea de a nu mă amesteca întru nimic în publicarea 
pe care-o faceți dv., și de aceea vă rog să considerați scrisoarea mea pre- 
cedentă ca neavenită şi să procedaţi față de volum ca şi cum n-aţi cunoaște 
părerile mele. Fac acest pas îndărăt pentru a rămînea consecventă cu mine, 
în a lăsa publicarea volumului unor mîni mai îndemînatice decît ale mele. 

Primaţi, stimate domnule, toată considerația mea deosebită 
A. Conta Kernbach 

28 mu 1912 


Mult stimate domnule Ibrăileanu, 

Mi-am permis să vă cer, alăturasem şi timbrele necesare pentru răs- 
puns, veşti despre notița mea relativ la Facultatea de pedagogie din Bru- 
xelles. 

Ţin să ştiu dacă o publicaţi sau o pot folosi pentru altă revistă. Am 
nevoie să mi le prindeți şi de aceea vă alătur aci timbrele poştale necesare 
pentru răspuns (a doua oară o fac, vă rog de iertare). | 

Primiţi, mult stimate domnule, asigurarea perfectei mele consideraţiuni. 


Ana Conta Kernbach 


O MARIANA CONTA KERNBACH 


26/11 922 

Mult stimate domnule Ibrăileanu, 

Ţin să vă mulțumesc de bunăvoința ce-aţi arătat lăsînd să cadă din 
pana dv., câteva rînduri pentru mama, fie chiar și-n Miscellanea!, 

Căci mama mea, Ana Conta Kernbach, a fost, după cum desigur vă 
amintiți, colaboratoarea revistei ce acum conduceţi. Și a fost timp de 12 
ani, adică chiar de la-nceput, pe cînd scrierile ei erau publicate, ca şi ale lui 
Gh. din Moldova, alături de un Goga, un Vlahuţă, un Caragiale. 

După război, ce e drept, articolele semnate Ana Conta Kernbach aş- 
teptau uneori cu lunile pînă să vadă lumina tiparului, revista fiind veșnic 
preocupată de noile talente ce aveau nevoie de încurajare. Totuși, după cum 
era de așteptat, revista și-a făcut datoria cu prisosință: cîteva rînduri de 
dv. fac cu mult mai mult decât un articol semnat de oricare altul. 

Primiţi, stimate domnule Ibrăileanu, expresiunea consideraţiunii ce vă 
păstrez. 


Mariana Conta Kernback 


1 Într-adevăr, în V.r., XIV (1922), nr. 1 (ianuarie), p. 137, P. Nicanor et Co. sem- 
nează necrologul: Morţii noștri (Ana Conta Kernbach, Ernest Triandafil). 


o N. QUINEZU 


9 ianuarie 1906 


Iubite 1.[brăileanu], 
Iată hîrtia şi tiparul. Iată prețul; 
mia (1000) 50 lei 
700 45 lei 
l l 500 35 lei 
În acest preţ intră şi coperta și broşatul. Formatul e hîrtia de faţă 
(16 pag.). Sper că ţi-am răspuns pe deplin. Răspunde imediat. 
Al tău, dr. N. Quinez ? 


M-a pus dracul să-mi cumpăr un flesc (?) de cele ca a tale de gumă 
arabică şi mu mă pricep cum să-i desfac muştiucul de cauciuc; dă-mi des- 
luşiri 

Dr. Quinezu 

1 Scrisoarea este redactată pe verso unei pagini de revistă, avind mărimea 'de 
20X14,5 cm. Hirtia este velină mată. Pagina pe care a scris dr. N. Quinez e albă, verso e 
vpărită, 

2 Doctorul N. Quinezu era unul din membrii fondatori ai „Asociaţiei literare şi ştiin- 
jifice «Viaţa românească>“ şi a făcut muncă de administraţie în primii ani ai apariţiei 
zevistei V.r, Fost coleg de liceu și bun prieten al lui G. Ibrăileanu. 


2 
Veneția, 23.1X.1907 


N-a rămas biserică şi lagună pe care să n-o fi văzut şi vizitat! 
dr. N. Qninezu 


3 


Iubite I.[brăileane], 

Presupun că-n vreo sîmbătă seara ai fost în nedumerire asupra exis- 
teriței mele. Pe cît vezi încă traiesc, ba încă am terminat de citit PIe des 
Pingomins, care fie zis în treacăt, nu face mare cinste lui Anatole France şi 
mi-a trezit dorul pentru Rôtisserie de la Reine Pedauqwe. 


St. Nicolas (Haut-Valais ; Suisse), 6.X1.1908 

Localitatea unde sînt (St. Nicolas) e capitala văii, iară comuna mi-a 
pus la dispoziţie 5 odăi şi un salariu să-i caut bolnavii ; deci am putut rea- 
liza o iarnă la munte pentru soră-mea şi pentru nepotu-meu. Deci am pu- 
tut să-mi ridic piatra de moară ce mă apăsa sufletește. 

„Da, dar ai sacrificat V. r.“ 

„Nu, dragul meu, căci în condițiile familiale în care m-aş fi aflat la 
Iaşi n-aş fi fost bun nici de-o ceapă degerată pentru V. r., pe de o parte; 
iar pe de alta, mă-ndoiesc că V. r. să aibă nevoie numai de bunăvoință; 
cred că mai folositoare priceperea tehnică, specialistă. Şi de aceea părerea 
lui Iancu Botez — de-a avea funcţionari specialişti la administrație — o 
găseam bună și dreaptă ; și sper că se va realiza.“ 

Ultimele ştiri despre V. r le am de la un număr (cel cu poeziile lui 
Codreanu)! ce l-a primit nepotul meu la Randa2. De atunci încolo nimic. 
Deoarece nepotu-meu are plătit abonamentul — spune administraţiei să tri- 
mită, restul numerelor ce n-au fost primite, aici, pe adresa mea. 

Acum altă chestie, pentru ce am tăcut atâta vreme? Fiindcă nu voiam 
să-i stric lui Ţurcanovici 3 care mă înlocuia la Roman. Acum cred că con- 
cursul a avut loc şi că postul e ocupat de un altul. Dacă nu, tăcere din par- 
tea ta. Pastia s-a întors din voiaţul lu: pe mare? Dacă da, dă-mi adresa 
lui, sau pune-l să mi-o dea. Sper că s-a domesticit cu voi mai ales de cînd 
Sanielevici a capitulat 5. 

M-me Stere și „ciocoiul“ € ce mai fac? Dar „marele om de stat“ de 
la prefectură 7 mai dă pe la redacție? În sfârşit, dacă vei avea vreme şi 
bunăvoință, sper că mi-i da noutăţi (sau vechituri) despre toţi și despre toare 
care mă interesează aici tot aşa de mult cum mă interesau cînd eram acolo. 
Ai tăi şi tu cum mergeţi? Prietenie la toți şi ţie, al tău 


dr. N. Quinezu 


1 Este vorba de Viața românească, III, 1908 nr. 8, august, p. 171—173, unde Mihai 
Codreanu publică prima dată poezii în V. r. Sub titlul general: Sonete, apar aici: Corbii, 
Amon, Somnul razelor şi Călărețul. 

2 Localitate în Elveția. 

3 Medic pe atunci la Roman. 

4 Mihai Pastia lucra pe atunci în administraţia Vieţii românești, după ce lucrase 
cu Henric Sanielevici la revista acestuia Curentul nou. 

5 H. Sanielevici a capitulat renunțind să mai scoată Curentul nou. 

€ „Ciocoiul“ este Gh. Kernbach (Gheorghe din Moldova). 

7 „Marele om de stat de la prefectură“ este C. Stere. 


4 
St. Nicolas (Haut-Valais), Suisse, 19.X11.1908 


Acum slobozește, Doamne, pe robul tău, stăpîne, că ochii mei au vš- 


zut, în sfârșit, apariţia volumului tău 1. 
Dorindu-ți cele multe volume înainte și sănătate, cu prietenie, al tău 


dr. N. Quinezu 

1 Volumul lui G. Ibrăileanu este: Spiritul critic în cuitura românească, lași, 1909, 
Probabil că încă din decembrie 1908, Ibrăileanu îi anunţa lui N. Quinezu apariţia acestui 
volum. Cartea a apărut într-adevăr la începutul anului 1909. 

20.V111.1911, St. Nicolas. Haut Valais, Suisse 

Dragă Ibrăilene, 

Nu ţi-am răspuns imediat deoarece scrisoarea ta mi-a sosit cînd nepotu- 
meu se pregătea să plece la Paris; Izabela Sadoveanu, pe de altă parte se 
pregătea Şi ea de plecare, pînă chiar şi Pascu avea a pleca chiar a doua zi. 
Și fiind în preajma atîtor despărțiri, m-am gîndit că ţi-oi putea răspunde şi 
mai tirziu. 

Ah! Pascu! „quel chameau“ * mi-a adus Pastia aici! Nici Homer în 
homericul lui rîs, nici Dante în Infernul lui, nici Schakespeare [sic], nici 
Molière, nici chiar Caragiale n- -au putut inventa un tip ca Pascu. S-aveţi 
un așa up, în mijlocul vostru şi să nu ştiţi să profitați de el — e o „dovadă 
că începeţi a uita să rideţi și: „le rire c'est le propre de Phomme“ ** parcă 
zice marele Rabelais. 

Cînd s-a-ntoarce Pascu în ţară e de datoria ta ca critic și literat să-l 
pui în relațiuni mai intime cu Caragiale, căci e păcat să se piardă neutilizat 
un asemenea tip, pentru literatură. 

Străinii care vin aici sînt în majoritate italieni, totuși sînt şi englezi. 
lată judecata lor asupra lui Pascu: o familie engleză ne întreabă : „How do 
you all Your... friend, we don’t like“ *** (fraza din urmă spusă c-o “mină 
parc-ar ţine o broască în mînă !). O domnişoară italiană: „Il vostro compa- 
trioto e schiafoso **** (grețos). O altă domnişoară, bătrînă, directoare de 
şcoală și victimă a mojiciei lui Pascu a avut o exclamaţie dantescă : „Il povero, 
non avuto una madre ! ?* ++, O rărancă de-aici, servitoare la hotel, care în 
afară de limba ei maternă ştie și limba italiană, pe cînd făcea camera unei 
familii italiene, asistă la discuția ce se încinsese în sînul acestei familii asupra 
purtării lui Pascu. Și această țărancă conclude toată discuția : „E ştu- 
pido !“ %***** [sic]. Cit pentru transformarea lui s în ș, asta-i specialitatea 
lui Pascu, 

Cred că ai de ajuns elemente să-ți închipuiești pe Pascu aici şi suma 
de plictiseală, dezgust, rîs etc., ce mi-a dat. 

Dar să las pe Pascu de tristă și umoristică memorie și să-ncerc a 
răspunde scrisorii tale. Cît priveşte „domnişoara sentimentală şi senilă“ t, am 
ca obiecţie o constatare de fapt: Duşmanii acestei „domnișoare“ o socot ca 
pe un Moloch ? (aici am întrerupt scrisul şi am luat pe Salambô din bibliotecă 
şi am citit întreg capitolul), în ale cărui gheare, dacă au nenorocirea să intre, 


+ „ce încăpăţinat arțăgos“. 

„Risul este particularitatea omului“, 

„Nu ne place cum îl numeşti pe prietenul tău“ 
„Compatriotul dumneavoastră e greţos“. 
„Săracul, n-a avut o mamă ?“ 


* „E stupid“. 

sînt pierduţi pe veșnicie. Cunoscuţii acestei „domnişoare“ o cred că-i un om 
de-o energie puţin comună, de-o inteligență luminoasă, de-o pricepere psiho- 
logică ascuţită, de-o erudiție întinsă, de-o putere de muncă admirabilă şi că 
toate aceste calităţi n-au decît un cusur : că nu-s răsplătite după cum merită. 
Iar prietenii acestei „domnişoare sentimentale și senile“ cred... dar nu vreau 
să-mi stric reputația de „momilie egipteană discretă !“. Còt priveşte „misti- 
ficările naturii“ trebuie să recunosc că ele îmbracă uneori o formă aşa de 
plăcută şi gingașă, qu'on ne peut pas leur en vouloir*. Închipuiește-ți un 
tată care, umplindu-și inima de bucuria vieţii, care se ridică în copilul lui, 
uită că propria-i viață se macină spre hrana trupească și sufletească a tot ce 
are el mai scump în viaţă. Privind tinerețea care se ridică, uită că el îm- 
bătrâneşte, iar, într-o bună dimineață, uitându-se în oglindă se vede-mbătrinit : 
„mistificare a naturii“ ; „abuz de încredere“ din partea d-sale ; „nedreptate 
stupidă“ etc., etc. ! 

Cunosc un tată, care are un copil, un înger de de frumușetă (expre- 
siunea aparține Izabelei Sadoveanu), drăguţ; care în calitate de profesor 
are cîteva generaţii de copii a căror suflet și inteligență le-a înrturit adînc, 
aşa că elevii aceștia, vorbesc cu dragoste și respect ca de un adevărat părinte; 
care, în calitate de scriitor, a aruncat lumină în inteligența colbăită a citito- 
rilor și le-a umplut sufletul cu dragoste pentru bine, adevăr şi frumos. Cînd 
acest „tată“ mi s-ar jelui că nu se poate lua în serios și considera ca un domn 
matur, i-aș răspunde c-o butadă: „stimabile, dă pe onorabilul pretenţios din 
tine afară !“ 

Dragă Ibrăilene, mi se pare că-ncep să fiu lung şi plicticos cu scrisoarea 
asta ! totuşi nu-i pot pune capăt fără să vorbesc și de „celalt versant“. Da, 
mi-aduc aminte și îl văd. Dar cu toată poezia ce i-o dă trecutul, nu-l pot 
vedea ca tine. Și ca să vezi cum îl văd, am să-ți istorisesc o întîmplare 
de-aici. 

Într-o zi de primăvară am ieşit la plimbare cu soră-mea. Primăvara toate 
cărărușile îs pline cu tot soiul de gîze. Și fiindu-mi sufletul înăcrit de-attta 
măreție a naturii, mă uitam mai cu plăcere la micile vietăți ce mișunau pe 
cărare. Una din ele mi-a atras atenţia că purta o larvă cel puţin de două 
ori mai mare decît dînsa. Și am urmărit-o să văd unde se duce şi ce are 
să facă. A ajuns la un loc viran — cum am zice noi oamenii — și aici era 
un tunel. A depus larva la gura tunelului, apoi cu repejune a făcut încon- 
jurul locului viran, cercetîndu-l cu atenţie. Presupun c-a iscodit locul, să 
vadă dacă nu-i vreun dușman prin apropiere. Pe urmă a luat larva în labele 
ei, dar nu cum o adusese, adică de-a curmezișul, ci a luat-o în lungul ei 
și cu capătul liber a început a o vîrî în gura tunelului. A intrat ca un sfert 
de larvă ; pe urmă, împinge, băiete; se încordau firele ei de piciorușe ca 
nişte fire de oţel. Muncă zadarnică. A lăsat larva și[a] stat — cum am zice 
noi oamenii — pe gînduri, căci după ce-a lăsat larva și-a plecat căpuşorul 
între labele de dinainte. Mult însă n-a stat pe gînduri. A apucat din nou 
larva şi a început s-o scoată afară. Iar după ce-a scos-o, a lăsat-o din nou 


* „ Încit nu le poți reproşa nimic“, 


180 


în gura tunelului și s-a pus pe goană să iscodească de nu-i vreun dușman 
prin apropiere. Terminată iscodirea, a intrat în tunel unde n-a zăbovit mult 
Și a ieșit din nou, dar numai pe jumătate din gura tunelului. Cu labele de 
dinainte a cuprins capătul de larvă ce-i era la îndemînă și a început să tragă 
larva în tunel. Gîză și larvă au dispărut î în adîncul pămîntului. Chiar atunci 
i-am spus soră-mi : presupune că „Biza va fi avut o inteligență omenească, 
prin urmare principii în virtutea cărora larva trebuia să intre în tunel numai 
împinsă din afară înăuntru. Larva n-ar fi intrat niciodată în tunel, ar fi 
rămas afară uscîndu-se frumoasă şi strălucitoare în soare, dar toată energia 
potenţială ce viață specifică cuprinsă în ea ar fi fost distrusă pentru tot- 
Qeauna. 

Dragă Ibrăilene, cînd mi-aduc aminte de „celalt versant“, mă văd o 
gîză cu principii ! 

Alăturez niște cărți poștale tipărite in Tokyo, pentru fata ta. Nevestii 
tale şi pe — prietenie. 


N. Q. [uinezu] 
Unde-i m-me Stere ? 
1 Este vorba de Salambô eroina din romanul cu același titlu al lui Gustav Flaubert. 


2 Moloch, în ebraică Molek, pretinsă divinitate canaaniană căreia i se aduceau sa- 
crificii omeneşti (de copii mai ales) ; prin extensiune : monstru. 

O N. LUPU 


17 ianuarie 1396 


Dragă domnule Ibrăileanu, 

Te rog să mă ierți că îți răspund abia acum. Ieri am venit de la 
Bucureşti, unde fusesem după ce am trecut pe la Buzău şi am votat pe 
Carp; am găsit cele 2 scrisori ale d-tale, și-ți mulțumesc pentru cinstea 
ce-mi faci ; gata să răspund cînd mă ia Atanasiu (fostul prefect de Covur- 
lui) la Ivănești să-i caut un bolnav. Acum chiar întors, găsesc a treia scri- 
soare a d-tale şi mă grăbesc a răspunde. Colaborez cu dragoste, numai după 
puterile mele. Primul articol nu-l pot da gata înainte de 1 februarie!. Re- 
vista cunosc una: Revue d'hygiène nu-s abonat la ea. Cealaltă revistă trebuie 
s-o caut. În orice caz una tot cu caracter de medicină ori hygienă socială. 
Voi cerceta. Eu sînt abonat la jurnale nu la reviste. De puteţi mă abonaţi 
la aceea ; la cealaltă după ce voi scrie. 

Aţi făcut foarte bine de v-aţi despărțit de Curentul nou. De altfel 
toată vlaga erai dumneata acolo. Destul am greșit odată cu evreii. Să mai 
greşim a doua oară ? Nu. 

Te salut cu prietenie ca-n timpii cei dintăi. 

Lupu 


1 Lupu Nicolae, Alimentaţia ţăranului (Studiu igienico-social) în Viaţa românească 
I (1906), nr. 2 (aprilie), p. 217 —-240, 

Iubite prietene. 

(Și prieten ca-n timpii cei dintăi; ceața uşoară nevizibilă şi neexpri- 
mată, dar existentă ce a fost să acopere un timp ideala imagine a prieteniei 
dintre noi, s-a nimicit pentru mine, la izbucnirea bună a acestui luminos 
soare de idealism de acum, soare alcătuit, din amalgama acestor inimi fier- 
binţi şi solide criere a amicilor *, care după o adunare de comori de 15 ani, 
s-au hotărît a le face să radieze în afară) 


Huşi, 906, febr 14 


+ C. & 1. Botez, căci d-ta şi Stere, radiaţi de mult, 

906, febr 17 


lubite domnule Ibrăileanu, 

(nu mă pot dezbăra al dracului) 

Am primit scrisoarea. La partea-ntăi am plins. Dar cred că dacă nu 
mai este entuziasmul inimei tinere, este la d-ta capabilitatea omului de vîrsta 
tare, de experiență-mcercată şi de aleasă cultură ; și pe cît cea dintăi putea 
folosi marilor chestii, pe atît mai mult pot cele din urmă. 

I-am citit lui Atanasiu, A rămas convins că cei de la Galaţi au minţit. 
Dar pentru o complectă convingere a lui, că nu sînteți contra votului uni- 
versal de la Galaţi unde are şi el o părticică, trebuie să vin cu el la Iaşi, 
ceea ce voi face, căci el peste 20 zile se instalează definitiv la moşia lui din 
apropiere. De altfel mi-a făgăduir că dă tot sprijinul lui Vieţii românești. 


Iată articolul t. A luat dimensiuni colosale. De altfel eu muncesc la el 
de vro 2 luni, cu adunare de material cu tot. Protocolul are vro 30 coale 
de hîrtie. E aici tot ce am observat eu în lunga mea viață la țară, ca copil 
neîncercat şi ca adult învățat şi experimentat. Dacă ar fi să-mi fac eu singur 
recenzia, şi pe cît mi- -e permis să mă exprim eu singur asupra operei mele, 
apoi am să-ți spun, că această chestie, n n-a fost încă așa în tot complexul 
ei tratată, şi nici cu o aşa competență de simtire (ştii d-ta că eu sînt gran- 
doman). De aceea, şi pentru că, corespunzător acestui articol, eu fac și un 
tablou grafic? pentru expoziţie, vroi numaidecit să scot aparte extras 2000 
de exemplare, pe hirtie bunicică, după ce va ieși în revistă. Te rog pe d-ta 
vorbește să le scoată de-acum căci în acest caz mă costă numai hîrtia. 

Cred că articolul va ieşi în două numere deşi e de preferat să iasă 
în unul. În acest caz, vei face d-ta scindarea așa ca să nu sufere înţelesul 
articolului, bunăoară pe la pagina 65 la 3 steluțe ar fi cel mai nemerit. 

Să nu cumva să semene formatul revistei cu cel al Cuwrentului nou, 
căci e prea antipatic. Ar fi bine să se prezinte revista estetic. Peste cîteva 
zile vă mai trimit liste de abonaţi. 

Dacă pe alocurea nu poți cti, deşi m-am muncit să scriu citeț, des- 
cifrabil, ia-l pe fratele meu Iorgu, că el înţelege scrisoarea și are să fie fn- 
cîntat de acest rol. 

Ţi se vor părea curioase poate, Kdiatribele mele contra evreilor exploa- 
tatori căci numai de aceia mă anin, ţin să nu fie schimbate, afară doară 
dacă interese superioare cer ca directorii revistei să nu primească asemenea 
diatribe, ceea ce ar fi trist, căci chestia evreiască nu se prezintă azi, cum 
se prezenta Înainte ; atunci ei erau persecutați, azi o parte din ei sînt exploa- 
tatori şi persecutori nemiloși ai unei jumătăți de ţară *. Și din prietenia 
mea cu Löbel și cu Caufman, nu pot trage deducții asupra prieteniei bandei 


* Aprecierea Dr. N. Lupu se referă ls faptul ştiut că trustul arendășesc Mochi- 
Fischer-Juster stăpînea în arendă întinse suprafeţe arabile în judeţele din nordul Moldovei, 
contribuind la exploatarea țărănimii lipsite de pămînt. 

Fişeriste cu bieţii de țărani, al căror apărător m-am făcut şi trebuie să fiu 
ca în articolul meu. 

Dacă d-ta crezi, că nu e numaidecît nevoie şi că articolul nu capătă 
mai mare putere, și nici nu e o dovadă de mai mare curaj de păreri, ca 
lîngă semnătură să fie adăugat, titlul de medic primar poţi să-l ştergi și 
să laşi numai numele. 

Te rog nu uita de tirajul a 2 mii de exemplare a parte pe comptul meu. 
Răspunde-mi de primirea articolului, și de rest cum şi de părerea d-tale 
asupra lui, căci pîn-acum n-am decît părerea mea şi mă tem de ea. 

Al d-tale bun prieun 


Lupu 


P.S. Manuscrisul dacă se poate, să mi-l înapoiezi. 
Lupu 
Al 2-lea 
P.S. La bibliografie și izvoare, te rog să complectezi cu datele necesare 
punctul 10. lar punctul 16 dacă ţi se pare prea naiv, poți să-l suprimi. 


Lupu 


1 Este vorba de Alimeniaţia ţăranului, vezi Scrisoarea nr. 1 din 17 ianuarie 1906. 
2 cf, Viața românească, | (1906), nr. 2, p. 233. 

906, mart. 2 


Iubite domnule Ibrăileanu, 


Am primit azi o scrisoare de la d. Stere. I-aş fi răspuns lui dar nu ştiu 
adresa. Te rog chiar să mi-o comunici (căci nu mai este după cât îmi pare 
2 Română) căci am să-i răspund. Telegrafic cum mi-a cerut am acordat 
mici modificări articolului? meu. Își trimit aici, niște date pe care mi le-a 
cerut şi te rog să i le dai. Își alăturez pentru d-ta o scrisoare a unui bun 
prieten al meu şi bun om, ca s-o citeşti. Am scris lui Pastia? o scrisoare şi 
mi-a răspuns... Sanielevici în ton obraznic, vorbind de crivism, de extrema 
lui corectitudine etc. (în articole publice vorbeşte de extrema lui cultură, 
logică etc.). I-am răspuns şi l-am rugat să roage pe viitor, pe Pastia să 
răspunză. Pastia trebuie scos de sub nefasta tutelă a lui Sanielevici. Pastia e 
un om admirabil, nu însă singur. Cît a avut pe Popescu’ nu s-a rătăcit. 
Acum se rătăceşte. 

Reclama revistei a făcut efect şi cred că se va vinde şi se vor abona. 
Revue d'hygiène încă n-am primit-o. 

Aştept cu nerăbdare primul număr. Primul Cătră cetitori îmi pare 
cam hpsit de legătură între partea I-a și a II-a. 

Te salut și poate la revedere în luna asta, 

Lupu 


1 Vezi scrisoarea nr. I din 17 ian. 1906, nota 1. 
2 Pastia M. 
3 Este vorba probabil de Spiridon Popescu. 

lubite domnule Ibrăileanu, 


Am primit invitație de la d. Stere să scriu un articol despre pelagra 
la noi. Zilele acestea am fost în București pentru a-mi culege material. Acolo 
m-am întîlnit cu d-rul Cazacu 1, care mi-a spus că face și el tot pentru Viața 
românească un articol despre pelagră, sua sponte. Articolul lui va fi de 2 coale 
de tipar şi e foarte documentat, căci el are la îndemină mult material. 
Aşa că eu nu ştiu ce să fac. Pe de altă parte cum Cazacu e în Bucureşti să 
nu fie tentat să-l deie la revista? lui Cantacuzino. El îmi spunea că dacă 
iese articolul mai mult științific atunci poate să-l deie acolo. Dar eu rămîn 
încurcat. De aceea cred că e bine să-i scrii d-ta ori d. Stere ca să-l angajezi 
formal să deie articolul la V.r. Pe mine mă veți informa ce trebuie să fac. 

În Bucureşti revista e mult lăudată. Am întâlnit însă şi tipuri ca un 
d. „Găluşcă“ 3 care strimbau din nas și ziceau că nu e suficientă literatură 
cantit. şi calitativ. 


906, iunte 3 


* 

Voci din public : 

Sp. Popescu mi-a spus că i-a zis Bogdan-Duică, care e admirator al 
revistei, că ar trebui atacați şi criticați protivnicii (Iorga & Co.) mai cu 
mănuși. Popa catolic din Huşi, om de o cultură vastă, neamț din Bavaria, 
cunoscător strașnic al literaturii românești, îi admirator al V.r., care, zice el, 
va deschide o eră nouă în viața socială, politică a României, a zis că tre- 
buia în numărul de mai, amintit ceva de jubileu și dacă aţi putea pune ici 
colo câte o ilustrație, revista n-ar avea rival. 


a 


Pe la 16 iunie vin și eu la Iaşi, căci obştea satului meu are proces cu 
un proprietar, bulgaro-muntean, lacom și hrăpărey care vra să li jeie cîteva 
fălci de pămînt, poi n-ar avea destul de mult! Ín rezumat deci : angajați-l 
pe Cazacu prin o scrisoare şi un răspuns din parte-i să scrie pentru Vu. 

Vesteşte-mă de rezultat și pe mine ca să știu să-l scriu eu ori nu. 


Cu sănătate, Lupu 


1 Dr. Cazacu P., colaborator al V. r, 

2 Revista științelor medicale (mai 1905—1916). 

3 Găluşcă Constantin (1890—1922), filolog român. A publicat o ediţie a Psaltirii 
Voroneţene (Slavisch-ruminisches Psalterbrucbstiick, 1913), 


6 
906, Huşi, oct. 13 
Iubite prietine 
(şi pentru a răspunde tentaţiei inexorabile), 
domnule Ibrăileanu. 
După cum vei .fi auzit (!), la congresul ştiinţelor sociale am citit un 
raport care a stirnit entuziasm. Cum eu îmi închipui, că mai mult conți- 

nutul acestui raport, decît modul meu de citire, şi prezența mea — simpatică 
de altfeliu — (nu-s grandoman, dom-le !), a stârnit entuziasmul ; şi cum pe 
de altă parte am făgăduit d-lui Stere și conştiinţei mele să dau la V.r. măcar 
2 articole pe an (de recenzii nu mai vorbesc, că mi-i ruşine, dar am să fac), 
m-am gîndit că ar fi lucru de onoare atit pentru mine cât și mai ales (|) 
pentru V.r. ca articolul să fie imprimat acolo. Cum însă articolul și-a făcut, 
citit, proba de capacitate, deoarece a făcut de tot nervos pe ilustrul d. Di- 
sescu 1, și a strimbat de tot fața venerabilului d. Kalinderu, ăla de la 
Domeniile Coroanei, articolul 3, nu eu, are cîteva pretenţii, anume : 

a) Deși în cîteva reziceri aparente, să nu fie mistificat (în orice caz 
nu mai mult ca Alim. ţăranului, cu care am fost mulțumit). 

b) Să fie imprimat în întregime în nr. 9 de pe noiembrie. Aceasta 
pentru că acest articol trebuie să apară şi în volumul Congresului; și pe 
de o parte sigur trebuie întăi să apară în V.r. și apoi n-aș mai vra pentru 
acel volum să-l mai scriu o dată, că l-aş trimite tipărit. Cred că ai să-mi 
împlineşti aceste dorințe. În acest caz, te rog, scrie-mi cît de curînd care e 
data cea mai tîrzie, la care pot trimite (sau la rigoare aduce) articolul pen- 
tru a apărea în nr. de pe noiembrie. Are 49 pagini de 1/2 coală, cu scrisul 
meu care e rar. În colo cum te lauzi? Citesc cu ardoare judicioasele d-tale 
articole din V.r. E de prisos să te felicit. Le citește cu interes și vărul d-tale 
care e magistrat la Huşi. E magistrat foarte corect, cinstit și la locul lui. 
În privința lui ca şi în multe alte privințe noi ne-am înșelat la Iaşi. De 
aceea n-ai să-i faci năcazul să nu-i primeşti vizita, căci are intenţie să vie 
la laşi la d-ta, nu numai în virtutea rubedeniei, dar mai ales în a admira- 
pei. Ai să mă ierți că ţi-am vorbit despre lucruri pămînteşti (rude etc.). 
Tot la V.r. trimite Cazacu un studiu foarte documentat asupra Locuinţelor 
ţărăneşti 5. Cred că l-a trimis. Despre acel studiu d-rul Proca€ a zis că e 
un capitol de Pigienă care încă n-a fost scris. 

Prietenii ceilalți ce mai fac ? Roagă pe M-me Stere să-mi trimită scri- 
sorile lui Sandfeld 7. 

Dorindu-ţi sănătate şi chef la muncă, rămîn al d-tale devotat cirac 
(de mult doreai să fiu). 

Dr. Lupu 


P.S. Te rog nu uita de răspuns. 
Lupu 


1 Disescu Constantin (1854—1932), jurisconsult și om politic român, profesor de 
drept constituțional şi administrativ la Universitatea din Bucureşti. 
2 Kalinderu loan (1840—1913), administrator al domeniilor Coroanei, om de în- 


credere al regelui Carol I. 
3 Dr. Lupu Neculai, Rolul medicinei față cu boalele care izvorăsc din starea ecos 


nomică a războiului, Viaţa românească, I (1906) nr. 9 (noiembrie), p. 382—404. 
4 cf. Scrisoarea nr. 1 din 17 ian. 1906, nota 1. 
5 cf. Dr. Cazacu P., Locuințele sătenilor, Viaţa românească, I (1906), nr. 10 (dec.), 


p. 540—551. 

€ Dr. Proca Gheorghe (1867—1943), medic român, fost profesor la Facultățile de 
medicină din Iaşi și Bucureşti, pseudonim literar O. Carp. 

7 Sandfeld (Jensen), Kristofer (1873—1942), lingvist danez. S-a ocupat în mod spe 
cial de limba română și de problemele lingvisticii balcanice. 

lubite domnule Ibrăiieanu, 

Își trimit raportul așa cum a fost scris de la început (am schimbat 
2 vorbe, î în loc de raport, am zis articol, și în loc de cetitorul acestor rîn- 
duri, am zis scriitorul autor...). Domnilor etc. nici nu este. Cred că în nută 
se poate pune așa: „această lucrare a fost prezentată la Congresul științelor 
sociale“, sau aşa ceva. Să pui numai că „materialul din această lucrare a 
servit la alcătuirea unui raport etc.“, nu vine bine, căci va fi imprimat, şi 
în volumul Congresului tot ca atare (modificări nu-i pot face radicale, căci 
nici timp n-am nici nu ştiu cum aş face, fără să ştirbesc din tot). De alt- 
feliu, în Revista generală a învățămîntului! s-au imprimat cuvântările lui 
Teodoru, Beiu, Bogdan- Duică, care vor „apare şi în volumul Congresului ca 
atare, încât nu ştiu ce piedică ar fi, ca să nu fie prezentat ca acelaşi, raportul 
meu şi în V.r. şi în volumul congresului. În orice caz iaca ce te rog : 

Dacă e nevoie de anumite modificări pentru V.r. faceți-le. Păstrați-mi 
însă manuscrisul, şi îndată ce veți isprăvi, trimteți-mi manuscrisul (dacă di- 
fere de ceea ce veți imprima), ca să-l trimit la Bucureşti. Dacă nu şi în Vu, 
cel puţin în volumul Congresului, trebuie să apară așa cum a fost citit şi 
prezentat. 

Cred că pină la 1 noiembrie am manuscrisul îndărăpr. 

Cu dragoste, Lupu 


906, oct. 17 


1 Revista generală a învățămintului, Bucureşti, 1 iunie 1905—1943. 

906, dec. 22 


lubite d-le Ibrăileanu, 

Te rog răspunde-mi curînd dacă la 26 şi 27 decembrie d-ta, Stere şi 
Botez, vechii mei „lari și penaţi“ sînteți în Iași, căci aș dori să viu să mai 
vorbim. 

Multă sănătate şi prietenie, Dr. Lupu 

Iubite şi stimate prietene, 

d-le Ibrăileanu, 

Iaca m-am executat. i-am trimis faptele sociale. De-or fi bune le-i 
da, de nu le-i modifica după cum știi d-ta. Am trimis şi scurta recenzie din 


907, ian. 28 

Revista de bigienă. Dar acum am să te rog şi am să te somez să execuți 
ceva: Scrie lui Sandfeld. Frate-meu mi-a spus că nu i-ați scris și că nesoli- 
citat, e puţin de sperat că va scrie. Și e necesar să scrie și el mai ales acum 
cînd Convorbirile se... organizează. 


Te salut, Lupu 


11 
19 aprilie, 1907 
lubite prietene, 

Pentru că te-ai angajat să-ţi aperi „ciracii“, vroi să-ți procur materie 
pentru un spirit drastic dacă se va putea. Ştii că Epoca! lui Filipescu, ţine 
hangul opiniei lui Ghibănescu și se împrumută reciproc, în motive de in- 
jurie a mea. N-ai putea să legi acest fapt, cu incidentul de la Făurei? Aştept 
încrezător în puterea de imaginaţie, de spirite a d-tale, spiritul. 


Al d-tale „Cirac“, Lupu 


1 Epoca, zia, Bucureşti, 16 noiembrie 1895—1938. Proprietar: N. Filipescu Prim 
redactor : Barbu Ştefănescu-Dela vrancea. 


O CONSTANŢA MARINO MOSCU 


[Începutul lunii noiembrie 1996] 


Domnule Ibrăileanu, 

Deși n-am avut cinstea să vă cunosc decît din scrierile dv., cunoscînd 
însă bine pe Elena t, capăt în această ocazie, mai mult curagiu să mă adre- 
sez dv., d-le Ibrăileau, cerîndu-vă ajutoru[l] într-o cestiune [sic] foarte 
delicată și sperînd că veţi fi bun a-mi ajuta, dînd deosebită atenție celor 
ce vă voi scrie și rezolvînd această afacere (care întrucîtva vă priveşte) 
cum e frumos, drept și cinstit. Publicarea romanului Mariana Vidrașcu (a 
domnului Sadoveanu ?) trebuie, după orice judecată se impune, să înceteze 
de orice acest roman e luat — aproape plagiat — (judecînd după primul 
fragment) din un volum al meu care, din imprudența mea, cum veţi vedea 
mai departe, a ajuns în mîinile d-lui Sadoveanu. Volumul de care vă vor- 
besc, domnule Ibrăileanu, e un manuscris care conţine amintirile din copi- 


lărie pînă acum — fără a fi, ceea ce se zice, un jurnal — aşa ceva absolut 
intim în care îmi notam şi-mi exprimam în scris impresiile de altădată — de 
acum — redam, atît cît pot — anumite stări sufletești, c-un cuvînt era 


acel volum un lucru cu totul al meu, destinat, de nu-mi stătea în apropiere, 
să stea veșnic la întunerec. 

Ocazia prezentindu-mi-se de a citi Izabelei Sadoveanu (distinsei critic 
literar — prietena şi fosta mea profesoară) micile mele încercări literare, 
aceasta, găsind că sînt scrise cu oarecare talent, m-a încurajat, îndemnindu- 
mă, rugîndu-mă chiar, a-i citi ce mai scrisesem. Nu pot spune, domnule 
Ibrăileanu, care a fost sentimentul care m-a îndemnat să citesc o parte din 
acel volum prietenei mele. D-nul Sadoveanu, fiind şi el de fată, şi insistînd 
a nu mă feri să-i citesc ceva, ce de altfel îi era cunoscut (fiind dintr-un sat 
cu mine)? am socotit că acea parte putea fi auzită şi de d-sa și le-am citit 
la amândoi. Prietena mea găsind că cele scrise de mine erau lucruri f. intere- 
sante, insistă a-i încredința caietu[l] pentru a-l citi singură, în întregime. 
O încredere neînţeleasă, oarbă, bolnavă chiar, mă determină a lăsa acel 
volum, atît de scump mie, în mîinile Izabelei Sadoveanu, de a cărei dis- 
crețiune nu mă îndoiam. După un interval de cîteva zile, cerînd volumul 
d-nei Sadoveanu, aceasta îmi spuse că-l dăduse d-lui Sadoveanu şi că d-sa 
plecase la Folticeni luînd cartea! Am fost, domnule Ibrăileanu, penibil im- 
presionată de acest lucru. Tot ce scrisesem în acel volum făcea, cel mult, 
să fie citit de cea mai intimă prietenă, dar... ce mai puteam face ? ? — bonne 

mine ! Contam să  atenuez impresia ce-mi făcuse acea surpriză, gîn- 
dindu-mă că, dacă-n adevăr pag. mele conţineau lucruri interesante, d-nul S., 
ca scriitor (artist înainte de toate), va aprecia ce trebuie, așteptindu-mă 
cel mult la observaţiile d-sale, la aprecieri etc., contînd mult pe discrețiunea 
lui (inherentă [sic] profesiei !), cînd, astă-vară, la Văratic (Bălțăteşti), întîl- 
nind pe d-nul Sadoveanu întîmplător, îi cerui manuscrisul. D-lui îmi răs- 
punse : — à votre disposition — şi nu-mi trimise nimic. Primii însă o 
scrisoare în care d-nul S., spunîndu-mi că găsise lucruri extrem de intere- 
sante în vol. meu, mă roagă a-i permite să se servească de acel material 
brut, care-i parvenise în chipul de mai sus. Vă puteți închipui, domnule 
Ibrăileanu, că am refuzat. D-nul S. revine cu o a doua scrisoare, spunîn- 
du-mi că, fiind prea mult impresionat de acel conținut, mă roagă a-i da voie 
să scrie (notaţi bine, să scrie) deoarece artistul are momentele lui! La ce 
eu răspund că dacă cu adevărat, ca artist simte nevoia să scrie sub impresia 
imediată (înțeleg bine acest lucru) să scrie (de altfel ce puteam face? Ma- 
nuscrisul era în mîna lui d-nu[l] Sadoveanu), implorindu-l în același timp 
a nu publica decît într-un timp foarte îndepărtat, după moartea mea — în 
fine. Îmi reamintesc fraza care i-am spus-o relativ la aceasta : o operă bună 
are oricînd valoarea ei. La ce d-nu[l] S. nu mai răspunde. Comunicînd în 
urmă cu d-na S., aceasta îmi vorbeşte într-un chip foarte elogios de bro- 
deria d-lui S., făcură pe canavaua mea. Am rămas trăsnită. D-na S. mă 
linişti asigurîndu-mă că d-nul Mihai Sadoveanu nu numai că a dat o formă 
literară acelei scrieri, dar a schimbat-o de necunoscut, şi apoi... adaugă 
d-na S., romanul va fi publicat tîrziu, îţi va fi citit desigur înainte de a 
apărea | Nu ştiam ce să fac pentru a împiedica publicarea. Totuşi nu puteam 
să-mi închipui că se va face aceasta şi încă fără să știu. Am așteptat pînă 
la 15 septembrie, ca d-nul S. să-mi trimită manuscrisul şi, vorbindu-i tot 
atunci d-nei Sadoveanu (Izabela) de acest lucru, aflai apropiata publicare 
a romanului, vorbindu-mi de aceasta ca de un fapt împlinit! Dv. 
care înțelegeți tot, e inutil să vă spun de ce sentimente fusei cuprinsă atunci. 
Scrisei în grabă d-lui S. că mă opun cu totul (— scrisoarea-răspuns a d-lui 
Sadoveanu aș întrebuința-o de ar fi nevoie ;) îmi propune colaborare; ne- 
primind aceasta scrisei o a doua [scrisoare] rugînd a nu se publica. D-nul S. 
găsi atunci de cuviință să nu mai răspundă şr romanul apăru!* Judecînd 
după primul fragment, nu-i, domnule Ibrăileanu, decît o traducere — tot 
e vîrstat — n-are unitate, se cunoaşte bine colaborarea a trei persoane — 
fondul al meu — traducerea X ? (deoarece era scris în original în limba 
franceză), apoi condeiul d-lui Sadoveanu se cunoaşte în unele locuri ca 
de ex.: în pag. 181 — „miște focuri şi nişte clăci (absol. orig.) la straturile 
de flori să se ducă vestea“, prezentul istoric e absolut al d-sale cum şi le- 
găturile, „de și“... D-lui a înţeles a-şi apropia în chipul care vi l-am spus 
materialul rut (deşi nu-i tocmai așa brut) şi a nu ţine seamă de nici un 
drept al meu, crezînd poate, pentru că eu nu mă învârt în lumea literară, 
că nu voi şti şi nici măcar nu voi putea pricepe toate defectele unei ase- 
menea publicări. D-sa nu vedea decit succes (moral) deoarece, fiind o tra- 
ducere a unor bucăţi rupte din sufletul meu, nu putea decît să placă cunos- 
cătorilor cum şi marelui public. D-nul S. n-a ținut măcar să schimbe lo- 
calitatea — desigur pentru a marca cu aceasta originalitatea romanului. 

Cine nu ştie, cine nu mă cunoaşte după cele cîteva rînduri de la început 
chiar. Profund indignată de cele ce vă spusei, mă adresai d-lui S. rugîndu-l 
a înceta cu publicarea romanului. D-nul S. refuză net, propunîndu-mi iar 
colaborare, refuză sub cuvînt că eu i-aş fi permis să scrie şi că romanul 
d-sale fiind cu totul altceva, prin -condescendență ar putea fi trecut ca o 
colaborare în caz extrem. După multe tocmeli am convenit ca d-nul S., pen- 
tru ca acest lucru să nu-l regrete amar, de l-ar încerca, să supuie aprecierii 
dv., domnule Ibrăileanu, manuscrisul meu și romanul (cvasioriginal) al d-sale. 
Am toată încrederea în dv., d-le Ibrăileanu, și nu recurg deocamdată decît 
la judecata dv., care, desigur, nu mă va mai lăsa să alerg mai departe. 
Vedeţi, citiţi, comparaţi și judecați dacă această lucrare — luată după vo- 
lumul meu — fără voia mea, poate fi publicată, neconsiderînd prejudiţiile 
[sic] care mi-ar aduce, așa cum încearcă să facă d-nul S. D-sa, pe cuvântul 
d-sale de cinste, mi-a promis a supune aprecierii dv. această afacere a cărei 
soluție o aştept cu nerăbdare. Nu aş voi, pentru unii şi pentru alţii, să ne 
pierdem timpu[l] constituind jurii, făcînd polemici, cînd această afacere se 
poate arangea [sic] à Pamiable ? Zgomotul ar dăuna sărmanului artist. Vă 
rog, cu această ocazie, a transmite Elenei amiciţiile mele, asigurînd-o de cea 
mai bună amintire care-i păstrez. Pe dv. vă salut rugîndu-vă a ierta deran- 
gementu [1] [sic] ce vă cauzez. 
Constanţa G. Moscu 
(Mariana Vidrașcu) 


Batişte 1, Bucureşti 


1 Soţia lui G. Ibrăileanu. 

2 Din Paşcani. 

3 Mariana Vidrașcu a apărut în Viaţa românească, I, 1906, nr. 8, octombrie, 
p. 165—183. 


Ifebr. 1908] 


Ayi triumfat, domnule Ibrăileanu. Un atom din masa celor ce vă apre- 
ciază se bucură de acest sfîrşit. 

Am primit cartea poştală şi vă mulțumesc de graba ce ați pus să-mi 
răspundeți, acum mai ales cînd sînteţi atît de ocupat şi preocupat. de lucruri 
importante. În acele cîteva rînduri nu aţi neglijat, domnule Ibrăileanu, să-mi 
spuneţi, să-mi reamintiți că nu aţi citit acel caiet şi că-l veţi citi. Pentru că 
vă scriu acum, ţin să vă rog, domnule Ibrăileanu, a o face altă dată, atunci 
cînd veţi avea puţin timp disponibil, așa ar fi în vacanțele de peste an. 
Ţin iar să vă repet că nu ambiționez publicarea acelei nuvele de vreme ce 
ea nu pare a fi în gustul mulțimii t. Eu, creatoarea, am redat așa cum am 
văzut şi simțit eu 2, fără a mă preocupa de vreo formă, nici chiar de oare- 
care prejudecăţi (literare), c-un cuvînt, n-am putut face nioi un fel de tran- 
zacţie cu conştiinţa. 

Nu ştiu pe cine am auzit zicînd odată că mulțimea e din instinct 
ostilă originalului, ar ajunge să-l persecute pentru a-l pedepsi de a fi în- 

cercat să deranjeze obiceiurile ei de admiraţie. În caz cînd, după criticile 
care le ştim, socotiți că-i inutil a mai revedea acel caiet, vă rog a fi bun 
să mi-l înapoiați. Am nevoie de acele pag. pentru un altfel de încercare. 
Am citit pe pagina din urmă a revistei că manuscrisele nu se înapoiază ; cu 
mine, de data asta, vă rog mult a face o excepție. Vă mulțumesc şi vă salut. 


Constanța Moscu 


Aci alăturat vă trimit din caricaturile tînărului Moscu?; el n-a în- 
văţar niciodată (desen. Nu ştiu dacă nu văd prea mult, ca pupăza, dar mie 
mi se pare că n-ar fi lipsite de ce trebuie caricaturii. 


1 Probabil este vorba de bucata Natalița, publicată în Viaţa românească, IL, 1908, 
nr. 9, sept, p. 323—351.. 

2 Sublinierile, pe tot parcursul acestei corespondențe, aparțin autoarei. 

3 Fiul Constanței Marino Moscu, Alexandru Moscu 


2 
Buzău, 2/15 martie [1998] 

Domnule Ibrăileanu, 

Sînt nerăbdătoare să vă spun că răspunsul dv. m-a făcut să simt o 
nespusă mulțumire sufletească. Acea mulțumire, domnule Ibrăileanu, mi-abate 
datorită faptului că mi-ați promis a publica acea încercare! (simţul autocri- 
tic Îmi zice că-i în mare parte o încurajare) cît interesul deosibir [sic] ce-mi 
arătați dindu-mi sfaturi prețioase de care voi căuta, domnule Ibrăileanu, să 
profit cît mai mult posibil. 

Că veţi avea răbdarea și bunătatea să corectaţi acea povestire sînt 
încîntă şi nu ştiu cum să vă mulpumesc. Astfel, parée des plumes du paon, 
voi avea chiar curajul să mă lepăd de acel pseud. și să apar sub numele 
meu !2 Că nu scriu dialogul cum se scrie ştiu, domnule Ibrăileanu, puţinul 
spirit de observație m-a făcut să văd acest lucru. Dorinţa ide a mai avea 
părerea dv. şi îndoiala ce în acelaşi timp aveam ca nu cumva acel manu- 
scris să treacă 'din mâna dv. iar în acea a prezentatorului din cauza lungimii 
înainte de altele... m-a făcut să nu ţin seamă de formă. Cum bucata e în 
mare parte dialog, aş fi făcut desigur un volum... Meşteșugul — tehnica li- 
terară — iată ce-mi dă de gîndit, domnule Ibrăileanu e tot ce mi-a luat 
curajul de a da la lumină vreuna din încercările mele literare. Am citit o 
mare parte din scriitorii care mi-i recomandaţi, nu ide ajuns însă şi se vede 
că fără profit din cauza multor împrejurări care disputau lecturii aproape 
toată atenţia mea. Din literatura românească am citit pe cea veche. Din 
literatura românească nouă, din pleiada scriitorilor tineri, cunosc aproape 
toate scrierile prietenului de odată și compatriotului ide întotdeauna — Sa- 
doveanu, nuvelele lui Brătescu-Voineşti etc. O mare parte din scrierile lui 
Vlahuţă le-am citit, domnule Ibrăileanu, atunci când nu le pricepeam de 
ajuns și de atunci nu mi-a lipsit timpul], dar întovdeauna dispoziţia să 
mai revin. Ca şi dv., domnule Ibrăileanu, îi datoresc lui Vlahuţă multă 
încurajare. Curiozitatea m-a împins să-i cer părerea asupra unor mici, în- 

cercări în limba franceză. Vlahuță mi-a răspuns următoarele: „E un păcat 
că d-na nu scrie în româneşte. Găsesc gîndire şi multă simtire în încercările 
d-sale şi o îndemn să le publice. Aş dori să văd ceva scris În româneşte. “ 
— N-am avut curajul s-o fac. Îmi permit, domnul Ibrăileanu, să vă trimit 
două din bucăţile care le-a citit și care au plăcut poetului. Când veți avea 
timp şi veţi fi dispus, vă rog a-mi afirma și părerea dv. în care ştiţi cât 
mă înicred. 

Revin, domnule Ibrăileanu, rugîndu-vă să faceţi cu manuscrisul ce 
veți crede bine și așa cum înțelegeți dv. Vă repet, în acele pagini nu-i 
decit amintirea vie care am păstrat-o de acea ființă aleasă. Să nu vă mire 
și să nu credeţi că exagerez unele din sentimentele ei, că gândirea nu ar fi 
a unui copil de virsta aceea. Pe atunci abia o Înţelegeam și astăzi, reamin- 
tindu-mi vorbele ei, aș zice că ar fi fost o filozoafă. În povestirea aceea, 


cu atitea lipsuri, să ţineţi, domnule Ibrăileanu, seama şi de timp — (am 
scris-o în trei zile) — și-n fine de contradicţiile care, în lipsă de meșteșug, 


dacă erau bine întrebuințate, îmi pare că ar fi putut da o notă originală 
acelei scrieri, 

Aşteptaţi, domnule Ibrăileanu, și alte bucăţi? Vă asigur că nici pe 
asta n-aş fi avut îndrăzneala să v-o trimit dacă, ca şi pe altele, aş fi ci- 
vin-o de citeva ori. Graba cu care am pus-o în expediție îi datorez mulţu- 
mirea care am. Am scris mult, domnule Ibrăileanu, ca să hrănesc casa şi 
sobele. Am încă cîteva încercări care, cercetate, distilate, ca să zic așa, ar 
avea poate în ele ceva de ales. Pe acestea vi le voi aduce, domnule Ibrăi- 
leanu, cînd voi veni la Iaşi, în aprile. Tot atunci cînd voi avea plăcerea 
să vin să vă văd. Acum primiţi încă o dată mulțumirile mele și salutări. 
Din acestea veţi face parte şi Elenei. 

Constanța Moscu 


1 Vezi nota ł de la scrisoarea a II-a 
2 Nuvela Nataliţa a apărut sub semnătura: Constanţa Marino. Este de fapt de- 
butul acestei scriitoare la Viaţa românească. 


3 
22/6 noiembrie [1908 ?] 

Domnule Ibrăileanu, 

Cu toată oboseala drumului şi aceea care mi-a dat-o schimbarea vieții 
în zilele din urmă, îndată ce am ajuns acasă, m-am grăbit să dezgrop manu- 
scrisele de care v-am worbit. M-am citit, domnule Ibrăileanu, toată noap- 
tea am citit mai cu atenție de cum am scris și, spre ziuă, în liniștea din 
jurul meu, am putut să mă gîndesc mai bine dacă trebuie sau nu să vă 
trimit acele manuscrise, Aşa cum sînt ele, domnule Ibrăileanu, îmi apar mie, 
ca un rug de cioate, uitate de vremuri într-un colţ neumblat de pădure... 
O rază de soare care s-a furișat printre crengile copacilor și picăturile de 
ploaie care s-au scuturat de pe frunzele acestora pe rugul de cioate au făcut 
pe unele să prindă muşchi, iar din altele au crescut chiar lăstare... Așa cum 
cum e acea grămadă de lemne, îmbrăcată în verdeață, privită de departe, 

ea pare „la locul ei“, mulțumește ochiul, e frumoasă chiar... Rugui acesta 
răzlețit, împrăștiat, acele cioate curăţite, geluite, vor rămîne ce sînt ele... 
nişte cioate !... 

Aşa sînt scrierile mele, domnule Ibrăileanu. Am convingerea că tä- 
iate, revăzute, cizelate, potrivite în vederea gustului unei lumi... vor pierde 
din sălbăticia lor (literară !) şi vor rămîne nişte pagini scrise în care n-ar fi 
de văzut și de discutat altceva decât calitatea hîrtiei, culoarea cernelii şi 
chiar caligrafia !... 

Eu, domnule Ibrăileanu, n-am încercat niciodată să invent, să lma- 
ginez, când e vorba de analiză. Eu n-am scris decît sub o impresiune oare- 
care şi, cînd ceea ce scriu, impresionată fiind, nu redă adevărul decît pentru 
mine, atunci, domnule Ibrăileanu, consider acest fapt ca o lipsă de talent. 
Cei ce n-au talent nu trebuie să scrie... Impresiile mele din caiete au aceeași 
gîndire (fel), acelaşi stil pentru că e aceeaşi simţire şi dacă aceasta nu-i 
destul de puternică, ca o parte măcar să se poată comunica unei părți de 
lume, atunci ? !... 

Pentru că dv. sînteţi în concediu şi-mi puteți sacrifica zece minute și 
că eu sînt tare limpede la cap în aceste momente, că voi scrie mai mult ru- 
gîndu-vă să ţineţi samă întructiva de părerea mea asupra căreia eu simt 
că nu voi putea reveni. Autorul n-are voie să-și judece lucrarea, aproape 
nu mai are voie să se gândească ce anume l-a îndemnat s-o scrie. Asta am 
înțăles eu din ce mi-aţi spus. Aţi fost, domnule Ibrăileanu, atît de amabil 
cu mine, mi-aţi vorbit cu atita răbdare și atît de ușor v-aţi scoborît la 
nivelul inteligenți: mele, explicîndu-mi tot ce credeți că eu n-am priceput, 
încât dv., mă faceţi să îndrăznesc a vă arăta că ceea ce-mi cereți nu voi 
putea face... pentru că eu, nici Chiar ide dragostea artei, nu pot fi altfel de 
cum sînt. Să luăm ide exemplu, și vă rog să-mi dați voie (de la distanţă şi 
în scris măcar) să vă spun cîteva cuvinte asupra nuvelei Ada Lazu !. Mi-aţi 
spus că d-nul G. D. M.2 mi-ar fi dat o notă mare (nouă, așa mi se pare). De 
ce credeți că m-am bucurat atunci? De o mare parte din bucuria oricărui 
autor? Nu, domnule Ibrăileanu; m-am bucurat pentru că acest domn, 
acest bărbat a înţăles sufletul acelei ființe greu de înțăles de lumea semenilor 
lui. De s-ar publica sau nu acea bucată, eu tot mulțumită voi răminea, 
ştiind că Cineva măcar a putut concepe acea stare sufletească stranie, o 
recunosc, totuşi... foarte, 'dar foarte adevărată. M-a durut desigur cînd am 
văzut unele din observaţiile d-lui Stere şi m-am bucurat de altele (în ceea 
ce priveşte factura care am corectat-o puţin fără să sufere întregul). Aşa 
de ex. d-sa observă că Jenny n-ar fi nume nemţesc?!... L-aș fi putut uşor 
schimba, dar nu-l pot pentru că Jenny e nemţoaică orice ar zice d-nu[l] 
Stere. S-a născut la Breslau, a crescut la Bruck și a îmbărrînit în serviciul 
unei cunoștințe... 

Un pasaj unde veştejeala şi scuturătura petalelor unor flori fac pe cel 
ce le privesc să se gândească cum totul se trece... dispare... l-a găsit d-nul 
Stere prea... nu ştiu cum să zic ?... dulceag ?... gretos poate fiertaţi-mi expre- 
sia ; nu găsesc cuvînt mai propriu)... D-sa n-a scris remarca dar a exclamat 
Vai! Mă credeţi, de vă voi spune că aceea era impresia acelei fete eterate 
în faţa unui buchet de flori scuturat, mă credeți? Un dialog pe care d-nul 

director îl vede nenatural a fost totuși redat cu fidelitate; l-am auzit eu, 
domnule Ibrăileanu, eu pot zice: [ai vu de mes yeux vu.. et fai tout 
entendu! Vă reper, dacă bucata s-ar publica, mi-ar face desigur plăcere, 
dar de nu s-ar publica decît cu schimbări în analiză, atunci, prefer să 
treacă la coşul intelectual ! 

Să poţi pătrunde de sentimentele tale (aşa cum sînt ele) o lume 
numai prin felul de a le reda e foarte greu, e un dar care-mi lipsește de- 
sigur! E greu şi iar tare vor ca sufletele unor femei veșnic vibrătoare, bol- 
nave Înainte de a fi avut motive să se îmbolnăvească să poate fi uşor în- 
țălese de toți bărbaţii. Dintre femei o mare parte vor înţălege, dar nu-i 
suficient. Mi-aţi spus-o. 

„Mama Eți? ar fi prea scurtă de publicat așa singură.“ 

Dacă pentru a fi publicată în cea întfi revistă din lume mi s-ar cere 
cîteva rîniduri încă, aș refuza. În Mama Eţi am caracterizat în cîteva cu- 
vinte (încercare de schiță) concepția ei de Dumnezeu, de lume, de viață, etc. 
E tot ce știu și ce pot spune de acea ființă care s-a Învirtit șaptezeci de ani 
pe acei cîțiva metri de pămînt — mănăstirea. Aş fi putut imagina situații 
din care să reiasă iar şi iar ceea ce am spus în acele pagini. Mie mi s-a 
părut umplutură. Dacă pentru esthetizarea [sic] unei scrieri aş trebui să 
renunţ la o mare parte de adevăr, să invent, să imaginez, acolo unde sim- 
țul meu Îmi zice că nu trebuie, prefer să nu mai încerc. Eu nu sînt poet, 
domnule Ibrăileanu, eu, cît pot, cercetez sufletul în adîncul lui şi cînd în- 
torcîndu-mă din o asemenea expediție mulțumită de a fi găsit ceea ce. era 
de găsit, îmi dau sama de o îndoială oarecare asupra adevărului, desigur, 
nu vă voi ascunde că mă simt mfhnită. Totul în literatură rezidă dar în 
felul de a spune nu în esența lucrului ? Eu credeam că e mai greu!... Felul, 
d-le Ibrăileanu, nu, nu-l am. Și nici speranța să-l capăt vreodată ; partea cea- 
laltă mă preocupă prea mult în detrimetul acesteilalte. Eu socotesc că e mai 
bine să fac ca şi pînă acum, să scriu pentru mine. Spovedaniile acestea nu 
sînt supuse unei școli și pierd mai puţin din sinceritatea lor. De alfel îmi 
dau bine seama că Mama Eţi, de ar fi fost chiar mai extinsă, nu se putea 
publica ; acel nume atit de caracteristic figurează şi în lucrarea d-lui Sado- 
veanu 4. Ar fi „le bout du fil“ pentru cei ce-i vreau răul. 

M-am gândit, când scriam, m-am gîndit, că pe acest motiv (sau pe 
un altul) va fi refuzată acea schiță. Aș fi putut schimba numele căci cele 
trei străbunici, care m-au crescut, aveau fiecare cintecul ei. Mama Et: 
(dulceţi), băninica (bătrinica)... tot ce am pus în gura celei întîi ar fi putut 
fi spus de aceasta din urmă; ştiam, dar... încă așa ceva n-am scris pentru 
că eu văd, aud când scriu și mi-am închipuit că, schimbînd numele, n-aş 
da nota justă. 

Mulţumindu-vă din toată inima de prieteneasca primire, vă salut 


Constanța Marino 


Vă rog ca în răspunsul dv. să fiți bun a-mi spune dacă v-a plăcut 
nuvela Cobzarul a lui Cezar Titus Stoika 5. Cred că-i inutil să vă spun, 
dar aş dori ca doamna Sadoveanu să nu-mi cunoască și părerile astea din 
urmă. 

C. Moscu 


14 — Scrisori către G. Ibrăileanu — c. 1460 195 


1 Ada Lazu nu a apărut în Viața românească. S-a publicat pentru prima dată în 
volum : Constanţa Marino, Ada Lazu, București, Minerva 1911, 181 p. (Vezi şi nota 1 lə 
scrisoarea a X-a). 

2 G. D. M. este probabil Gheorghe din Moldova (Gh. Kernbach). 

3 Mama Eţi s-a publicat întiia oară în volumul Ada Lazu (Vezi nota 1 la scri- 
soarea de față). S-a republicat apoi în volumul de nuvele Natalița, București, Șteinberg, ş.a. 
(în colecția Căminul, nr. 2), p. 105—111 

1 În Mariana Vidrașcu. 

5 Al. Cezar Titus Stoika (n. 12 ianuarie 1891), avocat şi publicist. Autor al unui 
volum de nuvele și schițe: Mirajele sufletului. 

[ianuarie 1909} 


Domnule Ibrăileanu, 

Vă trimit, aici alăturat, o nuvelă care am scris-o zilele astea. Am 
intitulat-o Datorie! ; nu sînt însă mulțumită cu acest titlu abstract. L-am 
pus pentru că-i cuvântul tare care termină nuvela şi totodată una din cau- 
zele care, după mine, a determinat acea dramă. Dacă găsiți această nuvelă 
publicabilă şi dacă dv. sinteți mai bine inspirat, schimbași titlul. Vă mai 
rog a-mi trimite manuscrisul Mama Eţi. Am recitit cu atenţie acea schiță 
și mie îmi pare că nu-i rău şi că într-o revistă cu format mic, ca schița 
să pară lungă, ar putea fi publicată. O rog pe Elena să-mi facă acest 
serviciu şi pe dv. vă rog a i-l da acel manuscris și a mă ierta că n-am ţinut 
samă (de data asta numai!) de tot ce zice revista la pagina ei din urmă. 

Aș dori mult să ştiu dacă d-nul O. Botez e profesor fn Iaşi; rugaţi-o 
pe Elena să-mi răspundă. Salutări. 

C. Moscu 


1 Datorie va apărea în Viaţa românească, YV, 1909, nr. 1, p. 14-24, sub semnă- 
p: P 
tura Constanța Marino. 

Domnule Ibrăileanu, 

Răspunsul dv. mi-a fost o plăcută surpriză. Mă întrebaţi dacă în- 
gădui numai citeva schimbări de cuvinte! ; mai trebuie oare să mă întrebaţi 
asupra schimbărilor de cuvinte? Lanţul? vă e frică, domnule Ibrăileanu, de 
o evocare primejdioasă ?... un căţel legat de un lanţ!? Asta-i impresia care 
o dă simbolizarea acelei legături dintre mamă și copil? Într-un lanţ un 
inel e legat de celalt; așadar, într-un lanț (figurat) cred că copilul nu 
poate fi mai mult legat de mamă ca mama de copil. Dacă lanţul e de fier, 
de aur sau de platină, tot lanţ e și mie mi-ar fi plăcut să nu specific me- 
talul: am făcut-o însă, am pus lanţ de fier pentru a da ideea trăiniciei 
(cu aur şi mai puţin încă cu platină nu mi-i 'deprinsă urechea; ar fi fost 
apoi prea scump de dat pe mîna Anei). Trebuie să găsiți şi dv. un pic de 


Buzău, 1 ianuarie 909 

logică în ceea ce spun mai sus. Nu ştiu bine cum am redactat frazele care 
termină nuvela, în fuga condeiului voi fi spus vreun cuvânt mai mult... sau 
mai puţin, nu ştiu... le copiez aici și dacă în manuscris e tot așa atunci en 
nu pot să scriu mai bine ca să nu mă depărtez de ceea ce mi-a plăcut mie 
să scriu. 

Ana umblă de un timp îmbrăcată în negru, încinsă ades cu un lanţ 
(de fier ar putea fi scos) la al cărui capăt e legat copilul cel mai mic (adică 
cum e încinsă ea e legat copilul); ea se primblă [sic] etc., etc. Şi atunci 
cînd e întrebată de ce poartă negru (ideea asta nu mai poate dispune lecto- 
rul să vadă căţeluş...) ea răspunde: A murit Lanţul, spune ea (se subînțălege 
că cineva o întreabă) privind spre copil cu acelaşi surîs trist mi-a fost 'da- 
toria: Dacă-s cam neînțăleasă, cum credeți dv. că ar fi mai bine redactat 
acest sfîrșit? — Ţinînd bineînțeles seamă că-i o nebună care vorbeşte. 

V-aş ruga, domnule Ibrăileanu, să corijaţi un cuvînt în acel cîntec. 
Eu am scris: 


„O ! dacă n-ai nimic a-mi spune, 
Ce (tot) alergi în calea mea...“ 


Nu-i bine așa și trebuie: „De ce alergi în calea mea.“ Cântecul se 
repetă şi veţi binevoi a corija în două locuri. Această romanță e mai veche 
decât mine şi-mi rămăsese ceva vag în minte. 

Îmi scrieți, domnule Ibrăileanu, că aţi citit Ada Lazu? şi că găsiți 
părţi foarte bune și alele slabe. Sinreţi deci perfect de acord cu d-nul 
Stere. Aranjarea bucăți[lor] ar trebui să fie alta, trebuie schimbări, trans- 

o A: , j : e 
puneri altfel... Ada Lazu îmi apare ca nuvela lui Nicu Gane la „Junimea“, 
cunoaşteţi această istorioară ? Nu-i nimene în laşi să n-o ştie... Închinîn- 
du-mă până la pământ comprehensiunii artistice a celor ce m-au citit, nu mă 
pot lepăda de credința, de superstiţia ce-o am asupra dispoziţiei spiritului 
fiecărui om în parte în timp ce criticul stă deoparte. Mentalitate, i-ar zice 
cei ce lîntrebuințează cu drag cuvîntul la modă. Cum ştiţi unul din d-nii 
critici (după cum am înțăles, unul care are glas tare) mi-a găsit un dialog 
nenatural şi totuşi acel dialog chiar a fost redat cuvînt cu cuvînt de mine, 
care l-am auzit. Am început bucata cu sfîrșitul. Mi s-a părut mie mai ar- 
tistic şi un mijloc de a stîrni interesul lectorului. Acest fapt nu se poate 
număra Între o mie și una de artificii literare de care văd că se servesc 
mulți autori. Mi-ar fi fost mult mai uşor, domnule Ibrăileanu, să încep po- 
vestea de la capăt cu... „a fost o fată ca nici o fată“... Ce lesne aș fi dus 
lectorul prin acțiune pînă la sfîrşit! Dacă cu slabele mele mijloace l-am 
cotit, sans beuris, e ca motivul și multe din variațiile lui au fost luate din 
lumea weală și mi-au arătat destule (drumuri... E curios, desigur, ca tot 
acel examen de conștiință să se poată face... în tren! De obicei, în așa 
împrejurări, autorul îşi așează subiectul sub un trei stufos ori la gura 
sobei (dacă-i iarnă !) îi aduce pe față cea mai frumoasă lumină de Rem- 
brandt şi în lungi, în nesfârșite tablouri și decoruri subțectul [sic] gândește... 
Sînt, domnule Ibrăileanu, în acea nuvelă, analize sufleteşti care nu pot eu 
crede să nu wā fi plăcut şi cărora puţin le pasă de unde cade lumina... „Vă 
sfătuiesc să mu scrieţi aiurea bucăți mai slabe“ îmi spuneți div. Domnul Mo- 
ruzi 3, o veche cunoștință a mea, îmi scrisese odată, rugîndu-mă să-i trimit 

ceva din încercări. Cînd am fost la Iaşi l-am întîlnit şi mi-a repetat rugă- 
mintea. N-am promis, n-am refuzat, dar pe urmă m-am gîndit gune fois 
west pas coutume şi că asta n-ar însemna să scriu aiurea. Bucatat care am 
trimis-o domnului M., ca şi Datorie, e scoasă idin paginile mele uitate... 
Nu sânt eu în stare s-o cântăresc just, dar eu, ca și orbul, am simţul artistic 
în detrimentul arhitecturii literare... Se poate să fie bunișoară acea nuvelă ; 
în ce privește analiza, ea poate să mulțumească criticul și să nemulțumească 
publicul, sau invers. După cît știu, are să se publice acea bucată, care-i 
un fragment... și pentru revistă, vă rog să nu vă îngrijiţi, e totuşi demnă 
de o aspirantă. După cît îmi dau seamă, domnule Ibrăileanu, gustul publi- 
cului are multe fețe; autorul trebuie dar să știe a mulțumi pe fiecare? 
Aşa de ex. Fericirea’ d-lui Spiridon Popescu n-a plăcut de loc în sudul 
țării ; un cititor asiduu a[l] revistei Viaţa românească pretindea că-i forțat 
acel „babillage“ a[l] copilului, căci copilul, Ja acea vîrstă nu poate avea 
atita continuitate în gîndire... Apoi, zicea el, e din cale-afară de dulce, ceva 
care te leșină. Printre geneë a plăcut mult, mai mult ca Margareta? (asta-i 
şi umila mea părere). Dv., domnule Ibrăileanu, ca tovdeauna, sînteţi citit 
cu mult interes şi nota gingașă din această din urmă scrisoare mi s-a 
părut ca niște flori scuturate pe o statuie de bronz; se cădea lui Vlahuţă. 
Taina? mi se pare că evocă „freamătul codrului“ gingaşului Korolenko 11. 
Stăruinţele sînt acele care le primbla autorul. 

Îmi ziceți să scriu; am înaintea mea mult material brut şi nehotări- 
rea îl întrece. Dacă nu m-aşi încuraja dv., cine ştie... aș lăsa călimara să se 
usuce şi mi-ar rugini condeiul. Schița Mama Eţi!! o găsiţi scurtă ; așa tre- 
buie să fie căci dv. știți. bine. Ceva mă îndeamnă să încerc marea cu de- 
getul pentru că mi-i dragă acea bucăţică. 

Altă dată, cînd aveţi timp, spuneți-mi, vă rog, dacă aţi citit Cob- 
zarul d-lui Stoica 12. Acum a scris o altă nuvelă care vă va trimite-o în 
curind. 

Vă salut, Constanța Moscu 


1 Se referă tot la povestirea Datorie. Vezi nota 1 la scrisoarea a V-a. 

2 Vezi nota 1 la scrisoarea a IV-a, 

3 Dumitru C. Morzi (n. 2 iulie 1850), publicist şi tolclorist. În acel timp redacta 
partea literară a ziarului ieșean Cromca. 

4 Nu găsim nicăieri o colecție a ziarului ieșean Cronica din 1909. 

5 Spiridon Popescu a publicat în Viaţa românească, III, 1908, 11, noiembrie, p. 159— 
163, schița Fericire, 

e Printre gene, povestire a lui M. Sadoveanu, a apărut în Viaţa românească, II], 
1908, nr. 11, noiembrie, p. 188—205. l 

7 Duduia Margareta, a lwi M. Sadoveanu, s-a publicat în Viața românească, Il, 
1907, nr. 12 decembrie, p. 321—330 ; III, 1908, nr. 1, ianuarie, p. 5—14; nr. 2 februa- 
rie, p. 175—194 și nr. 3, martie, p. 351—369. 

8 Constanţa Marino Moscu are în vedere cronica lui G. Ibrăileanu, intitulată: Din 
trecutul nostru de A. Vlahuţă, publicată în Viața românească, IIl, 1908, nr. 11, noiembrie, 
p. 254—261. 


198 


? Joan Al. Brătescu-Voinești publică în Viaţa românească, 11I, 1908, nr. 11, noiem- 
brie, p. 236—241, povestirea Taina. 

10 Vladimir Galactionovici Korolenko (1853—1921). A scris printre altele: Visul lui 
Makar (1885), poemul în proză Muzicantul orb și multe povestiri pline de gingășie și uma- 
nism. În Viaţa românească, XIV, 1922, nr. 1, ianuarie, p. 5—21, nr. 2, februarie, p. 201—218, 
ar. 3, martie, p. 383—404, nr. 4, aprilie, p. 15—28, nr. 5, mai, p. 225—241, nr. 6, iunie 
p. 321—346, i se publică lucrarea Fără grai, în traducerea lui A. Frunză. 

11 Vezi nota 3 la scrisoarea a IV-a 

12 Al. Cezar Titus Stoica nu a publicat nimic în Viaţa românească, Vezi şi nota % 
la scrisoarea a IV-a. 


[1910] 


Mulţumesc, domnule Ibrăileanu, că v-aţi gîndit să recomandaţi lui 
Sadoveanu ce-i spusesem Lenţei într-una din scrisorile mele de la mănăstire. 
Cred că n-are să mai fie nevoie și iată de ce: Cu Sadoveanu mă înţele- 
sesem pentru o colaborare în bucata aceea. Tovărășia asta, prin mai 
trecut. Nu mi-a scris nimic pe urmă. L-am întrebat într-o zi dacă mai 
persistă şi-n caz că nu îl rugasem să-mi trimită mamuscrisul. Mi-a răspuns 
că mă înţelege de ce m-am răzgândit; apoi, într-un chip foarte inteligent, 
caută să mă convingă că o colaborare, așa cum o înţelege, ar aduce ne- 
cazuri. Eu, domnule Ibrăileanu, ştiam aceasta, fără să mi-o spună şi mă 
miram că vrea Sadoveanu să colaboreze. Îmi spune-n urmă că-i mai bine, 
şi mă sfăruieşte şi el să revadă manuscrisul (ca stil şi altele poate). I-am 
răspuns că acea bucată, nefiind destul de bună pentru revistă, aveam de 
gînd s-o scor în volum şi-l rugam să revadă dacă crede el că-i bine. Ieri 
am primit o scrisoare de la dinsul în care-mi spune că e mult ocupat acum 
și nu poate lucra; îmi promite însă acest lucru pentru mai tîrziu „când 
crede că va lucra cu mare plăcere“. Eu înţeleg în toate astea un chip de- 
licar de a refuza. Sadoveanu știe, cred, că a revedea e a lăsa să se străvadă 
cele două feluri de a scrie atit de mult încît iar ar ieși bucata în dungi. 
Să-i spun eu asta, m-ar face iar capricioasă, schimbătoare, mai știu eu cum... 
Cred, sînt aproape convinsă, că Sadoveanu nu va încerca să revadă lucra- 
rea și aș vrea, țin mult, să-l dispensez de jena de a mi-o spune Într-un an 
poate. Mi-aţi fi, domnule Ibrăileanu, de mare folos, în această afacere. Dacă 
iar „întâmplător, 4] întâlniți la lași, și de v-ar vorbi poate, repetaţi-i vă rog, 
încă o dată, că bucata aceea e slabă, neglijabilă, în fine. Nu ne înțelegem 
bine, vreau să zic destul de bine cu Sadoveanu pentru că prea bine ne în- 
țălegem. Nu v-aş fi plictisit din nou, domnule “Ibrăileanu, cu această afa- 
cere, dar acea bucărică din viața mea mi-i dragă 1; dacă dv. n- ați fi avut 
amabilitatea să-mi spuneți, prin Lenuţa, că veți vorbi, tot nu vă scriam 
poate. 

Salutări, Constanța Moscu 


1 Tor despre jurnalul intim al C. Marino-Moscu care a stat la baza Marianei Vi- 
drașcu a lui Sadoveanu e vorba şi aici. 

Buzău, 12? martie 910 


Domnule Ibrăileanu, 

Mai mult ca oricine cred în una din cauzele care v-au împiedicat să 
răspundeţi scrisorii mele din urmă. Am făcut pe cît era posibil, neschim- 
bînd personalitatea lui Marian, explicația reîntovărășirii, și v-o trimit aci 
alăturată ca s-o judecați. Omul acela cam pe dinafară sclavul voinței femeii 
lui, alcoolicul abrutizat, lipsit de voință, șovăitor, doritor să-și mărească 
averea, să reintre în banii pierduţi... Marian nu putea, așa deodată, să ia 
altă faţă, să înţeleagă bine, să știe ce vrea, în fine... Îl roade grija că Trif. 
îi va lua moșia din palmă, îl îndoiește gindul că singur nu o va putea lua, 
din prejudecăţi, dintr-un fel de cinste a lui. Îl atrage perspectiva unui vii- 
tor frumos, îl îndeamnă, îl captivă, de pot zice așa, că Lrifănescu nu ştie 
plugăria şi că de astă dată va face şi el ca Trif. la acsize... În partea întii, 
domnule Ibrăileanu, nu pot schimba nimic şi iată pentru ce; Aș tăia șirul 
istorisirii printr-o descriere. în care, cum mMi-aţi cerut dv., să concentrez 
felul şi chipul lui Irifănescu de a fi şi de a face. Trifănescu e acelaşi şar- 
latan ; desigur Însă starea sufletească a soților Marian, pregătită de dînsul, 
e mereu alta, e diferită, şi cum ați văzut, merge În crescendo. Lectorul, criti- 
cul chiar, s-ar putea aștepta să se dezlănțuie, la sfîrșit, necazurile, chinurile, 
atît de mult comprimate. Asta-i natural desigur. Adevărat e (şi mi se pare 
că încă o dată adevărul serveşte asta) lucrul nu se întîmplă astfel ; tovarășii 
își întind mîna şi Aglaia zice „bonjur“, pe cînd Marian privește în altă parte. 
Dacă lucrul nu s-ar fi petrecut astfel, cred că aşa l-aș fi imaginat ; e mult 
în armonie cu întreaga lor stare sufletească. Dacă cu război s-ar fi terminat 
prima tovărășie, a doua, oricare ar fi fost explicațiile, inventate sau adevă- 
rate, ar fi fost inexplicabil, convin. Aș dori să ştiu, domnule Ibrăileanu, 
dacă această lucrare 1, aşa cum e dreasă, (cu aţă „la fel“ ) se va publica sau 
nu şi v-aș ruga să fiți bun a-mi răspunde, cît de scurt la întrebarea mea. 
Peste 3—4 zile mă duc ja Bucureşti pentru câteva zile şi aş dori ca pină 
atunci să-mi rîniduiesc ce am de făcut. Salutări. 

Constanţa Moscu 


1 Lucrarea este nuvela intitulată Moștenirea. În volum a apărut abia în anul 1923, 
Tulburea, nuvele, Editura „Viața românească“, p. 83—114. 

[28 martie 1919] 


Să nu và speriați, domnule Ibrăileanu, de atîta hîrtie scrisă... Rându- 
rile dv., în acel ton sincer și categoric, m-au surprins dându-mi o deosebită 
dispoziție să vă răspund tot astfel și să vă spun clar, așa cum nu m-aţi as- 
cultat dv. niciodată, tot ce cred în chestia de care-mi scrieți. Îmi amintesc 
de părerea mea asupra republicării acelui romant, v-am spus-o, v-am şi 
scris-0, mi se pare, dv. sau lui Sadoveanu, că de aş face vreodată colaborare, 
apoi ar fi numai cu dinsul, pentru că numai el cunoaşte, și ca să specific, 

vede şi simte Paşcanii așa cum sînt ei. Într-una din zilele trecute, răsfoind 
nişte file vechi, demne să iasă din cartoane, şi să capete o formă, m-am 
gîndit la o colaborare. Colaboratorul să fie cineva cu care să mă pot Înţe- 
lege, să ne ajutăm, să ne sfătuim pentru a scoate la lumină un tot care s-o 
merite. Mă gândeam, domnule Ibrăileanu, la vreunul din scriitorii noştri cu 
oarecare talent, din acei care au înclinări spre 'descriptiv. Am scris lui Sa- 
doveanu, rugîndu-l să mă sfăturască cu cine să mă întovărăşesc în tovărăşia 
atît de greu de stabilit... Răspunsul lui Sadoveanu, care de astă dată se 
erijează în critic, l-am înţeles perfect şi-l păstrez ca o pagină aleasă. Nu era 
însă ceea ce-i ceream eu. Sadoveanu îmi face teorii pe care le-am mai auzit 
şi le-am citit cîndva şi care, din întîmplare, mi-au rămas în minte. Se miră, 
Sadoveanu, cum cred eu că într-un roman trebuie descrieri !... Doamne! Am 
văzut ades idescrierea susținfind o acţiune şovăitoare şi am citit chiar romane, 
din care cernîndu-se descrierea, n-ar mai rămînea nimic. Când descrierea 
pasiunilor ar putea suplini pe aceea a naturii, adică, vreau să zic, cînd lec- 
torul n-are nevoie de acel dulce repaus şi, pasionat de ceea ce se petrece în 
sufletele acelea sare chiar descrierea naturii, à la bonheur, [sic] mă închin 
talentului acelui scriitor. În bucata mea însă e liberă descrierea naturii și, 
vârstată cu cealaltă, ar da ceva frumos. Eu „văd“ natura, o simt, dar poate 
că o simt prea mult şi nu găsesc cuvintele cu care s-o descriu. Eu sînt 
convinsă, domnule Ibrăileanu, că o colaborare nu iese din bucăți (cum zice 
$.), atunci cînd colaboratorii se înţăleg şi, lucrinid într-o perfectă armonie, 
opera nu poate fi lipsită de unitate. Sadoveanu crede că, vorbind de colabo- 
rare, m-aş fi gîndit la acele pagini, de tristă memorie, prin felul cum au 
fost ele scoase la lumină. Repet, dacă la acele pagini m-aș gîndi vreodată, 
de nu le-aş revedea singură, ar fi desigur cu Sadoveanu dară, cum spuneţi 
dv., el ar binevoi să primească. El persistă încă să spună că aceea era opera 
lui! și, vedeţi, domnule Ibrăileanu, aici încep să mă zburlesc... Închipui- 
ți-vă că întâlniți în drumul dv. un copil frumos, bine dezvoltat, o fetiță ca 
Maricica, frumos găuită, îmbrăcată într-o hăinuță de o culoare potrivită cu 
faţa ei... o priviți, admirați acel copil, dar ce admiraţi ? Copilul, haina, sau 
copilul în haină 2... Dv., d-le Ibrăileanu, veți vedea numai copilul, altuia va 
Tăminea ochii la haină, și alții iar vor admira ansamblul. Ce-aţi simți şi 
ce-ați zice dv. când wi s-ar spune că numai sub capela fabricată de Porges 
Maricica-i frumoasă. Sub acea capelă pe care mata o vezi că nu-i potrivită 
pe capul ai... „Opera“ ceea, aşa cum începea, nu era nici mult, nici bine 
garnisită. Forma era aceea dată ide mine (memorii), numele erau vii (dar 
asta-i cel mai puţin), analiza unor stări sufleteşti era peste tot, cît a putut 
fi în acele 16 pag., a mea. Traducerea, cîntecul de la vrana polobocului şi 
gîndirea mea îmbrăcată în fraza lui Sadoveanu care avusese grijă să mute 
unele personaje în alt strat social, personaje cu care, desigur, nu s-ar fi pu- 
tut bine servi în situaţii foarte delicate. Așa, de ex., cucoana Sofica, cu 
mâinile-n şolduri, e aceeași care mai tîrziu tramează o întreagă serie de 
situații în care nu s-ar putea imagina o persoană de rînd... Aceasta era dar 
amintirea proprie a lui Sadoveanu ? El habar n-are de firea cucoanei Sofica 
și descriind-o așa trebuia să schimbe toată culoarea acelor amintiri. El ha- 
zarda mult căci, mai tîrziu, s-ar fi înnămolir acolo unde eu merg pe asfalt. 
Unde-i, d-le Ibrăileanu, opera de care tot spune Sadoveanu? Ce-a pus de 

la d-lui? Ce?... Stilul? Aşi citit cu atenție partea I scrisă-n franțuzeşte? 
Traducerea era greoaie şi inversiunile frazelor se simțeau. Dacă Sadoveanu 
dădea altă formă acelei scrieri, dacă de la început s-ar fi simțit vreo pornire 
spre pregătirea unei acțiuni, dacă punea şi de la dinsul ceva, măcar în su- 
fletele acelor ființe, atunci da, mă închin, și di [sic] abia de atunci începea 
colaborarea. Dar cum ar fi putut sta alături lucruri imaginale cu acele reale ? 
Sadoveanu poate cunoaşte bine Valea Siretului, poate să-i fi rămas în minte 
culoarea dealului de la Sodomeni, într-un apus de soare (atunci cînd avea 
16—17 ani), dar cum poate el ști ce simţea conul Panaite Marino atunci 
cînd el, Sadoveanu, avea 4—5 ani! El a cunoscut alt Marino, nu pe acel 
om bun, duios, artist!... Sadoveanu ştie pe „Panaite“ din Oameni și locuri? 
şi încearcă să-i Idea această culoare în Mariana Vidrașcu ! 

Vă rog, domnule Ibrăileanu, să reluaţi într-o zi, cînd veți fi dispus, 
acele pagini și să le citiți unui „sadovenist“ (cu condiția însă ca acela să 
fie un fin literat) și întrebaţi-l care-i partea lui S. în acea scriere şi care-i 
străină ; vă va spune, desigur, căci, îmbrăcată cum e, gîndirea mea tot se 
simte. Îmi explic ușor de ce n-aţi fost atunci acel „sadovenist“ şi vă rog 
să pătrundeți bine credința mea. Îmi închipui că idv. habar n-aveaţi la 
început de sursa acelei scrieri, era o inovație în felul de a scrie all] lui 
Sadoveanu, subiectul era trăgător și aţi primit-o cu mulțumire. Mai tirziu, 
cînd aţi aflat tot, stăpînit întrucîtva de prima impresie (a subiectului cred) 
greu v-a venit să-mi dați dreptate mie, faţă de scriitorul Sadoveanu... și de 
aceea ați persistat... și eu tot așa făceam în locul dv. 

Îmi permit, domnule Ibrăileanu, să vă spun credința mea pentru că 
v-aţi plins cîndva că nu spun niciodată ce simt şi ce cred. N-am făcut-o, 
aveţi dreptate, pentru că în începuturile de discuție cu dv. nu mă ascultați. 

Sadoveanu Îmi scrie, între altele, „nimeni nu putea să colaboreze cu 
mata, ca să facă, de pildă, un roman din memoriile acelea. Unde te opreşti ? 
Ce înţeles dai vieţii? Ce izvorăște din acel tot organic?“ Ce cuminte ar 
fi fost să mă întrebe altfel. Sursa semnificației vieţii ar fi fost, domnule 
Ibrăileanu, ca aceea care, vă vine la Iaşi o imaginaţie, cît de vie, n-ar fi gă- 
sit-o, decît cu greu, sau de loc, căci ea izvorăşte din cea mai adincă parte su- 
fletească. Văd clar că Sadoveanu vrea să înţeleagă altfel colaborarea decît aşa 
cum de obicei se face și-i de dorit să se facă, şi-n acest caz e greu, imposibil. 
Eu una cred că colaboratorii trebuie să lucreze împreună, să se consulte, să 
discute, să scrie unul, într-o zi, șapte, opt, zece, douăzeci de pag. chiar, cînd 
se simte dus... și a doua zi, tot acela să şteargă un cuvînt care ar face o di- 
sonanță în armonia întregii bucăți. Cuvinte din acele cu care erau presărate 
primele pag. din M. V. Nu știu care era urmarea, Îmi amintesc însă de o 
părere a Izabelei. Dacă ne-am înțălege vreodată bine cu S. asupra felului de 
a scrie (desigur că nu-mi iertați acest cuvînt), mi-l permit însă cu S. numai 
în această împrejurare, atunci ne-ar rămîne încă cîteva amănunţimi de sta- 
bilit, despre acele am vorbi la timp. Și pentru că insistaţi, domnule Ibrăi- 
leanu, asupra piscăliturii“ ca asupra unui lucru important în colaborare, vă 
asigur că atitudinea mea de atunci, de n-ar fi fost dictată de alte conside- 
rații, aceea că lucrarea era așa scrisă cum era, m-ar fi oprit de la cinstea 
de a colabora cu „S“. În ce privește „tovărășia“, cred că acea lucrare e ca 

un pahar prea plin care s-ar revărsa dacă aş mai adăuga o petală de roză 
chiar... 

De-ar fi să ne înțălegem cu S., avem, domnule Ibrăileanu, un fel de 
Rougon-Macguart, o adevărată epopee, cum ziceți dv. Dacă „tovărășie“ nu 
vă place, vă rog să-mi spuneţi tot aşa ide categoric, căci aș dori să ştiu, 
fără întârziere. E inutil să vă repet că tot ce stă scris aici rămâne absolut 
între noi. Acum sîntem cu S. cum ne-ar fi şăzut bine să fim întotdeauna. 
Noi trebuie să fim prieteni; aerul Paşcanilor trebuie să fi pus asta-n noi. 
Salutări 

Constanţa Moscu. 


Sînt imdiscretă cînd vă întreb care ar fi explicația întreruperii și a 
reînceperii romanului sub numele Marino-Sadoveanu ? 


1 Jurnalul intim al Constanţei Mar:no-Moscu. 
2 Volumul lui Sadoveanu, Oameni și locuri, s-a editat în 1908. 


[10 aprilie 19107 


Aş dori mult, domnule Ibrăileanu, să nu mai faceţi cu mine politețe 
şi altă dată să nu mai căutați a trece drept atare pornirea care eu aș fi 
crezut-o absolut naturală. Exigenţe am înţăles că eu nu pot avea şi tocmai 
de aceea îmi pare tare rău că vă pierdeţi cîteva momente de liniște scriin- 
du-mi și, mai alles, spunîndu-mi că o faceţi atunci cînd sînteți extenuat. Am 
înțăles că „tovărăşie“ nu se publică şi cu Mariana Vidrașcu iar am înțăles 
ce vreți: Ceva bun şi frumos pentru revistă, pentru public. De ar scrie 
Constanţa Moscu ori M. Sadoveanu, ori amândoi, începe să fie indiferent. 
În caietele mele am material care strigă: roman! Unde-i arhitectul ? Mi-ar 
plăcea un roman plan, fără scăderi lîngă înălțări uimitoare. 
Sînt şi eu bolnavă şi nu pot gândi în acest moment cum ar fi bine. 
Plec miercuri la Bucureşti, pentru o zi numai, şi după ce mă voi întoarce, 
de mă veți întreba, poate că voi şti să vă spun ceva precis. 
Aş dori să aud că indispozițiunea a fost trecătoare. Salutări 
Constanţa Moscu 

[23 august 1911] 


Stimate domnule Ibrăileanu, 

Vă scriu convinsă fiind că scrisoarea mea n-are şi nu va avea, mai 
ales în ochii dv., nici un sens. Îmi spun acest lucru de alaltăieri, de cînd 
v-am Citit, Şi totuși voința mea e şi de astă dată mai slabă... Ca să-mi iert 
pornirea, mă agăţ, domnule Ibrăileanu, de ideea că vă datoresc oarecum dv. 
(care mi-aţi pus condeiul în mînă) o explicație a greşelilor mari ce ați găsit 
în cartea meat. Poate că ele se vor mai reduce întrucîtva ; nu față de dv. 

ca critic, ci ca om. Ştiţi, de alufel, că eu pentru „oameni“ scriu. Că volumul 
meu, în special Ada Lazu, v-a făcut să vă gîndiţi la nuvela domnului Bră- 
tescu- Voineşti, desigur că ar trebui să mă măgulească; ştiu cît ţineţi la 
acest scriitor şi numai (de a figura pe o coloană. Chiar în chipul cum figu- 
rez ?, pentru că vă cunosc bine, domnule Ibrăileanu, îmi închipui că mi-ai 
făcut o mare cinste. Unii pretind că v-aţi servit de acest nume pentru a 
stabili o zdrobitoare comparaţie, pentru a arăta mai bine celor ce credeau 
că nu vor vedea moşiroi lîngă munte ! 

Îmi am convingerile mele şi-n ele mă încăpăținez mai ales atunci cînd, 
pentru a nu pierde cu totul curajul, trebuie s-o fac. Ca să mi le distrugă, 
unii mă întreabă (într-un chip foarte logic de alufel) de ce, domnul Ibrăi- 
leanu, revine cu numele domnului Brăescu, oriunde 'd-sa găsește slăbiciunile 
ce le vede, d-sa în nuvelă? 

De ce? am răspuns eu ieri, cam enervată, de ce? pentru ca să mă 
irintească mai de sus, iată de ce! 

Acum, domnule Ibrăileanu, daşi-mi voie să-mi corijez faţă de dv. gre- 
şelile din nuvelă ; faţă de public, de s-ar putea chiar, n-aş mai încerca, 
vă asigur. 

Prima greșeală e lipsa de mediu. Am vrut să-i lipsească Adei Lazu 
mediul pentm că o femeie a cărei stare sufletească e provocată de la în- 
ceput chiar, numai de o singură și puternică cauză, se închide într-însa, 
evită, fuge de mediu și singura ei legătură, foarte slabă de altfel, cu me- 
diul, e numai bărbatu-său. Dv., citind cartea mea, ați imaginat desigur pe 
Ada Lazu într-un mediu, măre chiar, în luptă cu multe conflicte şi de atei 
părerea de rău din rîndurile acestea: „Ce interesantă ar fi fost (2) zugră- 
virea puternică a acestui conflict cu un mediu inferior, vulgar“ etc. Poate 
că ar fi fost bun, frumos și reușit (mai ales de nu era scris de mine) dar... 
deocamdată eu dau pe față aceea creîndu-și un alt mediu acolo unde era 
totuşi unul... Apoi pe femeia, în afară de medii, dezgustată de mediu pro- 
priu-zis, înainte de a fi trăit într-însul ; dar totuși, ide căutați bine, într-un 
mediu: în interiorul ei, în casă... unde se ştie că se petrec de multe ori 
cele mai zguduitoare drame fără ca mediul propriu-zis, dar numai o minimă 
parte din el, să le fi provocat. Şi apoi, produsul unui întreg mediu e doar 
Iancu Lazu chiar... Desigur, domnule Ibrăileanu, că transportînd, mutind, 
potrivit situaţiile multiple şi foarte variate în care o femeie se poate găsi 
în de-a lungul vieții și în afară (de mediu ajungeţi să creaţi, în minte, adevărate 
capodopere, dar că nu le-am creat eu nu-mi puteți reproşa într-o critică, 
nu-i așa 2... Eu aş fi dorit să vă văd judecînd pe Ada Iazu acolo unde era 
ea, în casa ei, în durerea şi-n chinul ei... Am restrîns tot în afară, în apa- 
renţă, ca să zic aşa. Dw. trebuie să fi înțeles de ce, și eu țin să v-o spun: 
pentru că în conflictele sufleteşti, în adevăratele conflicte e un cineva, e 
numai ceva ce le provoacă. Mulțimea conflictelor are darul să atenueze ea- 
recum durerea unuia singur. Vreau să zic, domnule Ibrăileanu, cu alte cu- 
vinte, că ființa chinuită, mai ales în căsătorie (care presupune ades o viață) 
e oarbă, e surdă, e nesimţitoare la celelalte lovituri, mai puţin dureroase, 
venite din afară, și, de le primește, nu le simte act de mult pentru că și 
gîndirea, ca şi simţirea ei sînt ca şi otrăvite de cea întfi... Desigur că Ada 
„Într-un mediu inferior și vulgar afl] societăţii“ ar fi fost o ființă intere- 

santă, ar fi fost de compărimit, dar nu de plins. Eu n-am vrut să dezbat 
aici problema căsătoriei în general şi privită din multe puncte de vedere. 
Numai atunci mi-ar fi trebuit mediu, iubire, căsătorie, poate Chiar şi adul- 
ter. Eu am luat, cum aţi zice dv., un caz. O căsătorie care, vă asigur că 
există, că poate exista în multe exemplare, dar nu am vrut să dezbat căsă- 
toria. Asta-i greu. Pentru ca să abordez așa problemă, pe, hîrtie mai ales, şi 
s-o mai dau și publicitășii, mi-ar mai trebui cîțiva ani de observație şi 
darul care nu mi-l găsiţi. 

Mi-aţi spus cindva că trebuia să încep cartea „cu începutul vieţii 
Adei“ 

Dv. ştiţi că fiecare nu poate da decît ce are. Ar fi fost mai poetic, de- 
sigur, mai artistic să fi pus pe coana Catinca la gura sobii, într-un jilț, 
făcând fileuri și istorismd, ca ceva de demult, povestea Adei. Sadoveanu 
ar fi început cu începutul; el e maestru în d-astea, eu? de unde am putut. 
Sufletul omenesc nu mi-l pot eu închipui ca un clavir care ar fi impresionat 
şi ar răspunde după măsura şi puterea loviturilor de afară. Dezgustul Adei 
de lancu și de viață, cum vedeți, a mers în sens invers cu tipicul, vreau 
să zic, cu gradația ce-mi cereți. Sufletului e greu să i se impună regule ! 
Dacă toleranța la care ajunsese Ada față de Iancu n-ar fi fost în perfect 
acord cu starea ei fizică, poate că ar fi fost ceva mai greu de înțeles. Vă 
repet, domnule Ibrăileanu, ņineam să-mi mai explic dacă nu să-mi corijez 
din greșeli față de dv. ca critic. Ca s-o fac, nu m-am servit de judecata, 
ci de simţirea mea literară. Salutări. Mulţumiri, 


C. M. Moscu 


1 „Cartea mea“ este volumul de nuvele Ada Lazu, Buc. 1911, 181 p., editată de Mi- 
nerva. O recenzie a acestui volum a apărut în Viaţa românească, VI, 1911, nr. 7, iulie, 
p. 137—138. Recenzia era semnată: C. A. [C. Alexandrescu ?], nu de Ibrăileanu cum crede 
Constanţa Mariano-Moscu. 

Volumul Ada Lazu era semnat: Constanţa Marino şi avea în paranteză subtitlul 
Nuvele. Această carte a Constanţei Marino-Moscu avea în cuprins: Ada Lazu, Mama Eți, 


Nataliţa şi Datorie. 
2 Pe verso copertei revistei Viața românească, printre numele colaboratorilor. 


[29 august 1911] 


Il 


Domnule Ibrăileanu, 

Răspunsul dv. mi-a făcur mare surpriză și plăcere. Nu mă aşteptam 
să-l primesc şi nici să citesc ceea ce el conține. Nu-i desigur răspunsul cri- 
ticului căruia mă aldresasem și asta mă face să-l preţuiesc nespus de mult. 
Văd omul care, oricât ar vrea să se arate nepăsător de mâhnirea altuia, nu 
poate şi caută într-un chip indirect s-o aline. Mă grăbesc dar să vă cer 
iertare de greşeala mea. Trebuie să conveniți însă că uşor mă puteam înșela 
asupra criticei în sine deoarece, cu variante, era aproape tot ceea ce mi-aţi 
spus dv. cîndva asupra nuvelei Ada Lazu!. Deși sînt foarte puțin modestă 
cînd îmi închipui și mai ales când am îndrăzneala să v-o spun că trebuie 

să fi vorbit cu cineva de la revistă, în acest sens, și acel cineva o fi găsit 
de cuviință să facă un fel de critică „de vacanță“. Dacă-mi cer, domnule 
Ibrăileanu, iertare că v-am crezut autorul criticei, atunci când nici nu știați 
măcar că are să fie publicată vreo recenzie asupra volumului meu şi erați în 
concediu, vă rog de două ori să mă iertați de o grosolană greșeală; aceea 
de a vă fi pus un moment pe seamă felul de redacţie al acelei critici. Oare 
tot bunătatea dv. vă îndeamnă să-mi arătați favorabilă mie critica și de 
bună credință criticul ? ! 

Concepţia, concepția, de trei ori concepția, după care suspină X-ul, 
poate să fie oare vizibilă încât să înnăbuje ce poate-i frumos altfel? E greu 
să ţii seamă de tot ce ar vrea criticul... Dacă un suflet e ceva mai simţitor, 
într-Însul se răsfring aspiraţiile şi toate suferințele celor ce-l înconjoară și 
această oglindire se face fără voia lui și sufletul lui e așa făcut că reacțio- 
nează (şi trebuie să reacționeze) cerind opera precum (vechea comparaţie) 
toate frumusețile preamăresc aerul curat și limpede, razele lunii, parfumul 
florilor, crează trilurile privighetorilor (cu toate că privighetoarea n-are 
săraca nici o concepție şi cu toate că ea nu-și lucrează frazele atît de mult 
ca să aibă... stil !). Dar (desigur că n-am ceva mai bun de făcut decît să 
întîmpin tot şi să zic: priveşte şi treci !... 

Cît aș dori să vin la mănăstire. De la bărbatu-meu am primit dez- 
legarea dar mă tem de Pantelimon. Dacă m-aș putea strecura cu un gea- 
mantan (intact) și cu cîțiva franci, aş fi foarte mulțumită să pot sta vreo 
20 de zile. Aș aduce şi ceva de citit şi atunci v-aș ruga, domnule Ibrăi- 
leanu, să nu fiți de tot în vacanţă... 

Rog pe Lenţa să-mi dea cîteva detalii: 1) Dacă nu-i prea multă 
lume. 2) Dacă aș putea găsi o chile unde să nu fi fost vreun bolnav. 
3) Cât m-ar costa, aproximativ o lună de trai, la mănăstire. 

Încă mii de scuze și salutări la amândoi. 

Constanţa Moscu 


1 Vezi nota 1 de la scrisoarea XI. 

[martie 1912] 

Domnule Ibrăileanu, 

De ruşine că mă ţineţi degeaba pe lista colaboratorilor revistei și 
amintindu-mi că mi-aţi cerut odată o poveste „cu dragoste“ v-o trimiti. 
„Hai s-o aşăz la Mănăstirea Neamţului, mi-am zis eu, poate că, de-o fi 
în gustul domnului Ibrăileanu (ca parte literară), să-i placă şi mediul“. Am 
cam trecut în domeniul domnului Hogaș; după ce-a descris d-sa Mănăsti- 
rea, cine mai are drept s-o facă? N-am trecut însă prea mult, după cum 
vedeţi, sînt cît se poate de econoamă în descrieri unde Hogaș e neîntrecut. 
Salutări 

Constanţa Marino 


1 Este vorba de povestirea Păcatele fratelui Daniil, publicată în Viața românească, 
anul VII, 1912, nr. 4, aprilie, p. 91—95. 

[mijlocul lunii aorilie 1912] 

Aveţi dreptate, domnule Ibrăileanu, conversaţia celor doi călugări nu 

era interesantă şi pierdeam efectul frumos de la urmă punînd vorbele în 

gura lor. Nu știu, dv. aţi scos ideea asta: „ca ştreangul după gitul unui 

condamnat“ sau i-a scăpat zețarului. Mie îmi place căci mătăniile, pentru 

călugări ca Daniil, ce-s? Nu-i ștreang oare? Mai găsesc scos: „ca lăutarii 

Mănăstirea“. E bine că aţi scos această idee, căci lăutarii tulbură în chip 

deosebit mănăstirea. Dacă mănăstirea ar fi fost plină numai de Daniili, da, 
atunci era bine. 

Salutări, Constanța Moscu 


Vă trimit dv. corectura! ca să tăiați „ștreangul“ dacă nu vă place, 
altfel o trimiteam direct la redacţie. 


1 Corectura la nuvela Păcatele fratelui Daniil. Această nuvelă a apărut apoi şi în 
volum, în colecția Căminul — „bibliotecă literară științifică“ — 2, la editura Șteinberg. Vo- 
lumul intitulat Natalița — nuvele — este semnat: Constanța Marino și cuprinde bucăţile: 
Nataliţa, Mama Leia, Păcatele fratelui Daniil, Datorie, Mama Eţi. Volumul nu are an de 
apariție. (Vezi și nota la scrisoarea a XII-a), 


[26 mai 1912] 

Domnule Ibrăileanu, 

Sînt mulțumită și vă rog să mă credeți că n-aş şti să spun ce mă 
mulțumește mai mult; vestea ce-mi daţi sau altceva din cele 4 rînduri 
ale dv. Îmi amintiţi de jurnal. Vă închipui, d-le Ibrăileanu, ce adincă 
impresie mi-a făcut această simplă întrebare? Mi s-a părut, deodată, că 
cineva foarte aproape mie, după o lungă despărțire, mi-ar fi zis (într-un 
chip deosebit): „Constanța, spune-mi viața ta“. De eraţi în acel moment 
aici, vă înşiram cele 9—10 volume și vă ziceam: luai-le, citiți-le şi arde- 
ti-le. Cînd mă gândesc câteodată că un om, ca dv. ar putea citi și înțălege 
şi simți ce-am scris eu acolo, atunci, în suflet, mi-i cald, curat așa cum i-i 
omului după un pahar de vin. De ce să citească alții? — oameni din aceia 
ce nu știu niciodată ce se petrece într-înșii și mai puţin îi interesează cei 
din jurul lor, de ce? Îmi trăiesc viața, vine oare cineva să mă întrebe cum 
mi se scurg zilele și cum fmi trec lunile și cum fug anii? Nu. Atunci de 
ce, la tipar, i-ar interesa? — numai pentru că-i tipărit doar. Noi înșine 
sîntem cărți, dar cine știe, cine poate, cine înțălege și cine vrea să ne cl- 
tească ?! Mi-ar fi drag odată, de s-ar putea, să stăm la umbră, noi trei, 
şi eu să mă citesc. Nu-i un coly din sufletul meu care să nu fie zugrăvit. 
Cînd răsfoiesc câteodată caietele, mi se pare că-n mine n-a mai rămas ni- 
mic. Pentru multumirea mare ce mi-aţi făcut azi, domnule Ibrăileanu, vă 
datorez cîteva momente de viață literară netipărită. Vă rog însă, vă rog 

mult, din toată inima, nu-mi scrieți nimic relativ la aceasta. V-am spus; 
înconjurul nu mă Crește; poate c-ar face-o dintr-un interes stirnit de alții 
şi atunci... cum ar fi? cum ar fi dînd eu aș avea conştiinţa acestui lucru 
și cînd eu m-aș vedea înțăleasă pe dos? E singura ofensă care nu mi-am 
provocat-o niciodată singură. Mi-a mai rămas ceva bun: trăiesc din mine 
și trăiesc, vedeţi ? 

Acum, domnule I Ibrăileanu, vă rog, să fiți bun a corecta în două locuri 
manuscrisul, 1) „Păcătuit-ai cu gîndul şi cu trupul“. Cred că ar fi bine du- 
hovnicul să întrebe numai atît: „Păcătuit-ai ?“ 2) „De ce stă fratele cela de 
atita timp nemișcat înaintea Maicii Domnului ?“ întrebai eu cîndva (mi se 
pare că acest cuvînt lipsește acolo în manuscrisul trimis dv.; am observat 
în urmă). „E bolnav, îmi șopti acesta, numai la Maica Domnului se în- 
chină, îmi podobeşte icoana cu brad şi apoi rătăceşte prin codrii şi cată... 
cată un painii . Vă rog, știu că abuzez, dar vă rog să vedeţi dacă para- 
graful din urmă e exact așa. Poate că n-aveţi timp, o rog pe Elena să 
corijeze 1. 

Am fost la lași, da, am fost ca să văd murind pe moşul Costică. 
N-am putut veni să vă văd, eram tîmpită de supărare. Ce pagini frumoase 
are moșul (Costică în viața mea! E posibil să plec în Rusia, joi 17 mai 
(ca să aduc pe Titi). Dacă nu plec, ca să-mi treacă zilele mai bine şi mai 
iute pînă s-o întoarce el, aș veni la Iaşi. Sau mai tîrziu. Mă gîndesc că 
acum e umbră în grădina cea mare. 

Sărută cu drag pe Lenţa şi matale, domnule Ibrăileanu, expresia bune- 
lor mele sentimente 


Constanța Moscu 


1 Tot despre povestirea Păcatele fratelui Daniil. Vezi nota de la scrisoarea a XII-a. 


15 
[ianuarie 1914] 

Domnule Ibrăileanu, 

Ziua de mâne mi-a inspirat nuvela astat. N-am mai văzut pînă acum, 
în literatura noastră, psihologia fetei bătrâne. şi, pe cît o ştiu, de la Zio- 
lecka şi Steininger 2, cam asta este. Subiectul e imaginat dar ar putea fi 
verosimil. Știu observația ce aveți să faceți ; în primul rînd acea cadență... 
proză ritmică... cum să-i spun? Mi-a fost imposibil s-o scriu altfel; nu 
ştiu ide ce auzeam aşa ideea... poate că gîndul poeziei ce-i Rozmarin ori la 
tară ori... altceva nu ştiu. E curios. Poate că mai tîrziu aş putea-o preface. 
Acum gindesc în versuri... 

Cînd plecaţi la Berlin ? Salutări 


Constanța Moscu 


1 Este vorba de schiţa Rozmarinul, care nu a mai fost publicată nicăieri, 
2 Nu șmm la ce se referă. 

[1 martie 1914] 


Domnule Ibrăileanu, 

Cândva, prin sărbători, n-aş şti spune cînd, pentru că ades noţiu- 
nea timpului îmi lipseşte cu desăvârșire, v-am trimis, să vedeţi ca subiect, o 
schiță intitulată Rozmarinul. Îmi închipui că aţi primit plicul, era reco- 
mandat. Vă întrebam dacă acel subiect, astfel lucrat, ar fi interesant. Pe 
atunci, ca de multe ori, mi se plimba prin minte o flașnetă și-n urechi 
parcă-mi bătea toaca de la vecernie. Aţi văzut în ce curioasă cadență e 
scrisă toată schița (parc-aş fi din ceata minulesciană). N-am de gînd să 
lucrez ad-hoc (ştiu şi am mai văzut în paginile dv., adresate Hortensiei, cât 
vi-i de frică de ad-hoc!) Vreau să revin asupra acelei încercări, şi, după 
ce o voi termina, de voi găsi-o bună de arătat... Dacă n-aţi rupt de atunci 
paginile, vă rog să mi le trimiteţi; nu mai am primul manuscris şi nu-mi 
amintesc !. Nu-i nici un păcat de le veţi fi distrus. Cel mult un bine. Ca-n 

Sparta ! Vă mulțumesc oricum și vă salut. 
Constanța Moscu 


1 Schița nu a apărut în Viaţa românească. 

[11 martie 1914] 


Domnule Ibrăileanu, da, credeam că aţi rupt schița aceea! şi eram 
aproape convinsă pentru că și întiia dată era însoțită de cîteva cuvinte în 
care vă spuneam ce am de gînd și vä vorbeam de acea curioasă cadență 
care mă urmărise tot timpul. Relativ la ce-mi scrieți asupra caietelor (care 
vă reprezintă în tot o figură geometrică și în parte, am plăcerea s-o con- 
stat, un element de psihiatrie), nu știu, nu mi-e permis să hotărăsc nimic 
acum când am pe masă, lîngă călimară, 'digitală și eterul. De voi ajunge 
la vară, de voi putea, dar cine știe, căpăta la aer puterea de rezistență 
necesară ca să-mi corectez viaţa, pe hîrtie, voi face-o. Acum sînt bolnavă 
de o boală mai grea decît altele pentru care tăcerea e un balsam. De voi 
muri (parcă-i dintr-un roman foileton !) lăsați-l pe Sadoveanu să publice; 
după mine, în toate înțălesurile vorbei, are drepturi: ne-am încălzit la ace- 
lași soare, am băut apă de la cișmeaua cu soldatul şi [poate mai e pe undeva 
prin colțul sufletului, colb de pe drumul satului şi parfum de toporași din 
grădina de la curte. Încolo, mai tîrziu, de voi mai exista, i-aș putea face 
un serviciu, acela de a-i pune lucrarea în ton. Aşa cum se arăta, era în 
perfectă disonanţă şi stilistică și de fond. N-aţi voit să credeţi atunci, dar 
sper că v-aţi convins că asta era una din cauzele îndîrjirii mele (atît de 
puţin artistice și totuşi... în folosul artei !). Dacă nu ajung „ceasul acela“, 
cum ar zice Mihai, atunci, de dragostea artei şi în amintirea unei pseudoco- 
laboratoare a V. r., faceți din acel manuscris (înalt de 1/4 metru cub!) un 
autodafe în cele două sobe. La acea cremaţiune a unui suflet simplu vor 
asista toţi complicaţii şi paraldoxalii de pe pereții din odaia dv., va asista 

şi Gioconda... Ce public! Eu, astălaltă, nu-l voi avea niciodată. Acest 
sfârşit va fi și o nouă dovadă de-o prietenie din Moldova de demult. 

De ce vă scuzaţi de o anumită purtare şi invocați cauze care nu sînt. 
Când cineva e liber în acţiunile sale, un fel sau altul de a se purta nu poate 
fi decît o manifestare a sentimentelor şi eu găsesc, domnule Ibrăileanu, că 
ați fost mai mult decât corect cu mine. Dacă v-aţi potrivi să răspundeți 
tuturor colaboratorilor, să analizaţi manuscrisele tuturor și să mai trimiteţi 
și pe acele proaste îndărăt (ce pretenţie absurdă!) n-aţi mai putea lucra, 
nici gîndi, nici scrie pagini splendide celor ce merită în adevăr. Vă mulțu- 
mesc de excepţia ce vă văd dispus să faceţi cu mine retrimițindu-mi Roz- 
marinul şi vă salut 

Constanța Moscu 


Voi scrie fără ideea ad-hocului; elle ne peut germer sous les yeux 
et en la proximité de ces terribles ennemis : digitala şi eterul. 


P. S. Ştiu că vă interesează „stările sufleteşti“, după ce v-am citit 
scrierea — Vlahuţă? — vă văd un drept mare să treceţi veșnic și poate 
chiar să vă mai uitaţi prin domeniul sufletului. Iată ce mi-o amintește iar 
şi ce mi-ar da azi prilej să scriu o pagină mică. O dată cu scrisoarea dv. 
mi-a adus azi factorul o alta, ide la o cunoştinţă din copilărie, de la o persoană 
din acelea care trec prin viață așa cum trec în depărtare peisaje frumoase 
pe lîngă ferestrele unui tren; în frumusețea unui peisaj cîte alte frumuseți 
nu presupui, dar... trenul fuge şi-n urmă lasă fum... În minte îți rămîne 
doar icoana. Dacă sunetele sînt colorate, apoi vorbele au cîreodată o dublă 
lumină și culoare şi parfum. Scrisoarea de azi, descusută în felul ei, reală, 
probă a lipsei unei îndeletniciri, mirosea a ghiocei şi nu ştiu cum... avea și 
parfumul cărţilor vechi de la Văratec. E apoi din acele ce te fac să vezi 
că pe lume = mai bine să meditezi, de mai poţi. În fundul jilțului cu mîinile 
încrucișate în poală şi cu ochii mici te uiţi într-un loc din casă și surizi 
(cine ar ști să-l spumă şi care pictor ar reda acel surâs 2), reiei scrisoarea, o 
recitești — scrisori de astea se recitesc de nenumărate ori. Vrei să răspunzi, 
trăieşti o clipă frumoasă din tot ce se încheagă-n minte, nu poți scrie, ră- 
mii inertă, ochii ţi se plimbă peste toate şi umezi se așază la întâmplare 
pe covorul din perete; sînt culori şi vezi litere și gîndire şi scrisoarea toată 
şi te apucă un neastimpăr; a! vrea să spui multe, într-o vorbă, fiinţei ce 
pare că te cunoaşte — numai astea sînt păsările rare — taci, cuvintele nu 
spun destule și asupra mărinimiei oamenilor e atît de mult de vorbă. Şi 
cînd reciteşti scrisoarea îţi pare o variantă, nu mai are culoare și miroase 
a tabac. C-un gest, În care-i toată oboseala unei vieţi, înlături plicul, laşi 
capul pe spătarul jilyului și te uiţi în tavan. Nu știu ce să răspund acelei 
scrisori. S-o vedeţi, e din acele ce s-ar mai citi ca o rugăciune, sau e bună 
de aruncat în foc, Așa gândesc şi iar recitesc scrisoarea. 


1 Rozmarinul. 


2 Teza de doctorat a lui Ibrăileanu: Opera literară a d-lui Vlahuță. De fapt Constanţa 
Marino-Moscu are în vedere publicarea în Viaţa românească, VIII, 1913, ar. 10, octombrie, 

p. 19—44; nr. 11—12, noicmbrie-decembrie, p. 152—178; IX, 1914, nr. 1, ianuarie, 
p. 13—32; nr. 2, februarie, p. 212—226; nr. 3, martie, p. 327—345 a studiului: Opera 
d-lui Vlahuţă. 


18 
[după 11 martie 1914] 


Domnule Ibrăileanu, ca să vă retrimit Încercarea mea Rozmarinul am 
numai o singură scuză, aceea că orice artă, pentru a fi adusă la oarecare. 
grad de perfecțiune, înțălege și studiu care, desigur, îl hotărăşte singur ta~ 
lentul. Dacă în muzică se exercitează cu degetele şi oarecum şi celelalte fá- 
cultăți necesare şi dacă-n pictură trebuie să ajungi la acea deprindere a li- 
niilor încît să schițezi un om căzînd de sus, cred eu că şi-n literatură e 
nevoie să înnegreşti şi să rupi multă hîrtie (a rupe singur e cazul cel mai 
fericit desigur...) Îmi place să-mi răspund din partea dv.: „fă-o, doamnă, 
cât vrei şi cât își face plăcere și trimite aici ceva care să merite“... Dar de 
v-aş mărturisi că nu pot judeca întodeauna și nu pot găsi decît greşelile 
cele mari și că nu pot uita că-mi sînteți profesor (ce mare clasă aveţi de 
dirijat !) îmi veţi ierta abuzul de astăzi ? 

Mi-aţi spus cîndva că acel prim exercițiu era prea schelet; ca atare 
vi-l trimisesem să vedeți numai dacă pot încerca să lucrez asupra subiec- 
tului care mi-i atît de drag. Repet dar, remarc ca abuz să vă retrimit, 
după acea indicație, un al doilea exercițiu mai complet (dacă aşa ar face 
toţi începătorii, pe biroul dv. n-ar mai avea loc nici chiar Anatole France) 
şi vă rog să-mi spuneți cînd veți fi dispus — dacă în încercarea asta par 
a fi apropiat ce vreau eu: atmosfera satului văzută cu ochi liberi, starea 
sufletească a Smărăndișei [deJprimată, copleșită ca să zic așa, de alte stări 
care o aduc la întfia criză şi care pregătesc pe a doua și ultima. Vreau să 
ştiu, domnule Ibrăileanu, dacă pornind de la ideea asta „peţitorii lui Sta- 
văr întreabă oriunde și de bani“ am reușit oarecum să dau impresia sărăciei 
morale a eroilor mei coborindu-mă numai o singură treaptă pînă-n sufletul 
lor și dacă Graur dă chipul omului cu mai multă simţire hîrțuit [sic], însă 
între cele două datorii atât de diferite între ele şi-n fine dacă sînt pe aproape 
să dau, acestui produs al imaginaţiei mele, oarecare plasticitate. Vă rog 
dacă nu puteți imagina și simțul dv. muzical nu poate primi această strofă 
să fie cântată să mi-o tăiaţi, să nu-mi ziceți s-o scot, e la locul ei, lə ţară, 
ştiţi bine, textul se adaptă la muzică nu muzica la text. Și cu asta, domnule 
Ibrăileanu, permiteţi-mă să vă mulțumesc încă de multe ori, pe lingă de- 
legația ce-am dar Lenţei de câteva zile și să vă rog să primiți salutările 


mele amicale 
Constanța Moscu 


19 
[16 martie 1914] 


Ne Ss ASA fa bed * 
Domnule Ibrăileanu, ce am de gînd să vă spun azi mă reține de la 
. . . ` . Lă Y a $ 
stilul oficios şi oficial ce-am adoptat de când vă cunoss. stilul ce nu per- 

mite 'digresii la care, din păcate, sînt mult wpredispusă fără să ştiu de 
le-ar âîndura cititorul. Pentru că oamenii, cu ale lor defecte, vă interesează 
în chip deosebit şi pentru că acest studiu, servit de aptitudini speciale, vă 
ajută să fiți un fel de personaj dintr-o dramă a lui Goethe, de data asta e 
inutil să-mi păstrez stilul. Motivul scrisorii acesteia e foarte curios; e 
ceva ce n-aş încerca să spun altcuiva care n-ar înțălege sau ar înțălege rău. 
Sînteţi deci singur chemat să-mi explicaţi un fapt psihologic destul de in- 
teresant. Ştiţi că aveţi în faţă o nebună; cu acest passepartout mi-i permis 
să cred că pot uşor trece. Mai ușor ca alții în domenii interzise multor mu- 
ritori. Cele două foi, ce vă trimit aici, nu sînt un manuscris de publicat 
(nici chiar de citit în trei) ele sînt foarte simplu și destul de complicat efec- 
tul unei stări ; o impresie profundă mi-o poate da și atunci (faceți-vă cruce!) 
am iluzii auditive, şi ca să zic mai frumos, deşi efectul nu explică, armonii 
auditive ! de care, dacă aș asculta, aș scrie în acest fel mai mult decît 
Hugo! Câteodată subconștientul, să-i zic aşa, ca să-mi dau un punct de 
reazăm, mă servește bine. Am scris Natalița sub impresia puternică ce mi-o 
dăduse o figură (care-i seamănă) de pe tăblia unui pat. Nu corectaţi forma 
din „fantasia“, La capătul vieții! e, cum zic muzicanţii: fantezie pe o 
temă originală ! nu evocați pe Nerval şi nu vă amintiți de Varhaeren; eu 
nu ştiu ce am scris, dar spuneţi-mi, ce-i asta ? 2 
Vă mulțumesc de invitaţia repetată. Cred că pe la finele lui martie 
vă găsesc tot în casa asta, da? Lenţa nu mi-a scris de mult și eu azi sânt 
foarte grăbită. Salutări 
Constanța Moscu 


t Schița La capătul vieții. Fantazie, nu a apărut în Viaţa românească. 
2 În același plic se află și schița La capătul vieţii. Fantasie, în manuscrisul C. Ma- 
rino-Moscu. 


20 
[3 mai 1915] 


Domnule Ibrăileanu, 

Cu refuzul matale atît de persistent m-aș putea împăca numai dacă 
m-aș deprinde a-l considera ca atare; pînă atunci însă, ajutată oarecum de 
tot ce am aflat de la d-nul Pătrășcanu, port în gînd nehotărtrea matale 
pe la crîng, prin casă, în tot felul de lumini și-n întuneric și, vezi mata, de 
aceea mai încerc să vă amintesc și Lenţei şi matale că Buzăul e totuși un 
port; dar, un port pentru vase minate de furtuni. Azi am primit, de la 
Lenţa, narcise şi toporași într-o cutie mare cu hațmațuchi (eu i-am cerut). 
În scrisoarea ei mă surprinde căci pare a-și închipui posibilă o vizită la 
Buzău, deși aceasta nu figura în programul întocmit de proprietarul sana- 
toriului ca și de împrejurări desinate [sic] toate pe faţa matale atunci cînd 
nu mai spuneai nimic. Îmi pare rău și ne pare rău la toți din casă de im- 
posibilitatea asta. 

D-nul Pătrășcanu, plecind, ne-a promis să revină săptămâna asta sau 
duminica viitoare şi pentru că nu se gîndeşte la tot ce mă gândesc eu, ne 

vindea blana ursului, promiținidu-ne vizita matale în care i-am spus, mai 
dinainte, că nu cred. Amicale salutări. 


Constanta Moscu 


t D. D. Pătrășcanu. 


21 
Vineri ora Si] sara [mai 1915] 
Domnule Ibrăileanu, 


M-am întors acum de la gară. Lența a găsit un loc bun în vagonul cel 
mare de lîngă restaurant și mi-a promis că după cafeaua cu lapte de la 4 nu va 
mai lua în tren decît un ceai. Te rog, domnule Ibrăileanu, să n-ai grijă, trecerea 
între cele două vagoane e acoperită așa că Lenţa nu riscă să răcească şi de 
vreun pas alături nu mai poate fi vorbă. 

Azi am stat mai tot timpul în crîng. I-a plăcut Lenţei Buzăul, Crîngul 
şi casa mea mai mult decît îmi închipuiam şi regreta foarte sincer că mata nu 
vrei să vii măcar pentru câteva zile aici. Faţă cu subita schimbare în hotărî- 
rea ce luaseşi în sara din urmă, schimbare care mi-a părut mie a fi datorită. 
unor impresii postume acesteia, nu mai îndrăzneam, desigur, să insist. Azi, 
cînd am văzut atit ide frumos 'Cringul, iar m-a cuprins dorința să repet 
invitaţia, chemarea (te rog pe mata să completezi, în gînd, cum s-ar mai putea 
zice, căci eu sînt grăbită să alătur aici o piesă mai convingătoare ca tot ce aş 
spune și să-ți reamintesc, domnule Ibrăileanu, că șezătoarea va avea loc de 
mine într-o săptămînă). Mi-am permis să subliniez tot ce ar fi de natură să te 
transporte pe mata la Buzău şi să ne bucure de surpriza asta pe toţi cei din 
casă. Domnul Pătrășcanu vine duminică la noi; dacă l-ai însoți şi mata în 
plimbarea asta ? Ar fi un sfert de drum făcut spre Iaşi şi poate satisfacerea 
unei curiozități de a afla mai bine dacă atunci cînd tac nu spun minciuni. 
Amiciții 

Constanţa Moscu 


22 
[29 august 1915] 
Domnule Ibrăileanu, 


Nu vă speriaţi, nu vin cu nici un gînd de publicare (ar fi şi din alte 
puncte de vedere imposibil ; nu puteţi avea un imediat control al impresiilor 
muzicale şi de la tipografia V. v, lipsesc diezii). Am scris Povestea! sub im- 
presia unei expediţii într-o sală de clavire (scoase din uzaj) şi am tradus 
nocturna — scrisă altădată în franţuzeşte — (impresia asta o am de cîte 
ori o ascult). Vă trimit ce-am scris ca să vedeți ce pot să mai încerc în 
acest gen. 

Ce mai faceţi ? Am aflat de la toți cunoscuţi și prietenii dv. că indompta- 
bilii nervi au cedat, că aţi reluat iar direcția, de fapt, a revistei şi că „distracţia“ 
asta le e, la toți, de cel mai bun augur. 

La noi, domnule Ibrăileanu, tot cum ştiţi ; dimineaţa trec sacalele primă- 
riei, pe urmă bem cafea, citim, cîntăm, mîncăm (ah! mult mai mâncăm !), 
dormim şi auzim prin somn Buzăul vesel trecînd din Crîng spre Casă. Sandu 
a pictat pentru mata şi pentru Lenţa un tablou care reprezintă intrarea unei 
case vechi. (Eu îi zic tabloului : „A fost odată o casă“.) 

Dacă vreodată, cînd aveţi timp şi dispoziție mi-aţi spune şi mie ce vă 
rog m-aţi mulțumi foarte mult. | 

Aşteptam zilele astea pe Lenţa și pe Maricica, n-ar avea decît o 
singură scuză, de n-ar veni la Buzău: aceea de a pleca mai iute la Neanmr. 
Amicale salutări 

Constanţa Moscu 


1 În același plic sînt două schițe în manuscris: Impresii și Povestea unui clavir. 
Amindouă aceste schițe nu au apărut în Viața românească. O povestire cu titlul asemănă- 
tor: Scrisorile din clavecin a apărut în Adevărul literar și artistic, XIII, 1934, nr. 687, 4 fe- 
bruarie, p. 1, col. 2. În această revistă, între anii 1927 şi 1938, Constanţa Marino-Moscu va 
publica multe schițe și povestiri pline de suavitate. 

[10 octombrie 1915] 


Domnule Ibrăileanu, 

Dacă credeţi că sînt în stare să înțăleg oamenii, de ce vă mai scuzaţi de 
tăcerea atît de îndelungată ? Din răspunsul dv. văd că involuntar am contri- 
buit și eu cu ceva la amânare, neexprimîndu-mă, în scrisoarea precedentă, așa 
cum gindeam. Cind v-am 'scris dv. de piesa care-o isprăvisem, n-am Îîntrevăzut 
imediata cîntărire a piesei t de către comitetul de lectură ; cele cîteva încercări 
literare — numai acestea — mi-au dat îndrăzneala și m-au îndemnat să cred 
în posibilitatea altei judecăţi a lucrului la care aș fi ţinut par dessus tout ; era 
părerea dv. Așa cum se prezintă şi poate, mai mult, aşa cum văd eu tot, ar 
trebui ca piesa mea să fie ireproşabilă pentru ca să am curajul s-o trimit la 
Iaşi: 1) Mi-a spus Lenţa că dv. aveţi acum mult amestec la teatru. 2) Chiar 
dacă piesa, literar judecată, n-ar fi rea, nu vreau ca dv. să interveniţi la 
Comitet ; nu vreau să vedeți mutre pe lîngă care aţi trece uitîndu-vă în altă 
parte. 

Duminică a fost la noi Galaction ; Arghezi a fost aşteptat dar în locu-i 
am primit o telegramă care-i seamănă: „accident idiot, ochi umflat foarte, 
scuze“... Nefericitul Arghezi. Galaction a ascultat, cu o admirabilă răbdare, 
toată piesa ; a lăudat tipurile, viața, mişcarea și dramatismul şi a găsit că-n 
unele dialoguri e prea mult stil şi, în general, prea multă unitate în piesă. Act. 
al II-lea şi al III-lea i-au plăcut cu deosebire. Mi-a cerut piesa ca s-o dea la 
Teatrul „Regina Maria“ (Voiculescu). Pentru cu totul alte motive am refuzat ; 
cum ar înțelege muntenii piesa asta îmbibată de moldovenisme? Nu există, 
în Muntenia, „Cucoana Catinca“, aristocrata scăpătată, care se susține din 
pomana cîtorva familii între care trăiește și cărora, într-un fel de schimb, le 
face fel de fel de servicii... Maria Sihni — după care am luat pe Cucoana 
Catinca — tutuia pe Manolache Morţun și pe alți boieri de la Folticeni, sta 

în capul mesii la nunţi şi la petreceri, după ce în ajun înlesnise întrevederi ori 
făcuse torte în alte case. Petrecerile munteneşti sînt fastuoase, pe cînd la noi, 
în Moldova de Sus, mai păstrăm încă obiceiul petrecerilor improvizate care se 
termină cu un chef. Dacă piesa mea ar fi „jucabilă“, succesul ei, cum; v-am 
spus, s-ar lovi, în primul rînd, de critica obiceiurilor pe care muntenii nu le-ar 
înțălege decît ca nişte stîngăcii; poate şi de asta ezit să trimit piesa la Bucureşti. 
În act. al IlI-lea, care-i numai din cinci scene, am un fel de rechizitoriu in ex- 
tremis foarte vehement, acolo unide ştiu că publicul s-ar aştepta la un de ces 
grands pardons, la mai mult sau mai puţin clasica înmlădiere sufletească din 
ultimul moment (aceea care împacă sala dar nu pe unii spectatori). La mine în 
piesă în actul al III-lea, tot zbuciumul unei vieți (care zbucium dă moartea 
eroinei) e pus în citeva vorbe şi grozăvia care se evidențiază e că acel ce l-a 
provocat și întreținut în mare pante din cauza inteligenței lui mărginite și a 
lipsei de_simţire, e recunoscut perfect inconștient de crima ce, în definitiv, să- 
vârşise. Galaction mi-a spus că aș fi trebuit să fac piesa în 4 acte, aşa ca să 
explic întrucitva ce anume a determinat chinul și zbuciumul acelei femei, Mie 
mi se pare inutil, absolut inutil ; din actul al II-lea se vede bine că Între acest 
bărbat şi această femeie e o lume şi ar fi fost umplutură, peltea ca să mai fa- 
bric un act cu o viață casnică, care spiritul cel mai inventiv n-o poate imagina 
alufel decît așa cum poate fi dacă... nu sînt accesorii care n-au stat în intenția 
și-n subiectul meu. E hazardar sfîrşitul piesei mele, dar e impresionant şi nu 
cred că ar putea zice cineva, chiar deprins cu „împăcările“ „că nu-i verosimil. 
Despărțirea de viaţă, de copii, trebuie să fie îngrozitoare şi cînd ştiu că un 
om te-a adus aici, cind tu n-ai voit să ajungi, îmi suna fals şi-n suflet și-n 
minte iertarea din urmă. 

Închid deocamdată piesa în bibliotecă ; îi va veni rîndul în împrejurări 
mai prielnice poate şi vă mulțumesc, domnule Ibrăileanu, de interesul ce-mi 
manifestaţi ; aceasta, ca oricînd, mă măguleşte și mă încurajează... nu la scris, 
dar în bravada [sic] vieții. 

Să vin acum la altă ordine de idei ; nu vreau să fac mahalagisme în chip 
natural, nu voluntar ; mă ţin Întotdeauna departe, dar, ce-i de făcut dacă 
spaţiul cîteodară se restrînge ?! Mi-a spus Lenţa că aţi primit așa cum vi s-a 
dat neînţălegerea mea cu domnul Pătrășcanu și dacă în ce-l priveşte pe domnul 
P. nu am nimic de regretat asupra acestui incident, deoarece noi nu l-am 
provocat cu nimic, îmi pare foarte rău (nu înțălegeți, vă rog, regretul cerebral, 
ci mîhnirea sufletească) să aflu că fără nici o altă considerație și nici o probă 
alta decît încrederea în ce vi s-a spus, m-aţi putut, într-un moment, judeca 
altfel de cum poate vă închipuiți că sînt. Dacă tot ce a fost ar atinge inteligența 
mea şi de aici judecata care, la orice om e supusă deviaţiilor, nu m-aş mîhni, dar 
cum incidentul creat, dezvoltat şi răspîndit de singur d-l P. ar privi numai 
simțirea mea, înțălegeți cît de rău îmi pare că l-ați primit atît de uşor şi 
fără restricții. Dacă v-aș şti un om în balanţa judecății căruia s-ar amesteca 
sau s-ar putea confunda sentimentele cu alte consideraţii, dacă o prietenie 
de demult — cu orice nuanță a ei — nu ar mai lăsa loc unei alteia, nu aş 
da nici o atenţie celor ce se întîmplă dar, domnule Ibrăileanu, în întu- 
nericul în care trăiesc, mi-am topit toată ceara din suflet și am 
ars toate lumînările din candelabrul minţii mele ca să găsesc oameni 

la vatra cărora să-mi adăpostesc cînd şi cînd simţirea în forma ei cea 
mai durabilă şi mai frumoasă şi, înțălegeţi uşor, cît mă doare cînd mă izbesc 
de astfel de îndoieli. Eu n-am fost recunoscătoare d-lui P.! Mai mult încă; 
am fost insolentă, am făcut şi intrigă în casă, sînt o „nebună“. Ce anume v-a 
făcut să puteţi asculta toate astea cînd poate după tot ce ştiţi de mine şi de 
sentimentele mele aș fi meritat măcar schimbul subiectului acelei conversații 
pentru ceva mai real, mai de nediscutat. Mă puteţi închipui pe mine nerecunos- 
cătoare unui om care venea să mă ajute într-un moment atât de greu întocmai 
cum vin „salvatorii“ din romanele foileton ; să împiedice cu o clipă înainte 
asasinatul sau sinuciderea eroului. Oare d-nul P. nu-şi dă el seamă ce mici, ce 
infim de mici şi ridicole sînt toate incidentele astea pe lîngă sentimentul care 
i-a dictat tentativa ? Cît de lipsită de inteligență, de judecată, ce monstru 
moral aș trebui să fiu pentru ca la încercarea d- sale de a asigura viitorul 
copiilor — singurul scop al existenței mele — eu să răspund cu insolență ŞI 
celelalte... Dacă d-nul P. nu- -mi presupune inimă, oare nu socotește că am 
destulă inteligenţă și tact ca să pot şi să Ştiu primi, dacă nu aprecia (hélas ?). 
A fost în toate astea o cauză absolut străină de tot ce privea arta lui Titi şi 
scopul ce-l urmăream. Păcatul meu a fost că am înțăles-o perfect şi cum, la 
mine, sentimentul dreptății merge alături cu alte sentimente, cu riscul indis- 
poziţiei d-lui P., n-am putut-o primi așa cum mi-o prezintă d-sa. D-nul 
Pătrășcanu ținea ca, înaintea întregului auditoriu, Titi să mulțumească cu 
muzica lui pe d-na Sabina Cantacuzino. Această doamnă nu a pus niciodată 
mîna pe piano, nu cunoaşte nici un instrument, dar cînd poate şi cu cine poate, 
pozează în critic muzical pentru că „a auzit pianiști şi aici și în străinătate“. 
Titi a cântat bine; ca muzicantă vă spun: neaşteptat de bine, un program 
întocmit anume pentru buni cunoscători şi cum acel program — în mare parte 
muzică veche — cerea o interpretare cu totul deosebită de operele moderne, n-a 
fost desigur în gustul d-nei Sabina care pare că a spus la sfîrşitul audiției o 
imensă prostie, pe care, din delicateţe față de d-nul P., n-aş fi relevat-o dacă 
d-sa n-ar fi spus-o oricui transformînd-o într-un fel de reproş lui Tiu: 

„Băiatul acesta cîntă bine, are memorie extraordinară, școală bună, dar n-are 
temperament ; ar trebui dat unui profesor neamt să-i dea cîte un pumn în 
spate“ (urmat de gest). D-na Cantacuzino debita asta pe cînd, alături de d-sa, 
cunoscători ca Mărgăritescu ? (criticul muzical cel mai bun din țară), Dinicu 3, 
d-na Saegiu 4, d-ra Theodory şi alții felicitau şi făceau elogii lui Titi. Porneam 
încîntată, fericită de la acea audiție, cînd d-nul P., foarte nemulțumit, îmi 
spune părerea d-nei C. Mai întîi am ris, pentru că trebuie ris Ide oameni care-și 
dau ifose, dar, văzînidu-l atît de enervat, am căutat să-l fac să înțeleagă că acea 
părere nu conta de loc... De aici enervarea d-lui P. a crescut şi a doua zi m-am 
pomenit într-un fel de diatribă care, dacă nu m-ar fi găsit sub impresia ce-mi 
lăsase neașteptata reuşită, nu ştiu cum aș fi suportat-o chiar venind de la 
d-nul P., între care şi mine erau mormane de consideraţii frumoase. D-nul P. 
mi-a spus textual: „Eu țin foarte mult la părerea Sabinei C. asupra judecății 
mele în orice ; eu i-am lăudat pe Titi şi Titi n-a fost în gustul ei; convin că 
Titi a cîntat bine, dar eu pierd în faţa acestei femei“. L-am rugat atunci pe 
d-nul P. să nu facă amalgam din două chestii atît de deosebite... S-a înfuriat 
şi ploaia de cuvinte ce se revărsă prin fața d-nei Galaction, ca să mă ajungă 

trebuia să se strecoare prin consideraţiile de mai sus și prin toată adînca mea 
cunoștință de oameni. Dacă Titi, în locul succesului care l-a avut, ar fi făcut 
fiasco, d-nul P., care-i purta interes, nu putea fi mai supărat decît de faptul 
că eu persiflam părerea Sabinei şi- 1 serveam necontenit părerile şi aprecierile 
care le auzase doar atît d- nul P., cît şi doamna şi d-şoara Cornelia, Mi-a cerut 
d-nul P. cu insistență să nu vorbesc acasă de discuţia noastră (nu-i aşa că mă 
credeți cu destulă judecată ca să n-o fi făcut chiar dacă nu mi-o cerea d-sa) 
însă primele vorbe cu care m-a întîmpinat d-na P. la dejun, unde eram invitată, 
au fost acestea : „Să nu-ți pese, dragă m-me Moscu de părerea Sabinei, habar 
n-are de muzică ; așa-i pornit Mitică; crede că dacă femeia asta-i din lumea 
mare, dacă are «salon», trebuie negreşit să înțeleagă ŞI muzică ; Titi a cîntat 
admirabil, toți o Spuneau în jurul meu şi apoi a avut şi atitea elogii. Mitică s-a 
supărat pentru că eu i- am făcut semn că Sabina vorbea pe cînd se cîntă şi de 
aicea enervarea lui ; las” că-i trece“. Am dedus din tot că aceşti oameni discutase 
chestia asta și că nu era de tăcut nimic afară de nuanța aceea de care-mi vorbise 
şi care-i dăduse toată starea aceea d-lui P. (părerea d-nei S. asupra d-sale, nu 
asupra lui Titi şi a artei lui). La dejun d-nul P, a stat cu capul în pumni fără 
să scoată o vorbă alta decît cîte o săgeată aruncată d-nei P. asupra toaletei care 
i se păruse a fi prea excentrică (deși nu era). Vă închipuiți ce se petrecea în 
mine ? După toate astea d-nul P. mi-a cerut să las și să îndemn pe Titi să 
rămînă la Bucureşti pentru a se duce să cînte la d-na Procopiu. I-am spus că 
trebuie să ţin samă dacă nu de sufletul „băiatului, dar de acel al muzicantului 
măcar care trebuie menajat și am amînat vizita la d-na Procopiut, După 
cîteva zile de la “plecarea noastră din Bucureşti am primit de la d-nul P. o 
scrisoare în care își recunoștea „greșelile“ şi se scuza. Tot în aceea îmi anunța 
că Sandu va fi subvenționat de regină (v-am trimis scrisoarea la laşi ca să vă 
împărtășesc bucuria mea). I-am telegrafiat atunci și i-am mulțumit din toată 
inima. Au trecut apoi vreo două săptămîni în care timp d-nul P. n-a mai dat 
semne ide viaţă și cînd eu sînt acuzată de a fi scris 'd-nei P. acele faimoase scri- 
sori citite și interpretate de d-nul P. aşa cum i-a convenit pentru a-şi da o cauză 
inexplicabilei d-sale schimbări. Știu ce am scris şi nu retractez nimic ; afară 
de alte lucruri care nu priveau chestia asta am spus, aproape în toate, că dacă 
d-nul P, continuă a fi decepţionat de Titi noi ne simţim jenaţi de protecția 
d-sale. Aceasta era desigur sensul pentru că nu putea fi altul. După acele două 
săptămîni a primit Titi o telegramă de la d-nul P. în care-i anunţa că a doua 
zi va trebui să cânte la palat şi îşi anunţa sosirea. A venit la 12 noaptea. Am 
apreciat așa cum trebuia această frumoasă mișcare şi nu m-am ferit să i-o spun. 
Totodată l-am întrebat dacă nu-i e grijă că Titi, în starea sufletească în care 
era după tot ce fusese, nu va cînta bine și mi-am arătat mirarea că încă o dată 
se expunea... Aş fi fost ipocrită, falsă dacă nu omoram în cele cîteva vorbe 
de mai sus viermele care, în adevăr, tot mă rodea. Atît a trebuit ca să-mi 
arunce în față d-nul P.: că i-am făcut intrigă în casă, că la audiție atenţia 
noastră toată a fost pentru d-nul Giurgea nu pentru d-sa. Am ripostat, desigur, 
că d-nul G. ne surprinsese cu extrema lui amabilitate și nu puteam răspunde 
altfel. „Va să zică eu sînt un mitocan, eu care am făcut atît pentru d-ta.“ 
D-le Ibrăileanu, aşi fost vreodată ajutat în vreun chip, v-aţi manifestat 
recunoştinţa fără ca protectorul dv. s-o înțăleagă, vă închipuiţi măcar ce 

complex de sentimente cuprinde omul cu simţire aleasă sub o nedreaptă învi- 
nuire? N-am știut ce să mai răspund, dar în momentul acela am blestemat 
în gind nenorocitele împrejurări care mă expuseseră să am nevoie pentru copii 
de o atît de bună și totuși atît de îndcielnică protecţie. Deşi Titi nu studiase 
aproape de loc în acele două săptămîni şi cu toată starea sufletească ce-i ghi- 
ceam, a trebuit să se hotărască a cînta la Palat, deşi de data asta era foarte po- 
sibil ca Titi să nu mai poată fi la înălțimea talentului lui. Mi-am arătat grija 
nespusă care mă chinuia şi pe care d-nul P. a înțăles-o ca o ambiţie a mea 
şi mi-a spus: „Dv. voiți cu tot dinaldinsul să loviți în copii!“ A cîntat Titi 
tot atit de bine la Palat ca și la d-na Procopiu după care ședință d-nul P. l-a 
sărutat cu multă dragoste. Alt gest care mă putea face să uit purtarea d-sale 
față de mine personal dacă pentru a v-o explica, dv. şi Lenţei, la care ştie că 
țin mult, n-ar fi procedat în chipul care m-a mîhnit atît de mult. De ce n-aţi 
avut buna inspirație — ca să vă convingeți — să-i cereți d-lui P. scrisorile 
mele adresate d-nei P.? V-aş ruga s-o faceţi dacă ar mai veni vorba şi mai 
dinainte vă pot spune en răspunsul d-sale : „Sînt de mult acolo unde se varsă 
coşul de hârtii inutile“. N-au nici o importanță, desigur, dar cunoscînd toare 
astea veți adăuga la cunoștința dv, de oameni o pagină încă. Știu că dreptatea 
mea o veţi vedea în alte ocazii, day îmi pare rău că dreptatea mea cam vine, 
ca și altădată, în chip postum! V-am ostenit, domnule Ibrăileanu, știam eu 
că am să vă fac așa cînd am început scrisoarea dar simţeam nevoia să cunoaşteţi 
amândoi adevărul din incidentul nostru. Lenţa are altceva de scris acum. 
Închid iute scrisoarea ca să nu mai încep alte pagini și vă salut cu toată 
prietenia mea. Sărutări Maricicăi și Valentinei. 
Constanța Moscu 


1 Constanţa Marino-Moscu va mai vorbi de această piesă de teatru care nu a fost 
nici jucată nici publicată. 

2 Mihai Mărgăritescu, compozitor și critic muzical (1861--2), a colaborat cu ex- 
celente critici muzicale la: Gazeta artelor, Revista idealistă, Flacăra etc. În 1907 scoate el 
însuși o revistă : Biblioteca muzicală română. 

3 Dimitrie Dinicu (1868—1936), marele violoncelist. 

4 Soţia lui Nicolae Saegiu, fost profesor la Școala politehnică din Bucureşti (t 1937). 

5 Soţia lui lon Procopiu, fost director al ziarului L'Indépendance roumaine, 

Domnule Ibrăileanu, 

Credeam că vă voi putea spune ce penibilă impresie am avut aflind de 
distrugerea redacției revistei ; acel colțişor nu-mi reprezenta, în mulțimea de 
rafturi numai preţiosul depozit al intelectualității atît de variate, Eu vedeam 
într-ânsul un fel de oază a unor spirite ades rătăcite în deșertul existenții. Eram 
la cafea cînd am citit jurnalul şi am rămas acolo, lîngă masă, inertă și fără 
nici un gînd, pînă ce-au venit copiii să mă scoale. Am voit să vă scriu, dar 
vedeţi ? nu vă pot spune mai nimic din ce simt. În toate astea mi se deslușește 
numai ceva: asupra cui cade răspunderea dezastrului ? Salutări şi amiciţii 

Constanţa 


[26 octombrie 1916] 

[17 noiembrie 1915] 


Domnule Ibrăileanu, 

Tot acum mi-am permis să vă trimit piesa ca s-o citiți dv. Ca să nu vă 
obosiţi vă rog să treceţi peste indicaţii care n-au importanță mare decît pe 
scenă şi care de multe ori pot fi schimbate de directorul respectiv, de regizor. 
Cum nu-mi vine a crede că piesa mea va ajunge la teatru, vă rog să treceţi peste 
toată cerneala roşie. Vă sînt recunoscătoare de răbdarea ce aveţi cu mine și 
vă salut amical t. 

Constanța M. 


1 În acel timp Ibrăileanu făcea parte din comitetul de lectură al Teatrului Naţional 
din laşi şi în timpul cînd Sadoveanu era concentrat gira şi direcţia teatrului, Nu știm care 
era titlul piesei. Nu a publicat-o nicăieri. 


` 

[13 mai 1916] 


Domnule Ibrăileanu, 

Îmi spune Titi că i se pare a te fi auzit pe mata vorbindu-i de tiparul 
bucății care am trimis.! Cum nu mă aşteptam să fie publicată, n-am recitit 
paginile acelea cu atenţia care se cuvine şi, dacă Titi n-are iluzii: auditive, — aș 
ruga să mi se trimită mie prima corectură pe şpalt, pentru a schimba cîteva 
cuvinte. Promit să fiu harnică. La mănăstire, de voi avea dispoziţia în care 
m-a pus gîndul plecării și mai ales acel al timpului cît îmi propun să stau 
acolo, atunci sper să pot lucra ceva de samă. Salutări 

Constanța Marino 


* Bucate s-a publicat într-adevăr în Viața românească, XI, 1916, nr. 4—5, aprilie- 
mai, p. 115—122 şi se intitula : Cuptorul lui Sima. 


27 


fo. 26/9 [9 ianuarie 192C] 
Domnule Ibrăileanu, 


După vreo patru ani de tăcere scrisoarta matale de astăzi îmi face 
impresia unei viori pierdute şi regăsite, printr-o întîmplare, pe care artistul 
nu mai e deprins să cînte, Construcţie aleasă, alcătuire fără seamăn învăluite 
toate în acel nevăzut și fără de nume ce pune Timpul şi între oameni. Scriind 
după atîta vreme ai avut, cred, emoția artistului ce-şi regăseşte lucrul, nu însă 
aceea a muzicii însăşi. O merit emoția matale, domnule Ibrăileanu, mi-e azi un 
fel de premiu pentru inalterabila prietenie de care puteți să nu vă îndoiţi nici 
mata nici Lenţa. Dar gîndul unei semănări în vînt m-a preocupat de un an 
încoace, părea că eram ca și acea imagine, de pe dicţionarul Larousse, care 
suflă-n vînt sămînţa ştiinţei (ori puf de scai pe lume!). M-a mîhnit și mi-a 
dat un fel de jenă tăcerea dv., atunci cînd, după nenumăratele scrisori, scrise 

numai din multumirea ce aveam s-o fac şi, în timpul ocupației, expediate la 
voia întâmplării, nu am mai primit nimic deşi, surprinzător, scrisorile vă par- 
venise. Trei, patru vorbe am primit de la Lenţa în acești 4 ani! Şi acele un 
simplu răspuns la o expediţie de parale! De Însemnări ! ca şi de Viața româ- 
nească am aflat din ziar și de asta vă asigur că nu-i greu să-mi închipui cărui 
fapt anume e datorită reamintirea ide astăzi, tocmai de asta-i mai emoțio- 
nantă. 

M-a bucurat nespus de mult reapariţia rev. Viaţa românească. Cînd am 
citit am avut impresia că văd anunțată, că aflu, în fine, reîntoarcerea de 
departe, de pe alte tărimuri, a unei vechi și bune prietenii. E curios cît de 
adînc a pătruns revista asta în nervii, în sufletul cititorilor ; era o necesitate 
pentru țară şi, bine a venit! , | 

Efigia ? Caricatura? nu spune oare mai bine cine-s oamenii? Mi-ar 
face Sandu una... Ce mai fac? Nu fac niciodată ce vreau şi-mi pare că 
făcînd întotdeauna ce trebuie am început să trec, pe nesimţite, într-un fel 
de domeniu practic. Știi mata că am scris cîteva nuvele, vreo două-trei 
schițe ; acum, minunat ilustrate 'de Sandu, le scot în volum? şi, în toată 
activitatea asta, ceva nu-i bine lămurit. Voi lua parale, iar scuza acestui 
gînd e că le voi întrebuința ca să pot trăi la vară undeva departe, spre 
Moldova, în Neamţ poate; la mai nobilă ocupație „marota“ matale pusă, 
în parte, pe hirtie; distracţia mea de predilecție în orele libere. (Da, ore 
libere, domnule Ibrăileanu, dau lecţii de clavir !) 

Băieţii n-au plecat din cauza scăderii valutei, dar vor trebui să plece 
la primăvară. Titi se duce la Praga unde am cerut înscrierea la Conser- 
vator şi Sanidu ţine morţiș la München. 

Avocatul Moscu e sănătos și, spun cei ce-l văd la tribunal, că-i 
merge foarte bine. 

Dacă mai rămîne loc în „Asociaţie“ înscrie-mă, domnule Ibrăileanu, 
asta-mi va aminti că am mai fost și mă va stimula la lucru: dacă însă 
sosesc prea tirziu cu cererea adeziunii, nu-i nimic, un nume obscur mai puțin. 

Domnului Pătrășcanu am să-i mai scriu să treacă pe Calea Victo- 
riei, sînt etalate atîtea fotografii frumoase... Nu glumesc, voi încerca să 
trimit una. Voi scrie mîine, poate, poate, azi am 7 eleve la rind și voi fi 
obosită deseară. 


Aştept de la Lența şi de la Maricica slova lor. Salutări amicale 
C. Marine 


1 Însemnări literare, revistă ieșeană {2 februarie-decembrie 1919), săptăminală. Re- 
dactori : M. Sadoveanu și G. Topîrceanu. 

2 Ibrăileanu îi ceruse, în scrisoarea la care răspunde aici Constanţa Marinv-Moscu, 
o fotografie pentru broşura ce a apărut apoi, în luna august a anului 1920: Viaţa româ- 
nească, Citeva cuvinte către public“, Iaşi și București, Viața românească, 1920, 32 p.; bro- 
şură În care sînt înserate „efigiile“ unei mari părți a colaboratorilor revistei ieșene. „Efi- 
gia“ Constanţei Marino-Moscu lipseşte din această broșură. Numele ei este citat însă la pa- 
gina 18. 

3 Volumul se va intitula: Tulburea, nuvele, București, Viaţa românească, 1923, p. 178 
in 8°, Ilustrații de Alexandru Moscu. Despre acest volum va vorbi deseori, în scrisorile ur- 
mătoare, Constanţa Marino-Moscu. 

1 La paginile 18—19 ale broşurii citate la nota 2 a scrisorii de față este o listă de 
nume cuprinse sub titlul; Asociaţia literară şi ştiinţifică „Viaţa românească“. Ta ea se re 


feră Constanţa Marino-Moscu. 

[18 ianuarie 1920] 


Domnule Ibrăileanu, 

Aici alăturata e de la Liviu Marian 1, nepotul tatei și feciorul folelo- 
ristului. Am copilărit împreună. Acest Liviu era pe atunci mic şi eu eram 
prietenă cu Lenţa ; eram mare! Ne-am revăzut pe urmă, dar cum avocatul 
nu-mi prea simpatiza rudele care mă simpatizau pe mine, din '94, mi se 
pare, n-am mai ştiut nimic unii de alții. O întîmplare a făcut să ne scriem. 
lată ce spune aici: (cum priveşte revista atît cît şi pe mine și cum n-am 
secrete de familie și nici altfel), trimit chiar scrisoarea lui să vezi mata tot 
ce propune și să ai bunătatea a-i răspunde la Cameră sau prin mine deoarece 
el e acum acasă, la Suceava, şi va trece în curînd pe la Buzău. Cred că ma- 
nuscrisele nepublicate ale lui Florea Marian ar conţine lucruri interesante. Și 
Liviu e meşter în sonete dar n-are între acestea. Trimit aici cîteva inedite, 
aşa cum mi-a scris să fac. Are traduceri frumoase însă au fost publicate. 
Te vei lămuri mata mai bine din scrisoarea lui. Sînt foarte zorită şi încure 
desigur. Nu-mi reîntoarceți scrisoarea. 

Am așteptat răspunsul d-lui Pătrășcanu şi a venit! E foarte gentil 
cuconu Mitică ; știind cît de puțin mă digeră, mi-a fost o surpriză chiar 
plăcută, zău. Noi sîntem din acei ce se cunosc cu ani înainte de a se înțălege. 
Nu-i mai spune lui conu Mihai că m-am plins lui L.2 care îi e prieten; 
trebuie să închidem toate teniplele. Dar e foarte adevărat că pe cît aţi fost 
de buni cu băieții, pe atît a fost conu Mihai de rece; un sloi a fost Mihă- 
luţă ; de ştiam nu-i dădeam altădată „bols“. Cu afectuoase salutări 

Constanța Marino 


1 Liviu Maran (n. 25 mai 1883), fiul folcloristului. Doctor în litere din 1927. A 
scris: Suflete stingbere (nuvele și schițe), Buc, Minerva, î910; Printre stropi, Suceava, 
1912 ; Prozatorii noștri, crestomaţie, 2 vol., 1921 etc., etc. 

2 Eugen Lovinescu ? 

[finele lui ianuarie 1920] 


Domnule Ibrăileanu, 

M-ai făcut să scriut, să pozez (înaintea obiectivului se înțălege !) şi 
oarecum să mă îngrijesc de punctuație chiar; te rog să-mi spui că ai ob- 
servat-o ; am să mă bucur! 

Trimit azi manuscrisul cu portretul și viața unui grec. Mai sînt și alte 
două portrete aicea mai slab conturate, (Bătrînul şi Toader.) Am scris dom- 
nului Pătrășcanu şi duminică va avea şi restul. Salutări amicale 

Constanta 

1 Constanța Marino-Moscu se referă la povestirea Neculai Moțatu, publicată în rte- 
vista Viața românească, XII, 1920, nr. 2, aprilie, p. 266—273. Această nuvelă s-a publicat 
apoi şi în volumul Făclii în noapte, Buc., „Cartea românească“, 1930, p. 5—20. Prin ur- 
mare nu a apărut şi în volumul de la „Viaţa românească“ : Tulburea. 

[23 ianuarie 1920] 


Domnule Ibrăileanu, 

Te rog nu te speria de atita corespondență ; sînt supusă vechilor obi- 
ceiuri și, cînd vreun motiv mă îndeamnă, cu atit mai mult. Mai întii, dom- 
nule Ibrăileanu, trebuie să-ți spun că acel „dv.“ al matale, zis și repetat 
fără milă, mă ţine la 11 metri de domnul profesor universitar, de domnul 
director al revistei V.r. și mai ales de domnul Ibrăileanu, căruia, de va 
continua pe acest ton, desconsiderînd vechea cunoștință şi legăturile de prie- 
tenie în care s-a pomenit ca un lucru peste care îşi încîlceşte păianjenul din 
întîmplare un fir, îi voi răspunde exact la fel şi nu-mi va fi uşor lucru. 

N-am nici o bucată care s-ar putea zice „gata“ la V. r., am însă multe 
începuturi, multe file înnegrite, în fine. Voi căuta să trimit la timp. E curios 
ce se petrece cu mine şi literatura mea. Nu scriu pentru a-mi vedea numele 
imprimat, În sumar, alături de „nume“ ; nu scriu cu gîndul unui profit (aş 
fi putut-o face cu mult în urmă cînd aceasta mi-ar fi dat poate o altă direcție 
vieţii). Scriu, întotdeauna sub o impresie bună ce stârneşte, trezeşte, ca să 
zic aşa, sentimente cu totul străine de ea. Eu scriu tot aşa cum mă aşez la 
pian ca să cînt o pagină ce mi-e dragă, pentru că, să presupunem, poşta, de 
dimineață mi- a aidus o veste bună. Vezi mata, Neculai Moțatn 1 e în întregime 
imaginat şi am scris filele acelea într-o zi şi într-o seară pînă le 12. Am în- 
tîlnit, în satul unde am trăit aproape doi ani, un grec bătrîn de care mi s-a 
spus că venise de multi ani în țară la un moş al său, care avea, în Bălănești, 
o prăvălie cu marchitănie, cărți şi păcură... Unchiul a murit și nepotul său 
a piendut tot cu chefurile. O dată cu alte două scrisori, simpatice, am primit 
și prima matale scrisoare; chipul atît de inteligent în care mi-ai prezentat 
relaxarea comunicației noastre epistolare cum şi veştile, plăcute, din celelalte 
două scrisori mi-au luminat deodată mintea şi am putut imagina o viață alta 
a grecului, dincolo şi dincoace de mare pe care n-am văzut-o decît în ilus- 
traţii şi În pinacoteci ! 

O colaboratoare atit de capricioasă nu prea merită să-și aibă numele pe 
o pag. a celei mai bune reviste românești, nu-i aşa ? 

„Nemulțumirile“ de care-mi scrii mata au în gândul și în sufletul meu 
şi alt nume și altă culoare chiar! e mai mult o părere de rău, un colț întu- 
necat acolo unde eu mă deprinsesem să văd lumină. Mata, domnule Ibrăileanu, 
în toate astea n-ai desigur să-ţi reproșezi nimic ; mata ai răspuns întotdeauna, 
de la locul matale, să înţălege, profunziei sentimentelor mele ce se revăr- 
sau (în dragostea trecutului și în nevoia prezentului) şi care omeneşte și 
natural te atingeau fără a te cuprinde. Iaca, iar mă pomenesc vorbind de 
altceva. Voiam să te întreb, domnule Ibrăileanu, dacă aţi însărcinat pe cineva 
cu abonamentele, dacă nu cred că le-aș putea face cu destul succes deoarece, 

în chip inexplicabil, lumea 'de aici, fără a mă cunoaşte bine, are pentru mine 
multă deferență şi simpatie Chiar ; îmi închipui că propunind abonamentele 
nimeni nu mă va refuza. Nu ştiu care-i prețul abonamentului ; am scris d-lui 
Pătrășcanu, dar n-am primit răspuns şi cred că ar fi bine să se facă multe 
şi cît mai iute. Dacă s-a autorizat vreo librărie de aici, eu voi plasa printre 
cunoscuţi şi la țară. 

Voiam să te mai întreb, domnule Ibrăileanu, dacă aj dat mata vreun 
curs scrisorii cu propunerea şi „ineditele“ lui Liviu Marian 2. Deoarece Camera 
nu începe zilele astea, de ai avea mata timp, i-ai putea răspunde direct la 
Suceava : Liviu Marian, deputat. 

Și cu asta, ridicîndu-mi ochii în sus, salut prieteneşte pe domnul 
Ibrăileanu. 

Constanța Marino 


1 Vezi nota la scrisoarea a XXIX-a. 
2 Liviu Marian. Nu a publicat nimic în Viaţa românească. Vezi şi nota 1 la scri- 


soarea a XXVIII-a. 

Buzău, miercuri 10 martie 1920 


Domnule Ibrăileanu, 

Vin cu multe, foarte multe mulțumiri din partea rinărului Ghimbăşianu 
care-i încurajat de părerea matale. El zice că-i era grozav de frică să nu 
păcătuiască în ritm, cît de rest, spune el, vîrsta şi viaţa îi vor da ce-i lip- 
seşte deocamidată. Nu-i rudă cu profesorul matale ; e un biet băiat de croitor, 
artist și acesta în felul lui. Moare de foame, cu cei șase copii, şi cu toate că 
lucrează bine, nu vrea cu nici un chip să lase casa care o locuieşte — cu 
chirie — de treizeci de ani și să se mute mai în văzul lumii. Astfel n-are 
decît cîţiva clienți care-l cunosc iar ceilalți nu au încredere să intre în co- 
cioaba lui. Băiatul acesta s-a pripăşit de cînd era mic pe la noi. E coleg cu 
Sandu. A învățat cu mare greutate pentru că, n-a putut niciodată învăţa 
pe cartea lui. Văzîndu-l că-i plăcea casa noastră, l-am tot chemat, pe copil, 
pînă s-a deprins. Era sălbatic şi acum vine aldes de ascultă pe Titi ceasuri 
întregi. Ar urma literele, la București, dar n-are cu ce-și plăti gazda. A luat 
o slujbă la episcopie şi are încredere că va face cîndva literatură bună. 

Să revin acum la chestiile literare de care ţi-am scris matale şi al căror 
răspuns neaşteptat, o mărturisesc, m-a mulțumit dublu, triplu chiar, pentru 
că afară de felul cum ai primit mata ideea acestei publicaţii, scrisoarea asta 
din urmă, ca şi precedenta, poartă, într-un cuvânt, marca aceea moldovo- -prie- 
tenească care ştiu eu că o merit prin sentimentele mele şi care mă dezgheață 
pînă a scrie mai în voie şi poate chiar mai bine din cînd în cînd („tot ego- 
ism“, te vei gîndi mata). Din caiet am început, cînd eram la Bălănești, isto- 
risirea copilăriei, de la primele imagini și primele noţiuni, de tot ce era în 
juru-mi. Din istoristrea asta, cum nu se poate mai simplă, pentru că aşa o 
cere subiectul, m-am pomenit — fără să vreau aproape — cu analiza unui 
suflet de copil a cărui dezvoltare şi culoare e datorită în mare parte mediului. 

Primele imagini ca şi noţiunile toate din jurul meu, tot se petrece între 
chilie, biserică și grădinuţă. Copilul nu vede natura decît mai tîrziu la un 
moment când orizontul începe a se depărta treptat şi asta ţine mult de 
simţirea înnăscută şi de mediul care o dezvoltă în anumite condiții, cum erau 
acele de care m-am bucurat eu. Descrind copilăria mea, descriu și pe cei ce 
mă înconjurau. Fac portrete fizice (psihice apar ele singure din acțiunile lor) 
fără ca descrierea aceea simplă să se îngreuneze ori să se vadă, ca o aţă albă, 
intenţia autorului. Lucrarea e deocamdată subiectivă şi cu toate că poate 
şi mai frumos şi mai literar obiectivînd-o, îmi pare, domnule Ibrăileanu, că 
jantoma aceea, dintre mine şi viaţa mea, m-ar înstrăina oarecum de aceasta, 
m-ar face să gîndesc necontenit că fac literatură şi s-ar pierde mult din fres- 
cheța şi acea emoție cu care lucrez. M-am gîndit să lucrez în chip subiectiv 
şi, după un număr de ipagini, să prefac istorisirea obiectivînd tot. Alt incon- 
venient: Vei fi observat mata că ceva de multe ori neglijat în literatură și 
neglijabil pentru unii şi ce are pentru mine oarecare însemnătate sînt numele 
la care ţin să nu fie de plumb, să aibă locul lor în armonia şi cadența une: 
fraze. Ce muncă ar fi să găsesc numele potrivite şi armonice, dar timpurile 
verbelor cît lucru mi-ar mai da? Ar fi tor de făcut, numai la consideraţiile 
de mai sus mă gîndesc și cred că-mi vei da şi mata dreptate. Nu vreau să mi 
se înfigă în minte gîndul că scriu povestea altcuiva. Am vreo opt caiete 
(subțiri), scrise în vara anului 1918, din care îţi voi trimite matale, zilele 
astea, copia primelor două sau trei caiete pentru a-ţi face o idee de formă 
şi literatura acestei lucrări. Dacă eşti de părere să obiectivez, atunci voi relua 
lucrul şi istorisirea se va intitula Viaţa Mariei Doru. (Mă gîndesc însă că am 
la Sburătorul un mic roman în opt scrisori (între două fete); pe una din 
ele care-mi seamănă sufletește, o cheamă Maria Doru și pe cealaltă, care-mi 
seamănă la chip, o cheamă Ana Mirea.)?2 Eu voi găsi un nume sonant şi 
frumos. Numele din titlu poate fi schimbar dar mă gîndesc să-l hotărăsc 
bine, de la Început, ca să nu sufere, în urmă, rotunjimea frazelor cu vreun 
nume schimbat. Dacă lucrarea ar rămîne subiectivă, atunci aș spune simplu : 
Amintiri. 

Te rog, domnule Ibrăileanu, să-mi scrii părerea matale după ce vei 
citi paginile care le voi trimite cel mai tîrziu duminică (pînă atunci n-amı 
timp să copiez și caietele, cum sînt scrise, amintesc în caligrafie, de manus- 
crisele lui Brătescu-V.). Şi adică de ce-mi dai mata cu atâta rezervă sfaturi 
bune de care ştii bine că am ţinut seamă altădată și am să ţin şi acum. (Alt- 
fel aș înidrăzni să public 2) De ce atîta grijă de fotografia aceea ? Mata m-ai 
înțăles foarte bine cînd mi-ai spus că nu-i vorba de nici o exhibitie și dacă 
m-ai înțăles atît de bine de ce nemulțumirea matale că voi lipsi dintre foto- 
grafiile scriitorilor. N-am nici un regret, doar acela că efigia mea stirnea 
curiozitatea concetățenilor mei, atit. În privința abonamentelor am să-și spun, 
cu ruşine pentru munteni și buzoieni, că punînd de 10 zile acest anunț: 
„Persoanele care doresc să se aboneze la revista V.r. (scris cu roş!) se vor 
adresa d-nei C. M. Bd. Brătianu, 16...“ nu mi-a venit nici o cerere în astea 
10 zile! E sigur că buzoienii citesc forțați htreratură. Ei bine, am să le rup 
mânecile. Se înţelege că toți colaboratorii trebuie să plătească abonamentele. 
Cum V.r. are cu duzina, ce-ar fi? Eu nu l-am trimis Încă pentru că am 
așteptat să prind pe abonaţii buzoieni să-i încasez şi să trimit o dată suma. 

Ce ocupat trebuie să fii mata, domnule Ibrăileanu, și cîtă grijă pe lîngă asta. 
Eu n-am pe zi un ceas liber. Lecţiile se înmulțesc şi foarte hotărâtă să refuz, 
cînd văd atîta insistență, cedez şi de multe ori îmi pare rău. (Chiar ieri am 
sfătuit pe două să facă mai bine broderie ori ceva ce pot şi le-am refuzat 
lecțiile.) 

D-l Sanielevici îmi scrie: „Sînt de părere să lăsaţi cu totul lecţiile de 
piano“. Nu ştie d-l Sanielevici că eu de pe acum mă văd, la bătrinţe, ca 
mademoiselle Marie pe care am schiţat-o, fără greş, în al cincilea caiet. Lecţii 
se pot da oricând şi se poate scrie numai atunci cînd sufletul nu-i adormit ori 
letargic din cauze o mie. 

Am primit chiar acum scrisoarea Lenţei și a Maricicăi; le răspund 
după lecţii, tot astăzi. Cu salutări amicale şi multe mulțumiri. 

Constanța Marino-Moscu 


* Publicarea în Viața românească a Amintirilor Caterinei State. 

2 Micul roman era de fapt povestirea, sub formă de scrisori, Lumini şi umbre şi a 
apărut într-adevăr în Sburătorul, I, 1920, nr. 47, 3 aprilie, p. 484—48R si în nr. 48, 10 
aprilie, 510—514. Amindouă eroinele citate aici apar în această povestire. 

Domnule Ibrăileanu, 

Numai atit am avut timp să copiez din cele două caiete și, o dată cu 
expediția acestor pagini, am să-ți fac o rugăminte după care contez, ca în- 
totdeauna, pe mata. Te rog, domnule Ibrăileanu, să citeşti mata singur pa- 
ginile și dacă acestea vor interesa şi pe Lenta şi pe Maricica să le dai și lor, 
dar nimănui altcuiva din redacţie deocamdată. 

Nu mă pot judeca, domnule Ibrăileanu, decît pînă a-mi da seama dacă 
în scrierea asta am pus ceva din ceea ce am vrut, din ceea ce am simţit mai 
mult. Măsura în care voi fi reușit sau nu s-o fac rămâne s-o vezi mata o dată 
cu alte multe „elemente“ literare care pot face o bucată nu numai publi- 
cabilă, dar bună. 

În lucrarea asta mă arăt ca unul idin cei mulți „copii ai mănăstirii“ 
(rămaşi pe urma vreunei nenorociri sau... „ființe ale păcatului“ !) care, 
aproape toţi, se trezesc în viață așa cum m-am trezit şi eu. În acest 
preludiu — primii ani ai copilăriei — am vrut ca-n istorisirea mai mult 
decît simplă să infirip, să urezesc un suflet. Cele întîi imagini și cele întîi 
acțiuni au răsunat, se vede ? (bucuria aceea de tot ce-i în juru-mi şi intenţia 
de ceva mai rău...) plăcimta în jurul căreia se învârte maica îmi trezeşte, par 
ricochet, simţul frumosului (admiraţia mea pentru chipul mamei Eşi). Supra- 
sensibilitatea mea nu suportă glasul ascuţit al maicii Epraxiei şi mă duce în 
camară „de unde de-abia se mai aude“. Gustul precoce pentru singurătate 
rezolvat ide singurătatea însăşi îmi dă senzaţii în tăcerea cămării în care-mi 
place mirosul de cărți vechi. Sensibilitatea s-ar putea vedea ide cine ar vrea să 
ia seama (afară de dv. toţi care mă cunoaşteţi, hélas! destul...) şi-n sentimen- 
tele ce-mi dau rudele ; răceala lor o simt, dar n-o înțăleg încă cind spun : „Nu 

mai mă duc la Jenică pentru nu ştiu cum“, Mintea, în dezvoltarea ei, mă face 
cercetătoare și o vagă intuiție mă îndeamnă să cercetez ce-i mamă ; intuiţia, 
vagă, la început, se preface în dorință şi atunci scol maica, noaptea, ca s-o În- 
treb dacă mama mea, din lume, seamănă cu icoana din icorostas. Mediul e 
de-abia schițat, așa-mi pare că cere subiectul însuși ; copilul vede tot, dar vede 
mai precis lucrurile şi tot ce-i în jurul lui atunci cînd acel tot e în legătură cu 
vreo acţiune a lui chiar. Am observat copii ca să pot spune cu atita sigu- 
ranță acest lucru. La viața din mănăstire care s-a gravat, ca pe o placă 
sensibilă, reduc toată viața din lași pe care o văd și o înțăleg numai prin 
Văratic ; singură mama e ceva nou și nepăsarea și răutatea ei o primesc în 
plin și, poate că, prin comparație cu bunicile, o urăsc. Am scris, cu inimă, 
scena unde bătrina spune că-și va vinde și mohairul şi camilancele ca să 
ducă pe „copilă să-şi vadă mama la Iaşi“. Şi aceea unde spun că a cheltuit 
pe drum cei câțiva galbeni „din comînd“. Cred că figurile maicelor sînt bine 
prinse ; una e deşteaptă și mai rece ; cealaltă e bună și blindă și mai proastă. 
Viaţa din mănăstire cu poveştile sfinţilor, cu stafii şi strigoi îmi trezește ima- 
ginația și mi-e de ajuns să văd un om, în blană mare, ca să trăiesc un basm. 
Plecarea din Văratic, cu mama, cred că n-are greșeli, ca și viața mea la popa 
Gheorghe. Sînt acolo cîteva subrilități chiar. Chitara (cum se scrie în româ- 
neşte : guitară sau chitară ?) singură îmi evocă mănăstirea și atunci îmi trec 
pe dinainte tot ce-am lăsat. Asociaţia de gînduri e deja un progres mental; 
văd o clipă în C. Panaite pe cel ce m-a dezrădăcinat din mănăstire şi pot 
judeca pe acel om după puterea mea și nu-l urăsc. Ca psihologie asta aş vrea 
să conțină pag. ce le trimit astăzi; restul nu-l pot judeca decît în lucrările 
altora și nu întotdeauna, trebuie s-o spun. Din primii ani ai copilăriei, de 
la Văratic, mai am puţin de scris. Vine apoi viața la Paşcani, unde mediul 
e observat, copilul e mai mare și felul lui de viață îl îndeamnă să-și apropie 
lucrurile în lipsa oamenilor. Apoi, o dată cu adolescența, începe şi obser- 
vația mai adîncă, dragostea de natură, de frumos și... Amorul! Domnule 
Ibrăileanu, ţi-ai fi închipui mata că eu am să descriu vreodată starea aceea ? 
Iată, de ex., ce scriu (de cea întîi dragoste (aveam 14 ani și citisem toate 
romanele ide la „Librăria românească“ din Paşcani: Cei trei mușcbetari, Con- 
tele de Monte Cristo, Caterina Cernaro şi Izabela regina Spaniei“ : „Spre 
seară, cînd încetau oamenii lucrul la maşină, mă plimbam, ca prin nişte 
ulițe strimte şi tăcute, printre girezi pe care, în închipuirea mea, le vedeam 
înalte şi triste ca palatele misterioase din foiletoane. Şi cînd se lăsa soarele 
după dealuri şi se stringeau oamenii la masă, Tanasache (așa-l chema, zău !), 
maşinistul, se închidea în vagonul cu unelte și, în scurt, venea schimbat într-o 
haină albă şi pe cap cu o pălărie mare ce-i umbrea frumos chipul de că- 
lugăr. Cu flautul la subsuoară se lăsa, lîngă mine, pe un maldăr de snopi 
cu frânghie și tras 'pînă sus, pe gireadă, de boi ce nu-i vedeam din înălțarea 
noastră. Ce nouă impresie de libertate și stăpînire îmi da suişul acela lin 
şi dulce; îmi părea că zburăm peste lanuri. Dealurile și pădurea erau ale 
mele și gândul că de sus le vedeam pe toate mai bine mă făcea să uit cu 
totul de unde plecasem și să mă socotesc, acolo sus, în altă lume, în lumea 
mea. Tănăsache își aruncă pălăria între snopi şi, într-o destindere a muş- 
chilor lui încordaţi, își ridică, ca într-o invocaţie, braţele în sus împreunîn- 
du-și mânele în părul negru şi bogat. Îl priveam tăcută, dintr-o parte, și 

așa cum i se profila, în apus, chipul, căruia barba îi da o înfăţişare de 
apostol, îmi părea că văd pe Christ în pustiu. În clipa aceea îmi era drag 
Tănăsache ca şi atunci cînd cîntă, şi acest sentiment dispărea îndată ce-l 
zăream în haina-i albastră și-l auzeam ocărînd fochistul !“... 

Aproape ca făinăreasa matale, nu-i așa? Așadar, domnule Ibrăileanu, 
paginile ce trimit acum sînt numai pentru prietenii mei, nu pentru redac- 
ție; vreau să vezi mata de conţin elemente literare“ suficiente pentru a 
vedea imprimeria ! Nu mi-a fost uşor să scriu atitea pag. din concepția 
strâmpiă şi presimţirile unui copil. Mai tirziu se va vedea cum acest suflet, 
astfel plămădit, se izbeşte de viaţă !... Din cele 9 caiete, scrise la Bălănești 
și aici, am transcris (s-ar zice?!) numai 11/4. N-am avut timp, sint foarte 
ocupată cu lecțiile, mai scriu și pentru celelalte două reviste cîte ceva, aşa 
că, să mă ierți, domnule Ibrăileanu, că-ți pun matale sub ochi caligrafia 
aceea strimbă şi nervoasă. De-ai ști ce zorit am făcut-o pentru că promi- 
sesem şi, din vechile obiceiuri, mi-au mai rămas doar cîteva. Cu prietenie 

Constanţa Marino 


Vedeţi ochii mamei ? Păstraţi acolo fotografia ! 

27 aprilie 1929 

Domnule Ibrăileanu, 

Am copiat caietul, mai caligrafic, îndreptînd şi adăugînd cîte ceva şi 
am mai copiat o parte din Amintiri t, care o trimit o dată cu prima parte 
şi te rog, asupra acesteia, să-mi scrii mata cînd vei putea. Acum, domnule 
Ibrăileanu şi prietene, vin cu o propunere: aș vrea să editez un volum de 
nuvele şi schițe 2 la editura V. r.. Am zece bucăţi ilustrate splendid (dacă nu 
pot zice mai mult) de Sandu. Pentru acele desene trebuie neapărat hîrtie 
bună ca să mu se piardă nimic din frumusețea lor. Condiţiile de tipărire 
vor fi desigur acele ce le faceți tuturor, socotind că volumul, ilustrat, e mai 
costisitor mult decît altfel. Condiţiile vor fi acele ce le veţi fixa. Eu am să 
pun numai două: 1) Să se pună hîrtie bună. 2) Să mi se restituie desenele 
curate; ţin pentru că Sandu — în acestea — s-a întrecut. Dacă editura 
primeşte cartea, te rog să-mi scrii mata; știu că n-ai timp de trecut cu 
astfel de corespondență, dar eu te rog numai pentru cîteva cuvinte. 

Aici alăturat pomelnicul bucăților ilustrate 3 : 

1. Tulburea (aşa va fi intitulată cartea şi deasupra va avea un desen ; 
voi trimite eu coperta dacă conveniţi). 

2. Marseilleza 

3. Rozmarinul 

4. Tilharul 

5. Spre Văratic 

6. Cuptorul lui Sima 

7. Maica Epraxia 

8. Larghetto în re de Mozart 

9. Moștenirea şi La străbunica ori Cuconu Manolache Rezmeriţă (una 
din două, care vei alege-o mata, sau amîndouă chiar de vei găsi bine). 


t6 — Scrisori către G. Ibrăileanu — c. 1460 227 


În ce priveşte manuscrisul, urmarea Amintirilor [Caterinei State], cînd 
Îl vei citi mata, îmi vei scrie. 

Ce mai faceţi ? Pe mine m-a cuprins un dor nebun de emigrare ; nu 
mă mai ţine în loc nimic, ceva mă îndeamnă spre alte tărimuri. Deocam- 
dată mă duc cu gândul şi cînd pleacă acesta, eu nu-s bună de nimic. Nu 
vreau să te rețin mult, cum mi-i obiceiul, şi te las, domnule Ibrăileanu și 
prietene, salutindu-te afectuos. 

Constanța Marino-M. 


1 Amintirile Caterinei State, s-au tipărit în Viaţa românească, XII, 1920, nr. 7, sep- 
tembrie, p. 59—81 ; nr. 8, octombrie, p. 241—251 ; nr. 9, noiembrie, p. 393—398 ; şi apoi 
după o întrerupere, care i-a provocat multe supărări autoarei, în Viaţa românească, XIII, 
1921, nr. 9, septembrie, p. 265—272; nr. 12, decembrie, p. 379—389. După ce s-a între- 
tupt publicarea Amintirilor Caterinei State în Viața românească (după cum vom vedea din 
scrisorile următoare), Constanţa Marino-Moscu a reînceput (mai tîrziu) publicarea lor în 
revista Adevărul literar și artistic, VILI, 1927, nr. 365, 4 decembrie, p. 1, col. 3—4 şi p. 2, 
col. 1—2; nr. 366, 11 decembrie, p. 3, col. 3—4 şi p. 4, col. 1; nr. 368, 25 decembrie, 
p. 5, col. 3—4 și p. 6, col. 1—2; IX, 1928, nr. 372, 22 ianuarie, p. 4, col. 2—3 ; nr. 416, 
25 noiembrie, p. 1, col. 3—4 și p. 2, col. 1; X, 1929, nr. 422, 4 ianuarie, p. 1, col. 3—4 
şi p. 2, col. 1; nr. 455, 25 august, p. 3, col. 2—4; nr. 457, 8 septembrie, p. 4, col. 3—4 
După o ală întrerupere, avînd și alt utlu: Valul, Amintirile Caterinei State au conti- 
nuat să apară în Adevărul literar și artistic, XII, 1931, nr. 526, 4 ianuarie, p. 5, col. 3—4 
şi p. 6, col. 1—2 ; 527, 11 ianuarie, p. 5, col. 3—4 și p. 6, col. 1—2; XIII, 1933, nr. 674, 
5 noiembrie, p. 4, col. 1—2; nr. 675, 12 noiembrie, p. 3, col. 6—7 și p. 4, col. 1—2. 

2 Vezi nota 3 la scrisoarea a XXIII-a. 

2 Volumul Tulburea, nuvele (vezi nota nota 3 la scrisoarea a XXVII-a), așa cum a apă- 
rut, conține următoarele bucăți: Tulburea, Marseilleza, Cuptorul lui Sima, Spre Văratic, La 
străbunica, Tilharul, Larghetto, în re, de Mozart, Moștenirea, Maica Epraxia, Cuconul Ma- 
nolache Rezmeriţă, Lumini şi umbre şi Mai bine. 

21 iunie 1920 


Domnule Ibrăileanu, 

Văd că Lenţa e în plimbare; ce-o fi căutat ea pe Bărăgan și la 
Brăila? La Sibiu se duce desigur pentru două lucruri: băi ori slugă. În 
citeva cuvinte dintr-o carte poştală, trimisă idin gara Buzău, îmi promite 
numai să-mi scrie din Sibiu. Promisesem Lenţei să-i trimit nişte scrisori 
publicate în Sburătorul 1. Sînt aceleași care le-aș pune în volum dacă mate- 
rialul n-ar ajunge... (Azi observat că lipsește din foile depuse Cuptorul lni 
Sima P) 2. Am toată colecția şi-ma lipseşte numărul cu nuvela aceea, Ştiu 
că se găsește la redacție. Dacă se pune în volum și nuvela asta, în scrisori, 
scrie-mi mata să trimit desene. 

Pleacă Titi peste două zile și peste 6 pleacă și Sandu; cam zbîrnăie 
nervii de grija drumului și vieții lor în loc străin. Ce faci mata și Maricica ? 

Mai odihneşte-te, domnule Ibrăileanu, (un sfat dat în fugă şi într-un mare 
neastâinpăr). Cu afectuoase salutări 
Constanţa Marino-Moscu 


În drum am găsit un abonat: N. Petrovici, avocat, Brăila. Trimite-i 
mai întâi prospectul 


1În Sburătorul, revistă, literară, artistică şi culturală (director: E. Lovinescu), I, 
1920, nr. 47, din 3 aprilie, p. 484—488, a apărut bucata: Lumini și umbre, în adevăr sub 
formă de scrisori. Urmare și sfîrşit apare tot acolo în nr. 48, 10 aprilie, p. 510—514. 

2 Vezi nota 3 la scrisoarea a XXVII-a. 

binele lunii iunie 1920 


Domnule Ibrăileanu, 

Admiţind că s-ar putea aranja tot în privinţa tiparului, îmi amintesc 
de un termen şi de... titlu. Am mai găsit patru, între care, al doilea îmi 
place cu deosebire pentru că spune mult din ce conţine volumul. 

1. Oglindiri 

2. Făclii în noapte 

3. Suflete-n lumină 

4. Ceasuri grele 

Dacă dintre acestea n-ai găsi nimic de ales, declin și mă adresez oa- 
menilor cu imaginaţia mai vie, cu toată încrederea. În privința celeilalte 
publicaţii 1, sînt ide părere, domnule Ibrăileanu, că fiecare fragment ar mai 
trebui să aibă un subtitlu, asfel ar fi mai interesant şi aceasta va preciza 
conturul istorisiri. Așa, de ex., primul fragment ar putea purta ca sub- 
titlu : În sunetul clopotelor, al doilea fragment, acel din Pașcani, ar putea fi: 
Pe malul Siretului sau alte multe care le-aș găsi ușor şi la timp. Toate astea 
le aveam în minte cînd m-am coborit din tren și totuși nu le-am spus. Nu-i 
de mirat ; eu nu reușesc să spun niciodată ce gindesc ; o fac mai tirziu sau 
n-o fac de loc. Aştept scrisoarea matale, în privința publicaţiilor, atît aveam 
de spus. Salutări afectuoase. 

Constanța Marino-Moscu 


1 Amintirile Caterinei State nu au apărut în Viata românească cu subtitluri. 

Marţi 6 iulie 1920 

Domnule Ibrăileanu, 

Am primit azi dimineaţă telegrama matale; aseară a isprăvir Sandu 
desenele pentru nuvela Lumini și umbre !. Mă grăbesc să le trimit. (Îmi 
plac foarte mult amîndouă ; observă mata cîtă căldură e pe lanul cel de 
grîu și cîtă expresie în ochii eroului). Cred că vor fi prea multe bucăţi în 

volum şi-n cazul acesta s-ar putea sacrifica Rozmarinul?, cum am spus, 
deși desenele din nuvela aceea sînt admirabile. 

Stau şi mă uit la acest portret şi parcă nu-mi vine să cred că-i de 
Sandu ; mata ai crede văzându-l? (După ce l-ai auzi... ai jura poate.) Ce 
drac îi duce mîna oare şi ce suflu străin îl inspiră? De vor fi bine execu- 
tate desenele, cartea, graţie acestora, va câştiga întreit. Au plecat amîndoi 
băieţii. Titi trebuie să fie de azi în Bohemia şi Sandu a pornit aseară în 
Ardeal. Va lucra trei luni în plină natură şi apoi va pleca la Florența. Ştii 
mata în cât timp a făcut portretul? În 2 ore! Nu mă mulțumea pentru 
că n-avea În ochi destulă expresie. La urmă, înfrigurat de drum şi prepa- 
rativele lăsate baltă, a făcut pe acest din urmă după ce ștersese trei. În 
privinţa celorlalte nu mai am nimic de zis; te rog însă, domnule Ibrăileanu, 
să atragi mata atenţia șefului să nu-mi strice desenele; ţin la ele foarte 
mult. Sînt curioasă ce titlu aţi ales. Mie-mi plăcea Făclii în noapte? foarte 
mult. Probabil că acum s-a hotărît titlul. Nu te rog pe mata să mi-l spui 
— ştiu că ești extrem de ocupat şi lucrul n-are atîta importanţă, te rog însă, 
domnule Ibrăileanu, spune-i Maricicăi să mi-l scrie ; astfel îl voi afla îna- 
intea altora și mă voi bucura la timp. Credeam că voi suporta uşor ple- 
carea băieţilor, dar... e greu. Am fost bolnavă cîteva zile, bolnavă rău chiar. 
Acum m-am liniștit şi voi începe lecţiile şi lucrul. Spune-i, te rog, Maricicăi 
sau Lenţei dacă i-au plăcut desenele și ele îmi vor scrie. Cu amiciție şi 
afectuoase salutări. 

Constanța Marino 


1 Nuvela Lumini și umbre ; vezi nota 1 la scrisoarea a XXXIV-a. 

2 Nuvela Rozmarinul ; vezi nota 1 la scrisoarea a XVI-a. 

3 Constanţa Marino-Moscu va publica într-adevăr un volum de nuvele intitulat Fà- 
clii în noapte, dar tirziu, în 1930, şi nu la „Viaţa românească“, ci în editura „Cartea româ- 
nească“, Bucureşti, s.a, 203 p. in 8° mic. Volumul acesta are ca subtitlu: Schițe și nu- 
vele. El cuprinde : Neculai Moțatu, La spovedanie, Mirto, De crăciun, Agripina Mirza, Fac- 
tor rural, Colea Girleanu, Un vierme, Domnul Radu, Altădată, La minăstire, Minunea de 
la Bogoslov, La pindă, Pentru biserică, Cînd vin lăstunii, De mulțumire, Reveica, Rişchi- 
torul, Serata umbrelor, Rădăcini, Purim. 

30 ianuarie '921 


Domnule Ibrăileanu, 

Tartă-mă, te rog, că trecând peste consemn, vin, ca prin zece uși largi 
deschise, direct la mata. Cred că înainte de a citi ce am să-ți scriu ghiceşti 
de ce e vorbă. De volum vreau să te întreb, domnule Ibrăileanu; am cu- 
riozitatea să aflu ce poate pînă acum vei fi aflat mata. Astă-vară am trimis, 
la redacţie, materialul care probabil s-a citit — parte din el s-a recitit — 
şi s-a găsit bun de tipărit. Cum fusese de la început vorba să-l ilustrez, mi 
s-a cerut — telegrafic — ilustraţii, le-am adus, am discutat titlul volumu- 
lui şi l-am trimis, după o nouă cerere venită de la redacție. Și după ce tot 
fusese hotărît, considerind scumpetea ilustraţiilor de executat, fără să-mi 

ceară comitetul, am propus singură, pentru o tipărire artistică, condiţii 
unice. Mai trebuiau încă patru ilustraţii. Domnul Sevastos!t mi le-a cerut 
şi le-am trimis chiar la adresa matale după cît îmi amintesc (spun acest 
lucru pentru a arăta că hotărîrea publicării persista). Am aflat apoi că d-nul 
Pătrășcanu a luat volumul şi ilustrațiile la Bucureşti şi că la tipărire avea 
să-i vină rîndul după cărțile ide şcoală și după tipărirea volumelor d-lui 
dr. Mironescu 2 şi D. Botez 3 (de altfel așa s-a ȘI anunţat pe pag. din urmă a 
revistei V. 7. în două rînduri chiar şi menționez că volumul era de mult la 
Bucur.[eşti] cînd a anunțat revista apariția : „în curînd Făciii în noapte“). 
Am aşteptat şi în urmă am scris d-nului Pătrăşcanu, care nu mi-a răspuns. 
Ducîndu-se şi Sandu la Bucureşti, în faţa acestuia di Pătrășcanu a chemat 
pe zincograful Marvan care i-a spus că ilustrațiile ar ieși bine „pe o hîrtie 
„bunişoară“ „ Văzînd că apariţia Întîrzia şi cum ştiam sigur că d-nul Pă- 
trăşcanu nu-mi va răspunde, am întrebat pe d-nul Benvenisti 4 care mi-a 
răspuns textual: „desenele sînt la zincograf şi imediat ce se va isprăvi lu- 
crarea vi se va tipări volumul“. Când am fost, acum cîteva zile la Bucu- 
reşti, domnul Pătrășcanu a fost cu mine de un laconism care nu avea loc. 
Mi-a arătat o hîrtie oribilă pe care era exclus să se poată gândi cineva a 
pune desene ca acele ce le cunoşti mata. Fără să întreb mi-a spus că nuvela 
Mai bine 5 e cea mai bună din volum. Se înțălege că nu m-am oprit la 
cuitică — fusese deja făcută la Iaşi — am trecut, așa cum intenționam, la 
partea tehnică a lucrului. D-nul Pătrășcanu nu mi-a propus hîrtia cea urită, 
dar mi-a arătat-o o dată cu nişte desene, de Teişanu6, foarte frumoase dar 
aplicate cu un gust ce poate plăcea numai copiilor pînă la opt ani pentru 
care părea a fi cartea aceea de basme. Mi-a arătat apoi, ca o oglindă unei 
potîrniche, volumul d-lui D. Botez şi, uitîndu-se pe foile acestuia, mi-a 
spus : „hîrtia asta-i bună dar nu se poate !“ Din tot ce ţi-am spus matale 
pînă acum, dacă încă nu ştii nimic, ce-ai înțăles? Eu înțăleg mult, cînd 
mă gândesc bine. Dacă volumul odată plecat la București nu s-ar fi anunţat, 
aș fi crezut că administrația s-a izbit de greutăţi tehnice, dar din moment 
ce volumul s-a anunțat de curind, din moment ce se tipăresc pe hîrtie buni- 
șoară alte cărți înscrise după mine, din moment ce mi s-a spus, în două, 
trei rînduri, că desenele sînt în lucru şi, afară de asta, cînd știu bine că în 
cartea aceea, exceptind două schițe mai slabe, sînt lucrări bune (le-ar fi 
primit alutel redacția de la Iaşi ?), cînd ştiu că desenele sînt unice şi cartea, 
upărită în condiţii alese, ar avea succes ; cînd ide alte condiții nici n-a fost 
vorba și critica, cea mai autorizată, mi-i pînă la un loc asigurată? Ce-i 
logic, domnule Ibrăileanu, să cred de acest volum care cade aşa deodată 
şi fără motiv {altfel nu i s-ar fi lungit agonia) drept în baltă 7. Cred într-o 
lipsă de interes a d-lui Pătrășcanu ; procedeul ce l-a ales pentru a nu-mi 
tipări volumul nu-l poate tolera firea mea, dreaptă şi sinceră. Oricând am 
primit să mi se spună orice în față decît cu un înconjur care, fără să vrei, 
re duce şi te pierde în labirintul deducțiilor. La cîte presupuneri n-a dat loc 
acest chip de a proceda ŞI cîte fire nu s-au ivit gata să fie prinse. Așa, de 
ex. am aflat de curînd că o bună (!?) prietenă 8 a mea pentru care eram 
pînă ieri „Punique appui moral“ şi care mi-a repetat de multe ori credința 
ei în acest fel: „de tine fuge instinctiv tot ce-i rău, tot ce-i fals, tot ce 
nu-i în ordine și tot ce-i pervers“ a minţit, în chip demn de starea ei, 

asupra felului meu de a-mi trece timpul la Buzău. Invenţia viza vădit lite- 
ratura mea. Deși ştiu că partea comercială a revistei e la București, îmi 
închipui, Între altele, că persoana asta umblînd mult prin librării, unde are 
editate cele două cărți, o fi figurat poate ocazional, într-un pasager comitet 
de lectură ce s-o fi instituit pentru revederea textului meu! Părerea asupra 
literaturii mele i-o știu de mult aşa că... Dacă, trecînd peste toate, ţi-am 
scris, d-le Ibrăileanu, am făcut-o, repet, numai din curiozitatea de a afla. 
Vreau să cunosc oamenii după felul lor de a se purta. De se va tipări sau 
nu volumul, credexmă că acum mi-i perfect egal, ba chiar nu-mi mai face 
plăcere și am să-l retrag pentru a-l publica mai târziu cînd voi putea s-o 
fac pe seama mea. Dar convină şi mata, care ai spiritul dreptății, a fost 
sau nu o nedreptate şi procedeul mai este oare idin ziua de azi? 

Nu vreau să mai afle nimic domnul Pătrășcanu, e absolut inutil să 
se mai vorbească asupra acestui lucru. Timpul va lumina singur multe lu- 
cruri. Am convingerea însă că de aş avea ew un mare, mare talent literar, 
repet: de aș avea, tot n-aş reuşi decît cu infinite greutăți să fac un pas 
înainte. Cu vederile, principiile şi în general cu firea mea ancestrală e bine 
să-mi fac dintr-un fel de viață a mea o carapace opacă prin care să nu 
mai pot privi afară. Am văzut până acum prea mult... 

Încă odată, te rog, dommule Ibrăileanu, să mă ierți că te-am deran- 
jat; sînt în scrisoarea asta lucruri care nu le pot spune d-lui Sevastos. Cu 
amicale salutări. 

Constanța Marino-Moscu 


1 Mihail Sevastos era pe atunci secretar de redacție la Viaţa românească. 

2 I, Mironescu a publicat în 1920 volumul de nuvele Intr-un colț de rai. 

3 Demostene Botez a publicat în 1920 volumul Floarea pămintului, în editura „Vieţii 
româneşti“, 

4 Simion Benvenisti era director comercial al editurii „Viaţa românească“, la Buco- 
rești. El se ocupa și de librăria Vieţii româneşti din București. 

5 Nuvela Mai bine a apărut în volumul Tulburea, p. 155—178. 

€ M. Teişanu, pictorul (n. 29 noiembrie 1883). A ilustrar, printre altele, Luceafarul 
lui Eminescu, cărți de V. Fftimiu şi I. Barbu etc. 

7 Vezi scrisoarea a XXXVII, nota 3. 

8 Hortensia Papadat-Bengescu, 

5 februarie °921 

Domnule Ibrăileanu, 

N-am răbdare să aştept răspunsul matale ca să hotărăsc ridicarea ma- 
terialului de la editură; şi, ca să nu se ivească cine ştie ce alte ncânrelegeri 
sau rele interpretări, transcriu aici scrisloarea]l ce am expediat tor acum 
domnului Pătrășcanu. 


D. P., 


Voi veni zilele acestea să iau albumul și textul volumului şi, cum e 
posibil ca d-ta și d-ra Stoica să nu fiţi în acel moment în librărie, te rog 

foarte mult să încredinţezi acest bagaj numai domnului Benvenisti (d-ta 
ştii valoarea lucrărilor lui Sandu, ca şi mine, şi vei înțălege de ce-i reco- 
mandaţia asta). În privința tipăririi, am satisfacția să-ți spun, domnule Pă- 
trășcanu, că nu mi-i de loc o surpriză că nu s-a făcut; că valoarea lucră- 
rilor lui Sandu, de ar fi apărut acum sau postum unui alt volum pe care 
era să-l ilustreze, va fi aceeași şi că, nepublicindu-mi vol., spre surpriza. 
multora, n-am de gând să mă supăr pe V. r. şi nici pe redacția de la Iaşi, 
care a fost cu mine, în toată afacerea asta, pe cît de corectă, pe atît de 
atentă. La Bucureşti n-aş fi cerut (dacă alte interese, cu totul elastice, opreau 
tipărirea) decît să fiu anunţată la timp și atunci acel simulacru, și inutil și 
obositor, n-ar mai fi avut loc. Salutări: 

C. Marino-Moscu 


39 
[Mai 19212] 


Domnule Ibrăileanu, 

Sînt satisfăcută că tonul întrevederii 'de astăzi s-a menţinut oarecum 
în tragicomic ; era acel ce mărturisesc că am voit să-l am pentru a marca 
nemulțumirea ce mi-a idat redeschiderea unei chestii pe care o socoteam, 
după toate aparențele, închisă. Reamintirea aprecierilor matale asupra isto- 
risirii mele a fost o idee iscusită și delicată în același timp care mata știai 
bine că va fi reţinută și va avea oarecum darul să neutralizeze restul... 
Acum vorbesc serios, domnule Ibrăileanu ; nu mai glumesc în plins şi nici 
nu mai plîng glumind. Nepublicarea, cu urmare, a unei atare lucrări! a 
făcur ca această să piardă sută la sută desigur. Ne înţălesesem să împart 
lucrarea în trei: copilăria, adolescenţa şi tinerețea în fine. Am avut satis- 
facţia să aud că istorisirea ar fi plăcut la toți acei ce au văzut, în chipul 
simplu de a spune, nu numai povestirea în sine, ci şi acea analiză sufle- 
tească (nu prea ușor ide dat fără şovăire) atunci cînd autorul se pune din 
punct de vedere obiectiv. Am trimis manuscris la timp, ca pentru vreo trei 
publicaţii înainte, de unde voiam să întrerupt istorisirea primei copilării 
pentru a începe, ceva mai târziu, adolescența. Ar fi fost şi mai natural și 
mai bine şi mai frumos chiar să fie așa. Vorbesc atît de larg asupra acestui 
lucru convinsă fiind, d-le Ibrăileanu, că mata ai înțăles perfect că în or- 
dinea aceasta voiam să păstrez o formă, o estetică a bucății însuşi [sic], 
fără vreun gînd de profit. Cînd am trimis manuscrisul, am întrebat de con- 
vine, de se publică. Nu mi s-a răspuns absolut nimic şi am dedus că isto- 
risirea lua sfîrşit! Nu mi-am închipuit nici o clipă că dau rînd altora 
— după cum spui mata — pentru că vedeam aceiași tineri autori revenind 
în sumar cu publicaţii care n-ar fi suferit prea mult sărind vreun număr 
sau două... Și mai mult încă, observam (cu părere de rău, după toate apre- 
cierile matale) că revista conţinea, relativ cu alrădată, foarte puţină lite- 
ratură în proză. Repet, istorisirea se înfiripă, se idezvoltă și se preface mai 
departe într-un mic roman; poate fi ea interesantă şi scrisă cu simţire și 
cu ceva gîndire chiar; am totuşi impresia că, scizionată așa cum a fost, 
m-am oprit tocmai acolo unde nu trebuiam (ca un cîntăreț în mijlocul unei 

respiraţii, ori ca o elevă, emoționată, în mijlocul lecţiei ; am pus punct acolo 
unde trebuiam neapărat să pun punct și virgulă! Asta mă face să ezit a 
trimite mai departe ce am lucrat. Am mai avut apoi un sentiment (vecin 
cu mila) şi de mine şi de revistă şi de redacţie chiar auzind cîtă osteneală 
şi imensă cheltuială trebuie pentru a da o față „scribilor“ ca să fie înghi- 
iti de marele public. În ce mă privește, nu pot decît să ajut într-un singur 
chip: nepublicind în editura dv. volumul și încetînd publicarea Amintirilor. 
Astfel vom conexa „procesele“ noastre și, neavînd unul vină mai mare ca 
cellal, ne vom împăca în fața tribunalului iar „cheltuiala de judecată“ 
va fi acel rămăşag cîştigat de mine din momentul cînd m-am prins (vezi: 
Le roman de Rosa Berghem, Revue Mondiale?, febr., mart., april... anul 
1921 ; vezi romanul: La fille d'Eleazar, Revue des deux mondes 3, janvier, 
Février, Mars... Întreruperea se face numai dacă romanul ajunge la sfîrșitul 
anului sau se sare cel mult un număr, atunci cînd este avalanșă de mate- 
rial). Am câștigat, e sigur, nici nu mai cerceta. 
Salutări și amiciții şi să ştiţi că vizita de ieri mi-a făcut deosebită 
plăcere şi m-a amuzat foarte mult. Vă mulțumesc. 
C. Marino-Moscu 


1 Din nou este vorba de Amintirile Caterinei State, Vezi nota 1 la scrisoarea a 
XXXIII-a . 

2 Revue Mondiale este continuarea, din 1919 a publicației Rewe des revues (fon- 
dată în anul 1890, la Paris, de către E. W. Smith). Revue des revues și-a schimbat titlul 
în anul 1901 în La Revue şi în 1919 în La Revue Mondiale. În La Revue Mondiale, XXXII, 
1921, vol. XL, nr. 1, 1 ianuarie, p. 52—66 ; nr. 2, 15 ianuarie, p. 181—193 ; nr. 3, 1 fe- 
bruarie, p. 318—333; nr. 4, 15 februarie, p. 428—446 (și în continuare) José Germain 
şi Emile Guerinon publică o proză lungă intitulată: Le roman de Rosa Berghem, 

3 Revue des deux Mondes (1 august 1828, la Paris) avind redactori la început pe 
Maurey și Ségur-Dupeyron. 

Într-adevăr, în Revue des deux Mondes, anul XC, 1920, din 15 octombrie, 
p. 673—709; din 1 noiembrie, p. 48—83, Elisa Rhais publică o nuvelă intitulată: La 
fille d'Eltazar. 

Duminică 8 august 1921 


Parcă am fi, domnule Ibrăileanu, în „ceasul răfuielii“ din lumea de 
apoi! Numai scrisoarea matale — atît de prietenească — îmi extrage astăzi 
mărturisiri care nu le-aș face altfel. Inteligența matale profundă ca şi cinstea 
ce-o poate oricând contrabalansa nu te-au lăsat, domnule Ibrăileanu, să per- 
siști În ceea ce un moment ai dat ca unică piedică a publicării Amintirilor. 
În toată buna credință îmi pare, repeți și astăzi, că și manuscrisul n-a sosit 
„la timp“ ; văd că o spui în plină convingere (de convingeri am eu respect 
oricum) pentru că probabil s-o fi întîmplat în sertarele redacției. Ceea ce, 
în perfectă ordine, nu-i de loc exclus să se poată întîmpla. Manuscrisul ur- 
mare a porțiunii publicate a fost expediat la redacție cu mult, mult, mult 
înainte ca partea publicată să fi apărut; probe: face parte din același caiet 

din care s-a publicat ultimele pagini şi faptul că d-nul Sevastos îmi indică, 
printr-o scrisoare, unde am rămas, e indubitabil. Este dar, la redacţie ur- 
marea într-un caiet sau două și apoi alte patru cinci sau şase caiete (subțiri 
și broşate cu albastru), vreo două sau trei publicaţii desigur. Apoi faptul că 
nu mi s-a mai cerut manuscris în timp de 4—5 luni nu spune — în intenţia 
de a publica — siguranţa că acolo se găsea manuscris? Ce mică mă văd eu 
acum și ce tare mă roşesc cînd fără să vreau sînt împinsă într-un fel de 
pedantism care nu-i al meu şi-n care mă simt stînjenită! Luminez tot, dom- 
nule Ibrăileanu, pentru că altfel aş duce cu greu pachetul de „fobii“ care 
mi-l pui în spate. Am așteptat o vorbă, dacă nu de la mata, de la redacţie 
cel puţin, și pe cînd aşteptam soseau numerele noi cu versurile tinerilor scriitori 
care reveneau din două în două numere! Am scris pentru a întreba de se 
mai publică Amintirile; ţi-am scris matale, domnule Ibrăileanu, și ţi-am 
trimis un eșantion din coresp. d-lui Pătrășcanu cu mine. Nici o vorbă de 
răspuns ! Am scris de vreo zece ori... Mata ai înțăles perfect — am remar- 
cat imediat — nu-i nici sciziunea istorisirii acolo unde nu trebuia, nici chiar 
întîrzierea apariţiei vol. care m-au indispus; ai înțăles fără de greș că. 
aparența acestui fel de a face m-a supărat, o mărturisesc, și, vezi mata, 
acum Îmi pare rău pentru mata chiar că trebuie să revii dînd mîna întreagă 
acelei colaboratoare căreia nu-i întindeai decît un deget. Mata, domnule 
Ibrăileanu, ai un suflet tare delicat şi eşti bun; mata ai putea fii și mani- 
festant de n-ai fi în grija continuă dacă cutare sau cutare o merită pe de- 
plin. Pe mata, domnule Ibrăileanu, mi te-am simţit de trei ori bun prieten : 
atunci cînd ai avut grija băieților şi ai fost cu ei atît de generos; atunci 
cînd m-ai chemat, ka (pe o soră, să te ajut în boală și într-o seară — de 
mult — când m-ai oprit, o dată cu cuconul Calistrat?, la o farfurie de sar- 
male şi pe urmă, conducîndu-mă acasă, mi-ai spus: „Hai, m-me Moscu, 
să mai facem o bucăţică de drum, așa mă plimb eu și cu Pătrășcanu, pînă. 
la Mitropolie, să stăm mult de vorbă“ şi-n fine te-am văzut prieten, dom- 
nule Ibrăileanu, în boala fetei! cele trei-patru rînduri — deși inspirate de 
Maricica — nu putea fi îndoială că-s redactate de un bun prieten. Altfel. 
şi altădată, nu ştiu de ce, am rămas pe jumătate de scaun și cînd nu mi-ai 
răspuns la atîtea scrisori am înghețat de tot. Material pentru trei-patru 
publicații este la revistă. 

În ce priveşte apariţia vol., ai înțăles și aici perfect cîtă dreptate am 
să mă dezgust și să ţin să-l retrag pentru a-l publica aiurea. Dacă mi se 
fac atitea dificultăți în apariţia lui, pot eu nădăjdui că va fi bine lansat 
de editură? (E tot atît în interesul acesteia să-l publice și vezi? Nu se 
poate și eu ştiu mai bine ca toţi, știu exact ca d-nul P. de ce nu s-a putut.) 
Cu ce încredere să aştept tipărirea cînd 'd-nul P. îmi spune enormitatea că 
reclama singură va costa 5—6.000 lei?!! și cînd, la asigurările că mi se 
va face reclamă şi alufel, d-sa persistă să creadă că mă cobor din Marte pe 
pămînt şi mă pomenesc editînd cărţi (la V. r.). Cât s-a abătut d-nul P. de 
la regulamentul editurii cînd, în timp de un an, de pe lună pe lună, m-a 
amânat cu tipărirea ? Cît s-a abătut anunțind și denunțind cartea? Nu avea 
hîrtie? Oare nu era mai clar şi chiar mai cinstit să spună de la început: 
„Nu-i hîrtie, nu putem edita o carte în felul acestui volum.“ Am scrisori 
de la editură în care mi se promite tipărirea pînă în „două săptămîni“. Am 

un întreg dosar în care figurează și coresp. d-lui Pătrășcanu, veșnic în con- 
trazicere cu Id-sa. Sînt acolo date hotărire şi fixe şi-mi închipui că-n 
lipsă de hârtie asta nu se poate făgădui. E logic? Eu n-am vrut să uzez 
de drepturile autorului (negru pe alb), eu înţălegeam să scot vol. în condiții 
artistice perfecte. (D-l P. promite 10 vol, pe velmă, vezi cîtă socoteală face, 
pe cînd eu nu am făcut pînă acum nici una.) Mà aşteptam ca vol., în pri- 
mul rînd, să fie lansat de autoritatea revistei, prin cunoștințe și prieteni, 
prin mine şi, îndrăznesc să spun, pentru că am destul conștiința lucrului. 
Prin conţinutul lui însuși, fie ca literatură, cît şi ca artă în desen şi com- 
poziţie şi, la urma urmei, numai prin cîteva bacşişuri aruncate celor mici. 
N-a primit d-l P. în ruptul capului ideea ca Marian și Comp. Dunăreanu- 
Terzimann 2 să mă ajute gratis. De ce n-a primit? Poate ca să nu scadă 
suma aceea de 5—6.000 de lei hotărită reclamei?! Sigur că o așa reclamă 
dă contractului alt colorit, idar... nu vreau să mai discut asupra ; e afacere 
de registre şi poate că nu mà pricep! N-a primit id-l P. nici ideea ca Lovi- 
nescu să-mi facă critica în ziare. Ai auzit și mata cînd mi-a spus, de 10 ori: 
„L. nu-ți va face critica decît în revista lui.“ De unde știe d-nul P. că nu 
va face-o? L. mi-a spus de patru-cinci ori că-mi aşteaptă volumul; ce 
să cred? Când am spus că în Ardeal aș fi mult ajutată de o bună cunoştinţă 
cu rude influente printre ziarişti, n-a primit nici ideea asta. Oare tot pen- 
tru a mă face să crad că suma aceea o va debursa editura şi va avea, cu 
volumul meu, „mari, mari, foarte mari cheluuieli 2?“ Aproape să uite d-nul 
P. că scriu la V. r. şi să mă asigure că V. r. se va spăla şi ea pe mîni! 
D-nul P. nu mi-a înţăles nici o clipă toată idelicatețea în această chestie şi 
totu-i mai curios e că aceasta a ffost luată drapt cea mai patentă nepricepere 
în subtilul proces de editură... M-am crezut între bune cunoştinţe şi prie- 
teni și n-am vrut să uzez, ca oricare autor, de hotărtri în scris ce dau drep- 
turi, de contract, de semnături. Am socotit că orice pretenție se poate face, 
în familie, verbal; că se va considera valoarea lucrului în complexul lui. 
Mi s-a părut că prin lipsa mea de pretenție puneam un ornament la edifi- 
<iul editurii și, ca să nu-mi şterg impresia, n-am negociat lăsînd la apreciere, 
nu fără a şti aprecia just. O probă de comerț pur îmi pare a fi fost înță- 
legerea asupra traducerii 3 ; n-aş fi de loc observatoare dacă n-aş fi văzut 
-— ca ziua de afară — că avuseseși gîndul traducerii volumului, dar că nu 
era nimene desemnat (mata nu dezminţi de altfel observaţia mea). Dom- 
nul P. mă întreabă: „Cit cîştigi mata cu lecţiile de piano într-o lună? 
— Două mii exact. — Fi, haide (pe ton de mare hattr!) noi îți oferim 
suma asta ca să traduci cartea într-o lună! Și adaugă imediat: „Mă mai 
gîndeam eu la cineva, dar mata ești aici și poți să începi traducerea mai 
iute!“ Am bohotit în mine; în uliţa strimbă idin Paşcani mu se fac altfel 
tranzacţiile. Mi s-a părut că aud: „ia mai iute cartea că altfel...“ Se poate 
ca d-nul P. să fi avut în vedere altă traducătoare și atunci oricît ar fi de 
bună traducerea mea, va face cum face și cu volumul, avînd, în acelaşi 
timp, cea mai aparentă bunăvoință. Nu mi-i frică, să mă crezi că mi-i frică 
de comerțul cu d-nul P. „Voi che entrate, lasciate !“... Eu voi traduce cartea 
pentru a mă distra și țin să se facă o comparație. Vezi ce puțin negustoriță 
sînt? Cêt despre apariția vol. în septembrie, nu-mi prea vine să cred dacă 
această hotărtre supremă vine de la d-nul P.! Ce! de-abia m-a tîrît pînă-n 

„didactice“, pînă într-un real motiv şi acum... Nu, nu cred pînă nu voi ve- 
dea... Doar măsura de represalii să-l fi hotărît — acel donnant — donnant 
care pe mine mă crispează toată cînd mă gîndesc. Îşi trimit, domnule Ibrăi- 
leanu, o nostimă misivă a moşului larnick 4 (îmi scrie de două ori pe lună !). 
Nu o mai înapoia, te rog; am citit-o. Mai trimit o schiță schimonosită de 
imprimerie (în viața mea nu le mai trimit nimic dacă nu corectează şpaltul) 
e vorba de d-na Josephina Sturdza — prietena lui Maupassant — a murit, 
în mizerie, la Birlad. Dacă îmi va veni azi hirua, încep să scriu pentru 
mine, vă avertizez ca să nu se întîmple încurcături și, pentru a găsi terme- 
nii, am să mă adresez unui talmudist din Buzău, un evreu care ne e prieten. 
Ca să lucrez, cred că am să stau aici şi luna septembrie. Aştept băieții peste 
vreo săptămînă. 

Salutări amicale, Constanța Marino-Moscu 


1 Calistrat Hugaş. 

2 Liviu Marian şi N. Dunăreanu impreună cu Terzimann aveau o tipografie în acel 
timp. 

3 Ernest zis Jérôme și Charles zis Jean Tharaud (1874-—1953 şi respectiv 1877—1952). 
Scriitori francezi. A lombre de la Croix a apărut în franceză în anul 1917. Au mai scris, 
tot împreună: Dingley, ilustru scriitor (1902), roman încoronat cu premiul Goncourt; Le 
Royaume de Dieu (1920); Ľan prochaine à Jerusalem (1924) ; Les Grains de la Grenade 
(1928) etc. 

În limba română a apărut o traducere făcută de Adolphe Clarner intitulată: Umbra 
crucii. Roman de moravuri evreiești, Bucureşti, Cultura Naională, 1922, 164 p. in 8°. 

La traducerea în limba română a romanului A lombre de la Croix a acestora se re- 
feră şi se va referi şi mai încolo C. Marino-Moscu. | 

4 Ioan Urban Jarnik, fost membru de onoare al Academiei Române. 

Domnule Ibrăileanu, te plictisesc cu corespondența! Mi-am amintit 
scriind că matale îţi era grija ca Ih.|araud] că nu ceară „mult“ pentru 
autorizaţie și tot scriind m-am gîndit că ar fi loc să facem o nobilă șme- 
cherie: N-ar fi mai bine, dacă duceţi grija asta, să mă adresez eu lui 
Th.[araud] şi să-l rog pentru autorizaţie. — „Frumuseţea cărții, interesul ce 
stirnește etc., etc., m-au îndemnat să vă traduc în limba mea pentru dragostea 
de a vă populariza, și mai ştiu eu ce“ ...Alt preţ ceri unei edituri și cu totul 
altul unei artiste calcă. Mai spuneai mata că veţi scoate un număr mic de 
volume traducere. Asta pentru a-l hotărî pe Th. să nu fie pretențios? Parcă 
cine are să vină să cerceteze numărul volumului odată autorizația dată și 
preţul fixat ? Ori aveți de gînd cu: tant pour cent? S-a scris lui Th.? Eu 
am lucrat mai intens zilele astea din urmă, am fost puţin indispusă, dar tot 
am scris. Dacă vrei mata, îți pot trimite ca să-ţi (dai sama cum o fac. Moti- 
vul scrisorii de astăzi nu-t acesta totuşi. Persoana care mi-a împrumutat car- 
tea o cere şi te rog, d-le Ibrăileanu, să scrii d-lui Pătrășcanu să-mi trimită 
grabnic alt volum, o dată cu o sticlă de cerneală bună. (Cerneală neagră.) 

Ce găsesc aici e un fel de spălătură şi cu greu se citeşte pe hîrtia proastă 
din caiet. Pe aici nimic, doar norii care se alungă necontenit şi se duc spre 
„Cuibul Moldovei“. Nu plouă! Văd ades pe d-na H.PB.!; nu cred nici un 
cuvînt din cîte-mi spune, vede ceva nou şi interesant în sceptimismul meu, 
continuă să fie prietenoasă şi, pentru că nu pierd nimic, o ascult. Băieții mă 
cheamă ca să mă duc cu Sandu în Cehia. Nici nu gîndesc. Acum aș vrea 
să am linişte, să mănînc lucruri bune, să dorm şi să scriu în pace. Am refuzat. 
Dacă ai vreo ocazie, de acolo, cere-mi caietul sau caietele; le voi trimite 
ca să le răsfoieşui mata şi să vezi stilul. Dacă se duce Lena la tîrg să-mi ia 
şi mie un kilo... Nu, nu, e prea complicat, o voi face de aici. 

Salutări C. Marino 


1 Hortensia Papadat-Bengescu. 

|tinele lui august 1921] 


Domnule Ibrăileanu, 

Probabil că nu ai primit o scrisoare care ţi-am trimis-o la întîmplare, 
printr-o maică necunoscută. Altfel cred că la întrebările mele, pentru că pri- 
veau chestii interesante și pentru V. r., îimi răspundeai. Te întrebam, domnule 
Ibrăileanu, dacă n-ar fi mai bine şi mai avantajos editurii să cer eu auto- 
rizaţia de la Tharaud ; cred că alte condiţii se pot face unei persoane care 
traduce din dragostea de popularizare și pentru dragostea lucrului însuşi şi 
cu totul altele unei edituri. Am scris cu certitudinea că adversarul meu etern 
nu va primi; totuși eu voi intra în corespondenţă cu Th. pentru traducerea 
unei alte cărți t. Îşi trimit, domnule Ibrăileanu, două caiete de traducere. Mai 
am şi lucrez Înainte astea două zile pînă ce mi se va lua cartea împrumutată. 
Am cerut, prin scrisoarea trimisă cu maica, să telegrafiezi mata pentru alt 
volum. Lipsa răspunsului mă face să cred, cu tot dinadinsul, că n-ai primit 
nimic. Noi contăm să plecăm joi (am scris astăzi la Neamţ pentru trăsură). 
Voi lucra vreo 20 de zile acasă în care timp sper să pot termina. Te rog 
să-mi spui de-ţi place traducerea. Cuvintele subliniate sînt de explicat (ka 
ehlavuiks, mezoujath etc.), încolo te asigur că nu lipseşte un cuvînt, că tra- 
ducerea e absolut fidelă, poţi controla. 

În privința volumului mă remit cu totul matale (cu d-l Cruşoi? nu 
voi mai ieşi la capăt niciodată). Mata vei face conceptul de contract, mata 
vei hotărî tot, mata vei fi bun să aminteşti d-lui P- că „les affaires sont les 
affaires“ și că idelicatețea nu-i nepricepere oricind. Aştept. 

Cît mai staţi la mănăstire ? De aici se cară multă lume şi Varaticul re 
intră în vechiul său farmec. Îmi pare tare rău că plec. lau cu mine urzeala 
unei lucrări frumoase : Varaticul î. Sper s-o scriu Îndată ce mă voi întoarce 
de la Praga. Te rog, domnule Ibrăileanu, să-mi scrii de-ți place traducerea. 
Hortensia pleacă astăzi, sau mîine, luni. I-a plăcut Varaticul şi casa mea 
poate pentru că-mi place mie. Salutări tuturor și matale. 
Constanta Marino-Moscu 

1 Nu a mai tradus și altceva din fraţii Jérôme şi Jean Iharaud. De altfel nici tra- 
ducerea de care este vorba aici nu a mai apărut. Vezi nota 3 la scrisoarea a XL-a. 

2 D, D. Pătrășcanu ? 

3 Văraticul a apărut, cu titlul schimbat: Spre Văratic [sic] în Sburătorul, I, 1920, 
ar. 2, 26 aprilie, p. 21—31 (cu subtitlul Amintiri şi impresii) şi s-a publicat în volumul 
Tulburea, cu titlul Spre Văratic, p. 35—43. 


43 
[Sfirşitul lui august 1921] 


Domnule Ibrăileanu, 


În dezinteresul meu şi tot pe atît în dragostea mea de a traduce mi-am 
făcut în grabă o socoteală rea ; s-ar putea ca o altă traducere să fie primită 
de editură, să fie preferată traducerii mele și atunci voi avea de regretat 
timpul şi hîrua. Trimit aici alăturat „un eșantion“ de traducere și, dacă 
vă convine, vă rog să răspundeți. Cred că voi veni mine, după dejun, la 
Agapia. Nu-s sigură, plecarea mea, ţine de multe așa că rog pe Lenţa și 
Maricica, de au ceva în vedere, să nu mă aştepte. Salutări 

C. Marino-Moscu 

[August ultima parte 1921] 


Domnule Ibrăileanu, 

Mă grăbesc să-ți spun că poate pentru prima dată nu mă voi putea 
ține de cuvînt și nu voi putea isprăvi lucrul în timpul fixat. Nu-s de vină, 
toate împrejurările mă ţin pe loc; zgomot, mișcare, căldură, supramusafiri şi 
imposibilitate de a mă izola (nu pot scrie în pădure și nu pot găsi o cameră 
unde să mă izolez cîteva ceasuri pe zi). Am cerut astăzi stareței permisia 
să stau cinci ore pe zi în casa bunicăi. Mi se dă răspunsul; „după liturghie“. 
De voi obține, sper să pot lucra dar nu-mi vine să cred (poate că-i este 
grijă stareței să nu-mi afirm posesia... sufletească !) Îmi pare foarte rău 
pentru că traduc relativ iute, dar mă aştept la mari întreruperi care ar 
conta în timpul fixat de editură. Dacă zarul nu va hotărî să vă dezistați (2), 
te rog răspunde-mi la telefon. Am mare grabă să mă iscălesc. Salutări 


C. Moscu 

Marţi seara, 
[finele lunii august 1921] 

Domnule Pătrășcanu, 

Din conversaţia de astăzi a reieșit limpede credința mea în chestia 
nepublicării vol. în timp de un ant. Discuţiile ar fi inutile, lumina e destul 
de departe... Aşa că, pentru a termina această afacere și în considerația că 
editura V. r. mi-a prejudiciat reţinini, anunţind și nescoţind cartea, cer edi- 
turii, (deoarece aceasta nu are nevoie, să-mi vindă desenele zincografiate, cu 

preţul cu care s-au executat la zincografia Marvan. În ce priveşte traducerea, 


voi continua să fiu tot eu, ca-n orice afacere ; voi traduce — fără gîndul mà- 
surii timpului și acel al cîștigului — în timp ce mata vei găsi alt traducă- 
tor — după cum am perceput ideea. Din cele două traduceri comitetul ide 


editură va alege pe cea mai bună şi, dacă nu ar fi a mea traducerea, eu îmi 
voi fi iscălit sentința. Salutări 
C. Marino-Moscu 


1 Tot despre volumul de nuvele Tulburea este vorba. 

16 septembrie '921 


Domnule Ibrăileanu, 

Peste o zi-două termin traducerea și trebuie pe urmă s-o revăd și chiar 
să copiez unele pagini. Aş vrea să știu dacă s-a primit autorizaţia și în ce 
condiţii t (dacă asta nu-i să vreau să aflu prea mult...). Mi s-a scris de la 
editură că au pus vol. sub tipar, dar cînd le-am cerut formatul copertei ca 
să potrivesc desenul iar m-am înglodat; nu mi s-a răspuns nici o vorbă! 
În privința copertei, am să-ți spun, domnule Ibrăileanu, că ţin să schimb 
titlul care nu are decît o slabă legătură cu cartea şi nu explică de loc desenul 
ce vreau să-l pun deasupra și care-i foarte frumos. Eu ţin, foarte mult, la 
titlul Tulburea 2. E ceva nou şi atrăgător, apoi, pentru nuvela asta, am de- 
senul hotărît pe copertă. Făchi în noapte? Da, psihologia tuturor necu- 
noscuţilor din volum dar... e ceva cam dulceag, cam prea titlu de carte de 
cucoană... Tulburea e ceva mai slav și mai nordic, deși-i ţigănesc curat! 

Acum altceva, domnule Ibrăileanu, cuvintele jidowveşti ca: Bosch, 
Haschauch, bethamidrasch, Schabes, goy și altele am de gînd să le notez în 
josul paginii dar cum să le scriu ?, așa cum se pronunță, ori să le las scrise 
în nemțește aşa cum sînt în text? Am lăsat în alb şi numai după ce-mi vei 
răspunde mata am să le scriu. O samă ide alte cuvinte — de notat — vor 
fi explicate de d-l 'Tannenhaus care a învăţat Talmudul! Acum, cînd am 
pătruns mai adînc în inima acestui roman, îmi dau seama că începutul e 
incomparabil și ca observații și ca 'descrieri ; e un șir de tablouri minunate, 
rare, puternic redate, însă un stil... vai! Aș crede că-i o sacadare voită de 
n-aş vedea bine și alte neglijenţe pe care mata nu mi le-ai primi de la mine 
desigur. O mulțime de repetiții supărătoare, de cuvinte şi fraze şi chiar eve- 
nimente întregi. Ce-i lipseşte romanului acestuia e elevația. N-are nici un 
culminant, acum văd bine și sfîrşitul îmi pare pus și adunat cu toată voința 
și puterea toată. Ce frumos s-ar fi concentrat acest sfîrşit dacă mai devreme 
bunicul afla de sacrilegiul nepotului, dacă se făceau mari rugăciuni de iertare 
ale adunării și idacă bunicul, purtind gîndul în minte neîncetat, ar fi înnebunit 
mai iute nu în porții. În tot, cartea asta are o culoare și un parfum deosebit 
şi, ce-i mai interesant, e că din vol. acesta greu se poate afla de-i filosemit 
Th.[araud] sau chiar îi urăște. Ce ne pasă; e o carte de interes social şi-i 
frumoasă desigur. Încă ceva: Să facă Sandu o ilustrație pentru Umbra 

crucii ?3 Scena unde fuge copilul prin vijelie și-i urmărit de umbra crucii. 
Eram să-i spun s-o facă, cum însă m-am hotărît să nu mai comunic cu 
editura decît prin mata, în chestiile mai importante, te întreb. 

Și acum, domnule Ibrăileanu, termin punîndu-ți întrebarea cea mare : 
îmi deschizi uşile, porţile și portiţele şi-mi dai voie să-ți scriu o scrisoare 
„de mata“ (cum ziceam între noi fetele de cl. a III-a primară cînd ne fă- 
ceam una alteia portretele). O am în gînd de mult, şi cînd ai fost la noi 
la Varatic, dar... vezi mata, cu toată prietenia ce-mi arăţi, simt încă bine 
pe mâinile mele fierul zăvoarelor de la uşile care mi le-ai pus în faţă pînă 
ieri. N-am să-ţi scriu, domnule Ibrăileanu, decît dacă-mi dai voie şi dacă, 
în învoiala matale nu voi simţi nici măcar uși de perdea și dacă, de la dis- 
tanţă, te voi simţi şi vedea dispus să mă asculți. „N-are să fie rău de mata“ 
de vei face așa cum zic eu! 

Mă reântore să pieptăn traducerea şi te las, domnule Ibrăileanu, salu- 
tîndu-te prieteneşte. 

Constanța Marino-Moscu 


Ce-i cu pariul ? 


1 Într-o scrisoare datată: Bucureşti, 25 oct. 1921, adresată d-nei Constanţa Marino- 
Moscu, Bulevardul Brătianu 16, Buzău, se spune: „Binevoiţi, vă rog, a vă prezenta la 
„Banca Românească“ din Buzău, spre a vă ridica suma de lei 2.000 (două mii) onorariul 
traducerii: Tharaud, L'ombre de la croix, pe care traducere vă rugăm a ne-o remite cu 
prima poştă. Editorul ne-a cerut 1.000 franci francezi pe care îi vom da, deși e cam must, 


Cu toată stima. 
„Viaţa românească“ 


Această carte poștală are ca antet: „Viaţa românească“ S. A. Institut de Arte Gra- 
fice și Editură — Librărie şi Papetărie, București, Calea Victoriei, 37. 

2 Cu acest titlu a și apărut. 

3 Romanul fraților Tharaud: Umbra crucii. (Vezi scrisoarea a XL-a, nota 3). 

Joi, 27 octombrie '921 


Prietene şi domnule Ibrăileanu, 

Trec prin clipe care vor hotärî culoarea şi numărul zilelor mele de 
mai târziu. Îți închipui că în astfel de împrejurări am lăsat roatele şi tut 
trepidantul firii mele şi, egoist, am luat de capăr cîrja care mă va duce să 
cercetez sigur pe cărări pierdute și prin beznă... Extrasul pur prietenesc al 
scrisorii matale mă opreşte o clipă în drum şi-mi aminteşte, prietene, că într-o 
zi, după o serie de alte zile, în care m-am gîndit la mata, la sufletul matale, 
la viaţa matale şi a celor de primprejur mi s-a. părut, cum ni se pare nouă, 
blestemaţilor suprasensibili, sentimentali şi spontani, că între cei mulți prieteni 
ai matale eram singura care, cu puterea-mi cercetătoare, și poate mult cu acea 
a unui departe şi, fără modestie, poate ceva mai clar cauzele stării matale care, 
pentru mine, (în chip intuitiv la început şi bazată acum pe observații — ne- 
observate !) mi-a părut și-mi pare a nu fi nici astenie nervoasă și nici 


241 


„boală“ (cuvînt care-mi pare că a pătruns în cei patru pereți ai casei, lunecă 
veșnic pe lîngă mata și veșnic răsună, fals, în armonia cu gândurile şi sim- 
ținerea matale cea mai intimă). Nu-ţi încreţi fruntea, prietene ; ţi-am cenut şi 
mi-ai dat voie să-ţi scriu „de maia“ (prietenia ar fi exclus ideea de a-ţi cere 
voie ; am avut-o Însă şi-ţi va arăta că simt şi noaptea „barierele“ chiar cînd 
acestea ar fi făcute din fire de păienjeniș !) De cînd te-am cunoscut nu aud 
decît: „Sînt bolnav“. În primul timp, cînd te vedeam mai rar şi pe cînd 
aveai puterea să-mi sugestionezi și mie, ca tuturor, părerea care, datorită grijii 
noastre se prefăcea ușor în credință, te compătimeam din tot sufletul. Na- 
tura, cum ţi-am spus mai sus, m-a înzestrat — din nenorocire poate — cu 
darul cercetării şi, crede-mă că nu-i nimic în lume care să-mi vină şi să pot 
vedea sub formă de pachet... Te-am observat neîncetat — atît cât se poate 
observa de la distanță — pentru că nu-ți observam fizicul — o, nu! Îţi 
urmăream îndărătnic toată puterea şi supralimpezimea judecății, subtilitatea 
unică şi inalterabilă parcă, sentimentalismul, sufletul în fime în părțile lui, ca 
să zic așa exterioare, periferice şi vizibile acelor ce au în ochi lupa şi-n simțire 
diafragma prieteniei care simt că o am eu. Să nu-mi spui cumva că prin nu 
ştiu ce legi spiritul şi sufletul ating culmi în detrimentul celuilal! Eu, chiar 
eu, nu primesc de la nimene explicația asta simplistă la care mă îndoiesc de te 


vei fi gîndit vreodată de cînd crede toată lumea — o dată cu mata — că eşti 
bolnav ! Cînd ai depresiuni, cînd nici nu ştii ce vrei și ce simţi, n-ai simțit 
totuşi În mata ceva, ca o putere pe care — ca un avar de aur — O 


ţii ascunsă undeva departe în mata și de la care, în toată încrederea bolii 
matale, speri neîncetat ? Spune-mi că n-ai simţi puterea aceea, spune-mi că 
te-ai Împrăştiat tot sub ochii doctorilor, ai familiei, ai prietenilor buni și... 
iartă-mă, dar n-am să te cred! Acea putere te susține neîncetat, te opreşte 
să nu înnebunești [...] cînd ai alături exantematic, cînd ande deasupra matale, 
cînd treci nopți întregi citind; tot acea putere te îndeamnă la întreprinderi 
serioase, la planuri de viitor ; tot aceea te trezește din depresiunile în care 
singură sugestia te face să cazi şi pe aceeași o simţi, o ştii şi noi, cei deprim- 
prejur, care cercetăm, ţi-o surprindem în gest, în ochi, în apucăturile matale 
din momentele cînd sugestia e pe alături... Eu (zic eu cu jumătate de gură) 
socotesc că tezaurul acela bine păzit e puterea vitalității matale în care, de 
s-ar cerceta cu de-amănuntul, s-ar găsi, în aliaj, o oarecare doză de voință 
chiar (îmi trebuie mult curaj s-o afirm après tout) pe care noi, «ei ce ținem 
la mata, ţi-am cere s-o speculezi cu mai mult folos. „Suferințele“ matale 
îmi pare că au multă, foarte multă înrudire ou acele ale plantei exotice trans- 
plantată în umezeală şi frig. Nu eşti al solului de aici, prietene, și nu eşti al 
mediului chiar, şi asta ţi-i o mare parte din „boală“. Cu ani în urmă 
a luptat tinereţea, dar vîrsta... pare a-și cere drepturile ei! Cum, nu te 
vezi niciodată, chiar niciodată ca o ultimă expresie a unei rase al cărei 
sînge s-a răsfiltrat prin timp? Exact ceea ce-ţi simte organismul în climat, 
trebuie să resimtă şi spiritul și sufletul matale în comerțul cu marele mediu 
în care trăieşti, care Însă nu-ţi seamănă, nu ţi se apropie şi stăvilit la toate 
stavilele unei producţii mai noi, mai puţin încercate, trebuie neapărat şi 
printr-un instinct să-ți stea departe chiar atunci cînd se apropie sau în apa- 
rentă numai se apropie mai mult. Mentalitatea matale e cu totul deosebită, 
are în ca două părți, afară de altele, care rar se îngăduie sau, de se întîm- 

plă, la alții, e imperceptibil chiar pentru ei. Să creadă cine poate că supe- 
rioritatea covârșitoare ar exclude vreo suferință creată de ea însuşi [sic], eu 
n-o pot crede și de ar fi să am într-o zi vreun rol într-un atare conflict, 
aş lua locul celui ce tinde și niciodată durerosul loc a celui ce descinde... 
Cît dă de lucru unei alte minţi și unui suflet un spirit şi o simţire aleasă şi ce 
sentiment necunoscut multora trebuie să aibă cel ce încearcă ori caută cu 
tot dinadinsul să se niveleze în mediu ! Cîteodată îmi reprezint pe acest din 
urmă ca pe slujbașul însărcinat să tragă sforile fantoșelor în teatru Guignol. 
Penibil rol şi searbădă slujbă stoarsă și de iluzii chiar! 

Și eu am încercat vag neaclimatarea în mediu și mai puţin în loc. 
Mă simţeam odată nebun atrasă spre Rusia (nu numai pentru că-i aspira- 
sem prin toți porii literatura ; era o altă atracţie curioasă de care nu mi-am 
dat seama decît tîrziu, vai! foarte tîrziu, alufel transplantarea n-ar fi fost 
prea grea !)-. Mata apoi parcă te-ai încumeta să inversezi ordinea şi legile 
naturii, parcă ai vrea să fie vîrful copacului mai stufos sau egal de stufos 
cu tulpina !... 

Mata ai ajuns la o culme, n-o simţi? N-o vezi în mata şi mai ales, 
ca într-o oglindă magică, nu te vezi şi nu te cauţi în alții? (Numai aşa te-ai 
putea vedea bine, de te-ai găsi numai !...) O! ai multă putere vitală şi, con- 
siderînd aceasta, viaţa ce-ţi faci e un păcat! 

La Varatic astă-vară, pe o bancă din pădure, vorbeau doi studenți ie- 
şeni de cursurile de la Universitate. Între altele i-am auzit spunînd: „Ibrăi- 
leanu are să vină de patru-cinci ori... — Îi bolnav, răspunse cellalt. Îmi 
venea să le strig: nu-i adevărat, nu-i bolnav! Ar fi aflat cine sînt și s-ar 
fi jenat poate: Am tăcut dar nu-ți închipui cum îmi sună în urechi cuvîn- 
tul „bolnav“, spus de alţii, pe cînd rostit de mata şi de ai matale îmi pare 
că alunecă pe lîngă ureche şi nu-i mai prind nici sunetul şi nici înţălesul 
chiar. Te-ai deprins cu ideea că eşti nervos, deprimat, bolnav, şi-mi pare că 
ai simţi un fel de jenă să spui că ai adormit într-o noapte mai devreme, că 
nu ești răcit şi să mărturisești că nu mai tremuri neficetat de frica micro- 
bilor. Sînt toate din afară de mata, au venit din lec, din mediu, din împre- 
jurări și le poţi alunga. Acestor artificialități, care cred eu că din cauzele 
de mai sus te-au copleșit, opune-le toată artificialitatea unei îngrijiri care 
se va sfirși, ca şi acestea, să fie inherentă [sic] organismului dacă nu întregii 
firi. Şi dacă conflictul ţi-ar istovi puterea de voință, Întărește-o cu toricul : 
obicei. Un psihiatru ar fi spus unui nervos: „Eşti bolnav de nervi pentru că 
vrei să fii, cînd nu te vei mai complace în starea asta, te vindeci“. Brut, 
crud, de necrezut aproape, totuşi în mare parte adevărat. 

Aminteşte-ţi, dar poate nu-mi vei fi luat seama, cât eram de depri- 
mată cu vreo 9—10 ani în urmă. De vedeam în juru-mi fiinţe bune, suflete 
duioase, ochi umezi, grija copiilor pe seama cuiva în care aș fi putut avea 
încredere poate că alunecam pe panta spre care mă ducea conflictul vieţii 
mele sufletești. Cînd mi-am dat bine seamă că aici puteam suferi, puteam 
plinge ca o fîntînă, puteam posti, existam pentru că voiam, dar puteam dis- 
pare fără a lăsa vreun gol, m-am înspăimântat gândindu-mă la copii — ştii 
doar — și atunci a fost o luptă aprigă între voință și starea mea. M-am 
îngrijit singură şi vezi? Biruinţa o suport greu pentru că aceasta, în luptă, 
a distrus o parte frumoasă din mine, dar văd bine că-i de folos altora şi 

cînd lumina asta pătrunde ceva mai departe, pînă-n fundul minții, simt o 
mulțumire şi-o mărturisesc. Mata, ca și mine, ai datoria să te îngrijeşti, să 
lupi şi... să te Învingi tot pe mata! pentru Maricica. Știu cît îți iubeşti 
copilul şi trebuie să te gîndeșşti la ceea ce i se petrece în sufletul plin întot- 
deauna de grija sănătății și a vieții matale. Fata are multă simțire şi face 
parte din ființele care, ca plantele agățătoare, se prind acolo unde simt un 
sprijin... E timpul cînd fetița trebuie să-şi vadă părinţii ca cei mai buni 
prieteni, cînd atmosfera ambiantă trebuie să-i fie caldă sau încălzită de 
elementele spiritului şi a simţirii părintești. Fetele au mult din partea tatălui 
ler aşa că nu vei avea de ghicit decît ceea ce prin rezerva impusă de starea 
matale și ocupaţii o vei îndemna să-ți tacă. Uită-te cum scrie fata (Își cer 
cuvîntul să nu-i spui că ţi-am trimis scrisoarea). Scrisorile ei toate sînt fru- 
moase şi mult simţite și în ele sună acelaşi laitmotiv: singurătatea. Mata, 
indispus ades, nu-ţi poţi apropia de ajuns copilul; mama ei, ocupată cu 
gospodăria și veșnic cu grija sănătăţii matale, nu mai poate da partea din 
viața ei care se cuvine copilului şi afară de asta îmi pare că Maricica are 
cu mata mai multă afinitate, cum și fata mea o are cu tatu-său. Ce se face 
acest suflet tînăr, avid de dragostea aceea ce se manifestă în cea mai simplă 
vorbă şi-n cel mai mic gest? Crezi oare că-i ajunge grija matale de explo- 
ziile din Chitila ? Crezi că-i ajunge paloarea feţii, slăbiciunea şi spaima prin 
care te-a trecut la boala ei? Aceste manifestări — nobile şi mari — sînt 
pentru altă vîrstă — le va înțălege şi le va simți profund după 5—6 ani. 
Acum trebuie să te aibă necontenit alături ; să-i vorbeşti, să-i spui, s-o dis- 
trezi, s-o plimbi, să aibă pentru mata, afară de dragoste, acea încredere ce-o 
capătă copiii în părinții care-i înțăleg. Altfel fata se va dispersa pe nesim- 
ţite aşa cum se revarsă prin iarbă un izvor de munte căruia albia îi e prea 
strimtă. Îşi va plasa bogăţia de sentimente aiurea, ca şi mine, acolo unde 
auzeam o vorbă bună şi prindeam un suris. E o sentimentală — o pling — 
și-i într-o vîrstă cînd sufletul, de nu se îmbolnăvește... se poate crispa pe 
veci. Aţi trimis-o, de mică, la teatru, biblioteca nu i-a fost deschisă numai 
la un raft, din împrejurări cu totul deosebite, i-aţi trezit imaginaţia și vi- 
sului ei i-aţi pus aripi... N-o lăsaţi acum în răspîntii de drumuri să-și aleagă 
singură calea sufletească... Are nevoie, are imperioasă nevoie de necontenite 
atenţii, de trainice noduri sufleteşti. 

Tartă-mă că ţi-am scris atît de larg asupra unei chestii la care-s foarte 
sigură că te-ai gîndit și primeşte sfatul cu toată prietenia cu care ţi-l trimit. 

Invitatia matale mi-a făcut, ca idee, nespusă mulţumire. Citind-o ştiam 
că nu voi putea răspunde. 1) i-am spus la începutul scrisorii: sînt supra- 
amărită de o chestie de care depinde viitorul fetei și zilele cînd voi trebui 
să mă odihnesc în jilț ori... din mila vreunui cunoscut, în vreun azil de 
babe! 2) Am enorm ide lucru; afară de literatură am douăzeci de lecții 
de clavir (ai fi crezut acum 9 ani că voi recăpăta energia asta ?). 3) Venind, 
mi-e frică să mu mi se întîmple ca întotdeauna. Gîndesc mult timp Înainte 
și mă bucur, ca un copil, de pelerinajul meu la lași. Sosesc, vă văd, mă 
bucur şi deodată-mi pare că pe mata te plictisesc și te găsești obligat să stai 
seara cu mine cînd ai avea ceva mai bun de făcut; că pe Lenţa o obosesc 
pentru că mă socotește „musafir“ şi că Maricica, deși ţine la mine şi eu 
la ea, după două vizite resimte ceea ce resimt şi eu ades cînd ies din pro- 

gramul zilelor uniforme. Stau acasă dar să știi că invitaţia prietenească cu- 
leasă din scrisoarea matale, bob cu bob, m-a mulțumit, 

V-am spus oare că Sandu a reuşit, mit Erfolz, la Praga și a ocupat 
unul din primele locuri între cele cinci puse la concurs. Acum am primit o 
scrisoare în care-mi spune că bătrinul Jarnik se va duce la locuința lui să 
vadă „de-i confortabil instalat“. E tare bun moșul Jarnik şi mai mult decît 
amabil. 

Aici În scrisoare trimit, pentru d-nul Topîrceanu, căci o va gusta, o 
cerere în căsătorie care întimplător mi-a căzut în mină. Awtentică. Cu bune 
şi prietenești salutări. 


C. Marino-Moscu 


Titi stă aici pînă-n martie, are un examen greu de preparat şi a so- 
cotit că-i mai nimerit, în iarnă, să-l prepare aici. O scrisoare răspuns la 
toate chestiile literare trimit tot azi la redacţie, pe adresa matale. 

Joi 27 octombrie 1921 
Domnule Ibrăileanu, 


Am isprăvit traducerea mai de mult dar, cum aflasem că n-a venit 
editurii autorizaţia autorilor sau a editurilor P. Nourriti, n-am trimis-o. 
Numele le las scrise în nemțeşte... așa cum erau şi în textul francez, deoa- 
rece jidovii noștri le pronunţă, în jargonul lor, cu totul altfel de cum sună 
în ebraică și cum sînt exact scrise în nemțeşte. Multe cuvinte sînt expli- 
cate de autori în text chiar, iar altele le-am explicat (ajutată de un talmu- 
dist) în josul paginii. Cred că traducerea e bună. Ilustrarea copertei se va 
face după o prealabilă înţălegere, de asemenea ne vom înțălege şi asupra 
episodului sau al tabloului ce trebuie ales. Cînd a fost Titi la Bucureşti, 
d-nul Pătrășcanu era de părere să se facă, de fiecare capitol, cîte o ilus- 
trație. În acest caz aş trebui să trimit lui Sandu cartea o dată cu toate indi- 
caţiile. Am scris mai de mult lui Tharaud, însă foarte scurt, cerîndu-i numai 
autorizaţia, tot pentru editură, şi condițiile în care am putea-o avea. 

Din Amintiri mai am vreo 10 publicaţii, de se vor parcela cum văd! 
Mai am în caietele de la redacţie şi aici. La Varatic ne înţălesesem altfel, 
cu totul altfel asupra publicării. Voiam să dau toată copilăria şi o bună 
parte din adolescenţă, asta reprezenta vreo 3—4 publicaţii mai lungi de 
31/„—4 foi fiecare. Apoi aş fi întrerupt definitiv în revistă ca să am restul 
inedit în volum. Aşa cum m-a fărămițat simipaticul meu coleg sînt aproape 
de distrugere. Istorisirea pierde colosal din interes şi chiar nu poate stîrni 
interesul cititorului de mai tîrziu. Se ţin minte, impresionează 3—4 pagini 
din care n-ar lipsi mult dim ceea ce poate aminti, dar o pagină şi jumătate 
de dialog sau o descriere izolată de corpul întreg nu se poate grava decît 
în minţile predispuse... Îţi mărturisesc, domnule Ibrăileanu, că m-a supărat 
parcelarea. Știu că fără a împieta se putea face altfel și era bine, frumos şi 
în interesul tuturor. Nu, îstorisirea — de vreți s-o mai publicați — de-i 
bună — nu trebuie întreruptă şi reluată după cîteva numere; trebuie pu- 

blicată în trei numere încă şi trebuie continuată apoi în volum. Dacă se 
poate face așa, rămîne încă mult, mult inedit (din care vei tăia fără să se 
simtă) rămîn părţile cele mi emoţionante, cele mai zguduitoare chiar și 
acestea iau, pe la sfîrşit, altă formă chiar, iau forma de roman. Sînt ta- 
blouri, portrete şi oglinzi sufleteşti altele decît acele pe care le cunoşti din 
caietele de pe masa de noapte... 

Nu-i necesar să trimit acum urmarea ; este la redacție manuscris şi ştiu 
eu că acela nu-i de tăiat. Cu volumul meu — povestea cu cocoşul roș — 
am să mă pling iar. Ai auzit şi mata solemnele promisiuni. Mi s-a scris pe 
la 25 sept. că s-a dat vol. la tipar la o tipografie unde, spune administrația 
editurii, se tipărea ciupit şi de unde au trebuit să ridice tot după ce se ti- 
părise prima coală (şpalt). Acum m-au mutat la tipografia „Poporul“ de 
unde — după o lună — de-abia mi se trimite de corectat șpaltul (aşa m-am 
înțăles) unei nuvele şi două schițe! Nu mă întreba, domnule Ibrăileanu, cum 
sînt culese !... Deşi după text (nu după manuscris) sînt mizerabil culese, cu 
litera pătată şi ciupită în nenumărate locuri. Crede-mă că atîta dezinteres e 
ofensător ; un dezinteres care, de nu-i chiar rea-voinţă, îi seamănă foarte 
mult. Am scris editurii de nenumărate ori şi foarte categoric că, de nu se 
poate scoate volumul în condițiuni bune, prefer să mă mut aiurea căci 
această carte nu suportă să fie pasabil executată ; cartea cere — în partea 
ei artistică — o execuţie absolut îngrijită — ceea ce nu pot bănui din tot 
ce văd pînă acum. Mata înțălegi că o execuţie slabă dăunează tuturor, dar 
în primul rând autorilor, nu-i așa? Ca să fim conştiincioşi, execuţia şi lan- 
sarea vol. va hotărî dacă și eu și Sandu vom persista în proiectele noastre 
de relații mai multe şi mai strînse cu editura V. r. Am și hotărit ca în 
comanda, verbală, ce i s-a făcut pentru Cu paloșul să fie tot atît de exact 
cum a fost editura cu apariția volumului meu. Cu amicale salutări. 

C. Marino-Moscu 


În rămășagul nostru ori am pierdut, ori am câştigat amindoi. Produc 
o colecţie de Revue des deux Mondes și de Revue Mondiale? în care isto- 
risirile, nuvelele mai lungi, romanele au o neîntreruptă urmare şi mata vii 
cu Revue de Paris 3. Ceea ce va face că atunci cînd ne vom întâlni la Iași 
vom plăti împreună o cutie de bomboane. Just? 


1 P, Nourrit, editorul cărții A l'ombre de la croix a fraților Tharaud. 
2 Revue des deux Mondes şi Revue Mondiale (vezi scrisoarea a XL-a, notele 2 şi 3. 
3 Revue de Paris (1829 ; director dr. Veron). 

29 octombrie 1921 


Domnule Ibrăileanu, 

lată ce primesc astăzi de la editură 1. Pe cît m-a nemulțumit depre- 
cierea lucrului, pe atît mi-i de mare satisfacția că am înţăles tot exact și din 
timp (o probă sînt rîndurile prevenitoare în care spun acum cîteva zile 
adm. edit. din București şi matale, în urmă, că în curînd wom trebui să 
încetăm orice comerţ cu edit. V. 7.). Dacă în angajamentele ce ne-am luat 

— verbal — unii față de alţii, angajamente care, după purtarea edit. față 
de mine în chestia cu vol, nu au nici o seriozitate și angajatul îşi poate 
permite o atît de langă libertate, îmi iau și eu, cu multă seninătate, pe aceea 
de a-mi face focul în trei zile cu manuscrisul-traducere. Își repet, domnule 
Ibrăileanu, ceea ce ţi-am spus astă-vară în două trei scrisori: „De veneai 
să-mi spui: «m-me M., te rugăm să traduci cartea asta pentru noi, vom 
avea grijă să-ți apară frumos volumul, ori te vom plăti cu vorbe bune» 
aș fi primit“ pentru că a scrie mă distrează şi-mi face mare plăcere. Dar 
cînd domnul P., provocat ide multe ori prin scrisorile adresate matale la 
Agapia şi prin acele ce i le-am scris de aici, — la o înţălegere pe hîrtie şi 
semnată nu răspunide încăpăţinat. Cînd nici măcar — ca o compensație — 
nu are nici cea mai mică grijă de volumul care urma să-l editeze și, fără 
o vorbă, îmi trimite 2.000 lei (care stau la bancă), cînd şi d-sa știe şi eu tot 
aşa de bine ştiu cum se plătesc toate traducerile și-n special acele comandate 
de editura V. r. chiar (fie ele cu preț fix sau cu atît la sută) găsesc, cum 
ţi-am spus mai sus, că-i o depreciere strigătoare a lucrului și nu trebuie 
să cauţi mult ca să vezi şi ofensa de a nu fi voit de loc să mai audă de 
chestia asta deși, repet, a fost de atîtea ori provocat. 

Planul de a traduce cartea făcut în chilia mea — (atunci cînd m-a 
întrebat cît cîştig pe lună cu piano) — mu putea fi doar socotit ca un angaja- 
ment, cînd eu nu știam ce am de lucru și de voi duce traducerea la sfîrşit. 
Am și persiflat suficient oferta pentru ca d-nul P. să înțăleagă bine că nu 
putea fi vorba. Era dar de datoria d-sale să mă întrebe — mai ales că era 
provocat — în ce condiții traduc? Apoi... era vorba cit câştig eu într-o 
lună ! Or, eu am lucrat mai mult (de trebuie să fac comerț de dugheană !). 
Nu mă importă de loc că Tharaud e plătit cu 10.000 lei (fie el chiar 
5.000!!!) pentru noi e mult, pentru el... sînt cîteva dejunuri bune în Rue 
de la Paix 2. 

Asta mi-a fost o lecţie bună. De aici înainte nu voi mai putea crede 
decît în făgăduinţa de literatură pe care o vei mai trimite mata la tipar. 
Te rog să mă înţelegi bine: Editura iputea să mă plătească mai puţin sau 
nimic dacă știa să se poarte frumos cu mine. Acum nu mai primesc nici O 
condiție, retrag volumul şi Sandu — dr-i vorba de astfel de angajamente 
verbale — nu se va mai ocupa cu ilustrarea cărților editurii. Salutări amicale 

C. Marino-Moscu 


Te rog anunță pe d-nul P. să-şi ridice banii de la bancă. Mulţumesc. 


1 Vezi nota 1 la scrisoarea a XLVI-a. Cartea poştală citată la acea dată era în 


plicul cu aceasta de faţă, 
2 Stradă din Paris. 

Domnule Ibrăileanu, 
Cred că n-am fost destul de explicită în scrisoarea din urmă relativă 
la ruperea oricăror relații cu editura V. r. Acest sfîrșit, trebuie să convii 

și mata, e bine hotărît de purtarea editurii (al d-nului Pătrăşcanu) şi nu-i 
o surpriză nici pentru mata cred. Am prevenit în nenumărate scrisori pe 
d-nul Clejan că nu înţăleg apariția volumului! ‘decît în condiții bune și am 
lăsar editurii libertatea să aleagă între cele două soluții: să tipărească vol: 
în timp hotărît și, repet, în condiții bune şi să-l lanseze larg, ori să-mi res- 
tituie materialul după atita așteptare care mi-a dăunat sub orice raport. Or, 
în urma tuturor „solemnelor“ promisiuni ale d-lui P., făcute și faţă de 
mata, mă pomenesc — cum am spus — tirziu de tot — cu un șpalt dezas- 
truos tipărit, cu litera pișcată, ştearsă și-n fine cu o vădită neglijenţă în 
tiparul fiecărui rînd. Am scris imediat domnului Clejan rugîndu-l să dis- 
pună ca să se înceteze tiparul și deszgustată de atîta manifestă rea-voinţă, cer 
cu insistenţă și în scrisoarea din urmă ca în zece altele să nu se mai tipărească, 
volumul. N-am primit de astă dată nici un răspuns, dar dosarul cu pro- 
misiunile editurii îl am de anul trecut şi pînă acum! Socoteşti mata că 
mai pot avea încredere (ba mai mult încă: mai pot avea curaj) să las vo- 
lumul în editura V. r.? Oare un volum trebuie numai tipărit și aruncat În 
vreun colț de librărie? Ştiu că editura care cheltuieşte, are interes să-l 
lanseze, dar tot atît de bine ştiu că același interes ar prezida tiparul, întoc- 
mirea etc. ; şi văzînd cum merge tot, de la chipul cum s-a primit, pînă la 
tipar, deocamdată îmi stirnește cea mai mare neîncredere pe cînd o capăt 
din ce în ce mai mult în alte perspective. Am cerut și cer şi prin mata 
insistent să mi se restituie materialul şi, dacă acesta nu-mi va parveni în 
termen de zece zile, voi fi forțată s-o fac într-un chip în care, din alte 
consideraţii și reflexe asupra lucrului, nu vreau să uzez precipitat. 

În ce priveşte traducerea, voi beneficia — cum ţi-am spus — de nese- 
riozitatea hotărîrilor, avind de parte-mu tot dreptul s-o fac. Domnul P. 
m-a întrebat, la Varatic, cât câștig cu piano într-o lună?! l-am spus: 
— Ciştig 2.000 lei. — Noi îți plătim cu 2.000 traducerea. Am ris în mine 
şi, ca să nu răspunid pe loc cum ar fi trebuit, m-am pus cu totul la adă- 
postul împrejurărilor, spunîndu-vă că mai înainte trebuie să văd cum voi 
traduce cartea, de voi isprăvi-o etc. i-am scms imediat matale, la Agapia, 
persiflînd „târgul din uliţa strimbă“ din Paşcani; cred că-ți aminteşti. A 
încercat domnul P. și cum ştiu tot atât de bine astăzi ca și atunci cît se 
plăteşte o traducere de 300 pag. bine făcută îmi pare că editura a nesocotit 
şi asta nu-mi convine. 

Te rog, domnule Ibrăileanu, să înțălegi și să reții nuanţa: Dacă edi- 
tura spunea: 1) „Dăm un premiu 'de 2.000 lei aceluia dintre colaboratorii 
revistei noastre care va traduce vol. X“, aş primi acum 2.000 lei. 2) Dacă 
în tot acest timp d-nul P. m-ar fi întrebat: „M-me M., ești mulțumită cu 
cît ţi-am propus, în treacăt, la mănăstire ?“, poate că aș fi primit. Dar nu 
primesc de loc chipul în care am fost cvasiangajată şi chipul în care mi 
s-au trimis banii. Ce-mi reprezintă traducerea asta? Vreo cinci săptămîni 
de distracţie și cheltuiala cîtorva texte. De-i vorba însă ca d-nul P. să 
uzeze și abuzeze de presupusa-mi nepricepere în materie, atunci prefer să 
ațiț foc cu manuscrisul şi-ţi jur că nu-mi pare rău. Ori aranjăm tot în chip 
prietenese — dar atunci sincer prietenesc — și la repetatele-mi scrisori mi 
se răspunde așa cum se uzitează între oameni, fie într-un fel, fie în altul 
(fie că poate edita, sau nu), ori sîntem autor și editor şi atunci e nevoie de 

tot procesul dintre aceştia la tipărirea unui volum sau la traducerea unei 
cărți. D-nul P. a găsit „avantajos“ să nu răspundă niciodată şi, între aces- 
tea, să aleagă altă cale — cam întortocheartă ce-i drept — care din primul 
rînd n-a convenit observației, judecății și la urma urmei gîndului meu de 
cîştig. Așa că d-nul P. nu va fi surprins găsind în purtarea mea — în ches- 
tia traducerii — ceva ce cam seamănă cu purtarea d-sale în aceea cu vo- 
lumul meu. Eram de altfel hotărită — chiar de nu surveneau aceste din urmă 
perturbări — să încetez orice „afaceri“ cu Editura și în încetarea asta în- 
țelegeam și pe Sandu pe care nu-l voi expune, rece, la toate nemulțumirile 
care le-am avut eu. Ca şi cu mine, cu S. n-a făcut d-nul P. nici o convenție 
serioasă. „Sînt provinciali și ei nu prea ştiu“, ori „sînt delicaţi și nu în- 
drăznesc !!“, Nu, lucrul, şi mai ales lucrul atît de frumos, trebuie stimat 
în valoarea lui; artistul se mulțumește cîteodată şi cu „vorbe“, dar... să 
le audă atunci, să fie mulțumit cînd își poate permite măcar de acestea, 
dar așa... mulțumesc ! 

Te las şi te rog, domnule Ibrăileanu, cu prima ocazie să scrii dom- 
nului P. hotărîrea mea cum şi rugămintea să-și ridice banii editurii de la 
banca unde i-a trimis. Cu multe mulțumiri și salutări prietenești 

C. Marino-Moscu 


3 Lor despre apariția volumului de nuvele Tulburea este vorba 

14 noiembrie '921 


Domnule Ibrăileanu, 

Ai înțăles just ce mi-a hotărît atitudinea în chestia Tharaud. Rămîn 
hotărită să rup orice „Înțălegeri“ cu editura. Este în tot o evidentă rea- 
voință care, la urma urmei, îmi dăunează sub orice raport. Că V. r. a tre- 
cut sau trece printr-o criză, o cred, dar au fost momente cînd nu existau 
piedici, cînd s-au scos volume înscrise în urma mea, cînd eu am fost anun- 
țată şi apoi... Nu s-a putut scoate volumul — indiferent cauzele, de ce nu 
mi s-a restituit textul? Poţi afla, poţi şti și poţi spune mata? E ridicol, 
la urma urmei, să aştept un an şi jumătate când altă editură, în condiții 
neaşteptate, vrea să-mi publice vol. Care consideraţie alta decît acea a 
prieteniei m-ar fi oprit pînă acum să ridic tot şi cu orice chip. Mata nu 
m-ai ajutat de loc în chestia asta şi-ţi spun drept, foarte drept, asta m-a 
atins. Eu nu pot veni la Iaşi; nu primesc nimic de la editură pînă nu se 
hotărăşte într-un chip cu volumul. Eu nu înţăleg să primesc adaosuri şi 
bacșișuri şi mata ştii foarte bine că dacă, cadînd unor alte sentimente, aș 
fi ridicat banii de la bancă, în ruptul capului n-aş mai primi surplusul... 
Înțălege-mă, domnule Ibrăileanu, eu nu-s rapace, eu nu-s negustoriță, eu nu 
mă tocmesc. Am ţinut Însă, cu pierderea mea, să-i arăt d-lui P. că l-am 
înțăles și, dacă am scris de aprecierea celorlalte traduceri, am făcut-o gîn- 
dindu-mă tot la intențiile d-lui P. Eu nu ştiam prețul traducerii romanului 
englezesc făcută de d-șoara M. V.1; ştiam doar de traducerea piesei Regele 
Lear? și de angajamentul lui Sanielevici 3 cu editura pentru traducerea ro- 

manului cu Lichtenberger. Cum dezinteresul, evidenta rea-voinţă şi preţul fà- 
ceau un snop, un tot, am scris. Nu, nu mata mi-ai promis 2.000 lei, mata 
ascultai tăcut, fumînd denicotinizate, pe cînd d-l P. se frămînta prin odaie 
şi, după ce-mi spusese că „mai am pe cineva“, căuta cu tot dinadinsul să 
mă facă să pricep că traducînd mă voi îmbogăți! ...Cînd mi-a spus că 
mai are pe cineva, m-am şi hotărît, în gînd, să refuz și proba mare stă în 
scrisoarea "care ţi-am trimis-o, a doua zi chiar, la Agapia, în care persiflam 
propunerea făcută în acel chip şi-ţi spuneam că voi traduce fără nici o con- 
diție, pentru mine. Mi-ai cerut s-o fac și asta m-a hotărît, nu faimoasele 
„condiții“, Am scris cu plăcere și cu gîndul că, de va fi bine și frumos, 
voi fi răsplătită în alt chip pe lingă un pre oarecare ce urma să se stabi- 
lească consecvent lucrului şi poate chiar valorii lui. Să mă crezi că sînt je- 
nată cînd atîta lume mă Întreabă „ce-i cu volumul 2“ Aşa că rămîne hotărît. 
Ori rupem și tăiem cu briciul orice relaţii editoriale și chiar literare, (dacă 
„interesele“ editurii din Bucureşti ar avea reflexe asupra jiteraturii de la 
lași), ori d-l P. îşi calcă pe suflet, dă hîrtie potmvită lucrării, are sau dă 
în grijă cartea unui priceput și accelerează tot ca pentru d-sa. Atunci vom 
scrie, pe hîrtie, condiţiile, data precisă a apariţiei vol., iar editura, care are 
tot interesul să lanseze cartea, o va face, sînt sigură, pînă aici a fost greu. 

În orice caz, domnule Ibrăileanu, te rog să pui capăt acestei poveşti. 
Cu amicale salutări, 


C. Marino 


În primul caz te rog să previi mata editura ca printr-o ocazie oare- 
care să ridice vol. Cu paloșul, care-i la Sandu. Adresa: Pan A. Mosku, 
Kamenicka 49/11, Praha VII (Cehoslovacia). Nu se poate trimite cu poşta, 
pachetele riscă de multe ori. 


1 Traducerea romanului englezesc făcută de domnișoara M. V. Nu știm la cine şi la 
ce se referă Constanţa Marino-Moscu. 

2 Regele Lear, tragedie în 5 acte şi 25 tablouri, de William Shakespeare, a fost tra- 
dus de Mărgărita Miller-Verghi și s-a editat în Bucureşti, Minerva, 1911. Domnișoara M. Y. 
va fi fiind Mărgărita Miller-Verghi şi Constanţa Marino-Moscu face o confuzie? (Vezi 
nota 1 de mai sus). 

3 Henric Samelevia nu a tradus nici un roman al lui André Lichtenberger (Scriitor 
francez — 1870—1940 —; a scris printre altele, romanele: La mort de Cortinthe (1900), 
Pere (1901), Le sang nouveau (1914), Biche (1920) erc.). 

4 Romanul Cu paloșul al lui Radu Rosetti a apărut, în editura „Viaţa românească”, 
în anul 1924 (3 volum”), la București. În revista Viaţa românească, XVI, 1924, nr. 8, 
august, p. 271—272, O. B.[otez] îi face o recenzie. 

21 noiembrie 1921 
Domnule Ibrăileanu, 


Am primit astăzi cîteva rînduri de la domnul Sevastos care-mi cere 
urmarea Amintirilor. În ultima scrisoare către mata îmi pare a fi fost, în 

chestia asta, destul de categorică. Sînt suprasăturată de purtarea incalifica- 
bilă a editurii în publ. volumului meu ilustrat. Nu mai am nici încredere 
nici curaj să reîncep ceea ce (trebuie să ştii mata) n-am tolerat cu o răbdare 
în care nu mă recunosc, decît dintr-o deosebită consideraţie şi alte senti- 
mente ce şi le păstrez matale, care erai oarecum amestecat în chestia vol., 
pentru că mata l-ai recomandat întreprinderii comerciale din Bucureşti. Ca 
să se termine echitabil cu apariţia acelui vol. şi pentru a accelera tot, ţi-am 
propus, domnule Ibrăileanu să mă substitui scurt, foarte scurt timp în 
comerțul cu d-nul P., să iei oarecum sub auspiciul matale tipărirea și mai 
cu seamă lansarea volumului 1. Considerînd şi după timpul trecut și după 
scrisori, vremea de cînd așteaptă acel biet volum să fie tipărit, — pe cînd 
altele — noi înscrise — apar în duzină și, considerind apoi chipul deosebit, 
unic în analele editoriale, în care a fost reținut ide editură (reținere care, 
trebuie să ştii mata, că mi-a dăunat şi material și moral mai ales), am în- 
trezărit, În cererea mea, oarecare drept, un drept care nu există în nici un 
text de lege dar al cărui legislator, nobil, e sufletul. Totuşi îţi mărturisesc 
foarte sincer: mi-a trebuit destul curaj ca să-ți propun după ce eu, ca 
colaboratoare a revistei, mă 'deprinsesem să nu mă bucur de nici un interes 
altul decît acel al publicului care m-a supracompensat şi de acel al altor 
oameni care și-au închipuit că-mi pot spune ce este fără a dăuna nimănui şi 
mai puţin încă literaturii ce se poate prevedea că voi face de aici înainte 
de voi trăi! Gîndul că fără nici o osteneală și fără vreo schimbare în 
viața zilnică și în acea sufletească ai putea patrona, auspicia și te-ai putea 
interesa pentru literatura mea, rezumînd tot la trei rînduri către domnul P., 
mi-a dat acel rar curaj să atac chestia asta. Aș fi aşteptat-o de la mata 
care ești bun și înțelegător, nu ca iprietină... O! Nu! ca colaboratoare nu- 
mai. (M-am deprins să nu amestec prietenia cu afacerile ; centralizarea asta 
ar fi greu de suportat și nici n-am prea ști unde sîntem!) La scrisoarea în 
care-ţi propuneam acest lucru n-am primit — fără surpriză — nici un răs- 
puns și crede-mă că nu reveneam dacă d-l Sevastos — care probabil n-a 
aflat nimic — nu-mi cerea urmarea din manuscris. Dacă publicațiile mele 
(vol. ilustrat, amintirile şi alte două volume pe care mai am să le revăd și 
să le corectez) pot avea sprijinul care-mi trebuie, care-i şi natural să-l aibă 
un autor de la revista la care scrie, voi lucra înainte, voi mai trimite două 
publicaţii de cîte 6—7 pag. una şi apoi în maximum trei luni — de voi 
trăi — voi scoate sau veţi scoate volumul. Iar de trebuie să mi se tăgă- 
duiască pentru a nu tăcea... și de trebuie să mai rămîn acelaşi glas în deşert, 
fug, fug domnule Ibrăileanu, fără să mă uit înapoi. Deci nu-i nici în inte- 
resul meu nici al altei edituri să mai public în revistă afară de n-rul care 
va apărea. Aveţi toată libertatea să alegeţi. Trebuie să știi mata că ceea 
ce-ţi cer nu-i numai să-mi iei grija momentană a tiparului, a lansării şi 
dezagramentul comunicaţiei mele cu d-nul P. Ca să scriu bine, frumos Ami 
trebuie, mi-i necesară manifestarea unui interes care ştiu eu bine că-l merit în 
literatura mea, dar de care — ca colaboratoare — o repet — nu m-am 
bucurat pentru că oricind a fost cerșit de mine și niciodată spontan. În 
toată perspicacitatea și subtilitatea matale ţi-a scăpat sau n-ai voit să-mi 
oferi acest preţios dar pe tava convingerii matale? Şi cît îi este de prețios. 
scump celui ce-i wine neașteptat! Din contra, am simțit perfect şi întot- 

deauna grija matale să nu-mi dai nas. De ce? Iată un lucru la care nu 
vreau să mă gîndesc, nu vreau să săp chiar ide aş găsi în fund o comoară 
de adevăr. O! de ctre ori am trimis revistei scrieri care, să zicem așa, aveau 
cel puţin o egală valoare literară cu anumite bucăţi ale altor autori. Vä- 
zut-am eu vreodată fruntea revistei? Chiar nici atunci cînd, în lipsă de 
ceva mai bun, n-rul ar fi început cu o poezie! Tot, tot, tot m-a descurajat 
imens i părăsirea clară, evidentă în chestia vol. ilustrat mi-a secat curajul 
de altădată. Convin și eu, știu chiar sigur, că natura nu mi-a dat talentul 
care-şi creează loc deosebit în spaţiu ca și pe revistă, dar... cînd o scriere e 
bună, rămîne bună, nu-i așa? Şi cînd o recunoşti şi mata chiar pînă a mi-o 
spune chiar în scris şi când şi alți pricepuți o recunosc ca şi mata, mă doare 
cînd mă văd ca o a șaptea roată la car ori, ca acum în urmă, cînd îmi 
văd publicaţia scizionată fără milă și fără să fiu întrebată chiar în porțiu- 
nea unde trebuie să fie continuitate. Ti-am spus eu matale odată că din viață 
nu pot tolera: dezinteresul sub forma lui impasibilitate, prostia și răutatea 
și din drumul mare — când întîlnesc vreuna din aceste ierburi rele — pre- 
fer să trec pe cărări. 

O! Cu nici un chip n-aș vrea să merg, cu vol. meu ilustrat, pe urma 
vol. amabilului şi bunului dr. M.2 a cărui carte se sprijină numai pe valoa- 
rea-i intrinsecă și-i fără ajutor „estetic“, cum spunea un autor. Îmi pare, 
domnule Ibrăileanu, că asta-i ultima spovedanie. Ori vrei să înțelegi cu su- 
fleiul și atunci tot indică să faci aşa cum te rog eu, ori de nu, Îmi iau 
catrafusele şi plec. Nu, nu amestec prietenia mea cu afacerile ! Prietenia şi re- 
cunoștința pentru manifestări prieteneșiui sînt inalterabile chiar de nu ne-am 
scrie, chiar ide nu ne-am mai vedea. De „acolo“ de la prietenia noastră în 
culoarea ei aleasă și pînă la masa cu hârtii... e cale lungă, cu multe drumuri. 
Dacă-i greu de realizat ceea ce-ţi cer, te rog fără înconjur să-mi scrii şi 
iar să-mi scrii dacă ai primi să scrii serios d-lui P. să înceteze jocul „de-a 
puia gaia“. Asta-i tot. 

Chiar acum am primit o probă de tipar şi probă de ilustrație! E 
simplu : oribil. Îşi aminteşti invitaţia d-rului Ureche să i se caute figura pe 
o pată neagră de ziar? Ei bine, așa-i. Una din ilustr. redusă la sfert şi 
cealaltă, o pată! Eu nu mai înțăleg nimic, zău nu. Aș vrea să întreb tele- 
grafic, pe d-nul P.: „De ce se ilustrează un volum 2 Dacă nu vor să facă 
lucru bun, de ce încep cînd am prevenit şi prin scrisori şi telegrafic că rău 
nu înţăleg să apar. Forma cărţii e bună, hirtia e potrivită pentru orice altă 
carte, dar nu pentru un vol. ilustrat! Astă-noapte pleacă Titi la Bucureşti 
să se înțăleagă ; ori prefer să ridice volumul căci nu vrea cu nici un chip 
d-l P. să apar aşa cum trebuie. Mai spune-mi, d-le Ibrăileanu, că sensibili- 
tatea Îmi va da mania persecuției! De ce n-a tipărit cu jumătate de an în 
urmă, de ce se dezinteresează și mai ales... de ce a căutat cu tot dinadinsul 
să paralizeze tot pînă după apariția altor și unor anumite volume? Acum 
cred că îmi va veni rîndul. Cum? Asta-i cu totul altceva!... Am răsturnat 
ziduri, am rupt bariere, am sfişiat perdele şi am ajuns, pînă la mata ca să-ţi 
spun tot ce cred şi tot ce simt. Poate că voi „muri săptămîna asta și mata 
nu ştiai încă pînă unde te înțălesesem. Cu prietenie. 

C. Marino 

. Lă - . v bă Y a y 
Ti-am scris că poate voi muri; să nu Crezi Câ-s bolnavă. Nu, am 
însă credința că peste puţin nu voi mai fi. Te rog să mă crezi, pe cinste, 
că nu insist de loc în soluția propusă. Am spus-a ca o singură posibilitate. 


1 în afară de recenzia la volumul Ada Lazu (vezi nota 1 la scrisoarea a X-a, nu 
s-a mai scris nimic în Viaţa românească, în faza ei ieșeană, despre Constanţa Marino-Moscu. 
2 Amabilul și bunul dr. M. este I. I. Mironescu. Volumul lui I. I. Mironescu, la 
care se referă Constanţa Marino-Moscu, este Într-un colț de rai şi a apărut în editura „Viața 


românească“, București, 1921. 

Luni, 6 februarie 1922 


Domnule Sevastos, 

Trimit alăturat o porție din Amintiri care trebuie publicată pentru ca 
alte două părți să se reliefeze una prin alta. Partea întiia e mai delicată 
şi a doua e necesar să-i urmeze. Aceste 40 pag. vor face just 6—7 de revistă. 

Am expediat traducerea! la Bucureşti. Cînd se va dezgheţa Moldova 
sper să vin şi eu la Iaşi. 

Salutări amicale și multe mulțumiri 


` 


C. Marino-Moscu 


1 Umbra crucii de J. şi J. Yharaud. 

13 februarie '922 


Domnule Ibrăileanu, 

În revolta justificată de atitudinea incalificabilă a lui Sadoveanu am 
răspuns Comitetului prin mata. Acelei revolte i-a urmat, în chip natural, 
o clipă de acalmie în care am avut putinţa să mă gîndesc și să prind bine 
firul acelei „bunăvoinţe“. Și astăzi, cnd pot vedea şi mai bine, cînd pot 
hotărî ce am ide făcut, îți scriu (deși din scrisoarea d-lui Sevastos văd că 
amestecul, în editură, e oarecum redus). Te știu, domnule Ibrăileanu, stîlpul 
cel mare al V. r- şi de aceea, socotind zvonurile care circulă asupra acestei 
societăţi, vin prietenește la mata să te rog să intervii cît de cît şi la timp 
mai ales în chestia asta pentru ca ea să nu înmulțească umbrele care s-au 
aglomerat grozav. 

Editura, neînțelegînd ultimu-mi gest atît de nepotrivit cu atitudinea 
acesteia (și care recunosc şi eu că prin excesiva-i delicateţe frizează pros- 
tia...) a socotit, și de data asta, absolut greşit că d-na M. va tolera tot. Ca 
să închid penibilul incident trecut, am făcut tot, tot ce s-a putut ca con- 
cesii : um contract fără dară şi fără nici un termen de execuţie bine stabilit. 
Am neglijat voit o sumă :de puncte, doar s-o isprăvi povestea... Credeam că 
în sfîrşit editura va aprecia. Aşa! Parcă toate viețuitoarele înțăleg... O fi 
socotit desigur atitudinea mea ca un capriciu sau, judecând după mentali- 

tatea d-lui P., ca o nepricepere în materie. Pentru asta, pentru şiragul de 
perle răspîndit unde nu trebuia, Îmi merit pedeapsa şi iat-o vine sub forma 
unei monumentale prostii, a unei inconştiențe sau a unei naivități voite care 
ascunde o intenţie demnă de sufletul rece al d-lui Sadoveanu. De toate 
amintirile ce mi le-a stîrnit şi cu deosebire demnă și de aproape înrudită 
cu raptul caietului meu de amintiri. M-am gîndit mult, am înlăturat cum 
trebuia tot păienjenişul în care-şi învăluie Sadoveanu intenţia și am văzut 
clar — cum văd că-i ziuă — tot, tot ce este! Se vede că nu-s încă de pe 
lumea asta căci mă cutremur de scirbă muntenească! Eu am lucrat tradu- 
cerea şi conştiincios și cu pricepere şi cu intenţie literară. O spun fără nici 
o modestie pentru că ştiu bine în ce chip am făcut-o. Am căutat să evit 
acea pesanteur care îneacă toate traducerile, am dat frazei o cadență şi o 
muzicalitate care lipseşte în multe locuri din orig. chiar; am ales cuvintele 
şi în sfârșit, înțălegînd bine spiritul limbii franceze, nu m-am depărtat de 
loc de idei, n-am scăpat o vorbă, dînd totuși frazei o turnură uşoară și sti- 
lizînd plăcut. Ce se mai cere, afară de asta, unei tnaduceri? Să n-aibă neo- 
logysme [sic]? Nu contest, vor fi cîteva, vor fi poate cuvinte trecute în 
limbă pe care urechea d-lui S., deprinsă cu alt limbaj, nu le-a tolerat? 
De ar fi fost să aleg între picanteriile de plumb din cronici şi cuvintele 
trecute în limbă n-aş fi ezitat nici un moment. Da, au fost expresii care, 
pur românește traduse, ar fi îngreuiat grozav şi care erau ca de acolo în 
turnura frazei mele. Cum nu vreau să las nimic melămurit, cerc să întrevăd 
şi posibilitatea îndoielilor d-sale asupra prozei mele româneşti propriu-zis. 
Ei bine, și aici ca în toate scrierile construcția frazei mele româneşti e aceeaşi 
și-i oarecum franțuzească fără a fi pe lîngă româneasca suprapusă a d-lui S. 
Asta-i limba mea, așa vorbesc eu, așa scriu şi-s înțăleasă şi nu se plînge 
nimene și limba mea place pentru că-i aceea a simțirii, a gîndului care se 
scurge prin condei. Înţălege asta id-l Sadoveanu ? Ştie că fiecare om are alt 
ritm în scris cum are alt ritm în mers, în gînd, în suflet. Nu, nu știe și de 
asta tot ce nu-i scris măcar pe aproape de felul lui nu poate fi bun; o ştiu 
de mult! Dacă citea Codreanu lucrarea sau vreun alt bun cunoscător al 
limbii franţuzeşti şi îşi făcea observațiile, mă închinam şi le primeam altfel 
oferite bineînțăles. Dar S. care nu mă poate traduce pe mine în Amintiri, 
S. să judece tnaducerea asta ? Dacă făcea o critică lui Vissarion, lui Sandu- 
Aldea şi altor scriitori din această manta, mă închinam pînă la pămînt, 
dar într-o traducere ca asta... s-a compromis, credeam că pricepe şi știe 
mai mult! 

Toate explicaţiile astea sînt pentru mata, domnule Ibrăileanu, eu știu 
perfect că tot se hotărise înainte de a se citi manuscrisul și nu m-aş mira 
de loc, dar de loc, dacă în acest „coup monté“ * piedestalul nu l-ar fi pus 
domnul Pătrășcanu, geniul meu cel rău şi geniul rău care va strica multor 
oameni... Aceasta a prins cu di S., care se ştie că nu de mult a suferit 
crize nervoase. Sede că S. n-a mai avut timp să se gândească la imposi- 
bilitatea acestei incursii, se vede că n-a avut loc, timp şi ldispoziție să mai 
întrebe şi pe alți oameni dacă în analele literaturii s-a mai scris sau se mai 
ştie că un autor ia lucrarea altuia și, fără să sufle o vorbă, se pune pe lucru 
pentru a-i strica celuilalt. De ce atunci să nu vină 6—7 scriitori la rînd 

care să-și apozeze şi numele şi proza! Dacă S. n-ar fi călcat un pas afară 
din Pașcani, dacă n-ar fi citit în viața lui o carte şi n-ar fi văzut decît 
rudele de la Săbăoani, nu i-aș ierta încă să facă așa prostie cum nu-i poate 
ierta orice om care gîndeşte cît de cît. Răutatea poate orbi, asta-i sigur. 
Oricât ar trăi de ascuns în carapacea d-sale, oricît ar mai avea de scris la 
romanul Str. Lăpușneanu! nu îi e doar atât de prinsă judecata încît să 
nu-și dea seama că ceea ce a încercat nu s-a făcut încă decît în urma cererii 
traducătorului sau cu consimțământul lui şi că prin această tentativă, inspi- 
rată de rele intenții, poate să-și atragă dezagramente care s-ar reflecta cu 
deosebire asupra editurii. Și dacă nu i-a plăcut ceva de ce nu a marcat, 
de ce nu mi-a atras atenţia, de ce n-a îndreptat singur după ce mi-ar fi 
cerut învoirea, de ce? De ce a trimis, pe furiş, manuscrisul la București cu 
menţiunea să fie „retușat“ de Rebreanu. Ce amestec poate avea Rebreanu 
— pe care-l stimez ca autor — în literatura şi lucrarea mea? Da, acest 
amestec nu are decît un înțăles: Rebreanu nu-i un autor de neglijat. V. r. 
vrea să-l menţină cu orice chip şi nemulțumindu-se cu „trimiterile“ sale face 
din lucrarea mea un Casso? Să ştie editura că-i cu noduri şi Rebreanu va 
vedea şi... scapă. 

Te rog, domnule Ibrăileanu, şi te rog foarte serios să intervii la Bucu- 
reşti să mi se restituie cele 7 caiete de traducere dacă nu-s socotite bune. 
Iar dacă, după cum a opinat Comitetul de la Iaşi, sînt bune de tipărit, 
să previi mata, la timp, ca să mă dispensez de orice amestec și nu primesc 
nici o virgulă străină. De altfel — pentru că mă învârt în atîta nesiguranță 
şi fălsărie — vreau să recitesc ori singură, ori în comitet lucrarea Umbra 
crucii. Cum mai pot fi eu sigură acum de ce conţin paginile mele!! Dacă 
nu-s publicabile, să mi se trimită înapoi şi cu aceasta în mînă voi urmări, 
cu un anumit scop, orice traducere ar apare. Pot să n-am suspiciune cînd se 
procedează aşa şi când, din nenorocire, mai sînt și precedente? Mai am 
aici primul manuscris al traducerii după care voi controla pe cel ce se 
plimbă, din care se taie, se spînzură, se denaturează şi eu... aş fi chemată 
să iscălesc o lucrare mutilată astfel ? Ori editura din Bucur. a contat că aș 
facilita extraordinar un alt lucru? Primind să semnez lucrarea „retușată“ 
aş fi exact atît de naivă cît a fost S. grăbindu-se să ia pripita hotărire care 
a dezvăluit intenții. Se vede că ţine să apărem totuşi în fața juriului pe care 
nu l-am văzut atunci numai pentru că s-a grăbit să restituie caietul. Fi 
bine, de data asta nu mai merge așa. C'est ignobile! Așa strigă tot în mine 
în urma acestei mizerii. Te rog dar, domnule Ibrăileanu, intervino imediat 
pentru ca exasperarea mea să nu se traducă în fapte. Ori nu se publică lu- 
crarea, ori se publică fără nici o retușă şi nu se publică necitită ide mine. 
Salutări, 

C. Marino-Moscu 


1 Strada Lăpuşneanu s-a tipărit în volum la Iaşi în anul 1921. 


* Lovitură premeditată. 

55 
Mănăstirea Varatic, 18.X.'927 

Domnule Ibrăileanu, 

Vin cu o rugăminte. Văru-meu, Liviu Marian, îmi scrie astăzi că e 
vorba să candideze pentru o catedră de limba română [...] şi că, la reuşita 
acestei candidaturi mata, înainte de oricine, ai avea cuvîntul. Îmi mai spune 
că el, prin lucrări în materie, doctorat și vechime ar avea întrunite toate 
drepturile ce se cer. Acest fapt singur mi-a suggerat [sic] gîndul şi mă în- 
deamnă să-ţi atrag atenția asupra lui, fără a insista în rugămintea mea. 
Scriu şi adresez la redacţie pentru că am uitat adresa „proprietăţii“. Cu 
această ocazie îți comunic, domnule Ibrăileanu, că am dat de un fir încurcat 
care ar duce poate la Albumul literar !. Un bibliofil — maniac — [...] ar 
putea avea cartea. Acest fir mi l-a dat domnul Zirra2, directorul Conser- 
vatorului, la ultima lui vizită la Varatic. Aştept acum să-mi dea adresa 
pe care i-am cerut-o de curînd. 

La Varatic sînt zile de primăvară ; e cald, soare şi cu culorii [sic] de 
care nu se pot bucura, vara, cei mai fideli vilegiaturişti și iubitori de na- 
tură. După ce a fost Lenţa la mine, am vrut să vin şi eu la Agapia, contînd 
că veţi amina plecarea. Mi s-a răspuns însă, la telefon, că eraţi plecați de 
două zile. V-aţi mutat în proprietate? Cum vă pare schimbarea? Maricica 
a reușit să se înnegrească la mare? I-a făcut bine plaja ? Copiii mei stat în 
ajunul plecării din Varatic și din țară, cred. Gîndul mă cam îngheață și 
caut, cum pot, să nu-i dau importanță, dar nu reușesc. Nu știu de ce, în 
acest an, aştept cu grijă singurătatea din iarnă, deşi am luat toate măsurile 
s-o populez cu vizite, cărți, scris și plimbări lungi cu căruța silvicului, care 
zice că „trebuie plimbaţi caii“. Am comandat un fotoliu laaarg, ceai mi-au 
trimis Zirrii, lemne sînt multe în pădure şi soba cea nouă îmi mută gîndul 
la baia turcească. Rău aţi făcut că n-aţi primit invitaţia mea la Varatic. 
Otilia Cazimir și d-nul Topîrceanu au spus că vor reveni (o probă că nu 
s-au plictisit). S-ar putea să vin la Iaşi, în iarna asta. Mă cheamă Liviu 
insistent[...] ca să mai ascult concerte și să văd teatru. Trecînd prin Iași, 
îmi voi aminti de pelerinajele mele de altădată. La Crăciun are să vină 
familia Sturdza la mine și la Agapia va sta familia Zirra. Ce păcat că mi 
s-a luat clavirul ; aș fi avut şi teatru și muzică bună la Varatic. Așteaptă 
factorul să termin scrisoarea. O închid cu toate gindurile mele bune pentru 
Lenţa şi Maricica și matale bune salutări., 

Constanța Marino Moscu 


1 Albumul literar, de fapt: Album științific şi literar, Bucureşti, 9 februarie 1847 — 
martie 1847, săptămînal. Redactor: C. N. Brăiloiu. Editat de C. A. Rosetti şi Vinterhal- 
der. (După cum spune M. Eminescu într-o notă la finele exemplarului revistei Propăşirea 
de la Biblioteca centrală universitară „M. Eminescu“ din Iaşi, Albumul științific şi literar 
ar fi fost o continuare a Propăţirii), 

2 Al. |. Zirra (1884—1946), compozitor român, fost profesor de armonie și director 
al Conservatorului din Iași (de la 1907). Culegător de folclor muzical și autor al unui 
Tratat de armonie, Craiova, 1928 şi a mai multor opere, printre care: Alexandru Lăpușneanu. 

Simbătă, 26.X1'927 
M-rea Vararic 


Domnule Ibrăileanu, nu te bucura prea tare cum nici eu nu îndrăz- 
nesc încă să mă bucur; d-na Zirra îmi scrie că ar fi găsit Albumul lit. 1 
cu poezia care te interesează atît de mult. Încă o dată, nu te bucura pînă-n 
fund, pînă nu vei avea-o. Mie nu-mi vine să cred că aș fi avut și eu o dată 
noroc să se întîmple ceva, aşa cum doream. De altfel iată ce-mi scrie d-na 
Zirra 2. Alwceva, care să te intereseze, n-am de spus şi termin salutindu-te 
prietenește, Ă 
Constanța Marino Moscu 


1 Nu ştim ce poezie din Albumul ştiinţific şi literar îl interesa pe G. Ibrăileanu, dar 
im anul I, 1847, nr. 1, 9 februarie, p. 6 este o poezie: Sburătorul, semnată V. A.[lecsandri]. 
În nr. 2, 16 februarie, p. 14—15 este publicată poezia: Ucigaşul fără voie, de Gr. A[lexan- 
drescu], la p. 15 o altă poezie nesemnată : La o mască, 

2 într-adevăr, scrisoarea d-nei Eliza Zirra, trunchiată, se află în același plic cu 
aceasta de faţă şi conţine aceeași informaţie, ca şi a Constanţei Marino-Moscu. 

Mănăstirea Varatic, 18.17928 


Domnule Ibrăileanu, fără să-mi pot explica îndeajuns un proces al 
simţirii mele, de cîte ori m-am gîndit în timpul din urmă la ceea ce vreau 
să-ți scriu astăzi, nu mi-am amintit de timpul ide cînd ne cunoaștem; de 
sentimentele bune ce mi-ai arătat, în tot interesul ce puneai în conducerea 
literaturii mele, de grija ce aveai să mă stimulezi la lucru bun, de imparția- 
litatea care, într-un moment, a pus peste toate un colț de umbră și de re- 
pretul meu... Nu m-am gîndit — pentru că nu m-am putut gîndi — decît la 
o clipă, smulsă unui moment dintr-o zi. Mi-am aminut, domnule Ibrăileanu, 
de clipa aceea cînd, la Buzău, mi-ai spus cu un accent pe care nu ţi-l 
surprinsesem pînă atunci: „Madame Moscu, sînt abătut. Aș vrea să mă 
plimb în pădure. Știi ce? Hai să ne plimbăm de cinci lei“. Singură amin- 
tirea asta a făcut să se îndepărteze amintirea, mai vagă, ce-o puneai osten- 
tativ între critic şi colaborator şi a adus iar, peste colțul de umbră, lumina 
caldă a prieteniei care mi-a spus-o gîndul spontan mai bine şi mai mult ca 
orişicare alte manifestări. Și amintirea asta, ca și piramidele de prăjituri, ca 
și grija matale şi a Lenţei să-mi daţi la masă tot ce-mi plăcea, mă îndeamnă 
astăzi să-ți scriu, să-ţi spun şi să te rog prietenește ceva ce, considerind 
celelalte relaţii, nu m-aş Încumeta poate să încerc. Ştii bine, deși nu m-ai 
întrebat astă-vară, că scriu, de un an, cartea amintirilor mele 1. Mata, prin 
purtarea matale cu mult înţeles, m-ai învăţat să nu dau la lumină ceva în- 
doielnic. Or criteriul judecății mele, în lucrarea asta, e unul singur: Am 
scris așa cum am simţit şi n-am scris decît ceea ce am observat şi am simţit, 
agrementind se înțelege lucrarea mea cu descrieri de mediu și alte garnituri 
literare indispensabile pentru a-i da formă şi contur. Dar... de aici pînă la 

aceea ce aș vrea să fie, pînă la ceea ce trebuie să fie o lucrare în acest gen 
e o distanță pe care eu numai în spațiu aș putea-o măsura și în care, în 
șelegi mata, e situată arta de a reda. Şi judecata și simțul matale estetic, 
artistic, cum să-i zici? o vor vedea de este în chip mai mult decît indu- 
bitabil. 

Acum glanez lucrarea şi zău că aş face-o cu mai multă răbdare, cu 
mai multă băgare de seamă, cu mai mult interes chiar, dacă aş ști că pri- 
mești să-ți citesc aceste pag. Ştii, ţi-am spus odată mi se pare, că eu nu pot 
trăi decît retrospectiv sau în viitor. În acest scop chiar am nevoie de gîn- 
dul acesta ca ide un element care ar ajuta mult lucrului meu. Că această 
lectură s-ar face peste scurt timp, în primăvară sau mai tirziu mi-e perfect 
indiferent ; gîndul singur îmi va colora cerneala și condeiului îi va pune 
aripi. Nu vreau, cu nici un chip, să te deranjez, domnule Ibrăileanu, nu 
vreau să-ţi iau din timpul atît de preţios şi, de n-aș şti că ai momente pe 
care le dăruieşti altora; cu toată dorința mea de mai sus n-aş încerca. 
Aştept de la mata câteva rînduri în care te rog ca, fără pic de menajament, 
fără umbra unei rezerve, să-mi spui prietenește dacă lucrul te interesează ; 
aş simţi altfel o jenă care m-ar paraliza. 

Aş vrea să-ți adresez scrisoarea asta acasă. Redacţia îi dă parfum de 
colaborator (și nu-l vreau...), dar tot astăzi am absenţe. Am uitat complet 
şi strada și n-rul casei și nu vreau să dau de lucru poştaşilor din Iaşi. 

Am scris Lenţei atunci, îndată după ce ţi-am scris şi matale, în privința 
publicării cîtorva fragmente. Nu mi-a răspuns. Mi-am închipuit că mutarea 
şi tot cortegiul ei au împiedicat-o. Să-i spui, domnule Ibrăileanu, că ursoaica 
de la Varatic îşi conservă simţirea în ozon. Amiciţii și gînduri bune Maricicăi 
şi Lenţei și matale rugămintea să mă ierți dacă te-am deranjat sau dacă, în- 
tr-o clipă numai, ți-aş da embarras cu propunerea mea. Amiciții. 

Constanța Marino-Moscu 


1 Tot la Amintirile Caterinei State se referă, dar, probabil, are în vedere editarea în 
volum (care nu s-a mai realizat) a acestei scrieri. 

Mănăstirea Varatic, 14.117928 


Domnule profesor şi detașat prieten, 

Îţi închipui oare la ce atribuiam îndelungata matale tăcere? La două 
cauze și singurele care te-ar fi putut îndemna să taci. 1) La lipsa protoco- 
lului din precedenta. 2) La dezinteresul cu care ai fi primit, poate, propu- 
nerea mea. Nu spune că n-am dreptate; ea e palpabilă aproape. Mata, în 
toată prietenia — care-i drept că mi-ai manifestat — ai pus oricînd un fel 
de barieră şi care era cu atît mai perceptibilă cu cît n-o stabilise firea matale, 
ci numai voința de a păstra o distanţă pe care sentimentele mele chiar n-ar fi 
încercat s-o parcurgă. Am avut apoi astă-vară expresia voită a unui jucat 
dezinteres când, ştiind că reâncepusem să scriu atît de bine te-ai ferit să mă 
întrebi ori să-mi vorbeşti ceva în acest senz... E oare logic ce spun? Am en 
sau nu dreptate ?... (Ce folos că mi-o găseşti în multe împrejurări dacă nu 

mi-o spui 2...) Dacă aș avea cea mai mică grijă că nu mă înţelegi, crede-mă, 
prietene, că nu ţi-aș scrie atît de prietenește şi atît de liber. Dar... nu mai 
sînt colaboratoare a revistei şi nu-mi mai pot „lua nas“ ; aşadar acele „ac- 
cesorii“ ale relaţiilor literare dispar în acest caz lăsînd în urmă bune, curate 
şi netede sentimente de prietenie pe care barierele — de carton — le um- 
breau. Sînt mulţumită că tot aşa consideri şi mata lucrul (dovadă scrisorica 
de ieri, mică și strinsă într-un plicuşor scos parcă din pălămida lăzii — par- 
fumată cu sulfină — a unei maici amorezate). Și totuşi e © „scrisoare“ din 
acelea ce, în prietenie, mulțumesc, fac bine şi restring inelele lanţului unor alese 
sentimente. Numai aşa ai putut răspunde motivului care m-a îndemnat să-ţi 
propun lectura Amintirilor t și îți mulţumesc foarte mult. Desigur că nu sînt 
grăbită — cele două vol. vor apare tirziu în toamnă? — (pari a fi oare- 
cum jenat să mă amâni). Crede-mă că prevăzusem și de aceea tot eu am ho- 
tărit, mai dinainte, „pe la vară“, de vom trăi, cum zici mata. Și, zău, nu ţi-a 
fost grijă că întrebările din scrisorică, atît de prietenos formulate, şi care 
dau libertatea unor tor atît de prietenoase răspunsuri, vor umfla plicușorul 
mic și îngălbenit, nu ? Desigur că nu. E o frumoasă armonie, căutată parcă, 
simbolică chiar, între plicul cu aspect vechi, cu cerneală ștearsă — ca de 
vreme — şi amintirile bune de cînd ne-am cunoscut. Şi-i de mult. Și vrei 
să ştii cum am „petrecut“ iarna? Nici nu-ți închipui cu cîtă plăcere își 
spun cînd mă gîndesc cît de bine înşelegi tot. (Ce mare, ce neasemuit bun e 
comerțul epistolar cu ființele care înțeleg just orice cuvînt, să fiu neurolog 
l-aș prescrie melancolicilor.) Nu mă refer la scrisoarea asta, nici la altele în 
viitor; nu mă refer la nici una din scrisorile mele și mă gîndesc numai la 
acele ce pot schimba unii oameni. Nici nu ştiu cînd a trecut iarna l... Aș vrea 
să opresc ceasul; dar toaca... toaca ceea... tot îmi spune, în ritm diferit nu- 
mai, că a mai trecut o zi... Programul vieții mele, la Varatic, e acelaşi, dar 
în fiecare zi îmi pare nou. O scrisoare — fie ea chiar comprimată și conden- 
sată într-o scrisorică —, un cer frumos, o lectură interesantă schimbă, de 
la o zi la alta, uniformitatea aparentă a vieții mele (de care toți cei ce mă 
cunosc, tot În aparență, mă pling. Mă scol de obicei la 5 dimineaţa și maica 
— dresată după doi ani de aceeaşi slujbă — lunecă în odaie cu tablaua pe 
care e oricînd o ceașcă mare cu cafea turcească, după care fumez trei-patru 
țigări la rînd uitndu-mă în tavan şi gindind la atte şi atâte lucruri. Citesc, 
la lumina lămpii, Revue de Paris, din Conferencia şi mă uit la ilustrațiile din 
Die Woche3. La 7 mă scol și, în nedumerirea maicii, exprimată de două 
ierni în capăt în fel și chip, dau ușile şi ferestrele de perete... „Vai di mini! 
mare rîsipă di lemne mai faci mata!“ (Asta o aud, cu mici variații de 
cuvinte, în fiecare zi.) După baie și cafeaua cu lapte, după ce tot ozonul, 
cît poate intra, umple camera, închid uși și ferestre ca să încep a înnegri 
foi rupte dintr-un text. (De cînd nu m-ai întrebat nimic, mi-i rușine să spun 
cuvântul „scriu“. Vezi ce faci?) Şi-i cald în chilie şi linişte mare în jurul 
meu. În unele din aceste momente am sentimentul unei păci cu mine şi cu 
toată omenirea, cu Viaţa toată chiar. În două trei rînduri m-am surprins vor- 
bind singură și zicînd: „o! ce bine-i'la Varatic!“ În liniştea asta desăvîrşită 
aud numai din cînd în cînd croncănitul ciorilor de pe crucile bisercii Sf. loan 
şi rareori un glas surd în depărtare: „gaaz, gaaaaz hai la gttaz!“ La 12 de. 
junez oricând fără poftă şi alerg înaintea poștei pînă dincolo de pădurea de 

argint ori pînă-n dealul Ciorii. Cînd sînt „zile bune“ (așa le zic eu acelora 
ce-mi aduc scrisori) mă reîntorc, comand o „ceașcă mare“, îmi pun un pa- 
chet de ţigări alături, citesc şi recitesc scrisorile, fumez, sînt bine dispusă şi 
dacă pe geam vine soarele şi-mi luminează colțul mesei pe care scriu atunci 
îmi parfumez batista, încui portița și rup din text un maldăr ide foi. Am 
cunoscut în toamna asta, aici la Varatic, o fiinţă rară, o alcătuire inte- 
resantă şi, în orice caz, produsul acelui timp. O fată foarte inteligentă, 
de-o sensibilitate maladivă, lde o bunătate care întrece închipuirea. Ca 
să-ți închipui din ce pastă e, am să-ţi spun că idoi din fraţii ei s-au omorît 
„din dragoste“, că amindoi erau muzicanți şi pictori, că unul din distracţie 
a plecat într-o zi cu trenul care-l ducea spre iubita lui pe cînd biletul îi 
era luat spre altă destinație; că fata asta plinge sub impresia ce-i dă frumu- 
sețea naturii şi că renunțind la o slujbă bine plătită în Bucureşti, a rămas în 
iarna asta aici pentru că, Într-o zi, a auzit pe mamă-sa zicînd: „Cine ştie, 
Aglăiţă, de-oi mai trăi pînă la anul“. D-ra Vasiliu e sănătoasă fiziceşte (îţi în- 
chipui că, altfel, cu tot interesul ce-mi stîrnesc asemene naturi, m-aș feri). 
Ea face parte din programul zilelor mele; vine în fiecare zi, spre seară, şi 
stă pînă la vremea mesei. Vorbeşte foarte elegant și-i o ființă subţiată nu de 
mediu, dar de natură. Citeodată, mai rar anul ăsta decît anul trecut, vine și 
cîte o babă căreia îi dau ceai cu rom turnat „din greșeală“ și care-mi spune : 
„Şi pi atunci, pi când era stariţ la Mănăstirea Neamţului X.“ Asta-i „data“ 
cu care am observat că-și încep multe istotisirile vieţii. Unele spun viu, fru- 
mos, interesant, cu dar chiar şi-mi pare rău că n-am adunat pe hîrtie tot 
ce-am auzit pînă acum. Dar... Ce-ar zice I.P.S-S.? Apoi sînt întîmplări lo- 
cale și, scoase din mediu, n-au sens. 

Am fost la Bucureşti unde por spune că am trăit cîteva zile bune pe 
care, après tout, ştiu că am meritat să le trăiesc. Adinat a avut un neaș- 
teptat succes. Critica, chiar şi aceea a criticilor modernişti (v. Adev. ùt.), a 
spus mai bine decît ne aşteptam. A vîndut în cîteva zile 3/4 din expoziţie. 
Aprecierile pictorilor cuminţi — a celor reputați mai buni — sînt că fata 
asta ar avea „mai mult decît talent“. Au hotărtt-o în unanimitate gravurii. 
Am fost invitată să citesc, la Ateneul lorga, vreuna din schițele publicate 
în Ad. lit. 5. Sorana Ţopa€ a citit săptămîna trecută La pîndă?, care a plă- 
cut, după cum spunea profesorul Grigorescu, președintele Ateneului *. 

Domnul Sevastos, amabil ca oricînd, mi-a înlesnit să citesc piesa, care 
o știi, Soranei Țopa şi soților Blazian 8. Ei sînt de părere că e bine con- 
struită, că acţiunea e sigur condusă, dialogul ireproșabil şi limba frumoasă. 
S. Ţopa mi-a cerut, de vreau, să-mi joace ea piesa, să dramatizez câteva 
scene. Făcusem din eroină o învinsă a firii ei însăşi și S. Topa cere să fie 
o învinsă a împrejurărilor. Cum am prezentat-o eu e absolut nordică ; dacă-i 
pun revoltele delirante ale timidului exasperat şi comprimat pînă într-un 
moment, atunci occidentalizez. Voi vedea. 

Da, mult şi bine şi iute am uitat că toate astea... La Bucureşti am 
cunoscut pe Brătescu-Voinești care mi-a spus că citește „cu interes şi cu 
plăcere deosebită“ Amintirile Caterinei State ?. A fost la expoziţia Nuţei 1 


* (A spus mai mult dar... nu-ţi pot repeta.) (Nota Constanţei Marino-Moscu.). 

£ 
şi apoi s-a dus la Adevărul unde şi-a spus impresiile d-lui Sevastos. Acesta 
la rândul lui, mi le-a repetat ca să-mi facă plăcere. N-am fost nici la teatru, 
nici la concerte, nici la cinema măcar. Reţinută în sală, lîngă fată, de la 
9—11 şi de la 3—81/2, de-abia aveam timp să mâncăm și să mă odih- 
nesc de schimbarea vieţii și de emoțiile ce le-am avut. M-am întors alal- 
tăieri și încă am. obsesia clocotului vieţii din Bucureşti. 

Lenţei, dacă n-a primit scrisoarea mea și de asta nu mi-a răspuns, am 
să-i scriu iar. Aş vrea s-o fac chiar acum, dar un răspuns cerut în grabă 
de Nuţa mă forțează să amîn pe altă seară, ceea ce, în mersul poştei Va- 
ratic-Neamţ, presupune alte trei zile de interval. De aceea nici să nu-i spui 
Lenţei că i-ai luat înainte. Scrisoarea asta e doar un răspuns și eu am 
rigidiul principiu (moştenit de la o memţoaică, trebuie să mărturisesc) să 
răspund în decurs de trei zile. Principiul se topește ades în plăcerea ce-mi 
fac să răspund după o zi sau chiar imediat. Vezi, domnule Ibrăileanu, cînd 
pot scrie aşa cum ţi-am scris astăzi simt o mare mulțumire. Cuvîntul stre- 
curat prin ideea cenzurii ce-o impun unele împrejurări, ecoul de dincolo 
de „barieră“ n-are sens. 

Şi acum mă închin cu adîncă plecăciune şi cu multe mulțumiri pentru 
perspectiva amenințătoare în care primeşti să-ţi încerci răbdarea. 

C. Marino-Moscu 


1 Amintirile nu au mai apărut în volum. 

2 Cele două volume sînt de fapt unul singur: Zăclii în noapte. Vezi nota 3 la scri- 
soarea a XXXVI-a. 

3 Conferencia? şi Die Woche. Die Woche = Săptămina a început să apară în anul 
1896 și publica literatură şi articole de popularizare relative la mișcarea literară şi artis- 
tică mondială. 

4 Adina Moscu, fata Constanţei Marino-Moscu. Pictor și grafician. 

5 Constanţa  Marino-Moscu a publicat în Adevărul literar şi artistic următoarele 
schițe : Artistul, în anul IX, 1930, nr. 482, 2 martie, p. 5, col. 2—3; Cow Alecu, XIV, 
1935, nr. 743, 3 martie, p. 6, col. 3—5; IX, 1928, nr. 410, 14 octombrie, p. 3, col. 1—3, 
schița : Cum mi-am petrecut vacanța; VIII, 1927, nr. 340, 12 iunie, p. 1, col. 3—4 şi 
p- 2, col. 1—3, schița: De Crăciun... ; apoi schița: Din sara ceea de Crăciun în XII, 1933, 
nr. 681, p. 3, col. 6—7 şi p. 4, col. 1; Factor rural, în IX, 1928, nr. 407, 29 septembrie, 
p. 3, col. 1—2 ; Fantezia în fa de Chopin, în XVIII, 1937, nr. 877, 26 septembrie, p. 8, 
col. 3—4; Frumuseţe, în XI, 1930, nr. 518, 9 noiembrie, p. 5, col. 2—3; Ilie Kăcoare, 
în XIII, 1934, nr. 698, 22 aprilie, p. 5, col. 1—2 ; Ion groază... XV, 1936, nr. 808, 31 mai, 
p. 4, col. 1—7 ; Jurămintul lui Katz, XVIII, 1937, nr. 879, 10 octombrie, p. 10, col. 2—3 ; 
La pindă, VII, 1927, nr. 347, 31 iulie, p. 1, col. 3—4 și p. 2, col. 1—2; La spovedanie, 
IX, 1928, nr. 386, 29 aprilie, p. 5, col. 3—4; Minunea de la Bogoslov, IX, 1928, nr. 3%, 
8 iulie, p. 4, col. 2—3; Năzuinţi, XIV, 1935, nr. 736, 13 ianuarie, p. 3, col. 6—7 şi p. 4 
col. 1—2; Paşaportul, XIV, 1935, nr. 752, 5 mai, p. 1, col. 6—7 și p. 2, col. 1—2; Pentru 
biserică... VIII, 1927, nr. 361, 6 noiembrie, p. 5, col. 3—4; Pungașul, IX, 1928, nr, 450, 
21 iulie, p. 1, col. 3—4 şi p. 6, col. 1; Rădăcini, IX, 1929, nr. 472, 22 decembrie, p. 3, 
col. 3—4 şi p. 4, col. 1; Scrisoare din mănăstire. Rişchitorul (d-lui Liviu Rebreanu), VIII, 
1927, 13 noiembrie, p. 3, col. 1—2; Scrisori din mănăstire. Cind vin lăstunii, VIIL 1927, 
nr. 343, 3 iulie, p. 1, col. 3—4 și p. 4, col. 1; Scrisori din mănăstire. De mulțumire, IX, 

1928, nr. 390, 27 mai, p. 3, col. 1—2; Scrisori din mănăstire, La m'năstire, VIIL, 1927, 
nr. 333, 24 aprilie, p. 6, col. 1—2; Scrisori din mănăstire. Reveica, VIII, 1927, nr. 336, 
15 mai, p. 4, col. 4; Scrisorile din clavecin, XIII, 1934, nr. 687, 4 februarie, p. 1, col. 2; 
Stan Potcoavă la liceu, XVIII, 1937, nr. 864, 27 iunie, p. 7, col. 1—4 şi p. 8. col. 1—4; 
Țigara, IX, 1928, nr. 418, 9 decembrie, p. 3, col. 1. 

6 Sorana Ţopa era pe atunci societară a Teatrului Naţional din Bucureşti. Făcuse 
conservatorul la Iaşi și avea un subtil talent de tragediană. 

7 La pîndă apăruse prima dată în Adevărul literar şi artistic, (Vezi nota 5 la scri- 
soarea de față). 

8 Henri B. Blazian, criticul de artă (n. 1902). A colaborat cu cronici artistice şi la 
Viaţa românească. 

9 Vezi nota 1 la scrisoarea a XXXIII-a. 

10 Vezi nota 4 la această scrisoare, 


O I. I. MIRONESCU 


Tazlău, 30 iulie, 1996 


Stimate domnule Ibrăileanu, 

Abia mai ieri, am isprăvit de cetit cărțile care mi le-aţi dat. După 
fiecare nuvelă de-a lui Maupassant oftam; uneori, iertat să-mi fie, îl su- 
duiam, căci nu mă puteam ţine să nu zic şi eu în felul meu::..., că bine 
mai scrie! Am început să lucrez ceva, dar oricîtă silință mi-aş da, văd eu 
bine că : „nu sînt vrednic să-i dezleg nici aţa încălțărilor sale !“ 

Vă doresc sănătate d-voastră și familiei, 

Mironescu ! 


c. p. 


1 Este vorba de nuvela Sandu Hurmuzel, publicată în V. r. II (1907), nr. 3 (mar- 
tie), p. 434—459. 


2 


Tazlău, 4 august 1904 

Domnule Ibrăileanu, 

Zău, c-aş ti bun de stupit în ochi, de n-aş fi gindit la așa ceva. Păi 
cîtă lume nu zice: „de-aș fi rege!“ așa şi eu, cam în felul acesta am vrut 
s-o aduc, dar unde dai şi unde crapă! Se cunoaşte că eram, cînd v-am 
scris, așa... cum te lasă Maupassant, după ce-i citeşti mvrăjile... Îs la jumă- 
tatea lucrării, cel mai tîrziu pe la 10 august am să v-o trimit. 

Cu mult respect, Mironescu 


e. p 


3 


Roznov, 17 august 1906 
Stimate domnule Ibrăileanu, 
Ieri am isprăvit lucrarea t, de lucrat din topor; azi o iau din bardă. 
Îi cam lungă, vreo douăzeci de file, așa că se poate întîmpla să nu ies cu 
ea gata pînă la 10 a.c. după cum v-am scris. 

Titlul încă nu i l-am fixat, De nu i l-oi fixa eu pînă atunci, cînd o 
fi să v-o trimit, am să vă scriu d-voastră, cam care ar fi potrivite și li-ţi 
alege pe cel care-ţi crede, că-i mai nimerit. Acum, de s-ar întîmpla să fie 
bună; să nu-mi fie munca degeaba şi d-voastră așteptarea în zadar, 

Vă păstrez cinste deosebită, Mironescu 


c. p. 


1 Vezi nota 1 la Scrisoarea nr. 1 


4 


Tazlău, 7 septembrie, 1906 

Domnule Ibrăileanu, 

Azi e săptămîna de cînd v-am trimis lucrarea mea și n-am primit 
răspunsul nici așa, nici așa. Bună ori rea, cum ar fi fost, de-atunci tot 
mi-ați fi răspuns; Îmi vine a crede însă, că n-aţi primit-o pînă acum. Eu 
am dat-o, cum mi-ați spus; recomandată de imprimat, în plic cu colțurile 
tăiate, dar ştiu eu ?... Ori poate că ați găsit-o beteagă tare şi vă vine mai 
bine, să nu-i mai luaţi vorba; dar eu iar vă rog, să-mi spuneți verde, căci 
mai bine mi-o prinde... 

Vă doresc sănătate, Mironescu 


c. p 


5 
Piatra, 8 septembrie, 1906 

Domnule Ibrăileanu, 

Vă mulțumesc că mi-ați atras atenția asupra părților slabe; acuma 
trimiteți-mi-o înapoi, s-o mai clocesc puţin, căci vă mărturisesc sincer, că 
m-am grăbit a v-o trimite știindu-vă în așteptare. Ş-apoi am socotit, că 
mult mai bine-i, cînd îmi arată şi altul lipsurile. Am muncit o lună şi ju- 
mătate și drept e, că-mi mai trebuie vreo lună de netezit. Cît privește unele 
părți, îmi pare rău, că nu pot eu să vă întreb mai amănunțit; dar am să 
vă scriu într-o scrisoare închisă, pe marţi sau miercuri. Altă bucată nu ştiu 
de-oi mai începe, căci trebuie să m-apuc să învăș ciolanele. Dar de mi-aş 
vedea pe asta gata... 

Cu stimă, Mironescu 


c. p. 


6 
Tazlău, 11 sept. 1906? 
Domnule Ibrăileanu, 


Dragoste flăcăiască n-am făcut, căci, nici n-am avut cînd şi chiar de-a 
fi avut... mi-am temut spinarea... Dar pe cât o cunosc, o cunosc din auzite 

și din văzute; căci de vreo 7—8 ani, cît eram pe-acasă, am fost nelipsit de 
la petrecerile satului. La horă, la nunţi, la cumărrii, am avut ocazii să văd 
multă dragoste țărănească. Cînd eram în armată am asistat chiar la scene 
intime de dragoste, de cea doigorită de dor; mă duceam în zilele de sărbă- 
toare, prin crişmele, prin tavernele, unde şuiam eu c-aşteaptă camarazii să le 
vină cei din sat, stăteam cu ei, le luam seama, dar toate scenele de dra- 
goste mi s-au părut banale. Căci la drept vorbind, tot dorul se descarcă 
în îmbrăţoşări, în sărutări cu atât mai intense cu cât îi focul mai mare, 
vorbă puţintică şi cât e, mai mult nimicuri, răspunsuri stângace. În culmea 
dragostei camaradul îşi cinstește puica cu vin ori cu rachiu, mănîncă pîine 
cu zahar şi se sărută. Dar nu pupături săci așa cum se pupă boierii. Ci uite 
cum : flăcăul ia o gură de Sa ori ide vin, își sărută mindra şi-i varsă în 
gurița ei băuturica caldă dintr-a lui (?) şi apoi îi dă să mănînce zahar de 
pe limbă ca să se îndulcească. Cică-i straşnic de bun! Nu știu; n-am 
încrecat niciodată, părinte duhovnice, dar așa se spune, că nu-i nimic mai 
bun pe lume decît asta. Apoi se dă friu liber sentimentelor, predomină hu- 
mor-trivialitatea pe cît e permisă față de fată ; îşi jură credință unul al- 
tuia, fata plînge, flăcăul oftează, și poezia-i tot pe-aproape; fragmente 
de cintece, produceri spontane, dar mai mult tăcere, să-nțăleg din privire, 
— dragostea mare-i mută. Cam acestea îndeobşte caracterizează dragostea 
țărănească între flăcău şi fată (mai complicată ceva între flăcău şi ne- 
vastă). În scena cea cu Sandu şi Maranda, am ţinut eu seama de-aceste, 
dar am lăsat la o parte tocmai nota caracteristică dragostii ţărăneşti 
(rachiu şi zahar din gură şi humor-trivialul) căci m-am gîndit c-ar strimba din 
nas mulți şi poate cu dreptate. (D-voastră să-mi scrieţi ce părere aveţi). Am 
vrut să-i dau naivitatea unei scene de dragoste, așa cu întrebări şi răspunsuri 
banale : am insistat mai mult asupra jurământului de care aveam nevoie, eu 
poate că am văzut scena, am trăit-o cumva, dar multă atenţie nu i-am dat şi 
nici n-am reuşit în scena asta. De ce ? Desigur că nu-i meșteșug în felul aran- 
jării, nu-i viaţă, stilul nu-i îndemînatic. 

D-voastră însemnați ce-i bun şi ce-i rău şi trimiteţi-mi-o mie să văd eu 
cum trebuie de făcut. 

Cît priveşte despre scrisoare, am să înlocuiesc numaidecir versurile cele 
de la sfîrşit, pe care le-am pus eu, din pricină că versurile acele rupte dintr-o 
doină, mi-au plăcut mie mult, aşa de mult încît credeam, că pentru oricine tot 
dorul și toată jelea cuiva s-ar putea rezuma într-acele patru rînduri. Și-afară 
de asta m-a mai îndreptăţit să le pun şi faptul, că-mi părea mai aproape de 
obiceiul ce-l au soldaţii (ori fetele către flăcăi cînd scriu) de-a cita unde se po- 
triveşte şi cîteva versuri dintr-un cântec, ori făcute chiar de diînşii... dar acolea 
nu merge. Am să schimb. 

în colo despre codru și „la fîntîna lui izvor“ nu cred că-i ceva exage- 
rat; căci pentru noi codru-i frate scump și nici nu-mi pot închipui, că s-ar 
putea Braniște (adică Tazlău) fără hora asta şi Brănişteni fără dor de Că- 
tălin (adică de Măgură). 

Ce ziceți despre versurile din ilustrata lui Rostopască, merg ori nu merg ? 
Eu le-am pus căci în ele se oglindește perfect (pentru mine, nu ştiu pentru alții) 
poziţia lui Rostopască între mahalagism și-o reminiscență din sat: între „fo- 
iliță“ și „complimente“, Dacă credeţi că nu-şi au rostul să-mi scrieți. Orice 

mai găsiți rău arătați-mi ; c-apoi mi-or arăta alții şi mi-a fi neplăcut. Las-că 
nici bine nu poate să fie, căci ca orice treabă merge greu la început. Acum aș 
mai începe eu ceva, d-le Ibrăileanu, însă cum am de cetit şi-afară de asta mă 
muncesc să aflu vreun mijloc, să fac cunoscut macar celor mai mari, că nouă 
locuitorilor din Tazlău ni se face mare batjocură de niște jidani, care ne stä- 
pînesc moșia şi ne-au întunecat satul cu Fabrica lor. Pînă la atîta am ajuns în- 
cît aruncă rugumătura de ferestrău și băligarul de la cai, pe apa Tazlăului, apa 
din care s-adapă satul, căci la noi nu se pot face fîntîni fiind sarate. Ni s-a 
umplut Tazlăul de rugumătură, nici vitele n-au apă. [...] Am să scriu vreo 
jalbă să se publice la vreo gazetă... [...] Ce mă învăţaţi să fac? Căci nimeni 
nu se mişcă fiindu-le frică la toți de amenințările celor mari. 


Așteptind răspuns vă salut respectuos, Mironescu 


pl. 


7 
laşi, 28 aprilie, 1997 

Iubite domnule Ibrăileanu, 

Sărbătorind pe prietenul nostru Ion Mironescu ca o mulțumire caldă 
pentru simţirile ce ne-a scormonit în suflet cu Sandu Hurmuzel, și ca un bun 
îndemn pe același drum, ne aducem aminte de d-ta, care l-ai chemat şi l-ai 
ales şi de care cu toții sîntem. legaţi prin neuitate amintiri și bune învăţă- 
turi primite. 

Ca întotdeauna viu în gândul nostru, vorbim de vremurile trecute şi în- 
chinăm cu drag un pahar în sănătatea d-tale. 


G. Dornescu Justin Teodorescu 
Sc. Nechifor M. Petrovici 
Theodor Th. Gheorghe Ioan Manoliu 
Ion Moţoc Gh. I. Mareş 
N. N. Iancul Aurel Pioneanu 
Ion Alexandrescu 1. Mironescu 

pl 

8 


laşi, 26 septembrie, 1909 


Stimate domnule Ibrăileanu, 

Vara asta am fost ceva mai liber, aşa c-am avut timp să alcătuiesc o bu- 
cată de vreo douăzeci și șase de pagini de ale mele. Subiectul e ales tot din viața 
de la ţară ; e vorba de-un vechil! de moșie. Credeam că, vă voi găsi în Iași, 
la venirea mea, ca să v-o pot ceti; rămîne însă pînă la octombrie, cînd am 
auzit că vă veţi întoarce. V-aș fi trimes-o la Neamţ, însă ştiţi d-voastră cum 

scriu eu... și n-am nici timpul s-o transcriu, căci nu mă lasă prepararea pentru 
concursul de internat la care aş vrea să mă prezint. 


Respectuoase salutări, Z. I. Mironescu 
c. p. 


1 Este vorba de Vechilul, publicat în V. r, IV (1909), nr. 12 (dec.), p. 416—426 
Critics lui Mihail Dragomirescu din Falanga literară şi artistică 1 (1910), nr. 7 din 21 febr. 
1910, la rubrica „Mozaic critic“, va fi amărît desigur pe I. I. Mironescu. Fapt este însă. 
că în nuvela Vechilul nu este vorba nicidecum de o scenă de senzualitate, ci dimpotrivă. 


9 


Charlottenburg, 23 ianuarie, 1914 

Stimate domnule Ibrăileanu, 

Noi ne găsim de cîtea zile în Berlin ! ; ca orice gospodărie la început ne 
vine cam greu, mai ales că sîntem între străini. Schimbările politice din ţară 
desigur că nu v-au dat răgaz să plecați; nădăjduiesc de-a vă revedea aicea, 
în curînd. l 

Adresa mea : Niebuhr Strasse 63 

Gartenhaus II Treppe — Charlottenburg 

Salutări, Mironescu 


Respectuoase sărutări de mînă lui M-me Ibrăileanu 
c. ilustrată 


1J, I. Mironescu plecase la Berlin pentru desăvîrșirea studiilor de specialitate. 


10 
Charlottenburg, Niebuhr strasse 63 II i. 


21.11.914 

Stimate domnule Ibrăileanu, 

E mai bine de-o lună de zile, de cînd am plecat, din Iaşi; mă găsesc tare 
bine aici si foarte mulțămit cu noul fel de viaţă : : căsnicia. 

După cum vă spuneam, îmi pusesem în gînd să mă ocup aici cu Patolo- 
gia şi Terapeutica experimentală ; ; aşa si fac. Lucrez într-un laborator „pentru 
specialitatea asta şi sânt tare bucuros şi cu tragere de inimă, căci și „ge- 
heimrat-ul“ şi eu sîntem mulțămiţi unul de altul. De dimineaţă şi pînă seara, 
cu hodină de un ceas la prînz, lucrez neîntrerupt, mai cu seamă că profesorul 
meu, după ce-a văzut că cunosc cum trebuie, rînduiala în laborator, m-a luat 
ca colaborator. Și apoi cu neamţul nu-i de şuguit ; ori lucrezi, ori te trimite la 
plimbare. 

Mi-a scris și profesorul Riegler ; foarte bucuros şi el c-am putut izbuti să 
intru sub conducerea unui om, aşa de cunoscut, cum mi-i neamţul în ştiinţă. 

Îmi mai spune c-a făcut o cerere decanului pentru crearea unui al II-lea 
post de asistent la clinica lui. Nu prea are însă mare nădejde că va fi luată în 
consideraţie, căci nu-l cunoaște pe noul Ministru al Instrucțiunii. Dacă nu v-aș 
face prea mult năcaz, mi-aş lua îndemnul să vă rog să interveniţi, nu direct 
la Ministru, ci prieteneşte, pe lîngă directorul general al învățămîntului, care 
după cît am auzit ar fi Simionescu ; rugîndu-l că, dacă-i cu putință și legal 
să prevadă în budgetul, care se alcătuieşte acum şi postul de asistent cerut de 
profesorul Riegler. 

Dacă însă ar fi ceva la mijloc, ce v-ar opri de-a face o astfel de interve- 
nire, atunci să nu vă fie cu necaz, căci eu știu destul de bine, că atunci cînd 
vă stă în putinţă, cu dragă inimă-mi dați mînă de ajutor. Cu sănătatea cum o 
mai duceți ? Nădăjduiesc că sînteţi bine și de asemenea și familia. Aş dori să 
primesc cîteva rînduri de la d-voastră, însă ştiu că n-aveţi timp ; aşa că, orice 
întîrziere în răspuns și oricît de lungă ar fi întîrzierea nu-i şi nici nu poate fi 
cu bănat din parte-mi. 

Cu multă dragoste de d-voastră vă salut respectuos, 

Mironescu 


Vă trimit tot astăzi un număr din Oesterreichische Rundschau şi Berliner 
Tageblatt — unde se vorbeşte despre România și rostul ei în Balcani. 


E foarte interesant cum ne privesc nemţii. 


pl. 


11 
Sîmbătă 31/1, 1920 
Stimate domnule Ibrăileanu, 
Tocmai cînd a venit Cioflec la mine să-mi transmită rugămintea ca să 
„nu mai dorm somnul cel veşnic“, m-a găsit către sfîrşitul unei bucăți, pe care 
mîine, către seară nădăjduiesc s-o dau gata curățită și pieptănată, Bucata va 
avea vreo 20 de pagini de-ale mele ; dacă s-ar putea şi dacă v-a plăcea aş dori 
să imeargă în numărul acesta, dacă va mai fi loc. Sperez să v-o trimet luni 
prin cineva, așa că marţi cel mai tîrziu o veţi avea. De vreo patru zile mă chi- 
nuiesc cu dinsa ca de-o facere grea. După aprecierea lui Cioflec t și-a domni- 
şoarei Bujoreanu 2 se pare că pruncul e „născut la termen“ şi-i „viabil“?. 
Cu carul de veşti vine d-rul Cazacu. 
Vă doresc sănătate la toţi, Dr. I. Mironescu 


pl. exp. pers. 
1 Romulus Cioflec, prieten al scriitorului și artiştilor de la V. r. 


2 Dr. Iulia Bujoreanu, a doua soție a lui I. I. Mironescu, 
3 În această scrisoare este vorba de bucata În drum spre Branişte, apărută în V. r. 


XII (1920), nr. 2 din aprilie, p. 238—245. 

12 
2.]11.1920 

Stimate domnule Ibrăileanu, 

Cred că-n volumul acesta ar trebui să intre toate bucățile, cu toate că 
unele din ele sînt mai slabe. Las însă la aprecierea d-voastră dacă ar merge sau 
nu şi Vechilul care mie-mi pare cea mai slabă. La corectura I ar trebui însă să 
le mai revăd eu înc-o dată căci am de făcut niște schimbări nu numai de cu- 
vinte, ci chiar de fraze, prin unele locuri trebuind să mai adaug, din altele să 
mai scot cîte ceva. 

Titlul volumului : Schițe şi amintiri nu-l găsesc tocmai potrivit ; acesta 
ar putea rămînea ca subtitlu cumva în paranteze; mi-ar părea mai potrivit 
să-i dau alt nume, de exemplu : 


„Vremuri şi oameni“, sau : 
„Bucurii și amaruri“, sau : 
„Din lumea mea“, sau : 
„La o cumătrie“, sau: 
„Senin şi furtună“, sau : 
„Buni şi nebuni“. 


Ori altfel cumva. Dar dacă credeţi că nu-i nevoie, rămiie cum vreți d-voastră. 

Întrucât priveşte catedra... mă silesc să vă ascult, voi tipări și ceva fițuici, 
căci asta se cere la noi, şi voi sta gata ca „o fecioară cu candela aprinsă“, — 
dintr-acele bune din Sfînta Scriptură. 

Mi-i dor strașnic de Iași şi nu ştiu de voi mai veni degrabă, căci cel pu- 
ţin pentru-un timp familia se găseşte cu mine. 

Nu găsesc nici într-un chip nici casă, nici slugi, aşa că sînt de ajuns de 

gi: 
necăjit. 
Cu mult dor să vă revăd, Z. Mironescu 


sc, f. pl. 


13 
T. Ocna, 13 mai, 1920 


La 13 mai 1920, scriitorul expedia din Tîrgul Ocna lui G. Ibrăileanu o 
ilustrată în termenii următori : 
„Strună şi nu tocmai !* 
Mironescu 


c. ilustrată 


14 


Iubite domnule Ibrăileanu, 


Or fi vreo zece zile de cînd am primit scrisoarea matale și-am cetit-o la 
lumina focului de la coliba din poiana Brusturatului. Rîdeam cu lacrimi; 


Tazlău, 12 august, 1926 

Frunză !, tolănit la pămînt cu barba sprijinită-n pumn, iar Sadoveanu (venise 
şi el cu vreo trei zile mai înainte), așezat pe-un căpătăi de brad, izbucnea din 
cînd în cînd într-un fel de hohot urmat de-un țtuit lung-lung. 

„Ne hotărisem chiar de atunci să-ți construim și matale o cabină de scîn- 
duri, aşa cum avem noi fiecare şi să te aducem cu osîrdie ca pe un arhanghel, 
să trăim în adevăr cîteva zile de odihnă şi de taclale. Eu cu Frunză (și cu 
consoartele noastre) a doua zi cum am venit de la Iaşi ne-am și construit o 
cabană de scînduri cu trei cabine (a treia pentru Sadoveanu, care mă anunţase 
că vine la Tazlău). Fiecare cabină e prevăzută c-un pat lat acoperit cu-n rînd 
de cetină. Avem cu noi pături, oghialuri şi dormim ca-n casă. Ne-am mai făcut 
pe urmă, la umbră de brazi o masă de sufragerie, unde pot ospăta o dată, cel 
puţin douăzeci de persoane și-am organizat o bucătărie, unde Frunză a zidit o 
vatră admirabilă. Tot de mîna lui e săpată și pivnița la o rădăcină de molid, 
în care ținem gustări, rachiuri și vinaţuri foarte răci. În felul acesta am trăit 
nesupăraţi de ploi vreo zece zile ; chiar şi Sadoveanu îşi aranjase cabina minu- 
nat construindu-şi diverse mese şi scaune, căci lucrează cu multă îndemînare. De 
vreo zece zile însă ploile se țin lanţ, ba la urmă şi zi și noapte turna neconte- 
nit. Am fost obligați să ne coborim în sat cu tot tarhatu, lăsînd colibele în sea- 
ma unui moșneag (un fel de moș Bodringă). Aproape o săptămînă am stat în 
casă așa cum se zice „de vorbă la un pahar de vin“. Nu mai vorbesc de mine, 
dar Sadoveanu şi chiar şi Frunză ajunseserăm să facem chiar comicării. În 
special ne-am îndeletnicit cu boscăriile, Să-l fi văzur pe cuconu Axinte cum fä- 
cea exerciţii de „iuțeală de mînă“ şi prindea gologanii din văzduh, curat ca un 
meşter boscar. Mîncam cam de vreo patru ori pe zi, fiecare ospăț fiind precedat 
de un rînd două de rachiuaşuri şi gustări: peşte sărat, pastramă, usturoi, ri- 
dichi etc. Între mese stăteam tolăniţi la taclale. 

Cum vedeţi nici pe vreme de ploaie n-am dus-o rău. Ieri însă (11 
august) a plecat Sadoveanu şi cum a plecat s-a şi arătat soarele și-a venit 
vremea cea bună. Desigur, că azi, mîine, ne mutăm iar la locuinţa noastră 
din poiana Brusturatului, unde vom mai rămînea probabil scurt timp, căci 
în program avem de făcut niște excursii prin împrejurimi (Măgura, Gea- 
mäna, 'Goșman) și apoi propunerea matale de-a me întîlni pentru vreo cîteva 
zile după 15 august, ne-a pus pe gînduri. Nu ştiu cum să facem. Femeile 
ne sînt o mare încurcătură în planurile pe care le facem. Amindoi pornim 
de la principiul că o excursie așa cum ne-o propui mata, nu se poate s-o 
facem decît mşurei şi numa-n trei. Întrucât mă privește, se pare că am găsit 
soluția : cam pe la 20 august nevastă-mea pleacă la o soră a ei în Basa- 
rabia. Cu Frunză însă-i mult mai greu. E sigur că nevastă-sa nu pleacă 
nicăieri şi singură nu vrea să rămiie. De cîte ori reluăm în discuţie propu- 
nerea matale, isprăvim oftînd. Te vom înştiința la timp de aranjamentul 
ce se va putea face. Foarte probabil că voi veni numai eu. 

Pînă acum, cu toate că şi eu și Frunză ne-am făcut mese separate 
de scris, totuşi n-am scris nimic. Sadoveanu s-a ținut de capul meu să-i dau 
un articol despre „profilaxia sifilisului“ pentru gazeta lui. I-am spus verde 
că nu pot să colaborez la o revistă subvenționată de averescani, cu atîta 
mai mult, pentru că-s țărănist militant. Sadoveanu s-a supărat și m-a în- 
trebat de două ori pe-un ton foarte ridicat (așteptindu-se la un fel de 
ultimatum din partea mea) dacă eu aș putea crede vreodată că el e „ave- 

rescan“ ? Atunci i-am spus sincer, că am convingerea, că nu-i averescan cu 
sufletul, dar e de ajuns de regretabil, că-i alături de Goga. După o discuţie 
cam violentă, mi s-a impus să fiu mai îngăduitor și atunci am convenit să-i 
răspund eu la o serie de chestiuni, din care el a tradus pe înţelesul poporului 
nişte sfaturi de apărare împotriva sifilisului, iscălind: Dr. V. Vladimir. Zi- 
lele acestea mi-i în gînd să revăd o bucată scrisă pentru Sevastos, dar tare 
mi-i greu să ies din făgașul lenei și al visurilor. 
Pînă la ultima întîlnire vă doresc sănătate şi bună petrecere 
(I) Mironescu 


sc. f. pl. 


1 Axinte Frunză, profesor la Liceul „C. Negruzzi“ din lag. 


15 


Stimate domnule Ibrăileanu 

Îmi sînteți duhovnicul meu, ci de mi-ți citi şi lucrarea asta, apoi 
drept îmi cunoaşteţi sufletul, pe toate părțile cu toate păcatele şi capul cu 
toate prostiile. Vă rog dar ca pe-un „a toate ştiutor“ dintru cele ale mele, 
de mi-ţi găsi uşernică lucrarea, să-i dați foc pe loc, să nu mai afle şi alții 
ce-a ţișnit din capul meu; iar mie să-mi spuneţi fără cruțare, şi-am să vă 
ascult. În cuvîntul d-voastră am sprijin, căci vă cunosc cine snteți. 

I-am pus titlul O viață prigonită. Dacă nu-i potrivit, să-mi scriți, 
poate găsesc altul. Pe lîngă că lucrarea o fi... dar am şi scris-o rău; dacă 
nu pot mai bine. Cuvintele neînțălese le-am mai repetat pe contrapagină. 

N.B. Cuvintele subliniate, înseamnă că ar trebui scrise cu alte ca- 
ractere. 

Vă doresc multă sănătate şi aştept răspuns grabnic. 


[Fără dată] 


Mironescu 


sc. f. pl. 


16 


Iubite şi stimate domnule Ibrăileanu, | 

În adevăr că „m-a durut inima“, cînd am primit bilețelul d-voastră, 
adus de domnul Oțetea. M-a durut, căci nimic nu-mi stă-n putință, ca să 
vă dau votul ; dar d-voastră pot să vă spun ce este. 

Prin septembrie am fost vizitat de rectorul Bogdan, care mi-a spus 
precis, că nu mai candidează la rectorat, nemaiavînd drept după lege. După 
vreo Klouă-trei săptămîni, am avut nevoie să capăt două locuri la cămin 
pentru idoi nepoți ai mei. M-am dus la Dragomirescu care m-a rugat cu 
acel prilej să-i dau votul pentru rectorat; i-am spus că-i voi da răspunsul 
peste vreo săptămînă. În intervalul acesta n-a mai apărut nici o candidatură. 

Mă întîlnesc pe stradă, după săptămîna cerută pentru gîndire cu Dragomi- 
rescu. Lehemetisit şi nefiind nici un alt candidat, i-am promis votul. În 
săptămîna care a urmat, concomitent se trezesc pe lume doi candidaţi; 
întăi Gratzoski şi la cîteva zile Bratu. De Gratzoski am scăpat spunîndu-i 
că nu-l pot vota, prea-i idiot ! 

Se zvoneşte de candidatura lut Bratu; îl întreb pe Rîșcanu, ce-i cu 
Bratu ? Îmi spune că nu-l interesează. La vreo două zile, vine însă Rîşcanu 
la mine şi-mi spune că mă roagă mult Costăchescu să-l votez pe Bratu; ce 
mai puteam face? Promisesem solemn lui Dragomirescu. Nici într-un fel 
nu-mi puteam călca cuvîntul! Attta mi-a bătut capul Rişcanu şi-atîta m-a 
enervat, încât chiar am avut vreo trei zile nereguli şi tachicardii ; îmi venea 
să iau cîmpii! Niciodată nu mi-ar fi venit în gînd, că Bratu care-i şi 
senator al jud. Baia, ţine cu orice preț să fie și rector. Dar ce să-l mai 
judec? De Bratu mă leagă o serioasă stimă prietenească ; ca să nu-i dau 
votul lui Dragomirescu de care nu mă leagă nimic, m-am folosit de prilejul, 
că-n adevăr mi-era rău şi nu m-am dus la vot! Zadarmice au fost toate 
intervenţiile din partea lui Dragomirescu ; eram mulțămit că prin absența 
mea nu-i făceam vreu rău prea mare lui Bratu. 

Acuma însă, cînd am primit rîndurile matale, în adevăr mi-am muş- 
cat mâinile. Și... totuşi nu mai pot face nimic, decît ca din nou să nu mă 
prezint la vor! 

De altfel... scări, emoţii, discuţii... sînt atîtea motive, care-mi pot servi 
drept paravan. Ce păcat, că-n realitate sînt bolnav ! 

Acuma, ţi-am spus totul... te rog iartă-mă ! 

Respectuoase salutări. Mironescu 


pl. exp. pers. 


© AL. PHILIPPIDE 


Iaşi, 10 martie 1906 
Domnule Ibrăileanu, ; ; | 
Lăsaţi pe colaboratorii revistei Viaţa românească să scrie cu orto- 
grafia fonetică și nu-i siliți să scrie cu u și cu i în loc de ŭ şii pentru 
motive academice, căci altfel aveţi să deveniți niște burtăverde ridicoli 1. 


A. Philippide 


1 Viața românească nu a acceptat acest unghi de vedere. 


O AL. A. PHILIPPIDE 


1 
Berlin, 7 decembrie 1922 


Stimate domnule Ibrăileanu, 

Sînt de trei săptămîni în Berlin. Nădăjduiesc să rămîn aici o bună 
bucată de vreme. Doresc, în orice caz, să nu mă întorc devreme în țară. 
Mă îndeletnicesc deocamdată cu lectura literaturii scandinave, care sună 
mult mai dur şi mai adevărat în limba germană. Am vizitat cîteva teatre, 
N-am fost prea mult şi prea puternic impresionat. Sînt şi aici cabotini (în 
toate ramurile, nu numai pe scenă). E, însă, parcă mai interesant aici cabo- 
tinajul ca pe la noi. E, probabil, mai original. 

La Universitate, pentru un moment, nu se mai fac înscrieri. Nici nu 
mă grăbesc. Am timp. 

Am rămas dator revistei cu oarecare (modeste) sume. Mă voi achita, 
în curînd. 

N-am avut, dar aș fi putut avea, şi nu [e] exclus să pot avea încă, 
dificultăți, sau mai bine zis preocupări în privința prelungiri passeportului 
[sic]. Deocamdată l-am prelungit. Dar, cum voi mai avea nevole iarăşi, am 
găsit şi am precise indicaţii cu privire la aceasta — că mi-ar fi de mare 
folos aici o carte de corespondent al Vieţii românești la Berlin. Sînt, de 
fapt, singurul colaborator al revistei aici și n-ar fi greu să devin reprezen- 
tant de drept. 

Această carte de corespondent trebuie tipărită în franțuzește, semnată, 
parafată și copios ştampilată pentru a avea un cît mai oficial caracter po- 
sibil. Cu această carte de corespondent voi putea fi înscris la Biroul presei 
din Berlin — cu diverse ajutoare pe care le am aici — și cred că voi avea 
înlesniri pe la teatre şi — ca ziarist — voi putea — independent de orice 
altceva — să stau nesupărat în Berlin cît îmi va plăcea. 

Vă rog, deci, stimate domnule Ibrăileanu, fiind convins că aceasta nu 
vă va răpi prea mult din timp, să vă ocupați d-voastră de aproape de 
această chestie, așa ca să pot avea cartea de corespondent în cel mult trei 
săptămîni. 

Cartea de corespondent spuneţi să mi se trimită pe adresa d-lui Victor 
Beldiman, für Philippide, Europa-Verlag, Jăgerstrasse 11, Berlin W. 8. În- 
sărcinaţi în acelaşi timp pe Teodoreanu sau pe Demostene să mă anunţe 
de trimitere pe adresa: Al. A. Ph., Goethestrasse 56 bei Kneusel, Berlin- 
Charlottenburg. 

O dată cu mulțumirile mele, primiți respectuoasele mele salutări 


Alexandru A. Philippide 


P.S. N-ar fi nevoie, cred, să mai adaug că, prin serviciul pe care re- 
vista mi-l aduce, mă voi simţi la rîndu-mi obligat — asigurfîndu-i astfel 
regularitatea scrisorilor pe care i le voi trimite din republica germană... 


2 


Berlin, 7 mai 1923 


Stimate domnule Ibrăileanu, 

Vă rog să-mi scuzaţi tăcerea mea de câteva luni. După oarecare difi- 
cultăți (pe care am avut plăcerea să le înving fără ajutorul nimănui) am 
fost înscris la Universitate. Îmi împart vremea între cursuri, bibliotecă, din 
cînd în cînd cîre un bun spectacol la un teatru sau o evadare din Berlin 
în parcul de la Sans-Souci. Acum cîtva timp am petrecut cinci zile neuitate 
în Dresda. Dacă ar fi universitate acolo, m-aș muta pentru o bucată de 
vreme în capitala „Elveţiei saxone“. 

Am două proaspete articole, pe care aș dori să le public sub titlul ge- 
neral de Consideraţiuni confortabile 1. O rubrică pe care aş intenționa s-o 
deschid în Viata românească. 

Cum însă sînt condiționat și de alte consideraţiuni mai puțin confor- 
tabile dar foarte importante, de care viața scumpă din Germania mă sileşte 
să nu fac abstracție, vă rog să-mi comunicaţi, sau să spuneţi lui Demostene 
Boz ea comunice, suma pe care revista mi-ar oferi-o pentru câte un 
articol. 


Vă salut, Al. A. Philippide 
Goethestrasse 561V, b, Kneusel 
Berlin-Charlottenburg 


1 Un studiu cu titlul Consideraţiuni confortabile, de Al. A. Philippide, a apărut în 
adevăr în Viaţa românească, XVII, 1925, nr. 7, iulie, p. 5—7, avînd ca subtitlu: Culmi, 
Atit însă. 


© SP. POPESCU 


București, 10 ianuar, 1905 


Ibrăileanu, 

Am avut o consfătuire la Nădejde t cu dinsul şi cu Teodoru. 

Ei sînt pentru. Nu cred că Gherea ar colabora: el e hotărît să stea 
jumătate an În străinătate și altă jumătate în țară. Totuşi cred ei că i-ar 
putea smulge, din când în cînd, cîte un articol. Ei cred că revista trebuie să 
calce a liber-democratism. 

Iaşul — provincia ar omom revista ; deci e meapărată nevoie să iasă 
în Bucureşti = capitală. Cantacuzino ar primi poate, direcția, dacă ar fi 
nevoie de un director. Asta ar însemna (ieșind în capitală, chiar numai cu 
concursul lui Cantacuzini, Brătianu etc.) că-și asigură abonamente grase în 


lumea mare — lucru ce nu-i de lepădat. Sînt cine să se îngrijească de lu- 
; LA ie dp ai : , = a SES 

crurile mari şi mici ale revistei și deci ar avea toți sorții să poată răzbate 

pretutindeni și să trăiască. Revista trebuie să iasă — asta o recunosc toți, 


şi dacă, pînă una-alta... toţi se învoiesc şi se apucă de scris. Eu le-am spus 
că din vorba noastră nu reieşea că am ţine morţiș să iasă la laşi, dar ţinem 
să iasă — asta-i tocmai şi ceea ce vor și ei, cu singura deosebire ca să iasă 
în București pentru o mie şi o sută de motive. Scrieţi băieţi — că noi, ceştia 
de la Bucureşti (mă-nțelegi) scriem. Nădejde și Teodoru? şi-au luat sarcina 
de a organiza apariţia ; idar în vremea asta trebuiesc îngrămădite articole. 
Toma 5, Sadoveanu 4 etc. sînt în mâna lui Nădejde. Intră în corespondenţă 
cu Nădejde (la Voința 5 nu ştiu numărul casei lui din str. Viitorului) şi luati 
înţelegere. 
Sănătate şi... psihologie de clasă ! 
Sp. Popescu 


pl. 


1 loan Nădejde (1854—1928), fost socialist din grupul „generoșilor“, redactor al 
Contemporanului, autor al unor manuale de filologie, drept, botanică, geologie. 
2 D. A. Teodoru (1866—1910), colaborator al presei muncitoreşti dinainte de 1900, 


acum secretar general în Ministerul Instrucțiunii Publice, 
3 Probabil Iorgu Toma (1871—1935), care traduce în V. r., 1906, nr. 6, p. 366—372: 


Lenore de G. A. Bürger. 
4 Scriitorul M. Sadoveanu. 
5 Voința Naţională, ziar al partidului liberal, al cărui redactor era Ioan Nădejde. 

Bucureşti, 17 februarie 1995 


Ibrăileanu, 

Am fost astăzi și am vorbit. E pentru. Crede că pănă la 1 martie va 
trimite. Sadoveanu va dat; cu schimb de plată sau nu... se va vedea în 
urmă. Eu nădăjduiesc să fiu gata pănă la 1 mart — nu pot Însă spune 
nimic asupra calității și de aceea să te îngrijeşii pentru cazul cînd nu va fi 
bună, ca să ai ce să pui în loc. Eu doresc să te ţii strict de vorba avută în 
privința ipotezei pe care o pusei. Am vorbit cu Vlahuţă? şi el mi-a spus: 
„pentru Bujor? au mă dau în lături de la nimic“. A primit scrisoarea 
za (N) 4 

Cu dragoste, Sp. Popescu 


c. p. 


M. Sadoveanu publică în V. r. 1906, nr. 1, p. 78—400, nuvela Pustiul. 
Al. Vlahuţă publică în V. r. 1906, nr. 1, p. 15—20, schița Datorii vechi, iar în 
nr, 2, p. 262, un Sonet. 

3 Paul Bujor (1862—1952), profesor la Facultatea de Ştiinţe Naturale a Universi- 
rății din laşi, scriitor, codirector al V. r. alături d? C. Stere. 

4 Probabil Nădejde I. 


o ooa 


Q 
3 
Bucureşti, 20 decembrie, 1905 

Dragă Ibrăileanu, 

Este adevărat că m-am retras. Tu spui că-ți pare rău și eu îţi spun 
că şi mie îmi pare rău. Una plănuisem noi şi alta a ieșit — ceva mai mult 
decît o porcărie. Cu un secretar de redacţie nebun, cu un (același) critic 
evreu... [...] Toţi spun că-i păcat de articolul tău și nici nu-și pot închipui 
că mai poate fi vorba de nr. 2. Eu nu văd altă scăpare decît să se mute 
de la Galaţi C. N., să fii tu (dacă îesă la aşi) sau altcineva secretar de 
red. ca să nu se strecoare nebunii. Chiar dacă aș da, asta s-ar întîmpla nu- 
mai după cîteva numere, în care n-ar figura Sanielevici ca secretar de re- 
dacţie. Aci e vorba să mai apară încă două reviste, una a lui Lovinescu, 
alta a lui Chendi. C. N. a avut darul să sugereze cultivarea spanacului pe 
o scară mai întinsă, [...]. , 

Tiparul încă e oribil ; e chiar bătaie de joc şi corectura. 


Sp, Popescu 


c. p. 


4 


Dragă Ibrăileanu, 
Din bucata trimisă! (la Manea), dacă crezi, poţi lăsa partea de la 
început (în cazul cînd ar fi prea lungă). Poate ar fi bine de pus un sub- 


Bucureşti, 3 februarie, 1906 

titlu : Intrarea în sat. Cu Teodoru deja vorbisem și mi-a făgăduit un arti» 
col 2. Tot cu el o să înjgheb o listă de probabilităţi. Lui Cioctrlan am să-i 
scriu eu, după ce va apare nr. 1 și după ce-i veţi trimite un număr (el e 
înglobat în Sămănătorul). 

Salve, Sp. Popescu 


1 În Măstăcani..., apare în V. r, 1906, nr. 2, p. 197—212, fără subtitlul propus de 


Spiridon Popescu. 
2 Nu a apărut. 


x 

5 

București, 12, februarie, 1906 

Dragă Ibrăileanu, 

M-am executat: am şters cu partea cu descrierea satului, care era 
umplutură şi care se va face, bucăţică cu bucăţică în cursul romanului. Am 
mai adaos tot ce privea „Intrarea in sat“, pentru ca să fie un capitol com- 
pleci. Dacă se va putea, aș dori să se publice toată bucata, în cazul cînd 
vei găsi bună şi partea adausă. Bucăţile urmează în ordinea paginelor, fără 
locuri albe, ca în manuscris. Pentru adrese să scrie Stere?! lui Otnescu? la 
clubul liberal, 

Sp. Popescu 


c. p. 


1 Const, Stere 
2 Otnescu 

Bucureşti, 17 februarie, 1906 


Dragă Ibrăileanu, 

Adresa I. Rusu-Șirianul t, deputat şi redactor [...]. Nădeide dă (în 
câteva zile) un articol de chestia dreptului român vechi?. La clubul liberal, 
prin ajutorul lui Nădejde, am căpătar făgăduimța de a se alcătui o listă 
de probabilități. Cu Teodoru nu pot face nimic; Chiar şi astă sară (3 fe- 
bruar) l-am țigănit și mi-a spus să mă duc la el; asta n-o pot face din 
pricină că amândoi copiii mei sînt bolnavi de vărsat de vînt (de aceea să 
arunci cartea asta pe foc și să te speli cu ceva desinfectant). Am lipsit 3 
zile din București, am fost la Galaţi. Titlul romanului e „Învățător nous, 
ori „Om nou în sat vechi“, ori numai „Om nou“ 3. Pune în loc de subtitlu, 
sau pe lîngă el și I (înaintea lui). Nu se poate vorbi acum cucoanei Pica 4. 
Despre 1000 de exemplare, las-o mai domol ! 

Salut pe cucoana şi pe tine, Sp. Popescu 

1 1. Rusu-Şirianu (1864—1909), publicist ardelean. În această perioadă era director 
al Tribunei poporului din Arad. Publică în V. r. I (1906) numerele 5, 6, 7 şi 8, p. 278— 
286, 443—452, 255—262, 563—571, cronicile ardelene : Din Ardeal. 

2 Articolul nu a mai apărut. 

3 În subsolul scrierii În Măstăcani..., V. r., l (1906), nr. 2 (aprilie), p. 197, se spe- 
cifică : „fragment din romanul Om nou care va apare în cursul acestui an“, 


4 Sofia Nădejde. 

Bucureşti, 27 februar, 1906 

Dragă Ibrăileanu, 

Fragment. M-am lehămitit de dus pe la Voința şi club, făgăduiesc dar 
au fac; n-am nici o Îlefterea. Pe Toma îl cunosc puțin. Nădejde îl cu- 
noaşte bine și-s prieteni. Eri a vorbit Nădejde cu I. l. Br.! și a dat ordin 
ca să dea adresele Voinței. Nădejde spune că n-ai dreptate. În notițele ís- 
torice asupra începuturilor -de cultură ?, că nedreptățeşti pe munteni, că 
n-ai de unde cunoaşte. Așa de pildă fn Serbia a fost o cultură foarte mare 
din care s-au înfruptat muntenii mai mult ca moldovenii de la poloneji, 
tot așa de la unguri, de la Italia etc. De aceea spune că I. I. Br. cere să 
trimiteţi cîteva exemplare la Voința ca să vadă și să le miroase... Articolul 
program se poate publica în Voința, în foileton 3. Cum găsești adaosul ? Am 
trimis manuscrisul cu adaos, pe care să-l culegi dintre foile vechi. 


Salutări, Sp. Popescu 
c. p. 


1 Este vorba de I. I. Brătianu (1864—1927), fruntaş al partidului liberal. 

2 Cf. Citeva considerații asupra spiritului critic în cultura românească, apărute în 
Curentul nou, | (1905), nr. 1, p. 13. 

3 Voința națională. Articolul-program al V. r. n-a apărut în acest ziar. 

Bucureşti, 3 mart, 1906 
Dragă Ibrăileanu, 
Azi am stabilit cu Teodoru să mă duc eu la el într-o seară în care 
mă va înştiința ca să stabilim o listă de profesori. De imstitutori mi-e 
groază ; ; nu tiu la care s-ar putea trimite Î. În scrisoarea precedentă pi- -am 
scris că-i fragment și credeam că se înțelege de la sine că-i fără „va urma“ 
Titlul Om non (roman) fragment, fără „va urma“, să iasă în nr. 2, fără 
să fie anunţat în ar. 12. 


Sănătate, Sp. Popescu 


c. p- 


279 


1D. A. Teodoru şi Spiridon Popescu alcătuiau liste de eventuali abonaţi. 
2 Fragmentul În Măstăcani... a apărut într-adevăr în V. r., I (1906), nr. 2, p. 197— 
212, fără a fi anunţat anterior. 

Bucureşti, 2 aprilie, 1906 


Dragă Ibrăileanu, 

G. Bogdan-Duică mi-a făcut următoarea propunere: să-i dați abo- 
namentul în schimbul câtorva articole la revistă. Cît de curînd are un arti- 
col prin care vrea să scoată la lumină un poet moldovean! și ar fi dispus 
să scrie în Viaţa românească. Eu cred că e un mare câștig. Adresa lui: Ştir- 
bei-vodă 202, București. Să facem transacția asta și o să fiți mulţumiţi, îmi 
spune el. 

Sp. Popescu 


c. p- 


1 Un poet moldovean pierdut, V. r. I (1906) nr. 3 (mai), p. 403—412. 

Bucureşti, 18 aprilie, 1906 


Dragă Ibrăileanu, 

M-am încurcat c-un arucol pentru Rev. g-lă a înv. și m-am tot sore- 
mut la el pînă aseară, cînd mi l-au făcut harcea-parcea în comitet. Am 
început să copiez şi să pieptăm o schiță, pe care o vei primi cel mai tirziu 
sîmbătă ?? Nădejde spune că negreșit trimite pentru nr. 3 despre cartea 
lui Iorga, dar că nu-i e posibil să se mărginească la două pagini, cum îi 
cereți voi. Sînt părți — spune el — minunate în Iorga (despre aşezarea 
statelor românești etc.) dar sînt și părți slabe — unde-i vorba de filologie, 
de dezvoltarea economică în trecut etc. Va avea nevoie poate de trei arti- 
cole : a) privire generală, b) părți bune, c) părți greșite 1. Nădejde, Teodoru 
şi cu câți am vorbit, găsesc foarte bună revista, Nădejde spune că oculta e 
încântată. Nu știu dacă şi C. C. Mitiţă? va fi încîntat de chestia regenței 
dar băieţii ceia tot sînt nu ştiu cum)... eu nu pot scri ce vor ei, ci aceea 
ce pot eu şi-mi vine mai îndemînă! Alte obraze m-am mai întrebat, pentru 
că mă tem, mai ales după nr. 2 să nu creadă că aştept să-mi laude bucata 
mea. Să trimiteţi nr. 1 şi nr. 2 la un Dr. colectivist, al cărui client sînt cu 
mărunțișurile mele, cu nădejdea că o să vrimeată abonamentul îndată. Adresa 
lui: Dr. Botescu, Calea (Griviței 119, Bucureşti. Mi-a spus că se abonează. 
Să ştii, bre, că nu glumesc: sîmbătă 22 trimit, cel mai tîrziu ; e altă chestie 
dacă ţi-o plăcea, 

Sănătate la toți, Sp. Popescu 


pl. 


280 


1 Români, armâni, rumeri şi părerile domnului N. Iorga despre ei, V. r. (1906), 
ar. 5, p. 61—78 și Geschichte des rumänischen Volkes von N. Iorga, V. r. 1, (1906), ar. 6 
(august), p. 395—420. 

2 Dimitrie (Mitiţă) A. Sturza (1833—1914), politician reacționar burghez, istoric, nu- 
mismat și fost secretar perpetuu al Academiei Române. 

3 Este vorba de recenzia lui C. Stere la cartea lui Em. Culoglu, Puterea regală (Răs- 
puns d-lui D. A. Sturdza), apărută în V. r„ I (1906), nr. 2, p. 334—338. 

Bucureşti, 17.11.1907 


Ibrăileanule, 

Despre individul, pe care mă-ntrebi, N.! nu știe nimic (nu-l cunoaște 
nimeni la Voința 2). Pe altă cale (de la un profesor, originar din Macedonia) 
am aflat că individul a fost amestecat în mişcarea corpului didactic mace- 
donian contra lui Haret, prin urmare, la un moment dat a fost takist. De 
atunci încoace e secretarul Comitetului macedo-român din Bucureşti ; nu-mi 
poate preciza nimic, pentru moment, ce atitudine a avut de atunci încoace. 
Am făgăduinţa lui de om cinstit (așa-l cunosc eu) că va cerceta și are mij- 
loace și-mi va comunica. Pînă atunci să nu-i publicați (i-am arătat profe- 
sorului, cartea poștală) articolul. Acest profesor îmi făgăduise înainte de 
carta poștală un articol în chestia macedoniană ; azi mi-a reînnoit făgă- 
duința. Am mai trimis din Moș Gh.3; ai primit? Sînt îngrijorat că n-ai 
primit ; în poştala ta nu-mi răspunzi. 

Popescu 


1 Iniţiala N. corespunde numelui lui Nădejde Ioan. 

2 Este vorba de N. Batzaria. 

3 cf. Sp. Popescu, Moș Gheorghe la Expoziţie. Din psihologia celor mulți, V. r, II 
(1907), nr. 4 (aprilie), p. 44—70 și nr. 5 (msi), p. 212—235. 


Rîndul al doilea de foi, numerotate tot ca și rîndul trimis întii, de 
la 1, 2, pînă la 15, trebuie numerotat cu 25, 26.. 39. Rîndul acesta presu- 
pune făcuta numerotaţie, de care vorbesc, şi continuă mai departe. Moş Gh. 
mai are de mers la masă, la mitropolie (și face reflecția) ca să vadă clopotul 
cel mare. După masă menge la teatru cu Ion. Sara se-ntilneşte cu fetele la 
expoziţie. Ce-o vedea el acolo, nu știu, pînă cînd nu l-oi vedea pe poarta 
expoziţiei. Cît o sta acolo, iarăși nu ştiu. Numai cînd om fi înăuntru, om 
vedea. Câte pagini or ieși, iarăşi nu știu. Cum o găsești pînă aici? Cartea 
noastră poștală n-are rost; Voința! nu-i a lui: i s-a impus Și s-a supus. 
Iscălitura directorului îl miră mai mult: Voința nu-i organul stîngei nici 
Viața nu-i a dreptei, ori a unei grupări: e personală. „Voi pune ramă 
— zice el — cartea poştală“. Și el şi Teodoru? găsește că V. r, face o mare 
greșeală că, față de Haret? are o atitudine duşmănoasă : ba că-i prea multă 
pedagogie, ba că-i sătul de min. de instr. etc. „Cei din Iaşi“ habar n-au de 
importanța reformei lui Haret; nimeni n-a studiat-o. Dau cu piciorul în 

toată munca lui, Filipide 4 își publică dicționarul în V., r.? Să nu-mi pierz 
manuscrisul, că n-am copie. Despre Baţaria (ori cum îl cheamă) am aflai 
că-i secretarul societăţii „Macedo-Române“ și că nu-i compromis cu nimic, 
pînă acum, decât, cu patru ani În urmă era amestecat în mișcarea corpulu: 
didactic macedonean contra lui Haret. De atunci încoace nu s-a manifestai 
nici într-un fel. A fost văzur pe la întrunirile publice liberale, ceea ce încă 
n-ar însemna mare lucru. Eu cred că, dacă aveţi grabă, aţi putea să-i pu- 
blicați articolul. 

Trimit restul din Moș Gheorghe. Pagina 77 e așa cum se prezintă 
pagina 88 e dedesubr. Mie mi se pare că „moș Gheorghe“ e prea după 
program ; dar n-am ce face: imaginile din el sînt absolut exacte — sînt 
copii după natură, bineînţeles, după natura pe care o găsesc eu în moș Gh 


1 Vezi nota 7 la scrisoarea nr. 1 (Spiridon Popescu). 

2 Vezi nota 4 la scrisoarea nr. 1 (Spiridon Popescu). 

3 Spiru Haret (1851—1912), ministru al Instrucțiunii Publice cu merite deosebire îr 
dezvoltarea învățămîntului românesc, 

4 A, Philippide (1859—1933), profesor la Universitatea din lași. Filolog român. A 
lucrat la alcătuirea Dicţionarului limbii române, între anii 1897—1905. 

5 cf. N. Batzaria, În munţii şi văile Epirului, V. r., Il (1907), nr. 6 (iunie), p. 393—404 

Bucureşti, 1 aprilie, 1907 
Dragă Ibrăileanu, 


N-am nimic contra reducerilor — e doar epoca reducerilor. Cel mai 
, : i ; : i 4 
bun titlu ar fi „Jubileul lui Moş Gheorghe“ ; dar mă tem că s-ar vedea 
mai dinainte tendința cu care-i scris — cel puțin mà aştept la atacuri asu- 


pra socialiștilor de la V. 7. Cum ziceţi și voi. De azi într-o săptămînă 
poate să fiu acolo. Ciocîrlan a fost ieri la mine. Prima carte poştală e la 
Teodoru — spune că se face cu Pompeiu t. 


Al tău, Sp. Popescu 
e. p 
1 D. Pompeiu (1873—1954), matematician român cu renume mondial, semnează în 


V, r. II (1907), nr. 3 (martie), p. 534, o cronică ştiinţifică: Berthelot și activitatea lui ştiin- 
țijică. 


© G. PASCU 


laşi, 13 ianuar 1995 


Stimate d-le Ibrăileanu, 

Sånt ani de zile de cînd trimbițe funebre vestesc, cît îi pămîntul ro- 
mânesc de lat, că Iaşul moare, şi sânt ani de zile de cînd intelectualii ieṣeni 
păreau a confirma, prin tăcerea lor, această nenorocire! Dar vremurile 
încep parcă să se schimbe. Arhiva, după o depresiune de cîțiva ani, începe 
să se rădice iarăși, dar din nefericire acestei reviste îi lipsesc elemente ti- 
nere. Aceste elemente tinere tocmai se găsesc la Curentul nou al dv. Este 
curios însă cum această revistă ieșană apare la Galaţi! Este curios cum 
atîtia intelectuali ieşeni pornesc cu scrisul lor în alte părţi! Este nu numai 
curios, este chiar dureros! Iaşul are astăzi nevoie mai mult poate decît 
oricind de a avea un organ, unul și bun, care să-i reprezinte intelectualitatea 
și puterea şi cinstea. Și doar, pentru D-zeu, avem atiţia oameni care pot 
face aceasta! Avem atiția profesori universitari şi secundari! Avem mai 
ales, prin Universitate, posibilitatea de a atrage necontenit atitea elemente 
tinere şi vrednice ! Iată de ce, cred eu, este de neapărată nevoie ca Curentul 
nou să apară în Iaşi. Aducind revista în Iaşi, dv. ați putea constitui un cerc 
în care discuţiile cele mai importante ar reuși desigur s-atragă tot mai mult 
spre dv. elementele tinere din Iaşi, cari-s doritoare, v-asigur, de o mişcare 
intelectuală adevărată, tînără, entuziastă. Din aceasta ar cîştiga mai ales 
Iașul, care, cine ştie, ar putea deveni iarăși centrul gravității intelectuale 
româneşti ! 

Dacă acestea erau cumva și ideile dv., atunci scuzați, vă rog, că v-am 
deranjat de la alte lucruri mai folositoare. 

Al dv. fost elev, G. Pascu ! 


1 George Pascu (1882—1949), lingvist şi istoric literar, şi-a luat licența în 1907 iar 
doctoratul în 1908. A ocupat în mai multe rînduri funcţia de bibliotecar și director al 
bibliotecii Universității din Iaşi. A fost titularul catedrei de istorie a literaturii române vechi 
şi dialectologie română. Devine un colaborator activ al Vieţii româneşti mai cu seamă în 
primii ani de apariţie şi a publicat studii, cronici și recenzii din “domeniul lingvisticii şi fol- 


clorului. 

Stimate d-le Ibrăileanu, 

Recunosc că în privinţa ortografiei! am făcut o prostie. Nu m-am 
dus însă în special la d. Philippide pentru a-i da... ștafeta. M-am întîmplat 
ieri la Universitate tocmai cînd d-sa ieṣşa de la curs şi am stat oleacă de 
vorbă, în care timp i-am spus şi de ortografie. 

Tineam (acum n mai ţin) să deosebim în scris pe i şi u de iși, 
fiindcă aceste grupe de sunete se deosebesc şi în realitate. Dacă deosebirea 
lor nu se vede de Academie astăzi, ea se va vedea mîne. Sînt convins apoi 
că lucrurile cele mai mărunte reflectă întregi direcţii şi că noi nu ne putem 
lua după Academia de astăzi, de care ş-a bătut şi-şi bate necontenit joc 
D. Philippide, ai cărui elevi sîntem, în definitiv, toţi cei mai tineri de la 
Viaţa rom. Credeam în sfîrşit că revista noastră trebuie să dea tonul justei 
măsuri şi în ortografie. 

Şuu foarte bine că ortografia este totdeauna un mijloc şi că ideile pe 
care le-mbracă sînt scopul ; dar credeam că și acest mijloc poate fi ajustat, 
perfecționat. 

Procadarea mea a fost procedarea unui om care-şi apără sincer anu- 
mite principii, de cari este pătruns pînă în măduva oaselor. Scrisoarea v-am 
dat-o, fiindcă... adresanvul era cunoscut. Acum însă, când îmi dau mai 
bine samă de împrejurări, recunosc că v-am supărat şi că sînt vinovat, după 
cum vă supăr și acum cînd, în loc să cetiți o nuvelă de Sadoveanu, vă 
silesc să cetiţi aceste râniduri scrise du premier jet. 

În tot cazul aş dori ca, acum după ce mi-am făcut mea culpa, 
d. Stere să nu mai ştie de ceea ce s-a-ntîmplat. 

Vă salut respectuos, G. Pascu 


1 Principiile ortografice ale lui Philippide şi ale şcolii lingvistice ieşene, fără îndoială 
acceptate de mai toți elevii și colaboratorii savantului, printre care se numărau atît Ibrăi- 
leanu cît și Pascu. Cu toată autoritatea de care se bucura autorul monumentalei opere Ori- 
ginea românilor (apărută ulterior) este foarte probabil că Viaţa românească n-a adoptat 
integra] aceste principii, tocmai pentru a nu crea dificultăți în difuzarea revistei. O discu- 
ţie pe această temă cu profesorul Philippide i se va fi părut lui Ibrăileanu inoportună. 

O M. RALEA 


1 septembrie 1919, Huși, str. Toma Chissaofi, 1 


Mult stimate domnule Ibrăileanu, 

Cineva se plingea zilele trecute, prin ziarul Opinia !, că publicul ro- 
mânesc nu cunoaște pe Knut Hamsun, premiatul Nobel de anul acesta. Pen- 
tru mine Knut Hamsun e o veche cunoștință. Mai mult, un autor preferat. 
De aceea am rezistat mult pînă să scriu cîteva rânduri despre el. 

Despre autorii favoriţi n-ar trebui să se scrie niciodată. Ei sînt rude 
de aproape, cu care trăieşti în casă, care-ţi ştiu şi le știi slăbiciunile. Ex- 
punîndu-i publicului, te faci vinovat de aceeași lipsă de delicateţe ca şi cum 
ai face o confidență de dragoste în public. 

Afară de aceasta, aici la ţară unde mă găsesc, mi s-au strîns pe cap 
fel de fel de lucrări de specialitate ; cu atît mai mult, abateri diletante în 
ograda vecinului nu sînt permise. 

Cu toate acestea, cunoaşterea frumosului conține o forță altruistă, în- 
cît destăinuirea lui devine irezistibilă. De aceea invit şi eu publicul român, 
prin articolul alăturat, la lectura lui Hamsun: °. 

Luna viitoare sper să plec la Paris. De acolo voi avea plăcerea să vă 
trimit noutăți. ` 

Primiţi toată stima și devotata mea prietenie 

Al d-stră, M. Ralea 


P.S. îndrăznesc să vă rog să atrageți atenția corectorului ca să res- 
pecte locurile unde fraza începe de la capăt. 


1 Ziarul Opinia a apărut la Iaşi la 1 mai 1879 pină la 23 ianuarie 1909 şi de la 
15 noiembrie 1906 pină la 1955. 

2 Articolul despre Knut Hamsun era scris de M. Ralea pentru Viaţa Românească, 
dar revista îşi va reîncepe apariţia abia în martie 1920. Între timp articolul nu s-a mai 
publicat. 

Paris, 25 ianuarie 1920 
Rue Tournefort 4, V-ème arrondissment 


Mault stimate domnule Ibrăileanu, 
Încă de acum o lună şi mai bine v-am trimis, prin fiul generalului 
Năsturel, un prim articol cu impresii din Paris 1. Scrisoarea d-stră e datată 

la laşi, 10 ianuarie, deci, pînă la acea dată, nu primiseţi articolul. Nu-mi 
explic pentru ce. 

Pentru mai multă siguranță vă mai trimit același articol copiat încă 
o dată. Vă anexez şi un articol, al unui foarte talentat prieten, asupra celui 
mai mare romancier englez contemporan : Thomas Hardy. Publicul româ- 
nesc ar putea: începe să se inițieze şi asupra altor genuri de literatură decît 
cea bulevardieră pariziană. Afară de aceasta, tînărul de care vă vorbesc e 
plin de simpatie pentru curentul Vieții românești 2. Şi cum sper că curentul 
Nostru va prinde rădăcini puternice, mă muncesc prin propagandă să cîştig 
elementele distinse din generația mea la sistemul de gîndire din care fac 
parte. Astfel, dacă, pe lîngă aceasta, îl veţi găsi şi publicabil, voi avea 
plăcerea să vă fi recomandat ceva bun. 

Vă mulțumesc din inimă pentru interesul ce-mi purtați și pentru cum- 
părarea celor două acţiuni. Eu am început să lucrez. La Sorbona sper să-mi 
echivalez licenţa în litere din România. Acum lucrez cu C. Bougle&, ale- 
gînd ca specialitate Sociologia. Pentru cunoştinţele auxiliare acestei branşe 
(economie politică, ştiinţe sociale particulare erc.), m-am înscris la doctora- 
tul în drept, secţia politic-economică. Doctoratul în litere constă aici în 
două teze — pe care sper să le trec în octombrie viitor. Una dim ele va fi 
o lucrare critică („Pidee de révolution à travers les systèmes socialistes“) 4 
și alta despre „Le succès comme categorie sociologique“. Despre Paris veți 
afla detalii din articol. Peste zece zile vă trimit şi cealaltă scrisoare dacă 
V, 7. apare lunar exact 5. 

Vă rog să primiţi asigurarea perfectului meu devotament şi simpatie, 
al d-stră. 

M. Ralea 


1 Este vorba desigur de cronica intitulată : Scrisori din Paris şi a fost publicată în 
Viaţa românească, XII (1920), nr. 1 (martie), p. 154—159 şi ea deschide seria Scrisorilor 
din Paris trimise de Ralea celebrei reviste ieșene. Manuscrisul acestei cronici e datat „de- 
cembrie 1919“. În V. r. s-a datat „decembrie 1919 — ianuarie 1920“, 

2 Într-adevăr, în Viaţa românească, XII (1920), nr. 2 (aprilie), p. 220—226, prie- 
tenul lui Ralea, D. I. Suchianu, va publica un studiu intitulat: Thomas Hardy. Este de- 
bunul lui D. I. Suchianu la V. r. 

3 Célestin Bouglé, sociolog francez (1870—1940), discipol al lui Emil Durkheim. 
C. Bougle a fost prof. de sociologie la Sorbona (din 1901) şi a militar pentru ideile de- 
mocratice şi laice. A scris printre altele: Za democratie devant la science (1904), Leçons de 
sociologie sur P&volution des valeurs (1922), Le socialisme français (1933), etc. 

4 S-a tipărit la Paris în editura Rivière în 1923 cu titlul modificat: L'lde de la 
révolution dans les doctrines socialistes. Thèse. 

5 A doua Scrisoare din Paris a apărut în Viața românească, XII (1920), nr. 2 apri- 
lie, p. 317—323. 

Mult stimate d-le Ibrăileanu, 


Am primit toate trei scrisorile de la d-stră. Ultima mi-a parvenit foarte 
repede: în şase zile. De aceea nu mai încredințez nimănui manuscrisul cu 


Paris, 20 fevr. 1920 

scrisoarea, ci vi-l trimit prin poştă cu speranța că va ajunge şi mai sigur 
şi mai repede. Întârzierea apariţiei revistei nu aduce nici-un dezagrament 
cronicei mele trecute î, care cuprinde destule fapte generale pentru ca să nu 
fie învechită după două luni. E vorba acolo de partidele politice din Franţa, 
de cărțile lui Benoit, de aspectul general al Parisului; lucruri care nu se 
dezactualizează în două luni. De aceea vă rog să o publicaţi, dacă se mai 
poate, în primul număr, punându-i data februarie. Vă trimit alăturat o 
altă cronică? pentru numărul doi, cît şi sfârşitul articolului lui Suchianu 3, 

Vă mulțumesc din inimă pentru toare cuvintele bune ce aveţi pentru 
mine, cât şi de grija ce-mi purtaţi. 

Peste cîteva zile vă voi trimite vre(o) 10 recenzii asupra cărţilor noi 
apărute aici, scrise de mine cît şi de prieteni de pe la alte facultăți, ca să 
le publicați ca material informativ în diferite numere, pe măsură ce veţi 
avea loc. 

Vă rog foarte mul ca să-mi trimiteţi recomandat primul număr, de 
îndată ce va apare. 


Mi-e foarte dor de ţară şi am început să mă plictisesc de Paris. Vă: 


rog să primiţi aceeași profundă stimă, simpatie și devotament, 
Al d-stră Ralea 


P. S. Afară de Jean Cristophe şi de Colas Breuguon Romain Rolland 
nu mai are nici o bucată de beletristică. Se apropie de roman vieţile oa- 
menilor celebri: Tolstoi, Beethoven şi Michel-Ange [sic]. În ultima lună a 
apărut o nouă carte a sa: Les précurseurs, articole pentru pace, publicate 
mai întâi în jurnale din Elveţia, în timpul exilului. O recenzie asupra ei vă 
trimit peste câteva zile 4. 


1 Vezi nota 1 la scrisoarea II. 

2 Vezi nota 5 la scrisoarea II. 

3 Articolul lui D. FJ. Suchianu a apărut într-un Singur număr al V. 7. Vezi nota 2 
la scrisoarea II. 

4 Nu s-a mai publica. recenzia lui Ralea. A apărut în schimb o recenzie a lui Tu- 
dor Vianu: Romain Rolland, Clerambault, histoire d'une conscience libre pendant la guerre. 
Paris, Ollendorf, 1920, în Viaţa românească, XII (1920), nr. 9 (noiembrie), p. 457—459. 
Probabil că Ralea nici n-a mai trimis recenzia lui. 


4 
12 aprilie 1920 


Mult stimate d-le Ibrăileanu, 

Cristos a înviat! Multă sănătate şi veselie vă urează tînărul d-stră 
prieten, care s-a bucurat de un Paşti trist ca orice duminică la Paris. Mă 
gîndesc că la Iaşi trebuie să fie verde şi senin și că e aşa de plăcut să 
constaţi cu asemenea ocazii că ai o familie ! 

Am primit ambele d-stră scrisori şi vă mulțumesc pentru bunele cu- 
vinte ce aveţi totdeauna pentru mine. Îmi simt devotamentul și simpatia 
săracă cînd primesc scrisorile d-stră. Aș vrea să fac mai mult... Am primit 

și numărul din Viața românească !. Aspectul formal și numele de pe copertă 
te lasă epatat. Îmi permit să vă spun însă că conținutul e mult mai slab. 
Poezia lui Duiliu Zamfirescu? mi se pare pur și simplu ridicolă; a lui 
Coşbuc 3 — violență aparentă, fără conținut, cum sînt exuberanțele de bà- 
urînețe. Multe alte bucăţi insignifiente. Pentru cronica teatrală Bucureşti 
n-aţi găsit pe cineva mai bine decît A. Braniște care iscăleşte platitudini 
gazetărești ? Și mie și altora a plăcut Philippide, de a[l] cărui talent excep- 
țional nu trebuie să se mai îndoiască nimeni 4. 

Îmi permit aceste observațiuni ca din partea cuiva din casă care le 
face cu tragere de inimă, pentru renumele revistei, și care mu le-ar formula 
cu nici un chip față de un străin, ca să scadă prestigiul revistei. În orice 
caz, ca informaţie culturală, V. v. întrece aproape toare revistele de aici. 
Iar pe cele de la noi !... 

Peste cîteva zile vă voi trimite şi scrisorile pentru nr. 3 cît şi un 
studiu al lui Suchianu5. — Mă întrebaţi cine e. E unul din cei mai valo- 
roși studenți ai generaţiei noastre. Foarte inteligent, cult și cu sentimente 
largi și îndrăzneţe. E licențiat în drept și litere şi face aici doctoratul în 
economie politică. E fiul profesorului de limba română 1. Suchianu pe care 
probabil îl cunoaşteţi. 

Mă întrebaţi despre onorarii. Nu se por trimite mandate, cecuri — 
nimica pentru străinătate. E un singur mijloc: Banca Marmorosch primește 
pentru studenți plăși la Paris. Cînd se vor stringe mai mulți bani, 799— 
800 lei minimum (și pentru scrisorile viitoare), depuneți-le ia banca Blank 
sau o sucursală a ei, pentru mine care voi plăti și pe Suchianu, Verona ê, 
Scrieţi-mi ce se cuvine fiecăruia. Altfel pentru 250 lei e degeaba deranja- 
mentul. Cum leul e cotat aici 19 centime, ar fi vreo 40 franci. Nu face 
nici comisionul. Astfel așteptați și alte scrisori şi-mi trimiteţi odată mai mult. 

Am primit zilele trecute o scrisoare de la Rădulescu-Motru care-mi 
face cunoscut de mutarea lui Pogoneanu la Pedagogie, a lui Gusti în locul 
lui Pogoneanu și de vacanța catedrei de sociologie de la Iași, pentru care, 
pretind ei, vor cere lui Negulescu? să o păstreze vacantă pînă la sosirea 
mea în ţară, fiindcă aş fi singurul specialist mai indicat. Facă ce-or vrea. 
E sigur că aici nu voi rămînea fiindcă încă de pe acum mi-e un dor nespus 
de ţară. E iarăși sigur că, din toate locurile, țin la Iași unde mă leagă 
atîtea lucruri. 

Dar cine știe (dacă catedra va mai rămîne vacantă un an şi dacă, cum 
spuneaţi şi 'd-stră, nu sunt preferaţi fel de fel de „creaţii“ ale profesorilor 
de acolo, pe care îi preferă ca pe foştii lor elevi. 

Vă rog să-mi răspundeți un cuvînt; ce credeţi în privința asta. Am 
începur să mă satur de Paris. Scumpetea e enormă, grija materială a traiu- 
lui, strică şi cele cîteva senzații agreabile care se pot căpăta aici. Îmi lip- 
sește cu totul mediul familiar cu care am fost deprins. Pe vară probabil că 
voi pleca în Germania. 

Vă trimit salutări respectuoase și toată simpatia mea devotată. 

Al d-stră Ralea 


1 Este vorba de Viața românească, XII (1920), nr. 1 (martie); cu acest număr se 
reia publicarea revistei după întreruperea din timpul războiului. 

2 Poezia lui Duiliu Zamfirescu se intitulează : Ce-a mai fost şi-i publicată în nr. ci- 
tat la nota 1 a scestei scrisori la p. 11—12. 

3 Poezia lui George Coșbuc este : In opresores (p. 57—58). 

4 Poeziile publicate de Al. A. Philippide în acest număr sînt: Cintecul nimănui 
(p. 92—93) şi Crinul (p. 93—94). În acelaşi număr publică şi Lucian Blaga, poezia Lea- 
gănul (p. 38—39), lon Minulescu: Strofe pentru zăpadă (p. 50), etc. Numărul acesta nu 
e chiar aşa de slab cum crede Ralea. A. Branişte publică la p. 148—150 Cionica teatrală. 
În marginea scenei. Marchizul de Priola. Cronica este într-adevăr plată şi şcolărească. 

5 Scrisori din Paris. Iunie 1920. Generalităţi — loseph Caillaux (a treia scrisoare a 
lui Ralea) se va publica abia în V. r, XII (1920), nr. 5 (iulie), p. 300—308. Articolul lui 
D. I. Suchianu este intitulat Pedagogia istoriei şi a apărut în Viaţa românească, XII 
(1920), nr. 5 (iulie), p. 214—232. 

ê Paul N. Verona, pictorul, colaborator al V. 7., la rubrica Viaţa artistică, între 
anii 1920—1921. În V. r, XII (1920), nr. 1 (martie), p. 136—139, semnează articolul: Sa- 
lonul de toamnă. Expoziţia pictorilor americani la Paris. 

7 Constantin Rădulescu-Motru, Jon A. Rădulescu-Pogoneanu, D. Gusti și Petre P. Ne- 
gulescu, toți foşti profesori de filozofie ai lui M. Ralea. P. P. Negulescu era pe arunci mi- 


nistru al Instrucțiunii publice. 


5 
Rue Tournefort 4, Paris, 14 iulie 1920 

Iubite d-le Ibrăileanu, 

Nu știu dacă aţi primit scrisoarea mea, a treia, care conținea o dare 
de seamă despre partidul socialist francez și un portret al lui Caillaux t. 
Dacă nu, scrieți-mi, vă rog, să vă trimit alta care va fi pentru numărul 
viitor. Acum vă trimit o a patra scrisoare?. V-am trimis şi două articole 
de ale lui D. Suchianu?, printr-o doamnă Ianculescu. Le-aţi primit? 

Acum mi-am terminat examenele la drept şi mai răsuflu. Urmez cu 
tezele la filozofie. Am făcut și un mic voiaj, de o săptămînă, în Belgia: 
Bruxelles, Bruges, Anvers. Am rămas profund impresionat de largheţea, ci- 
vilizaţia și felul repede cum s-au refăcut după război acești oameni. Poli- 
deea față de străini, ieftinătatea vieţii sunt mult mai apreciabile ca în 
Franţa. 

Acum intenţionez să merg o lună pe malul mării, undeva într-un sat 
de pescari în Bretagne. Voi lăsa deoparte cărțile de ştiinţă şi voi lua cu 
mine doar un volum de versuri de Verhaeren şi un roman de Thomas Mann. 

Ca noutăți literare: un nou volum de Jules Renard 4, autorul lui Poil 
de carotte, pur şi simplu delicios. După A. France, Mirbeau, Villiers de 
L'Isle Adam şi R. Rolland, Jules Renard mi se pare tot ce Franţa a pro- 
dus mai bun. Dacă n-aş avea atîtea pe cap, aş scri Odată ceva despre el. 
Nimeni n-a iubit ca el, cu o umanitate blind umoristică, pe țărani 5. 

D-siră ce mai faceţi ? Mergeţi la mănăstiri anul acesta? Ce proiecte 
mai aveţi pentru V. r.? V-aş fi foarte recunoscător dacă mi-ai scri şi mie 
câteva rînduri. E o mare sărbătoare cînd primesc câte ceva din țară și Încă 
de la d-stră, 

Vă rugam În scrisoarea, trecută să-mi trimiteţi prin banca Marmorosch- 
Blank 1500 lei, dacă se poate. 1000 lei pentru patru cronici trimise (250 
lei îmi scriați că s-au cotat), cu 500 lei vă rămîn dator trimiţindu-vă încă 
două cronici. Asta pentru ca deranjamentul expedierii să nu se facă pentru 
o sumă de nimic. În plus, m-ar ușura ceva și pe mine, căci viaţa s-a triplat, 
iar valuta se menţine scăzută. 

Vă rog să primiți toată stima și dragostea mea, al d-stră 


M. Ralea 


P. S. În ultimul moment primesc scrisoarea d-stră, trimisă prin o 
doamnă Ianculescu și datată 22 iunie. Nu înţeleg de ce n-aţi primit pînă 
la acea dată scrisoarea a IIl-a ce vă trimisesem în chestia Caillaux. Dacă 
n-aţi primit-o de loc, publicaţi-o pe aceasta care v-o trimit acum, iar aceea 
cu Caillaux vă voi recopia-o p. numărul 6. 

Opinia d-lui Rădulescu-Motru despre Aslan? nu mă surprinde. Men- 
talitatea clientelei e aşa de veche la noi! Cunoaşteţi pe d-l Aslan? E pe- 
dagog de meserie, a trecut aici un doctorat, de universitate (ca universitatea 
populară la Bucureşti) şi e autor de volumașe de popularizare filozofică fn 
„Biblioteca p. toţi“. Publică însă de vreo 15 ani articolaşe la W.R.R.7. E 
drept însă că e mult mai matur decît mine. Are vreo 45 ani. Dar la o va- 
tedră de sociologie, unde pe lîngă filozofie trebuiesc cunoştinţe juridice si 
economice ?!! Eu îmi caut Încet şi liniștit de studii. Cînd voi veni în țară, 
îmi voi cere dreptul. Dacă nu voi găsi un loc, mă voi întoarce aici unde 
pot găsi mult mai uşor un loc de agregat în provincie. 

Suchianu 8 vă pregătește un nou stoc de recenzii. V-aș trimite şi cu 
ceva mai mult decît scrisori. Am câteva studii de sociologie în săltar, dar 
n-am timpul să le revăd. Poate voi trimite unul d-lui Gusti p. Arhiva?, 
după cum mă sfătuiți şi d-stră. Cînd voi veni în ţară, voi munci mai mult 
şi exclusiv p. V. r. 

Am adunat și o serie de recenzii în franțuzește p, L'Année sociologi- 
que 10 care apărea înainte sub direcția lui Durkheimi! și de la moartea 
[lui] e vorba c-o scoate profesorul meu C. Bougl€ 12. În această publicaţie 
mi se va încredința rubrica dărilor de seamă juridice. Afară de aceasta, 
tezele şi examenele orale îmi iau tot timpul. 

Vă mulțumesc Încă o dată p. interesul ce-mi purtaţi şi vă trimit din 
depărtare necondiționata mea dragoste şi devotament. 

Al d-stră, A, Ralea 


16 iulie 

Începutul „Scrisori din Paris“ care tratează despre criza imperialis- 
mului politic la Spa! mi se pare caduc azi. Ultimile telegrame venite 
aseară spun că lucrurile s-au stricat şi că e vorba de un ultimatum între 
Franţa şi Germania. Zvonuri particulare însă şi mai recente spun că s-ar 
fi ajuns la o conciliațiune. Nu ştiu ce se va întîmpla mîine, Dacă însă 
împăcarea va avea loc, publicaţi-l, dacă nu, suprimați partea întii. 

1 Vezi scrisoarea VI, nota. 5. 

2 Scrisoarea a IV din Paris a apărut în V. r, XII (1920), nr. 6 (august), p. 445—448, 
avînd titlul: Scrisori din Paris, iulie 1920, I. Criza imperialismului. IYI. Asupra teatrului 
Vieux Colombier. 

3 Cele două articole ale lui D. I. Suchianu par a fi: O istorie a economiei romă- 
neşti pentru străini, publicat în V. r XII (1920), nr. 8 (octombrie), p. 253—260 şi O ju- 
decată engleză asupra Tratatului de la Versailles, publicat în V, r., XII (1920), nr. 9 (no- 
iembrie), p. 399—411. 

4 Noul volum al lui Jules Renard era de fapt romanul publicat postum: Zes clo- 
portes, Paris, G. Cris, éditeur, 1920. 

5 Şi-a făcut timp și a scris despre Jules Renard în Scrisori din Paris. I. Literatură, 
publicat în Viața românească, XIL (1920), nr. 8 (octombrie), p. 287—292, unde, după o pre- 
zentare succintă a romancierului francez se recenzează romanul Les cloportes. 

$ Garabet Aslan (n. 1881— ?), fost prof. suplinitor la Facultatea de litere din 
Bucureşti, A scris printre altele: Educaţia prin sine însuși (12 broșuri), Focșani 1907. 

7 Noua revistă română pentru politică, literatură, ştiinţă și artă. A apărut la Bucu- 
vești la 1 ianuarie 1900. Director: C. Rădulescu-Motru. 

3 D. I. Suchianu a publicat în Viaţa românească, XIL (1920), nr. 2 (aprilie), p. 334 
o recenzie la cartea lui Demètre I. Gheorghiu, Aperçus sur la situation économique et jinan- 
cière, F. Alcan, Paris, în nr. 3 (mai), p. 488—490 o recenzie a cărții lui Roberto Michels: 
Amour et chasteté (essais sociologique); în nr. 4 (iunie), p. 137—139 o recenzie la I. Bar- 
thélemy, La democratie et la politique etrangere şi M. Haurion, Précis de droit administratif 
et de droit public ; Landau-Aldanof, Lenine (p. 139—140) ; etc, 

9 Arhiva pentru ştiinţă şi reformă socială. Organ al Institutului Social Român (Bucu- 
rești, 1 aprilie 1919). Director: D. Gusti. 

10 L'année sociologique, revistă franceză înființată de către sociologul francez Emil 
Durkheim în anul 1897. 

11 Emil Durkheim (1858—1917), sociolog francez și eiician, fost profesor de sociolo- 
gie la Sorbona (din 1902 pînă în 1917). A publicat, printre altele; De la division du travai! 
social (1893), Règles de la méthode sociologique (1894) etc. A creat şcoală în sociologie 


şi etică. 
12 Vezi scrisoarea II, nota 3. 
13 Vezi nota 2 la scrisoarea de faţă. 


i (Sfirşitul lui septembrie 1920] 

Iubite dlomnulle Ibrăileanu, | 

Vă trimit „Scrisori! din Paris“ (V) pentru numărul 7 şi un studiu 
despre Emile Durkheim 2, sociologul francez mort de curînd, studiu pe care 
vă rog, dacă se poate, să-l publicaţi într-un singur număr. Numărul 5 
(cinci) din V. r. nu l-am primit nici acum cu toate că mi s-a scris din ţară 
că acolo a apărut de mai bine de 3 săptămîni. S-o fi pierdut pe drum? 

De asemenea am primit şi 2500 lei prin banca Blank. Vă mulțumesc 
din inimă din partea mea și a lui Suchianu; ne-a ușurat oarecum bugetul 
încărcat de scumpetea vieţii de aici şi de valută. Nu știu dacă aţi primit 
completarea studiului despre Keynes? de la Suchianu. Ar fi bine să publi- 

cați articolul. Am văzut reviste italiene și nemțeşti care fi consacră lungi 
articole. În țară pînă şi Convorbiri literare, care de obicei e așa de în urmă 
cu noutățile, a publicat despre ea ceva. După oft se vede toată opinia pu- 
blică europeană se preocupă de ea. Ne-am Întors ieri de la mare unde 
ne-am odihnit. Toamna, Parisul acelaşi, poate puţin mai nervos. 

Nu mai ştim ce mai e prin ţară; și care e aspectul vieții politice. 
Mi-a scris cineva că d-l. C. Stere s-a reîntors. Va relua publicistica cel pu- 
tin? M-am gîndit de atitea ori de ce nu grupează el odată toate simpatiile 
de care dispune; — cunosc mulți şi în generaţia mea ca să constituie un 
grup cu programul radical socialist pe care l-a susținut toată viața şi pe 
care ar trebui să-l afirme mai militant. Poate şi o colaborare cu socialiștii 
n-ar fi imposibilă. E păcat ca atiția oameni care așteaptă cuvîntul său să 
rătăcească prin fel ide fel [del partide şi fel de fel de grupări. 

Am auzit iarăşi că editura revistei a anunţat traducerea Pan de Knut 
Hamsun. E un gînd bun. Toate traducerile ar trebui făcute numai din nem- 
teşte şi englezește, căci franțuzește toată lumea citește În original. În viitor 
nu uitaţi nici nuvelele lui Thomas Mann, romanele lui Thomas Hardy, 
Georges Meredith. Ce credeşi despre traducerea şi editarea unor tratate 
ştiinţifice ca psihologia lui Wundr5, economia politică a lui Schmoller $, 
finanțele lui Ad. Wagner?7, cărți pe care studentul care nu ştie nemţește 
n-are de unde le lua? 

Aristide Blank spune că a mai fundat o editură, în care e amestecat 
D. Gusti, cumpărind cea mai mare casă de editură din Viena pentru aceasta. 
E adevărat? În decembrie cred să piec pentru trei luni [la] Berlin ca să 
utilizez acolo bibliografia germană pentru teză şi care n-o găsesc aici. Dacă 
Suohianu nu merge cu mine, vă va trimite el scrisori din Paris, iar eu din 
Germania. Deocamdată, veţi primi de la el, peste cîteva zile. o cronică eco- 
nomică 8 şi recenzii noi. 

Primiţi, vă rog, toate sentimentele mele de devotament și simpatie, 
Al d-stră 

M. Ralea 


P. S. în ultimul moment vă alăturez şi articolul lui Suchianu care a 
Lă . .. ASă v 
iost terminat în acest timp. Recenziile rămîn pentru altă dată. 


1 Scrisori din Paris (V) s-au publicat în Viaţa românească, XII (1920), nr. 8 (oc- 
:ombrie), p. 287—292. Au două subtitluri: I. Literatură. II, Millerand. Vezi şi nota 5 la 
scrisoarea V. 

2 Articolul intitulat: Emile Durkheim a apărut abia în V. r, XIII (1921), 7 (iulie), 
p. 5—24. 

3 John Maynard Keynes, mare economist englez, matematician şi publicist; a scris 
în timpul Tratatului de pace de la Versailles cartea: The Economic Consequences of the 
Peace, unde atacă dispoziţiile economice ale Tratatului de la Versailles. Cartea aceasta a 
provocat dispute Înverșunate, Articolul lui D. I. Suchianu despre Keynes se intitulează: 
O judecată engleză asupra tratatului de la Versailles şi s-a publicat în Viaţa românească, 
XII (1920), nr. 9 (noiembrie), p. 399—411. 

4 Romanul Pan al lui Knut Hamsun s-a tradus și editat (în 1922), la editura Vieții 
româneşti de către Luca Ion Caragiale. 

5 Wilhelm Wundt, psiholog german (1832—1920). A fost unul din creatorii psiho- 
logiei experimeptale. Dintre operele sale cităm: Elemente de psihologie fiziologică, Logica, 
Etica, Psihologia popoarelor, etc. 

6 Gustav Schmoller, economist german (1838—1917). Printre altele a publicat: Con- 
zribuții la politica socială a timpului prezent. 

7 Adolph Wagner, economist german (1835—1917). A publicat împreună cu un co- 
lectiv un, Tratat de economie politică, Vol. I Principii (1892—1893); Vol. II. Științe fi- 
nanciare (1892—1896). 

8 Articolul lui D. I. Suchianu era: O istorie a Economiei românești pentru străini 
și a apărut în V. r., XII (1920), nr. 8 (octombrie), p. 253—260. 


Paris, 3 octombrie 1920 
Rue Tournefort 4 


Iubite domnule Ibrăileanu, 

Profit de ocaziune de a vă trimite prin d-l dr. Pascu! un manuscris 
al unui tînăr Gh. Strat ?, doctorand în științele economice. Mi se pare inte- 
resant prin actualitatea lui și prin felul cum e tratat. V-am trimis, sunt 
citeva zile, „Scrisori din Paris“ (nr. 5) cît şi un studiu asupra sociologului 
E. Durkheim, pe care vă rugăm, în scrisoarea alăturată să-l publicaţi într-un 
singur număr’. Acum m-am răzgîndit la gîndul că publicându-l într-un sin- 
gur număr va trebui să-l culegeţi cu o literă prea mică. Aşa că puteți să-l 
publicaţi în două numere cu caractere mai mari, mai vizibile, de ex.: cum 
sunt acelea cu care s-a[u] tipărit ultimile „Scrisori din Paris“. 

N-am primit nici acum nr. 5 din V. y. L-am căpătat însă de la un 
prieten şi am citit conținutul. M-a impresionat în special studiul 'despre 
Maupassant al lui P. Zarifopol 4. Deși nedrept, înfățişînd exasperat numai 
> lature a lui Maup. e totuși remarcabil de fin, de documentat și de bine 
scris. În schimb articolul lui Gh. Savel 5 mi se pare submediocru. 

Am revenit la Paris de vreo două săptămîni. Orașul e splendid în lu- 
mina toamnei. Pădurea de la Versailles are o culoare de aramă. Viaţa e 
calmă, fără să fie moartă. Mă gîndesc la d-stră că dacă aţi avea răgazul 
să veniţi aici odată, măcar pentru o lună, v-ar place mult. Poate la pri- 
măvara viitoare veţi avea acest răgaz, Și Iaşul nostru trebuie să fie frumos 
acum. Mi-e aşa de dor de ţară ! 

Vă rog răspundeți-mi dacă aţi primit articolele mele. Primiţi toată 
simpatia şi devotamentul meu. Al d-stră, 

M. Ralea 


1 Georgio Pascu, fost prof. la Universitatea din Iași. 

2 George Strat publică pentru prima dată în Viața românească, XII (1921), nr. 9 
(septembrie), p. 382—393 studiul : Criza economică actuală și inflațiunea, 

3 Vezi notele 1 și 2 la scrisoarea VI. Articolul despre Durkheim a apărut totuși 
intr-un singur număr. 

4 Articolul lui Paul Zarifopol se intitulează: Sentimentalul Maupassant şi a apărut 
într-adevăr în Viaţa românească, XII (1920), nr. 5 (iulie), p. 161—177, Articolul acesta, 

bine caracterizat de către Ralea, păcătuiește mult prin acceptarea aproape integrală a ex- 
plicării talentului lui G. de Maupassant prin teoriile lui S. Freud. 

5 Gheorghe Savul publică în acelaș număr al V. y. un articol intitulat: Evaluarea 
estetică (Scrisoarea întăia : cuvînt introductiv tratind despre însemnătatea evaluării estetice) 
(p. 236—246). 


8 


Paris, 29 oct. 1920 


Stimate d-le Ibrăileanu, 

V-am trimis acum o lună scrisoarea (V-a) din Paris şi un studiu despre 
E. Durkheim. Le-aţi primit?! Vă rog să-mi răspundeţi cîteva cuvinte prin 
prietenul meu Strat care vine să se prezinte la o bursă de economie poli- 
tică. Am auzit că au fost burse și pentru filozofie. Dacă aş fi știut, m-aş fi 
prezentat și eu. Aceasta mi-ar fi ușurat mult statul aici în timpuri aşa grele. 

Peste cîteva zile vă voi trimite o nouă scrisoare şi cîteva recenzii. 
Cum merge revista ? Dar editura ? 

Am amînar plecarea în Germania pentru luna martie. Cu toate aces- 
tea abia aştept să văd renașterea plină de tinereță a vieţii de acolo. 

Primiţi toată asigurarea stimei și devotamentului meu. Al d-stră, 

M. Ralea 


i Vezi scrisoare: VI, notele 1 şi 2. 


29 noiembrie 1920 
4 Rue Tournefort 


Iubite domnule Ibrăileanu, 

Am primit azi scrisoarea d-stră trimisă prin Ionașcu. Vă mulțumesc 
din inimă încă o dată pentru simpatia şi grija ce-mi purtaţi. Din partea 
mea dragostea şi stima ce vă păstrez e aproape familiară şi cred că va 
veni ziua când voi putea s-o dovedesc. Nu v-am trimis scrisoarea 6-a 
fiindcă zilele astea trec doctoratul II-lea în drept, ultimul examen oral pe 
care-l mai trec aici. Astfel cel mult în zece zile veți avea scrisoarea VI-a. 
Tot atunci vă trimit şi un articol despre ultima carte a lui Kaustky? [...] 
cît şi primul capitol din teza mea, care poate apărea ca un studiu aparte 
şi care se chiamă: Definiția revoluțiilor 3. Accept să cedaţi d-lui Gusti 
articolul despre „Durkheim“ numai dacă vă dă pe celalt despre Sociologia 
jeminismului în schimb 4. În nici un caz n-aş vrea ca să se publice ambele 
studii în Arhiva 5 

Suchianu mă însărcinează să vă întreb dacă aţi primit un articol al 
lui intitulat: O istorie economică a românilor pentru străini 6, pe care vi 
l-a trimis odată, în acelaş plic cu manuscrisul meu. Să se fi pierdut în drum? 
Din jurnale văd că institutul? „Vieţii românești“ merge bine de tot. Mă 
bucur în plus cînd văd că spiritul ei pătrunde chiar în sufletele cele mai 
recalcitrante din acest punct de vedere. 

Cred că oboseala d-stră sufletească e o criză trecătoare, rezultat al 
mizeriilor războiului. Şi al timpurilor actuale. Aşteptăm mul: încă de la 
directiva și sfaturile d-stră. 

Fiindcă îmi scrieți de bani şi dacă revista dispune, vă rugăm să ne 
irimiteți cîte 2000 mii lei fiecăruia, mie și lui Suchianu, obligîndu-ne să 
scrim pentru revistă tot anul viitor până la concurența acestor sume. Difi- 
cultatea de trai aici a devenit enormă. Abia pot trăi cu ce primesc de-acasă 
și graţie unor facilități (făcute aici studenţilor de Aristide Blank şi de le- 
gaţie. De anul trecut și pînă acum e o enormă deosebire. 

Plecarea la Berlin am amînat-o pentru 1 martie. Suchianu va merge 
şi el cu mine probabil. Într-un an sper să fiu gata cu tezele. 

Primişi toată simpatia și devotamentul meu. 


M. Ralea 


1 Traian R. Ionașcu (nr. 1897), fost profesor de drept civil la Universitatea din 
Taşi (1920), actualmente membru corespondent al Academiei R. S. România. 

2 Scrisoarea a VI-a din Paris“ a ¿părut în Viaţa românească, XIII (1921), nr. 2 
(februarie), p. 275—279 sub titlul: Scrisori din Paris. I. Situaţia politică în ultimele luni. 
II. În cartierul latin. Recenzia asupra cărții lui K. Kautsky nu a mai apărut în V. r. 

3 Articolul lui M. D. Ralea intitulat Definiția revoluției a apărut abia în Viaţa româ- 
nească, XIII (1921), nr. 4 (aprilie), p. 52—67. 

á Sociologia Jeminismului nu a apărui în V. r. 

5 Vezi nota 9 la scrisoarea V. 

6 Vezi nota 8 la scrisoarea VI. 

7 De fapt Editura Institutului de Arte Grafice „Viaţa românească“, S. A. 


10 
[21 martie 19217 


Mult stimate dlomnulle Ibrăileanu. 

De mai bine de trei luni n-am primit nici un cuvînt de la d-stră. Nu 
stiu dacă intervine vreo cauză determinată sau n-aţi avut timp. Bănuiesc 
însă că sunteţi supărat pe mine că nu v-am trimis cronicele la timp. Am 
fost în imposibilitate absolută să le redacrez vreo lună jumătate, căci pre- 
param cîte 10—12 ore pe zi pentru examene. În urmă v-am trimis două 
„scrisori“ : una despre sciziunea partidului socialist francez şi alta despre 
guvernul Briand!. Nu știu dacă le-aţi primit. Mi-e frică că s-au pierdut, 
Acum vă trimit un mic capitol introductiv din teza mea, pe care-l cred 
mai de interes general, dar fiind actualitatea subiectului ce tratează 2. 

îndrăznesc să vă întreb ce s-a întîmplat cu „Durkheim“ al meu. Aşi fă- 
cut schimbul cu d-l Gusti? Eu vi l-am trimis fiindcă-l credeam de actuali- 
tate ; toate revistele americane, engleze și franțuzeşti sunt pline de studii asu- 
pra lui deşi au trecut acum 3 ani de la moartea lui. În sociologie influența lui 
rămâne covîrşitoare. Se poate zice că a inventat din nou această ştiinţă. 

Pe de altă parte ideea mea e că o revistă ca V.r. nu trebuie să aibă un 
caracter strict gazetăresc lăsînd la o parte studii ceva mai generale. Dealtfel 

e şi în tradiţia ei. Studiile lui Xenopol, Philippide, Petrovici tratau chiar su- 
biecte de specialitate. 

Mi-a scris d-l Pătrășcanu în privința schimbului cu revistele Mercure de 
France, Revue de Paris, etc, etc. Am fost și aproape toate au admis acest 
schimb. Îi voi scri și d-lui o scrisoare specială. 

Am mai auzit din țară că revista va apare bilunar de aci înainte 3. Si- 
gur că ar fi nimerit. Numai n-aţi fi silit să recurgeți și la material mediocru 
ca să umpleţi coloanele ? 

Vă rog foarte mult să-mi răspundeți două rînduri sau să puneţi pe 
cineva să-mi răspundă dacă aţi primit cele 2 „scrisori“ şi alăturatul articol. 

Primiţi tot devotamentul și afecțiunea mea. Al d-stră, 


M. Ralea 


P.S. Dacă nu reușiți să aveţi Revista revistelor completă, aș putea să 
v-o fac împreună cu Suchianu, spicuind din revistele germane şi en- 
gleze de aici. 

Peste o săptămînă vă trimit şi o altă scrisoare. 


i 


1 Vezi nota 2 la scrisoarea IX. Scrisori din Paris. Ianuarie, I. Cabinetul Briand şi 
politica Europei. II. Cella Delavrancea (de fapt a VIII-a scrisoare din Paris a lui Ralea) 
au apărut în Viața Românească, XIII (1921), nr. 1 (ianuarie), p. 114—118. 

2 Se referă desigur la articolul Definiția revoluției. Vezi nota 3 la scrisoarea IX. 

3 Nu s-a întîmplat așa. 


11 
Paris, 26 martie 1921 
Rue Tournejort 4 

Mult stimate d-le Pătrășcanu, 

Îşi cer mii de scuze că am întîrziat cu răspunsul. Dar administraţia re- 
vistelor de aici sunt greu de găsit. Am fost la toţi și mi-au promis unii 
mai sigur, alții mai vag că vor face schimbul. În ce priveşte însă dările de 
seamă însă [sic], toți mi-au spus că revista-revistelor pe care o publică ei e 
numai pentru revistele franceze și că chiar dacă ar vrea să facă dări de 
seamă le-ar fi greu fiindcă nu știu româneşte. Atunci mă voi însărcina eu să 
le trimit din cînd în cînd câte un rezumat al revistei. În afară de aceasta sunt 
în tratative să scriu „Lettres roumaines“ la Mercure de France unde voi vorbi 
regulat de valoarea şi activitatea V. r. 

Primiţi salutările mele cele mai cordiale, al d-stră devotat. 


M. Ralea 


12 


Mult stimate d-le Ibrăileanu, 

În drum spre țară, m-am oprit cîtva timp în orașele Germaniei. Viaţă 
ieftină și nemţii foarte afabili. 

Vă trimit salutările mele cordiale. 


[19 iulie 19217] 


M. Ralea 

13 
Huşi, 28 iulie 1921 
Sir. Toma Chissacoff 1 

Mult stimate d-le Ibrăileanu, 

Am sosit în țară de vreo săptămînă. Sunt extrem de obosit şi puţin cam 
bolnav. În zece zile însă, după ce voi fi mai odihnit de lunga călătorie pe 
care am făcut-o, sunt la dispoziția d-stră. Mi-ar face multă plăcere să vă pot 
vedea, dar nu ştiu dacă sunteţi la laşi ori la Agapia. De aceea v-aş ruga să-mi 
răspundeţi câteva rînduri unde v-aș putea vedea. 

Vă mulțumesc din toată inima pentru cinstea ce mi-aţi făcut de a-mi 
pune articolul! în fruntea revistei. Am cu mine o scrisoare din Paris? pe 
care vă voi Înmîna-o odată cu alte mici bucăți pentru „Miscellanea“ 3 la 
revederea noastră. 

Primiţi, vă rog, profunda mea afecţiune și devotament, al d-stră 


M. Ralea 


[Adaugat pe plic: „Cu rugămintea de a i se trimite în caz de absenţă 
la Agapia“.] 


1 Articolul cu pricina era cel atit de des pomenit în scrisorile de pină aici: Emile 
Durkheim. Vezi nota 2 la scrisoarea a Vl-a. 

2 Această a opta Scrisori din Paris (Bilanţul filozofiei franceze contemporane) s-a 
publicat în V. r, XIII (1921), nr. 8 (august), p. 252—257. 

3 Aceste mici bucăți pentru Miscellanea par a fi cele publicate în V. r, XIII (1921), 
nr. 12 (decembrie), p. 439—442 și avind subritlurile: Delicateţă pacifistă, Ipohondrie, Cu- 
mințenie, Cărvunari proudhoniști, 


14 
Huşi, 4 august 1921 

Mult stimate d-le Ibrăileanu, 

Vă scrisesem acum cîteva zile o scrisoare la Iaşi. În urmă am primit 
scrisoarea de la d-l Sevastos în care-mi anunţa adresa d-stră. Sper că pe la 
12 august să fiu la Agapia pentru două zile. 

Primiţi, vă rog, profunda mea afecțiune și devotament. Al d-stră. 

M. Ralea 


15 
[Inceputul lui decembrie 1921] 

Mult stimate d-le Ibrăileanu, 

Vă trimit un articol al unui docent universitar care lucrează aici la Sor- 
bona : d-l Procopiu.! E vorba de faimoasa teorie a relawvității despre care 
cred că veți fi auzit şi care se pare că zdruncină însuși [sic] legea gravita- 
ției a lui Newton. În tot cazul, e o teorie foarte la modă; aici, de la jur- 
nale cotidiene, la reviste ori conferințe publice, toată lumea se ocupă de ea, 

cu toate că cel care a formulat-o e un neamț: Einstein. Am socotit că 
publicul român trebuie informat asupra acestei teorii şi atunci am rugat 
pe un tînar profesor care mi-a dat articolul alăturat p. Viața românească. Mi 
se pare că cam păcătuieşte ca stil şi că e cam lung. Totuşi e clar și va lămuri 
ȘI pe alții. 

N-am mai primit nimic de la d-stră de mai bine de o jumătate de an. 
Am speranţa că unica cauză stă în ocupaţiunile d-stră multiple. 

Am urmărit cu o vie emoție dezbaterile validării d-lui Stere şi frumo- 
sul succes care le-a urmat. Cei câțiva care credem în cuvîntul d-sale aşteptam 
de mult reintrarea sa în viaţa politică. 

Peste cîteva zile vă trimit o nouă scrisoare despre mişcarea filozofică 
contemporană în Franţa ?. Nu ştiu dacă ați [primit] ultimile două: Caracte- 
ristice etnice şi alta despre Teatrul de anul acesta 5. De o bucată de vreme 
o oboseală nervoasă mă chinuieşte rău. De aceea doresc să viu pe vacantie 
două luni în țară ca să mă întremez puţin. 

Primiţi, vă rog, toată stima şi devotamentul meu. Al d-siră, 


M. Ralea 


1 Ştefan Procopiu (n. 1890), doctor în fizică (1924) de la Sorbona. Acum membru 
al Academiei R. S. România. Articolul său era: Relativitatea lui Einstein. Eterul și rela- 
tivitatea şi s-a publicat în Viaţa românească, XIV (1922), nr. 3 (martie), p. 329—352. 

2 O nouă scrisoare despre mișcarea filozofică contemporană din Franţa este, cre- 
dem :. Scrisori din Paris. Curente critice şi ideologice, în V., r, XIV (1922), nr. i (ia- 
nuarie). 

3 Scrisori din Paris. Caracteristici etnice au apărut în Viaţa românească, XIII (1921), 
nr. 5 (mai), p. 283—299. Scrisori din Paris (Teatrul de anu! acesta) au apărut în Viaţa 
românească, XIIL (1921), nr. 10 (octombrie), p. 132—134. 


16 
[decembrie 1921 ?] 
Rue Tournefort 4 

Mault stimate d-le Ibrăileanu, 

De multă vreme nu mai ştiu nimic de la d-stră. Cum mergeţi cu sănă- 
tatea ? Nu sunt sigur că scrisoarea şi manuscrisele vă vor găsi la lași; mă 
gîndesc la vechiul proiect de a merge la un sanatoriu în Germania. 

Fiindcă ştiu că nu aveţi răbdare de a scri scrisori, lăsaţi, vă rog, un cu- 
vînt d-lui Sevatos ca să-mi răspundă în locul d-stră, ca să ştiu dacă sunteţi 
mai bine. | 

Adesea sunt foarte îngrijorat şi regret că n-am stat la dispoziţia d-stră 
ca să mergem împreună în Germania. Poate însă că clima de iarnă [în țară 
la] noi e mult mai sănătoasă. V-a făcut mai bine. 

Aici e trist și urît. Iarna e ploioasă și plină de ceaţă. Situaţia noastră 
devine din ce în ce mai grea. Leul a scăzut pînă la 8 centime din 20 cît era 
anul trecut. Vă trimit un articol asupra lui Amiel! şi scrisori din Paris 2, În 
curînd vă trimit altele şi un articol politic. 

Primii, vă rog, tot devotamentul și afecțiunea mea profundă. Al d-stră. 


M. Ralea 

1 Într-adevăr, în Viața românească, XIII (1921), nr. 12 (decembrie), p. 341—347 
apare un articol al lvi M, Ralea intitulat : Centenarul lui Amiel. 

2 Scrisori din Paris, de care vorbeşte aici Ralea, au ca subtitlu; Curente critice și 
ideologice, deci o urmare la scrisoarea a opta din Paris. Vezi nota 2 la scrisoarea XV-a. 


17 
27 decembrie 1921 
Rue Tournefort 4 

Mult stimate d-le Ibrăileanu, 

Nu mai ştiu nimic de multă vreme despre d-stră. Am scris odată d-lui 
Sevastos întrebîndu-l cum mergeţi cu sănătatea, dar n-am primit răspuns. 

Am speranţa că venirea iernii v-a făcut mai bine şi că aţi căpătat mai 
multe forțe. Aţi renunțat definitiv la proiectul de a merge în Germania. 
Poate că în primăvară ar trebui să faceţi acest voiaj. 

Vă trimit în loc de scrisoare din Paris o polemică cu Ciomac! care ne-a 
atacat în Revista vremii?. Cred necesar acest răspuns care va lămuri o 
mulțime de neînţelegeri şi de acuzări ce mi se aduc. 

Am terminat definiuv cu dreptul, imprimându-mi şi teza, care tratează 
despre „Proudhon“ 3. În câteva zile cred că va fi gata. Cred că termin şi cu 
Literele în iunie, astfel că în toamnă să pot veni să vă dau ajutorul meu la 
revistă, Mai ales aici grăbesc căci șederea la Paris mă slăbește enorm şi mă 
distruge nervoziceşte. 

De Anul nou vă rog să primiți, atît d-stră cît şi d-na toate urările mele 
de sănătate şi fericire. 

Al d-stră devotat, Mihai Ralea 


1 Această polemică cu Em. Ciomac se intitulează totuși: Scrisori din Paris, În ches- 
p 
tie personală, și a apărut în V. r, XIV (1922), nr. 3 (martie), p. 440—448. 
P şi a ap P 
2 Revista vremii a inceput să apară la București de la 1 august 1921. 


18 
Paris, 19 februarie 1922 


Mult stimate d-le Ibrăileanu, 

Am primit scrisoarea d-stră cu multă plăcere ; nu mai primisem nici o 
ştire de la d-stră de la plecarea mea din ţară. 

În chestia răspunsului lui Ciomac 1, iată ce cred eu: Nu numai Ciomac, 
dar şi alți mulți m-au atacat ca germano-fil etc. Datoresc o lămurire pentru 
toți. Ciomac e un pretext. Aş putea să pun chiar o notă în acest sens. Aş 
putea poate să-i schimb şi numele şi să-l înlocuiesc cu un x oarecare. El nu 
importă acolo ca persoană decît ca un caz dintr-o mie. După aceea Cio- 
mac nu e așa de necunoscut şi nici așa de neînsemnat? şi nici eu așa de cu- 
noscut că să nu stau de vorbă cu el. 

E sigur însă că portretul e cam excesiv şi că efortul e cam mare. Dar 
probabil că e vina tinereţii care se alarmează uşor şi atacă mai mult decît 
chiar pericolul obiectivului. 


299 


Sincer vorbind eu aș ţine să se publice. De ce să mint? Poate pentru că 
îmi place articolul. Știu eu ? Ceea ce n-aș vrea însă cu nici un chip e să nu 
fac cel mai mic neajuns revistei. Din acest punct ide vedere dacă se ivește 
cea mai mică dificultate, nici o discuție nu e posibilă renunţ imediat. 
Poate că ar fi mai bine dacă aţi binevoi să aduceţi fd-stră modificări în 
părțile ce vi se par exagerate. În curînd o nouă scrisoare din Paris? şi un ar- 
ticol de actualitate : Zluzia bogăției noastre î. Am publicat şi în Gîndirea un 
aricol : Rusia şi Europa 5. L-aţi văzut Peste trei săptămîni, cel tirziu o lună 
plec în Germania și vă scriu de acolo noutăți. 


Al d-stră cu tot devotamentul M. Ralea 


1 Vezi nota 1 la scrisoarea XVII-a. 

2 Lui Em. Ciomac i s-a recenzat dealtfel în Viaţa românească, XIV (1922), nr. 2 
(februarie), p. 301—303 un volum de versuri, Mistica roză, volum apărut la Bucureşti, Lu- 
ceafărul, 1921. Recenzia cărții lui Ciomac e semnată: D. Razu = Demostene Botez, 

3 O nouă scrisoare din Paris este, probabil cea publicată în Viaţa românească, XIV 
(1922), nr. 4 (aprilie), p. 122—125 avînd ca subtitlu : Economie și politică. 

4 Nu s-a mai tipărit în Viața românească. Poate nici n-a mai fost trimis. 

5 În Gindirea, I (1921—1922), nr. 19 (februarie), p. 349—352. Ralea pulbică în- 
tr-adevăr articolul; Europa și Rusia, 

[a doua parte a lunii februarie 1922] 
Iubite domnule Ralea, 


Mai întîi (ca să nu uit) n-am primit teza d-tale, pe care scrii că 
mi-ai trimis-o. t 

Cu Caomac... m-am încurcat rău. Văzînd că ţii să se publice?, i-am 
schimbat titlul şi am dat „scrisoarea“ la tipar. (Își trimit o mostră). Cînd să 
fie pusă în coală, la nr. 2, au tăbărit toți pe mine că îţi fac rău d-tale. Că 
d-ta nu ştii împrejurările din ţară, că nu simţi că te-ai înjosi răspunzînd. Am 
cedat. Apoi, văzînd că Demostene B[otez] l-a cam lăudat într-o recenzie, 
m-am gîndit că d-ta ai să zici că Ciomac tot are oarecare însemnătate și am 
voit să pun „scrisoarea“ în nr. 3. lar au sărit amicii, mai ales Sevastos şi To- 
pîrceanu, care spun că d-ta eşti prea bine cotat în opinia publică ca să te pui 
cu Ciomac, că învinuirile lui Ciomac astăzi nu pot prinde în opinia publică, 
că revista în care te-a atacat nu e nici răspîndită, nici stimată, că polemizînd 
cu V.r. (care nu polemizează cu nimene, cu alţii mai însemnați) conferi o 
însemnătate lui Ciomac și revistei lui, pe care nu o merită, că cu cît articolul 
d-tale e mai bun, cu atît e mai nelalocul lui ; o artilerie perfecționată contra 
muștelor, etc. etc. Şi refrenul : că voind (eu) să nu te jignesc, îţi fac un rău; 
că după ce vei veni, ai să vezi că ţi-am făcut bine. Am cedat. Și cred că am 
făcut bine. Gîndește-te că noi n-am răspuns la o broșură a lui Sanielevici în 
contra noastră (pe care au exploatat-o mulți), că n-am răspuns la atâţia (la 
nimene !). Apoi tocmai lui Ciomac? Gîndeşte-te că în curind (doresc să fie 
foarte curînd) ai să fii asociat la direcţie. Trebuie deci să-ţi „ţii grantul“. Eu 
ştiu că e enervant să nu răspunzi cînd ai dreptate şi ai „prins“ pe adversar. 


300 


Dar — cu firea mea de polemist — de cîte ori am înghiţit şi eu! Uite, aveam 
impresia că-l pot zdrobi pe Sanielevici, dar am răbdat. Acum văd că am fā- 
cut bine. Un lucru mă supără: că a apărut recenzia despre Ciomac. Trebuia 
să iasă odată cu „scrisoarea“ dumitale, scoțind scrisoarea am uitat în zina 
ceea chiar să spun să scoală şi recenzia. Cînd am spus era tirziu. Se trăsese 
coala. Era mai bine ca Ciomac să fie absent în toate chipurile din V.r.!! 

D-ta poţi răspunde tuturor, în general, fără nume. Poţi răspunde și lui 
Ciomac (d. exemplu : „unul zice că Rousseau... etc.“). Scopul ţi-l ajungi. Dar 
crezi că atitudinea de care te învinuieşte Ciomac mai emoţionează aici pe 
cineva ? De loc. artă desplăcerea. Crede că dreptatea e cu cei din Iaşi, dacă 
toţi sînt la fel. Vox populi... 


Salutări cordiale, G. Ibrăileanu 


În nr. 3 apare Bojer 3. 


1 În Arhiva Ibrăileanu lipsește o asemenea scrisoare. Este vorba desigur de teza de 
doctorat în Drept a lui Ralea. Vezi note 3 la scrisoarea XVII-a. 
2 Vezi nota 1 la scrisoarea XVII-a. 


3 A apărut într-adevăr, la rubrica: Note pe marginea cărților un articol al lui 
M. Ralea intitukt: Johann Bojer, în V. r, XIV (1922), nr. 4 (aprilie), p. 58—61. 


20 
12 aprilie 1922 


Mult stimate d-le Ibrăileanu, 


Sunt în Berlin de vreo zece zile, după ce am fost și în Italia, la Flo- 
rența şi Roma vreo două săptămiini. De aceea atîta întîrziere în scrisorile 
mele. Caut însă să profit, să văd toată Europa înainte de a veni definitiv 
în țară, căci mai pe urmă cine ştie cînd voi mai putea veni pe aici, Scrisoarea! 
alăturată o scrisesem încă din Paris şi am purtat-o cu mine din neglijenţă, 
absorbit de toate atracțiile voiajului. V-o trimit acum deși şi-a pierdut puţin 
din actualitate : voiam să ajungă înaintea conferinței din Genua. 

Aici e foarte urît. Mărturisesc că sunt deprimat. O nouă mentalitate, 
severă, serioasă şi vristă. Berlinul ca oraş e groaznic. O arhitectură hieratică ; 
monotonie, simetrie obsedantă. 

Aştept să mă pun în curent cu toate lucrurile de aici ca să vă pot scrie 
„Scrisori din Berlin“, despre mentalitatea lor actuală și despre curentele li- 
terare și culturale mai noi. 

Nu vă pot scrie încă o adresă precisă, fiindcă nu o am ; stau la hotel. 

Vă rog să primiţi salutările și devotamentul meu. Al d-stră, 


M. Ralea 


1 Vezi nota 3 la scrisoarea a XVIII-a. 

2] 
Paris, 31 iulie 1922 


Mult stimate d-le Ibrăileanu 


De luni de zile nu mai ştiu absolut nimic de la d-stră. V-am trimis o 
scrisoare din Berlin şi una din Paris la care n-am primit nici un răspuns. 
Cînd îmi vin numerile din V.r., unde numele d-stră figurează mai des de 
cîtva timp 1, îmi face multă plăcere căci mă gîndesc că sunteți mai bine dis- 
pus din moment ce scriți din ctud în cînd. Eu termin irevocabil în noiem- 
brie. Teza mi-e aproape gata de imprimat?. Am primit un răspuns ide la 
Gusti să-i trimit imediat o cerere — pe care se însărcinează el s-o sprijine — 
și prin care cer suplinirea catedrei lui Virgil Arion ê pentru anul viitor. Am 
făcut acest lucru gândindu-mă că n-am altceva mai bun de făcut pentru mo- 
ment. Tot el zice să mă înscriu la concurs și la catedra de sociologie din 
Cluj care s-a scos la concurs. Însă la Cluj nu-mi convine să mă duc. Pe de 
altă parte, Motru mi-a scris că Găvănescu a demisionat din comisia de la 
laşi şi că s-ar putea amîna încă concursul la care, eventual, aş putea lua și eu 
parte. Mi-ar conveni mai bine la Litere, fiindcă la Drept nu sunt sigur idacă 
Virgil Arion nu revine la catedră. Pentru moment însă am cerut suplinirea 
acestei catedre. Astfel că la 1 decembrie vin la Iaşi. Atunci voi putea să 
mă consacru altfel și cu alte forțe pentru revistă. 

Articolul lui Paul Zarifopol din ultimul numărt e admirabil ca va- 
loare literară. Dar are dreptate ? Metoda lui critică constă în a izola o lature 
a unui scriitor, de a o exagera și de a reduce toată opera lui la acest unic 
caracter, neglijind pe celelalte. Acelaşi lucru l-a făcut și cu Maupassant. 

Eu plec din Paris la 3 august. Stăm vreo lună la Fribourg în Schwartz- 
wald şi pe urmă, pînă la 1 noiembrie iarăși la Berlin de unde vin [la] 
Paris decît pentru susținerea tezei. Vă voi scrie prima mea adresă. Cînd vă 
întoarceți, la Iaşi? V-aș fi foarte recunoscător dacă mi-ați răspunde 
cîteva rînduri. 

Vă rog să primiți asigurarea întregului meu devotament, respectuoase 
sărutări de mînă d-nei Ibrăileanu, respectuoase salutări d-rei. Al d-stră, 


M. Ralea 


1 În Viața românească, XIV (1922), în numerele 1—6 G. Ibrăileanu a publicat: în 
nr. 1 (ianuarie), p. 111—114: Privind viața (Pagini dintr-un volum pus sub tipar) și sem- 
nat: C. Vraja; în nr. 2 (februarie) p. 263—275: Note pe marginea cărților. „O noapte 
furtunoasă“ ; în nr. 4, (aprilie) p. 89—92, din nou Privind viața: în nr. 5 (mai), p. 249— 
257 publică : „Conu Leonida faţă cu reacţiunea“ (Note pe marginea cărţilor), iar la p. 271— 
275, la rubrica intitulată Cronica literară apare articolul: Ediţiile lui Eminescu: „Geniu 
Pustiu“ ; în nr. 6 (iunie), p. 433—439 apare articolul: Răspuns d-lui Zarifopol. Cîteva re- 
cenzii, precum și Miscellanea din aceste numere aparțin de asemenea lui Ibrăileanu. 

2 De data aceasta se referă la teza de doctorat în filozofie. Vezi nota 4 la scri- 
soarea a II-a. 

3 Virgil C. Arion (1861— 2), fost prof. de sociologie și filozofie a dreptului la 
Universitatea din Iaşi, 

4 Articolul lui Paul Zarifopol se intitulează : Publicul și arta lui Caragiale şi a apă- 
rut în V. r., XIV (1922), nr. 6 (iunie), p. 392—407. 

22 
Berlin, 23 Oct. 1922 
Stuttgarterplatz 20, Charlottenburg 
Mult stimate domnule Ibrăileanu, 


Vă alăturez încă o scrisoare din Germania !. Aici, la Staatsbibliotek, 
nu a sosit încă numărul pe octombrie al V. r. așa că nu știu dacă ultima, pe 
care v-am trimis-o, s-a publioat?. Acum mi-am terminat definitiv teza de la 
Litere despre „Ideea de revoluție“ şi mîine plec la Paris ca s-o supun apro- 
bării. Numai de ar fi primită! Am bune speranţe însă fiindcă lucrez la ea 
de trei ani. Franțuzii de la Sorbona sunt însă așa de mofturoşi! Astfel cred 
că vin în ţară definitiv de Crăciun. Am auzit că concursul p. catedra de so- 
ciologie (Litere) de la Iași s-a redeschis și că înscrierile sunt numai plină la 
1 decembrie. Am făcur demersuri să mă admită și pe mine la concurs cu di- 
ploma de doctor în drept și licfenţa] în litere urmînd să prezint pe cealaltă 
într-un interval de o lună. Ar fi așa nedrept să pierd concursul pentru că 
nu pot prezenta diploma cîteva zile mai înainte! V-aș ruga şi pe d-stră să 
vorbii cu profesorii de la Iaşi care vor fi în comisiune, poate Găvănescu ori 
Petrovici, să admită acest lucru. Dar v-am plictisit așa de mult pe acea- 
stă chestie ! 

În orice caz, sunt mulțumit că termin odată. Devenise plictisitor şi nu 
mai puteam face nimic. Așa voi putea să mă consacru revistei şi să-i aducem 
o ameliorare aşa cum doriți d-stră. 

Am văzut cu plăcere că d-l Stere şi-a reluat colaborarea la revistă. 
De îndată ce ajung la Paris, vă comunic adresa de acolo. 

Primiţi, vă rog, tot devotamentul şi respectuoasa mea afecțiune, res- 
pectele mele d-nei şi d-rei. Al d-stră, 


M. Ralea 


1 Prima scrisoarea din Germania a apărut în Viaţa românească, XIV (1922), nr. 7 
(iulie), p. 100—105, iar a doua, intitulată ca şi prima: Scrisori din Germania, a apărut în 
ur, 9 (septembrie), p. 428—434. 

2 În Viuța românească, XIV (1922), nr. 10 (octombrie), p. 111—114 Ralea publică 
Scrisori din Germania — Adevărata Germanie, iar în nr. 11 (noiembrie), p. 264—266 pu- 
blică din nou alte Scrisori din Germania. 

3 Constantin Stere publică în Viaţa românească, XIV (1922), nr. 8 (august), p. 193— 
194, nr. 9 (septemb.ie), p. 409—425, nr, 10 (octombrie), p. 5-—20, nr. 11 (noiembrie), p. 215— 
227 o suită de articole intitulate în general: Din carnetul unui solitar şi semnate C. S. 


23 


8 decembrie 1922 
50 Rue Gay Lussac 


Mult stimate d-le Ibrăileanu, 


Vă rog să mă iertaţi că nu v-am mai scris de atîta vreme. Formalită- 
țile imprimării şi susținerii tezei mă doboară ! Şi vor dura încă ! 

În chestia venirii mele la V. r., iată hotărîrea mea definitivă. Voi veni 
cu orice preţ. Mă simt legat de revistă înainte de toate sufletește prin convin- 

gerile mele ! şi voiesc să lucrez pentru ea. Cît am fost în străinătate am lu- 
crat rar şi neregulat ; odată venit acolo însă voi pune toate cunoștințele și 
experiența de aici în serviciul revistei. Voi face slujba de redactor, voi cola- 
bora la toate rubricile sub pseudonime, ca să fie mai variate, vă voi aduce 
diverse specimene de organizaţie a revistelor dim străinătate pentru a intro- 
duce, dacă veţi crede de cuviinţă, cronici noi; voi îngriji să avem corespon- 
denți regulaţi în Paris, Londra şi Berlin, să avem recenzii bogate și variate... 
etc. etc. Pe cît va fi posibil voi da toată munca și priceperea la ameliorarea 
revistei. Trebuie însă să capăr și un curs la universitate, fiindcă cariera de 
profesor mă încîntă tot aşa de mult ca și publicistica. Dar pentru aceasta 
voi mal răbda pînă va fi un loc. 

Rădulescu-Motru mi-a scris zilele astea o scrisoare prin care îmi oferă 
fel de fel de posturi la Bucureşti: avocatură la societăți, o jumătate din 
cursul lui de psihologie, etc. E un om de treabă — i-am mulțumit — dar la 
București nu mă duc — atita vreme cît m-am angajat la revistă. Astfel pu- 
teți să mă consideraţi ca intrat în slujbă pe ziua de 15 februarie, ori 1 martie. 
Voi termina aici într-o lună, o lună jumate şi pe urmă vreau să stau la Huşi 
să mă odihnesc 15 zile la părinţi, pe care nu i-am văzut de 2 ani. 

În privința condițiilor. Nu știu de ce v-a spus Suchianu că mă însor. 
Cel mult am intenţia în principiu. Astfel nu-mi trebuie deocamdată decît o 
cameră, cel mult două, căci e dezagreabil şi prea studențesc (Uf, cum m-am 
săturat !) să lucrezi în aceeași odaie în care dormi. Dar numai dacă e posibil. 
Altfel sunt f. mulțumit și cu o singură cameră în localul V. r. 

În privinţa salariului, nu ştiu care e nivelul prețurilor în România. Aud 
că se poate trăi cu 3 500—4 000 lei. În jurul acestei sume. Cînd voi veni în 
țară vom găsi un artificiu de organizaţie care să permită o economie din care 
să iasă și salariul meu şi să nu se îngreueze prea mult „frais“-urile ide admi- 
nistraţie. Cît mi-am făcut studiile aci am cheltuit o avere și n-aș mai vrea, 
sibil şi nu ştiu dacă datoresc eu ceva revistei ori nu, dar v-aș ruga să-mi tri- 
la vîrsta mea, să mai cer ajutoare familiei. Acum de pildă îmi trebuiesc vreo 
60.000 lei pentru tipărirea tezei și nu îi am încă pe toţi. Nu ştiu dacă e po- 
sibil și nu știu dacă idatoresc eu ceva revistei ori nu, dar v-aș ruga să-mi tri- 
miteți 5 000 lei în contul colaborării. 

În cîteva zile termin cu teza și-n timpul imprimatului vă voi trimite 
încă 2—3 scrisori din Paris și un articol-studiu: „Criza democraţiei și pro- 
blema competinţei“ 2. 

Vă rog să primiți toată respectuoasa și devotata mea afecţiune. Al d-stră 


M. Ralea 


1 Sublinierile din această scrisoare aparțin lui M. Ralea. 
2 Nu a mai trimis, 


24 | 
23 ianuarie 1923) 
Rue Gay Lussac 50| 


li 


Mult stimate d-le Ibrăileanu, 
Răspunzind la o scrisoare a d-stră de acum o lună, în care mă între-i 
baţi asupra venirii mele la V.r., v-am scris, dîndu-vă detalii asupra condi-: 

țiunilor. N-am primit de atunci nici un răspuns de la d-stră şi mi-e frică că 
insistența mea, poate de un simţ prea practic, să nu vă fi jignit. Nici nu ştiu 
de ce am făcut-o. Nu e acesta caracterul meu. Vă rog mult să-mi răspundeţi 
un cuvînt asupra acestei chestiuni. M-aţi linişti de unele remușcări. 

Vă trimit şi o „scrioare din Paris“ 1. Un prieten mi-a împrumutat dife- 
rite colecții de reviste româneşti: Gîndirea, Cugetul rom/ânesc] 2, Revista 
vremii 3. Foiletîndu-le mă conving din ce în ce că V.r. trebuie să ia din nou, 
ca înainte de război, o atitudine militantă. La noi, unde critica apreciativă 
e indispensabilă, o revistă nu se poate resemna la un rol pur literar. Ea tre- 
buie să aibă o atitudine culturală, să dirijeze, să conducă. Sunt atâtea lucruri 
de combătut şi reformat. În primul rînd limba. Se scrie la noi groaznic astăzi. 
Pe urmă aspectul actual al literaturii, artificialitatea voită şi nenaturală de a 
înlătura ideile și sentimentele pentru senzaţii, etc. etc. Și câte, cîte altele. De 
altfel, din cele ce am citit, celelalte reviste așteaptă și ele un rol conducător 
de la V.r. Miscellanea trebuie mărită pînă la 10—12 mici rubrici, aşa cum e 
Revue de la quinzaine la Mercure de France. Nu credeţi şi d-stră ? Iar recen- 
ziile sunt sărace şi se analizează de obicei cărți neinteresante. Pe cât pot, cum- 
păr eu de aici vreo 100 de volume de mare actualitate. Le voi aduce în țară 
cu mine ca să alimentăm măcar pe un an această rubrică. 

Mi-e frică însă că voi mai întârzia încă cu vreo lună peste termenul 
anunţat. M-au omorît formalitățile. Teza mea principală a ieşit bine. Va forma 
un volum mare de 500 p. și va avea, (după părerea specialiştilor, mai mult 
decît o valoare românească sau una didactică. Aştept răspunsul d-stră... 

Vă rog să primiți salutările mele respectuoase și profund devotate. 
Al d-stră 

M. Ralea 


P.S. În ultimul moment primesc cei 5 000 lei pentru care vă mulțu- 

mesc din inimă. În 15 zile mă mut de la adresa aceasta. Dacă nu puteți să-mi 
. Li . . Lă . Ko] . N [9] . v 
scrieți imediat, atunci e mai bine să aşteptaţi să vă scriu noua adresă. 


1 Scrisori din Paris (I. G. Sorel, Alte caracteristici etnice) a apărut în Viaţa româ- 
nească, XV (1923), nr. 2 (februarie), p. 260—266. 

2 Gindirea a început să apară la Cluj la 1 mai 1921 (scoasă fiind de către Cezar 
Petrescu, Lucian Blaga, Gib. Mihăiescu, Adrian Maniu, etc. etc.). S-a mutat apoi la Bucu- 
rești, Cugetul românesc, revistă lunară, Bucureşti, februarie 1922—1934. Director: T. Ar- 
ghezi. 

9 Vezi nota 2 la scrisoarea a XVII-a. 


25 

3 aprilie 1923 
Avenue de Suffren 149, Paris XV 

Mult stimate d-le Ibrăileanu, 
Am profunde remuşcări; nu v-am mai scris de aproape două luni. 
Dar în acest răstimp n-am scris nici părinţilor mei, Plictiseli interminabile, 
formalităţi, dificultăți, surprize 'dezagreabile peste not. Unele materiale (mi-a 
trebuit peste 100.000 lei ca să-mi tilpă nesc teza), altele administrative, etc. 

În fine, acum le-am trecut pe toate. Teza mea, de care sunt mulțumit şi 
care sper că va fi o lucrare mai mult decit şcolară şi poate ceva mai mult 
decît românească, e sub tipar de 3 săptămâni. Va forma un volum în 8” de 
450 p. şi voi edita-o la F. Alcan ori M. Rivitre!. Teza complmentară, care 
e o bibliografie a socialismului, apare în colecția şcoalei normale superioare. La 
15 mai voi avea susținerea şi la 25 mai sunt în ţară. În primele zile ale 
lui iunie vin la Iaşi și sunt la dispoziția d-stră pentru Viața românească. De 
cînd am oarecare răgaz mă gîndesc tot timpul la reorganizarea părții in- 
formative, care e foarte incompletă. Voi merge zilele astea la toate revis- 
rele pentru schimb. Am cumpărat vreo 100 de cărți noi pentru mine, care 
le aduc la Iaşi. Din recenziile lor vom avea material pe un an jumătate. 
Ne vom abona la Bibliographie de la France? (400 lei anual), care recen- 
zează toate cărțile apărute și la nevoie vom face recenzii după recenzii dacă 
ne vor lipsi cămile. Tot e mai bine decît de loc. Cronicile trebuiesc refor- 
mate. Voi găsi băieţi culți, inteligenți și informaţi de aici şi de la Berlin 
care să ne ţie la curent cu toate noutăţile. Eu când voi veni la Iaşi, voi 
redacta regulat două cronici (una socială-politică, alta literară). Pe urmă 
„Miscellanea“, recenzii și articole în plus. În Germania există o Revistă a 
revistelor care rezumează toate revistele, lunar. Ne vom abona şi la aceea. 
Vom face, în fine, tot posibilul să fie combpleți, variaţi, occidentali, 

Nu știu dacă aţi primit o „Scrisoare din Paris“, trimisă acum două 
luni 3, care conţinea un articol despre G. Sorel şi altul „Caracteristici et- 


E 2 
nice“ (urmare). 

Pentru moment mă odihnesc cîteva zile, fiindcă acum am oroarea scrisu- 
lui. Săptămîna viitoare vă expediez însă o scrisoare despre „centenarul 
lui Renan“ 4, Și mişcarea literară actuală în Franța. Tot atunci cred să ter- 
min şi un articol mai lung pe care-l prepar de mai mult timp: Criza de- 
mocratiei 5. 

Vă rog să-mi răspundeți şi mie cîteva rînduri. Lui Suchianu îi scriți 
mult mai des, 

Vă urez d-stră, d-nei și d-rei vacanție plăcută şi „Hristos a înviat“! 


Cu devotate sentimente, al d-stră 
M. Ralea 


1 În Viaţa românească, XV (1923), nr. 10—11 (octombrie-noiembrie), p. 202—205 
a apărut o recenzie a lui Octav Botez: „Michel Ralea: L'idée de la révolution dans les 
doctrines socialistes, Thèse, Paris, Rivière, 1923. 

> Bibliographie de la France, un jurnal general al tipăriturilor şi al librăriilor. A 
inceput să apară din anul 1811 și are, de fapt, trei părți: 

a. O bibliografie, oficială redactată de către Biblioteca Naţională din Paris (lista 
cărților primite prin „depozitul legal“). 

b. Informaţii privind editurile şi lbrăriile. 

c. Anunţuri de cărți noi. 

3 Vezi nota 1 la scrisoarea a XXIV-a. 

4 În Viaţa românească, XV (1923), nr. 7 (iulie), p. 5—24, Paul Zarifopol publică o 
Notă la comemorarea lui Renan., Nu mai apare cea anunţată de Ralea. În nr. 10—11 (oc- 
tombrie-noiembrie), O. Botez publică un articol intitulat: Pe marginea unei note la come- 

morarea lui Renan (p. 196—198), la care Paul Zarifopol revine in Viața românească, XV 
(1923), nr. 12 (decembrie), p. 304—306 cu o altă notă d:spre Renan intitulată : Despre sti- 
lul perfect. Dar în Viața românească, XV (1923), nr. 2 (februarie), p. 287—290, la rubrica 
Miscellanea apărea sub semnătura: Nicanor et. Co. un articol intitulat: Centenarul lui 
Renan. 


5 Abia în Viața românească, XIX (1927), nr. 3, p. 418—422 M. Ralea va publica 
un capitol din această lucrare, capitol intitulat: Ultimul aspect al democrației. 


26 
[Paris, 18 mai 1923] 

Mult stimate d-le Ibrăileanu, 

Vă cer mii de scuze; n-am putut să vă scriu la timp, întăi fiindcă 
n-aveam un moment liber în afară de corecturi şi pe urmă am fost bolnav 
în pat de o gripă. 

Vă mulțumesc încă o dată din toată inima pentru grija ce mi-o pur- 
taţi. Nu ştiu cînd aş putea să vă arăt vreodată măcar o parte din profunda 
recunoştinţă ȘI afecțiune pe care v-o păstrez, pentru toate intențiunile bune 
ce aţi avut pentru mine. Cred [că] în 3—4 săptămîni să sozesc în țară de- 
finitiv. Azi am depus la facultate exemplarele din ambele teze și urmează 
să am susținerea peste 3 săptămîni. Sunt primul român care trece acest 
doctorat de la război încoace. Și în total al 6-lea. S-a stârnit o întreagă 
furtună de invidie și de răutate pe această temă. Vă voi povesti în ţară 
peripețiile pe care le-am avut cu Iorga, care, deja, nu mă poate suferi. 

Cum sosesc în ţară intru imediat la V. r. Poate voi lua concediu o 
lună, dar în timpul acesta tot mă voi ocupa de revistă. 

Zilele astea umblu pe la revistele de aici să capăt schimbul. În ce 
priveşte cărțile, aduc eu în țară vreo 150 care vor fi material de recenzii 
pe un an. Pe urmă voi face un aranjament cu profesorul meu, C. Bougle, 
care e membru în consiliul de administraţie al sindicatului librarilor. Tre- 
buie să „aranjăm însă corespondenţi permanenți în Londra, Paris și Berlin. 
Pe urmă me trebuiesc și reviste engleze. Cînd voi veni, vă voi expune di- 
verse planuri de reformă. 

Locul de asistent la Petrovici! îmi convine provizor. Îi voi scrie 
să-i mulțumesc. Numai ide s-ar linişti pînă atunci lucrurile la universitate ! 
Peste câteva zile vă trimit o „scrisoare din Paris“ despre literatura fran- 
ceză actuală °. | 

Dacă aveţi ceva comisioane Înainte de venirea mea în țară, comuni- 
caţi-mi-le imediat ca să am timpul să primesc scrisoarea. 

Primiţi, vă rog, asigurarea profundului meu devotament 

M. Ralea 


1 Pe atunci Ion Petrovici era profesor de Istoria filozofiei moderne şi logică la Uni- 
veisitatea din Iaşi și decan (1923—1926) al Facultăţii de litere din Iași. 
2 Nu a mai trimis-o. 

Mult iubite d-le Ibrăileanu, | 

Am fost imediat la Banca Iașilor (Demostene [Botez] nu e la Iaşi) şi 
m-am interesat dacă polița matale cu scadența 15 iulie, girată de Ştefan 
Gheorghiu, e regulată. Am văzut că Demostene aranjase totul la timp. 

Am schimbat adresa d-nei Olga Tocilescu şi Mavrodineanu, Tg. Mu- 
reși, am comandat la Baraș corespondența lui Jaurès. Am trimis și art- 
colul lui Ioanid la [şters cu lama]. De la Iliescu? am scos suma [şters cu 
lama] zece mii lei. Am achitat din ea 1000 lei lui Constantinescu 3 (pe lu- 
nile mai, iunie, iulie). Bietul om mi-a spus că are mare nevoie. 

Întâlnindu-mă cu Octav Botez care se întoarce de la Turnul Roşu, 
unde e Jean Bart, și cum conversaţia se învîrtea asupra banilor pe colabo- 
rare, i-am dat lui 2500 lei să-i trimită lui Jean Bart? ca din ce-i datoriin. 
Adresa lui Minulescu5 n-o ştiu, așa că nu i-am trimis. Din rest mi-am 
permis să-mi iau şi eu leafa pe august căci aveam nevoie. (Am făcur rău ?), 
iar 4000 lei vi-i expediez azi prin mandat poştal la Lucaci. Am dat o chi- 
tanță provizorie de 10.000 lei. Cînd veţi veni, veți da una definitivă Și Veţi 
distruge-o pe aceea a mea, ca să nu rămfie două chitanţe. 

Socoteala banilor este astfel deci : 

4000 mandat poştal 
2500 Jean Barv 
1000 Constantinescu 
2500 Ralea 


10000 


Numărul pe iulie a apărut ieri (7 august) și-am dispus să vi-l trimită 
şi d-stră. Vă trimit cu poşta şi cărțile și revistele care au venit. Mercure de 
Prance l-am dat lui O. Botez pentru recenzie. Am aranjat şi numărul pe 
august. Ne încurcă Minea a cărui urmare la articol are vreo 30 paginif. 

Comisioanele odată terminate, trebuie să vă spun că ne gindim tot timpul 
la d-stră şi că ne e foarte dor. Iaşul e pustiu și trist. Ionel Teodoreanu s-a 
întors şi lucrează teribil la roman 7. Pe Mironescu, Jacotă, Şiadbei, Frunză 8 
nu i-am mai văzut. Acum aud că s-a întors Demostene de la ţară și că 
pleacă în Italia. A venit o poezie bună de Nanu? pe care am dat-o la 
zeţuit. N-avem Însă nuvelă. Îi scriu lui Sadoveanu să dea el una *™. 

Aşi găsit bucărăreasă ? Transmit d-nei Ibrăileanu şi Bîrgăuanu săru- 
tări de mînă, d-stră cele mai devotate și afectuoase sentimente 


[8 august 1924] 


M. Ralea 


Iubite domnule Ibrăileanu, 
Am fost ieri seara la cinematograf. Decăzută, film frumos mai ales 
prin problemele pe care le pune. Am fost viu impresionate cîteşitrei de im- 
portanţa mediului asupra unui suflet „destins“ (Se poate face o teză de 
doctorat). Mă gîndesc la mata cu multă plăcere şi dor. Scrie-mi ce mai 
faci. La Iaşi e urîr şi cald. Miine plecăm. La revedere. Elise îţi trimite 
complimente matale şi la toți, de asemeni și eu. 
Fetiţa + 

1 Abonate la revista Viața românească. 

2 Petru Iliescu, membru în consiliul de administrație al „Institutului de arte grafice 
si editură Viaţa românească“. 

9 Antom Constantinescu, tehnoredactor al revistei Viaţa românească. 

4 Jean Bart a publicat în Viata românească, XVI (1924), nr. 1 (ianuarie), p. 20—31 
schița : Rătăcind prin Deltă, în nr. 3 (martie), p. 405—411: Dincolo, peste ocean (Din- 
tr-un jurnal de bord), etc. i 

5 Ion Minulescu publicase în Viaţa românească, XVI (1924), în nr. 4 (aprilie) p. 101— 
118, nr. 5 (mai), p. 161—179, nr. 6 (iunie), p. 331—358, nr. 7 (iulie), p. 26—51 şi nr. 8 
(august), p. 204—226 romanul: Roșu, galben și albastru. 

6 I. Minea, fostul profesor de istoria românilor la Universitatea din Iași, începuse să 
publice în Viaţa românească, XVI (1924), nr. 7 (iulie), p. 84—92 un lung studiu intitulat : 
Personalitatea şi activitatea literară a lui Dimitrie Cantemir. Apariţia acestui studiu a con- 
tinuat în nr. 8 (august), p. 171—203 ; în nr. 9 (septembrie), p. 365—386 ; nr. 10 (octom- 
brie), p. 80—97 și în nr. 11 (noiembrie), p. 259—273. i 

7 Jonel Teodoreanu lucra la romanul La Medeleni (vol. I) și a început să-l publice 
în Viața românească, XVI (1924), cu începere din nr. 10 (octombrie), p. 5—34. 

8 Eugen I. Mironescu, Mihai Jacotă, Ioan Şiadbei, A. Frunză, toţi „vieţişti“ şi cola- 
boratori ai Vieţii românești. 

° Alexandru Nanu. Poezia la care se referă Ralea se intitulează: Chin.. şi s-a pu- 
blicat în Viața românească, XVI (1924), nr. 8 (august), p. 151—152. 

10 Într-adevăr M. Sadoveanu va publica în V. r, XVI (1924), nr. 8 (august), p. 137— 
146 povestirea : Curtea cu Juri. 

1 Această mică scrisoare este adăugată la finele precedentei de către soția lui Mi- 
bai Ralea. 


29 
Pogorămi, 25 iulie [1926] 

Mult stimate şi iubite d-le Ibrăileanu, 

Am primit scrisoarea d-stră și am fost foarte bucuros că aţi ajuns la 
Varatec, dar mecăjit că vă plictisiți aşa de tare. Trebuie să suportaţi regi- 
mul ca o 'doctorie. E tor mai bun decît Iașul pe căldurile astea. Eu sînt 
amărit la culme. La toate supărările mele se adaugă starea gravă a sănătă- 
ţii mamei. Săptămâna trecută am fost la Bucureşti unde am fost chemat de-o 
telegramă. La celelalte boli s-a mai adăugat una gravă de piept. O vom 
duce într-un sanatoriu la Braşov. E o întreagă tragedie prin consecințele 
care urmează. 

La Bucureşti l-am cunoscut personal pe P. Zarifopol cu care am stat 
cîteva zile întregi de vorbă. Îmi place ca tip; are fineţe fizică. E civilizat 
şi inteligent. Mi-a spus că vă admiră mul și că sunteți singurul spirit su- 
perior din ţară în momentul de faţă, dar că îl „agasaţi“ cîteodată cu con- 
cepţia socialistă care subordonează arta moralei. Mi-a făcut confidențe că e 
epicureu, raționalist şi că adoră suprafața (spre deosebire de familia Gherea 
cu care s-a luptat o viaţă întreagă și care prețuiau adîncimea, făcînd pro- 
bleme de conştiinţă din orice). Am văzut însă că îl necăjeşte tare că ne-am 
indignat fiindcă l-a lăudar pe Minulescu. Pare a retracta acum t. 

Aţi citit articolele mele despre d-l Stere care au apărut şi care mi-au 
atras o serie de articole violente în Universul, Cuvîntul (Șeicaru) şi Viitorul. 
În București n-am văzut decît pe Jean Bart și Sevastos. 

Lucrez la articolul cel mare despre democraţie? și citesc Delaisi 3 care 
îmi place mult deşi e puţin gazetar. 

“Constantinescu 4 nu mi-a scris încă nimic, dar cred că are încă ma- 
nuscris. Îi voi mai trimite recenzii de aici. 

Nu ştiu dacă merg la Paris. Pe la 10 august voi merge două zile la 
laşi și atunci poate voi veni să vă văd și pe d-stră. Fetiţa vă trimite res- 
pectuoase şi devotate salutări ; de la mine vă rog să primiți cele mai de- 
votate sentimente. 


M. Ralea 


P. S. Veţi scri oare vreo „Miscellanea“ 5, fiindcă contrar scriu eu mai 
multe. Petrovici m-a întrebat iarăși la Bucureşti dacă îi veți recenza Raite 
prin țară 6. Dar Ionel Teodoreanu ?7 


1 Se pare că Ralea are în vedere notele semnate P. Nicanor et. Co.: Mărunțişuri, 
publicate în Viaţa românească, XVII (1925), nr. 1 (ianuarie), p. 157—159, unde, de fapt, 
se fac numai aluzii la cei care l-au lăudat pe Ion Minulescu. Articolul incriminat al lui 
Paul Zarifopol pare a fi cel intitulat: D-l Minulescu și Academia şi publicat în Adevărul 
literar și artistic, VI (1925) nr. 241 (19 iulie), p. 8, col. 1—2. 

2 Articolul poartă titlul: Democrație și creație şi a apărut în Viaţa românească, 
XVIII (1926), nr. 7—8 (iulie-august), p. 169—197. 

3 Francis Delaisi, sociolog francez de mică valoare. A scris printre altele: Les con- 
tvadictions du monde moderne şi La bataille de Vor. Probabil la una din aceste lucrări se 
referă Ralea. 

4 Vezi scrisoarea a XXVII, nota 3. 

5 Miscellanea din Viața românească, XVIIL (1926), nr. 7—8 (iulie-august), p. 207— 
215 şi intitulată: „Chemarea“ Institutului românesc al Acţiunii naţionale și Critică psiho- 
logică și critică estetică sînt semnate M. R.[alea]. Ultima miscellanee: Coincidențe e sem- 
nată P. Nicanor et Co. (p. 215—217). 

6 Recenzia lui G. Ibrăileanu la cartea lui Ion Petrovici: Raite prin ţară, Bucureşti, 
Ancora, 1926, va apare în V. r, XVIII (1926) nr. 9 (septembrie), p. 378—379. 

7 În Viaţa românească, XVIII (1926), nr. 9 (septembrie), p. 354—365 G. Ibrăileanu 
publică, la rubrica intitulată: Cronica literară: „Le Medeleni“, în care aduce binemeritate 


elogii lui Ionel Teodoreanu. 


29 
Huși, [7 august 1926] 
lubite d-le Ibrăileanu, 

V-am scris o scrisoare mai lungă acum o săptămînă la care n-am 
primit răspuns. Nu s-o fi pierdut oare? Sunt îngrijorat de starea d-stră 
neprimind nici o știre. 

Vă trimit alăturat o nuvelă de Gib. Mihăescu. Veţi hotărî dacă me- 
rită ori nu să apară. Eu cred că trebuie, în orice caz, lăsată pe sept. Acum 

este materie deajuns. Avem zețuite pînă acum aproape 13 coli, afară de 
articolul meu 2, Miscellanea, recenzii, o cronică economică pe care am tri- 
mis-0, 3 etc. etc. A 

Dacă aţi primit cronica [...], trimiteţi-o imediat lui Constantinescu. 
El mi-a scris că a trimis-o. Azi am primit şi clișeul de la Lecca pe care 
l-am trimis lui Sevastos. Dacă aveţi ceva cărți româneşti de recenzat (ați 
primit Şerban Voinea, contra lui Zeletin !), trimiteţi-le aici. Mercure de 
France şi Nouvelle revue française le-am cumpărat din comerț. Viitorul şi 
Universul cer mereu destituirea mea lui Petrovici pentru articolele scrise p. 
d-l Stere. A fost şi o sărbătorire a „Soc. Scriitorilor Români“ p. Petrovici. 
Eu am lipsit, deși invitat și trebuie să fie supărat 5. 

Gr. Coandă 6 mi-a [trimis] o scrisoare de felicitare pentru articolele 
Stere, așa de sinceră și caldă, că mi-au dat lacrimile. 

Dacă aş putea, v-aş trimite Le Grand écart de J. Cocteau care e ad- 
mirabil. Răspundeţi-mi, vă rog, 2—3 cuvinte să ştiu cum sunteți și dacă 
aţi primit scrisoarea mea (scriam acolo ceva de Zarifopol). 

Revista merge bine. Sum în corespondență regulată cu Constantinescu. 
Am proiecte mari de reorganizare pentru toamnă. 

Fetiţa vă trimite devotate salutàri; primiţi, vă rog, de la mine cea 
mai respectuoasă şi caldă afecţiune. 


M. Ralea 


1 Nuvela la care se referă Ralea este, probabil, Examenul, publicată în V. r, XVIII 
(1926), nr. 12 (decembrie), p. 311—324. În anul 1926 Gib G. Mihăescu nu a mai publicat 
în Viața românească decît nuvela La Grandiflora, în V. r. XVII (1926), nr. 23 (februarie- 
martie), p. 252—291 şi nr. 4 (aprilie), p. 5—29. 

2 Articolul lui M. Ralea este: Democrație și creație. (Vezi scrisoarea a XVIII-a, 
nota 2). 

3 Cronica economică, avind ca subtitlu: Situația financiară a Franţei — raportul 
experților, este semnată de Dan D. Hurmuzescu și a apărut în Viaţa românească, XVIII 
(1926), nr. 7—8 (iulie-august), p. 201—206. 

40. G. Lecca publică în acelaș număr, citat mai sus, al Vieţii românești, un stu- 
diu intitulat: Neamul românesc, (Formarea lui şi influențele străine. Sinteză etnologică), 
(p. 62—84). Între p. 80 şi 81 este și un clișeu. ' 

5 Ion Petrovici a fost sărbătorit de către Societatea Scriitorilor Români cu ocazia 
împlinirii a 44 de ani (n. la 14 iunie 1882). 


8 Gr. Coandă era pe atunci directorul Băncii populare din Piteşti şi făcea parte din 
Consiliul de administraţie al „Vieţii românești“. 


30 
Paris, 26 septlembrie] 1926 

Mult stimate şi iubite d-le Ibrăileanu, 

Sunt de o săptămînă la Paris. Primele zile mi-au făcut mare plăcere, 
dar acum sunt melancolic; mă simt profund bătrân și trecutul îmi face 
rău. Pentru mine Parisul e Mănăstirea Varatec a matale; sunt anii stu- 
denţiei mele. Ieri am fost în cartierul latin (ânadins n-am voit să locuiesc 
acolo) şi la tot pasul plîngeam și eu și buna mea camaradă Fetiţa. Obiectiv 

vorbind însă, am multe deziluzii. Orașul a devenit, din cauza căderii fran- 
cului, complet anglo-saxon, (şi nu în ce are această rasă interesant). Toți 
portarii și mitocanii din New-York (400.000 se zice) au năvălit. Parizienii 
sunt exasperaţi și xenofobi. Gustul a decăzut complet. Numai music-hall-uri 
cu femei goale, estetică simplă și primitivă ca pentru sălbatici. În schimb 
nemții (peste 20.000) sunt bine primiţi fiindcă sunt cuviincioși şi relativ 
săraci. 

Umblu toată ziua pe stradă să-mi refac trecutul (cîtă dreptate ai! 
Nu există decît asta). N-am fost nici la teatru măcar. Aș fi poate relativ 
fericit dacă n-ar mai fi atîtea remușcări care mă chinuiesc. Parisul meu e 
un exil. Vă rog mult, cu toată osteneala care v-o dau, să-mi scriți citeva 
rînduri dacă s-a întîmplat ceva după ce am plecat, adică dacă s-a expri- 
mat vreo impresie sau apreciere asupra mea către d-stră. Adresa D-lui 
D. Roşca, Rue Sophie Germain 12 (pour M.R.), Paris. Scrieţi-mi recomandat 
dacă voiți să vă cumpăr ceva de aici care nu se găseşte în ţară. La 20—25 
oct., cel tirziu, voi fi la Iași. Ce mai faceţi ? 

Am mari remuşcări că din cauza vieţii mele dezordonate sufere şi 
V. y. Dacă nu e prea tirziu, voi face tot posibilul s-o servesc pe viitor. 
Pentru octombrie trimit recenzii, reviste, poate o Cronică! și ceva de la [...] 
Roșca. Am aranjat cîte ceva şi pe viitor. 

Fetiţa vă trimite cele mai devotate şi respectuoase sentimente şi eu 
la fel. 

Al d-stră, M. Ralea 


(Cealaltă adresă a mea e: Rue de Ponthieu 5, Hôtel de Ponthieu. O 
trimit pentru orice eventualitate, Screţi-mi însă numai la Roşca). 


1 Ralea nu publică nimic în V. r, XVIII (1926), nr. 10 (octombrie). În schimb în 
nr. 11 (noiembrie), p. 244—248 el semnează niște note intitulate: Disociaţii, iar la p. 249— 
255 D. D. Roșca, La rubrica: Scrisori din Paris, publică articolul: O restaurație filozofică 
în Franţa (din numărul pe octombrie al V. 7. fiind absent). 

Paris, 11 oct. 1926 


Iubite d[omnu]le Ibrăileanu, 

V-am scris acum câteva zile o scrisoare recomandată. Nu știu dacă 
aţi primit-o. N-am primit răspuns. Mi-e frică să nu fiți bolnav. Eu stau 
aici pînă la 23 și «două zile la Viena. La 28 sunt la lași. Am scris și secre- 
tariatului pentru examene. Poimfine trimit, o dată cu cronica lui Vişoianu 
şi Roşca, un articol şi recenzii de mine !. 

Ce faceți? Aici e minunat, dar nu îndrăznesc să fiu fericit, fiindcă 
n-am dreptul. Am atitea pe suflet! Din jurnalele româneşti şi de la Slăti- 
neanu ?, care e aici, aflu de fuziunea naţional-țărănistă. Mi-e dor de Iaşi. 
Scrieți-mi imediat dacă voiți vreo carte. 

Vă rog să primiţi de la mine și Fetiţa cele mai devotate şi afectuoase 


sentimente. 
M. Ralea 

P. S. În ultimul moment primesc scrisoarea d-stră. Plec de aici la 
18—19 oct. şi stau 3—4 zile la Viena, pe urmă la Bucureşti (Str. Primă- 
verii 44) unde aştept telegrama d-stră. Am scris secretarului să-mi puie 
examene la 30 şi 31, dar le pot contramanda. 

Vă mulțumesc din toată inima pentru informațiile pe care mi le 
dați. Vă mai scriu înainte de plecare. 


Cu tot devotamentul, al d-stră, M. Ralea 


1 Vezi nota 2 la scrisoarea XXX-a. În Viaţa românească, XVIII (1926), nr. 11 (no- 
iembrie), p. 290—292 și p. 297—298 Ralea publică două recenzii: Paul Zarifopol, Din re- 
gistrul ideilor gingașe, Ed. Cultura Naţională, Buc., 1926 şi H. Sthal, Grafologia, ed. Car- 
tea românească, Buc., 1926. 2 

2 Dr. Alexandru Slătineanu (1873—1939). A fost prof. de bacteriologie la Fac. de 
medicină din laşi. Autor al unei Teorii a revoluției (2 vol., 1920). 

[28 august 1927] 
lubite d-le Ibrăileanu, 


Am primit scrisoarea d-stră care mi-a făcut mare, mare plăcere. 
Bine că n-a fost decît atît ! 

Mîine plec spre acea mult visată Spanie cu vaporul prin Constanţa, 
Constantinopol, Neapole, Marsilia. Din toate acestea va ieşi cel puţin 
3 numere de Viaţă românească cu amintiri ide călăvorie. Voi intra, cu această 
acazie, oarecum în literatură 1. Am trimis azi lui Constantinescu 4 recenzii 
şi 5 reviste p. numărul viitor ?. Am scris lui Oct. Botez, Mancaș, Suchianu? 
să trimită recenzii. Astfel rubricile vor fi. Eu voi trimite Miscellancea 4 
din străinătate. Numai material de celalt dacă aveți! Numărul va fi de- 
sigur iar dublu ca să venim la curent. Pe toamnă am un plan de reorganizare 
ca să ieșim la curent. 

Îmi scriți că aţi fost necăjir la Agapia. De ce? Casa proastă? Ar fi 
bine să nu mergeţi la Iaşi de loc până la 1 oct. Poate se mai potoleşte epi- 
demia 5 care pare teribilă. 

Cu Pătrășcanu 6 va fi o istorie întreagă. A călătorit în tren cu Fe- 
tiţa și-și punea mari năldejdi pe articolul lui fiul său. Tocmai i-a trecut su- 
părarea pe d-stră. Acum se va supăra iarăși? Acum trebuie să fie mai ve- 
sel la Agapia căci mi se pare că e și Ionel Teodoreanu. Păstorel? mi-a 
spus că soseşte şi el acolo zilele astea.. (Are o nuvelă gata). Ai citit cro- 
nica mea despre Arghezi ? Nu ştiu dacă a ieșit bună 8. 

Fetiţa vă trimite salutări afectuoase şi eu la fel. De la amânidoi cele 


mai bune sentimente d-nei Ibrăileanu. Al. d-stră, 
Ralea 


Am isprăvit Corespondența lui Falubert (4 vol.). Ce formidabilă 
carte ! 

1 Într-adevăr, M. Ralea va publica în Viaţa românească, XX, (1928), nr. 9 (seprem- 
brie), p. 230—237, continuind în nr. 10—11 (octombrie-noiembrie), p. 182—187 şi în V. r, 
XXII (1930), nr. 1—3 (ianuarie-martie), p. 47—86 un Memorial. Note de călătorie în 
Spania. 

2 În Viaţa românească, XIX (1927), nr. 8—9 (august-septembrie), p. 204—206 Ralea 
are într-adevăr 4 recenzii: a) G. G. Antonescu, Doctrinele fundamentale ale Pedagogiei 
moderne, ed. Casa Școalelor, 1927; b) Iosif Gabrea, Școala creatoare (Individualitate, Per- 
sonalitate). ed. Casa Școalelor, Buc. ; c) St. Zweig, Dikens et Balzac, ed. Kra., Paris; d) Rene 
Lalou, Panorama de la littérature anglaise contemporaine, ed. Kra., Paris. Notele de la Re- 
vista revistelor nu sînt semnate. 

3 Octav Botez publică în V. r, XIX (1927), nr. 8—9 (august-septembrie), p. 201— 
202 trei recenzii: Léon Daudet, Etudes et milieux littéraires; Barbu Lăzăreanu, Humorul 
lui Hasdeu; Albert Thibaudet, Images de Grèce. Suchianu şi Mircea Mancaș nu au nimic 
în acest număr. 

4 În Viaţa românească, XIX (1927), nr. 8—9 (august-septembrie) p. 197—200, la 
rubrica Miscellanea, Ralea semnează cu iniţiale două subtitluri: Crima d-lui P. Zarifopol 
şi Errata. 

5 Epidemia era de febră tifoidă. 

6 D. D. Pătrășcanu. 

7 Al. O. Teodoreanu. Nuvela este, credem, Pur-singele căpitanului și s-a tipărit în 
Viaţa românească, XX (1928), nr. 2 (februarie), p. 177—216. 

8 M. D. Ralea a publicat în Viaţa românească, XIX (1927), nr. 6—7 (iunie-iulie), 
p. 426—440 o Cronică literară intitulată: Tudor Arghezi, fiind printre primii care recunosc 


marele talent al lui Arghezi. 


33 
[10 septembrie 1927] 

Iubite d-le Ibrăileanu, 

Îți trimitem cele mai afectuoase salutări din Napoli și Pompei unde 
am ajuns în drum spre Marsilia, după 6 zile de călătorie pe mare. Vă voi 
spune minunăţiile pe care le-am văzut la întîlnire. Printre altele Bosforul 
şi insula Capri (închipuiţi-vă Ceahlăul care ar ieși brusc din marea al- 
bastră !). 

Al d-stră, M. Ralea 


Mișu admiră popoarele și ţările prin care trece și face „disociaţii“ 1. 
Cu cele mai afectuoase sentim[ ente] 
Fetița 


1 „Disociaţii“ sînt titluri de articole publicate de Ralea în Viaţa românească. (Vezi 
de exemplu nora 2 la scrisoarea XĂX-a). 

34 
[7 ianuarie 1928] 

Mult iubite d-le Ibrăileanu, 

Vă mulțumesc din toată inima pentru rîndurile bune ce mi-aţi trimis. 
Sunt zdrobit de durere. Ştiam că biata mama era condamnată, dar nu cre- 
deam sfîrşitul așa de repede. Cînd am ajuns eu, în sîmbăta Crăciunului, 
murise de un ceas. S-a prăpădir în zece minute de o hemoptizie care a 
asfixiat-o, după ce stătuse veselă şi relativ sănătoasă la masă cu toţii. E © 
grea despărțire. Sunt și cam bolnav, din cauza emoției, de ficat. Lupu zice 
că e în zona apendiculară. 

Vin la Iaşi la sfîrşitul săptămînii viitoare pe la 13—14. Cred că e 
mai bine să-mi reiau ocupațiile. Asta îmi mai alungă gîndurile rele. Aici 
n-a venit încă Viaţa românească pînă astăzi (7 ianuarie). Acum cînd vă 
scriu primesc o telegramă că a murit şi o mătușă, o soră a tatei, de care 
mă leagă multe amintiri. E grozav cînd se porneşte destinul. Din noi toți, 
tatăl meu e cel mai nenorocit. 

Aştept să vă văd, iubite d-le Ibrăileanu; pînă atunci și eu și Fetiţa 
vă trimitem cele mai devotate şi afectuoase sentimente. 


M. Ralea 


35 
[11 aprilie 1928] 

Mult iubite d-le Ibrăileanu, 

După ce am plecat din Iaşi ultima dată, fără să vă pot vedea fiindcă 
eram bolnav de gripă, întors la Bucureşti, am fost trimis cu o misiune la 
Geneva. De acolo m-am oprit câteva zile pe aici! sperind să găsesc puţină 
primăvară. Dar și aici e frig și plouă. Peste 2—3 zile plec în ţară unde 
voi fi pe la 13 aprilie. A doua zi vin spre Iași. Cum mai mergeţi cu sănă- 
tatea ? Ne «e foarte dor de d-stră fiindcă v-am văzut puţin în iarna aceasta. 
Ne-am hotărît pe vară însă să mergem, în oameni serioşi, la Agapia. Vom 
găsi două case alături și vom sta mai mult împreună cu d-stră. Aici am stat de 
vorbă mai mult cu Goga pe care l-am întîlnit. Impresii foarte amestecate. 

În speranța că mergeţi bine acum vă trimitem și eu și Fetiţa afecţiu- 
aea noastră cea mai devotată. Sărutări de mină d-nei Ibrăileanu. 


M. Ralea 
N 


1 În Italia. 


[a doua parte a lunii aprilie 1928] 
Iubite domnule Ibrăileanu, 
Cînd am plecat nu te simțeai tocmai bine. Dacă nu te plictiseşte prea 
mult, scrie-mi, te rog, şi mie două-trei rînduri ca să știu cum te mai simţi, 
ori roagă-l pe Bârgăuanu să-mi scrie el cîteva cuvinte. 

Cînd am plecat revista era completată. Am trimis și ultimele două 
reviste și mișcarea intelectuală. 
Aşi citit răspunsul lui Zarifopol! din A/devărul] I/iterar şi artistic] ? 
Cum îl găsiţi ? Eu, cam frivol şi oarecum de rea credinţă. 
Fetița vă trimite multă prietenie, eu cu afecţiune şi devotament. Al 
d-stră 
Ralea 


La Bucureşti plec miercuri după Paşti. Cînd am plecat, i-am lăsat o 
lungă scrisoare lui Botez. A făcut ceva ? 


1 Răspunsul lui Paul Zarifopol, publicat în Adevărul literar şi artistic, IX (1928), 
nr. 385 (22 aprilie), p. 1, col. 1—2 se intitulează: Despre stil și nu despre altele şi este 
un răspuns la mai multe Miscellanee din Viaţa românească, XIX (1927), dar mai ales la 
cea din V. r, XX (1928), nr. i (ianuarie), p. 143—155, unde Paul Zarifopol fusese criticat 
pentru excesul de estetică din articolele sale, publicate în Adevărul literar şi artistic, Misce- 
llanea citată aici purta titlul: Greutățile criticii estetice și era semnată de M. Ralea]. Po- 
lemica era dealtfel mai veche. 

[4 august 1928] 


lubite d-le Ibrăileanu, 

Nu mai ştiu nimic despre d-stră. Sunteţi sănătos? Am auzit aici zvo- 
nuri că n-aţi fost bine şi că v-aţi întors de la Varatec. Am telegrafiat lui 
Bârgăuanu care mi-a răspuns că sânteți bine. Cînd eram la laşi, v-am scris 
o scrisoare cu diferite detalii asupra ediției Eminescu (îl întîlnisem pe Minulescu) 
asupra primăriei, etc., et. Aţi primit-o? Răspundeţi-mi, vă rog, la Huși, 
măcar două cuvinte cum sunteți cu sănătatea și dacă aţi primit acea scri- 
soare, ca să ştiu de nu trebuie s-o repet 1. 

Numărul (mai-iunie) trebuie să fi apărut după cum mi-a scris Con- 
stantinescu, dar eu nu l-am primit. Am înjghebar materie şi pentru celalt 
(iulie-august). Am scris faimosul meu eseu: Definiţia omului şi continuarea 
la călătoria în Spania2. Dacă aveţi ceva articole publicabile, trimiteți-le lui 
Constantinescu. Mi se pare că aveţi articolul lui Suchianu3 la d-stră. Poate 
şi alele. 

Eu plec la 15 august în Anglia și mă întorc în jurul zilei de 1 octom- 
brie. Pe la 16—17 voi fi în Iaşi, căci plec prin Cernăuţi-Berlin. Voi aranja 
atunci totul pentru ultimul] număr (iulie-august). Rămîne numai numărul de 
septembrie. Atunci wa fi în Iaşi Demostene Botez, Octav Botez, Bârgăuanu etc. 
Poate se vor ocupa ei puţin. Cum petreceți la Varatec? Cine mai e pe 
acolo ? Mi-e dor şi mie și Fetiţei de d-stră. Simt nevoit de a comunica cu 
d-stră. N-am mai vorbit ide atita vreme! Pe aici au fost călduri canicu- 
lare două săptămîni în şir. Credeam că înebunim. Acum s-a mai răcorit. 
Fetiţa vă trimite devotată prietenie; eu prea afectuoase şi devotate sen- 
timente, 

M. Ralea 

1 Această scrisoare lipseşte din „Arhiva Ibrăileanu“. 

2 În Viaţa românească, XX (1928), nr. 7—8 (iulie-august), p. 78—98 apare eseul lui 
Ralea : Definiția omului şi tot în acelaşi număr, la p. 144—152, continuarea la Memorial. 
Note de drum în Spania. 

3 Articolul lui D. I. Suchianu era: Ce este cultura? şi a apărut în Viaţa românească, 
XX (1928), nr. 7—8 (iulie-august), p. 39—43. 


38 
[2 august 1928] 


Iubite şi stimate d-le Ibrăileanu, 


Am tot așteptat vreo cîteva rînduri de la d-stră. În zadar. Probabil 
că vi-e greu să scrieți. Din informaţiile indirecte pe care N am, am putut 
afla că sunteți mai bine. Tot timpul m-am gîndit să vin la Varauc să vă 
văd, dar am avut o mulțime de plictiseli. Acum în urmă a trebuit să merg 
la Predeal să văd pe sora mea care e bolnavă acolo. 

Am aranjat complet numărul pe iulie şi august care va apare în pri- 
mele zile ale lui sept. Este totul în regulă pînă la „Mişc[area] intelectuală“. 
Rămâne numai numărul pe sept. de făcut în lipsa mea. Am rugat pe De- 
mostene și pe Philippide să aranjeze ei și mi-au promis. Pînă atunci va veni 
şi Bârgăuanu la Iaşi. Numai mi-e frică că nu vor avea materie. N-ar fi rău 
de rugat Ionel Teodoreanu! să dea imediat un fragment de la începutul 
romanului pe care l-a scris. 

Eu plec miine spre Berlin prin Cernăuţi. La 5 oct. sunt în țară (fără 
exagerare). 

Sărutări de mînă d-nei Ibrăileanu. D-stră din partea mea şi a Fetiţei 
cele mai devotate sentimente 

M. Ralea 


1 Ionel Teodoreanu nu a publicat nimic în V. r. XX (1928), nr. 9—12. Romanul lui 
Ionel Teodoreanu de care vorbește Ralea este Turnul Milenei (1928). 

[finele lunii august 19283] 


Vă trimitem salutări şi vă dorim multă sănătate, din Amsterdam! 
de unde am sosit de două zile. Cele cuvenite d-nelor Ibrăileanu și Bârgăuanu. 
M. şi I. Ralea 


1 Carte poştală ilustrată, cu o vedere din Amsterdam, adresată, ca și următoarea, lui 
G. Ibrăileanu. 

40 


[Prima parte a lunii septembrie 1928] 


Vă trimitem afectuoase salutări din orașul medieval şi unic al „cleri- 
cilor“ 1 și care e cel mai frumos lucru ce am văzut În această călătorie. 
M. şi I. Ralea 


1 Oraşul „clericilor“ este Oxfordul. De altfel această carte poştală ilustrată are o ve- 
dere a clădirii: „Tom Gate, Christ Church, Oxford“. 


41 
[4 septembrie 1928] 
Mult iubite d-le Ibrăileanu, ` 
Am ajuns la Edinburg, unde e minunat, dar plouă. Ne gîndim la 
d-stră şi vă trimitem cele mai devotate şi afectuoase salutări. 
M. şi I. Ralea 


42 
[3 octombrie 1928] 

Iubite d-le Ibrăileanu, 

Am sosit în București. Pînă sîmbătă cel tîrziu sunt la Iaşi. Am luat 
informaţii despre d-stră și am aflat că sunteți bine acum. Aici n-am văzut 
încă Viaţa românească pe august. Să nu fi apărut încă ? 

Cu prea devotate sentimente, M. Ralea 


43 
[2 ianuarie 1929} 

Iubite d-le Ibrăileanu, 

Sărbători fericite și multă sănătate! După enorme stăruințe (la urmă 
am prezentat o cerere semnată de 150 deputaţi) am reușit să fac să-l nu- 
mească la loc pe Topîrceanu 1. Ministrul însă a fost anunțat că e foarte 
neglijent şi că rîndul trecut n-a depus nici jurământul după o lună de la 
numire. Vă rog trimiteţi să-l chieme şi spuneţi-i să plece imediat la Bucu- 
reşti spre a depune jurământul. 

Am vorbit la mesaj şi am avut mare succes. De acum am terminat 
pentru o bună bucată de vreme cu politica şi mă voi ocupa de Viaţa ro- 
mânească, pentru care am bune promisiuni materiale. 

Eu vin la lași pe la 7—8 ianuarie. 

Cu afectuoase şi devotate salutări, M. Ralea 


1 Ca inspector al cercurilor artistice, 


© IZABELA SADOVEANU 


1 


Stimate domnule Ibrăileanu, 

Deși sînt șaptesprezece ani de cînd pentru prima oară am colaborat 
împreună (2), eu în clasa a V-a de liceu și d-ta în a VI-a și deşi de obicei 
noi femeile nu prea vrem să precizăm aşa anii, din moment ce trec peste 
zece, totuşi de data aceasta, neţinînd seamă decît că e de mult de când sînt 
deprinsă, să întîlnesc Cugetarea d-tale îndreptată spre aceleași țeluri ca a 
mea, mă gîndesc cu plăcere că şi azi, după 17 ani, fără să ne Vorbim, fără 
să ne cunoaștem aproape, ne întîlnim iarăşi la o nouă cotitură a vieţii în 
aceleași idei şi cu aceleaşi aspirații. 

Da, domnule Ibrăileanu, de zece ani glasul nostru a amuţit parcă 
speriați noi înșine de prăbuşirea subită a unei opere căreia îi consacrasem 
toată activitatea și credința tinereții noastre. Azi vrem să reîncepem a clădi 
nu pentru noi ci pentru urmașii noștri, vrem să le dăm o bază solidă pe 
care să reînceapă mişcarea noastră neizbutită, vrem să le dăm o țărănime 
pregătită pentru realizarea idealului socialist. Dar dacă azi am lua o cale 
greşită, risipind în zadar puţinele puteri ce ne-au mai rămas, ar fi un ade- 
vărat dezastru. Aşa că eu socot că trebuie să ne folosim de toate elementele 
ce ne-ar putea aduce [subliniat cu roşu de Ibrăileanu] vreun ajutor în 
această operă grea de realizat. Polemicile trebuiesc evitate, ele risipesc în 
zadar o mulțime de energie şi creează o atmosferă de enervare care îm- 
piedică vederea limpede a situației, creează amimozități zădarnice între oa- 
meni de valoare ce ar putea merge alături. Apoi trebuie să fim foarte 
circumspecți în ceea ce priveşte politicianismul unora şi al altora [subliniat 
cu roșu de Ibrăileanu] care ar căuta poate să se folosească de lupta noastră 
în alte scopuri personale. 

În ceea ce priveşte pe dl. Iorga cred că eşti înșelat cum a fost şi el 
însuşi înşelat asupra d-tale. Iorga nu e propriu-zis nici democrat, nici retro- 
grad şi poate deveni într-un fel sau în altul după. cei ce vor şti să ia o 
influență asupra lui. E un element excelent cînd se pune în serviciul unei 
cauze [subl. şi de Ibrăileanu cu creion roşu] şi e mai bine, pentru scopul ce 
urmărim să-l avem prieten decît dușman. Apoi trebuie să avem material pe 
4—5 luni [subliniat cu roșu de Ibrăileanu] ca să nu fim siliți să punem 
lucrări superficiale sau bucăți lipsite de talent spre a putea ieşi la dată 

fixă. Trebuie şi un fond material de rezistenţă și cred că ar fi nevoie să 
facem revista pe actiuni [subliniat cu roșu de Ibrăileanu ] pentru a-l realiza. 

Programul lucrat ide d-ta, Stere etc. nu mă îngrijește, vă cunosc în- 
deajuns pentru a nu mă îndoi de valoarea lui. Sînt însă mici greutăți de 
ordin secundar, dar totuși decisive pentru reuşita unei reviste. Ceea ce 
trebue să ne preocupe nu e apariția revistei ci viața ei, durabilitatea şi va- 
loarea susținută de la î început pînă la sfârşit. 

Insist fiindcă am încă în minte atîtea şi atîtea lucrări începute cu foc, 
cu entuziasm și lăsate baltă imediat din cauza acestor mici dificultăși 
practice. 

Despre Sanielevici socot că nu e nici democrat ci un megaloman care 
a crezut că se va putea ridica pe umerii foștilor socialiști, poza în seful 
mișcării de la Curentul nou, despre a cărui scap el singur nu ştia ce să zică, 
turna vorbe late: cinste, idealism, sufragiu universal etc. Nu numai că nu 
e naționalist dar e chiar antinaționalist, duşman al redeșteptării acestea 
naţionale pe care o socotește neprielnică intereselor sale şi de aci ura și 
rea-credinţa cu care atacă pe M. Sadoveanu. 

În fine, închei cu asigurarea că voi fi fericită să contribui cu ceva la 
opera nouă pe care o întreprinideți. Că voi trimite cît de curînd un articol 
pentru nr. 2 şi că, după ce mă voi consulta cu D. A. Teodoru, Voinov etc., 
voi trimite o listă a celor pe care am putea conta ca abonaţi, pentru ca ea 
să fie cât se poate de completă. * 

Credința în ideea noastră nu-mi lipsește ci numai grija de reuşita pro- 
pagandei mă face să vă recomand încă o dată socoteală şi prudență. Vă 
rog dar să contați pe mine Întrucît pot folosi la ceva și te rog să primeşti 


salutàri prietenoase. 
Izabela Sadoveanu 


« 


1 Izabela Sadoveanu-Evan, născută Morţun, a colaborat în adevăr sub numele. de 
Izabela Andrei, la revista Școala nouă din Birlad, revistă pe care o scoteau G. Ibrăi- 
leanu, Panait Mușoiu şi Eugen Vaian. Din toamna anului 1890 a fost colegă cu Ibrăileanu 
la Școala Normală superioară. Făcuse parte din cenaclul lui N. Beldiceanu, la care parti- 
cipase şi I. Creangă. A fost una din colaboratoarele cele mai prezente în paginile revistei 
Viața românească. A făcut cronică literară la Adevărul și la Adevărul literar, a publicat 
volumele Impresii literare (1908). Material didactic Montessori (1916), Metoda Montessori 
(1916) ; Teatru pentru copii și tineret (1931) ş.a, 


2 


Multe stimate d-le Ibrăileanu, 


Sînt foarte vinovată față de d-ta, dar am fost bolnavă de nevralgii, 
cea mai distrugătoare boală de voinţă ce poate exista și n-am mai putut iesi 


1905 martie 11** Speranței 53 


* Scrisoarea nu e datată, dar e cu siguranță din 12 februarie 1906 atît după ştam- 
pila poştei cît și după conținut (înaintea apariţiei revistei). 
Si totuși scrisoarea este din 1906 — atit prin faptul că vorbește de apariția 
revistei cît și după ștampila poştei pe plic 25—29 martie 1906. 


320 


să recapăt adresele pe care ţi le-am trimis încă o dată, dar văd din carta 
dtale poştală că nu le-ai primit. 

Revista e admirabilă. Mai bună decît cele mai bune numere din Revue 
de Revues. Felicitările mele entuziaste şi dorințele noastre cele mai arzătoare 
ca ea să dureze tot astfel. Tot Laşii noştri !. ! 

Cred că ai văzut ce primire îi face Iorga în Sămănătorul. Deja te 
cunoaşte acum si se vede forțat să te ia drept ceea ce eşti. Viaţa literară 
nu se înjosește să vonbească de revistă, ea are alte interese mai nobile de 
apărat. Interesele d-lui I. Gorun şi Chendi... 

Pe toţi câţi i-am văzut sînt încântați de revistă și cei câțiva studenţi 
mai serioşi vor să se aboneze şi au promis să facă o propagandă activă pe 
unde vor putea. 

Ar trebui să cereţi colaborarea lui D. Voinov şi Cantacuzino, dacă 
mă autorizați pot eu începe tratative. Cum ţi-a plăcut nuvela lui Sado- 
veanu ? t 

Ce rău îmi pare că nu sîntem noți la un loc, cred că la București ar 
fi mai ușor şi mai bine de scos revista decît la Iași, vorbesc bineînţeles mai 
ales din punct de vedere material. 

În ceea ce mă priveşte pe mine nu vă pot da nimic pentru nr. 2, 
pentru motivul că nu am ceva gata și mi-a fost imposibil să lucrez ceva 
demn de revistă timpul acesta. Am fost și bolnavă şi foarte ocupată: alăp- 
tez un copil de șase luni, a trebuit să alerg ca o nenorocită pentru mutare 
aci, pe la ministerii Şi să văd o „mulţime de tipuri plicticoase, m-am Înhămar 
la nişte traduceri ca să-mi mai măresc resursele etc., etc.. 

Am un articol de analiză literară a bucății Crisma lui Moş Precu, 
dar aş fi vrut altăceva mai general pentru revistă. În fine cum veți crede, 

Să-ţi dau acum citeva adrese : 


Doctor Ştefan Irimescu D-nei Cornelia Emilian 
Str. Armeană, colț cu strada Str. Lucaci 
Licurg D. A. Teodoru 

Cornelia Morţun Sculpturii, 11 
Calea Șerban Vodă 202 D. Voinov 

Avocat G. Moscu Str. Icoanei colț cu str. Nordului 
Baziște, nr. 1 

I. Floru, profesor I. Hussar 
Viitorul, 21 Str. Academiei 

I. Teodorescu Inginer Adamovici 
Polonă, 123 Hotel Dacia 

Dr. Tatuşescu G. Lambru 
Calea Dorobanţilor Hotel Dacia 


În scrisoarea care s-a pierdut, am trimis mai multe, trebuie să [mă] 
mai întîlnesc cu câțiva prieteni să-ți mai completez lista. 
Primește, te rog salutările mele prietenești și cordiale. 
Isabela Sadoveanu 


1 Nuvela lui M. Sadoveanu la care se referă autoarea scrisorii este Puştiul şi a apă- 
rut în Viața românească, I (1996), nr. 1 (martie), p. 78—100. 

Stimate prietene, 

Ca răspuns la scrisoarea drale 1) te rog să faci corecturile care ţi se 
vor părea necesare 2) în ce priveşte onorarul, revista nefiind o Întreprin- 
dere particulară, ci organul de publicitate a unei mişcări ce mă interesează 
tot atit ca şi pe cei care ați întreprins-o, vă rog să-l fixaţi așa cum îl cer 
interesele revistei, fiind sigură că sînt dintre ai dvoastră și pun mai presus 
de orice dorinţa ca revista să meargă înainte cum a început, 3) în ce pri- 
veşte numele n-am iarăşi nimic de obiectat, aceste sînt chestii secundare pe 
care le las absolut la aprecierea şi înțelepciunea d-tale. Cît despre cele 
ce-mi scrii relativ la recenzia lui O. Carp?, crede-mă că sunt foarte măgu- 
lită, deoarece pun opinia d-tale mai presus ca orice și aș fi deplin încântată 
dacă în loc să-mi spui că scriu ca ...un bărbat, mi-ai fi spus că scriu ca o 
femeie care ar scri bine. Îmi pare bine iarăşi că recenzia e bună fiindcă sunt 
la o veche prietenă şi admiratoare a lui O. Carp şi aș fi dorit să fiu la 
înălțime. Morala lui Guy de Maupassant va fi pentru nr. 8 sau dacă crezi 
să o lăsăm și să încep o galerie de „femei celebre“ din literatura contempo- 
rană, începând cu Marcelle Tynayre. Sunt foarte ocupată, voi să scot în 
editura Minervii un vol. din recenziile mele asupra cărților apărute anul 
acesta, traduc două romane şi în plus ocupațiile mele de femeie... noroc că 
n-am școală. La 3 sep. plec în București și sunt foarte nerăbdătoare să vin 
la Iaşi, când sper să pot stringe mîna unui prieten care va fi lăsat neuraste- 
nia la mânăstire. Salutări dnei Ibrăileanu. La revedere *. 

Izabela Sadoveanu 


1 Se referă, probabil, la recenzia O. Carp (G. Proca) Rândunel. Poezii, publicată 
în Viaţa românească, I (1906), nr. 6 (august), p. 507—513 și semnată Evan. 

Stimate domnule Ibrăileanu şi prețiosul meu prieten, 

Te rog să nu te îndoiești de dragostea cu care urmăresc mişcarea noas- 
tră de la laşi după felul „platonic“ în care mi-o manifest, după cum iarăși 
te rog să nu judeci prietenia şi interesul meu pentru d-ta după rarele mele 
manifestări... În fine, nu voi să încep cu declaraţii formale şi cred că e de 
ajuns această protestare pentru ca să mă judeci cum sînt în realitate şi să 
mă ier 1) că trimit așa tirziu această dare de seamă ide la congres. Aci 
nu am fost eu att de vinovată cum par. În modestia mea am crezut că nu 
trebuie să mă impun cu articolul meu acolo unde ar fi putut scri alții mai 


* Scrisoarea nedatată. Ştampila de pe plic: Bacău 10 sep. 1906. Şi totuși în text 
vorbeşte de 3 septembrie ca de o dată viitoare. 

de seamă şi care au luat parte activă la congres. Abia aseară am aflat că 
m-au delegat pe mine ŞI mă grăbesc să vă trimit această dare de seamă ce e 
foarte incomplectă, scrisă fără îngrijire. Dacă mai e nevoie publicaţi-o. Voi 
trimite săptămîna viitoare un articol: Arta națională * și, după ce voi citi 
articolul lui G[heorghe]. din Moldova, un alt amicol [despre] activitatea 
femeii la expoziție. Ce zici ?.. 

Ce faci, prietene, şi cum îți mai tratezi meurastenia? Sigur că munca 
excesivă și tocmai Împotriva curei ce s-ar cere la o asemenea boală. Dacă 
aş putea avea niţică trecere la d-ta te-aș sfătui să vii să te instalezi aci în 
sanatorium numai 2 luni sau măcar urmează un regim alimentar pe care 
ţi-l voi trimite eu și cu care s-a vindecat aproape complect bărbatul meu. 
De ce n-ai profitat de expoziție să wii aci să consulți un specialist? Să 
nu-mi răspunzi că nu crezi în medici, te rog... 

Aştept cu nerăbdare să vin la laşi şi să ne cunoaștem mai bine, poate 
voi reuşi să te fac să fii mai cuminte şi să te cauţi. Știu eu că la boalele 
astea de nervi cei de primprejur au mai puţină trecere decit cei de mai 
departe. Termin cu o caldă strîngere de mînă pentru d-ta și d-na Ibrăileanu 


și cu recomandaţia (inutilă) să te menajezi. 
Izabela 


[Scrisoarea este însoţită de o prezentare a unui Congres (primul) al 
Științelor sociale]. 

Stimate prietene, 

Impresia pe care o face „Revista“ pe aci e mai mult un fel de „Stu- 
poare“ [subliniat cu roşu de Ibrăileanu] . cum e cu putință ca un mic 
grupuleţ de la Iaşi să scoată o revistă ce după 9 numere se menține încă 
la nivelul la care s-a ridicat de la primul ? !... Acesta e un lucru nou, neaş- 
veptat ŞI nepomenit încă în moravurile noastre literare, care pune în nedo- 
mirire pe cei ce aşteptau cu răbdare şi încredere „momentul“ pe care-l cre- 
deau foarte apropiat, în care apa intrind în corabie, îi vor putea face, în 
fine, faimoasa înmorimântare clasa I. Iar pentru noi cei ce vă privim de aci, 
din mijlocul celor mai mărunte și mai păcătoase hărțuieli de interese şi am- 
biții, deveniți din ce în ce mai enigmatici şi mai depărtaţi de acei pe care 
obișnuiți sîntem a-i cunoaşte ca oameni de litere şi chiar de ştiinţă !... Cum 
la Viața R.* nu s-a întîmplat pînă-acum nici o 'dezbinare, nicio dezidenţă ? 
Nu s-a rupt nici un astru care rotindu-se să adune în juru-i un nou uni- 
vers ? L.. Nu sînteți români, fraţilor, și nici oameni... de litere... Iară de la 


* Scrisoarea nefiind datată, promisiunea de a trimite articolul Arta națională ar 
putea constitui un indiciu pentru datare, întrucît un articol cu un asemenea titlu apare în 
„Viaţa românească“, II (1907), nr. (ianuarie), p. 133—138. Scrisoarea, şi prin aluzia 
la expoziţia din 1906, pare anterioară acesti date. 

Convorbiri s-a rupt * (vai! cu ce durere ?) Mişulică (zis și Dragomirescu) și 
„nou astru“ va grupa în curînd în jurul său o strălucită constelațiune ce ne 
va trimite lumina sa binefăcătoare în foile unei noi reviste... Iorga ne scoate 
de Anul nou o Floarea darurilor în care neobositul purtător al condeiului 
ne va da o serie de traduceri făcute de iluştri necunoscuți. Pe cînd bietul 
Chendi, victimă a intoxicației sale proprii, va reintra în liniştea de veci cu 
ultimul său copil Viaţa literară, iar voi la Viaţa românească, după un an de 
luptă grea, vă simţiţi teferi și viguroşi ca-n ziua cea dinti! Să nu mai aud 
deci de neurastenie și alte mofturi d-al d-astea !... lar dl administrator să 
trimită un număr din seria a 10-a dlui avocat Titulescu, Hotel Imperial, 
Calea Victoriei. Cit despre articolul meu [subliniat cu roşu de Ibrăileanu] 
pe care văd că, cu orice preț, vreți să-l supuneți la dureroasa operațiune a 
concentrării, vă declar că nu pot consimţi pentru că pacientul fiind o fire 
plăpîndă nu ar putea rezista... Lăsînid gluma la o pame, cred că nimic nu 
poate strica unei lucrări mediocre mai mult decît fefuirea dată de altul, 
aşa că te rog să publici în ianuarie cronica cea mică. Pentru februarie voi 
trimite cît de curînd alte două mici cronice care să poată suporta lumina 
zilei fără concentrare... Manuscrisul articolului celui lung te rog să fii atît 
de bun să mi-l înapoiezi fiind destinat să figureze ca introducere la volumul 
de recenzii ce mi-l va scoate Minerva cu binecuvîntarea lui Mihai... 

He! Cum aş fi vrut să vin la laşi să mai respir alt aer decit acesta 
al Bucureștilor unde toți dospesc într-o plată şi svupidă indiferență şi se 
uită scandalizaţi la mine care după atiţia ani de viaţă și după ce am lăsat 
tinerețea în urmă, mai am încă veleități de entuziasm şi oarecare vioiciune !... 
Mi-a fost însă cu neputinţă şi, gîndind la toate neajunsurile și mizeriile cu 
care am de luptat, mai că-mi vine şi mie să mă scandalizez că mă mai pot; 
încălzi pentru cîte o idee!... În răstimpul ăsta de vreme am ros vai! scă- 
rile ministerului ca să fiu mutat [?] la o catedră vacantă de aci, la care-mi 
dă dreptul „vechimea“ solicitărilor mele și recomandaţia călduroasă a con- 
siliului de inspectori, am fost însă aminată la ianuarie, adică la calendele 
greceşti. Şi am fost atit de plictisită de multe, multe alte neajunsuri încât 
trebuie ca în adevăr să fiu „un soi rău“ ca să mai am chef de scris, de 
citit şi de făcut propagandă feministă. 

Pare că văd că vei zice, în nota cu care mă ameninţi, că nu te-am 
înțeles... [subliniat cu roşu de Ibrăileanu], şi totuşi te-am înţeles mai bine 
decît ar fi dorit diplomaţia cu care voiai să-ți maschezi adevăratele d-tale 
sentimente pentru femenism, ei ! dușmane ! dușmane ! 

Dar mi-am răzbunat și eu cu această chilometrică scrisoare din care 
vei vedea că cel puţin în limbușie vă sîntem superioare. 

Salutări afectuoase dnei Carp și vuturor prietenilor de la redacţie, iar 
duşmanului o prietenească strîngere de mină de la 


Iza[bela] Sadoveanu] 


* Scrisoare nedatată. Ștampila poștei 2 ian. probabil 1907. Pentru anul 1907 
pledează și referirea din scrisoare „după 9 numere“. 

Stimate prietene *, 

Mihai Sadoveanu a fost aci pînă în ziua de 20 martie, cînd a fost 
chemat telegrafic la Fălticeni în concentrare. După cîte vei fi văzut prin 
jurnale a avut un incident cu Girleanu: un capitol din istoria moravu- 
rilor noastre literare !... Ce faceți şi ce gîndiți în mijlocul grozăviilor ce 
se petrec în ţară? Am toată nădejdea în voi de acolo de la Iaşi pentru 
o mişcare sănătoasă şi temeinică care să utilizeze toate forțele de care au 
dat dovadă moldovenii noştri şi să împiedice pe viitor asemenea grozave 
vărsări de sînge. Parcă nu mai am putere nici să mai gîndesc atît sînt de 
îngrozită de suferinţele şi cruzimile aceste, și literații de aci se ocupă cu 
intrigi și bârfeli de babe de mahala !... Multe și prietenești salutări ide la 

I. Sadoveanu 


[c p. simplă] 

Roman, 7 iulie 1907 


Domnule Ibrăileanu, 

Jartă-mă că răspund aşa tîrziu, sînt la Roman de la 25 iunie. N-am 
primit cartea lui Caraivan, te rog trimite-mi cât de curînd toate cărțile pe 
care vrai să le recenzionez. Stau aci pînă la 15 iulie, după care dată mä 
duc la Govora. Articolul lui Basarabescu îl dădusem la Voința de pe cînd 
mi-ai scris să trimit recenzia asupra lui Dunăreanu ; voiam să dau puţin 
refec ilustrului Il. Ch.** Aş fi bucuroasă să vă ajut cu orice altă pentru 
bucătăria revistei, căci îmi închipui ce lucru colosal e pentru cei puţini câți 
aţi rămas. Unde pleci? Mihai e la Fălticeni, după cîte știu. Sănătate și 
Frăţie. 

Izabela Sadoveanu 


fe. p. simplă] 


8 
1 august 1907, Govora 

Stimate domnule Ibrăileanu, 

Trimit recenzia asupra lui Gârleanu! ; sînt în divergență de opinie cu 
toată presa lui, sînt însă sigură că cu d-ta sînt de acord. Volumul e absolut 
nul, iar laudele ce i s-au adus sînt epitete vagi care s-ar potrivi ori pe ce 
operă le-ai pune de complezență. Cît despre articolul lui Chendi în V. L. 


c. p. nedatară. Ștampila poştei 4 apr. 1907. 
** Ilarie Chendi. 

[Viaţa literară] e cu adevărat revoltător, atît e de gol de orice idee şi de o 

banalitate plată. Săptămâna viitoare plec din Govora şi voi lua toate căr- 

4 i > | A Ka i > s 

țile noi apărute căutînd să le fac aît mai iute şi mai scurte recenzii. 
Petrecere bună, sănătate şi cu bine, Jzabela Sadoveanu 


1 Semnată cu inițialele I. S. apare în Viața românească, recenzia la Emil Gir- 
leanu, Prima durere, II (1907), nr. 8. (august), p. 265—268. 

Scumpe domnule Ibrăileanu, 

Nimic nu mă desperează mai mult decât recenziile operilor marilor mei 
scriitori! Bat în zadar ca Moisi cu toiagul în stînca pleşuvă și nu pot scoate 
nimic decît dureroasa protestare a gîndului meu obosit de a călători mereu 
în pustiul acestor opere. ...Te rog deci să fii indulgent cu ceea ce am putut 
stoarce cu atitea chinuri şi suferinţi și să te .mulțumești cu gîndul că d-ta 
m-ai pedepsit astfel. 

Am regretat că nu te-am putut vedea înainte de plecare, mai ales că 
aş fi vrut să ştiu dacă ai glumit sau ai vorbit serios de o excursie la Râșca... 
Dacă nu ai nimic care să te împiedice și dacă Ileana Cosânzeana îţi dă voie 
să lipsești câtva timp fără grijă de lingă ea, ar fi bine să te ţii de făgăduială. 
De ce nu pot să-și dau jumătate din revoltătoarea mea putere de a mă bucura 
de viaţă ?... Astfel te-ai decide numaidecit să mergi la Rîșca şi toate ar 
merge mai bine. Citesc acum Carlyle — ăsta e unul în care viața și puterea 
s-au Încarnat într-un mod strălucit — cum știe el să răscolească sufletul, să 
trezească simţimintele din amorțeala vieții de toate zilele, să ne zguduie cu 
indignarea lui furtunatică şi să te satisfacă cu ironia lui adeseori neîndurată, 
pînă la cruzime. El mă răzbună de răceala elegantă a altui filozof cu care 
mă delectez: Jules de Gaultier, și amindoi mă mîngiie că nu sunt acolo la 
V. R., în atmosfera în care îmi place atît. Multe salutări la toți *. 

I. Sadoveanu 


[Adaos pe prima pagină, sus]: Aş vrea să am tabloul de la banchet. 
Roagă pe amicul Chinezu să mi-l trimită și spune-mi și cît costă. Aș fi 
vrut asemenea să am părerea d-tale asupra articolului meu... dar (deși nu 
am aerul) sînt în fond de o timiditate care mă face să fac gafe peste gafe, 
de care apoi mă căiesc și mă torturez mereu. Contraziceri peste contraziceri 
definești dtale... 


10 


Scumpe domnule Ibrăileanu, 


Trimit şi partea a doua din articolul meu! care fiind cea mai impor- 
tantă e cu necesitate şi mult mai lungă decât cealaltă ; am făcut posibilul și 


* Scrisoare nedatată. Ștampila poștei, pe plic, 16 mai 1908. 

imposibilul ca să mă restrîng în interesul meu chiar, ca să aibă cititorul 
răbdare să meargă pînă la sfârşit, dar n-am putut mai mult decît atît. Am 
citit pe Brumetitre de mai multe ori deși cunoşteam această scriere a lui mai 
demult; am ţinut însă să scriu articolul întăi și apoi să-l citesc şi să co- 
rectez de voi fi greșită în ceva; mi se părea că astfel voi avea mai multă 
libertate în tratarea subiectului. Nu mi-ai mai trimis nimic spre recenzio- 
nare. Numărul din urmă e foarte bogat și frumos. Poeziile lui Mirea sunt 
nişte juvaere. Nu mi-a plăcun însă de loc povestea aia cu Veteranul * ....acea 
nu mai € artă cu tendință ci numai tendință fără pic de artă. Sunt încă 
sub impresia scrisorii lui Stere din Viitorul, nu cred să mă fi zguduit mai 
mult ceva în viaţa mea ca rîndurile acele. Nu știu dacă eram indignară de 
ticăloşia vremilor în care trăim sau pătrunsă de amărăciunea omului acestuia 
superior și atât închis în el însuși și în interiorul lui cu cei cîțiva prieteni, 
şi care deodată se vede silit să lase să pătrundă privirea indiscretă și cu- 
riozitatea grosolană a publicului în intimitatea vieţii lui, în interiorul discret 
și simplu din strada Sărăriei. Nu pot să-ți spun ce-am simțit mai ales cînd 
mă gînideam în ce stare trebuie să fi fost Sterea şi voi toți acolo. Când eşti 
un om, un om ca Stere, ca să faci politică în mahalaua care se cheamă 
țara românească trebuie să-ți dezbraci sufletul de toate delicatețile și sus- 
ceptibihtatea unui om luminat, sau să Înduri toate martiriile și să ai un 
curaj, o energie de om în adevăr superior ca să poţi merge înainte. Din ce 
în ce înţeleg mai bine ce deosebire e între Stere „care face politică“ şi 
intelectualii noștri subțiri care stau de-o parte. Mă gîndeam mai ales la d-na 
Stere şi aș fi vrut grozav să fiu acolo, să fiu, să însemn ceva, să pot face 
o faptă grozavă, ca să mă răzbun de ticăloşia de care mi-era în același 
timp şi grozav de ruşine, parcă aș fi fost şi eu vinovată. 

lartă-mă, prietene, că, după ce eşti condamnat să-mi citeşti articolele, 
te mai asasinez şi cu scrisori chilometrice. Dar ce vrai? Aici trăiesc ca 
într-o țară 'de negri sau hotentoți, a căror limbă însă din nefericire o cunosc, 
așa că vai de cel dintre voi care... îmi încape în mână. 

Voi veni în timpul vacanței la lași să mai vă văd şi să mă mai cert 
cu prietenul G. I. şi să pup pe Ileana Cosânzeana. 

Pînă atunci primeşte salutările mele cele mai prietenești dimpreună 
cu d-na Ibrăileanu și la revedere. 

Izabela 


1 Se referă, probabil, la studiul Simbolismul din care prima parte apare în Viața 
românească III (1908), nr. 3 (martie), p. 387—395, iar cea de a doua în aceeaşi revistă, 
dn acelaşi an, nr. 6 (iunie), p. 366—377. Şi această referință pledează pentru datarea 
scrisorii scrisă între aprilie-iunie 1908. 


* Întrucît scrisoarea nu e datată, după referirea la numărul din revistă în care 
apar poezii de Anghel şi Iosif, precum și schița Furtună veteranul şi anume nr. 3 (martie), 
1908, se poate conchide că scrisoarea este ulterioară acestei date. 

Stimate domnule Ibrăileanu, 

Mă iartă că te-am luat așa à la lettre și-ţi trimit recenziile atît de 
tirziu, dar Începusem să citesc Carlyle și nu mă puteam decide să întrerup 
pentru a intra În altă ordine de idei. Asemene te rog să-mi faci observațiile 
ce vei crede de cuviinţă, acestea fiind cele întăi ale mele recenzii în materie 
de filozofie. Desigur vei zice că sunt prea lungi, însă aceste recenzii, ce 
sunt un adevărat masacru al cugetării bieților autori, trebuiesc făcute așa 
fel ca publicul cititor să rămiie cu ceva din ele, și pe mine m-a blesat în 
alte recenzii tocmai felul acela de a prescurta pînă nu mai rămîne nimic și, 
ca o Începătoare ce sînt, am încă prea mult respect de cugetarea ce o co- 
mentez, ca să fiu cît trebuie de scurtă. Unde mai pui că sunt femeie şi deci 
limbură şi apoi de ce mă ispieşti cu feminismul ? Nu puteam să scriu în 
rezumat toate banalităţile lui C. Bos! şi să nu răspund măcar eu ce crede 
Hoffding ? Nu am stoicismul să tac cînd am așa mare poftă de vorbă. De 
ce nu mi-ai mai trimis alte volume românești de recenzionar? Cind iese 
volumul d-tale îl aştept cu mare nerăbdare și o să-i fac critica în Sămă- 
nătorul pentru ca alături cu Aurel Popovici să te pot enguela ca să mă 
răzbun de toate săgețile înveninate ce mi le arunci în orice ocazie. Haia 
Sanis* merită în aldevăr toate laudele ce i le-ai adus. Talentul lui Mihai 
s-a manifestat ca o putere în adevăr miraculoasă şi surprinzătoare ca fond 
încă de la început şi perfecționarea lui stă în formă, într-un sentiment mai 
just al proporţiilor și în stăpînirea din ce în ce mai mare a meșteșugului 
deja] alcătui o bucată literară complectă și desăvârșită. E de mirare cum, 
fără a avea cultura filozofică cerută, are sentimentul filozofic ce-l face să 
găsească nota justă a cugetării moderne în toate chestiile sociale și psicholo- 
gice pe care le atinge nu șochează nicăieri. 

Ce mai faceţi, scumpe prietene ? Simt nevoia să știu cîte ceva despre 
voi, dar ești atit de avar cu mine că niciodată nu-mi scrii un rând în ordi- 
nele de redacție ce mi le dai, să știu ce faceți, ce face Coca, de cînd e vară 
şi se joacă în aer. Îţi mulțumesc de fotografie şi te rog să mă ierți de greu- 
tatea ce ţi-am dat, credeam că-i pentru Chinezu şi n-aveam nici o remuș- 
care, dar nu-mii scrii cât costă ? 

La revedere, Izabela 


1 Semnară cu inițialele I. S., în Viața românească, III (1908), nr. 8 (august), 
p. 299—302, apare recenzia la Camille Bos, Pessimisme. Féminisme, Moralisme, Paris, Alcan. 


* Povestirea Haia Sanis de M. Sadoveanu apare în „Viaţa românească“, IIL (1908), 
nr. 5 (mai), p. 169—205, deci scrisoarea este ulterioară. 

1908 august 10 
Bacău la Şcoala profes. de fete 


Stimate prietene, 

lată mă învrednicesc să-ţi trimit în fine două articole, dintre care 
unul și se va părea foarte superficial alături de atite altele, atît de încăr- 
cate de gîndiri și de adînc studiate, va face însă diversiune şi apoi așa se şi 
cuvine unui articol scris de o femeie, să fie mai ușuratec, mai superficial. 
Cît despre articolul asupra lui O. Carp țin să-l publicaţi, oricîtă umbră 
i-ar face cele ce veţi sorie d-ta sau „anonimul“ Șărcăleanu. Pentru numărul 
imediat următor vă voi trimite un articol Morala lui Guy de Maupassant, 
în care voi fi de altă părere decit d-ta asupra celor ce se degajează din 
opera desăvirșitului artist. 

Și acum o lămurire. Am înțeles din vorbele lui Gheorghe din Moldova 
că bănuiești ca motiv al tăcerii mele faptul că m-am realipit de vechea 
mișcare socialistă. Eu socor că chiar de-ar fi aşa, faptul acesta nu m-ar 
putea îndepărta de mişcarea voastră, care e coimplectarea celeilalte, cu atît 
mai mult însă cu cît cred mai necesară și mai utilă întervenirea noastră, a 
intelectualilor în mișcarea poploranistă, decit în mișcarea lucrătorilor, care, 
de fapt, oricît de splendide conferințe le-ar ţinea intelectualii, e și rămîne 
pentru moment o mișcare sindicală cu caracter pur economic, în care so- 
cialismul teoretic are prea puţin amestec. Fără să ne fi întilnit, fără să 
bănuiesc măcar ce gîndeşte G. Ibrăileanu, m-am pomenit fiind de aceeași 
părere, convingerea aceasta la care am ajuns fatal şi d-ta și eu și alţii ca 
noi e din acele ce nu se poate schimba sub nici o înrturire artificială. Eu 
știu ce vreau și pentru ce vreau astfel, deşi nu sunt decît... femeie... 

Dar ce faci, scumpe prietene ? Aud că ești bolnav de nervi și nădăj- 
duesc să-ți fi făcut bine aerul și odihna. 

Răspunde-mi te rog, ce-ai regulat cu articolele mele, n-aș vrea să 
apară întîi critica femenină. 

Primeşte dimpreună cu d-na Carp, pe care o cunosc de mult, din 
timpuri... o frățească şi caldă stringere de mînă. 

I. Sadoveanu 


13 
Bacău 1908 august 17 

Stimate prietene, 

Regret că din cauza galanterei publicul cititor al V. R. nu va avea 
recenzia d-tale mai întii şi apoi pe a mea. Eu eram convinsă că articolele 
mele vor fi pentru numărul 7, aşa că voi fi după ce vă veţi fi dat cuvântul 
dvoastră ! În tot cazul te rog să faci cu proza mea cum vor cere interesele 
revistei, eu ţi-o trimit pe măsură ce o voi scri, aranjeaz-o cum vrei și cum 
crezi că e mai bine. În ceea ce priveşte scoaterea persoanei lui Chendi şi 
numele dezgustătoarei lor foițe îți mulțumesc chiar, căci nu ştiu cum mi-au 
scăpat fără să vreau, prea mă indignasem. În celalt articol regret că nu 


329 


am fost destul de clară ca să se vadă mai bine că suntem de acord, insis- 
tența este numai pentru publicul cititor, care face bucuros confuzia ce mi-o 
reproşez mie, deși eu nu despart critica estetică de cea literară. E foarte 
curios cum gândim de la fel, dta și eu, cu deosibirea că dta eşti un cap 
mult mai sistematic și mai profund. Închipuieți că asupra lui I. Creangă 
am şi eu un studiu chilometric, iar în polemica lui San.-Sad.* aveam așa 
păreri identice îndit îmi făcea impresia că le-am luat unul de la altul, cu 
toate că nu ne-am întâlnit de ani... și nu ştiu de vom fi vorbit vreodată 
mai mult împreună. 

Mie, cel puţin, mi se-ntîmplă foame rar să-mi placă a discuta cu ci- 
neva, mi se pare cu totul nefolositor, cu toate astea cu dta îmi face o plà- 
cere să am altă părere în unele privinţi şi aş dori atunci grozav să ne-ntil- 
nim ca să discutăm, sînt sigur[ă] că discuția ar fi și o plăcere și un folos 
pentru mine, căci poate m-ar ajuta să-mi limpezesc și mai bine cele ce cred. 

Sper să am plăcerea să vă văd pe d-ta şi d-na Ibrăileanu prin oct. 
cînd voi veni să-mi revăd scumpul Iași. Regret din tot sufletul numai că 
te summenezi și că nu-ți îngrijeşti boala de nervi. Este cea mai chinuitoare 
din cîte cunosc, am avut și eu pe bărbatu-meu bolnav doi ani şi ştiu ce 
va să zică; eu însămi mă temeam să nu mă-mbolnăwvesc iarna trecută din 
cauza grijei și a oboselii, căci 'pe lîngă că aveam un bolnav atît de greu 
de îngrijit mai și alăptam, aşa că eram istovită și din cauza aceasta nu 
puteam lucra mai nimic și nu m-am învrednicit cu un studiu mai de seamă 
pentru revistă. Anul ăsta, fiindcă-mi înțăre puișorul voi avea mai mult timp 
liber şi voi căuta să fac ceva de seamă. 

În ceea ce privește mișcarea de la Bucureşti crad că rolul intelectuali- 
lor e foarte redus, e pur şi simplu o mișcare sindicală, foarte importantă, 
dar pe care o organizează şi o conduc muncitorii, în afară de orice teorie 
socialistă lucrurile-și urmează calea normală. Mă mir însă de dușmănia cu 
care se tratează mișcarea de la Iași, dînd s-ar putea așa de bine menge îm- 
preună, pentru ca Într-o. zi să se poată întemeia o serioază și măreaţă miş- 
care socialistă... 

Termin această lungă polologhie rugîndu-te să primeşti dimpreună cu 
d-na Ibrăileanu cele mai prietenești salutări de la 

Izabela Sadoveanu 


În ce privește numele meu, fă cum vrai, e un fel de oroare de publi- 
citate care mă face să ezit a-mi da numele. 

14 

Scumpe domnule Ibrăileanu, 


Iartă-mă că-ţi profanez impresiile naturii cu burgheza, hidoasa şi ba- 
nala imagine a acestui local de primărie de pe cartea poştală. N-am ales-o 


* Sanielevici-Sadoveanu 

eu, dar poate chiar de-aș fi ales-o încă aş fi fost scuzabilă in mediul 
acesta de proză și realism în care mi-i da să privesc pe cel mai mare 
scriitor al nostru și poet al naturii în rolul de prisăcar şi negustor de 
mere |... 1  Primește-o deci cu indulgență o! admirator al elegantului şi 
distinsului A. France, în semn de prietenească amintire de la 


Izabela * 
je p. ilustrată cu primăria oraşului Fălticeni.] 


1 Se referă la M. Sadoveanu, care în perioada respectivă, după încercarea de a se 
stabili la București, își cumpără o casă la Fălticeni, unde în afara muncii de creaţie se 
ocupa de creşterea albinelor și cu pomicultura. i 


15 


Scumpe prietene, 

Am primit telegrama matale astă-seară la 10 ore seara. Cărțile le-am 
citit eu căci le-am primit altaieri [probabil pentru alaltăieri] seara la nouă 
și azi am și scris recenziile pe care nu le-am trimis pentru, că voiam să le 
trimit miine seară cu lancu Botez, nu ştiam că trebuie înainte de 15 și în 
tot cazul mai devreme decit azi nu le-aș fi putut trimite. Ar fi bine, cînd 
trimipi cărțile, să-mi indici și ziua pe care trebuie să fie gata, ca să nu 
dau greş. 

Mi-a părut foarte rău că Scurtu m-a purtat cu vorba şi nu am putut 
publica recenzia asupra volumului d-tale în numărul de azi al „Minervei“, 
ar fi fost bună reclamă pentru revistă, fără să mai vorbesc şi de volum, 
închipuiți 500.000 exemplare gratis l.. Sîntem însă foarte dușmăniți în re- 
dacția „Minervei“ , chiar şi Mihai e sfâşiat cu multă plăcere de Slavici și 
toți ceilalți mici căţei... Pe mine e furios acum și Doinaru care mi-a scris O 
scrisoare plină de reproşuri că nu am ţinut seamă că suntem prieteni şi că 
el m-a apărat faţă de cei ce mă atacau. l-am răspuns că mă mir cum și-a 
închipuit că aș putea face o recenzie pe baza... prieteniei, în V. R.+ Cît 
despre faptul că m-a apărat gîndesc că şi-o fi apărat părerea lui și că în 
tot cazul nu-i datorez nimic fiindcă n-am făcut apel la cavalerismul lui și 
că sincer vorbind n-am nevoie de apărători din moment ce caut să fiu 
obiectivă și să apreciez în justa lor valoare şi operile duşmanilor și ale prie- 
tenilor. Insultele nu mă ating cîvuşi de puţin! Aș fi înţeles să-mi fi făcut 
o satiră... dar reproşuri ?!... Vezi ce mentalitate? Sunt foarte scîrbită de 
toate gaștele astea, şi mă gîndesc cu plăcere şi cu rîvnă la voi! 

Zilele astea am fost la Cameră mereu cu M-me Popescu, dar tor nu 
l-am auzit pe Stere care mă tem că o să-şi înghită discursul și ar fi mare 
păcat. Nicăeri ca acolo nu cred că are Stere sentimentul puterii lui şi pe 


* c, p. nedatată — Ștampila poștei 27 aug. 1908. 

lîngă mulțumirea de a lucra pentru realizarea idealurilor lui trebuie să fie 
desigur şi marea mulțumire de a te simţi o forță, acolo nu cred eu că se 
mai gîndeşte la bătrineţă, deşi serioz nu se gîndeşte el încă nicăieri la ea !... 
Trebuie să vezi cum îl priveşte opoziția Canp, Take Ionescu etc. pentru ca 
să vezi că omul nu recunoaşte și nu îndumnezeește decît Forţa (şi mai ales 
femeia 1)... nu mai zic despre mine nimic... erau doar acolo doamne elegante 
venite să-l asculte şi-l admirau chiar acolo lingă mine în tribună... ce să 
mai caute biata admiraţia mea !... 

La drept vorbind, dacă n-ar fi Stere care să întrupeze pentru mine 
aşa de desăvârșit Forţa aș fi foarte nemulțumită că sunt femele și grozav 
v-aş invidia pe voi bărbaţii care la fiecare pas aveți prilejul să admirați 
în Femeie Forţa vieţii sub forma ei cea mai „decevante“ * (găsește expre- 
sia echivalentă) graţia !... Foarte mult îmi place silueta femeii moderne 
care nu mai are ca silueta modelor trecute acea materialitate în forme ce se 
întipărea mai ales în şoldurile și linia de la spate, silueta actuală e ca o 
Diană cu picioarele lungi și partea de jos a corpului zveltă și gata de fugă, 
amăgitoare și atrăgătoare ca iluzia... dar... să te ferească D-zeu să vezi vreo 
matroană respectabilă în asemenea costum !... Cred însă că-ți vorbesc chi- 
nezește... De unde ştie pustnicul din Str. Română 4, pierdut în spinii gar- 
dului său şi înmormântat în barba, părul şi suprema sa indiferență pentru 
această lume deșeartă, ce e o siluetă modernă... întreabă pe Stere... el tot- 
trebuie s-o fi prins măcar cât de cît printre numeroasele sale ocupaţii și 
preocupaţii... Eu nu mai îndrăznesc să apar înaintea lui — ce sunt eu ca 
să am îndrăzneala să-i răpesc o clipă din timp. Nu sînt eu degeaba admi- 
ratoarea lui Carlyle ; îmi dau socoteala ce e o Forţă. 

Cred că ţi-am scris destule prostii, sunt însă două după 12, am băut 
vreo zece ceaiuri și am citit lucrări foarte interesante care vezi ce efect 
dezastruos au avut asupra mea și indirect asupra d-tale. Sărură pe Maricica 
pentru mine, salutări M-me Ibrăileanu şi-ţi string mîna, 

Izabela 


1 O recenzie la Alex. Gh. Doinaru, Aventurile unui volum de poezii. Schițe, apare 
în Viața românească, III (1908), nr. 11 (noiembrie), p. 304 și e semnată cu inițialele au- 
toarei I. S. 


16 
1909 aprilie 16 


Scumpe d-le Ibrăileanu, 

Ne-am văzut aşa de puțin acum cînd am fost la Iaşi și eram şi eu 
atît de năcăjită de multe, încât mi se pare că nici nu te-am Văzut, și totuși, 
după timpul petrecut Împreună aci, mi se părea că trebuie să fim mai prie- 


pA JY 
+ înșelătoare 

teni, cel puţin eu aşa mă simţeam. Îmi lipseai grozav după ce ai plecat, 
pentru că, cu toată reputaţia mea de sociabilitate, sunt grozav de izolată ; 
afară de Teodorescu, M-me Popescu și cei ce vin de la Iași nu am absolut 
nici un alt prieten aci. 

Văd de obicei multă lume, pentru că mă duc la bibliotecă, la Sprijinul, 
pe stradă, dar acum de cftva timp eram în așa o stare sufletească că nu 
puteam nici citi, nici lucra și nu puteam suferi să mă întâlnesc cu oameni 
mai străini. În tot cazul prietenă nu sînt decît cu puţinii oameni și la aceia 
țin într-adevăr și asta trebuie să vă explice persistența cu care mă ţin de 
voi ! „..care fie zis în treacăt nu prea sînteți încurajanți ! 

Am citit cu nerăbidare răspunsul d-tale la articolul lui Iorga şi mie 
personal mi s-a părut că nu se putea un mod de a polemiza mai puternic 
şi mai potrivit cu atacul decit acesta. Unii însă, printre care M-me Teodo- 
rescu şi Ionică Rădulescu, sînt de părere că prea eşti rece şi obiectiv, pare 
că nu ar fi vorba de d-ta, de scrierile şi teoriile d-tale şi că ar trebui mai 
mult entrain, oarecare vioiciune și pasiune, ceva răutate care-l [?] să facă 
pe Iorga să turbe și să sară în sus. Cred totuşi că răspunsul d-tale l-a 
demontat grozav pe lorga; îmi spunea Arthur Stavri că s-a întîlnit cu el 
în tren zilele astea şi că părea foarte încurcat, încercînd să se scoată in 
încurcătură cu spirite de ale lui anoste şi nesărate (grozav îi place d-lui 
Iorga să facă spirit!) zicea că nu e vina lui că nu te-a înţeles, dacă scrii 
așa de rău și obscur !.. 

Părerea mea însă e că a fost un noroc pentru cartea d-tale articolul 
acesta a lui Iorga și că i-ai dat o lovitură de care > să se resimtă teribil. 
Am să caut să mă întîlnesc zilele astea cu partizani de-ai lui, niște băieți 
foarte cum se tă prieteni cu fratele meu, ca să aflu ce impresie le-a 
făcut polemica !.. 

Mi s-a SA că erai într-o dispoziţie foarte războinică şi însuflețită 
data trecută, nu aveai de loc atitudinea d-lui Bergeret față de inamicul lui 
Rectorul, ori poate prea te-am văzut puţin şi acesta era numai un mo- 
ment... Ce-ai făcut cu cursul? Cum a mers prima lecție? Dar nu-ţi cer să-mi 
serii... Cred că voi veni de Sf. Gheorghe şi voi avea vreme, și d-ta dispo- 
ziție să stăm mai mult de vorbă. 

Deci la revedere, salutări M-me Ibrăileanu și sărut pe Ileana Cosîn- 
zeana. D-tale o stringere de mînă şi la revedere. 

I. Sadov. 


[Adaos pe prima foaie:] Pe aci e cald ca în iulie și a înflorit lilia- 
cul. Iz. 


1 Izabela Sadoveanu se referă la polemica lorga-lbrăileanu, provocată de felul cum 
recenzase mentorul revistei Semănătorul cartea lui Ibrăileanu Spiritul critic în cultura ro- 
mânească. Răspunsul lui Ibrăileanu, sub titlul D. N. Iorga critic și publicist, apare în Viaja 
vomâneastă, IV (1909), nr. 3 (martie), p. 412—420, şi în nr. 6 (iunie), p. 373—398. În 
scrisoare referința se face la prima parte a articolului. 

Scumpe d-le Ibrăileanu, 

De mult nu ţi-am scris şi nu ne-am văzut și totuşi m-am gîndit foarte 
adese la d-ta, mai ales în timpu din urmă și scrisoarea din Viitorul! am 
prevăzut-o și o aşteptam... Nu voi încerca să-ți spun prin ce momente su- 
fletești am trecut în momentele cele dintăi după atentat *. Mi se părea că 
sînt vinovată şi sîntem cu toţii acei care am părăsit mișcarea şi am lăsat 
să ajungă muncitorii instrumentul celor mai josnice interese a[le] takis- 
mului și a infamulu Mille. Am fost apoi indignată şi scfirbită de reacţio- 
narismul şi lipsa de inteligență a „generoşilor“, dar mai ales de atitudinea 
unora dintre foştii socialiști care pretind că au rămas puri... În tot dezas- 
trul actual ei nu au văzut şi nu văd decît un lucru „zdrobirea generoşilor“ 
şi paralizarea oricărei posibilități de a se mai ridica ca o fracțiune demo- 
cratică în fața opiniei. Aceasta le provoacă o bucurie sălbatică, cu toate 
că cei mai inteligenți recunosc că partidul social-democrat, aşa cum se în- 
jghebează, este numai un „element de dezordine care nu va avea alt rol 
decît acela de a paraliza orice mişcare democratică a liberalilor, adică a 
generoşilor“ acestea sînt cuvintele proprii ale unuia din cei mai inteligenţi. 
Stere, pentru moment, este cruțat, nu știu de ce, de toate acuzaţiile și dis- 
prețul care se aruncă celorlalți. De altminteri vezi și tactica Adevărului, 
tactică care-i e dictată de aceşti „puri“ şi pe care am prevăzut-o din con- 
versaţiile mele cu dânșii. Astăzi m-am întâlnit cu un takist, un imbecil, 
cumnat cu Eugen Botez-Jean Bart, care crezîndu-mă de la clubul muncitor 
mi-a făcut o mulțime de destăinuiri prețioase: „Ştii, lucrăm pe capete pen- 
tru manifestaţia de luni, ne-a împărțit Take pe căprării să organizăm con- 
gresul, iar pe Eugen îl aducem redactor la Adevărul şi cu concursul lui 


* Scrisoarea Izabelei Sadoveanu se referă la episodul polemicii Ibrăileanu— Gherea care 
s-a consumat în lunile decembrie 1909-—ianuarie 1910. În decembrie 1909 Ionel Brătianu 
este victima unui atentat. Autorul atentatului, un paranoic, era prezentat în ziarele bur- 
gheze drept sindicalist, insinuindu-se că vinovaţii morali trebuiesc căutați în mișcarea so- 
cialistă. Cum aceasta este și perioada cînd mișcarea socialistă se reorganiza, sub condu- 
cerea lui I. C. Frimu, reconstituindu-se partidul socialist, presa burgheză a folosit inciden- 
tul atentatului pentru a ataca socialismul românesc. „Pericol“, „anarhie“ erau acuzaţii frec 
vent întîlnire. Protestind împotriva acestor insinuări, cu un scop reacționar evident, Const. 
Mille a publicat în Adevărul un articol în care redeschidea întregul dosar al dezertării 
generoșilor, în 1899, din mișcarea socialistă. Ibrăileanu, afectat de acuzaţia trădării, a pv- 
blicar în Viitorul o patetică scrisoare deschisă către Gherea, în care îi cerea să clarifice 
chestiunea, absolvindu-i de vina ce li se imputa. Gherea a răspuns. Dar, evident, absolvirea 
pe care o aştepta Ibrăileanu şi alți foşti „generoși“ nu a venit. Izabela Sadoveanu, şi ea 
o fostă generoasă, a fost sincer afectată de acuzațiile ce se aduceau prietenilor ei, implicit 
şi ei. Aşa se explică amărăciunea, indignarea, iritarea mărturisită lui Ibrăileanu ca şi apre- 
cierile eronate despre activitatea mişcării socialiste de atunci. Pretinsa colaborare dintre 
partidul Conservator-democratv condus de Take Ionescu şi partidul socialist este dovada 
evidentă a unei aprecieri părtinitoare. Izabela Sadoveanu dilata la proporţii inventate un 
episod conjunctural. În alegerile din ianuarie 1910 candidatul partidului conservator-democrat 
în Bucureşti a fost sprijinit şi de mișcarea socialistă. Faptul era în practica electorală un 
fenomen obișnuit şi posibil. În nici un caz n-avea semnificaţia unei alianţe între două 
partide care, prin caracter de clasă și obiective politico-sociale, se situau în zone opuse. 
(Nota red.). 

Take îl vom ridica mai Întfii șef al partidului socialist şi apoi sus, sus de 
tot“ [...]. Cât despre Jean Bart, mă îndoiesc că se va putea ţine la gazetă, 
nu e tipul şi cu atît mai puţin nu mi se pare tipul menit să ia şefia și să fie 
instrumentul care se cere pentru asemenea treabă. Aştept să văd 'dacă în 
adevăr va primi. Scrisoarea maestrului? mi-a făcut o impresie penibilă... 
cum? În toată ţara aceasta singurii reacţionari sînt socialiștii generoşi? și 
ce însemnează tămfia aceea la adresa tuturor partidelor istorice şi neisto- 
rice? Şi toată diplomaţia aceea cusută cu aţă prea groasă şi felul acela de 
a înconjura chestiunea și a răspunde preziș?!... E, scumpe prietene, mi 
se pare că mă înăbuș. Sînt într-o iritație continuă și din pricina celor 
ce au ochi să vadă și nu vor și din pricina celor astupaţi la cap care 
merg orbește după ceilalți. Nu ştiu ce amestec are și Costinescu în această 
daraveră şi în campania de la Adevărul, dar sunt sigură că un amestec are, 
am văzut din cele ce am vorbit cu cei doi puri care mișcă pe Mille ca pe 
o piesă pe tabla de şah!... 

Ce-o să iasă din toată această fierbere! Şi nenorociții aceia de mun- 
citori, ceară ignorantă şi credulă în mîna unei clice... Am fost mereu printre 
vechii noştri foști tovarăși — unia grație ativudinei lui Cantacuzino şi duş- 
măniei neîmpăcate împotriva lui Mille se arată numai indignați de aritu- 
dinea lui Al. Radovici şi de secăturismul lui G. Dy.* Alţii m-au căutat ei 
singuri şi mi-au vorbit ceasuri întregi, iar eu i-am ascultat și am înţeles o 
mulțime de lucruri pe care nu mi le puteam explica și am ghicit că ei sînt 
oculta şi au planuri mari, dar nici o idee, nici urmă de ideal şi aspirație 
mai înaltă. Adevărul însă, cloaca aceea de murdării, este mijlocul de care 
se vor servi pentru a otrăvi opinia publică şi a-și satisface micile lor pa- 
timi şi marile interese la umbra unui Take sau altul oricare. 

Dar destulă politică, Mi-e acru şi amar de ea!... Ce mai faci? Nu 
ştii cât v-am simțit lipsa după ce aţi plecat. Sînt absolut izolată aci, căci, 
afară de spirite şi unele banalităţi, nu por să schimb altăceva cu foștii 
noştri tovarăşi la five o clokuri (pardon!) la care mă duc o dată, de 
două ori pe lună pentru plăcerea de a trăi cîteva clipe într-o societate 
subțire, inteligentă, egoistă şi importantă]... Vreo lună de zile am fost 
însă în aşa stare sufletească, de nu puteam să privesc om în faţă şi mi-era 
silă de lumina soarelui... N-am citit și mai ales n-am gîndi nimic şi nu 
am fost în stare să scriu două rînduri. Citesc Barrès acum, dacă crezi că 
ar interesa pe cititori, pot să scriu un studiu de vreo 4—5 pagini de re- 
vistă... Ce face fata? Ce face Lenţa? Ce face cel mai insuportabil şi mai 
simpatic amic, prietenul care se ramoleşte în proporție geometrică şi reu- 
şeşte totuși să facă cursuri care au învins reaua voinţă a dușmanilor şi au 
cucerit interesul tuturor? Voi veni într-o zi de curs... şi nici n-ai să știi 
că sunt în sală... Ce să vă doresc pentru 910? Întăi sănătate la tofi, să ne 
meargă revista şi să-mi daţi și mie puţin din dragostea prietenească ce o 
am eu pentru voi. Sărut fata şi pe Lenţa. Drale îți string mina **. 

Izabela 


* probabil Diamandy 
** Scrisoare nedatată. Ștampila poştei : Buc. 18 ian. 1910. 


1 Referire la cele trei scrisori deschise ale lui Ibrăileanu către C. Dobrogeanu-Gherea, 
publicate în ziarul Viitorul, anul III (1909), nr. 753 din 19 dec., anul IV (1910), nr. 771 
din 11 ianuarie şi nr. 773 din 13 ianuarie. 

2 C. Dobrogeanu-Gherea răspunde doar la prima scrisoare deschisă a lui Ibrăileanu, 
în Adevărul, nr. 7294 din 25 decembrie 1909. 

Evian-Les Bain, le 11 Fevrier 1910 


Scumpe prietene, 

Sunt de cinci ore în Evian și în timpul acesta m-am primblat cu d-ta, 
în imaginaţie bineînțeles! Nu mă încerc să-ţi descriu lacul, n-avea grijă! 
Dar, desigur, dacă ai vedea culorile într-un tablou ai zice simbolism sau 
țimbalism. Închipuieţi apa de un albastru verzui, cu un şir de coline violet 
şi altul deasupra albastru siniliu, iar ca fond al decorului un şir de ghețari 
albi și sclipitori, de formele cele mai caprițioase. Evian e pustiu, oteluri 
somptuoase şi vile pimpante * cu obloanele închise, ici şi cole cîte un geam 
de prăvălie în care sunt rămășițele prăfuite și lamentabile ale bogățiilor din 
timpul sezonului. Pretutindeni neglijența părăsirii. Îmi face efectul d'une 
fille publique sătulă de a fi stat vara-ntreagă gătită în haine de paradă şi 
fericită să se dea lenei acum şi să umble în papuci tîrfiți și despeptănată. 
Vilele aşa zise chalet suisse nu-mi plac, găsesc că cea mai frumoasă arhitec- 
tură în genul vilă e aceea de la Sinaia și Buşteni. Dar ici şi cole se ridică 
dte-o zidire veche, ca colegiul iezuiţilor (părăsit acum) sau biserica pe care 
o trimit Lenţii cu vederea pe lac şi nu-ţi închipui ce simţimânt curios am 
în faţa acestor urme vechi, a acestei vieţi stinse care însemnează muncă 
omenească de secoli! Civilizație şi cultură cristalizată ! Atunci mai ales mă 
gîndesc la d-ta şi regret că nu eşti aci să dai drumul paradoxelor și imagi- 
naţiei d-tale prodigioase care se consumă fără aliment îndărătul spinilor 
de la nr. 4, strada Română și a bărbii acele tot atît de prodigioasă care 
însă ar putea concura cu succes pe acea a multor elvețieni. E singurătate 
şi tăcere pe toate ulițele și 'ulicioarele ce urcă cam ca Procovul nostru în toate 
direcțiile. Saboţii copiilor ce se duc la școală răsună prelung și cîte-un cîne 
ce abia deschide gura şi latră fără convingere. Încolo pace, doar lacul se 
zbate pe țărm uneori molatec pe o grevă * întinsă, alteori furios, sărind 
în coloane fumegînde peste parapet şi atirnînid purpuri de gheață pe grilajul 
ce-l încunună. Să mă crezi însă că de multe ori am uitat spectacolul măreț 
al naturii în faţa muncii uriaşe a omului. În oraşele şi orăşelele aceste în 
pantă, pe marginea lacurilor brăzdate de torente şi prăpăsui nu e casă cât 
de modestă, grădiniță cît de mică să nu fie o operă miraculoasă, rezultatul 
unei munci care te uimește și te umple de un sentiment aproape religios. 
Pe toţi în jurul meu îi văd muncind, o muncă neîncetată, formidabilă, în- 
cordată şi totuși toți sunt veseli, mulţumiţi, fluieră şi cântă mereu, nu se 


* pimpant — e = atrăgător 
** grève, fr. = plajă 


vede forțarea, oboseala, descurajarea nicăieri. O domnişoară la care m-am 
dus să-mi spele părul și care mi-a făcut masaj pe cap o oră ca să-l usuce 
după metoda ei, îmi spunea cînd i-am observat că trebuie să fie plicticos să 
inaseze astfel toată : „Oh! non ! le travail est un plaisir et je remercie Dieu 
tous les jours de m'avoir donné la possibilité de travailler!* Orelirul meu, 
care e un om abia de 40 de ani, a fost bolnav de o fièvre rhumatismale, 
care l-a lăsat aproape paralizat de picioare, îmi spunea zilele trecute: „Oh, 
je remercie Dieu tous le jours de m'avoir laisser la possibilité ide travailler 
(songez à ce qui serait ma vie si je ne pouvais travailler !*) „Şi doar ar putea 
trăi din ce are. Îl văd abia merginid și-i aud risul, ce seamănă cu un behăit 
de capră, toată ziua — e mulțumit și rezemnat. A! ce oameni! Îmi explic 
țara lor minunată. Închipuie-ţi, de la Zürich pînă la Lausanne, o jumătate 
de zi; n-am mers patru kilometri fără să dăm de un oraș sau un sat (deși 
nu se pot bine deosebi unele dea ele) şi fiecare oraş nu se deosebea de 
celalt decît că unul era mai întins și altul mai mic: locuințele erau toate 
mari ca niște edificii publice şi pînă sus în virful dealurilor șosele și elec- 
tricitate, Decorul între Zürich şi Lausanne prin Neuchâtel e mai mult mo- 
latec, coline abia ondulate, cfmpii de cultură pe marginea lacului Neuchâtel, 
frumos și poetic ca un "decor romantic (lacul lui Lamartine) iar oraşul 
Neuchâtel, o adevărată viziune de pictor, o acuarelă adevărată pe marginea 
lacului, cu catedrala și castelul său crenelat, vechi, înegrin (secolul al XII! !) 
printre căsuțele colorate, cu obloane verzi, nältuțe și zvelte. Parcă aş fi 
vrut să rămîn acolo! Marginile lacului Zürich sînt toate populate de fabrici 
care noaptea apăreau ca o feerie, iar ziua mi se păreau ca niște monştri 
familjari, îmblinziți de oameni pentru ca să le realizeze acele bogății 
imense ce staționau pe cheiuri, în silozuri și circulau pe străzi, fără între- 
rupere. Ziirich e oraş bogat și foarte animat, iar populația mai simpatică 
decir î în Lausanne : figuri germane, roşii Epanonies *, cu priviri candide, Fe- 
meile În Zürich în genere urte, dar sănătoase, rumene şi mulțumite. În 
Lausanne sînt mult mai frumoase, mai fine, au un păr admirabil şi nişte 
culori eblouissante **. Dar nemții pretutindeni dau mai multă atenţie femei- 
lor, urfte cum sînt, le vezi la braţ cu soțul, își comunică impresiile în 
timpul concertului sau teatrului, sînt amicali, îi simți în comunitate sufle- 
tească. La Laussane cam ca la noi... 

La Lausanne este un profesor la universitate care predă Histoire de 
la langue romaine, Taverney, iar aci în Evian un bust [al] lui Bassarab de 
Brancovan chiar pe promenada de lîngă lac, ridicat de comuna Evian și 
locuitori în semn de recunoștință pentru zelul depus la propäşirea navi- 
gațiunei. 

Iartă-mi, te rog, bavardajul. Dacă nu te vor interesa cele ce ţi-am 
scris, vei vedea cel puțin în această scrisoare o dovadă că te asociez întot- 
deauna cu impresiile mele cele mai estetice și mai intelectuale și mă gindesc 
întovdeauna la d-ta cu o vie şi sinceră afecţiune. 


+ épanoui — e, fr. = deschis, vesel 
+ éblouissant — e, fr. = minunat 

Ce face Coca Maricica ? Ce bine ar alerga ea pe cheiul de la Ouchy 
şi ce ieftin e voiajul. 

Dar termin sărutind pe Lena şi Coca Maricica și strigindu-ți mâna 
cu deosebită prietenie. 


A d-tale, Izabela 


19 


Scumpe domnule Ibrăileanu, 

Aud că nu prea ești bine şi că eşti decis să vii la București. Ce cuminte 
ai face! Trebuie să te cauţi, oricum o uşurare tot ţi-a adus statul în sa- 
natorium data trecută. De n-ar fi decit să te odihnești câwva timp de teri- 
bila muncă pe care o faci şi cu revista și cu cursurile, încă ar fi mare lucru. 
Și apoi oricîtă oroare ai de schimbare și ide lucrurile noi, o schimbare tot- 
deuna face bine, căci, orice s-ar zice, schimbarea e mişcare și mișcarea e 
viață... Iartă-mi acest Palissade, aș vrea atît să te conving să vii şi nu din 
egoism, deşi mare bucurie aș avea să te mai am aci câtva timp. Cum vezi 
îți fac adevărare declaraţii de care Lena cred că nu va fi geloasă, deoa- 
rece sînt foarte departe, din nefericire, de tipul Andalusei... Cu roate că de 
multe ori în viaţă faci declaraţii sau le primeşti de la tipuri ce sunt cu to- 
tul departe de idealul ide frumuseţe al fiecăruia din noi... Așa eu, de pildă, 
mi-am înrâlnir tipul de Adonis în Veneţia, am vorbit cu un om ce realiza 
în totul idealul meu de frumusețe bărbătească, am vizitat împreună una din 
cele mai frumoase biserici din Venezia și te asigur că aş fi fost foarte plic- 
tisită dacă mi-ar fi făcut o declarație şi iată-mă cîntînd din mandolină ami- 
cului Ibrăileanu, al cărui tip e foarte deosebit de al veneţianului meu !... Dar 
să lăsăm fleacurile. Ai ciut Cumpăna? Eu turbez de azi dimineaţă, mai 
ales cînd mă gândesc că Mihai punea să aibă rolul cel frumos acum o săp- 
tămână. Atunci m-am certat cu Mihai, am fost aşa de violentă încît lui Mi- 
hai i-au venit lacrimile în ochi, asta m-a muiat şi m-a făcut să-l las să facă 
prostia pe care a făcut-o. Sânr chestii şi situaţii în care nu merge cu diplo- 
mația, trebuie 'să ai o atitudine hotărită și clară, orice-ar urma. l-am zis 
de atunci: aprobi purtarea lui Anghel — Iosif — Chendi, ești de părerea 
lor, împărtășeşti felul acela de a privi lucrurile ? Fii hotărît de partea lor, 
dimpotrivă, dacă mai e dreptate şi cinste-n sufletul tău, dacă te simți 
legat de Viaţa românească nu numai din sentiment de prietenie ci şi prin 
comunitate de ideal, prin comunitate de convingere, atunci rupe-o cu aceşti 
veninoși și meschini rozători de reputaţii, în clica cărora nu pricep ce cauţi... 
Din talentul tău şi creditul tău trăiesc cu toții şi te nesocotesc pînă într-atât 
încît publică lucruri pe care ştiu prea bine că le vei dezaproba sau te ides- 
preţuiesc până într-atit încît speră că-ti vor impune murdăriile lor cu forța 
faptului îndeplinit? Atunci nu-i de demnitatea ta să mai stai alături cu 
ei, ai o situaţie intolerabilă pentru mândria ta de om şi trebuie s-o rupi pen- 
tru demnitatea ta, dacă nu ai curajul să o faci azi, mîine te vor tirî în no- 
TOI... Şi iată am avut dreptate, deşi nu am crezut că se va realiza prezicerea 
mea așa de curînd. Dar Anghel și Iosif s-au milogit la el, i-au spus că sunt 
datori și dacă se retrage el, Cumpăna încetează şi le face o situație materială 

imposibilă, şi el care e de o bunătate stupidă s-a înduioşat... A stat cu Anghel 
care era bolnav de i-a dat doctorii pînă la 2 noaptea, l-a îngrijit și l-a :dus 
la spital să nu rămtie singur — e garant la Filip pentru nu știu cîte sute 
de franci pentru ei, şi-a călcat omul peste ambiția și demnitatea lui numai 
să nu le facă rău şi răsplata ?!... Mie însă îmi pare bine de această întîm- 
plare ; acum va șui Mihai unde e locul lui şi ce atitudine trebuie să ia!... A, 
ce oameni mici la suflet şi veninoşi sînt igingaşii noştri poeți... I-am scris şi 
voiam să te rog să-i scrii şi d-ta cîteva cuvinte. Îmi închipui că trebuie să 
fie foarte amărit. Ah ! Ce ian trist a fost acesta, ce stagnaţiune, uneori parcă 
m-am simţit murind. Ce e de făcut... Oricît de slabă lcărire ar fi însă acea 
din jurul revistei e totuşi singura şi ar trebui să ne punem toate puterile să 
nu o lăsăm să se stingă. Trebuie să vii dar aci să te odihneşti, să te faci mai 
bine și să nu ne laşi... eşti doar sufletul revistei şi deci și al nostru, scumpe 
pretene. Deci cînd vii ?... 
La revedere şi vă rog pe amândoi să primiţi cele mai afectuoase sa- 
lutări prietenești * de la 
Izabela 


Sărut pe Coca Maricica şi o doresc foarte mult. 

Scumpe prietene, 

Trimit cronica asupra lui Girolamo Rovetto 1, romanțierul italian, mort 
de curînd, şi cîteva recenzii. Bărbatu-meu e încă foarte bolnav, are mereu 
crize gastrice ce nu se pot vindeca cu nimic, orice face este inutil. Sunt şi eu 
într-o stare de deprimare teribilă, atîta suferință la care nu poți aduce nici 
o uşurare, orice ai face ! 

Dar să-ți comunic ceva relativ la revistă. D-ra Seculici, ştii, Bucura 
Dumbravă care a scris Haiducul, acum a scris un al doilea roman, Pandurul, 
pe care-l traduce d-na Eliza Brătianu în românește, îl vom revedea apoi 
toate trei împreună și vrea să să publice în Viaţa românească de la 1 ia- 
nuarie 1911. Ce zici? D-ra Seculici ar vrea ca să i se dea ca plată posi- 
bilitatea de a-l trage în volum din epreuvele ce se vor face pentru revistă. 
Mă voi întilni cu Iancu, care-mi va spune ce veţi fi hotărît. Mihai, care e 
aci şi fake crailicuri prin Bucureşti, mi-a spus că te-a găsit mai bine şi asta 
m-a bucurat foarte mult. Vă doresc pe toți dar mai ales pe Maricica şi voi 
face tot posibilul să vin în laşi înainte de a vă împrăștia pe la mănăstiri. 

Am ascultat alaltăieri lecţia practică a lui Lovinescu pentru a fi primit 
la docenţă : Sentimentul naturii în poezia română, şi n-am auzit în viaţa 
mea ceva mai banal şi mai prost, am avut o deziluzie teribilă şi m-am con- 
vins că tânărul doctor e o mare secătură !... 


sest 
i 


* Scrisoarea e nedatată. Ștampila poştei 20 martie 1910. 
** Scrisoare nedatată. Ștampila de pe plic 7 iunie 1910. În același plic este și o 
recenzie a cărţii lui C. Sandu-Aldea, Ape mari. 

O studentă de lîngă mine zicea: „de-am fi făcut noi o așa confe- 
rință chiar și Dragomirescu ne-ar fi dat bilă neagră, şi el o să fie docent !...“ 
Mi s-a părut şi ignorant, nu numai superficial. Altă ceva. D-ra Manoilescu, 
care a făcut nişte lecţii splendide la practică, vorbind despre formarea bim- 
bei în secolul al XIX a expus părerile d-tale şi a vorbit de curentul po- 
poranist, şi Bogdan-Duică mi-a spus că deși lecţia a fost perfectă Adamescu 
n-a voit cu nici un preţ să-i dea mai mult de 9 pentru ideile subversive care 
le-a expus. Mă gânideam cu părere de rău că nu ești aci să dai ‘puțină viaţă, 
cu ideile d-tale subversive, acestor burtă-verde şi bucheri din universitate. 
Nu e un om, un cugetător, unul singur în toată universitatea ! 

Am auzit şi pe Xenopol la Academie şi mi-a făcut o impresie peni- 
bilă, o orgă de Barbaria hodorogită, idei vechi ... argumentare copilărească 
și glas spart ide bătrân care vrea să imaj pară tînăr... sic transit... În schimb 
am văzut pe iubitul meu Filipide * care, deşi a albit, a rămas tot mingea ceea 
elastică și neastimpărată care o cunosc, are în toate mişcările vioiciunea lui 
din tinereță. Duiliu, mai gigel dedit oricând, cu floarea la butonieră şi ati- 
tudinea ceea de păun care-şi resfiră coada, a moțăit un timp pe un scaun, 
uitînd că trebuie să mai facă frumos la boieri și apoi a adormit de-a bine- 
lea ; l-a sculat Ganea tocmai cînd era să lunece sub masă! Dl. Maiorescu 
a apărut o clipă, şinânid să se arate acum, de cînd e la pensie, de o vioiciune 
şi exuberanță cu totul neobișnuite gravităţii sale solemne idin tinereță! În 
fine motierul [2] Camp mi-a făcut o impresie foarte neplăcută, toți bărrinii 
aceia nu aveau nimic din 'seninătaltea, fineţea și noblețea unor oameni îm- 
bătrâniți în ocupații intelectuale, erau pur și simplu bătrîni şi urâţi. La re- 
vedere şi primeşte cele mai afectuoase salutări. Sărut de mii de ori pe Lenţa 
şi Maricica şi la revedere. 

Izabela 


[Adaos pe prima pagină]: Trebuia să-ți le trimit sîmbătă, un lucru de 
nimic mai rămăsese de făcut, dar a fost ceva teribil cu Alexandru de atunci 
ŞI pînă azi. 

1 Deşi scrisoarea, după data de pe plic, pare să fie din 7 iunie 1910, un articol 
asupra lui Girolamo Rovetto apare în Viaţa românească, V (1910), nr. 5 (mai), p. 229—232. 
Nu este exclus ca numărul din mai să fi apărut mult mai tirziu şi deci articolul trimis 
în iunie să apară în revista din mai. 


21 


Stampila poştei 5 aug. 1911 
Scumpe prietene, 
Vă salut în drumul spre Haut-Valais. Ce faci la mănăstire anul 


acesta ? Sărut pe Lenţa și Maricica. La revedere 
Izabela 


Salutări de la Sadoveanu. 


c. p. ilustrată cu Stalden (Visp-Zermat:) 


* Alexandru Philippide 

Scumpe prietene, 


Îşi scriu din St. Nicolas unde adese cu drag ne aducem aminte de 
d-ta. Mi-ar face mare plăcere să primesc aci două vorbe, să ştiu ce faceți 
şi cum petreceți la mănăstire. Ce face Lența și Maricica ? Le sărut ide mii 
de ori. D-tale îţi string mâna cu drag și te rog să primești salutările noastre 
prietenești. * 


Izabela 


c p. ilustrată St. Nicolas — Dorfpartie 

cumpe prietene **, 


Chiar azi am expediat cronica și o biată recenzie, nu sunt cărţi... Mă 
mai duc astă-seară să fac o razzie prin librării şi mai trimit mâne, de voi 
găsi ceva. Cu cronicile iarăşi e cam greu, trebuie să citesc cel puţin cinci- 
şase cărți de un autor şi trei-patru dări de seamă critice ca să pot condensa 
într-un articolaş opera şi pensonalitatea autorului. Adese nu sînt cărțile la 
hbrărie, le comand și pînă vin... Sper că duna viitoare să trimit mai iute, 
căci am cărțile, e Chestie numai să le citesc... Deși ar trebui să-ți cam trag 
o gură pentru că, după ce nu mi-ai scris de un an o literă, mai ai... curaj 
să mă întrebi de ce nu scriu, dar eu sunt atît de slabă cu prietenii, că 
mi-e deajuns o vorbă în care să văd că pun interes ide 'mine cît de puțin 
pentru ca să mi se topească supărarea ca ceara ! Deși nu mi-ai scris, eu însă 
am urmărit ce faci, ce griji şi ce mulțumiri ai avut în fiecare minut. Iar 
despre mine dacă vrai să ştii ce fac află că învăţ ilatineşte și o mulţime de 
alte bazaconii ca să-mi trec în martie primul examen de licență în litere 
moderne la Geneva, unde plec la 15 ianuarie viitor. După care mă întorc 
în ţară pentru deva luni, ca să plec iar în toamnă pe un an. Poţi să-ţi 
închipui cât mă simt de întinerită, văzîndu-mă iar pe bănxile şcolii! Prie- 
teni de acolo mă asigură că voi fi printre cele mai tinere, căci sunt multe 
care au trecut de mult La troisième jeunese de M-me Prune! Pot deci zice 
și eu „In Arcadia“ mă duc! Tare mult doresc să vă văd, dar mai ales pe 
dulcea, frumoasa mea Maricică, elevă în clasa Il-a !“ Și „Petruţă, e la şcoală, 
monitor fn clasa I! Cînd voi veni nu ştiu, dar voi veni negreşit înainte de 
a pleca și orice vei zice voi veni să-ți ascult un curs la universitate. Mai 
scrie ceva la revistă, aş dori să te mai citesc. Sevastia Teodorescu a citit în 
vacanţie cărțile d-tale şi mi-a spus că i-au făcut o adevărată jouissance in- 


* c. p. nedatată, Ștampila poștei 12 aug. 1911. 
** Scrisoare nedatată. Ștampila poştei : 3 noiembrie 1911. 

tellectuelle şi cu am simțit acelaşi lucru când le-am citit şi mi-a părut bine 
că cineva foarte inteligent și strein de d-ta a avut aceeași impresie. 
La revedere. Sărut fata, 
Izabela 

1912, ianuarie 31 


Scumpe prietene, 

Nu ţin de loc să atac pe Chendi — e rău ce-i drept, dar e rău pe 
socoteala lui, nu are absolut nici o autoritate în cîmpul literilor, nici aiurea, 
iar dacă ne laudă revista dincolo, e cu atît mai bine. Unul pe care aş vrea 
să-l distrug, dacă aș avea talent, răutate şi energie ar fi rîma dezgustătoare 
de Lovinescu, ce nu are măcar inteligenţa lui Chendi și nici curajul lui. 
Nu-ţi închipui ce dezgust fizic fmi inspiră tîrîtoarea asta. Am Întrebat de 
asemenea pe Mihai Sadoveanu dacă nu ştie de ce nu s-a publicat recenzia 
mea asupra lui Caton Teodorian! şi mi-a spus că voiai să-l citeşti, să te 
convingi singur cam ce s-ar putea spune bine despre el ca scriitor. Eu i-am 
dat o notă de trecere ca unui școlar foarte simpatic, dar foarte nul. Îţi tre- 
buie răbdare să-l citeşti şi curaj mare să spui ceva bine despre el. Întiia oară 
am scris foarte sincer și foarte fără înconjur, ce am crezut. Am primit însă 
o scrisoare după aceea de la el, care m-a făcut să regret grozav că am mai 
scris recenzia ceea şi am jignit un om așa de simpatic și de bun, dar cine-l 
silește să scrie? Am vrut, în parte măcar, să-i dau oaredare satisfacție, să 
mă crezi însă că am făcut-o în silă, cu o adîncă repulsiune pentru meşte- 
şugul meu de critic înțeles astfel. De aceea nu cred că vei putea face d-ta 
o recenzie mai... cum să spun, doar dacă vei face-o mai diplomatică. C’est 
dur! Am citit pe Cazaban 2? cu multă atenţie și de mai multe ori, l-am citit, 
chiar înainte de volumul acesta, prin reviste și recunosc că are talent şi mai 
ales sper că o ssă aibă. În cele dintii nuvele însă era așa de trivial şi 'de falș, 
încît nu i se putea spune dedit ceea ce i-am spus. Mă miră însă grozav psicho- 
logia aceasta de şcolar a... tinerilor noştri scriitori. Nu am primit în viața 
mea atîtea scrisori și stăruinți pentru nota de trecere la examene, cîte pri- 
mesc acum pentru ca să dau nota lui Gîrleanu etc. Dar... cu toate că eşti 
atît de bun și indulgent cu mine şi-mi dai o notă excelentă la recenzie, mai 
bine renunţ la fericirea de a mă vedea aprobată și lăudată de tartorul critici- 
lor din țară decît să dau note de pomană scriitorilor! [subliniat cu creion 
roşu de Ibrăileanu probabil]. Aşa să-mi ajute Dumnezeu ! 

Scumpe prietene, te rog deci și te autoriz să schimbi, să întorci și 
suceşti cum vei crede că e mai bine cele trimese de mine [subliniat cu roșu 
de Ibrăileanu]. Cred că pentru Vlahuţă şi Cazaban va fi cam tirziu acum. 
Vlahuţă m-a rugat [din nou subliniat de Ibrăileanu] prin d-ra Szeculiz să 
fac un articol asupra cărții lui: Grigorescu. Eu cred însă că tot o recenzie, 
deși destul de tîrziu, ar fi totuși mai potrivită. Vei pune-o cum vei crede. 

În ceea ce mă priveşte pe mine, ca orice scriitor cît de neînsemnat, 
am şi eu publicul meu cititor, şi am primit adeseori laude telegrafice, tele- 
fonice, poştale și verbale, cred că nu e nevoie să-ți spun că toate nu pre- 

țuiesc în ochii meu cft un cuvânt de aprobare de la d-ta, încât îți poţi face 
idee cît am fost de mulțumită, Aşa nu numai pentru că eşti... Ibrăileanu, 
dar mai ales pentru că astfel știu că sînt în adevăr folositoare la revistă, 
lucru de care mă îndoiesc adesea [subliniat de Ibrăileanu cu roş] şi care mă 
face adesea să scriu mizerabil. Nu e vorba, anii care au trecut au fost pen- 
tru mine niște ani așa de grozavi încât mă mir că am putut să scriu și cât 
am scris. De acum însă sper să-mi revin în fire — plec — mă fac iar stu- 
dentă, încep viaţa de la capăt — et si on a perdu la jeunesse on cherche 
quelque chose de mieux.. (vorbă să fie!) dar vezi se mângiie omul cu ce 
poate! Foarte mult doresc să te văd, prietene şi pe d-ta şi pe Lenţa, pen- 
tru care am o sinceră și vie simpatie și mai ales pe Maricica. Voi veni ne- 
greşit înainte de plecare, idar dînd? Nu ştiu încă până acum. Am atitea 
de făcu Înainte de plecare. Știu însă că nu voi pleca fără să vin prin Iaşi. 

Când mă gândesc că sânt deja atiția ani de cînd ia început revista, nu-mi 
vine să cred si mi se pare ceva miraculos cînd văd ce minunat merge, cu 
cît e superioară tuturor publicațiilor trecute şi prezente, cum ne invidiază, 
ne urăsc şi caută totuşi să nu pară aşa ide proști pe lîngă noi, toți. Cihoschi 
îmi s spunea într-o zi în cofetărie față de mai mulți takişti : „Le-am spus, 
căutați să nu fiți așa ide proşti pe lingă Viața, românească şi, poftim, au scos 
„Țara nouă !“ Ochii di-s îndreptaţi spre noi și cu ură, cu scrișneli din dinţi, 
trebuie să ne recunoască așa cum suntem ! Și când gîndesc ce mult ți se da- 
toreşre de noi toți, mai mult decit tuturor celor ce s-au devotat acolo! Să 
mă ierți dacă am aerul poate că fac fraze — eu sînt mai departe de voi 
şi văd mai mult, cu mai multă surprinidere și admirape de aci, decît voi de 
acolo ! E firesc dar să vorbesc şi chiar cu oarecare emfază ! 

Să închei însă — cred că ai destule manuscrise, nu mai ai nevoie și 
de un volum de scrisori ! 

Multe și multe sărutări fetei și Lenţei, d-ta expresiunea sentimentelor 
mele cele mai afectuoase şi o prietenească strângere de mînă pînă la revedere, 


Izabela 


1 Semnată cu inițialele I. S. apare totuși în Viaţa românească, dar cu mult timp 
înainte o recenze la Caton Teodorian, Calea sufletului, anul V (1909), nr. 8 (august), 
p. 314—315. 

2 S-ar putea să se refere la recenzia făcută volumului Oameni cumsecade, de Al. 
Cazaban, şi care apare în Viața românească, VII (1912), nr. 1 (ianuarie), p. 140—142. 


25 
B-vard G. Favon 27 Pension Jacques 
p. mine 
Scumpe prietene *, 
lată-mă redevenită la vîrsta fericită a adolescerței: studentă !... Re- 
gret că n-am păr lung să-mi fac două coade pe 'spate. Tineretul m-a adoptat 


* Scrisoare nedatată. Ştampila poştei Iaşi, | mai 1912. 

imediat, n-am însă nici un merit: între o legiune de ființe fără vârstă şi 
fără sex şi citeva ființe isprăvite pe de o parte şi studentele foarte tinere 
pe de alta, n-aveau altăceva de făcut decit să mă adopte ca singura de ca- 
tegoria mea. M-au invitat la excursii cu ei şi duminică la sărbătorirea liia- 
cului, ba chiar au şi început să mă tachineze cu un vecin englez de oarecare 
vîrstă, plin de gravitate şi importanţă, cu care schimbăm adese oarecare 
gesturi de politeță respectivă! Mă simt deci foarte bine şi la locul meu 
printre acest tineret a cărui entrain, bunătate şi simplicitate mă încântă. Pro- 
fesoni pînă acum nu m-au prea impresionat — nu-i vorbă am ascultat 
foarte puţini — mai mult am căscat gura pe străzi, pe chei și prin grădini. 
Vremea însă e turbure. Primăvara pare c-ar fi în convalescenţă, frunzele de 
pe copaci sunt palide şi parcă nu-ndrăznesc să se desfacă, şi frumosul lac 
albastru e cenușiu și trist. De altfel cheiul la Geneva nu are aface cu Ouchy 
de la Laussane. 

M-am instalat la un menaj de lucrători, etajul al treilea, pînă se va 
face loc la pensiunea Jacques, unde dau numai masa pentru moment. Plă- 
tesc pentru un salonaș și o mică odaie de culcare, dejun, serviciu şi etc., [!] 
50 fr. pe lună. Prinz şi seara la pensiunea Jacques 75 lei! Şi sunt foarte 
bine : lucrătorii sînt foarte discreţi și delicaţi. La pensiune, 135 fr. pe lună, 
voi fi și mai bine căci voi avea o cameră frumoasă şi luminoasă şi mai con- 
fortabilă. Cum vezi e f. ieftin. M-a costat însă drumul, bagajele şi taxele 
o groază ide bani. 

Rectorul, foarte gentil, mai ales cînd a auzit că sînt profesoară, mi-a 
arătat o consideraţie deosebită și mi-a spus că speră să obțină de la biroul: 
universitar ca pină-ntr-un tan să fiu doctor în litere ṣi științe sociale, dacă 
voi face o lucrare convenabilă. 

Să mă ierţi că pînă acum nu am trimis recenzii. Am aci pe Iosif, Radu 
Rosetti şi o traducere a unui roman danez, Virsta primejdioasă. Îndată ce 
se vor mai linişti puţin nervii mei zdruncinați, voi scrie. Gînideşte numai cîtă 
grije, cîte gînduri şi câte impresii noi: să pleci din țară, să-ți lași copiii şi 
atîtea alte lucruri şi să intri într-o viață atît de nouă și de hazardată! Mai 
trimite-mi te rog cărţi de recenzionat şi vă rog foarte mul de revistă să 
mi se trimită aici. În tren am auzit câțiva studenți români din München 
vorbind de Viaţa Românească şi de polemica cu Flacăra — toţi erau in- 
dignaţi de tonul reclamagiu al Flacării, dar găseau notița lui Stere prea dras- 
uică. Efectul ei da Bucureşti a fost formidabil! Îmi spunea Beldiceanu că. 
Banu şi Locusteanu erau așa de umiliți că parc-ar fi primit palme pe piaţa 
publică şi toată plevușca literară era agitată în sensuri contrarii! Oh! bie- 
ţii gen de lettre. Aci se joacă două piese originale de trupa lui Feraudy și am 
să mă duc să văd şi eu ce e o premieră! Nu prea am cu cine ieși seara, 
pînă ce-mi voi face cîțiva prieteni mai buni. 

Spune-i Marikicăi să-mi scrie o carte poştală, căci şi eu am să-i aduc 
ceva foarte interesant cînd voi weni. Sărut de mii de ori pi pe Lenţa şi pe 
Maricica şi d-tale îţi string mina cu multă dragoste şi prietenie. 

Izabela 


Complimente M-me Trancu 

26 


Pension Jacques B-vard G. Favon 27 


Scumpe prietene *, 

N-am mai primit nici o carte de recenzionat şi nici revista. Articolul 
pe care-l scriu asupra lui Walt Withman ** va fi pentru iunie. Aici e ne- 
bunia bicentenarului lui Rousseau. (Conferinţe asupra lui Rousseau, lecturi 
publice din Rousseau, muzica (!) lui Rosseau — s-a reprezentat la Art 
Social le Devin de village, care n-are alt merit decît al paradoxului ce re- 
prezintă ! Vor fi serbări, farandole, primblări pe lac cu torții etc. Crezi că 
ar fi interesant să scriu ceva?!... Și cam ce! pentru miscellanea? Ce 
faci? Ai terminat? Cum ze simți? Sînt unele locuri liniștite, încîntă- 
toare şi foarte dulci ca climă prin împrejurimile Genevei şi mă gândesc că 
te-ar odihni foarte bine. Ah! Ce natură! Ce parcuri, ce cer și ce lu- 
mină ! Partea cea mai pozitivă şi reală a entuziasmului meu pentru civi- 
lizaţia apuseană pînă acum, e că a pus la îndemîna animalului trist, bolnav 
şi meschin care e locuitorul oraşului posibilitatea de a resimţi din cînd în 
cînd frumuseţea dumnezeiască și perfecțiunea naturii. 

Oamenii şi moravurile sînt aceleași pretutindeni, atît numai că aice 
contrastul între cele ce se spun foarte frumos, cu toată puterea și căldura 
entuziasmului, și între cele ce se fac e mai dureros pentru că e mai izbitor. 
Sînt conferințe zilnic și mai multe în aceeaşi zi, şi ce conferințe? Un deliciu, 
o delectare pentru inteligență cea mai rafinată și totuşi sînt pentru lucră- 
tori și toate sălile pline, deși cea mai mare parte nu sînt gratuite. Un 
public idin cele mai amestecate, în oare însă predomină elementul lucrători- 
lor şi ceea ce m-a frapat: o mulțime de babe care mai adorm din cînd în 
cînd. E curios însă ce influență maximă au asupra oamenilor ideile. Cu 
atitea conferințe de higienă şi au totuși un grad de insalubritate aproape 
ca la noi. Curăţenia chiar, care m-a frapat la Lausanne și prin munţii lor, 
aici e o simplă legendă și wo idee... pură. Cu atîtea conferințe despre artă şi 
atâtea producţii literare artistice, în o așa natură frumoasă, au o lipsă de 
gust care te oripilează. Oħt Idespre morală... iată încă o legendă la care 
trebuie să renunţăim... Am dîteva relații în burghezimea înaltă de aice şi 
m-am convins că... moravuri, conversații, nivel moral, absolut ca și în mult 
batjocoritul nostru București, minus lustrul, bunul gust şi 'spoiala franţu- 
zească ide la noi... Nivelul intelectual însă mult mai sus. Am asistat la o 
serată la Les Amis de Plnstruction, unde s-au produs conferenţiari, diseuri, 
poeţi, cum nu a visat Bucureştiul nostru. Credeam că mă aflu în fine în 
mijlocul gendeletirelor din Geneva. Toţi, dar absolut toţi erau... comersanți, 
cel mai talentat şi cel mai fin era propietarul hotelului „Richemond“, unul 
care e lionul *** damelor du haut commerce era marchand de vin, altul 

: i k l A cite A 
proprietarul unui hotel din Monte Carlo! Doamnele în la troisième jeunesse 
de M-me Prune [?] au pe lingă ele o curte întreagă de paji, leur petite classe, 
cum le zic, tineri între 20—24 ani, care la noi sunt... niște mucoşi! — Flirvul 


* Scrisoare nedatată. Ştampila poştei Geneva, 1.VI.1912. 
* Whitman 
+t probabil leul 

şi adulterul sunt la ordinea zilei în societatea genovaise, bineînţeles cu aceaşi 
condiție ca pretutindeni : pas éclat ni de scandal. Duminica însă toţi sînı 
à la prêche, pastori, subțiri oratori, filozofi de salon, eleganți și plini de 
știință, se produc în fața unui public de mii de persoane în Victoria Hail, 
unde se idau de obicei concertele și care e cât teatrul diric al nostru. Dacă 
nu te duci să-ți închiriezi scaun din ajun, nu mai găsești a doua zi. 

Nu mai vorbesc de moralitatea din Universitate. La Litere nu văd 
nimic suspect, se țin foarte bine. Sint bineînţeles și tipuri suspecte [...] Am 
auzit însă că la medicină e ceva neînchipuit. E, între alții, un profesor care, 
cum vede o studentă mai drăguță începe s-o tripoteze în faţa tuturor stu- 
denților şi dacă e vreo fată... normală și se supără trebuie să plece în altă 
parte a Elveţiei să-și termine studiile. Mi-au spus-o băieţi și fete serioase, 
să nu crezi că e invenție, e lucru cert şi bine cunoscut. Așa că aici la medi- 
cină nu sint decît slute sau... fete vesele pentru care medicina e un pretext. 
Un student bulgar care a făcut trei ani la Bucureşti medicina, făcea comparații 
foarte măgulitoare pentru noi. El a venit aci pentru că la Bucureşti sînt opt ani 
şi aici numai cinci. Cred că dreptul şi medicina, sînt foarte slabe aici. La Litere 
şi Filozofie sînt savanți adevăraţi, am auzit că şi la științe, deşi la științe se 
ceartă profesorii între ei, curat ca la noi, și se vorbesc de rău unul pe altul 
către sudenţi. Mai ales Duparc ŞI cu Pictet ! ] 

Genevezul în genere imità pe parizian, dar cu o pute” nică nuanţă de 
germanism. Sunt subtili fără să fie subțiri, răutăcioşi şi moqueri — co- 
mercianți fără pereche. Partidul la putere e cel socialist, care însă nu se 
deosebeşte întru nimic de celelalte după cît mi-au spus, căci toată puterea 
e în mîna unor asociaţii oculte printre care cea mai influentă e francmaso- 
neria — în genere e politică ide coterie, mai ales că partidul de la putere 
s-a învechit, şi ca să se menţie nu se uită la nici un fel ide scrupule, mijlocul 
scuză scopul. 

Înainte de a mă muta la pensiune am stat cu odaia la nişte lucrători. 
El, stăpânul, era emailleur și foarte citit, după ce lucra cîte 8—9 ore la 
cuptor, seara se ducea la cursuri și conferințe, socialist, etc. dar ce mai 
tiran în casă! își tortura nevasta, cu rafinerie! Ea săraca muncea toată ziua 
şi la toate strigătele şi discursurile cu care o mustra nu-l dovedea decit cu 
răceala şi disprețul și după ce pleca venea în odaie la mine şi plingea... Poţi 
să-ți închipui ce fericită am fost că am scăpat din infernul cela — asta-mi 
trebuia ? ÎN-aveam eu în țară așa ceva şi încă la domiciliu ?... Aicea numai 
3 babe şi... eu ca reprezentanţi ai sexului... frumos — sexul urît un genovez 
între două virste, roșcat şi comun ŞI o duzină de gîscani recruți cărora abia 
le mijeşte mustaţa. Cum vezi n-am nicio bucurie !.. 

Săptămîna trecută a fost aici Chinezu cu Mme Mazlaru, se întorceau 
din Spania... cam decepționaţi. Quinezu păstrase amintirea vinului care zicea 
că e delicios, despre gitane şi ciganiere ştiam eu mai mult din cărți, căci cică 
în realitate nu există! Sunt sigură că dacă ar trăi în realitatea Genevei ca 
mine şi nu în iluziile lor cum li e obiceiul ar avea și aici decepţii... Ei vorbesc 
însă de Geneva ca ide raiul... lui Calvin! Are Geneva părțile ei foarte atră- 
gătoare, dar nu e de loc cum şi-o închipuie Mme Mazlaru! Ca să-ţi faci o 
idee de spiritul real ce domnește sub hipocrizia curentă : guvernul actual n-a 
vrut să numească profesor pe un om foarte cult și capabil pe motiv că „c'est 

un mOmier“ care nu ştie să bea un pahar de șampanie, să facă curte la femei 
şi să fie om de petrecere! N-ai idee cum petrec. Duminica și sărbătoarea 
e [?] chita cambrioleurilor căci toate casele sunt pustii. Genevezii pleacă toți 
afară, cu căruţul copilului, panerașul cu provizii şi... cățelul legat cu o cu- 
reluşă. Trebuie să știi că nu lipsește cățelul nici din procesia de la 1 Mai, e un 
personaj important. Sîmbătă noaptea și duminică noaptea nu pot închide 
ochii decît despre ziuă, căci am odaia la stradă și pînă dimineaţa curg 
droaie cetele de cheflii. La anul am să-mi ieu pensiune într-un colț mai 
liniştit. 

Cred că ţi-am spus destule ipalavre. Poţi să vezi că n-am perdut 
vremea. Profit și eu de fiecare clipă, mai ales că îndară ce stau singură 
și neocupată începe să-mi fie un dor teribil de ţară și copii. Dar ce de lu- 
cruri interesante învăţ pretutindeni și ce cursuri interesante mai ales la geo- 
grafie și economie politică! Îmi pare foarte bine că m-am hotărît să fac 
lucrul acesta și găsesc că e epoca cea mai potrivită din viața mea — epocă 
în care vai! înțeleg așa de bine senzul reflecției lui Anatole: On se lasse 
de tout excepté de comprendre | 

Înţeleg aşa de bine atîtea lucruri, gîndesc așa de clar şi juisez din 
tot sufletul de inteligența mea. 

Dar destul și să mă citeşti în rate anuale! Ce faceţi? Ce face Mari- 
cica ? I-am făcut o colecţie de lucruri de păpușă care nu se găsesc în ţară. 
Sper să vin la mănăstire să vă văd și să i le aduc. Vă doresc foarte mult 
și vă rog să-mi scrieți un rînd. Este o studentă aici care seamănă foarte 
mult cu Lenţa de pe vremea cînd îi ziceam Crăpușor. La revedere, 

Izabela 


1 În Viața românească, VIIL (4912), nr. 7—8 (iulie-august), p. 175—181, apare ar- 
ticolul Izabelei Sadoveanu Bicentenarul lui Jean Jacques-Rousseau 


27 
Villereuse, 18 Genève 

Scifmpe prietene, 

„Să nu mă judeci pe mine după faptele mele päcătoasa !“ Încep cu 
cuvintele lui Crist! Nu-ţi face idee prin ce am trecut de cînd am plecat 
din ţară. Cum am plecat s-a îmbolnăvit băiatul cel mare de reumatism, o 
lună am fost ca nebună, nu puteam nici să mă întorc şi nu știam ce-o fi 
și cu dînsul la aşa depărtare. Bărbatu-meu s-a îmbolnăvit și el rău de tot 
şi a plecat în (Germania (de unde nu-mi scria nimic şi nici nu-mi trimitea 
bani, ceea ce era foarte grav căci nu eram numai eu singură ci și Petru! 
În fine, a venit la Geneva bolnav prăpădii şi o lună jumătate l-am purtat 
pot să zic în spinare, căci nu putea să se ducă singur nici la hidroterapie, 
nici la doctor, nici la primblare. Acum lucrurile s-au mai limipezit. Băiatul, 
ce e drept, e tot bolnav şi trebuie să-l retrag din școală, dar bărbatu-meu e 
mai bine și am mai scăpat puţin. În schimb a trebuit să lucrez grozav ca să 
reciștig vremea pierdută: de la 8 dim. pînă la 1 după 12 noaptea. 

Din lucrările pentru Institut vă trimit şcoala nouă în Germania * care cred 
că o să intereseze publicul. Așa cum o vezi m-a costat o muncă uriaşă, am 
cercetat peste 30 de izvoare şi toate în nemţeşte! A avut mare succes, 
nici o lucrare de felul acesta nu s-a apropiat măcar de a mea, asta nu 
însemnează că e meritul meu, ci că nivelul Institutului nu e tocmai sus. 
Orice lucrare cît de mică cere o muncă strașnică fiindcă în toare chestiile 
s-a scris și s-a lucrat neînchipuit de mult, noi în ţară, bineînțeles nici nu 
bănuim ce se face în străinătate. Pe mine uneori mă apucă desperarea, mi 
se par zilele aşa de scurte și lucrul de făcut aşa de mult încît aproape nici 
nu dorm, sunt Într-o încordare de tot minutul şi regret amar timpul pier- 
dut. Bineînţeles cultura mea anterioară face să pot înţelege și face lucrări 
care nu ar fi fost posibile fără asta, dar ce deosebire între viața noastră 
din ţară şi de aici, cîtă vreme pierdem! Vă rog foarte să-mi trimiteţi re- 
vista, mi-i foarte dor s-o văd, căci de cînd am plecat din ţară n-am idat 
cu ochii de ea. Citesc doar nuvelele lui Mihai ** în Universul şi aproape nu 
mai ştiu să scriu româneşte. Citesc nemţeşte și englezeşte și vorbesc, gindesc 
chiar în franțuzește ca să pot face lucrările într-un stil acceptabil. Lucrarea 
ce v-o trimit va fi publicată şi în franţuzeşte în I'Educateur moderne de la 
Paris, mai tîrziu. Altfel tot am avut eu noutăţi din ţară, ca probă e că știu 
lucrul cel neașteptat, mai uimitor și mai îmbucurător. Dl. G. Ibrăileanu se 
scoală dimineața la 8!!1... Ce fericită trebuie să fie Lenţa şi ce de spor 
la lucru, ce opere originale şi interesante vor ieși în curînd din această 
fericită schimbare de program! Programul meu desigur nu ţi-l recomand 
căci mă tem că vei reîncepe pe urmă iar cu sculatul la 4 după amiază. Sunt 
ocupată 10—12 ore pe zi muncă intensivă! Cu necazurile care le-am avut 
a fost dit pe ce să mă îmbolnăvesc, (dar am început apă rece și gimnastică 
suedeză şi sper să o pot duce pînă ce mă voi pune în curent puţin cu 
mişcarea din străinătate. Trimit şi o recenzie a cărții lui Pătrăşcanul!, nu 
știu de s-a scris ceva de către alții. Trimiteţi-mi şi alte cărți, nu am nimic 
şi nu știu nimic din cele ce s-au mai scris, dar faceţi puţină alegere să nu 
plătiți degeaba porto — la cele ce nu sunt recenzabile. Petruţă a început să 
înveţe bine a vorbi franțuzeşte, iar la școală e cel întăi, nu are decir de 
10 chiar şi la purtare. E foarte iubit de copii şi el singur are o slăbiciune 
deosebită pentru o fetiță cu care învață în aceeași clasă și pe care o conduce 
acasă la ieșirea din şcoală şi pentru care se bate voiniceşte cu ceilalți băieţi 
ca să ia loc lnigă ea. Duminica nu lucrez nimic de obicei. — Ieşim toți 
afară din oraș, facem excursii pe Salere sau ne plimbăm pe lac. Băiatului 
îi merge foarte bine, a crescut și s-a îngrăşat atît de tare, încît tată-său nu 
l-ar fi recunoscut dacă nu era cu mine. Eu din nefericire nu pot decît... să 
îmbătrinesc de acum, dura lex sed lex. De aceea mă grăbesc şi eu să-mi 
fac un capitol de cultură care să mă ajute să gust le plaisir de comprendre, 


* Studiul Școala nouă in Germania apare în „Viaţa românească“, VII (1913), nr. 5 
(mai), p. 190—205. Scrisoarea ar putea fi deci de la începutul anului 1913. Coroborind 
insă această referință cu cea privitoare la recenzia cărții lui D. D. Pătrășcanu, Timothei 
Mucenicul, apărută în nr. 1 (inuarie), 1913, scrisoarea pare totuși de la finele anului 1912. 
** Mihail Sadoveanu 

singura ce ne mai rămîne... Am auzit chiar aseară o conferință ţinută de un 
parizian de 80 de ani care ieșea tocmai dintr-un teribil acces de gută şi a 
vorbit totuşi cu un brio, cu o vioiciune, cu o siguranță de judecată şi o 
fineță de gîndire care m-au împăcat puţin cu ideea bătrineţii. Conferenția- 
rul este John Grand Carteret, cel mai desăvîrșit cunoscător de stampe şi 
gravuri din toate timpurile, scriitor și colectionneur el însuşi. Am auzit pe 
Severine 2 vorbind de Jules Vales*3 și asta m-a purtat în urmă la vremu- 
rile Sărăriei... 

Am auzit pe Brieux4 care a fost banal şi plicticos, ca și cărțile lui, 
pe Henry Bordeaux 5 care nu m-a încântat și pe Verhaeren ê, care-i un pa- 
chet de nervi, un splendid causeur și un cititor al versurilor lui mai presus 
de orice i-ai închipui — a electrizat toată sala şi i-au făcut ovâții nesfîr- 
şite. La Institut am profesori interesanți și am cunoscut multe chestii inte- 
resante ce mi-au împlinit o mulțime ide lacune în cunoștințele mele. Câte s-au 
scris şi s-au lucrat, ce cimp de activitate larg şi bogat şi ce departe suntem 
noi în micul și drăguțul nostru regat! Totuși mà gîndesc cu drag la întoar- 
cere și la revederea tuturor celor ce-mi sunt dragi. Aici n-am decît relaţii 
intelectuale cu... [indescifrabil] — e cam rece pentru firea mea, dar nici 
n-am vreme să-mi fac altele. Nu cred că vei avea răbdare să-mi scrii, dar 
ce plăcere mi-ai face! În caz dînd ai crede că articolul meu nu ar face 
pentru revistă, te rog să-l trimaţi d-nei Proca la Azilul „Elena Doamna“. 
Poate că e prea lung sau prea special pentru publicul cititor din țară al 
unei reviste ca a noastră, mai mult literară. Nu-mi dau seama bine de el, 
nu știu nici eu dacă face sau nu și am stat mult la îndoială dacă să-l 
trimit sau nu. Vei face cum vei crede că e mai bine pentru revistă şi ori- 
cum vei face eu tot voi fi mulțumită. Mii de sărutări Lenţei şi Maricicăi, 
salut pe toți prietenii (de la revistă şi aştept cănţi. 


A voastră, Izabela 


1 În „Viaţa românească“, VIII (1913), nr. 1 (ianuarie), p. 141—142 apare recenzia 
operei lui D. D. Pătrășcanu, Timothei Mucenicul, semnată cu inițialele obișnuite ale au- 
toarei I. S. 

2 Caroline Rémy-Guebhard, cunoscută sub numele de Séverine (1855—1929), scrii- 
toare și publicistă militantă franceză, secretară, discipol și colaboratoare a lui Jules Valles. 

3 Jules Valles (1832—1885), cunoscut scriitor și publicist francez, partizan al Co- 
munei, autor al celebruiui roman Jaques Vingtras. 

4 Eugene Brieux (1858—1932), dramaturg francez de orientare tolstoiană şi care 
abordează în operele sale probleme sociale şi etice. 

5 Henry Bordeaux (1870—1963), scriitor francez care în operele sale (romane, nu- 
vele, povestiri), elogiază principiile morale, viaţa de familie, credință. 

6 Emile Verhaeren (1855—1916) cunoscut poet, prozator şi critic literar belgian de 


limbă franceză. 


* Jules Vallès 

28 
Villereuse 18 Geneve, 3/15 feb. 1913 


Scumpe prietene, 

Am primit revistele şi-ţi mulțumesc din suflet, de cînd mi-au sosit 
nu-mai mai văd de nicio treabă! A-ncremenit şi filozofia şi pedagogia și 
studiul rentei diferențiale (cu cîți ani mă dă înapoi Karl Marx !). Nu fac 
decît să citesc și să recitesc reviste ! Cft mi-i de dor de ţară și ce dor mi-era 
şi de revistă! Parcă v-am revăzut pe toţi. Poți judeca după asta că abia 
am scos un zut! alors!! cînd am citit pe Riria... Și cum l-ai luat pe Lo- 
vinescu !... cu ce delicateță și eleganță mi-l prezinți publicului în posturile 
cele mai rușinoase şi în toată goliciunea nulității lui indecente! A! ce sa- 
uisfacție am avut. Perfid eşti, draga Ibrăilene, și de o răutate atît de sub- 
țire și inteligentă încât a putut să mă impresioneze chiar şi aici printre ge- 
nevezi, ce sînt renumiți în toată lumea pentru asemenea calitate. 

Articolele lui Stere le-am tradus în franțuzește și le-am citit la con- 
jerința de seminar la istorie ca să ne lămurim politica și atitudinea în ches- 
tia balcanică, căci ne batjocoresc genevezii îngrozitor și profesorul, un sa- 
vant, a lăudat cum se cuvenea articolele și a făcut din ele baza lecţiei asu- 
pra politicii orientare [probabil orientale ] din ziua aceea. 

Cine a scris articolul asupra Pătrășcanu? e foarte frumos, mi se 
părea că e Galaction. Bucata Constanţei M.* e bună, are strașnic dialog. 
Articolul lui Radu Roseti a plăcut foarte mult în colonia română de aci, 
care e compusă din boieri moldoveni. Erau foarte satisfăcuți că iese la 
iveală superioritatea şi frumusețea graiului moldovenesc! Moldovenii din 
toate clasele sociale sînt teribili de moldoveni. Pe la noi a început primă- 
vara şi-mi trebuie multă virtute să stau închisă în casă și să studiez scolas- 
tica, dialectica şi logica! Totuşi nu-mi pare rău că am fost silită să-mi 
renoiesc bagajul cultural — on se lasse de tout, excepté de comprendre — 
Vai! şi dacă e vorba că atit îmi rămîne apoi încalte să fiu în stare să 
mă bucur măcar de asta! Şi apoi sint atîtea lucruri noi... e aşa de impre- 
sionantă viața sufletească a omenirii care se preînoiește mereu şi reînvie 
cu puteri noi, cu aspirații noi, cu tinerețe noi — nu-ți mai pasă că tu singur 
ze-nvechești fără nici o speranță de preinoire, Mă îndoiesc dacă în tinerețe 
aș fi putut să mă bucur de toate nuanțele şi să gust toare fineţele culturii de 
astăzi! Desigur însă că atunci m-aş fi bucurat de altele... care acum mă 
umplu de melancolie !... Totuși simt, simt și mă bucur din toată inima că 
pot înțelege atîtea lucruri, că am un instrument de gîndire atît de mlădios 
şi că mu simt încă nicăieri rugina vremii! Am un profesor de educație 
morală la Institut, băiat tînăr de vreo 35 de ani, surd complet, dar atit de 
senin, plin de un entuziasm discret, cultivat și fin, care fără vorbe mari, fără 
să ridice tonul şi fără să iasă din expunerea obiectivă, științifică, electrizează : 
clasa, tineri şi bătrîni, căci sîntem de toate virstele. Ce putere are într-insul, 
se întreabă toți — ce putere şi de unde ai putere să faci ceea ce se screm de 
atita amar de vreme să facă toți Dragomireștii şi Mehedinţii din ţară. Pentru 


* Constanţa Marino-Moscu, 

că trebuie să ştii că eu tot mă minunez încă de durata şi menţinerea revistei 
la nivelul ia care e! 


Chiriţescu la drept vorbind nu-mi place, are ceva nesincer, afectat şi 
e prea simplist în concepţia tipurilor. Prefer de o mie de ori pe Agîrbi- 
ceanu în toată stîngăcia lui. Găsesc chiar că s-a cioplit mult. Romanul lui 
Mihai nu l-am citit şi nici nu-l citesc pînă nu s-o tenmina. Nu-ţi vorbesc 
de versurile lui Arghezi ca să nu supăr pe Galaction. Cînd ai să ai vreme 
să-mi scrii și mie un rînd! Ce face Maricica, Lenta, cum o duceţi cu iarna 
— dar sculatul ?!!1... Pe Chinezu nu l-am văzut deşi a fost mult prin 
Geneva cu nepotu său, care a fost să moară, e şi acum la Champel la Beau 
Sejour, dar în convalescenţă. Cred că ţi-am scris prea mult și de aceea mă 
grăbesc să închei şi aştept cărți pentru recenzare. Sărut de multe ori pe 
Lența și Maricica și d-tale precum și tuturor prietenilor o strîngere de 
mînă afectuoasă de la 


Izabela 


N.B. Am primit două cărți spre recenzare, voi trimite recenziile ime- 
diat. Aştept revista pe ianuarie. Nu ţi-am scris nici un cuvînt despre moar- 
vea lui Haret, fiindcă nu pot spune cuvinte care să nu mi se pară banale 
pe lîngă durerea care m-a chinuit zile și nopți, după ce am citit în gazete 
vestea morții. Mă întreb şi acum cum se poate să ne lovească nenorocirea 
asta tocmai acum. 

[Adaos pe prima pagină]: Citind volumul lui Chiriţescu, impresiile 
mi s-au mai schimbat, mai ales comparativ cu alții, are ceva puternic şi 
original, deşi nu e profund. 

Scumpe prietene, 

O scrisoare plicticoasă : când am plecat din ţară n-am contat cu ne- 
șansa mea şi credeam să mă pot trage din încurcătură cu puţinul ce-l am. 
Boala bărbaru-meu l-a silit să renunţe la o parte din soldà spre a avea 
mai mult concediu, pe de altă parte, boala băiatului celui mare m-a costat 
ochii din cap pe lîngă necaz și grijă. Am cerut la Casa Școalelor 1 un ajutor 
pe care Popescu mi l-a promis — în schimb m-am angajat să fac o mulțime 
de lucrări pentru Casa Scoalelor. Acum îmi scrie că e absolut necesar, pen- 
tru a-l obțime, să puie Stere un cuvânt. Nu ştiu dacă poate și nu vreau să-l 
ambetez * cu o scrisoare și... te ambetez pe d-ta!!... Te „rog deci, dacă 
crezi că e posibil şi că nu-l plictiseşte prea mult, spune-i să pule o vorbă 
la Bădărău, căruia i-am scris şi eu şi i-am spus că pot face lucrări care să 
servească realmente în o mulțime de chestii școlare, de care se interesează 
Casa Școalelor, după cum am vorbit cu M. Popescu. Am trimis şi o scri- 
soare a lui Ferrière prin care vorbeşte de „mes magnifiques travaux qui 


* plictisesc 


meritent d’être lus par tous (!) le monde“ oricît mă plictiseşte reclama. 
aceasta. E însă necesar să se știe că nu mi se face o favoare, căci fondul 
de ajutor al dascălilor este anume pentru aceia care s-ar obliga să facă 
cercetări și lucrări pentru progresul școalelor şi s-ar dovedi 'destoinici. Am 
o mulțime de taxe și parataxe, încît nu ştiu cum o să mă scot din încurcă- 
tură şi banii se risipesc pentru atâți alții de pe urma cărora nu se vede 
nici o procopseală de atiția amar de ani. lartă-mă că te plictisesc cu toate 
daraverile mele, dar sunt la aman, altfel nu aş recurge la asemenea mijloace, 
deşi mă simt în dreptul meu, mai ales că sunt atît de apreciată şi de încu- 
rajată aici de oamenii cei mai de seamă din Geneva. Mi se pare scandalos 
ca să nu se poată obţine nimic decit prin politică. Or să ne întreacă nu 
numai bulgarii dar și strbii! — (Parapon de opozant care nu stă însă mai 
bine nici când e partidul la putere!!) — Ce faceți? De ce nu te-nduri 
să-mi scrii un rind? Ce face Maricica, Lenţa? De ce nu-mi scrie Lenţa 
cîteva vorbe, nu ştii cât doresc să ştiu ceva de voi toți și de ce mai e pe 
la revistă. În curind trimit recenziile. Multe sărutări Lenţei şi fetei, iar 
d-tale o prietenească striîngere de mînă de la 

Izabela * 


1 Casa Școalelor, organism dependent de Ministerul Învățămîntului, creat în 1896 și 
reorganizat în 1919, destinat inițial să editeze cărți literare, ştiinţifice, didactice și de cul- 
tură generală. Ulterior mai cuprindea o secțiune administrativă şi una pedagogică, un mu- 
zeu, o bibliotecă precum și laborator de fizică, de chimie, de biologie, foto şi diapozitiv. 
Scopul era de a pune la îndemina corpului didactic şi a școlilor cărți de literatură și fi- 
lozofie, ştiinţifice și ds cultură, filme, fotografii, diapozitive. Acorda, se pare, și împru- 
muturi celor ce se obligau să traducă ori să elaboreze lucrări privind învățămîntul. 

Scumpe prietene **, 

Nu mi-ai răspuns nici un cuvînt la scrisorile pe care ţi le-am trimis, 
aşa că mu ştiu dacă fac sau nu bine trimițind încă un articol pedagogic și 
promisânid și altele. Nu mă por decide însă să le trimit la revista dascălilor, 
mi se par foarte interesante din alte puncte de vedere decît acele ale școlii 
propriu-zisă şi apoi (dascălii noştri... În sfîrşit, acum cînd directorul nostru a 
devenit rector, se impune să facem și puţină pedagogie. Ce faceți ? Cînd apar 
nr. pe februarie ? Cum o duci cu sănătatea? Te rog răspunde-mi. Scrie-mi şi 
dacă ai primit scrisoarea În care te rugam să întrebi pe Stere dacă poate in- 
terveni să mi se dea un ajutor de la Casa Școalelor. Luna aprilie îmi reclamă 
multe sute pentru taxe. Eu lucrez, lucrez cu graba care se cere unei tinere de 


* Scrisoarea nu e datată, dar plicul în care se află poartă ştampila Genève, 
23 [martie] 1913. Raportată la o altă scrisoare ulterioară, din 29 martie 1913, se poate 
presupun că aceasta e anterioară. 

** Scrisoare nedatată. Pe plic ştampila 29.111 — 13 Geneva și 1 apr. 1913 Iaşi. Ra- 
portată la o altă scrisoare în care se referea tot la Casa Școalelor, aceasta este ulterioară. 

vârsta mea. Am multe satisfacţii morale... ar fi însă timpul să am și ceva sa- 
tisfacții materiale, căci o duc foarte greu — ca să nu sufere copilul trebuie 
să o întind eu bine la jug. Ce face Maricica? Lenţa? De ce nu sînteţi mai 
harnici nici unul, sunt aşa de departe de toţi și mă simt foarte izolată cu 
toate că continuu să-mi măresc lista curtezanilor... de 60 de ani de mult tre- 
cuți. Eufemismul nu e singur permis vorbind de vîrsta noastră de acum. Multe, 
multe şi prietenești salutări. Sărută pe Maricica şi Lenţa din partea Izabelei. 
M-am mutat. Nu ştiu încă adresa, scrie-mi post-restante 


31 
1913 april 24 


Scumpe prietene, 

Am primit o scrisoare de la Stere în care îmi dădea oarecari speranțe 
să capăt un ajutor bănesc de la Casa Şcoalelor. Bădărău mi-a scris că m-a 
recomandat lui Lascar. Dacă nu capăt sînt într-o situație foarte grea. Am 
neapărată nevoie de enorma sumă de 600 lei. De la revistă m-aţi ajutat 
de atîtea ori încât sînt absolut nenorocită că trebuie iarăşi să vă supăr și 
știu că acum e greu de tot de bani. În altă parte nu mă pot adresa. Ai 
mei sînt încurcați într-un proces, frate-meu a fost bolnav şi şi-a lăsat me- 
seria pentru multe luni. Aş fi putut să împrumut. Din nenorocire nu sînt 
divorțată şi mi se cere consimțământul consortului. Ori el e dispus mai puţin 
ca oricînid să mă ajute, căci găsind aci o tovarăşă pe placul său s-a hotărît 
in fine să mă libereze de la jugul conjugal. Momentul însă e rău ales pen- 
tru mine, mai ales că sînt şi sfișiată de grija să nu-mi ia copiii. Viitoarea 
lui nevastă desigur nu se siniohiseşte să-i aibă. E o doamnă de vreo 40 de 
ani, încă frumoasă, foarte ideşteaptă, care mai acum vreo cîțiva ani a avut o 
aventură zgomotoasă, a plecat cu un doctor mai tînăr decît ea cu 10 ani, 
doctorul a murit şi doamna, care şi-a lepădat copilul la bărbatu-său, a 
cam degringolat și a desohis la unmă un pension de d-re, bineînţeles 
de d-re străine, dar nu i-a mers și atunci s-a hotărît să primească și. alte 
persoane în pensiune. Fiind aproape de mine l-am plasat pe consort acolo; 
căci eu stam la o familie română, unde nu era loc și pentru el. Lucrurile 
au mers foarte iute şi cum poţi să-ţi închipui, nu m-am împotrivit de loc 
la fericirea onorabilului meu consort. D-na însă ține nu numai la numele 
de colonel X Y ci şi... la apuntamente. Combinația e să mi se ia copiii şi 
să nu mi-i dea decât cu condiția de a renunţa la orice pensie alimentară pen- 
tru ei!... Toate astea complică teribil viaţa şi situația mea materială. Aș 
voi ca să pot sta măcar pînă la sfîrșitul anului, să termin o lucrare pe 
care mi-o editează Institutul „J. J. Rousseau“, asupra didacticei generale și 
să-mi trec o parte din examenul de licenţă, rămânînd să vin la toamnă pen- 
tru 2—3 luni să trec restul dacă nu mă voi putea aranja să stau tot anul 
viitor. Lucrez teribil toată ziua şi cred că numai asta mă ine, fiindcă 
altfel nervii îmi sînt teribil de zguduii de toate grijile și necazurile, fiindcă 
pe lingă altele d-na, viitoarea mea succesoară, temîndu-se că nu voi consimţi 
la divorţ, mi-a făcut o mulţime de intrigi urîte şi scrisori anonime care 
m-au desperat. În sfârşit, cu ajutorul consulului de aici, Tazy, fratele pri- 

mului ministru pe care am norocul să-l am printre adoratorii mei sexagenari, 
m-am pus la adăpostul mizeriilor acestora. Nu pot să mă pling de uniformi- 
tate în viață! Trimit două recenzii. Citeşte, te rog, recenzia lui Lovinescu! 
şi dacă crezi că merge public-o. Mai trimiteţi-mi cărți de recenzionat şi iar- 
tă-mă că n-am fost Încă în stare să scriu, am fost prea turburată de toate 
cîte mi s-au întîmplat. Te rog asemenea să-mi spui dacă pot trimite încă 
2 probleme pedagogice Self gouvernement şi activitatea productivă — care 
cu cele ce am scris ar putea da o idee de mişcarea pedagogică actuală. 
Scriu asemene 2 cronici literare: una asupra lui Romain Rolland, care a 
scris un roman în 7—8—9 volume, sînt în citirea lor pentru moment — şi 
o cronică asupra literaturii din Elveția romandă. Ce faceți? Aşa de puțin 
îmi scrieți şi așa aș dori să ştiu ce mai e pe la noi. Mi-i dor foarte de 
țară. Multe sărutări Lenţii și Maricicăi, d-tale o caldă stringere de mînă 
şi rugămintea să mă ierți de atâta plictiseală și îndrăzneală. 


A d-tale, Izabela 


1 S-ar putea să fie vorba de recenzia semnată cu inițialele I. S. despre E. Lovi- 
nescu, Aripa morţii, apărută în Viaţa românească VIII, (1913), nr. 3 (martie), p. 445—447. 
Dată fiind apariţia cu întîrzere a revistei, este posibil ca la data de 24 aprilie 1913 nu- 
mărul pe martie să fi fost încă în lucru şi deci să fie inclus și recenzia susmenţionată. 

Scumpe prietene, 

Nu-ţi faci idee ce fericită sunt că măcar un colț din robe de chambrul 
meu roz (care-i plăcea Cocăi Maricicăi) s-a prins în porţile de aur ale 
trecutului matale !... Cît am invidiat eu pe toți imbecilii care te interesau 
numai fiindcă i-a apucat vremea după acele faimoase porţi!... În fine, 
bine că am intrat şi eu măcar att şi nu mai sînt redusă să bat drumul 
prinprejur, dimpreună cu prietenii mei simbolişti... Eram să vin cu Iancu 
Botez, dar m-am răzgândit — am reintrat cu multă greutate în viața mea 
obișnuită după ce m-am întors de la mănăstire — prea am trăit acolo fru- 
mos și fără ide nici un fel de grijă și de preocupare și cu oameni ca voi, 
care deși morocănoși şi plictisiți, sînteți pentru mine singurii între care mă 
simt bine şi pierd sentimentul de izolare care mă chinuie pretutindeni, cu 
toată simpatia ce e în jurul meu oriunde mă duc. Da, sunt un tip simpatic, 
şi nu-ţi poți face idee ce mă costă acest dar. Toată lumea are nevoie de 
mine — ieri o prietenă disperată pe care a zdrobit-o viaţa şi o pasiune 
nenerocită m-a ţinut toată ziua şi o parte din noapte lîngă ea, are nevoie 
neapărat de prezenţa mea ca să nu ia o hotărtre disperată... Azi am fost 
la un prieten care şi-a pierdut o feriţă, mîine mă duc la Spitalul de tuber- 
culoși să duc flori şi figura mea radioasă la două nenorocite condamnate, 
foste eleve ale mele... apoi fel de fel de intervenţii, sprijinul, şcoală etc. 
Sînt ea într-un viîrtej de dimineață pînă-n seară şi încă sunt fericită că 
n-am vreme să mă gîndesc la mine şi că pot astfel să-mi amorțesc amarul 
regret după căsuţa mea de la mînăstire şi după viața de feerie pe care 

am dus-o în decorul acela splendid! Dacă nu-mi spuneai că apariţia e un 
călugăr, mi-ar fi plăcut să cred că e dublul meu care se-ntoarce noaptea 
tocmai la orele cînd sînt în fine stăpînă pe sufletul meu, în locurile acele 
unde am fost așa de fericită. M-aș mai întoarce la mânăstire pentru vreo 
cîteva zile, dar sînt sigură că nu voi mai putea regăsi exact nota sensibi- 
bității speciale care mă făcea să fiu așa de fericită astă-vară — niciodată 
nu poţi retrăi exact unele clipe sufleteşti — ele sînt unice şi de asta are 
trecutul atîta preţ !... Franțuzul are o expresie Vivre en beauté, care are o 
putere de a nunţa starea în care am fost eu astă-vară, ce nu se poate 
reda în româneşte. Voi veni mai bine în laşi şi vei găsi atunci oarecare 
plăcere să vorbeşti şi cu mine, deoarece vom avea o bucăţică de trecut co- 
mun. Dacă aș avea vreme aș fi foarte tristă şi pentru că mi-e plecat băiatul 
cel mare, l-am dat la Bacău căci așa m-au sfătuit rudele și rațiunea şi mi-e 
grozav de dor de el şi lui de mine. Ce să fac, trebuie să mă resemnez 
să-i văd trăind pentru ei şi eu să mă mîngii cum voi putea. Suntem singuri, 


scumpe prietene, oricît de aproape ne-ar fi alţii — sentimentul acesta al 
izolării mă chinuie și m-a chinuit Întotdeauna — în iubire și în iubirea 
mea de copii şi în prietenie — e teribil cât sîntem de izolați unul de altul — 


fiecare cu lumea lui. Atta noroc am că în cea mai mare parte din timp 
trăiesc foarte intens şi uit... Zaci că îţi pare rău că n-ai stors tot ce era 
de stors din viața de astă-vară... aşa e. Eu ştiu mai bine să trăiesc decti 
voi — vara în decorul acela de feerie — se trăieşte numai pentm bucuria 
de a privi, de a mirosi, de a asculta fie și tăcerea, sau mai bine, mai ales 
tăcerea — eu sunt păigină, teribil de păgină și cred că numai aşa are viața 
preț, de aceea ascetismul creștin, în rugăciunea aceea a muribunzilor, cere 
iertare teribilului lehovah pentru bucuria tuturor acestor puteri de viață 
şi izvoare de fericire ce sînt simțurile ! 
Ti-am spus destule prostii — sînt totuși o bucăţică din trecut şi-mi 
pare bine, ai să mă ierți. Vă doresc pe toţi și vă salut cu drag; 
Izabela 

Stimate domnule Qinezu *, 

Cine te-a pus să ai atitudinea unui cavaler servant în tabloul în care 
ne-am imortalizat mutrele spre mai marea glorie a V. R.?... Te-ai mîngfiat 
cu gîndul că avînd a face cu o emanrcipată ca mine, această atitudine nu va 
avea nicio urmare neplăcută care să te facă să regreţi inocenta vanitate de 
a părea att de cavaler, într-un mediu în Care această qualitate e atît de 
prețioasă prin raritatea ei? !... Îmi pare rău, dragă doctore, că cunoştinţele 
d-tale pozitive nu te-au avertizat de primejdie... De veacuri dăinuieşte în 
noi dublul instinct de sclăvie şi tiranie şi ori de dite ori aparența de slăbi- 
ciune a adversarului ne dă prilejul, sclava se răzbună vai! devenind tiranul 


* Scrisoare nedatată. Comparată cu cea adresată lui Ibrăileanu, din 16 mai 1908 
şi aceasta pare să fie din aceeași vreme. 

cel mai exigent şi nu cele cîte fărimituri de filozofie care fac bagajul 
intelectual al emancipatei care ai avut iluzia că sunt, mă vor împiedica să 
uzez de dreptul ce ai avut imprudența a-mi da... Deci șah la liniştea d-tale !... 
Execută-te te rog şi-mi trimite tabloul pomenit mai sus şi... învaţă, o profe- 
serul meu de înţelepciune de odinioară, că emancipată sau nu, femeia rămîne 
tot femeie, o creatură fantastică, sclavă cînd n-are încotro, tirană în firea 
ei adevărată și gata să creadă pe cuvânt pe cei ce au imprudența să se arate 
cavaleri! 

Aştept doar acel tablou pe care rugasem și pe Ibrăileanu să te însăr- 
cineze să mi-l trimişi, dar fiindcă el s-a emancipat de orice urmă de cava- 
lerism, mă adresez direct d-tale și te rog ca odată cu trimiterea lui să-mi 
scrii și “cît costă, pentru care serviciu, în calitate de prietenă și persoană 
emancipată de prejudecăţi, îţi mulțumesc cu recunoştinţă şi-ţi trimit o caldă 
strîngere de mînă. 
Izabela 

Scumpe domnule Ibrăileanu, 

Aş fi voit mult să vin în vacanţia de Crăciun, dar cum am avut im- 
prudența să reamintesc lui Vasile prin nevastă-sa că mi-a făgăduit niște bi- 
lete, aceasta l-a indispus şi l-a făcut să mă refuze. Sper totuși să vin după 
Anul Nou dacă voi lua niște bani pe o traducere de la Minerva. 

Eu am rugat pe Botez Iancu să vă propuie o soluție ca să nu mai am 
nevoie de cerut bilete la ilustrul meu văr și a risca astfel să primesc vreo 
mojicie după capriciul Excelenţei-Sale : în loc să-mi plătiţi cronicile şi ar- 
vicolele să-mi luați un bilet de liber parcurs care costă 400 de lei pe an. 
E foarte important pentru mine să vin în contact cît mai des cu cercul 
vostru, pe lîngă că e o mare și foarte vie plăcere să vă văd. 

Am început un articol asupra lui Ruskin, dar cum îmi lipsesc vreo 
două cărți pe care de mult le-am comandat şi nu mi-au venit încă, nu 
ştiu de-l voi termina pentru 1 ianuarie. După Carlylet trebuie neapărat 
să vorbesc de celalt reprezentant al mișcării idealiste engleze, căci amindoi 
au provocat curente noi în literatura și filozofia contemporană. Dar Rus- 
kin e mult mai profet decît Carlyle și chiar ca figură morală e mai puţin 
măreț Şi interesant, totuși a avut o colosală înrîurire și în Anglia și în alte 
părți ale Aipusului. 

Cu toată bunăvoința şi interesul meu n-am putut să plasez o recenzie 
asupra cărții d-tale care mi-a plăcut atît de mult și asupra căreia se impu- 
nea neapărat o recenzie într-o revistă. Iosif, Anghel și Mihai s-au retras 
de la Sămănătorul care rămîne pe seama lui Popovici şi nu ştiu a mai cui. 
Sper însă să pot face să se publice pentru ianuarie de către unul din frații 
Antoniadi în Convorbiri literare o dare de seamă conştiincioasă și inteli- 
gentă. E păcat că din spirit ide gașcă să nu se vorbească într-o revistă mai 
cum se cade de o lucrare atît de serioasă și de importantă. Din cauza 
timpului care a fost groaznic pe aci, nu m-am văzut cu nimeni, așa că nu 
mai ştiu nimic din lumea literară. Am crezut că o ieși revista de Crăciun, 

cînd iese 2... Ce faceţi acolo în cuibul din str. Sărăriei, nu ştii cu ce părere 
de rău mă gîndesc că nu sînt şi eu, mai ales că M-me Stere trebuie să fie 
așa cum mi-e drag mie să o 'văd în mijlocul tuturor copiilor. Eu am făcut 
un Crăciun trist căci şi cei ce erau la mine, sora mea și un nepot, au plecat 
acasă, așa că era pustiu și trist grozav. Nici la M-me Popescu nu am fost 
încă de Crăciun, sper să mă 'duc zilele astea. Mi-ar părea bine să vin pentru 
cîteva zile la Iaşi... Sper, dar nu sunt sigură. Primiţi cu toţii, d-na Ibrăi- 
leanu și Maricica şi toți din cuibul dnei Stere urările mele de fericire și 
expresiunea sentimentelor mele de afecțiune devotată *, 


Izabela 


1 Un portret al lui Thomas Carlyle, semnat de autoarea scrisorii apare de abia în 
Viața românească, III (1908), nr. 10 (octombrie), p. 10—19, şi nr. 12 (decembrie), p. 349—359, 


* Scrisoare nedatată. Probabil, după ştampila poştei, 9 ianuarie 1906. Pentru această 
dată pledează şi conţinutul scrisorii în care Izabela Sadoveanu întreabă de ce n-a apărut 
revista încă, ceea ce deci plasează scrisoarea înainte de martie. 


© VASILE SAVEL 

Stimate domnule Ibrăileanu, 

Vă trimit articolul care e mic şi concentrat. Se înțelege de la sine că 
dumneavoastră aveţi toată libertatea asupra articolelor ce vă adresez. Ţin 
să menționez că mu am nici o cunoștință despre scriitoare? îmi e ca un 
scriitor din veacul al XVI-lea, dar despre care nu există nici o urmă bio- 
grafică. Din citaţiile prea lungi şi dese îşi poate face cineva idee despre 
valoarea versurilor. 

Dorindu-vă multă sănătate, rămîn al d-voastră 
Vasile Savel ! 

1 Vasile Savel (1885—1932), publicist şi scriitor. Originar din Fălticeni, a fost, se 
pare, prieten cu M. Sadoveanu și elev al lui G. Ibrăileanu. Licențiat în litere și în drept, 
a practicat avocatura şi a colaborat intens, începînd din 1904, la reviste şi ziare ca Se- 
mănătorul, Dimineaţa, Minerva, Presa, Luceafărul, Cuvintul literar, Flacăra, Mișcarea lite- 
rară. Dintre volumele publicate sînt de menţionat Opera lui Ilarie Chendi, Buc., 1906, 
Între rețele, Buc, 1919, Pribeag, 1920, Într-un sat de contrabandiști și Contimporanii, Arad, 
1920, Miron Grindea, Buc., 1921, Vadul hoților, Buc., 1926 ș.a. S-a remarcat ca traducă- 
tor din Maupassant, Balzac, Al. Dumas-tatăl. În Viața românească i-a apărut doar O razzie, 
IV (1911), nr. 2 (februarie), p. 241—243 și un comentariu la volumul lui D. Anghel, 
În grădină, cu titlul În grădina eternă, anul V (1910), nr. 10 (octombrie), p. 104—106. 
M. Sadoveanu îi recenzează în paginile revistei traducerea romanu'ui lui H. de Balzac 
Colonelul Chabert. 

2 Este greu de presupus la care dintre colaboratoarele revistei se r'feră. În primul 
an au publicat în paginile Vieții româneşti Matilda Poni, Ana Conta-Kernbach și Corne- 
lia din Moldova. Pare mai probabil ca Ibrăileanu să-i fi cerut părerea asupra unei scrii- 
toare ale cărei versuri urmau de abia să apară. 


2 


Str. Vinători'or 26 

Stimate domnule Ibrăileanu *, 
Am primit c. p. a dumneavoastră. Nerăspunzind chiar, prin ulti- 
mele două vorbe aţi spus tor ceea ce credeați despre acea chestiune. După 
cum Veţi fi auzit, Societatea ! s-a constituit şi aţi fost propus membru, după 


* Scrisoarea este deci ulterioară datei de 2 şi anterioară celei de 15 septembrie 1909, 
data la care a luat ființă Societatea Scriitorilor Români. 

propunerea lui Mihai S., cu toate că după informațiile ce le-am avut la 
timp, nimeni înainte nu voia să intrați. Aveţi, D. Ibrăileanu atîția dușmani 
în Bucureşti cum nu are nimeni altul din cei care scriu. Toţi, dar absolut toţi, 
sînt în contra dv. Cînd i-am spus într-o seară lui M. Dragomirescu că e 
greşit în aprecierile ce le făcea atunci despre dv., nici mai mult, nici mai 
puţin decît să mă convingă la teoriile sale. După trei ceasuri i-am spus că 
ce mi s-a sădir în sufletul meu de copil e greu să fie dat astăzi afară. Nu 
vă spun acestea ca să vă fac curte, deoarece le ştiţi și dv., însă sînt revoltat 
de cele ce aud și de modul de apreciere care nu e făcut, cel puțin pînă 
acuma, decît din interes personal și din simpatii, de aceea și falsele glorii ale 
zilei dispar o dară cu cei ce băteau din talere în jurul lor ca s-adune mul- 
mea. 

Pînă acum eu nu sînt în acea Societate, am fost și de data asta mîn- 
dru, nu m-am rugat cum au făcut atîția; din contră, i-am făcut reclamă, 
dar ce păcat că mulți din cei ce n-au vreun rost, au început s-o discute, s-o 
conteste şi s-au găsit chiar unii scriitori, cu mai mult fum decît talent, care 
nu vor să intre în Soc., ca de pildă C. Sandu-Aldea! Straşnic bărbat şi 
ăsta ! 

Nu știu dacă ați cetit Ordinea care a discutat în 4 articole, artic. dv. 
despre partidele politice ? 2. 

Acum să vă întreb iarăşi ce aţi făcut sau ce credeți că ați mai putea 
face cu articolul meu care e la dv.? De publicat nu-mi vine a crede că 
l-aţi mai publica, în urma articolului ce-am scris despre doamna Sa- 
doveanu, cu toate că nu m-am mărginit decît la opera sa. Dar, pentru că ar 
da naștere la oarecari nemulțumiri — îmi închipui eu —, nu aș voi să se 
nască din pricina mea. Sau poate dv. credeţi alvfel. În orice caz, dacă nu 
vă trebuie, eu nu vă pot constringe la aceasta ; mă rog numai mult să luați 
dispoziţii să mi se trimită ca să-l pot publica aiurea, căci deşi m-am hotă- 
rît să nu mai scriu un rînd la Săm/ănătorul] rupind-o cu d. Scurtu, nădăj- 
duiesc să găsesc un loc unde să-l plasez. 

Aș vrea să scalp de Minerva cu orice preț, însă nu știu cum. Sint 
informat că e un post la Ministerul Cultelor, dar cum eu nu am pe nimeni, 
cererea mea va trece la dosar; mai e un loc la Iaşi, însă nu nădăjduiesc 
nici acolo. La „Viitorul“ e un loc de la 15 sept. cînd pleacă Caranfil la 
Bruxelles. Vreau să ies de aici, însă nu văd ce aş putea face ca să-mi cîştig 
aiurea existența. Nu văd de nicăiri nici-o scăpare, sînt atît de singur, încît 
mă chinuie gînduri negre. Nu știu ce să fac. Mă lupt, însă barca mea e gata 
să ieie apă şi nu se menţine decit cu mare greutate ia suprafață. 

Ziua scade și noaptea crește, mereu rece, întunecoasă, neînțeleasă. 
Iartă-mă d. Ibrăileanu că v-am scris atîtea rimicuri ; aș simți o. mulțumire 
dacă mi-aţi spune ce e cu manuscrisul de la dv. 


Primiţi salutări de la fostul dv. elev, V. Savel 


1 Societatea scriitorilor români a luat naștere la 2 septembrie 1909 şi, așa cum re- 
zultă dintr-o scrisoare a lui M. Sadoveanu, unul din principalii creatori ai Societăţii, către 
critic (16 august 1909) — vezi Scrisori către Ibrăileanu (E.P.L., 1966, p. 245) s-a consti- 
tuit ca „O Întovărășire cu caracter economic“ prin intermediul căreia puteau să fie sub- 
venţionaţi scriitori săraci, să fie ajutate familiile scriitorilor decedați, să fie încurajați ti- 
nerii de talent. 


2 în Viaţa românească, IV (1909), nr. 7 (iulie), apare articolul lui Ibrăileanu, Parti- 
dele noastre politice (Opiniuni ale unui diletant) din care, aşa cum arată o notă a direcţiei 
revistei, nu reprezintă punctul de vedere al partidului liberal, din care făceau parte conducă- 
torii și susținătorii publicaţiei. 

Fălticeni, 5 mai 1918 

Stimate domnule Ibrăileanu, 

După trei ani de tăcere, căci în tot timpul acesta am fost concentrat 
şi mobilizat, fiind numai la front şi luînd parte la toate acțiunile la care a 
participat regimentul meu (56), fiind demobilizat încep prin a da semn 
de viaţă. 

Sînt informat că veţi face să apară Viata românească şi cît de curind 
încă. Eu vă trimit prin omul care vă dă această scrisoare un volum ‘t, pe 
care aş dori să-l pot tipări, dacă continuaţi editura, la d-voastră. În caz 
dacă găsiți că "A puteți publica, atunci firește că o bucată sau două ar 
putea încăpea şi în V. r. 

Asupra condițiilor, în caz de acceptare, ne-am putea lesne înțelege. 
Trebuie să vă previn însă că în ce priveşte condițiile, aceasta e o parte care 
mă interesează foarte mult şi în grabă, deoarece eu nu am bani fiindcă 
în retragere, refacere și tranșee găseai pulbere, „exantematici“, atacuri, con- 
tra-atacuri, incursii etc. și alte „flori de stil“ în genul acestora, bani nu. 

Și chestiunea bănească mă preocupă zi şi noapte fiindcă alte posibili- 
tăți de câștig pentru moment nu am, iar avocatura neprezentinid nici o pers- 
pectivă la Fălticeni, mă găsesc în plăcuta situație de a mă deda la lungi 
meditații. 

Iubite domnule profesor, scrisoarea aceasta pe care o începusem la 
5 mai şi intenționam să v-o trimit atunci, o reiau azi 11 mai, după ce am 
cetit în Momentul că veți reapare şi relua vechea sarcină de secretariat. 
Dacă credeți că literatura pe care o fac eu rezistă celei mai severe critici 


și dacă nu vi se par prostii cele ce vă trimit — în treacăt fie zis, eu care 
le-am transcris şi recitit nu am schimbat nimic la ele —, atunci asupra ono- 
rariului — plicticos lucru! — rămîn la aprecierea d-stră. Oricum vă rog, 


dacă se poate, să-mi daţi acum un răspuns cât mai detailat, dacă nu, în- 
tr-un termen dit mai scurt deoarece interesul meu e să valorific singura 
economie ce am putut face În timpul războiului. 

Și acum trecînd la altă chestiune, v-aș ruga dacă aveţi din întîmplare 
codurile Hamangiu, sau alte cărți de drept ce ar putea folosi unuia ca 
mine căruia i s-a distrus totul la București — bibliotecă, garderobă, manu- 
scrise, tablouri, între care și un Grigorescu, care a Început să aibă soarta 
Giocondei —, mi-aţi face un serviciu. Aş dori ide asemeni volumul d-stră 
asupra lui Vlahuţă. Îl aveți? Primiţi salutări din partea mea. 

V. Savel 


1 S-ar putea să fie vorba de manuscrisul volumului Între rețele, care apare în anul 
următor la Bucureşti şi cuprinde nuvele şi schițe a căror acțiune se petrece în vremea 
primului război mondial, la care autorul participase nemijlocit. 

4 
Bucureşti, 23 dec. 1922 


Stimate domnule Ibrăileanu, 

Îmi permit să vă trimit pentru V. R. nuvela alăturată. Totodată aş 
dori să-mi comunicaţi printr-o scrisoare opiniunea ce aveți despre romanul 
meu Miron Grindea, pe care am avut plăcerea să vi-l trimit îndată după 
apariție. f , 
În ce priveşte nuvela ce vă trimit, vă rog să binevoiţi a dispune să 
mi se confirme primirea, sau, contrar obiceiurilor revistei, dacă nu se pu- 
blică, să mi se înapoieze. 

Primiţi salutările mele, Vasile Savel 
Hotel Împăratul Traian, 
Calea Griviței, Bucureşti 

Bucureşti, 19/1 1923 


Stimate domnule Ibrăileanu, 

Luna trecută la 23 v-am trimis pentru V. R. nuvela Dada și Gaga. 
Dacă aţi reținut bucata atunci o să vă rog să dispuneţi să mi se trimită 
neîntirziat onorariul ce se va fixa. În caz contrar aş dori să fiu înștiințat 
printr-o c. p. pentru a trimite costul recomanidării ca să mi se reexpedieze. 

Cu prilejul noului an şi sărbătorilor vă urez viaţă lungă. 

Cu salutări prietenești, Vasile Savel 
Adresa: V. Savel, Hotel Împăratul Traian, 
Calea Grivişei, Bucureşti 

Bucureşti 17/11 1923 


Stimate domnule Ibrăileanu, 

Nerăbdător în așteptarea răspunsului de la dv. vă scriu rugîndu-vă 
să-mi comunicaţi ce ați decis în ce priveşte nuvela ce am trimis-o idv. per- 
sonal, pentru V. R. Dacă împrejurări extralirerare nu ar îngădui publicarea 
nuvelei mele, atunci o să vă rog să binevoiţi a mi-o expedia în cel mai 
scurt timp (Ca măsură de precauţie alătur și timbrele necesare scrisorii 
recomandate). l 

Mă veți ierta că vă deranjez şi totodată primiți salutările mele. 


Vasile Savel 


o GH. SAVUL 


1919, mai 22 


Iubitul meu profesor, d-le Ibrăileanu, 

De la plecarea mea din Iaşul d-tră și al meu, n-a fost zi să nu mă 
gîndesc ce face bunul meu maestru, cum e cu sănătatea şi ce mai scrie. 
Pînă acuma nimica n-am ajuns să știu. Viaţa universală de aici nu m-a 
cuprins așa de cu totul, ca să uit apropierile de d-tră, ce-mi aduceau linişte, 
limpezire şi îndemn. Viaţa mă atrage aşa de mult aicea, ea îmi deschide 
aicea orizonturi nouă înspre cosmos, și dacă ar fi vreodată să mă întorc 
in orașul primelor mele visuri sfinte, d-tră ați fi una din împrejurările care 
m-ar aduce. Dar greu e, aşa de greu, după ce cunosc posibilitățile de lucru 
de aicea, să mă mai întorc acolo. Credeți-mă, nu sînt casele cu zece rînduri, 
nici teatrele, nici expoziţiile, nici cursurile, nici bibliotecile, nici miile de 
bunuri de aicea, ce mă rețin ; este numai omul. Omul la noi e rău, e stricat. 


Nu vorbesc despre țărani, căci viața mea în țară s-ar duce la oraș — în 
mod obişnuit —, și orășenii noştri sint răi. Este la noi o stare de spirit, 
ce s-ar pute caracteriza, cred, ca un feudalism de mici burgheji, — micii 


burgheji ajung să parvie și să deie tonul în stat, cel mai meschin dintre feu- 
dalisme, aducând după dînsul, o dată cu formalismul, lipsa de curaj, spiritul 
rutinier, meschinării, mai ales meschinăria. Și cât de rău mi-ar părea dacă 
nu m-aș mai întoarce niciodată la locul meu, unde e aşa de sentimental de 
trăit şi de murit şi de unde, indirect, am fost gonit. Cu toate că mi-i dragă 
toată lumea, cu toate că în orice patrie pot trăi, cît mi-ar fi fost de drag 
să pot lucra în țara de naştere, de care oricum mă simt obiectiv legat, prin 
durerile şi talentul ei, prin zbuciumul meu de acolo. 

Oh! de s-ar face odată liniște în lume. Aţi scos revista, de care era 
vorba, cu Sadoveanu și Topârceanu ? Aţi publicat cugetările? Cît sînt de 
nerăbdător să le cetesc. Dar meșterul cel mare Philippide? De s-ar face 
linişte ; dar nu pot dori pentru nevoile mele, prea ale mele, liniștea ce nu 
trebuie să vie decît după oriniduirea marilor nevoi sociale. Și totuși cu ce 
bucurie aș ceti rîndurile noi ale d-tră, profesorul meu iubit, eu care sînt 
poate cel care v-am cetit mai complect, dintre toți cetitorii d-tră. 

Am să mai am prilejul să vă revăd, să mă mai întorc în ţară? 

Sînt al d-tră. Salutări respecroase d-nei şi d-șoarei, 

G. Savul 


362 


2 


23 mai * 


Dragă maestre Ibrăileanu, 

V-am trimis la sfîrșitul lunii aprilie recenzii, la zece mai arti-olul al 
doilea din lucrarea despre valoare şi acuma vă trimet iarăşi recenzii. Le-anr 
dat toate recomandate și sper că le-aţi primit. Aştept şi sînt nerăbdător 
Însemnările literare şi Viaţa românească. În privinţa banilor, mi se spune că 
mijlocul cel mai sigur — căci unele scrisori mi-au venit aicea deschise! —, 
este de a se depune la o bancă în relație cu vreuna din Roma sau la mi- 
nisterul de externe. În cazul din urmă, banii îi voi lua prin intermediul 
legaţiei noastre ide aicea. 

Vă doresc multă sănătate și ca totdeauna sînt al d-tră 

Gh. Savut 


Via Venti Settembre 67 
QII p.), Frascati (Roma), Italia 


3 
10 aprilie, Florenţa ** 

Mult stimate d-le Ibrăileanu, 

Mă grăbesc să vă răspund la întrebările scrisorii d-tre. 

Mine cred să plec la Roma și pe la sfârșitul lunii acesteia sper să vă 
trimit articolul al doilea din lucrarea mea de filozofie, împreună cu recen- 
zile de cărți şi reviste italiene ce voi pregăti acolo. Primele trei articole 
ale studiului meu se pot foarte bine ceti fără continuare imediată ; voi căuta 
să împart restul așa cum voiți. Recenzii sper să tnimet foarte regulat, lunar, 
şi în condițiile Vieţii Românești, pe cari le consider de almintrelea ca fiind 
cele mai bune. 

Vă mulțumesc mult că aţi mai avut timp, în puzderia de ocupaţii cu 
„ministeriatul“ Vieţii Românești, cu Universitatea etc. să mai dispuneţi să 
mi se trimeată Însemnări literare şi Viaţa românească. Pînă acuma nu le-am 
primit, dar dacă nu-mi vin plină la plecare, am vorbit la otel să mi le 
îndrumeze la Roma. În cazul că nu mi s-au trimis pînă acuma, cred că se 
aşteaptă să dau noua adresă. 

În ce priveşte banii, cel mai simplu pentru mine ar fi să mi se tri- 
meată în scrisoare recomandată, în cazul, bineînţeles, că s-a desființat cen- 
zura, căci altfel mi-i confiscă. Dacă cenzura nu-i desfiinţată, banii se pot 
da fratelui meu, azistent la mineralogie, rămînind ca el să găsească un 
curier care ar pleca de la Bucureşti pentru Roma. Mă întrebaţi de asemenea 
cît e schimbul aicea. E de 32 lire pentru 100 lei. 

Vă rog să primiţi multele mele mulțumiri şi să mă consideraţi al d-tre, 


Gb. Savut 


* Scrisoarea este ulterioară anului 1919, poate 1920, doarece solicită şi revista Viaţa 
românească, 

X* Scrisoarea poate fi datată, după ștampila de pe plic, 10 aprilie 1920, Florenţa și 
21 aprilie 1920, Iaşi. 

26 apr. 1920 Frascati (Roma) 


Dragă Maestre, | 
Cum am ajuns la Roma, am avut două griji: să fac recenzii pentru 
V. R. şi să-mi găsesc adresă. Ceva recenzii vă trimet. Cărţi, n-am recenzat 
decît una singură, căci fiind foarte interesantă, m-am extins asupra ei. De 
asemenea, am scris recenzia asta despre Papini filozoful, ceva mai pe larg, 
pentru că în cazul că se va tipări în V. R. i-o voi trimete la Florenţa sau 
1-0 voi îÎnmîna-o, mai repede, chiar eu, dacă venind prin Roma va trece 
să mă vadă, după cum mi-a promis. Cu cărțile voi avea oarecare dificultate. 
Sînt foarte scumpe. Mi-ar prinde bine, dacă, prin bunăvoința d-tră, dl 
Pascu ar primi să-i trimit 4—5 volume pe lună, italieneşti sau altfel, după 
ce bineînțeles le voi ceu eu pentru V. R. Plata lor şi a transportului mi-ar 
face-o, dacă nu anticipat, la 2—3 luni o dară. Ar cîştiga și biblioteca noas- 
ură excesiv de săracă ûn publicați italieneşti, şi eu cred că n-am să aleg 
decît lucrări de valoare. Cu revistele o duc minunat aicea. Am dat de un 
institut bibliografic cu o puzderie de periodice în multe limbi. Reviste ita- 
lienești am numărat 134; am deci de unde alege. Intrarea e ieftină. Greu 
de tot am dus-o ca să devin pentru d-tră un om cu adresă. O săptămînă 
și mai bine am colindat pe la oteluri, agenţii, case mobilate, am oprit oa- 
meni pe stradă, am intrat în vorbă prin grădini publice, la bibliotecă, am 
întrebat prin restaurante. Zadarnic. E o îngrămădeală ce îmi amintește ceva 
din refugiul de la laşi. Americani, engleji, bursieri români, suedeji, elvețieni, 
nemți şi alți şoacăţi au năvălit cu toţii în sezonul de primăvară, profitînid 
de înlesnirile bănești de circumstanță. Vă salut, dragă maestre, şi fiindcă 
acum sînt fudul că am găsit o odaie, fie şi în împrejurimile Romei, la 
Frascati, dați-mi voie să v-o fac cunoscută. 
Via Venti Settembre 67 
III p. Frascati (Roma) Italia 


Al doilea articol al lucrării ide filozofie sper să vi-l trimer pe la 10 

mai (în zi de sărbătoare naţională !) 
Al d-iră 
Gb. Savul 

Frascati 
Mio caro Maestro *, 
Văd că mai totdeauna încep cu mulțumiri, dar se cuvine să vă mul- 
țumesc pentru scrisoarea d-iră din 10 iunie, pentru Însemnările literare şi 
. A p 
Viaţa românească. 
Să vă mai spun că le-am cetit cu însetare ? 
Din articolele d-tră mi-am scos notele ce-mi trebuiau. Dacă n-aş fi 
oarecum specialist în Ibrăileanu, cum îmi spunea un cunoscut al meu, m-aş 


* Scrisoarea este posterioară datei de 10 iunie și anterioară începutului lunii au- 
gust 1920 
[=] * 

fi mirat că n-aţi iscălit articole ca cele unde, ca în chestii de limbă și or- 
ografie, se culminează soluțiile şcoalei critice moldoveneşti. Faceţi o stranie 
figură în literatura noastră, unde exhibiționismul iscăleşte și o cugetare ca 
«masiv nu e solid», şi într-o pară unde nu există discreţie nici măcar în furt. 

După cît se poate constata din Însemnări şi din Viața românească, la 
laşi s-a ivit acuma un însemnat număr de tineri cu talent, ca-n vremea 
Junimei. Viața românească locală, în cei 10 ani, a intensificat desigur apli- 
caţiile lor literare. Dacă se vor dedica literaturii, dacă îşi vor forma o per- 
sonalitate, dacă vor fi scumpi la tipar și cu mari ambiţii, cred că tinerii 
iștia vor deveni adevărați artiști. Sadoveanu m-a atras cu o putere nouă. 
E un scriitor de o importanță univensală. Pe Topîrceanu aș vrea să-l citesc 
într-o lucrare în proză de lungă elaborare. Valoarea lui întrece cu mult 
tot ce-a publicat pînă acuma. Odată îmi vorbea de un roman foarte inte- 
resant. Nu ştiu ce a făcut. Cele două numere (2 și 3) ce am primit din 
Viața românească, m-au bucurat. Italienii n-au o revistă ca a noastră, şi se 
poate compara cu Mercure de France şi cu La Nouvelle revue française 
(Nu știu dacă ați văzut La Nouvelle revue française din 1 mantie, mi se 
pare. Vorbește despre antologia Iorga şi declară că ni s-a făcut un rău 
serviciu). 

Din Roma voi pleca mai răpede decît credeam la început. Plec la 
1 august la Viena, afară de cazul că ar interveni ceva neprevăzut. Ceea ce 
avusesem mai principal de făcut în Italia, am terminat. Dacă aș fi la sfîr- 
şitul sec. al XX mi-aş fi prelungit poate șederea, dar acum e pe de o 
parte aicea un tradiționalism mărginit în artă, pe de alta sînt inovaţii. în- 
cepătoare şi adeseori neserioase. La Viena voi avea avantajul schimbului, 
banul austriac fiind foarte scăzut. Voi avea și o corespondență ziaristică 
mai apropiată și mai sigură, căci mi-i deajuns cite corespondențe lunare mi 
s-au pierdut pe drum, după ce muncisem cîte o săptămînă, două. Dacă 
ministru va fi trimes, cum se spune pe aicea, dl Meisner, îmi va părea și 
mai bine. Plec pentru că simt acuma nevoie de o altă lume mai interioară, 
fără pedantism moral și mai muzicală. Cum spunea Nietzsche, viață fără 
de muzică e o greșală. La Paris auzeam muzică aleasă ca bucăţi şi execu- 
tanti, dar aicea muzica e «ieftină» şi e scumpă. La Paris ascultam un abun- 
dent concert de Trocodero cu 50 de bani numai, aicea dacă ar fi să urmez 
la concerte, ar fi să mă ruinez. Mi se zice că intrările la concertele vieneze 
sînt mult mai ieftine, și Viena e încă orașul lui Beethoven. Voi lua cu mine 
ceva cărți italieneşti și la Viena sper să dau undeva de reviste italienești, 
așa ca să continuu recenzarea italienească. Din cauza plecării mele la 1 au- 
gust, Îmi pare rău că nu voi putea trimite cronici din Roma și îmi pare 
și bine, căci am ideea că nu mă pricep să scriu ocazional sub iscălitură 
(Parcă altmintrelea...). 

Mă bucur mult că ați hotărît ca în nr. 5 să se înceapă publicarea 
scrisorilor mele de estetică ; prin ele sperînd să ies cu timpul din groaznica 
ignorare de care sînt înconjurat. 

Între recenzii vă trimet şi despre revistele de care mi-aţi atras atenția. 
Înainte de a pleca, vă voi mai trimete un plic de recenzii. 


Al D-tră devotat, GP. Savul 

Viena, 6 oct.* 


Dragă maestre, sînt la Viena din august și de atuncea v-am trimes 
două scrisori nerecomandate, dar cum de la nici una din cîte am trimes în ţară 
n-am primit nici un răspuns, presupun că s-au pierdut toate. Vă trimet 
acuma cîteva recenzii de artă și filozofie. La recenzia despre plastica fu- 
turistă am adăugat șase ilustraţii, ce ar interesa mult pe cetitori, dacă le-aţi 
reproduce. Reviste italienești nu există pe aicea; chiar revistele germane 
din biblioteci nu sînt toate în ultimele numere. În chestie de reviste, aus- 
triecii stau astăzi foarte prost. 

Am primit de la Frascati numerele din iunie și iulie din V. R. Din 
faptul că numărul din iulie, apărut în august, mi s-a trimes tot pe adresa 
din Frascati, deduc că poate n-aţi primit recenziile ultime, cu prilejul că- 
rora vă înștiințam că plec la Viena. După ce Noe, directorul Sfatului Ţării, 
mi-a furat munca mea pe cinci luni de zile, pierderea acestor recenzii ar 
veni să-mi îngreuieze și mai mult viața. 

Dragul meu maestru, de foarte multe ori mă gîndesc la d-tră, cîte- 
odată mi-i foarte dor şi cum totuși planurile mele se pare că mă îndepăr- 
tează mereu mai mult de ţară, nu știu când voi mai trece prin lași să vă 
mai văd. Mă consolez doar atita, vorbind adeseaori despre d-tră cu cunos- 
cuții mei de aicea. 

Primiţi, vă rog, salutările mele cele mai afectuoase. 


Gb. Savul 
IX Lazarettgasse 3/10 Wien 


17 iulie ** 


Iubite maestre, 

Deşi n-am nici o știre despre d-iră de mult timp, sper că sînteți sănătos 
şi îmi închipui chiar că lucraţi pe vară la mănăstirea Neamţului. Am primit 
revistele şi cărţile de la Viaţa românească şi am terminat de recetit cu folos 
volumul d-tră așa de substanţial, de just, de personal. Poate că am să am 
timpul şi ocazia să utilizez mai tîrziu unele idei. Vă trimit două recenzii 
pentru Viaţa românească, — nu ştiu cum or fi... 

Vă doresc, iubite maestre, d-tră și familiei, petrecere bună de vacanță 
şi vă rog să primiţi respectuoase salutări. 


GP. Savul 


* Prin raportare la scrisoar?a anterioară, pare să fie din 1920. PE? 
:* După ştampila plicului pare să fie Iași 29 iulie 1921, T8. Neamţ 30 iulie 1921. 

3 ianuarie 1923 


Dragă maestre *, 

Am primit de la prietenul Sevastos cartea de redactor de la Viața 
românească şi certificatul de doctorat. Pentru amîndouă vă datoresc mulju- 
miri. Dacă n-aţi fi fost d-voastră, nici nu știu cui m-aş fi adresat pentru 
certificat, fiindcă familia mea nu mi-a dat nici un răspuns la rugămintea de 
a mi-l procura. 

Veştile cîte poi să le am despre ţară sînt foarte îngrijitoare. Mă tem 
să nu se ajungă la un masacru împotriva evreilor. Cum sînt faptele de în- 
curcate în amândouă taberele şi cum se prăvălesc de fatal, nu ştiu dacă se 
va mai putea evita masacrul. Acuma orice aș scrie, mi se pare inutil. Mai 
tîrziu chestiunea evreiască, pusă într-o stare de spirit foarte schimbată, se va 
rezolva destul de lesne. 

În ce priveşte chestiunea constituțională, situaţia e limpede, mi se pare, 
și relativ la ea vă trimit o notiță spre a ne ușura conştiinţa. În cazul că o 
veţi judeca publicabilă la Miscellanea, vă rog să mi se lese iscălitura sub dînsa 
spre a-mi lua eu singur răspunderea ei față de imbecilitatea unei părţi a 
publicului. 

Recunoscător că viața mea zbuciumată nu v-a făcut să uitaţi de mine, 
vă salut cu tot devotamentul. 


Gh. Savul 
9 Torrington Square W.C. ! 

18 oct. Viena ** 


Dragă maestre, 
permiteți-mi să vă răspund ceva mai pe larg la scrisoarea d-tre din 
28 septembrie. 

Cărţile din Roma nu ţin minte exact cît m-au costat şi n-am la fnde- 
mînă Viața românească unde erau notate prețurile. La un moment dat, avînd 
mare nevoie ide bani, am vîndut toate cănțile, așa că bineînţeles n-am cum 
să le mai trimet la redacţie. Cărţile nemţești ale căror recenzii vi le-am 
expediat la începutul lui octombrie, le-am vîndut de asemenea, și de altfel 
crau foarte ieftine acestea. 

În privința banilor, cel mai bine ar fi dacă aș primi plata în monedă 
românească, prin cineva care ar veni la Viena și ar fi luat direct banii de la 
administratorul revistei ; dar cum procedeul e dificil, banii româneşti se pot 


| * Scrisoarea este însoțită de o notiță Constituţia și familia regală, în care este cri- 
ticară atitudinea monarhilor care favorizează un singur partid, cel liberal, cerîndu-li-se orga- 
nizarea de alegeri libere. 

** Stampila de pe plic are data de 30 oct, anul indescifrabil. După aluzia la nota 
lui M. Ralea despre De Max, apărută în Viața românească, XVI (1924), nr. 11 (noiem- 
brie), p. 311—312, scrisoarea pare să fie din 1925. 

schimba la o bancă din lași — acuma se dă de 6,50 de ori mai mult decît 
suma românească, şi prin acea bancă mi se trimit la o bancă din Viena, de 
la care voi primi, după regulă, anunţarea fericitului eveniment. 

Cred că aţi primit recenziile ce vi le-am trimis la începutul lunei oc- 
tombrie. În recenziile de acuma înainte voi ţine seamă să aleg unele cărți aşa 
încît din ele să reiasă actuala stare a vieţii austriace, Știu foarte bine totuși 
că propunerea d-trà ca să trimet corespondența din Viena la revistă, nu e 
aproape ide loc pentru calitatea lor informativă, ci pentru a-mi pune la 
dispoziţie un nou mijloc de câștig. Pentru aceasta, dragă maestre, vă mulțu- 
mesc mult, şi mă simt nevoit să vă arăt în citeva cuvinte condiţiile mele de 
lucru în Viena. Încă de la venirea mea aicea m-am gindit să studiez și să 
scriu ceva mai dezvoltat la revistă, un articol asupra stării sociale așa de 
interesante a Austriei. Și n-am putut. Viaţa ce duc aicea este improprie unor 
scrieri de durată, şi aşa va fi probabil încă vreo 'doi ani, pînă ce, sătul de 
vagabondaj — dealmintrelea necesar —, mă voi stabili undeva în Apus, voi 
deveni om cumsecade și voi lucra mai puţin fragmentar. În luna august n-am 
avut locuință, așa că tot ce am putut compune sînt recenzii. Cărțile lor le-am 
cetit prin grădini şi cafenele. În luna septembrie am trecut din perioada migra- 
toare în cea agricolă și în odaia promisă de mult — pământul făgăduinții !.. 
mi-am cultivat nimicurile mele și mi-am completat recenziile. „Și prea era 
de tot frumos“, ca gazda să nu-mi ridice enorm chiria, aşa că la 1 noiembrie 
îmi voi lua din nou geamantanul și sacul și mă voi muta la o nouă adresă, 
pe care am şi găsit-o. Acolo voi locui în aceeași odaie cu un simpatic pen- 
sionar neamţ, dar care simt eu că are teribil gust de vorbă ; va începe apoi şi 
frigul și nu ştiu singur unde voi lucra, pentru că bibliotecile vor fi tixite de 
friguroși, iar încălzitul camerei nu intră nici în ipotezele mele cele mai fan- 
tastice. Așa fiind, pe lîngă altele, nu am răgazul necesar să mă concentrez 
pentru corespondențe la Viața românească sub iscălitura mea şi nici nu 
vreau cu nici un chip să mà idedau la aprecieri mușuratice ca aceea a lui Ra- 
lea despre De Max. Acuma aud că va apare un mare ziar poporanist la 
Bucureşti. În acest caz, aș colabora trimițind din Viena articole diverse des- 
pre starea culturală, economică și socială a Austriei, scrie bineînţeles repede, 
evitind aprecierile personale și fără iscălitura mea. Dacă veţi avea timp să 
faceți să mi se răspundă în această privinţă, ar fi acestea corespondenţele 
mele din Viena. 

Vă rog, iubite maestre, să binevoiți a primi salutările și mulțumirile 
mele din inimă. 

Gh. Savul 
IX Alserstrasse II Stock Thür 20 Wien 


O C. STERE 


Piatra-Neamţ, 11 ianuarie, 1906 


lubite Ibrăilene, 

Îşi trimit bucata făgăduită! ; mai dinainte, însă, te previn, că lucru 
mare nu e mă mir că, în starea mizerabilă de spirit, în care mă aflu, am 
putut concepe și atit. De e publicabilă, bine, de nu, la coșniță şi pace bună; 
cind mintea îmi va fi mai scutită de necazuri şi de supărări, poate să iasă 
şi ceva mai bun. Dau poruncă să mi se trimită vreo 2 volume de ale mele; 
cred că sînt la redacție de ajuns de cele înapoiate. De asemenea revista, căci 
sîntem ca în codru ; cu greu răzbat revistele ; doar gazetele de mai vin. 

Sărutări de mîini M-me Ibrăileanu. 

Amiciţie, C. Stere 


pl 


1 C. Stere, Patru zile în Ardeal. Impresii fugitive, în V. r. 1 (1906), nr. 4 (iunie), 
p. 87—101 ; nr. 5 (iulie), p. 263—277 şi nr. 6 (august), p. 425—442. Ibid. II (1907), nr. 1 
(ianuarie), p. 75—85 și nr. 2 (februarie), p. 297—309. 


2 
Chişinău, 19 ianuarie, 1906 

Iubite Ibrăilene, 

Nu ştiu dacă va mai putea încăpea încă o revistă, dar... 

1) Amîndouă titlurile sînt deopotrivă de bune. 

2) Sînt atît de preocupat, cà nici nu pot visa la articole-programe, 
mai ales acum [...] 

3) Desigur vei putea scri un bun program, n-ai nevoie să-l trimiți 
aici, va fi bine şi neiscălir (de altfel duminecă sau luni sper să fiu la laşi). 

4) Adrese îți voi da la timp. 

5) Pe Gr. Buţureanul! îl stupesc: n-am avut în fapt nici un rol în 
toată daravera. 

Am răspuns la toate ale d-tale. 

Acum de ale mele. 

Dacă veţi avea o „cronică internă“ să fiți foarte precauţi în ce priveşte 
Dă Că Div! - A 
pe Cantacuzineşti, (adică persoane), revista purtind numele meu, pentru mo- 
ment nu-mi convine (am un plan). 
lată am răspuns imediat 


Al d-tale, C. Stere 
pL 


1 Gr. Buţureanu. 


3 


Piatra Neamt, 3 martie 1906 

Iubite Ibrăilene, 

Ai fi putut să-mi arăţi pe scurt în ce constau divagaţiile și cum ai 
fi crezut că se pot drege și eu numidecît le-aș fi dres, aşa încît bucata să 
poată merge ; lucru pe care îl poţi face şi de-acum înainte. Observi însă 
că noi de cale întîi aiştea — vorba lui Octav Botez! — ne spărieţi de orice 
se pune ceva ceva mai înafară de privazul strimt al vieţii de azi... şi te-ai 
scandalizat cînd ai văzut că latră cfinii în mitropolia cea veche şi pustie și 
cu toate acestea lucrul se apropie mult de cum a fost în realitate ; de altfel 
tu știi că fără puțină exagerare eu nu pot, căci m-ar îmbolnăvi... 

Mi-ai sfeterisit din Sestina mea timpurile faraonice şi chestia mea cu 
sondele cît pe ce să rămfie ca vulpea bearcă... și care corector meşter mi-a 
înlocuit „drumul“ prin „voiaj“ III 2... i s-a părut ceva pleonastic în frază? 
al dracului băet! Cu Sanielevici am făcut acum pentru două volume, adică 
broșuri şi deci sînt aproape a mă îmbogăţi în sens negativ. 

Ceahlăul nu l-am reluat: scriu amintiri a la Creangă; înţelegi d-ta. 
Am scris o bună parte. Prin mart va trebui să vin în laşi; ne vom vedea. 

Salut. C. Stere 


pi. 
1 Octav Botez, succesorul lui G. Ibrăileanu la catedra de istoria literaturii române 
moderne a Universităţii din lași. 


4 
12.1V.1906, Chişinău 


Iubite Ibrăilene, 

A treia zi sînt în pat, — influența „40°“. Nici n-am putut înţelege ce 
scrie Tofan 1. Cere de la dinsul o mică cronică ?, tabelul (?) de fapt e 3,4 
pagini. Aici s-a primit și ultima serie. Deci cenzura lasă. 


Al d-tale C. Stere 


Ilustrată 


1 George Tofan (1880—1920), profesor bucovinean, colaborator al V. r. 
2 Viaţa românească în Bucovina. Teatrul, V. r. I (1906), nr. 9, p. 419—433. 

13 mai 1906 


Ura! Goga ne dă o poezie! pentru nr. 4 (pe la 20 mai, trebuie să 
o mai „cizeleze“), şi va da regulat l... Am stat un ceas de vorbă cu țăranca 
aci fotografiată, — şi ne-am, adică m-am despărțit cu regret. 


Al d-tale, C. Stere 


Ilustrată 


1 O. Goga, Carmen, V. r. I (1906), nr. 4 (iunie), p. 79—80. 

Bucureşti, 16 mai, 1906 


Ibrăilene, 

1. În notița asupra Convorbirilor nu vita „mărunțeii“ (în loc de piticii), 
şi „patronii“ (în loc de „stăpînii”) 1. | 

În „Cronica externă“ 2, cînd se vorbeşte de Anikin, că era un Înivăță- 
tor, pe care capriciul subprefectului îl putea înfunida în pușcărie sau în Si- 
beria, — mai adaugă : „sau chiar ca un ăran să fie bătut cu vergi.“ 

Bineânţeles să fie legătură între fraze, pe care nu mi le aduc aminte 
întocmai. 

Roagă-l pe Botez? să ţie deosebit corespondența începînd cu 2 mai, 
pînă la sosirea mea. 

Spune-i Mariei 4, că va trimite cartea poştală pentru basarabeni, nu- 
mai acelor pe lingă numele cărora, în lista de adrese se află un număr cu 
creionul roş sau albastru. 


Al d-tale, C. Stere 


pl. 


1 Jubileul Convorbirilor literare la rubrica Miscellanea, V. r. I (1906), nr. 3 (mai), 
p. 484—485. Cuvintul „patronii“ a fost înlocuit și el, se pare cu cuvîntul „întemeietorii“. 

2 Cronica externă, Alegerile în Rusia, V. r. I (1906), nr. 3 (mai), p. 506—510. 

3 Iancu Botez. 

4 Maria Stere, soția lui C. Stere. 

17 oct. 1906, Kis-Kapus 


Miscellanea 
Sîmbătă, 30 sept., în Sibiu, a avut loc căsătoria civilă a poetului Oc- 
tavian Goga cu frumoasa d-ră Caterina Cosma, iar duminică s-a serbat şi 
ceremonia religioasă în noua catedrală. Nuni au fost di şi d-na Vlahuţă. 
Stilizează |! Al d-ale C. Stere 
Ilustrată 


25 — Scrisori către G. Ibrăileanu = c. 1460 371 


1 Rubrica Miscellanea, nr. 8 (octombrie) al V. r, I (1906), p. 262, include ştirea 
despre „nunta lui Octavian Goga“. Numele soției lui O. Goga apare aici Hortensia Cosma 


şi nu Ecaterina Cosma. 


8 
21. dec. 1906 


Ibrăilene, băiete, 

Miine, sîmbătă, 9 curent, ora 31/2 pim. ne prezentăm la ghilotină ; am 
înștiințat şi pe ceilalți călăi; cum, însă, îi ştiu obicinuiți de a asculta mai 
mult de șeful lor, dă-le şi tu de veste într-un mod oarecare. 

Salut amical, C, Stere 


c. p. 


9 
10 iulie, 1907 

Ibrăilene Băiete, 

Am primit cartea ta poștală cu excursiunea de la 15 iulie; află că am 
cheltuit toți banii cu reparații de case și garduri și cu deosebite procese, al 
căror termen cade tocmai în memorabila zi de 15. Prin urmare de va fi vreo 
putinţă, să merg cu voi, voi merge, de nu... vă veţi duce singuri la... excursiune. 
Îmi scrii că mă „citeşti în odihnă“, aş fi fost mai bucuros, dacă-mi spuneai că 
mă »gbhilotinezi în odihnă“. De nu mă ghilovinezi te rog să nu mă mai citeşti, 
că te faci duşman cu mine ; ai înţeles ? 

Astfel la revedere ; înainte de a pleca în excursiune, scrie-mi pe cînd te 
întorci ; aş vrea să vin să te văd la Agapia. 

Sărutări de mfini M-me Ibrăileanu. 

Amiciţie, C. Stere 


pl. 


10 
1907, august 2 


Ilustrule Garabet, 

Vestea cu stupiditățile nu mă încîntă de loc; și nici macar nu-mi spui 
de ce natură sînt acele stupidităţi ; în tot cazul cred că la Miscellanee nr. vii- 
tor, vei releva și faptul că acele stupidități privesc pe un oarecare Garabet 
ibrăileanu, care, aflîndu-se în vacanţă, şi revista fiind fără păzitori, stupidită- 
tile au intrat în ea cu mfinile-n şolduri 1 ; totuși pînă ne vom vedea, tu subli- 
niază acele stupidități în nr. tău de revistă şi mi-l trimite la Piatra, spre a face 
șI eu cunoștință cu ele ; eu încă n-am primit revista, deși am scris de mult lui 

Botez să mi-o trimită aici. Aş dori să mă pot repezi pînă la Agapia. Îmi aştept 
familia de la Roman. Auzi ? Trimite-mi revista ta sublinietă. Aştept. 
Sărutări de mînă M-me Ibrăileanu. 
Sănătate, C. Stere 


Ce ? Nu cumva voiaţi să faceţi excursia fără de mine ? N-am putut eu, 
era de la sine să nu puteţi nici voi. La anul băiete !... 


sc. fără pl. şi adresă 


t E vorba de numeroasele greşeli de tipar strecurate în nr. 7 (iulie) An. M (1907) al 
V. r„ mai ales în articolul lui A. Slătineanu şi în bucata lui C. Hogaș, lucru pentru care 
redacția îşi cere scuzele de rigoare, în Miscellanea din V. r. II (1907), nr. 8 (august), p. 263. 

Piatra Neamt, 15 august, 1907 


Ilustrule tînăr, 

De astă dată înu pare chiar rău; cînd făcusem ce făcusem din partea 
financiară şi aşteptam porunca ta de plecare, mi se îmbolnăvește, şi nu tocmai 
uşor, o nepoțică, pe care o avem aice cu noi, şi fiindcă tu n-ai ajuns la cinstea 
de a avea nepoțele — nepoate vei fi avînd tu multe — apoi nu poţi şti nici 
grija ce-ţi pricinuieşte, aşa încât... aşa încît trebuie, deocamdată, să fac pe 
infirmierul. Nu-ţi mai spun că am oameni la lucru. Ştii că am nişte bordeie 
dărîmate pe jumătate, şi că mi-am pus în gînd să-mi fac din ele palate. 
Oricum o să vă întoarceţi prin Piatra. Să dea dracul să nu vă abateţi pe la 
mine : Str. Em. Albu nr. 8, împreună cu toţi excursioniştii ; mutra ta şi a lui 
Cherenbah ! le cunosc de-mi e acru sufletul ; aş voi să văd mutra lui Sado- 
veanu. Drum bun şi la revedere. 

Sărutări de mîini M-me Ibrăileanu 

Amic, C. Stere 


pl. 

18.V.1910, Genève 


Iubite Ibrăilene, 

Mă plictisesc pînă la moarte. În orice caz, am început să scriu ceva: 
merge 1... Însă toată vremea este astfel prinsă cu „cura“, încît merge încet, nu 
din cauza imbecilităţii mele. Singurul acest fapt mă va vindeca. 


Al d-tale, C. Stere 


Ilustrată 


1 C. Stere, Neoiobăgia d-lui Gherea, V. r., V (1910), nr. 11 (noiembrie), p. 239—255, 

Arona, 4 mai, 1911 


Să plătești ştraf, mizerabile, pentru toate remuşcările de conștiință pe 
care mi le dai. 
Te îmbrăţişez, C. Stere 


Ilustrată 

Piatra, 25 august, 1911 


Ilustrul meu furnizor de subiecte, 

De altă dată Să te înveţi minte ŞI să nu- ți întinzi taraba în fața unui 
talent ; n- ai stiut cà ei fură tot ce găsesc, pînă ce şi subiectele literare ? ? Pre- 
cum vezi, vina nu este a mea, ci a aA şi să nu fur de la tine decît 
revederea și recunoașterea după o trecere de vreo 23 de ani, şi să mă opresc 
asupra luptei dintre prietenie şi amor, și nu era, prin urmare, în nici un pericol 
viitoarea şi marea ta operă literară ; scrisoarea ta, însă, m-a încurcat puţin, 
deoarece revederea și recunoașterea am scris-o și nu mă mai pot întoarce îna- 
poi ; trebuie să merg înainte ; am ajuns la Ceahlău pe care îl voi păstra ca 
punct de razim al întregei bucăţi și voi lăsa psicologia prieteniei şi a amoru- 
lui pe altă dată, și aceasta nu fiindcă tu îţi îngădui, față de un bătrîn respec- 
tabil, fel de fel de necuviinți, ci fiindcă bucata cu prea lunga şi suverana mea 
lene nu se prea împacă cu astfel de lucruri... 


Amice Pătrășcanu 
Sînt În mănăstire persoane, pe care d-ta le iei drept prieteni ; te înștiin- 
ez, însă, că te înşeli ; acele persoane îmi scriu mie despre d-ta fel de fel de 
infamii... Au mers chiar pînă acolo, încît să-mi comunice, că, acum patru zile, 
ai scris la Bucureşti în chestia mea... înţelegi că totul se poate tolera dar 
aceasta nu!!! Ţin să ştii că între acele persoane, Ibrăileanu nu figurează. 
O dată în loc de două ori 
Salutare, C. Stere 


pl. 


15 
Iaşi, 15 august, 1912 

Ilustrule tînăr, 

O! utinam possem nunc meus esse liber !... Iată-mă-s întors din vili- 
Biâtuiră chirurgico-dentară de la Roman... De-aș avea în pungă, cît aur am în 
gură !... De altfel am căutat, aici în prozaicul Iași, să-mi procur iluzia unui 
pitoresc cu mult mai original decît cel de care vă bucuraţi voi pe acolo şi, de 
care, în paranteză vorbind, vă cam pizmuiesc. Altfel nu-mi închipui să fi 

avînd voi pe acolo un frasin plin cu gîndaci de turbă, sub care să vă puteți 
așeza domiciliul ide zi, ba uneori şi ide noapte... De cumiva tu sau Pătrășcanu, 
în urma excesivei munci intelectuale, vă simțiți istoviţi fizicește, scrieți-mi să 
vă trimit ceva întăritoare din frasinul meu, care acum de curînd a căpătat 
diploma de furnizor al curţii regale ! !... La stinga se ridica mormântul unui 
motan ; iar la dreapta alte două morminte ale lui Suru şi al Mimii, morminte 
în care zac îngropate pentru veşnicie atitea, ideile trăite sub lumina lunii şi 
stelelor !... Paul și Virginia... Herman şi Dorotea... Heloise şi Abellard hi... Şi 
cînd aţi şti voi cîtă filosofie fac eu cu gîndacii mei de turbă și cu cfinii şi 
mîțele mele moarte ! Decît o filozofie care mă încurcă al dracului ; pe cînd 
cei întăi par am spune că morții pot să reînvie, cei al doilea par a mă încre- 
dința că ce a murit o dară, mort rămîne; ia vezi tu că Pătrășcanu şi chiar 
cu Sterea, n-o să puteţi da de soluția acestei probleme ? Grozav aș vrea să se 
adeverească partea întîia a cestiunii... Și tot în legătură, poate, cu proprie- 
tățile miraculoase ale frasinului meu, parcă e un făcut: Scriu Ceahlăul... ei 
bine, e cu neputinţă să nu pîngăresc priveliştile mărețe ale naturii, ameste- 
cînd în ele şi vreo cucoană Liza cu botul ca o părlăgică roşie... Eu cred că 
tot frasinul meu trebuie să fie de vină... 

Scriu toate acestea practic numai spre a-ți da de ştire că încă exist; 
de altmintrelea... idem, eadem, idem... 

Sărutări de mâini la toate cucoanele, complimente duduilor, multe în- 
chinăciuni restului muritorilor... 


La revedere, C. Stere 


1 Romane de dragoste scrise de J. H. Bernardin de Saint-Pierre (1787), W. Goethe 
(1797) şi J. J. Rousseau (1761). 

Dragă Ibrăilene, 

Îşi trimit cele dintii capitole t. 

Primul capitol o coală tipărită (corespunde cu 21 file) restul manuscris. 

Vorbeşte energic cu critică (la tipografia Iliescu 2) să lucreze cîte trei 
coale pe săptămînă. 

Te rog să faci prima corectură d-ta. Cea de a doua să mi se trimită aci. 

Am să trimit acum regulat. 

În coala tipărită nu sînt mulțumit cu litera titlurilor. Trimit coala lui 
Antonescu 8 să se facă Întocmai. 


Văratic, 23 august, 1912 


Al d-tale, C. Stere 


pl. 
1 C. Stere, Războiul din Balcani și atitudinea României, V. r, VIL (1912), nr. 9 


(sept.), p. 378—387. 

2 Petre Iliescu, în a cărui tipografie „Dacia“ se afla situată redacţia Vieții româ- 
nești, 

3 Spiridon Antonescu, colaborator al V. r., cu articole de critică de artă. Numele său 
real este Baltazar Abgau (26.11.1880 — 26.XI11.1909). 

Piatra Neamţ, 12 august, 1914 


Iubite Ibrăilene, 

Poţi constata cît sînt de harnic, mai ales cînd e vorba ca Piatra să aibă 
un aşa ilustru oaspe, precum eşti tu ; voi adică să zic, că, de abia întħa scri- 
soare pusă fiind la cutie, am şi „plecat întii îndeplinirii însărcinării mele de 
misit. Precum ţi-am spus în înthia scrisoare, lucrul e greu ; totuşi am găsit 
două odă și o bucătărie ; odăile mari, sănătoase, înmormintate într-un ocean 
de verdeață, în o stradă unde la fiecare casă creşte papaver somniferum dinain- 
tea porții ; de faci doi paşi de-a curmezișul grădinii, dai în Bistriţa. Dinaintea 
casei e un copac enorm, ceea ce ia puţin din lumina casei, dar tocmai lucrul 
acesta mie mi-a plăcut ; îți dă impresia de taină şi mister. Fiindcă eu am is- 
tovit mijloacele mele de cercetare, am însărcinat pe cineva mai cunoscător în 
asemenea lucruri ca să se mai intereseze și poate să găsească altă casă ; în tot 
cazul trei odăi n-ai să găsești. Chiar aceste două odăi sînt scumpe de tot: 
220 de lei pentru două luni, cît am socotit eu că poţi tu sta aici. Mă întăresc 
totuşi la ideea din prima scrisoare, că, adică, n-ar fi rău să te repezi sau tu 
sau M-me Ibrăileanu pentru o zi sau macar de la vn tren la altul; lucrul 
s-ar face atunci mai potrivit şi cu mai puţină răspundere din parte-mi. Aştept 
răspunsul tău. 

Salut, C. Stere 


pl. 


18 
Iassy, 18.V11.1916 
Dragă Ibrăilene, 
Pînă acum nu mi s-au dat scrisorile. Dar a ieșit bine. Prefer, ca totul 
să fie făcut de profesori după cum le dictează conștiința. 
Celor tari cu duhul, mulțumirile mele, 
Al d-tale, C. Stere 


pl. 


19 
7 noiembrie 1919 
Beau-Stjour, Champel, Genève 

Dragă Ibrăilene, 

De cînd sînt aici n-am primit de la nimeni nici o veste. Desigur e o 
fatalitate ca scrisorile mele să nu ajungă la destinație, sau răspunsurile să se 
rătăcească. Voi căuta o ocazie ca această scrisoare să-ți parvină. 

Te rog numai decir: 1) să-mi scrii despre ai noştri toți ce ştii (nici nu 
ştiu unde acum sînt Gică și Maria 1). 2) Să le comunici că stau tot la Champel 
şi urmez cu stricteță cura prescrisă, fără prea mult rezultat pînă acum. [...] 

Poate prin Iancu Botez vei putea să găseşti ocazie de a-mi scrie și mie. 
Pentru siguranţă scriu o scrisoare idenucă și lui. 


Vă îmbrățișez, C. Stere 
P.S. Nu s-ar putea găsi un exemplar din teza mea de licenţă ? ? 
pl. 


1 Unul din copii și soția lui C. Stere. 
2 C, Stere, Evoluţia individualităţii și noțiunea de persoană în drept (Leză), Iași, 
H. Goldner, 1897. 


20 
2 martie 1920 
16 r, de PEcole de Medicine, Genève 

Dragă Ibrăilene, 

De când am primit telegrama lui Pătrășcanu tot mă gândesc ce am de 
făcut. Telegrama d-tale de astăzi mă sileşte să-ți scriu rezultatul gîndiri- 
lor mele. 

Că m-am bucurat foarte mult de apariţia Vieţii româneşti n-am nevoie 
să insist. În starea mea actuală sufletească, poate centrul de gravitate al tutu- 
ror intereselor mele este legat de reușita acestei „întreprinderi“ literare ; şi, 
în orice caz, aceasta e legătura cea mai vie care mă poate readuce în ţară. 

Dar în același timp mă aflu într-o situație cu totul anormală. În acest 
răstimp m-am gîndit mult și la multe. Ideile mele s-au schimbat în multe 
privinți, au „evoluat“ și s-au complicat. Toate însă au rămas în sfera „teoriei 
pure“, considerațiuni asupra mersului istoriei mondiale, a rolului șărilor îna- 
poiate, şi în special al orientului nostru. Cu toate acestea sînt cu desăvârşire 
străin de tot ce se petrece în țară. Mai bine de un an nu am mai pus mîna 
pe un ziar românesc, şi n-am avut măcar o corespondenţă susținută cu cineva 
ca să fiu ţinut în curent cu faptele mari şi mici ale vieții noastre. Cît de 
înstrăinat sînt poți judeca dintr-un fapt mic. Astăzi un genevez mi-a spus 
că s-ar fi schimbat (guvernul, și ministrul ar fi fost format 'de un general! 
şi de un domn Jilescu 2. Iar eu Dabar n-am despre aceasta, şi nici nu pot ghici 
despre cine este vorba. 

Cum să scriu În aceste condiţii ? 

Mai puţin ca oricând mi-ar fi fost acum iertat să scriu de mântuială. 
Fiecare articol al meu trebuie să fie o salbă de artilerie grea, care, să „tera- 
seze“ pe oricine cu fapte, date și cifre, dacă mai pot păstra vreun rol de con- 
ducere în publicistica noastră. Cu ideea foarte vagă, „pe care o am asupra 
realităţii noastre, aș da însă sigur la fiecare „pas cu oiştea în gard. 

Sau să scriu numai „teorii“, fără nici o legătură cu realitatea ? 

Cred că îţi dai seama că în situaţia mea specială, după toate cele ce 
s-au întîmplat, aceasta n-ar fi numai ridicol, dar ar avea şi un aer de eschi- 
vare și de escamotare, pe care nu vreau să-l asum, mai cu seamă stând aici 
pe țărmurile Lemanului. 

Rumegînd bine toate consideraţiile (celelalte, mai sînt, nu le mai spun) 
am ajuns la concluzia că e mai bine să nu scriu pînă ce nu mă voi întoarce 
în ţară. Acum nu mai este prea mult pînă atunci: voi pleca cum vremea va 
fi ceva mai bună, pentru ca să poată copilul suporta drumul. 

Cred că lipsa producţiunilor mele acum nu prea va fi simțită şi sînt 
absolut conviins că nu vei face nici o gafă. 

Deşi după oarecare semne acum nu mai sînt cu totul exclus din circu- 
laţia poștală, scrisoarea aceasta nu o voi trimite prin poştă, ci voi aștepta 
vreo „ocazie“, mai cu seamă dacă se adevereşte vorba genevezului cu sochin- 
barea guvernului, care poate din nou va avea idei sănătoase asupra cores- 
pondenţei mele poştale. 

Ştiu, dragul meu, că te va supăra abstinenţa mea publicistică şi-mi pare 
mai cu seamă rău, că ea își va 'da un surplus ide muncă, dar te asigur că îmi 
este cu neputinţă să fac altfel. 

M-ai iertat de multe ori, mă vei ierta şi de data aceasta. 

Salutări tuturor prietenilor ; te îmbrăţişez 
Al d-tale, C. Stere 


P.S. Am primit în acest moment o scrisoare de la Iancu Botez, prin care 
è . . v Că A 
îmi cere o procură pentru V.r, I-o trimit îndată ce va fi gata. Cred că sîn- 
veţi (indescifrabil). De altfel peste vreo două luni vin eu însumi în ţară. 


pl. 


1 Generalul Al. Averescu (1859—1938), prim-ministru din martie 1920 pînă în de- 


cembrie 1921. 
2 Jilescu. 


21 
17.X11.1921 
București 

Dragă Ibrăilene, 

Iancu Botez a avut autoritatea de a primi leafa mea (restul după supli- 
nitor) şi a o trimite Mariei. Acum el lipseşte și eu n-am avut vremea să 
regulez chestia aceasta cu el. 

Te rog dar pe d-ta să primeşti această leafă, cît s-a acumulat (nu ştiu 
cît) şi o trimiţi la Chişinău de urgenţă, şi să-mi scrii îndată cît a fost. Dacă 
cumva e prea puţin, vei complecta pînă la 5—6 mii şi vei lua pe unmă. 

Sînt hîrţuit şi prăpădit. 

Al d-tale, C. Stere 


P.S. Cum stă toată chestia vei putea afla de la Curierul Universităţii, 
care împarte leafa. 


pl. 


1 Soţia lui Const. Stere. 

Bucureşti, 30.14.1922 

Dragă Ibrăilene, 

D-l Cezar Papacostea t ar voi să răzbată în citadela Universităţii din 
laşi, deocamdată cel puţin ca suplinitor. Îmi permit să ţi-l recomand cu 
căldură. N-ai putea să vorbeşti şi cu Bratu 2 ? 

Sevastos 3 mă întreabă dacă n-aș voi să trag în „extrase“ cele două car- 
nete t din urmă. 

Aceste articole sînt numai dezvoltarea „expunerii de motive“ la ante- 
proiectul de constituție a partidului țărănesc. Deci nu e nevoie să mai fie trase 
deosebit, fiindcă vor fi publicate în forma cealaltă 5. Dar dacă aţi putea să 
trageţi pentru mine personal vreo 20—30 exemplare, aș fi recunoscător. 


Al d-tale, C. Stere 


pl. 


1 Cezar Papacostea, viitor profesor de limba și literatura greacă la Universitatea 
din Iaşi. 

2 Traian Bratu, profesor de limba și literatura germană la Universitatea din laşi. 
În acest timp era rectorul Universității din Iași. 

3 M. Sevastos, secretar de redacție al V. r. 

4 C. S., Din carnetul unui solitar. Supremația legii, V. r. XIV (1922), nr. 10 (oct), 
p. 5—20 şi C. S., Din carnetul unui solitar: Garanţiile drepturilor cetăţeneşti în ante-proiec- 
tul de constituție al partidului țărănesc, V. r. XIV (1922), nr. 11 (noiembrie), p. 215—227. 

5 Ante-proiect de constituție întocmit de secția de studii a partidului țărănesc, Bucu- 
reșu, 1922, 

Jo 25.11.1931 
Ploieşti, Căsuţa poştală 23 


Dragă Ibrăilene, 

Fii bun să-mi scrii în două cuvinte : 

1) Când se întrebuințează perfecvul simplu și cînd cel compus (fu-a fost, 
avu-a avut). - 

2) Deosebirea între şi dintre 

Ticàlosul Topîrceanu nu vrea să vie pentru corectură. 


Al d-tale, C. Stere 


c p 


24 


Dragă Ibrăilene, 


Au ajuns și pînă la mine ràutäțile d-tale relativ la „stilul meu rusesc“. 
Pentru aceasta te pedepsesc.. 


Bucureşti, 13.1V.1932 

Pe temeiul unor observaţii ale d-tale parvenire indirect, am făcut corec- 
turi pentru ediția II-a 1. Dar cum merg lucrurile probabil nu se vor opri la 
două ediţii. Îşi trimit dar coalele ediţiei a II-a, (corectate de mine), şi te rog 
să însemni ce răutăţi mai ai în rezerve, pentru ca să profit de ele cel puţin 
pentru ediţiile ulterioare. 


Al d-tale, C. Stere 
pl 


1 C. Stere, În preajma revoluției, Bucureşti, 1932. 


Iassy, 22 aprilie 
Dragă Ibrăilene, 
Numaidecît scrie rezumatul polemicii, despre care ai vorbit. Vreau să 
mă folosesc de el într-un articol şi n-am timp să o fac eu însumi. 


Strîngere etc., etc. C. Stere 


26 


laşi, 21 aprilie 


Mi-e lene, dragă Ibrăilene, să-ţi scriu multe (nici n-am de unde). Toată 
polemica cu ploșnița am suprimat (aşa a fost hotărît), celelalte-s bine. 
E. L.1 îţi va fi trimis cum scrii, Ad.? şi Viaţă? şi le voi trimite eu etc. 
Dascălul are Gazeta săteanului. Unde-i, o mie de draci ! 


C. Stere 
c. p. 


1 Evenimentul literar (1893—1894), ziar ieșean, inițiator al poporanismului. 
2 Adevărul. 
3 Viața (1893—1895), revistă condusă de A. Vlahuţă şi A. Urechia. 


a [1911] 
Fără dată 
lubite, Iubite, Ibrăilene, 

N-ai nevoie să-mi ceri iertare. Sînt şi eu acum tot așa de detracat ca 
şi d-ta și cer și eu iertare; dacă îi aşa pentru scrisoarea mea. Dar mai bine 
să lăsăm dracului scuzări, doar nu ne va despărți cu toate nebuniile noastre 
nici dracul. 

Înainte de a primi scrisoarea d- tale am vorbit iar cu Haret!, tot în 
fugă (l- -am prins în culoarele Camerei) : mi-a spus că rămîi la catedra d-tale ?, 
si că, în orice caz, ai să ai aceeași leafă (nominal 224), chiar dacă ţi se var 
tăia citeva cre. 


Al d-tale, C. Stere 
sc. f. pl. 


1 Spiru Haret, 1 
2 Catedra de istoria literaturii române moderne și de estetică literară a Universităţii 
din Iaşi, al cărui titular devine G. Ibrăileanu la 1 iulie 1912. 

31 dec. 1892, Sineșt 
ÎNTR-O ÎNCHISOARE 


Mîhnit, întristat şi cu inima frântă 

La fereastra îngrădită cu fier 

Şezînd plin de gînduri lugubre el cîntă 
Spre sudul uitîndu-se-n cer : 


„Morminte strămoșilor mei, pe părinți 
I-am lăsat eu în patria mea ; 

O gingaşă fată, regina dorinţii 

A milei, remase calea. 


Scînteie sei ochii ca azur din cerc 
Diamanţii pe pieptul ei ard 

Şi-n curte de aur pe dinsa o fere 
De pietre prețioase un gard. 


Şi numele e1 fără şiretenie 

Bucuros voi spune curînd 

Se cheamă ea : draga mea Românie! 
O, ţara mea, ţie eu cînt. 


Cu lacrime, gemet dureri fierbinte 
Ca maicei iubite suspin 

Aud eu României sfinte cuvinte 
Ce rar pîn la mine ei vin...“ 


Constantin Stere 

O A. STEUERMAN 


1 


10 martie 906! 
lubite Ibrăilene, 

Deşi nu te ocupi de partea administrativă a Vieții intervino a se trimite 
revista pe adresa Heinrich Rosenbaum, Tg. Neamţ, un abonat sigur, de care 
răspund. 

Nu mă îndoiesc că ați găsit o primire simpatică, Kleoarece v-aţi prezentat 
în condiţii excelente și cu sacrificii grele, dacă e să judec după cunoștințele 
mele întru ale publicistice. Fără 1200—1400 abonați platnici e imposibil să 
o scoateţi la capăt. Întreprinderea e grea, serioasă şi plină de răspundere. 

Deși nechemat — nu am decît calitatea unui abonat — îmi permit cu 
această ocazie să-mi exprim mirarea asupra tonului unora din articolele re- 
vistei, începînd cu „autori şi curente“. Cred că ai scris unele lucruri pe care 
nu le crezi, oricât de relativ şi de trecător ar fi cuprinsul noțiunei de „cre- 
dință“ 2. În câte n-am crezut și nu vom mai crede încă ! Cum ai putut ajunge 
la fraza cea, cu Shakespeare-Racine, conchizînd că omenirea ar fi fost în pier- 
dere ? Articolul întreg e un paradox, căci dacă l-ai erija în teorie la ce ai 
reduce toată literatura, tu iubitor şi cunoscător de frumos? Nu admirai oare 
nu de mult încă pe Jean Cahor? După teoria în chestie, din tot... „Sully 
Proudhomme“ ar rămânea... sonetele războiului din '70? Să mai vorbim de 
nişte pitici ca Théophile Gauthier sau Lenau ? Cu ceva mai mult poporanism 
„căptușit“ cu naționalism n-o să ajungă Eminescu la valoarea lui Mureșanu ? 
Aş fi curios să te văd scriind despre Alexandri, nu ca istoric, ci ca „critic“ 
literar poporanist. Un teren colosal de fecund, abstracție făcînd de poezia 
propriu-zisă... Îmi amintesc cu ce tărie credeai pe vremea Evenimentului lit. 
în „psihologia ide clasă“, cu ce entuziasm, dus pînă la abnegare şi sacrificii, 
luptai pe vremea Lumei nuoi. De aceea aştept liniştit... să mai treacă vreme. 
năvTa pet 

Cel puțin Stere e poet. A fost şi este. Imnul critic? din Viața r. e o 
nouă dovadă că în materie literară el vibrează, nu analizează. Asta îl face 
mai simpatic decît poate fi vrodată un critic literar propriu-zis. În acest 
moment Îmi mai aduc aminte că și eu odinioară — și parvis licet componere 
magnis — am scris după rețeta poporanistă, de actualitate pe atunci (n-o să 
mai fie cred !) o piesă în versuri jucată la Sidoli, la marele nostru bal al socie- 
tății „Datoria“. Eram cu toții tineri pe atunci și credeam. Dar azi ? Ţi-am cetit 
cu mult mai multă plăcere studiul decît articolul 4. Cu toate aceste, pre cît 

pricep pentru acest din urmă și nu pentru cel dintăi ai plecat de la Curen- 
tul nou. 


A propos: nu crezi că „argaţii lui Fischer“ sună cam trivial într-o 
atare frumoasă publicațiune ?. Ca să revin la revistă, se prezintă în adevăr 
complectă, şi destul de bogată. Nuvela lui Vlahuţă nu e de loc la înălțimea 
semnăturii 5. E aproape copilăroasă, ca concepție. Păcat de stil şi plasticitate. 
Se-ntimplă Ía scriitori mari improvizații slabe. 


Sadoveanu, — o poemă în proză ; totuşi bucata e drăguță, fără să ştii 
de ce. E necontestat un elegant și fecunid talent, malgré Floare ofilită 6. Ca 
proză nuvelistică prefer totuşi pe Gh. Silvan: nu vorbesc de ultima lucrare 
Pentru neatirnare. Uvsitul 7 e incoherent. Subiectul părea deja la Coşbuc o 
imitație exotică. De ce nu atrageţi pe O. Carp? A propos: numai de nu v-ar 
da d. Gane fragmente din Infernul. E o traducere infernală, o absolută lipsă 
de conștiință şi tecnică poetică, „Bătrîneţea ! 


Încheind — căci scriu foarte tîrziu seara —, îți cer scuze că mi-am per- 
mis, pentru un Singur abonament (cu al meu fac două), să-ţi adresez obser- 
vaţii. O să mă ierți în virtutatea vechei prietenii şi a stimei ce-ţi păstrez. Dar 
mi-e groază de rețetă — poate pentru că eu nu mai scriu astăzi decit... 
reţete. Asta nu Însemnează că nu am și eu — ca tot omul ce se respectă — în 
cartoanele mele, schiţe şi versuri. Ştiu eu însă dacă intră în cerințele „școalei“ ? 
Voi v-aţi schimbat mult, evoluînd spre un naționalism sincer, desigur, dar 
fatalmente limitat ca orizont şi criteriu. E procesul timpului, împrejurărilor şi 
condiţiilor ipe care nu aici e locul să le 'scontez. Eu şi mulți ca mine am evoluat 
de asemenea, sub imperiul altor împrejurări şi ca reacțiune la anumite condiții 
sociale. De aceea distanţa s-a mărit repede graţie celor Idouă mişcări în senz 
opus. Sufletele nu se mai pot înțelege şi uni pe firul ideilor şi teoriilor sau 
— dacă vrei —a credințelor. Plavforma cea largă, unide odinioară ne întîlneam 
şi ne entuziasmam cu toții, nu mai este. Am rămas noi cu naționalismul nostru, 
voi cu al vostru, care e, iartă-mi îndărătnicia, la raison du plus fort... 

Primeşte, iubite Ibrăilene, o cordială și devotată strîngere de mînă. 


Dr. A. Stenerman 


Avram Steuerman-Rodion s-a născut în 1872. Este doctor în medicină în 1898 dar 
se face cunoscut ca publicist și scriitor. Debutează cu poeme în proză. A colaborat la pe- 
riodicele Evenimentul literar, Drapelul, Răsăritul, Opinia. La ultimul cotidian a deținut ca 
redactor, rubricile „Oameni şi lucruri“, „Struna zilei“ şi „Mici polemici“, semnînd cu inițialele 
numelui ori cu pseudonimele A. Trestianu, Tristis şi Leandru. Reîntors din război (1916— 
1918) unde a funcţionat ca medic de regiment, se sinucide cu morfină la 19 septembrie 
1918. A publicat volumele: Sărăcie (versuri), 1897, O toamnă la Paris (proză şi versuri), 
1897, De recitat (versuri), 1897, Lirice (versuri), 1898, Ele (gazetărie), 1901, Cilibi Moise 
pe scenă (studiu critic), 1905, H. Heine şi Ed. Grenier, 1910, Spinii (versuri), 1915, Frontul 
roșu (sonete postume), 1920, Cartea băiatului meu (autobiografie), 1924, precum și unele 
antologii, eseuri, traduceri. A fost prieten cu Ibrăileanu şi coleg de redacție cu criticul 
la Evenimentul literar şi la Lumea nouă. Au militar împreună în cadrul mișcării socialiste, 

1 Conţinutul scrisorii confirmă apariţia revistei la începutul lunii martie (încă îna- 
inte de 10 martie, data scrisorii), dacă nu chiar la sfîrşitul lunii februarie și nu la finele lu- 
nii martie, cum se pare că afirmă unii Cercetători. 

2 Observațiile cu privire la teoretizările poporaniste nu sînt lipsite de temei și ele 
nu. vor fi rămas fără ecou în conştiinţa lui Ibrăileanu, și, implicit, în evoluția ulterioară a 
opiniilor sale estetice, în „liberalismul“ cu care erau judecate operele literare din punct de 
vedere al ideologiei lor, acordindu-se credit mai cu seamă valorii lor estetice. 

3 Se referă probabil la studiul asupra poeziei lui Goga, publicat de Stere sub pseudo- 
nimul C. Şărcăleanu, intitulat Cintarea pătimirii noastre şi apărut în Viaţa roânească I (1996), 
nr. 1 (matrie), p. 50—77. 

4 În primul număr din martie 1906, la care se referă Steuerman, apare sub semnă- 
tura criticului : 

— G. Ibrăileanu, De la M, Kogălniceanu la d. Maiorescu, Spiritul critic în cultura 
românească, p. 101—117 şi 

— G. I., Cronica literară (Scriitori și curente), p. 135—139. 

5 Referinţa e la Al. Vlahuţă, Datorii vechi, apărut în Viaţa românească I (1906), nr. 1 
(martie), p. 15—20. 

€ Sub semnătura lui M. Sadoveanu apare povestirea Puştiul, în Viața românească, I 
(1906), nr. 1 (martie), p. 78—100. 

7 Aluzie la A. Stavri, Ursitul, apărut în Viața românească I (1906), nr. 1 (martie), 
p. 46—49. 

Iaşi, 12 mai 907 

Dragă Ibrăilene, 

Ca o urmare la convorbirea noastră de azi-dimīneațà — afacerea Bujor- 
Sterea — îți trimit ca titlu de curiozitate un document. E un articol care n-a 
apărut în Opinia de azi și care îşi are istoricul său : despre care nu- ți pot scrie 
decît atît : fusese scris mult mai violent de cum îl vezi aici ; în fine, deși cen- 
zurat, a fost scos în ultimul moment și înlocuit. Nu-ţi pot da numele autorului, 
nici nu-mi vei pretinde aceasta. Te poate interesa numai pentru a-ți da mai 
bine seama că scrisoarea lui Bujor a fost o lovitură care a impresionat și o 
chestiune care poate nu e încă închisă. În genere vorbind, atmosfera Opiniei, 
cea politică și cea intelectuală vă sunt favorabile, iar eu personal, vezi sunt 
franc — mă lupt între vechea simpatie pentru mediul vostru şi între teama 
ce-mi inspiră politica voastră... 

Amicul meu care a scris articolașul și-a atins indirect și în parte scopul : 
acei contra cărora se îndreaptă — îl pot ceti. Cunosc prea bine corectitudinea 
d-tale care să-ți mai recomand discreția cu privire la cele 'de mai sus, deși, 
în fond, lucrul nu are vro deosebită umportanţă, și postul meu... gratuit la 
Opinia nu e în primejdie prin aceasta. Profit de această ocaziune şi te rog 
din nou să-mi trimiți volumul francez Les Juifs en Roumanie de Edmond 
Sincerns. 

Cu veche prietenie, D. A. Stenerman 


P.S. Cred că ai primit articolul din Patria lui Virgil Arion. Ți l-am 
trimis tot azi, după amiazi. 

3 
2 iunie 908 

Iubite d-le Ibrăileanu, 

În Liberalul se înregistrează, ba chiar se „exploatează“ de vro 5 zile 
un pasagiu dintr-un articolaș al meu din Opinia — în contrazicere cu alte 
articole publicate chiar în acelaşi număr al ziarului. Îţi poţi închipui lesne 
că sistemul de a se „exploata“ acea contrazicere pe de o parte şi pe de altă 
parte de a cita necontenit pasagiul (favorabil cursurilor, va sfirși prin a ne crea 
amândurora neplăceri. Mie [probabil mi-e] că nu voi mai putea reveni, lucru 
ce cred să-l fac cu osebiră iplăcere cu ocazia începerii cursului de literatură 
d-tale — prin aceea că ziarul, iritat, va publica alte însemnări pe aceeaşi 
temă. Apoi știi că nu e plăcut unui redactor literar al unui ziar (fie și gratuit, 
ca mine) să deie loc la conflicte şi contraziceri de păreri cu „politica“ gazetei. 

Am dară o rugăminte : fă să înceteze la Ziberalul citaţiile respective care 
nu sînt oportune în condițiunile arătate mai sus. Cartelul a existat doară, în- 
trucît eu am aflat cu simpatie ştirea că d-ta şi Botez veți ţinea zisele cursuri, 
dar nu e momentul de a se crede (fie și numai la Opina chiar) că a fost vreo 
intențiune care a dictat puţinele şi inofensivele mele reflecții pe cari zilnic le 
uzitează Ziberalul. Cu cordiale salutări şi felicitări. 


Dr. A. Steuerman 


4 
laşi 4 dec. 908 


Iubite d-le Ibrăileanu, 

Îți mulțumesc pentru gentilețea ce ai avut de a-ți aduce aminte de mine 
trimiținidu-mi un volum. L-am anunțat azi într-o notiță mai lungă a Opiniei, 
dar, din cauza Bărbuleştilor, nu mă pot ocupa mai pe larg de el, voi face-o 
însă prin Adevărul în una din apropiatele mele scrisori. Profit de această 
ocaziune ca să-mi exprim o... plingere de ordin personal, deşi nu d-ta eşti în 
cauză. Părintele unui student în drept, un membru important al grupării de 
la Opinia, a povestit ieri în cercul gazetei că d. Stere a sermonat* pe stu- 
denții solidarişti pentru cunoscutul atac nocturn ce au încercat asupra mea. Cu 
această ocaziune ar fi zis — la curs! — că studenţii au intrat în locuinţa 
„unui biet ziarist obscur“. 

Nu am controlul vorbelor rostite, dar ele fiind astfel relatate au impre- 
sionat în sens foarte defavorabil reputățiunii mele, ştiindu-se în cercurile poli- 
tice şi în special în cel al Opiniei că am fost în relațiuni publicistice cu d. Stere 
care mă cunoaşte chiar din momentul venirii d-sale în ţeară. Nu am pre- 
tențiuni nici prezumţiuni exagerate: dar dacă n-am avut nici norocul, nici 
puterea de a mă ridica — precum au avut alții mijloacele şi „geniul“ —, nu 


* franțuzism = mustrat, dojenit. 

merit ofensa de a fi numit „gazetar obscur“, după ce măcar cu oarecare 
popularitate m-am ales din cei aproape 20 de ani de publicistică. 

Eu am putut dispărea din anumite cercuri literare, dar sper să mai dau 
încă dovezi că nu sînt nici istovit, nici obscur, nici aşa de vrednic de dis- 
prețuit. N-am încetat nici un moment de a avea — în ţeară și în străinătate — 
un însemnat număr de cititori și, de bine de rău, am știut întreținea oare- 
care atențiune asupra producțiunilor mele ziaristice. l 

Apelez dar la bunătatea d-tale ca să mă informezi dacă în adevăr 
dl Stere are această rea idee despre mine și dacă astfel m-a caracterizat în 
prelegerea d-sale, cu digresiuni, de altfel, bine intenționate. 

Firește, eu nu am mijloace de a cere socoteală ; voi găsi însă calea de 
a-mi lua revanşa, o cale tot aşa de solemnă poate ca şi o tribună universitară. 

Am Încredere că vei fi şi de astă dată îndatoritor procurîndu-mi lămu- 
rirea de care te-am rugat şi scuzînd, înainte de toate, tonul cam iritat al celor 
de mai sus. Nu mai sînt poet, dar aparțin încă acelui: irritabile genus 
[indescifrabil]. 

Comptează pe devotamentul meu în schimbul serviciului ce ţi-am cerut 
şi primeşte o amicală strîngere de mână de la îndatoratul 


Dr. A. Steuerman 


5 


13/111/914 


Iubite d-le Ibrăileanu, 

Mă ierţi, desigur, că nu te-am ţinut în Curent. Ex nihilo nihil. N-am 
primit niciun semn, ceea ce se cheamă in hoc signo victus eris. 

Nu ştiu dacă nu mă înşel socotind că am datoria de a te pune în curent. 

Bineînţeles că eu am expediat scrisoarea la Senat, dar cum nu era... 
recomandată, nu putea aştepta un efect. 

Iartă-mă că-ţi scriu aşa de... deschis, fără frică de a mă compromite. 


Cu cele mai cordiale salutări, Rodion 


6 
[Ștampila poștei: 3 oct. 916.] 


E O dată cu cele mai cordiale salutări de pe cîmpul de operaţiuni, rog 
două rînduri (direct ori prin familia mea) despre soarta lui G. Topîrceanu. 


Mi-a scris, înainte ide plecarea mea, din Turtucaia, un cuvînt mai mult, 
š i A dap 
ca să doresc a avea informațiuni. 


În speranța revederi, Dr. A. Stenerman 


[c. p. militară expediată de Subloc. dr. A. Steuerman, medicul regim. 27 artilerie, di- 
vizia XIV mixtă Armata de nord]. 

Iubite d-le Ibrăileanu, 


Trimit umbrela pe care ai fost aşa de amabil să mi-o dai și care m-a 
adăpostit minunat pînă la o staţie de trăsuri. 

Mulţumindu-ţi, rog a nu uita să-i scrii lui Botez. 

Pînă aseară nu știam că șeful fusese pus în cunoştinţă că voi fi înlo- 
cuit. Mă consolam cu ideea că d. Stere n-ar fi dat consimţământul. Dar dacă 
l-a dat, n-ar avea oare o datorie morală să-mi acorde o recompensă, dacă nu 
o „restitutio in integrum“ ? Postul ce mi s-a luat era de 400 franci. Acel pe 
care-l cer acum e cam de 200. 

Dar închei mulţumindu-ți prieteneşte. 


Rodion 


26 — Scrisori către G, Ibrăileanu — c. 1460 


O AL. O. TEODOREANU 


[19322] 
lubite domnule Ibrăileanu, 


„IL ne faut pas juger les hommes sur leurs actes, qui dépendent des 
circonstances, mais, à exemple de Dieu, notre père à tous, sur leurs pensées 
secretes et profondes intentions.“ * 

Privit la lumina acestei înțelepte maxime t, pe care jovialul abate Je- 
rôme Coignand? o spunea devotatului său discipol Jacques Tournebroche, 
faptul că socoteala de la Iaşi nu s-a potrivit cu cea de la Roman, dacă nu 
se justifică, se explică întrucâtva. 

I s-a imputat lui France (pentru că am vorbit de el), că e prea subiec- 
tiv, că e prezent în fiecare personaj şi că, în definitiv, n-a făcut decît să se 
transpună în literatură. Bineînţeles că aş primi bucuros aceste acuzaţiuni, dacă 
mi s-ar da în acelaşi timp și posibilitatea să le merit, în (felul autorului citat, 
ca să le pot privi de pe piedestalul impunător al operelor lui fără pereche. 
Soarta mi-a hărăzit însă, în proporții meschine, să joc un rol invers, realizind 
un caz de ridicolă autoplagiere, prin reproducerea în viaţă, unui pasaj de nu- 
velă, de mine scrisă : cu toată jena de a mă cita, trebuie să mărturisesc că am 
făcut la Roman, exact ceea ce a făcut la Iaşi logofătul Toader Zipa şi iubitul 
său fiu Costake în Pur sîngele 'Căpitanului 3. E destul să spun că din moșie în 
moșie am ajuns la Panciu (loc primejdios), unde amicul meu are mătuși și 
veri, tot din cei cu vii alese şi gospodării întemeiate. Dacă ţi-aş descrie peri- 
peţiile acestei extravagante călătorii de-a lungul văii Siretului, desigur că n-aş 
mai avea nevoie de altă explicaţie, dar știu că pe mata altceva te interesează, 
de aceea trec direct la subiect (dacă n-ar cînta un patefon în odaia vecină, aș 
fi scris de-a dreptul în loc de direct, fiindcă direct şi subiect rimează şi după 
cît îmi aduc aminte că ne spunea d-l Mihai Carp 4, acest detaliu stilistic e o 
greșeală pentru proză, fie şi epistolară). 


* „Oamenii nu trebuie judecaţi prin faptele lor, care depind de circumstanțe, ci după 
exemplul Domnului, tatăl nostru al tuturora, prin gîndurile lor secrete și profundele lor 
intenţii“, 

Tauber cîntă în amurg, 
Bob învârte manivela, 
Eu, improvizat chirurg, 
Fac incizii în Adela. 


Drept vorbind, n-aş putea preciza cîte zile anume a durat această pere- 
grinare bahică, într-un vehicul care nu poate fi clasat decît în preistoria auto- 
mobilului, având drept chauffeur [sic] pe Coco Vîrnav (fratele lui Bob) şi 
ajutor pe nevrednicul semnatar al acestor rînduri. Ştiu bine numai că ieri 
am debarcat la Bob, la Sotroceşti, unde lăsasem textul. Şi spre rușinea mea, 
trebuie să mărturisesc, că numai după indignarea lu: mi-am putut da bine 
seama cam ce temperatură trebuie să atingă a matale. Dar e iarăși drept că 
una e să pleci pentru o săptămână şi să stai zece zile şi alta e să pleci pe 
două zile şi să, stai cît am stat eu. Sentimentul meu e că n-am întârziat decît 
o zi, pentru că în fiecare dimineaţă î îmi spuneam : mini vom fi la Sofroceşti. 
Asta Îmi permitea să beau liniștit și să adorm cu, conştiinţa îmipăcată. 

Am făcut această digresiune inutilă pentru că Îmi vine greu să intru În 
subiect. Sfînt foarte conştient de primejdiile acestei inversiuni de roluri, căci 
eu în definitiv trebuie „să-l fac pe d-l Ibrăileanu“, față de d-l Ibrăileanu 
autor. Această comicărie, care acum devine serioasă, îmi dă impresia că mă 
aflu la un examen, în fața unui examinator mucalit. De aceea mă uit la 
fiţuicale pe care mi-am făcut micile însemnări cu neîncredere. Oricum, prefer 
să spun prostii, decât minciuni. De aceea, 


Pe onoarea şi conștiința mea, 
Jur 

Că voi spune adevărul: 

Şi nimic alta decît adevărul ! 

Aşa să-mi ajute Dumnezeu ! 


Dar, există adevăr ? Există Dumnezeu? Şi dacă Dumnezeu există, se 
amestecă el în găsirea Adevărului (fără calambur) literar ? În fine, romanul 5 
l-am recitit cu același interes, dar cu mai migăloasă atenție. Am fost mai ales 
atent la stil şi în special la Jranţuzisme. După ce-am terminat lectura (ieri 
seara), l-am rugat pe Bob să mi-l citească în veliglas. I-a plăcut şi lui foarte 
mult si s-a oprit la aceleași cuvinte pe care le însemnasem și eu. Drept să-ţi 
spun că asta nu mi-a plăcut. Aş fi preferat ca aceste impresii să rămână per- 
sonale, dar cred că ele nu vor scăpa nici unui cititor. În lipsa mea, o cum- 
natà a lui Bob, care ţi-a fost matale elevă, din incorigibilă curiozitate feme- 
iască, a comis inidiscreția de a citi romanul pe furiș, fără autorizaţia mea. 
Mi-a mămturisit păcatul de cum am sosit, adăugind că i-a plăcut atît de 
mult încât îl va reciti cu mare plăcere, cînd va fi imprimat. A făcut însă 
aceleaşi reflexii referitoare la franțuzisme. E o cititoare inteligentă şi cu gust. 
Eu protestam : 

— E un ĵurnal scris de un medic. 

Totuşi ! 

Pentru că am jurat să spun adevărul, n-am omis din scrisoarea de față 
aceste două opinii străine, care mi-au servit ide control. Încurajat şi de ele, 
am revenit la pasajele incriminate și mi-am format convingerea că îndrap- 

tarea lor ar face dintr-o carte bună, o carte frumoasă. Ele îmi apar ca nişte 
pistrui pe un profil elin. De altfel alătur o listă de franțuzisme, cu indicaţia 
paginii ê. 

Faptul că interesul lecturii se menţine, fără să se dezmintă, înlătură orice 
obiecție asupra compoziției romanului. Stilul de asemeni (cu excepția franţu- 
zismelor) e potrivit subiectului, e pe măsură 7. Ajungând, pe când îmi citea, 
la un pasaj descriptiv, referitor la nunţi, Bob a exclamat: — „E mai frumos 
ca în Hogaș !“ (Propriile[ -i] cuvinte.) 

Și ce-i drept, că frumuseți de stil sînt nenumărate. De aceea (insist !), 
cînd se găsesc în roman atîtea pasaje redate în cuvinte autochtone sic (priso- 
selnic de ex.), cînd autorul scrie surtuc şi nu sacou, pare curios de pildă 
(p. 22) să întâlneşti cuvîntul ancorînd, pus între ghilimele și cuvîntul aborda- 
bil în libertate, imediat după. În rezumat, expulzarea cuvintelor fără paşa- 
port şi trimiterea la urma lor e absolut necesară. Căci, ar fi păcat (era să zic 
„impardonabil“) ca pagini atît de admirabile, ca ca de exemplu acele refe- 
ritoare la dezvoltarea copilului (se purta cu mine exact ca doamna M., p. 18; 
pasaj adorabil și just), la muzică, la literatura română etc., etc. să fie întune- 
cate de-un stol de muște inoportune. Dacă ar fi să înşir pasajele frumoase, ar 
trebui să fac popas la fiecare pagină, dar iar mă-ntorc şi zic că la fiecare ar 
trebui să stăruim puțin și cu plivitul. l 

În rezumat: Ce mi-a plăcut mai mult? Toate descrierile de natură, 
toate observațiile și cugetările (inteligența e un avocat nu un consilier), amin- 
vile despre mamă ‘de-o duioșie și suavitate neântilnită încă, dar filtrate și 
prin sagacitatea analistă și lucidă, inerentă pisichologiei [sic] autorului jurna- 
lului (acum o simt ca o fiică — trouvaille), imagini și comparații (muntele 
amical și ilar, sufocări grațioase de pasăre care bea etc., etc.), subtilitatea de- 
taliilor psichologice [sic], de-o autenticitate axiomatică (interpretarea acră a 
lui Diogene — autor preferat — provocată de aşteptarea A'delei, capitolul 
lapidar şi magistral încheiat : diseară Adela e aici). 

Mi-a plăcut apoi ceea ce s-ar fi putut spune şi nu s-a spus, începfnd 
cu mariajul Adelei, discuție asupra căreia un scriitor prost ar fi stăruit desi- 
gur cu perseverenţă. 

Ceea ce mi-a plăcut mai puţin ? — Dialogurile. Ceea ce nu mi-a plăcut 
de loc ? — Franţuzismele. 

Pentru amănunte alătur notele. Cred că ținînd seama chiar de toate, 
mai mult de două zile n-ar trebui pentru a încetățeni textul în buna litera- 
tură românească. Am convingerea că, purificat astfel, va face vilvă şi va 
însemna o dată. Așa însă, în multe locuri, e adevărat jargon. Cer toate scu- 
zele pentru acest calificativ brutal, dar mă refer la jurământ. Nu l-am pus 
pe hîrtie decît după multe ezitări și după o matură chibizuire. Dacă am chib- 
zuit prost, mata n-ai ce pierde și îmi wei fi înlesnit un drept de imiproprietă- 
rire în împărăţia cerurilor. Dar minciuni n-am scris. 

Cred că am spus tot. Dacă narațiunea suferă de oarecare incoerență, e 
din cauza patefonului (acum urlă Jos&phine Baeker). 

Cele mai respectuoase sărutări de mîni doamnelor Ibrăileanu. 

Cu toată afecțiunea şi devotamentul, al matale Păstorei 


[Al. O Teodoreanu? 

1 Această maximă aparţine lui Anatole France și este luată din cartea sa: La rôtisse- 
rie de la reine Pedauque. 

2 Jerâme Coignard şi Jacques Tournebroche, eroi ai cărţii lui Anatole France: La 
râtisserie de la reine Pedauque, una dintre cele mai reuşite opere ale sale. 

3 Pur Singzle Căpitanului, nuvelă de Al. O. Teodoreanu. 

4 Mihai Carp fusese, la Liceul Internat din Iaşi, profesor de română al lui Păstorel 
Teodoreanu. 

5 Romanul Adela al lui G. Ibrăileanu. 

€ Nu dispunem de acea listă și de notele lui Al. O. Teodoreanu referitoare la ro- 
manul Adela. 

7 Sublinierile aparțin lui Pästorel Teodoreanu. 


O IONEL TEODOREANU 


2 iulie 1927 


Iubite domnule Ibrăileanu, 

Lily + îţi scrie dintr-o odaie, eu din alta ; identice amândouă, cu unica 
fereastră deschisă pe albastru şi spumă, cu ziduri mănăstirești de var și mo- 
bile sumare, pe care hainele de vară şi halatele de baie au culori şi gesturi 
de vacanţă. N-ar fi oare la fel şi scrisorile celor două camere vecine ? 

Am scris până acum abia 9 pagini ?. Oribil ! Totuşi lucrez din greu, 
cu îndârjită, stăruinţă. Nu înot (vorbesc de scris, în mare înot și merge strună); 
îmi pare că despic un tunel cu Singura putere a braţelor, avînid în ochi pre- 
simţirea tragicului cer de toamnă, pe care mi-l ascunde încă opacitatea greu- 
lul relief de stâncă şi pământ. 

Din nici un punct de vedere, pînă acum, zeii n-au fost milostivi cu 
mine. Mi-au 'dat migrene (şi n-aveam piramidon), mi-au strâmbat „plomba 
unei măsele înidurerinidu-mi gingia (şi ioc dentist). Pe deasupra, aceiaşi zei mi 
l-au trimis pe Arghezi. Acest om şi trupește şi sufletește, la prima vedere e 
cârn, mops şi rotund ca un pumn închis. La a doua vedere, dirz, formidabil şi 
concentrat ca un pumn făcut de Rodin sub un cer. Pumnul şi cerul: atît. 
Iar mai tîrziu, îşi dai seama că acest formidabil gest de ameninţare şi răz- 
vrătire cuprinide în el fastul delicat pe care noaptea, cerul și luncile l-au 
îngropat în aripile marilor fluturi nocturni. Am pierdut (pentru scris) multe 
nopți și dupä- amieze în tovărăşia prețioasă a acestui om clădit din fosfores- 
cențe. Poate că-s în câştig. Voi vedea mai târziu. În tot cazul, nu voi sosi 
la Agapia cu mîna goală. Voi aduce în paginile Medelenilor născînzi toate 
stelele și amărăciunile acestei mări albastre, vinete şi albe, pe care soseşte 
vaporul primului capitol al romanului. 

Cu cele mai călduroase salutări, Ionel Teodoreanu 


P. S. Am aplaudat cu trufie de cenaclist fanatic articolul lui Ralea ?. 
Al dracului Mişu ! i 
P.P.S. Olguţa 4 nu mai face post-scriptum-uri. 


1 Ştefana Velisar-Teodoreanu. 
2 Ionel Teodoreanu lucra atunci la volumul al III-lea al romanului La Medeleni, vo- 
lum care a şi fost tipărit la finele anului 1927. Vol. I apăruse în 1925, iar vol. al II-lea 


în 1926. 

3 Articolul lui Mihai Ralea se intitulează Fenomenul românesc şi a apărut în Viaţa 
românească, XIX, 1927, nr. 6—7, iunie-iulie, p, 337—361. Articolul tratează problema spe- 
cificului naţional în literatura română din unghi de vedere sociologico-filozofic, 

4 Eroina romanului La Medeleni, 

Tekirghiol, 25 iulie 1927 


Iubite domnule Ibrăileanu, 


Nu mă simt dare în largul meu pe suprafața redusă a acestor hîrtiuțe 
alese de Lily pentru corespondență. Eu lucrez cu lopeţi: îţi voi scrie deci 
cu linguriţe ; hîrtia mă obligă. 

Îşi mulțumesc intens pentru excepţionala solicitudine arătată de mata 
pentru vilegiatura noastră la Agapia. Venim sigur. Am de altfel convingerea 
că munţii îmi vor da alră condensare decît marea pentru scris. Am lucrat și 
aici, dar anul acesta n-am avut suficient răgaz și liniște. Mai toate paginile 
le-am scris între două uşi deschise, cu un gramofon la ureche. Cu toate aces- 
tea am credința că lucrez în pămînt ceva mai gras decît cel în care literatura 
română îşi face plantațiile de scobitori. Am acelaşi cusur — belșugul — dar 
oamenii nu-i împrumut ca hainele pentru bal mascat, și pe-alocuri gestul vast 
agaţă şi câte-un luceafăr. 

Zielele acestea isprăvesc primul capitol; va avea vreo cincizeci-şaizeci 
de pagini de V. r. Voi lucra înainte în august, septembrie și chiar octombrie. 
Vreau ca volumul să apară anul acesta, dînd și celorlalte volume exacta lor 
perspectivă, Azi au plecat Arghezii. Mă despart cu părere de rău de acest 
om făcut din mult pămînt pentru văzduhul și cerul de deasupra. Fiinţa lui 
mi-a dat unele sugestii utile scrisului. Într-o măsură, unul din personajele 
acestui roman, va avea dirzul ţesut arghezian. Dar să las aceste note pe mar- 
ginea mea. Deja plecarea ne desprinde de mare. Ochiul a început să evoce 
Ceahlăul ca un presse-papier pe un manuscris încheiat. La Agapia îmi voi 
schimba programul de lucru. Mă scol dis-de-dimineaşă, lucrez pînă la dejun, 
somn, vizită la Vatican 1, iar lucru. 

Cu cele mai călduroase salutări, Ionel Teodoreanu 


1 Vizita la Vatican este de fapt la locuința lui Ibrăileanu, la m-tirea Agapia. Locuia 
pe atunci la maica Tecla Zăvoianu. 

[Finele lui septembrie 1927] 


Iubite domnule Ibrăileanu, 

Îşi expediez prin domnul Ștefănescu ! şi restul acestui enorm manuscris, 
a cărui transcriere e eroică, pur şi simplu, căci i-a luat lui Lily fracțiuni im- 
portante din cele mai frumoase zile ale Agaipiei. A venit toamna cu vara În 
braţe. Zile egal de luminoase, de dimineaţă pînă seara, cu hectare de surfs 
galben pe toți munţii şi aroma de brad care intră și-n casă, cum se întîmplă 
la Iaşi cu alte categorii de mirosuri cînd trec sacalele vidanjerilor. 

Cred că mai am o săptămînă de lucru intens. Sînt la ultimul capitol 
— lugubru — mai am epilogul: melancolic. Simt însă c-am început să po- 
ticnesc. Capul s-a cam Îngreuiat, mă cam doare spinarea, cum pe spălătorese 
le dor şalele şi mă cam uit cu jind la zilele care trec în alai persan. Mă gîn- 
desc c-un fior în spate la copiatul romanului. 

Am citit astăzi în Adevărul literar o nouă producție a domnului Zari- 
fopol 2. E vorba tot despre sentimentalism. Are dreptate și devine îngrozitor 
de antipatică dreptatea în gura hiperclorhidrică a acestui bărbat în meno- 
pauză. Satan e simpatic — situat în faţa raiului. Fi bine, domnul Zarifopol 
reuşeşte să-mi facă simpatică şi banalitatea şi dulcegăria și sentimentalismul 
fad, atunci mai ales cînd are dreptate atacîndu-le. Simi vibrind în mine 
porniri „2“ în faţa acestui om. Trebuie să-i fiu recunoscător. Îmi solicită 
agresivitatea. 

Dar mata, domnule Ibrăileanu ? Regreți desigur Agapia şi ai dreptate. 
A plecat și melancolia, o dată cu plecarea tuturor vilegiaturiștilor, căci acum 
Agapia e complet locuită, dar alfel decir în timpul verii. Ai deveni melan- 
colic numai dac-ar pleca şi maicile. Eu aș mai sta aici încă o lună măcar. 
Lumina pe care în fiecare dimineaţă soarele mi-o pune pe masa de lucru, 
mă îniduioşează. Zilnic e aceeași. Un fel de felie de cozonac cald pentru 
matinalul pahar cu lapte. Și aroma bradului ! Și cerul adus direct din Italia, 
cu nori mici care se joarcă de-a florile şi de-a luna în azur. 

Primește, te rog, călduroasele mele salutări dimpreună cu ale lui Lily. 

Ionel Teodoreanu 


1 Doctorul M. Ştefănescu-Galaţi, fost profesor la Facultatea de medicină din Iaşi, 
membru al „Asociaţiei literare şi științifice «Viaţa românească»“. 

2 Paul Zarifopol a publicat în Adevărul literar și artistic, VIII, 1927, nr. 335, 
25 sept, p. 1, col. 1—2, articolul Zirismul comun. La acest articol se referă, credem, Ionel 
Teodoreanu. 


4 
[Finele lunii sept. 1927] 


Iubite domnule Ibrăileanu, 

lată noua recoltă de manuscris. Ar fi fost mai îmbelgşugată dacă Cheile 
Bicazului nu s-ar fi interpus drăceşte. Le-am vizitat Într-o singură zi pe 
înidelete, traversndu-le dintr-un: capăt în celălalt, vizitind și Tunelul, după 
indicațiunile matale, și ospărind în vale vreme de cîteva ceasuri, cu diverse 
pastrame usturoiate și castraveți muraţi, în timp ce ochii urmăreau profilul 
unei colosale stânci „cu fruntea-n soare“. Aceste chei, care-ţi dau dureri de 
ceafă ca picturile lui Michelangelo din Capela Sixtină, sînt parcă geneza 
poveştilor cu balauri, cu stânci care se bat în cap etc... Cind mă gîndesc la 
ele, gîndurile lasă capul pe spate. După avizul meu, o fată sărutată pe gură, 
în clipa când are capul răsturnat pe spate, acolo, la Cheile Bicazului, ar avea 
cea mai fioros de lirică viziune a cerului. 

Te asigur că aceste chei merită ceva mai bun decît diivagaţiile mele, 
dar sînt încă obosit de această plimbare şi, după efortul de a-mi face numă- 


394 


rul necesar de pagini medeleniste, stilul mi-a devenit ca un galoş rămas de-acu 
doi ani. Simt totuşi că aceste chei au rămas gravate în mine ca o alee spre 
vulcani sufletești. E întipărită-n ele ca viziunea unei procesiuni de animale 
preistorice, cu urletul groazei devenit piatră urlată spre cer. 

Dar mirosul! Ce preparat vrăjitoresc! Piatră udă, ferige putrezite, 
mentă, răcoare de pivinițe. 

Să-l fi văzut pe Cezar Petrescu, cu burta pe stâncă, pupîndu-se-n bot 
cu un şipot! Și Lily, milimetrică sub kilometri de granit. Aveam și călăuză: 
tânărul Barbă, de șaptesprezece ani, fumind ţigară şi scuipînd printre dinți 
cu viteza, Bicazului. 

Ne-am întors la nouă seara, morți flămânzi, cu gâtul strimb, având 
un total dispreț pentru deluşoarele Agapiei, mai-mai să le consolăm: 

„Nu-i nimic, o să creşteți mari !... 

Culeg un amănunt pentru melancoliile matale de inspector al amintiri- 
lor. Domnișoara Giurgea îi spune azi lui Lily că a găsit nu știu pe unde 
un capăt de ţigară cu cartonul ars. L-a recunoscut şi evlavios l-a așezat pe 
o creangă de copac. 

Ce spui ? 

Lily te roagă s-o ierți că nu adaugă şi ea o vomă glumeaţă; de la 
9 seara în sus nu mai poate glumi, doarme ca pruncii. 

Cu cele mai călduroase salutări. 

Ionel Teodoreanu 


P. S. Voi îngriji ca manuscrisul să ajungă la vreme. 

Stimată doamnă Ibrăileanu, 
Iată biletul pentru mauneu. Lily şi cu mine vom veni să-i ţinem de 
urît lui domnul Ibrăileanu, așa că mata te poţi duce liniștită. 
Respecruoase 'sărutări de mînă 
Ionel Teodoreanu 


O LILY TEODOREANU 


Tekir. 27 august 1926 

Iubite domnule Ibrăileanu, 

Îţi scrie sub tirania soarelui, a vîntului și a mării; e merituos lucru. 
Să-ţi povestesc ceva: acum doi ani, tot la Tekir, Cezar Petrescu stringea cu 
patimă licurici într-un pahar pe care-l ținea cu mare grijă ferit în odaia lui 
şi-n fiecare seară se adunau roiuri de licuriri înaripaţi în jurul celor cu atâta 
grijă închişi în pahar. | 

Așa și la noi: Ionel trăiește ca un pustnic între patru pereţi, în plină 
lăcomie de lucru, şi eu asist la pelerinajul de fete frumoase în aflarea scriito- 
rului lor! Nu mai pot dovedi veghinid la ușa lui Ionel. Îți trimit o scrisoare 
primită azi ca să vezi cum trăiesc lîngă jarul aprins cu capul în cenuşă! 

Îmi pare rău că nu sîntem împreună, eu să critic scrisoarea și dum- 
neavoastră să mi-o lăudaţi. La anul venim și noi la Mănăstire! Aci vântul 
răstoarnă gîndurile oamenilor și duce spre mare sfiala — veșmînt prea uşor. 
Să mai zici că experienţele vieţii sînt salutare ! 

Sînt neagră foc și surid galben; două culori care mă prind de mi- 
nune la mare. 

Acum, că mi-am vărsat focul, își dau mîna cu prietenie și te rog să 
transmniţi d-nei Ibrăileanu şi finuței mele cele mai bune gînduri. 


Lily Teodoreanu 


P. S. Nu uita, te rog, în articolul elogios care-l scrii despre Ionel! să 
spui că: Dumnezeu, în marea lui bunătate și dreptate, a dat aşa multe da- 
ruri lui Ionel Teodoreanu ca să-l despăgubească de vitregia cu care l-a în- 
zestrat trupește (insinuează că e cam adus de spinare, cîrn, miop, chel, buzat 
şi fudul de o ureche). 

P.R.S. Te rog să nu publici scrisoarea lirică în Viaţa românească (asta 
din partea mea). Te rog să nu pierzi scrisoarea lirică că ţin să o păstrez (asta 
din partea lui Ionel). 


1 Într-adevăr G. Ibrăileanu a scris în Viaţa românească, XVIII, 1926, nr. 9, septem- 
brie, p. 354—365, o cronică Literară intitulată : La Medeleni. 

Tekirghiol, 2 iulie 1927 


Iubite domnule Ibrăileanu, 

Ne-am hotărît să mergem sigur la mănăstire, şi cum mata ești autorul 
moral al acestei decizīiuni şi cum ai avut imprudența să te oferi a ne înda- 
tora cade pe capul matale şi al d-nei Ibrăileanu sarcina de a ne închiria o 
casă cît mai sănătoasă pe versantul cel mai însorit al Agapiei. O casă mai 
mare : 3, 4, 5 odăi, după cum s-o găsi, de la 1 august la 15 septembrie, pină 
la suma de 15 mii lei. Lucru pentru care vă vom rămîne foarte recunoscători. 

Aici e frumos cum numai la mare poate fi frumos. Azi e luptă albastră 
între mare şi cer, e pace numai în zare. Cerul pare suflat cu sare, marea fierbe 
toate albastrurite laolaltă, țărmul e numai bale albe şi vîntul încinge gurile de 
sete. (Văd că fac mare risiwpă de „numai“.) Dar e frumos de nici o respiraţie 
nu-ți pare de ajuns de largă și adîncă pentru bucuria care te înnăbuşe. Din 
odăile noastre, sus-așezate, umbrite ide coperișul larg, cu ferestrele înaripate de 
vînt, se clatină hotarele lumii şi privim totul ca prin ochi de pescăruș. Dar 
soarele, vântul și marea e pentru noi acum Arghezi cu care ne-am Împriete- 
nit. Cum treci peste faţada lui de zarzavagiu (cum singur spune), după prima 
decepţie, cazi imediat în contrariul ei, te gînideşti la un fel ide Ştefan cel 
Mare, mic la stat, îndesat, deştept foc şi iute la mînie şi de-aici încolo devii 
cel mai enthuziast [sic] auditor. Stäm după-amiezile şi nopțile târziu, gură- 
cască, hrăniţi cu trecutul şi experienţele lui generos povestite cu cuvintele „cele 
mai potrivite“ și cele mai însuflețite. Stă în haine de băcan, cu glas și fra- 
zare de boier de altădată, cu rîs de copil, şi de la o vreme nu mai vedem 
decît ochii lui care ne joacă ca în flăcări şi nu mai ştim de ceas, ide foame, 
de sete ; fumăm ca turcii și tot mai vrem poveste şi iar poveste de se ard lu- 
mânările pînă la rădăcini şi ne :despărțim bezmetici în întuneric. Nevasta lui 
e cu râsul alb şi bun cu ochi verzi — credincioşi şi plini de sinceritate. Are şi 
doi copilaşi, mici răsaduri Anghezi, fi seamănă uimitor, joviali, mărunței, 
rotofei, par corci de cartofi și mere domnești, cu focul tatălui lor în ochi. 
I-am îndrăgit pe toți în bloc şi ne tinguim de plecarea lor apropiată. Dar 
parcă vreau să te vrăjesc cu Arghezi. 

Noi sîntem ca oale de lut arse la diferite grade ; pămîntii violacei, pă- 
mântii înflăcăraţi, pămâîntii galbeni etc. Ionel lucrează cu obraji şi ochi stră- 
lucitori ; îmi place mult începutul grav și poignant al Medelenilor IlI, dar el 
suferă încă de înldoielile şi frigurile punerii temeliei. 

Scrie-ne de dealurile Iaşului şi de minunile Agapiei. Te dorim şi ne 
bucurăm de perspectiva lungilor taifasuri şi plimbări la munte. 

Trimit sărutări afectuoase d-nei Ibrăileanu și finuţei mele!, iar matale 
gînd de prieten bun. 

Lily Teodoreanu 


P. S. Mi-a plăcut foarte mult articolul d-lui Ralea despre mata ?. 
1 Fiica lui G. Ibrăileanu. 


2 Articolul lui Mihai Ralea se intitula: G. /brăileanu. Cu prilejul ultimului său vo- 
lum şi apărea în Adevărul literar şi artistic, VIII, 1927, nr. 434, din 3 iulie, p. 1—2. 

Tekir[abiol], 25 iulie 1927 


Iubite domnule Ibrăileanu, 

Să știi că nu ne-am descurajat 'de loc, chiar (de o fi să ne jucăm de-a 
prinselea cu casele, venim sigur și stăm mult la Agapia. Vom fi la 2 august 
în lași şi dorim să fim la 8 august la Agapia ; între timp poate să tragem. o 
fugă Ionel și cu mine să vă vedem şi să vedem şi casele. Ideea d-nei Ibrăi- 
leanu cu cele două case alăturate nu e rea. Din atâta dor de stat la mănăstire 
nu se poate să nu iasă o casă. 

Sîntem toţi croiți ca din lemn sfânt, rîsul e singura culoare. Jonel lucrează 
vîrtos, Îți va aduce un capitol bogat și greu să încapă cititul într-o noapte 
cu stele la Agapia. Miine pleacă Arghezi cu neamul lui ; se călătoreşte cu el 
o bună parte din vara noastră. Acum cerul și marea sînt sînge şi lapte, În- 
colo pustiu, lacuri şi vânt. E greu să pleci de aici. Nicăieri nu-și rupe noap- 
tea sufletul ca aici. E larg, plesneşte cuvîntul „larg“, ar plesni și sufletul şi 
plesnesc toate adjectivele ; nimic mu poate reda respiraţia (fără de margini de 
aici, Cine m-a pus să apuc să spun ce nu plot spune? 

Ionică se zbuciumă cu scrisul ; mă roagă să-ți scriu că se gîndeşte cu 
mare şi respectuoasă afecțiune la mata și că se bucură că nu vine cu mina 
goală la Agapia. Mă bucur şi eu că și-l aduc numen şi mănos. 

Mulţumiri și săruitări d-nei Ibrăileanu care se truideşte pentru noi să ne 
găsească acoperiș. 

Matale prietenie bună 

Lily Teodoreanu 

11 august 1930! 


“Tată moscheea 2 în care, tembeli ce sîntem, de atîtea vineri n-am apucat 
încă să ascultăm slujba. Şi mici n-avem s-o mai ascultăm căci vinerea vii- 
toare sperăm să fim la Iași. :Curînid vom vorbi de Mangalia ca de mănăstiri 
și tot ce a lăsat în urmă. Am citit un Balzac voinic și proaspăt ca scos din 
cuptor : Cousine Bette. Teribilă 3 carte ! 

Papa se ocupă de un concurs de frumuseţe: „Frumoasa Mării Negre“, 
pe când alţii... Azi frige pămîntul ide cald ce e, noroc că nu-mi pasă. Am 
schimbat ide două oni pielea, sînt văosuită da o gheată de licean. 

Curtnd taifasuri lungi nocturne și vămuirea grădinii matale. Cu mare 
afecțiune. Sărutări Maricicăi. 
Lily Teodoreanu 


1 Scrisoare nedatată, Data poștei de sosire în Iași. 

2 Pe verso scrisorii este moscheea din Mangalia. De fapt scrisoarea este o carte 
poştală ilustrată care are ca adresă : „Domnului G. Ibrăileanu, str. Buzdugan 10, Iaşi.“ 

3 Sublinierea e a Ștefanei Velisar-Teodoreanu, 


O GEORGE TOFAN 


17 ianuarie 1906 

Dragă Ibrăileanu, 

Nu-s nici aşa, nici ipe dincolo ; sînt pur şi simplu leneș. Dacă vrei să 
mă vinideci, să nu te mai adresezi mie ; scrie nevestei. Azi am mîncat o pa- 
pară că, dacă te-ai fi făcut de o parte, ai fi aplaudat și tu. Am făgăduit ne- 
vestii să stau la noapte pînă la 4 dimineața să mă screm ; de-o ieși ceva, îți 
trimit poimâine, 'Chestiile şcolare își au revista lor şi n-au ce căuta în Re- 
vista contemporană !. Afară dacă nu s-ar pune dintr-un punct de vedere... ja- 
ponez. 

Tofan 


Mă cam tem de 'detaliile făgălduite ; parcă simt de pe acum un răspuns 
nemăgulitor din partea pungii mele ! 


1 Revista contemporană este desigur o eroare a lui Tofan G., fiindcă titlul acesta 
ne duce cu gîndul la 1873 la Bucureşti la revista antijunimistă unde scriau Anghel De- 
metriescu, Chiru Oeconomu, M. Zamfirescu şi alții. Ibrăileanu îi cerea însă colaborare pen- 
tru revista ce trebuia să apară în martie 1906: Viața românească. Oare încă nu se căzuse 
de acord asupra acestei denumiri şi Ibrăileanu sugera numele citat aici de George Tofan? 

24.1V.1906 


Mult stimate domnule, 

Scuzaşi răspunsul întârziat. Rog rezervaţi loc pentru un articol mai 
lung î, dacă nu e prea tîrziu deja pentru nr. 3. Scriu din incidentul reapa- 
ziției Gazetei Bucovinei? um articol despre ziaristica română idin Bucovina 
începînd cu prima foaie Bucovina? și atingind întructiva gi politica. | 

Pentru cazul cînd nu mai dispuneți de loc, rog să mă înștiințați ca să 
prepar un alt articol pentru cronică. 

Cu deosebită stimă, George Tofan 


Adresa: G. T. profesor suplinitor, Suceava, str. Burdujenilor. N-am 
nimica contra să numiţi rubrica rezervată mie cum aflați că e mai potrivit 4. 

1 Articolul este: Viaţa românească în Bucovina. — Ziaristica noastră, şi s-a pubb- 
cat în Viaţa românească, |, 1906, nr. 3, mai, p. 452—468. 

2 Gazeta Bucovinei apăruse prima oară între 14 mai 1891 şi 18 aprilie 1897. A 
reapărut la 15 aprilie 1906 și a continuat pînă la 14 octombrie 1906. 

3 Bucovina, gazetă, 4 octombrie 1848, 20 septembrie 1850, interzisă de cenzura 
austriacă, Š 
4 Rubrica s-a numit: Viața românească în Bucovina. 


3 
15.V1.1906 


Dragă domnule Ibrăileanu, 

Șirurile următoare sînt menite pentru d-ta şi pentru d. Stere; te rog 
deci ai bunăvoința şi a le comunica acuma, dacă e la Iaşi, dacă nu "nd va 
veni, Alăturat trimit articolul pelagrei 1. Rog scuză că nu l-am putut trimite 
conform promisiunii îndată ; ; mai multe afaceri particulare : o nuntă în fami- 
lie, o călătorie acasă la părinți nu mi-au idat răgazul necesar ca să-l stilizez 
căci materialul îl am de aveam deja adunat [sic]. 

Alătunar veți afla şi două mici notițe pentru revista-revistelor ; dacă 
vor fi potrivite şi va fi loc, publicați-le, dacă [nu], nu-i absolut nici © su- 
părare 2. 

Propunenile pe care mi le-a făcut d-l Stere relativ la articolele viitoare 
le accept în itotal ; tocmai ide asta am scris înainte ca să aflu părerea 'd-voas- 
tră și să mă plot acomoda astfel ca articolele mele să intre bine în cadrul ge- 
neral al revistei. Voi căuta deci dară ca înainte de plecarea mea la con- 
centrare de arme să scriu articolul despre teatrul român și societățile de cîn- 
tare din Bucovina 3. 

Ce priveşte scrierile lui Teliman 4, atunci cu durere nu pot servi cu 
inedite deocamdată ; mă voi interesa ori de nu se mai află pe undeva și even- 
tuale foiletoane succese le voi păstra, pentru revista d-voastră. Eu cugetam 
la acele foiletoane care au fost „deja tipărite în diferite foi, la care a colabo- 
rat, dar care n-au fost primite în volumul scos de mine. Însă am, mi se pare, 
un foileton care a fost la timpul său confiscat, cu titlul cu tot, deci e ne- 
cunoscut ; acesta ar putea fi eventual privit ca inedit. 

Relativ la recenziile despre care v-am scris apoi eu m-am gîndit deo- 
camdată la recenzia cărții care a apărut acuma în vederea expoziției, intitu- 
lată : Românii din Bucovina 5, despre care aș Voi să scriu spre a rectifica şi 
îndrepta unele. Deci dacă aţi primit-o la redacție o puteți anunţa şi eu voi 
trimite pentru unul din numerele viitoare o recenzie detaliată, cartea fiind 
cam voluminoasă. V-aş ruga, dacă e posibil, să-mi concedeţi ceva peste spa- 
țiul fixat. 

Salutări cordiale, George Tofan 


1 George Tofan va publica întradevăr în Viaţa românească, I, 1906, nr. 5, iulie, 
p. 287—294 un articol intitulat : Din Bucovina. Ospătării pentru pelagroși. 

2 În Viața românească, I, 1906, nr. 4, iunie, p. 181—182, la rubrica Revista re- 
vistelor sînt două notițe în care se recenzează Junimea literară (mai, Suceava) şi Transil- 
vania (Sibiu, ianuarie-februarie, martie-aprilie) care par a fi scrise de George Tofan. 

3 Articolul acesta a apărut în Viața. românească, I, 1906, nr. 9, noiembrie, p. 419—433, 
la rubrica : Viaţa românească în Bucovina cu titlul : Teatrul. 

4 Mihai Teliman. În Viaţa românească, I, 1906, nr. 3, mai, p. 512—513 G. Ibrăi- 
leanu făcea o recenzie la: Mihai Teliman, Foiletoane. Prefaţă de G. Tofan, Suceava, Şcoala 
română. Nimic în plus n-a mai apărut în V. y. despre acest autor bucovinean. 

5 În Viața românească, I, 1906, nr. 6, august, p. 501—507 a apărut într-adevăr o 
recenzie la cartea: Românii din Bucovina. Privire scurtă asupra dezvoltării lor pe terenul 
cultural şi economic de la încorporarea Bucovinei la monarhia austro-ungară 1775 pin la 
1906... Cartea este aspru criticată pentru datele false și falsificate ce cuprinde. Recenzia, 
din această cauză, este semnată Văleanu. 


4 
14.V1.1906 


Dragă domnule Ibrăileanu, 

Mii de scuze pentru întârzierile mele. Îndată ce depun condeiul mă sui 
în birjă şi plec la Cernăuți de unde mă îndrept la Stanislaus (Galiţia) unde 
am să petrec 4 săptămâni în concentrare pînă la 12 aug. stil] n[ou]. Vă tri- 
mit o dare de seamă despre cartea ce v-am vorbit în formă de articol t, Pu- 
blicaţi în nr. 5 articolul meu Klespre pelagră, iară în nr. 6 această dare de 
seamă 2, iară pentru septembrie voi griji desigur pentru un articol mai mare 3. 
Vă rog scuzaţi încheierea anului şcolar m-a nimicit. Scrieți 'despre combina- 
ţia amintită. Pînă ce nu veți primi o adresă sigură, scrieți-mi pe adresa veche. 
Salut 

George Tufan 


1 Este vorba de cartea Românii din Bucovina. Vezi nota 5 la scrisoarea a Ill-a. 
2 Vezi notele 1 și 5 la scrisoarea a III-a. 
2 În V. r., I, 1906, nr. 7, septembrie, G. Tofan nu are publicat nimic. 

18 iulie 1906 


Dragă domnule Ibrăileanu, 

Am fost concediat pentru anul acesta de la miliție și m-am întors ime- 
diat acasă. Plec vineri seară cu acceleratul dimpreună cu vreo 140 membrii 
ai „Reuniunii școlare române idin Bucovina“ la Bucureşti, ca să vizităm ex- 
poziţia. Aș dori ca să aflu amănuntele acelei combinații despre care mi-ai 
vorbit. Sînt foarte curios. Nu puteți fi zilele viitoare în Bucureşti ? Aşi avea 
ocazia să cunoaşteţi majoritatea stării învăţătoreşti de naționalitate română. 
Poate e d-l Stere prin laşi, rog comunicaţi-i şi d-sale lucrul acesta : poate se 
decide d-sa să ne viziteze în Bucureşti. Totodată te rog să-i comunici, cînd 
am vorbit sâmbăta trecută, când plecam la miliție cu dr. Aurel cav, de Onciul 
şi mi-a promis sigur că în timpul cel mai scurt va scrie un articol — un fel 
de paralelă la articolul meu despre ziaristică — despre evoluția a politicei 
române din Bucovina 1. Mi-a spus că ţine foarte mult să scrie ceva în revista 

d-voastră, care îi convine în toate privințele. M-a rugat să vă comunic feli- 
citările sale la numerele reușite de pînă acuma. 

Presupun că aţi primit darea mea de seamă ; aş fi voit să-i dau o ex- 
tindere mai mare avînd încă puţine lucruri ide amintit, dar mi-a fost impo- 
sibil. Sper că întorcindu-mă încă idestul de 'vumpuriu din Bucureşti s-o su- 
pun, idacă va fi încă timp, unei revizuiri generale ?. 

Deoarece cu călătoria la Bucureşti sînt combinate și oarecare cheltuieli, 
vă rog, dacă nu vă supăraţi, să-mi avizaţi suma ce mi se cuvine, dacă se 
poate încă atît de timpuriu, ca să o pot avea vineri înainte de plecare. 

Rugînd să mă scuzați că vă molestez în chestiunea aceasta, vă salut 
şi-mi exprim dorința că voi putea cunoaște dacă nu pe ambii redactori ai 
Vieţii rom. apoi cel puţin pe unul. 


Cu dragoste, George Tofan 


Pentru nr. 'de septembrie trimit articolul despre Teatrul român în Bu- 
ina 3 
Covina *. 


1 Aurel cavaler de Onciul va publica în Viaţa românească, l, 1906, nr. 7, septem- 
brie, p. 80—87 un articol intitulat: Evoluţia politică în Bucovina. 

2 Se referă la recenzia cărții: Românii din Bucovina. 

3 Vezi nota 3 la scrisoarea a III-a, 


6 
30.11.1906 


Dragă domnule Ibrăileanu, 

Am primit scrisoarea d-tale de la Mănăstirea Neamșu, dară nu mă aflam 
în Suceava. Eu m-am întors de la miliţie imediat în ziua a doua; am fost 
concediat pentru anul viitor și ţi-am comunicat aceasta într-o scrisoare adre- 
sată la Iași pe care însă, mi se pare, că nu ai primit-o. Pe urmă am plecat cu 
„Reuniunea şcolară română“ la Bucureşti, am vizitat Constanţa şi Sinaia şi 
m-am înapoiat ieri. 

În Bucureşti am văzut nr. 5 din V. 7. Noi în Bucovina nu l-am primit 
încă. Vă rog ču toată insistența ca să-mi Înapoiaţi recenzia asupra cărţii: 
Românii din Bucovina! pentru că fiind scrisă în grabă aș dori ca să o re- 
vizuiesc din nou şi peste două zile de la primire o aveţi înapoi, aşa că pu- 
blicarea nu va suferi nici o Întârziere. La reîntoarcere vă voi comunica pi 
iscălitura — un pseudonim. Aş voi să revin cu atît mai mult asupra recen- 
ziei, că în timpul absenței mele autorul istoricului tireraturii din Buc., dr, Cot- 
larciuc a răspuns criticilor ce i s-au adus prin Gaz. Buc. și Jun. lit. Vă rog 
deci idispuneţi retrimiterea articolului şi eu vi-l înapoiez după două zile re- 
vizuit, apoi pentru toamnă urmează articolul ? despre teatru. 

Eu petrec toată vacanţa, cu mici excepții, la Suceava. 

Cu dragoste, George Tofan 


1 Vezi nota 5 la scrisoarea a III-a. 
2 Vezi nota 3 la scrisoarea a III-a. 

7 


19.V111.1906 


Mult stimate domnule Ibrăileanu, 

Îmi vei ierta și de astă dată neglijența mea condamnabilă în întârzierea 
răspunsului ? Spre a scuza această neglijență voi să observ numai că sînt cam 
ocupat parte cu numărul dublu al revistei noastre !, care va apărea la 1 sept. 
n[ou] (coredactorul, d-l Iancu Nistor se află la Pola la concentrare) şi cu 
repararea și adaptarea unui edificiu, care în toamnă va fi deschis ca inter- 
nat de băieţi români ; și în urmă, credeam că răspunsul nu e tocmai presant. 

Recenzia pentru nr. 6 am trimis-o în 8 n. al 1. c. pe adresa d-lui Bo- 
tez. Acum pregătesc articolul promis despre Teatrul român în Bucovina ?, 
care însă, după cît pot judeca acuma, va trebui împărțit în două numere 
consecutive, căci mă folosesc de libertatea ce mi-a acordat-o d-l Stere scriin- 
du-mi că-l pot compune fără considerare la mărime. Orișicum îmi dau si- 
lința ca să mă mănginesc atingând numai chestiile principale. Articolul se va 
mișca cam în următoarele margini : 1. Voi să arăt ce-au făcut la noi în ţară 
trupele de teatru ce s-au părinidat [sic] din Regat, judecînd după reperto- 
riul tor, după răsunetul ce l-au aflat la publicul nostru. Pentru partea aceasta 
am din anii 60—70 un material destul de bogat şi interesant, mai tirziu e 
mai puţin interesant însă, spre completare, trebuie dusă la capăt cercetarea. 

2. Voi schița rolul ce l-au avut în chestiunea aceasta acele societăţi care 
au înscrise în statutele lor cultivarea artei dramatice. Aice voi insista mai 
amănunţit asupra activităţii soc. „Armonia“ care a împlinit tocmai în vara 
aceasta 25 de ani de existenţă şi care se va prezenta în luna lui septembrie 
(8—10 n.) la București, unde va da un concert. Mai este încă soc. „Ciprian 
Porumbescu“ idin Suceava, care în decursul celor 3—4 ani de cînd există a 
dat vreo cîteva reprezentații teatrale de o însemnătate deosebită fiindcă a rupt 
cu tradițiunea de a reprezenta numai piese ușurele în majoritate de Alecsandri, 
Stamati, Ciurea, sau localizări serbede. 

3. Voi grupa dupä oarecare puncte de vedere comune activitatea trupe- 
lor de diletanţi de la noi şi, în fine, voi insista asupra Însemnătății unei so- 
cietăși teatrale care însă să n-aibă ca scop crearea unui teatru român, ac- 
tori etc., ci regularea reprezentaţiilor teatrale, îngrijirea unui repertoriu bun, 
angajarea pentru citeva reprezentări a unor trupe bune din regat etc. Cam 
acesta e mersul articolului meu. 

Dacă crezi că aş putea să mai insist și asupra altor lucruri, te rog fă-mă 
atent. 

Cît pentru frumoasele laude, însă nemeritate, pe care ni le aduce Viaţa 
rom. atit mie, cât şi modestei reviste condusă de noi? vă mulțămesc călduros ; 
oi le privim ca o încurajare, ca un avans pentru viitor ce ni-l dați dv., frații 
noștri mai înaintați. E mult aceasta, căci lipsa de interes care domnește la 
noi şi cu care ne luptăm cu disperare de trei ani e în stare a descuraja şi pe 
cei mai voinicoşi. În astfel de împrejurări un cuvînt bun venit de la oameni 
care urmăresc aceeași țintă e o adevărată binefacere. Nu dorinţa de a fi lău- 
dați e ceea ce ne împinge în luptă şi ne face să persistăm cu încăpăținare, ci 
dorul de înidreptare şi e de dont ca în lupta aceasta să fim sprijiniți de topi 
cei ce cugetă și lucră ca noi. ID-voastră aveți meritul de a ne fi trimis cele 

dintii cuvinte de încurajare. Vă mulțumim. Regret foarte mult că nu s-a pu- 
tut realiza proiectul dv. de călătorie ; eu aș fi profitat cel mai mult și aș 
fi adus cu mine cele mai binefăcătoare impresii idintr-o societate atît de ilustră 
şi din regiuni atît de fermecătoare. 

Încă o deziluzie. De-abia astăzi cînd deschid scrisoarea văd că d-ta mă 
întrebi ori ide sînt acasă între 20—30 iulie și eu trătam cu credința că e 
vorba de august şi de aceea scrisesem la început că răspunsul nu mi s-a părut 
presant. Ce încurcală ! Nu se mai poate repara. Eu am fost toată vremea 
acasă. Nu se poate să veniți de-acuma, eu petrec tot timpul în Suceavă. Mi-ar 
face o deosebită plăcere să pot face cunoștință cu 'd-vostră. În tot cazul aș 
dori să mă înştiințaşi. Pînă cînd rămîneţi la Neamy ? 

Dacă d-l Stere e acolo, comunică-i că Aurel Onciul petrece în Briin ; 
după cum i-am telegrafiat e: General-direktor der Mahrischen Versicherungs- 
anstalt. El a plecat încolo după cum gi-am scris în 14 iulie n. și rămâne 
cinci săptămîni, deci se apropie timpul când pleacă, mi se pare, că va veni în 
Bucovina să şină adunăn poporale. Eu mă (pot interesa, ar fă poate aceasta 
o ocaziune bună de întîlnire. Doresc să-mi scuzaţi încurcătura și să-mi scrieți. 
Cu dragioste și salutări cordiale. 

George Tofan 


1 Revista era: JuAimea literară din Suceava. De fapt Junimea literară, editată de 
G. Tofan şi lancu Nistor a apărut în ianuarie 1904. A continuat să apară pînă în 1940. 
Avea apariţie lunară. 

2 Într-adevăr acest studiu al lui G. Tofan: Viaţa românească în Bucovina. Teatrul, 
a apărut în mai multe numere din Viaţa românească, I, 1906, nr. 9, noiembrie, p. 419—433 ; 
II, 1907, nr. 1, ianuarie, p. 110—123; nr. 4, aprilie, p. 114—120; nr. 6, iunie, p. 483. 

3 În Viața românească, l, 1906, nr. 5, iulie, p. 331—332, la rubrica „Revista re- 
vistelor“, cînd se recenzează Junimea literară (Suceava, iunie, 1906) i se aduc elogii lui 
G. Tofan şi celorlalți colaboratori ai revistei bucovinene. 

13.X.1906 


Dragă domnule Ibrăileanu, 

Nu ştiu dacă n-am fntÎrziat cu articolul meu pentru nr. 8; dacă mai 
este posibilitatea, rog a-l publica. Am făcut întrebuințarea cea mai largă de 
libertatea ce mi-a acordat-o d-l Stere în privința lungimii. Partea a doua care 
va consta din capitolele care vor trata despre activitatea „Armoniei“ şi a 
diletanţilor va fi mult mai scurtă. Ea va fi desigur gata pentru nr. 9. Iară 
pentru numărul zece am un articol despre şcolile primare din Bucovina 1. 

Și acuma te rog să mă ieri că am întârziat atîta cu răspunsul, dară 
întîmplări peste întîmplări s-au îngrămădit şi n-am avut posibilitatea fizică, 
nici liniştea sufletească spre a scrie. Excursiunea țăranilor, care mi-a dat mult 
de lucru, apoi transferarea mea la Cernăuţi m-au scos din mersul obişnuit și 
nici acum nu m-am restabilit cu votul, căci trăiesc pînă la 1 noiemb. cînd mă 
mut cu totul în două locuri, în Cernăuţi şi Suceava. Mi-a părut foarte rău 
că nu te-am putut vedea cînd cu trecerea mea prin Iaşi. 

Viaţa românească — ca să-ți răspund la o întrebare veche — se bucură 
la noi În țară pretutindeni ide cea mai mare considerație şi trece de cea mai 
bineînrocmită și mai excelentă revistă a românilor nu numai în prezent, ci 
peste tot. Aceasta nu e numai părerea mea, ci părerea generală. E foarte mult 
lăudată că s-a întocmit așa, că scriitorii vin la rînd unul după altul şi cîte 
are rubricile menite pentru celelalte ări ; aceste două puncte ridică și mai 
mult valoarea revistei și a 'păși pe drumul dintii adică a griji ca toți scriitorii 
însemnați de pe diferitele terenuri să vină pe rînd la cuvint înseamnă a-i asi- 
gura lățirea cea mai mare şi viitorul cel mai strălucit. Revista este foarte ci- 
zită. Nu pot şti câți abonaţi aveţi în Bucovina, dar pot face un calcul apro- 
ximativ că pe 10 abonaţi pică o sută de cititori şi dacă aceasta poate nu e 
tocmai Îmbucurător pentru administraţie, pentru scopul mai înalt : obținerea 
unei culturi unitare române e de mare valoare. 

Dară şi în privinţa aceasta cred că viitorul va aduce o îndreptare. La 
noi publicul trebuie crescut în direcţia aceasta. El e obişnuit a primi reviste 
și ziare fără să se intereseze de plată ; să fii bun bucuros că o primește. Eu 
am speranță în generaţia ce se ridică. Am făcut observaţii în liber. şcolii R. 
în Suceava. Cele 5 exemplare ce vin acolo se cumpără aproape de studenţi 
și anume studenți sărmani și le citesc întreg gimnaziul. Bine dacă românii cu 
dare de mînă din Suceavă ar fi pătrunşi ide același dor de a se lumina cît de 
bine ar fi! Dar au fost crescuţi în altă atmosferă şi greu se vor schimba. 

Rog spune-i lui I. Botez că am intervenit la Pradini, dar că nu m-am 
priceput mult cu el. El spune că în depozit are un singur ar. 4, ide aluminterea 
zice că capătă cîte 2 exemplare și pentru acestea are abonați. Cît despre înca- 
satul abonamentelor sau a exemplarelor duble spune că servitorul, pe care l-a 
trimis la d-nii respectivi, a venit fără rezultat. Dacă aș şti la cine sînt exem- 
plarele duble le-aș cere eu și le-aș trimite redacției. Deci te rog comunică-i 
acestea lui I. Botez. Spune-i mule complimente d-lui Stere şi dacă ai oca- 
ziunea multe sărutări de mînă mult stimatei doamne Stere. Mă port cu gîn- 
dul, dacă va fi posibil, să vin la dezvelirea statuiei lui Alecsandri la Iași. 

Rog a-mi comunica de ai primit manuscrisul și ori ide se va publica. 

Cu deosebite salutări, George Tofan 
Cernăuţi, Școala normală de învățători (Pedagogic). 


1 Tor despre Teatrul în Bucovina este vorba. George Tofan va publica în Viaţa 
românească, Il, 1907, nr. 9, septembrie, p. 385 un articol intitulat: Gimnaziul din Cimpu- 
lung, în nr. 10, octombrie, p. 92—94 un alt articol intitulat Școlile secundare, iar în nr. 11 
noiembrie, p. 276—282 articolul anunţat aici : Învăţămintul primar şi roadele lui. 


9 
17. 4.1906 

Dragă domnule Ibrăileanu, 

Despre articolul! meu trimis sîmbătă n-am nici o știre; nu ştiu se va 
publica în numărul acesta ori ba. M-ai îndatori mult dacă mi-ai spune ceva 
de soarta lui. Pentru cazul că se publică și nu e prea tîrziu trimit un mic 
supliment. Unul care tratează despre Pascali vine intercalat imediat după 

propoziţiunea unde e vorba de darul ce l-a primit. Al doilea pasaj referitor 
la Millo vine iarăşi după locul unde amintesc despre cadoul ce i l-au făcut 
românii la finele stagiunii. Cred că locurile aceste sînt interesante pentru a 
şti cum au judecat străinii jocul artiştilor noştri. 
Voind să aflu ceva despresarticolul meu 
Te salut cordial, George Tofan 


1 Articolul intitulat : Teatrul. 


10 
17.X1.1906 


Dragă domnule Ibrăileanu, 

Am primit scrisoarea d-tale și mă bucură că articolul meu t va fi pu- 
blicat în nr. 9 măcar în parte; eu îmi voi da silința ca partea a doua să fie 
mai puţin voluminoasă ca să poată fi publicată la un loc cu rămășița de la 
partea înttia. 

Cît Idespre întirzierea răspunsului, apoi sînt pe deplin convins că a 
fost pricinuită numai din cauza multiplelor ocupașii, ş-apoi eu singur sînt 
atît de puţin în ordine cu răspunsurile încât nici nu mi-ar trece prin minte 
să reproșez cuiva că mă lasă să aştept. 

Abia m-am aşezat definitiv în Cernăuţi. Spune d-lui Stere precum şi 
fraţilor Botez şi d-lui Pascu complimentele mele şi că-s dorit să-i văd. 

Adresa mea : Woynarowicz-seitengasse 3. 

Cu respect, George Tofan 


1 Continuarea la articolul intitulat : Teatrul. 


ll 
27.X1I.1906 

Dragă domnule Ibrăileanu, 

Astă-noapte m-am întors de la primul Congres al învăţătorilor români 
şi am “aflat scrisoarea d-tale. Azi (după masă completez continuarea — am 
să transcriu numai — și miine, marți, 28/XI, după masă sau cel mai tîrziu 
miercuri dimineață articolul 1 e în redacţie. Cred că din cauza acestei mici 
întirzieri se va pune totuși în nr. 10. 

Salut, George Tofan 


1 Vezi nota 1 la scrisoarea a IX-a. 


12 
11.X11.1906 


Dragă domnule Ibrăileanu, 
Trimit cu o mică întârziere care cred că nu va împiedica apariţia ar- 
ticolului în nr. 10, continuarea articolului trecut. El e de tot de sine stă- 

tător şi deci reprezintă ceva întreg, de aceea n-am adaos şi continuarea, care 
va forma articolul al III-lea şi cu care se va încheia acest articol mare, prea 
mare, și pe viitor mă voi feri de a trata astfel de subiecte sau Într-o măsură 
aşa de mare. Articolul următor nu-l trimit acuma deoarece cred că nici nu 
poate încăpea în nr. 10, ci abia în nr. 11 sau alt număr. Aş trebui să ştiu 
de acuma ori de în nr. 11 veţi publica continuarea astfel ca să sfîrşim o dată 
cu această chestiune și ca să nu fie întreruptă, căci dacă nu publicaţi ur- 
marea |! în nr. 11, aş trebui (să ştiu de acuma să pregătesc pentru numărul 
acesta articolul despre şcolile primare la noi. Veţi binevoi deci dară a mă în- 
ştiinţa despre hotărîrea ce a luat-o redacţia în chestia aceasta. Am tradus 
cele cîteva pasaje din ziarele germane în limba română, fn text însă le-am 
transcris ambele, deoarece nu ştiu cum credeți dv. să le puneţi. Sau puneţi 
ambele texte, atît originalul cît şi traducerea în text unul după altul, sau pu- 
neţi originalul în text și traducerea jos sub linie sau, în fine, puneţi numai 
traducerea ; în privința aceasta aveți d-voastră să decideţi; mie mi-i indi- 
ferenră chestiunea. 

Trecînd la altceva, te rog să atragi atenţia d-lui Botez că Soc. acad. 
Dacia [...] a căpătat, începînd cu numărul trecut, exemplare duble ; exem- 
plarul nr. 9, cel de prisos, e la mine şi stă la dispoziţia redacției. Faptul tre- 
buie să aibă următoarea explicare: societatea s-a abonat la revistă şi i-a 
venit pînă la nr. 9 un singur exemplar. Fiind însă societatea sermană, au in- 
tervenit reprezentanţii ei, cînd au fost la senbarea lui Alecsandri, pe lîngă 
cineva idin redacţie ca să le reducă abonamentul sau chiar să li se deie gra- 
tuit şi să se vadă că s-a dispus trimiterea unui exemplar, astfel cred că se ex- 
publică că un exemplar vine cu adresă tipărită (cel vechi), iar cel nou cu 
adresă scrisă. 

Acum alta. Volumul lui Brătescu-Voineşti 2 a apărut în editura „V. r.“ ? 
Dacă da, rog intervino să se trimită şi redacţiei Jun. lit. un exemplar căci 
pînă astăzi n-am primit, şi anume, dacă se poate, chiar pe adresa mea. 

Când am fost în vacanță în Iași, d-l Stere mi-a arătat o fotografie cu 
toți membri redacției ? și a căutat să mai afle un exemplar și pentru mine, 
dară în grabă n-a putut afla. E probabil că poate tot mai are vreun exem- 
plar; dacă da, fii bun adă-i aminte ocazional și de mine, căci i-aș fi foarte 
mulțămitor pentru acest prețios cadou. 

Scuză că am abuzat de bunătatea d-tale și înștiințează-mă despre soarta 
articolului meu. Cu dragoste 


George Tofan 


1 Vezi nota 2 la scrisoarea a VII-a. 

2 Volumul lui I. Al. Brătescu-Voineşti era: În lumea dreptăţii. Nuvele şi schițe, Viaţa 
românească, Buc., şi a fost recenzat de G. Ibrăileanu în Viaţa românească, I, 1906, nr. 9, 
noiembrie, p. 466—467. 

3 Există într-adevăr o fotografie a grupului de la Viața românească din mai 1906 
în „Arhiva Ibrăileanu“. 

13 
14.X11.1906 


Dragă domnule Ibrăileanu, 

Am primit scrisoarea, sînt mulțămit şi aştept volumul lui Brătescu şi 
fotografia. Te rog comunică-mi imediat ori de ați putea publica o recenziune 
(dare de samă) asupra unei broşuri f. interesante și actuale intivulată: Die 
gr. or. Kirchenfrage in der Bukowina und die Jungrutbenen ! și care recen- 
ziune nu va avea decit 10 pagini scrise. Articolul-receniziune l-aș putea tri- 
mite la mijlocul săptămânii viitoare dacă primesc răspunsul pînă duminică. 

Cu stimă, George Tofan 


t În Viaţa românească, Il, 1907, nr. 1, ianuarie, p. 197—200 a apărut o recenzie la 
cartea : Die gr. or. Kirchenfrage in der Bukowina und die Jungrutbenen. 

Iunie 1997 


Dragă d-le Ibrăileanu, 

Alăturat e cronica pentru numărul viitori; am scris-o deja acuma 
fiindcă ai dorit să fie mai mult spre 5 decît spre 10 ale lunii, deși eu aș fi 
dorit să aştept rezultatul balotajului din 23. Mult nu va schimba el şi rezul- 
tatele cele două din cercurile românești ce ne interesează mai mult vor afla 
loc într-o notiță mică pe care voi trimite-o imediat după ce voi afla rezul- 
tatul. Nu ştiu de își va conveni cum îi scris articolul, n-am nici o ambiție 
să rămînă așa după cum e scris; dacă crezi că n-o interesa pe cititorii dv. 
în forma aceasta îl putem schimba. Eu am crezut că e bine să vorbesc ceva 
în general ca introducere și despre alegerile din întreaga Austrie ; dacă crezi 
că pasajul acesta nu interesează ĝl poţi scoate. Tot aşa se poate scoate şi ta- 
bela statistică despre voturile din Cîmpulung. Eu l-am scris așa cum mi s-a 
părut mie bine dar nu sînt contra unor eventuale schimbări. Deoarece cronica 
despre alegeri a luat tot locul ce mi l-ai acordat în revistă, ba a trecut și pe 
deasupra, n-am mai scris despre evenimentele culturale, economice și sociale ; 
le-aş putea redacta abia dacă mi-ai comunica că ar putea intra în numă- 
rul acesta. 

În vacanţele Paştilor am fost prin Viena și am ajuns pină la Triest, 
și cînd să fac pasul ultim la Veneţia, am fost silit să mă înapoiez ; iacă ce 
înseamnă să fii sclavul datoriei. l 

Rog a-i comunica d-lui I. Botez, în privința lui Pardini următoarele : 
cu omul acela e greu să te înţelegi. După multă vorbă am ajuns la urmă- 
torul rezultat. Pentru anul curent 1907 nu poate plăti abonamentul în mij- 
Jocul anului, căci nici lui nu-i plătesc abonaţii ; pentru anul trecut 1906 e 
gata să plătească abonamentul; cere însă un cont numai pentru anul res- 
pectiv, din care să fie scos deja rabatul ce i-l acordați. Deci suma pentru 
1906 face att, rabatul d-tale atît, de solvit atît. Acesta-i rezultatul ce l-am 
obținut. Să mă ierte d-l Botez că nu l-am putut servi mai degrabă, dar săp- 
tămâna trecută a fost o săptămînă grea la noi. 

Te rog să-mi scnii ce se întâmplă cu cronica mea. 


Al d-tale, George Tofan 


P. S. Ultimul număr ce l-am primit din revistă e foarte murdărit şi 
anume tocmai în mijloc ; se pare că cu culoare de a tipografilor. Aș dori să 
dispui să mi se trimită unul curat. 


1 Această cronică este, credem, cea publicată în Viaţa românească, Il, 1907, nr. 6, 
iunie, p. 447—450 şi intitulată: Viaţa românească în Bucovina, unde G. Tofan vorbește 
despre alegerile din imperiul austro-ungar şi despre alte lucruri. 


15 
20 iulie 1907 


Mult stimate d-le Ibrăileanu, 

Miine (duminică 21 iulie n.) plec la concentrare de arme pentru patru 
săptămâni, pînă la 18 august. 

Trimit corespondența ! mea pentru nr. 7 şi sper că, reîntors la 18, voi 
avea încă timp, deși puţin întârziat, să trimit corespondența pentru nr. 8. 

Pentru cazul că ai avea să-mi comunici ceva, rog a adresa în timpul 
acesta scrisorile pe adresa soţiei mele, Ștefania Tofan, Suceava, la d- Gr. Bu- 
leandra, care mi le-a trimite, deoarece pînă mîine nu ştiu în care orăşel ga- 
lițian ne va izbi. 

Cu bine, George Tofan 


1 George Tofan are publicat în Viaţa românească, II, 1907, nr. 7, iulie, p. 78—82, 
sub semnătura Gt. un articol: Viaţa românească în Bucovina. Naţionalităţile din Buco- 
vina după statistica din 1900, iar în nr. 8 nimic. Abia în V. r., IIL, 1907, nr. 9, septem- 
brie, p. 382—385 publică din nou: Viaţa românească în Bucovina. Dr. Vasile Găină. — 
Carmen. — Dieta ţării. — Gimnaziul din Cimpulung. 


16 
19.11.1908 

Dragă domnule Ibrăileanu, 

Îţi scriu în chestiunea cunoscută. Se înţelege că stau la dispoziția dv. 
cotdeauna cînd vă pot servi cu ceva. Chestiunea se prezintă însă în urmă- 
torul mod : ca să pot expedia revista de aici! cu mărci cu care se expediază 
jurnalele și revistele aș trebui să am o licenţă ca să pot cumpăra mărcile res- 
pective, căci se dau numai cu o cărticică dată de oficiul poştal. S-ar putea 
expedia cu 5 bani bucata şi sub formalităzile propuse de dv., dar aceasta 
poate să treacă numai o dată și atunci, la a doua oară, se descoperă de bună 
seamă, sau la noi, unde se controlează totul foarte strict şi există şi o listă 
a tuturor jurnalelor și revistelor care apar în fară, sau la vreun oficiu poștal 
din Ungaria. Ar mai remiinea [sic] posibilitatea ca să le trimitem sub co- 
po: dar cred că spezele ar fi prea mari şi aceasta ați putea-o face și d-voas- 
tră la Iași. 

Aceste vi le comunic după ce m-am informat de la un prieten al meu, 
om cunoscător al chestiei și absolut sigur. Aceste vi le comunic spre orien- 
tare, dară vă declar că sînt gata să execut orişice hotăriri veți lua. Vă atrag 
numai atenția că cu jurnale şi reviste nu pot trece pentru că nu pot cum- 
pära mărcile respective. Chiar cu alte mărci, ca orișicare broșură, vor fi oa- 
recare greutăţi pentru că orișice astfel de scrieri se aduc cu o consemnare, 
care conţine numele jurnalului, numărul exemplarelor expediate, semnătura 
redactorului etc. 

Aştept hotărîrea dv. Corespondenţa o expediez cît de curînd ?. 

Cu stimă, George Tofan 


1 Adică să expedieze revista Viața românească din Bucovina în Transilvania, unde 
era interzisă. 

2 Probabil este vorba de: Viaţa românească în Bucovina. Un nou curent politic, pu- 
blicat în Viaţa românească, III, 1908, nr. 3, martie, p. 467—472 şi semnat: G. Buco- 


vineanu. 

25,W'.1908 


Dragă domnule Ibrăileanu, 

Îmi pare rău că nu s-a aflat bun articolul d-lui Șrefureac, căci chestiu- 
nea ca atare prezintă destul interes. 

Pentru revista dv. s-au făcut speze zădarnice de aproximativ 10 franci. 
N-am putut vorbi cu studentul respectiv în timpul ultim. Știu însă că el a 
consultat şi un avocat spre a fi sigur de toate cele. 

Te rog să nu uiţi de a dispune ca să mi se trimită nr. 5 din anul I 
căci mi-i colecţia ştirbită. 

Cu salut cordial, George Tofan 


© G. TOPÎRCEANU 


28 aprilie 1910 


Vă mulțumesc pentru ceea ce mi-ați trimis la timp! şi vă urez săr- 
bători fericite, cât se poate de fericite. 
G. Topîrceanu 


1 Drepturi de autor pentru poezia Noapte de mai, publicată în Viața românească, 
IV, 1910, nr. 4, aprilie, p. 117—119. 


2 
6 septembrie 1910 


r gk [i 
Stimate domnule Ibrăileanu, 


Sînt în Alexandria. Am făcut armata voluntar şi acum mă aflu în 
manevre foarte grele. Vă rog să-mi păstraţi loc pentru: cronica veselă! pe 
care v-o trimit pe la 3 octombrie. Cu multă iubire şi mulțumiri 

Topîrceanu 


Manevrele ţin 15 zile. Sînt „vânător“. 


1 Cronica veselă din Viaţa românească, V, 1910, nr. 10, p. 138—139 se intitulează: 
Bustului meu, La aceasta face aluzie Topîrceanu. 


3 


2 decembrie 1910 


Stimate domnule Ibrăileanu, 

Adresa lui Galaction : Gr. Pişculescu, defensor eclesiastic, Casa bisericii ; 
dar are și altă adresă, mai sigură, acasă. Pe aceasta n-o pot afla pînă peste 
2 zile, deoarece dumnealui e dus acum în provincie. 

Cronica t sper să v-o trimit tot pînă în două zile. Dacă ajunge prea tîr- 
ziu şi dacă e publicabilă, d-voastră o păstraţi pentru numărul viitor. 

Nopțile au mai fost publicate. De aceea n-am îndrăznit să vi le trimit 
pentru V. r. Le-am trăit și le-am scris în... tinerețe, la Nămăești. Mai am și 
altele — am să vă trimit. Dar nu-s frumoase, așa-mi spun poeții rafinați de 

pe aici ; că sînt prea simple faţă de subtilitățile poeziei moderne. Eu însă ştiu 
din experiență că prostul complică, deşteprul simplifică, în orice ramură, în 
orice chestiune. Topi vor, cu orice preţ, să pară originali ; și deci aproape toți 
sînt bizari. 

În literatura poetică de azi e uşor să fii original ; n-ai decât să fii sim- 
plu în expresie, normal în sentimente și modest. Nu-i aşa? D-voastră ştiţi 
mai bine decât mine ! 

După sărbători am să vă mai trimit proză, de încercare. Episodul 2 ră- 
mâne la «dispoziția d-voastră. Publicaţi-l oricind cu sau fără modificări. Am 
avut scrupule cam pripite, dar justificate. 

Poate veniţi vreodată pe aici... Mă reabilitez. 

Al d-voastră, G. Topirceanu 


1 Cronica „veselă“ se înţelege va apare mai tirziu, în Viața românească, VI, 1911, 
nr. 2, februarie, p. 269—270, cu titlurile : Sonete, Scamatorul, La cinematograf, Dalila. 

2 Episodul nu a mai apărut în Viața românească cu acest titlu, ci schimbat în: 
Musca. Vezi şi începutul scrisorii din 20 decembrie 1910. 

20 decembrie 1910 


Stimate dommule Ibrăileanu, 

Fraza de încheiere, pe care o propuneţi, se potriveşte !. Dar simt că 
trebuie să fie ceva mai lungă: „...ceva asemănător cu dezlănțuirea forţelor 
oarbe ale naturii. Nimic n-a mai rămas din ea. 

Și așa pieri fără urmă, contopindu-se cu marele Tot, aşa trecu în 
ţinutul pustiu al Nirvanei — acest exemplar nevinovat din lumea celor care 
nu cuvîntă“. Merge ? 

De altminteri, primesc cu recunoştinţă modificările pe care le-aţi face, 
fără să mă mai consultaţi. Aveţi mai mult gust și mai multă experiență de- 
cît mine. 

M-a bucurat scrisoarea pe care mi-ați trimis-o. Nu atît lauda, cît con- 
statarea că e cineva care prinde tot ceea ce pun în paginile pe care le scriu. 
Pe aici, nu e nimeni. Vă mulțumesc 

G. Topirceanu 


1 Este vorba de schița Musca, publicată în Viaţa românească, V, 1910, nr. 12, de- 
cembrie, p. 417—419. Vezi și nota 2 la scrisoarea a III-a. 


5 
Bucureşti, 20 decembrie 1910 
Stimate domnule Ibrăileanu, 
Răspund la întrebarea d-voastră despre Musca. Titlul, Muscat. Stir- 
şitul, în loc de: „acest exemplar din lumea celor care nu cuvântă“, se poate 
pune: „această făptură inocentă, pentru care viața n-a fost decît un scurt 

prilej de desfărare“ 2. Citiţi tot sfîrşitul și legaţi şi, dacă nu merge, e destulă 
vreme pentru altă variantă. Dacă însă rămîne așa, atunci nu mal e nevole de 
nici o notiță. Totul rămîne la deciziunea d-lui Ibrăileanu, în care mă văd 
pe mine, dar cu mult mai deștept, mai cult, plus experiența pe deasupra — 
deci am o nemărpinită încredere. 

În privința datoriei băneşti, vă rog să nu mă judecați rău, iată cum 
stau: Am primit în sept. 100 și în luna trecută 50 lei, deci 150 lei, pentru 
Noaptea] de august, Bustului [meu] şi N[oapte] de iarnă; cîte 50 lei de 
bucată, ceea ce e foarte mult 3. Prin urmare pentru Muscat vă rog să nu-mi 
socotiți nimic. Și tot e mult. 

Vineri dimineaţa (24 decembrie) plec acasă, la Nămăeşti, şi mi-ar tre- 
bui 20 de lei pentru târguieli. Îmi trimiteţi d-voastră suma asta, pînă atunci ? 
Împrumut. Iar imediat după Crăciun am să vă rog să mă împrumutaţi ia- 
răşi cu o sumă mai mare însă, ca să-mi fac haine. Vi-i restitui treptat, în 
muncă sau chiar în bani, socotinidu-mă împrumutat personal. Dar... V-am plic- 
tisit cu atîta băner! 

După vacanţă vă trimit cîteva pagini de proză și altele de versuri, 

dacă mi-ar permite împrejurările de acasă (nici pînă acum nu s-a plătit 
chiria !). 
Mult mi-au plăcut paginile pe care le-aţi scris despre Tolstoi! Sînt atît 
de noi și de adevărate cele ce spuneți despre el, despre viaţă în genere, des- 
pre roman şi despre sfîrșitul banal al lui Guerre et Paix 15. M-a impresionat 
adînc Nimicul d-lui Codreanu € şi ultima frază din articolul d-voastră despre 
Panu 7... Sînt lucruri ce nu se pot exprima aici. 

Vă trimit acum două bucăți de versuri juvenile, nu pentru tipar, ci nu- 
mai ca să le citiți d-voastră, care ați scris acele pagini despre Apele de pri- 
măvară 5 a lui 'Turghienev. Pentru cuvintele de la Revista-revistelor vă mul- 
țumesc. Laulda ? unui om pe care-l stimez atîta mă face să roşesc că poate nu 
voi fi vrednic de ea. „Poet în toată puterea cuvîntului“ — nu sînt. Dar băiat 
de treabă sînt și vreau să fiu. Al d-voastră, cu multă afecțiune 

G. Topirceanu 


Petrecere frumoasă ! 


1 Vezi nota 2 la scrisoarea a III-a. 

2 Această ultimă variantă propusă de Topîrceanu a apărut tipărită în V. r. 

3 Noaptea de august a apărut în Viața românească, V, 1910, nr. 8, august, p. 319— 
321; Bustului meu, în V. r., V, 1910, nr. 10, octombrie, p. 139—140 ; iar Noapte de iarnă, 
în V. rọ, V, 1910, nr. 11, noiembrie, p. 276—278. 

4 Vezi nota 1 la scrisoarea precedentă. 

5 G. Ibrăileanu a publicat în Viața românească, V, 1910, nr. 11, noiembrie, p. 292— 
298, o cronică literară intitulată simplu : Tolstoi. 

6 „Nimicul d-lui Codreanu“ este de fapt sonetul publicat de Mihai Codreanu în Viața 
românească, V, 1910, nr. 11, noiembrie, p. 222 și intitulat: Dumnezeul ateului. Ultimul cu- 
vînt din ultimul vers al acestui sonet este chiar Nimicul. 

7 În același număr al revistei V. r. citat la notele 5 şi 6 de la această scrisoare 
G. Ibrăileanu a publicat, la p. 279—281, un articol necrolog intitulat: Gheorghe Panu în 
cae criticul de la Viaţa românească aduce elogii memorialistului „Junimii“. 

8 În Viața românească, V, 1910, nr. 8, august, p. 283—289, Ibrăileanu publică o 
notă intitulată Ape de primăvară de Turghienev. Nota este semnată de G. I. 

9° Ibrăileanu scria la rubrica „Revista revistelor“, vorbind despre revista Viaţa socială : 
„În nr. 10, d. Topîrceanu tipăreşte două pagini de versuri admirabile (Nopți). D. Topir- 
ceanu este poet în toată puterea cuvîntului“, în V. r, V, 1910, nr. 11, noiembrie p. 349. 
Această „revistă a revistelor“ nu este însă semnată. 


6 
7.11.1911 


Domnule Ibrăileanu, 
Và mulțumesc pentru cele ce mi- -ați scris şi-mi pare foarte bine că nu 
mai sînteți supărat pe mine. V-a fi „Tăspuns imediat, dar am tot „Sperat că, 
o idată cu răspunsul, voi putea să vă trimit şi ceva „maşinoscrise“, dar n-a 
Pst chip. Trebuie să aştept să se mai lămurească. 
Am să vă trimit „neapărat pentru n-rul celalt. Dar pentru n-rul acesta 
mai e vreme să trimit însă un sonet? Ca să fie patru; e mai frumos 1. 
Am scris cîteva pagini din viaţa pe care o cunosc: studențească. Nu 
ştiu cum vor fi. 
Am făcut şi o prostie (pe timpul cînd nu-mi mai scriați nimic, şi cre- 
zînd că m-aţi dizgrațiat definitiv) ; am dat (iar!) versuri la V. socială 2. 
Dar d- voastră o să mă certaţi şi o să mă iertaţi. Pentru că de la Cr 
ciun „trebuie să mă caut“ zilnic şi, pe de altă parte, cu schimbarea guver- 
nului, a fost vorba „să mă cheme A catedră“, deși n-am nici o catedră. 
— Necazuri ! Cronica veselă“ a fost sacrificată numai provizoriu și amicii 
s-au şi grăbit să spună că „definitiv“. 
La un seminar de literatură al d-lui Dragomirescu, la Universitate, am 
vorbit despre ultimul volum al d-lui Gârleanu 3. A fost tare frumos !... 
Despre Manon şi Des Grieux 4 mi-ai inspirat şi mie un sonet5, cu rîn- 
durile ce ați scris în ultimul număr. Dar nu e la înălțimea observaţiilor din 
acel mic şi minunat articol. 
Al d-voastră cu devotament | 
G. Topîrceanu 


Salut pe d. Botez. Și pe d. Codreanu ! 


1 Topîrceanu a publicat, în Viaţa românească, VI, 1911, nr. 2, februarie, p. 269—270, 
Sonete : Scamatorul, La cinematograf, Dalila, iar în nr. 3, martie, p. 435—436: Un roman- 
tic şi Testament. 

2 Viaţa socială, a apărut la Bucureşti între februarie 1910 — 1 iunie 1911. Director 
l-a avut pe Tudor Arghezi. 

3 Ultimul volum al lui Emil Girleanu era: Din lumea celor cari nu cuvintă, 1910, 
Convorbiri literare, fără indicarea locului de apariţie. 

4 Garabet Ibrăileanu a publicat o notă intitulată Manon Lescaut în Viaţa româ- 
nească, VI, 1911, nr. 1, ianuarie, p. 103—104, notă semnată G. I. 

5 Sonetul se intitulează Manon și Des Grieux şi s-a publicat în Viața românească, 
VII, 1912, nr. 9, septembrie, p. 376, la rubrica: Cronica veselă, împreună cu două Sonete 
pluvioase. 

i 2 aprilie 1911 

Domnule Ibrăileanu, 

Vă trimit sonetele 1 acestea cu multă părere de rău că n-am avut ceva 
mai vesel şi mai artistic. Dacă e prea tîrziu, vă rog să le dați la coș căci, 
pentru nr. viitor, sper să am ceva mai bun. 

De la Conovrbiri literare mi-au cerut versuri, dar nu le-am dat. Mircea 
Rădulescu le-a dat şi a trecut definitiv la boieri ?. 

D-voastră staţi în laşi de sărbători? Eu nici anul acesta n-am parte 
de linişte, din pricina părinţilor. 

Vă urez vacanţă plăcută şi rămân al d-voastră devotat 

G. Topîrceanu 


P. S. Adresa la țară: Com. Nămăeşu, Muscel. Plec joi, 7 aprilie. D-l 
Botez ar putea să-mi tmmită ceva la Casa bisericii, pînă joi? Cît de puţin. 
M-aş achita cu versuri viitoare. G. T. 


1 Vezi nota 1, la scrisoarea a VI-a, ultimele două sonete. 
2 Va publica totuși în continuare în Viaţa românească, VI, 1911, nr. 6, iunie, 
p. 392—395, poezia Leii de piatră și apoi alte poezii. 


8 
24 mai 1911 

Domnule Ibrăileanu, 

Vă trimit zilele acestea cîteva pagini de proză din viața studențească 1. 
Peste alte cîteva zile — versuri (cronica veselă) ? 

Vă rog să mă lertați că nu v-am răspuns imediat și că n-am dat ni- 
mic pentru n-rul acesta. În ultimul timp am fost bolnav cu intermitenţă, apoi 
a trebuit să stau în pat, fără să scriu nimic și fără să pot pleca acasă. 

Aş vrea să mă duc pe la d-l dr. Cantacuzino è să-ma dea o recoman- 
dație către decan ca să fiu scutit ide taxele universitare, că nici anul trecut 
nu m-am putut prezenta la examen, iar acum sînt amenințat a le pierde pe 
cele date. Să mă duc ? 

Al d-voastră Ântristat cronicar ; 

G. Topirceanu 


1 Este vorba de bucata Max şi direcțiunea publicată în Viața românească, VI, 1911, 
nr. 5, mai, p. 285—289, 


2 Versurile sînt intitulate În tren și au apărut în Viața românească, VI, 1911, nr. 6, 
iunie, p. 405—406. 


3 Dr. I. Cantacuzino fusese în primii ani de apariție ai Vieții româneşti, directorul 
revistei ieșene și-i ajuta pe „„vieiști“, 

9 
Luni, 6 iunie 1911 

Stimate domnule Ibrăileanu, 

Abia aseară am sosit în Bucureşti şi tocmai azi dimineață am găsit la 
Casa bisfericii] ultima dv. carte poştală, la care mă grăbesc să vă răspund. 

Plecasem depante, dar ne-am certat pe drum şi-am ajuns numai pînă la 
Constanţa, de unde a trebuit să mă înapoiez singur. Am avut mult zbucium 
și supărări pe care numai eu le ştiu. 

În privința Direcțiunii ! nu ştiu ce să vă spun. Faceţi cum credeți de 
cuviință. Eu n-aş mai putea-o corija deoarece nu-mi mai place de loc. N-aş 
vrea de loc să vă stingheriţi întru nimic pentru mine. Să ştiţi și pe viitor că 
nu trebuie să mă mai întrebaţi şi pe mine; mă împac cu tot ce veţi hotărî, 
deoarece am deplină încredere şi-n sentimentele şi-n judecata :dv. 

Peste cîteva ceasuri am să vă trimit două pagini de versuri pe care 
le-am improvizat în tren, la plecare ?. Nu ştiu dacă-s bune sau rele. 

Al d-voastră, G. Topîrceanu 


P. S. Am rămas tot la Casa bisericii. 


1 Vezi nota 1 la scrisoarea a VIII-a. 
2 Vezi nota 2 la scrisoarea a VIII-a. 

Nămăești, 9 august 1911 


Domnule Ibrăileanu, 

Am fost pentru o zi în Bucureşti unde am găsit o carte poștală pentru 
care vă mulțumesc. Sînt în Nămăeşti de mai bine de o lună şi sper să stau 
pînă la 1 septembrie. Mi-am lăsat suplinitor la... catedră, ca să mă odihnesc 
de munca zadarnică de peste an. D-voastră v-aţi repauzat bine ? Mi se pare 
că rămâneți acolo şi în septembrie. Am auzit că e foarte frumos la Neamţ, 
chiar când ameninţă Pantelimon și Codău ! 

Mult aş vrea să fiu şi eu în Iaşi, să-mi fac facultatea; nu s-ar găsi 
vreo ocupaţie pentru mine pe acolo ? 

Ultimul număr al revistei nu l-am primit încă şi sînt tare curios. Poate 
aţi scris ceva și despre Bovary 1. 

Al d-voastră cu devotament, G. Topirceanu 


1 Nu. Ibrăileanu nu a publicat nimic despre Madame Bovary în Viaţa românească. 


11 
[Finele lunii august 1911] 


Domnule Ibrăileanu, 

Vă mulțumesc din tot sufletul pentru bunătatea cu care mi-aţi răspuns. 
Mai mult decît alte motive — aceste însușiri de adevărați oameni mă atrag 
la Iaşi. În Bucureşti e un mediu foante antipatic, pentru anumite firi. Și nu 

mai pot de bucurie cînd mă gîndesc că s-ar putea să vin și eu pe acolo, mai 
pe aproape de d-voastră. 

În privința deslușirilor materiale, vă răspund că mă mulțumesc cu ce 
veți găsi. Numai să fie ceva sigur și să-mi permită a da, din cînd în când, 
și pe la Facultate. Vreo 100 lei lunar îmi ajung (mie singur) peste cap. Aș 
vrea să mai trimit şi acasă ceva. Mai ales de la 1 octombrie situaţia noastră 
e extremă... Și grijile de natura asta mă gin de mînă, cînd aș putea (poate) 
să scriu lucruri publicabile. 

În nici un caz însă, n-aș putea să vin acolo numai pe nădejdea „pro- 
dusului“ literar care, tocmai atunci dînd ai mai multă nevoie, nu se... produce! 

Pe de altă parte n-aş vrea, Doamne fereşte, să alergați pentru slujba 
mea, ci numai dacă găsiți ceva așa, întîniplător. Aveţi prea multe griji pe 
cap ca să vă mai creați necazuri, din senin, cu mine. Şi apoi... știu cît e de 
greu să rogi pe cineva ceva... şi nu vreau să înfruntaţi această greutate pen- 
tru mine, Cum nici eu singur, care am mai puţine motive de mândrie, n-aş 
înfrunta-o ! În sfîrșit, v-am plictisit. 

Ciobănaşul, de pe pagina întiia a acesteia, e schițat de I. Mateescu !, 
unul din cei mai talentaţi sculptori, premiat anul acesta de Salonul oficial... 
Ca să nu credeți cumiva că e făcut de mine. 

Despre Madame Bovary? am să vă spun mai pe lang cum stă lucrul, 
în altă scrisoare. Versuri trimit la 1 septembrie, cînd plec de aici. Mulţu- 
mindu-vă încă o dată din inimă, rămân al dv. cu devotată iubire 

G. Topirceanu 


Salut pe dA Pătrășcanu, dacă e acolo, la Neamţ. 


1 Într-adevăr, pe prima pagină a acestei scrisori se află, desenat în creion, un cio- 
bănaș de către sculptorul I. Mateescu, fratele vitreg al lui Topîrceanu (frate uterin), fost 
profesor la Academia de bele-arte din Iași. 

2 Nu a mai revenit în altă scrisoare cu precizări în legătură cu Madame Bovary. 

29 septembrie 1911 


Stimate domnule Ibrăileanu, 

M-a surprins în mod deosebit de plăcut întrebarea din ultima dv. carte 
poștală. Sînt sigur că d. Profiri! v-a scris, deși îl rugasem foarte mult să nu 
care cumva... pentru că, drept să vă spun, mi-e rușine să vă prioiuniesc atf- 
tea neplăceri. Acum însă, fiindcă mă întrebaţi „de cîte parale am nevoie“, 
vă răspund că aș avea nevoie de vreo 10.000 de franci..., dar dv. veţi fi aşa 
de bun să-mi trimiteţi numai vreo 30, pe la sfîrşitul lunii, ca să mă pot de- 
plasa. Dacă îmi dapi mai mult, în orice caz „contează“ în leafă. Abia aş- 
tept să vin acolo. Îmi spune și d. Iosif 2 că e tare bine. Cu devotament 

G. Topirceanu 


Aveţi aici un fost elev care, se vede că, vă e mare dușman... 

1 Inginerul N. Profiri care făcea parte din consiliul de administrație al Vieţii româ- 
eşti. Membru al „Asociaţiei literare şi ştiinţifice «Viaţa românească»". 
2 Şt. O. Iosif. 

3 iulie 1912 


Domnule Botez t+, 

Cînd vii ?... Te rugăm, dacă poți, să ne mai trimişi încă câteva „re- 
vista-revistelor“, deoarece apărem în număr dublu și se simte nevoie de acest 
fel de material de tipar. Al d-tale 

G. Topîrceanu 


1 Scrisoarea e adresată lui Octav Botez, Goethestrasse, Charlottenburg, Berlin. 

10 august 1913 


Iubite domnule Ibrăileanu, 

“Nu ţi-am scris nici un rînd de cînd am trecut Dunărea fiindcă nu mi-a 
fost cu putinţă şi fiindcă am fost prea amărit. Cu batalionul meu am făcut 
marșurile cele mai grele din cîte s-au făcut în „campania“ asta. Acum, în- 
tr-un orășel de aici am dat de Beldiceanu !, care aproape de la început a fost 
în cantonament la o casă bună, cu tot confortul. Pe Sadoveanu l-am 
lăsat la urmă, în nişte condițiuni cam triste, dar nu ştiu nimic pozitiv. Eu 
am trecut prin toate cu bine. Sînt aproape complet sănătos şi abia aştept să 
mai dăm o dată mîna amândoi. Am acum o barbă... cât a d-tale! Din Bucu- 
reşti vin imediat la Iași să-mi iau cîteva lucruri, iar de-acolo la Nămăeşti să 
mă repauzez. Am şi versuri 2. Cu mult bine și cu dor. 

Topîrceanu 


1 N. N. Beldiceanu, colaborator al Vieții româneşti, În Viața românească, VIII, 1913, 
nr. 9, septembrie, p. 323—343 publică bucata În munții Bistriţei. 

2 Versurile sînt, probabil, Cronica veselă tipărită în Viața românească, VIII, 1913, 
nr. 11—12, noiembrie-decembrie, p. 346—349. 

Din Bucureşti, 16 sept. 1914 


Domnule Ibrăileanu, 

Mult te rog să-mi dai un mic ajutor, dacă poţi. Toată situația mea 
militară depinde acum de maiorul Radu Rosetti de la Ministerul de Război, 
feciorul istoricului Rosetti, colaboratorul V. r. De el depind în chip absolut 
repartizările ofițerilor de rezervă. De acum peste 8 zile, cel mai tîrziu, eu 
voi fi ofiţer de rezervă. Dacă voi fi repartizat la un regiment care-mi con- 
vine, atunci Înseamnă că am tranșat în mod definitiv şi convenabil tot bu- 

clucul în care mă zbat de două luni încoace. De aceea, te rog, obține, prin 
orice mijloace, o scrisoare mică de recomanidaţie din partea d-lui Stere sau a 
d-nei Stere către maiorul Rosetti: „să-mi facă ceea ce cer“. El (maiorul) a 
făcut la o mulțime alții, deci îmi va face şi mie, să fin repartizat unde vreau. 
Miine sau poimfine plec la Craiova. De acolo voi da adresa unde să-mi 
trimiți acele rînduri de recomandaţie radical eficace. 
Mi-e inima tristă, dar sufletul tare și rămîn al d-tale cu toată vechea 
mea afecţiune, 
G. Topîrceanu 


16 
Craiova, joi, 18 sept. 1914 


lubite domnule Ibrăileanu, 

Am ajuns şi-n Craiova! Voi aștepta aici pînă la publicarea avansării 
mele, căci nu mai am nici bani, nici resurse ca să mai umbu ide colo pînă 
colo. Dacă-mi vine recomandaţia care, din ce mă gîndesc mai mult, nu-mi 
pare verosimil să vină, atunci o voi trimite repede, împreună cu doleanța 
mea, maiorului Rosetti la Ministerul de Război. Dacă i-aş şti adresa de acasă, 
ar fi fost cu mult mai bine. 

Adresa mea aici este: d-na Ana Bădălicescu, str. Sf. Gheorgbe-Nou, 
nr. 135, Craiova. 

Nu ştiu dacă voi avea vreme; pînă în 8 zile se fac repartizările... şi 
tare mi-e teamă să nu mă dea la Vinători. 

Sărutări de mâini doamnei şi salutări tuturor. 

Al d-tale, Topîrceanu 


Într-un caz extrem, să mă dea cel puţin la lași, la reg. 13 „Ştefan cel 
Mare“. Asta e mult mai ușor. 

Turtucaia, 16 august, 1916 


Ca să ai idee cum e Dunărea câteodată ! şi cum o văd din cortul meu, 
de pe deal. Al d-tale 


Topîrceanu 


1 Scrisoarea (de fapt o carte poştală ilustrată, cu o imagine a Dunării la Turtucaia) 
e adresată: „Domnului G. Ibrăileanu, profesor universitar, M-rea Neamţului, prin Paşcani“, 

31.X.1916 


lubite domnule Ibrăileanu, 
Precum vezi, trăiesc încă şi sînt prizonier în Bulgaria. Dacă pacea nu 
vine curind, nu mai pot rezista pentru că sînt cam bolnav. Iată adresa mea: 


28 — Scrisori către G. Ibrăileanu — c. 1460 419 


„Gefangener: G. Topîrceanu, Ruckverwaltung Il Armee, 3/7 Strassenbau 
Sektion, 7 Divizia, Bulgarien“ (Clar !). Rog ipe cineva s-o comunice alor mei 
(Nămšăeşti, prin Cîmpulung), precum şi d-rei D. G. 1, str. Bucșenescu, 6, Iaşi. 
Am de primit leafa pe septembrie de la Universitate? şi un rest de 600 lei 
de la Șteinberg 3. Să-mi trimită cineva prin mandat măcar 100 idin ei — ex- 
tremă nevoie. Rog pe Otilia C. să-mi trimită un pachet (5 kg) : batiste, tutun, 
creion, hîrtie, o carte, fotografie, săpun. 

Al d-tale, cu dragoste, Topîrceanu 


Am scris aici 3 poezii. Am început romanul. Le-am mai dat cîte o 
adresă, dar asta e cea bună. 


1D. G. este Alexandrina (Didina) Gavrilescu, cu numele literar: Otilia Cazimir. 

2 G. Topîrceanu era pe atunci bibliotecar la biblioteca Facultăţii de Drept de la 
Universitatea din Iași. 

3 Pentru volumul tipărit la Şreinberg : Balade vesele, Buc., 1916. 

4 Minunile sfintului Sisoie. 


19 
Le 17 Août st. n. 1917 [sic] 

Très cher Maître, 

Je suis toujours en vie, toujours bien-portant et toujours avec Pénergie 
d'attendre les temps meilleurs. Nous sommes, tous, tres humainement traités 
ici. Depuis quelques mois ijai même trouvé un petit emploi dans un hôpital, 
comme interprète ; j'ai appris la médecine ! 

Ex vous ? je désire tellement avoir une lettre de votre part! 

Je reçois presque chaque semaine des colis alimentaires d'un Comité 
Bernois de secours, quoique je maie pas besoin de nourriture; on nous en 
donne assez. Écrivez-moi, je vous prie, par la Croix Rouge Roumaine, sur 
Padresse : Hôpital „Hôtel Europe“, Sofia. 

Pai écrit quelques ballades joyeuses et jai commencé un roman hu- 
moristique 1. 

Avec beaucoup d'affection 

G. Topirceanu 


1 Vezi nota 4 la scrisoarea a XVIII-a. 


20 
Bucureşti, 1 aprilie st. n. 1918 
Domnule Ibrăileanu, 
N-am putut veni şi eu fiindcă nu mă lasă nici bulgarii, nici d. Stere. 
Mi-e tare dor de d-ta şi de Iaşi; atât spun fiindcă mi-e ruşine să fiu super- 
lativ în expresiuni. Am suferit mult prin Macedonia, la începutul captivității 
mai ales. Ultimele luni le-am petrecut într-un spital din Sofia, la etajul al 

4-lea, ca secretar al unui doctor grec imbecil, pe care îl învățam franțuzeşte. 
Acum, de vreo două luni, m-a adus d. Stere la Bucureşti, la Lumina !, unde 
scriu din cînd în cînd şi fără gust câte o prostie. 

Am trecut şi prin foc şi prin apă şi prin epidemii și am scăpat teafăr 
din nenumărate primejdii, nici eu nu ştiu cum. Peste tot m-am gândit întot- 
„deauna la d-ta, ce vei fi făcind în Iaşi, [...] cu antanniştii și cu epidemiile ! 
M-am gîndit la d-ta şi cînd priveam Olimpul, din vîrful lui Alibutuș?, în 
fundul Macedoniei, unde eram sigur c-o să mor de foame. Dar toate au trecut 
şi acum nu vreau alta, decât să vin la laşi, măcar pe cîteva zile. 

Sărut mîna doamnei Ibrăileanu şi doamnei Stere, salut pe toţi cunos- 
cuţii și, pînă la revedere, rămân al d-tale, cu multă afecțiune. 

G. Topirceann 


P.S. Am mormânr cu inscripție într-un sat din Vlașca! Să spuie d. Pä- 
trășcanu. 


1 Lumina, ziar care a apărut în septembrie 1917, în timpul războiului, la Bucureștii 
ocupat de germani, sub direcţia lui Constantin Stere. 


2 Unul din cele mai înalte virfuri ale munţilor Olimp. 


21 


3 mai st. n. 1918 
lubite domnule Ibrăileanu, 

N-am avut prin cine trimite jurnalele, nimeni nu ia un pachet aşa mare 
deocamdată. Și cu răspunsul am întirziat, fiindcă cîteva zile a fost întreruptă 
corespondenţa. 

Am răsfoit ieri Viaţa românească ş-am recitit În loc de Miscellanea ! 
şi articolul despre Patima roșie 2... Ce dobitoc eram ! Să ştii c-am devenit cel 
puţin de vreo trei ori mai deștept ca-nainte. Acum să stai de vorbă cu mine! 

De scris, nu-mai mai place să scriu, de cînd am intrat la Lumina. Dar 
poezii tot am să mai dau eu la iveală, mai grave ca cele din trecut. 

Eu nu sînt încă liber să vin la Iași, d. Stere m-a uitat aici complet. 
Îţi mulțumesc mult pentru postul pe care mi-l pregăteşti. Mă gi ndesc numai 
că n-o să mă pot împăca bine cu actorii, că nu-i mai pot suferi — şi-o fi 
prea mult de lucru, nepotrivit cu aptitudinile mele 3. Dar vreau cu orice preț 
să vin la laşi. Arghezi stăruie să rămîn aici; mă îmbie cu perspective de 
afaceri bune ; ferit-a sfântul ! 

Ce mai zZmotoceală îi tragi lui Iorga ! Îmi vine să râd ide cîte ori citesc, 
cînd îmi închipui ce mirat şi consternat o fi 4. 

Viaţa românească trebuie negreşit să reînceapă. Dar unde să fie tipă- 
rità ? Şi n-ar fi bine sub un alt titlu? Dac-aș veni curînd, aș colabora zilnic 
la Momentul 5 : cum oi scăpa de prizonierat, nu mai întâîrzii nici o zi aici, 
chiar de s-ar supăra d. Stere ! 

Iar am pus în plicul d-tale 2 scrisori pe alte adrese și ştiu bine că tre- 
buie să fii tare plictisit de asta. Dar fiindcă n-am ce face, te rog să mă ierți. 
Särut mîna şi salut pe toată lumea și rămfn al d-tale devotat poet. 

G. Topîrceanu 


1 În loc de miscellanea. 


2 În Viața românească, X, 1916, nr. 1—3, p. 294—299, la rubrica intitulată Cro- 
mica literară s-a publicat articolul M. Sorbul: „Patima roşie“, cronică semnată de G. I.[brăi- 
leanu]. 

3 Postul de la Teatrul Naţional era de director, post pe care l-a și ocupat, mai 
apoi, Topîrceanu. 

4 G. Ibrăileanu scria în Momentul (ziar, Iaşi, 4 aprilie-decembrie 1918) diverse ar- 
ticole polemice nesemnate. Astfel în Momentul, I, 1918, nr. 12, din 18 aprilie, p. 4, col. 
1—3, apare un articol nesemnat: Pentru d. Iorga; în Momentul, I, 1918, nr. 8, din 13 apri- 
lie, p. 1, col. 3—4, articolul: Pentru d. Iorga, iar în nr. 20 din 29 aprilie, p. 2, col. 1—2: 
De-ale d-lui Iorga, tot nesemnat. La aceste articole face aluzie Topîrceanu. 

5 Vezi nota 4 de mai sus. 

Vineri, 23 IX 1921 

Domnule Ibrăileanu, 

Cele două scrisori (Zarifopol și Suchianu) au fost expediate recomandat 
la 1 septembrie. Avem în condică scrisorile trecute alături, data şi semnă- 
tura poștii. 

Mandatul de 300 lei Barnoschi l-am expediat şi păstrez chitanța. Am 
dat lui Savodeanu și Otiliei! și păstrez restul de 50 de lei de la 1.000. 

Primele coli abia de luni 26 încap să fie puse la maşină deoarece „ma- 
șinile nu-s încă aranjate, n-au curent“, iar zeţarii se mută şi ei mîine sau 
poimâine, în noul local. 

La socoteala numărului pe noiembrie l-am uitat amindoi pe Ionel Teo- 
doreanu ?, care avea promisiune sigură. Să-l pun în locul lui Pamfile? Dar 
pe Stejar Ionescu 3 cînd să-l punem ? 

D-l Stere a mai ţinut cu ai noștri încă vreo trei consfătuiri (una acasă 
la Borcea) 4. A rămas să se ducă ai noștri joia viitoare la „Club“ (Str. Păun) 

Al d-tale, Topîrceanu 


1 Drepturile de autor trimise de Topirceanu lui D. V. Barnoschi pentru articolul Re- 
publica aristocraticească, publicat în Viața românească, XIII, 1921, nr. 8, august, p. 201— 
207, lui M. Sadoveanu pentru schiţa Școala, din același număr al V. r, p. 161—166 și de 
asemenea pentru schița Orbul publicată în V. r, XIII, 1921, nr. 9, septembrie, p. 358—362, 
iar Otiliei Cazimir pentru poezia Inserare, publicată în V. r, XIII, 1921, nr. 9, septem- 
brie, p. 357. 

2 În Viața românească, XIII, 1921, nr. 11, noiembrie, p. 205—217, Ionel Teodoreanu 
publică totuși bucata intitulată Vacanța cea mare. T. Pamfile va apărea cu bucata: Cvartir 
abia în V. r., XIV, 1922, nr. 3, martie, p. 410—413. 

3 Stejar Ionescu va publica abia în Viaţa românească, XIX, nr 4, aprilie, p. 5—37, 
nuvela Iubirea lui Dionis. 


4 I. Borcea, fost profesor la Universitatea din Iaşi. 

Iași, 18 august 1929 
ADEVERINŢĂ 


Am primit de la d-l Ibrăileanu suma de 17.500 (șaptesprezece mii cinci 
sute) lei, pentru ajutorul dat la alcătuirea ediției poeziilor lui Eminescu. 


G. Topirceanu 


Esca cae Aita la ; 7 N ; 
[Pe aceeași pagină Ibrăileanu a scris: „Rămas + 5 mii în septembrie“.] 


© M. SEVASTOS 


laşi, 11 august 1912 


Domnule Ibrăileanu, 

V-am tnimis corectura t în pagini, ca de obicei, şi după ce a fost fă- 
cută de noi în şpalturi. Vă rog, n-aveţi nici o grijă, corectura bucății dv. va 
fi un ideal de corectură și pentru toată siguranța ne iscălim toţi coreotorii. Vă 
salutăm. 

C. Soroceanu, M. Sevastos, Tomida O. 


1 


Când va apare revista, veţi avea și demisiile noastre pentru... rezoluţie. 


1 Corectura se referă desigur la articolul lui G. Ibrăileanu: Literatura și societatea, 
publicat în Viaţa românească, VII, 1912, nr. 7—8 (iulie—august), p. 148—159 


2 
Bucureşti, 17 oct. 1915 

Stimate domnule Ibrăileanu, 

Vă trimit azi probe din Viaţa românească pe hîrtia pe care va apărea 
revista. 

Am fost la Corteanu 1, a doua oară, şi l-am biruit. Miercuri dă un 
articol (Cronică externă — Situaţie) şi un articolaş de două pagini pentru 
Miscelanea. Pe ambele le voi arăta d-lui Stere, bineînţeles, înainte de pu- 
blicare. 

Dacă cumva nu voi primi, la timp, din tipografie, articolele Filipide? 
şi Pascu 3, le voi trimite la Iaşi peste o zi. Este vreme, fiindcă aceste articole 
s-au lucrat peste rînd. 

Dr. Mironescu 4 ne-a trimis Anafilaxia şi Nour’ urmarea articolului 
său. Nu vine Nour la Bucureşti ? Revista apare admirabil. Vă salut. 


M. Sevastos 
D. Arghezi pe lîngă „Cronica teatrală“, mică : Marioara Ventura ar 
face și pentru Miscelanea un articolaș ; încât comunicaţi-i imediat subiectul, 


sau altfel va face el un articol, după prapria-i inspirație. 

1 Andrei G. Corteanu mai publicase in Viaţa românească, X, 1915, nr. 4, aprilie, 
p. 85—110, un articol: Psihologia politicii neutrale române, evoluția opiniei publice și even- 
tualitățile intrării în acțiune. Cronica externă. Faza ultimă a războiului apărută în Viaţa 
românească, X, 1915, nr, 7—9, iulie-septembrie, p. 256—258, este articolul la care se referă 
aici M. Sevastos. Miscelanea din același număr al V. r. e semnată P. Nicanor et Comp. 
E greu de spus cine a compus fiecare rubrică în parte. 

2 Alexandru Philippide, fostul profesor de filologie română, la Universitatea din Iași, 
are în Viața românească, X, 1915, nr. 7, 8 și 9, iulie-august-septembrie, p. 159—193, un 
lung studiu heteroclit intitulat : Coincidenţe. 

3 În Viaţa românească, X, 1915, nr. 7, 8 şi 9, iulie-august-septembrie, p. 224—227, 
G. Pascu publică articolul : Numele Junilor în românește. 

4 Dr. I. I. Mironescu publică totuși în n-rul citat la nota 3 a acestei scrisori, la 
p- 199—220, studiul: Anafilaxia. (O scurtă privire asupra cunoștințelor de pînă astăzi). 

5 Alexis Nour publică un lung studiu (în același număr triplu al V. r., la p.. 228—255). 

4 Cronica teatrală din Viaţa românească, X, 1915, nr. 7, 8 şi 9, iulie-august-sep- 
tembrie, p. 259—267 are primul capitol intitulat: Mărioara Ventura (259—260) semnat 
T. A.[rghezi]. Vezi şi ultima frază de la nota 1 a acestei scrisori. 

Bucureşti, 14 oct. 1916 


Stimate d-le Ibrăileanu, 
Vă scriu din gară dim fugă. O veste bună: Topîrceanu trăiește, am 
Citit o scrisoare către mama lui, în care spune că-i sănătos, prizonier la bul- 
gari, care se poartă omenește cu dînsul. Scrisoarea e în franțuzeşte. Adresa 
lui e: Top., plenic 3/7 Puten Uceastac, 2 Armia, Tilovo Upravlenie, Bulgarie. 
Eu sînt la Pătirlagele, la N. de Buzău şi mult aş dori să mai vin în 
Iașul nostru moldovenesc. L-am văzut pe d. Stere; i-am dat ştiri din Iaşi. 
Vă salut 
[M.] Sevastos 


D. Sadoveanu e trimis la Folticeni la vechea-i slujbă. 


4 
8 sept. 1919, laşi 
D-lui G. Ibrăileanu 
profesor universitar Iaşi 
Adeveresc prin aceasta că firma: „Viaţa românească“ revistă literară 
și științifică, editură și publicisuică, pe care am înscris-o la Trib. Iaşi, S. a 
IlI-a în sept. 1919, am înscris-o în calitate de mandatar al d-voastră, care 
sînteți astfel singurul proprietar legal al firmei, eu lucrând în numele d-voastră 
şi pentru d-voastră. 
M. Sevastos 

5 
29 iulie '921 

Stimate domnule Ibrăileanu, 

Am aranjat cu „Generala“ 1. Am asigurat lucrurile pe suma de 225 mii 
lei (asigurarea veche era pe 45 mii lei). Bani a dat Iliescu ?. Socoteala a fost 
mai puțin de 600 lei. 

I-am scris lui Ralea. 

Poezii lui Saint-Georges? sînt la Topîrceanu. Există și Eva, pe care 
Topîrceanu a făgăduit c-o are în grija lui. El vă întreabă ce faceţi cu Saint- 
Georges. Poeziile, spune el, nu-s faimoase, dar ar fi bine să se publice una ; 
pentru variaţie de nume etc. 

Nu v-am mai scris pînă acum fiindcă nu vroiam să vă plictisesc şi 
acolo. Amicii d-voastră de aici îmi spun să vă las în pace cu „chestiile redac- 
tionale“, iar dr. Ștefănescu-Gallaţi 5 mi-a spus să vă scriu numai dacă „mă 
veţi provoca“. 

Voi începe însă corespondența. Mîne vă voi trimite nr. 8 din Viaţa 
românească, care se va pune în vînzare la 1 august. Vă voi trimite şi cărți. 

Iliescu a venit azi din Bucureşti. Pătrășcanu pleacă spre mănăstiri du- 
minică sau, cel tirziu, luni. V-am abonat la Opinia. M-am întâlnit cu Costă- 
chescu 6. Mi-a spus că, cu ocazia fuziunii, s-a discutat chestia „amicilor de 
la Iaşi“. D. Stere şi-a luat angajamentul ca, trecînd prin laşi spre Basarabia, 
să se oprească aici, să ia contact cu prietenii şi să caute a-i determina pe cît 
mai mulți dintre dingii să intre în partidul țărănesc. Stelea mi-a spus ieri că 
între guvern și ţărănişti se poartă tratative de colaborare. D. Stere este îm- 
potriva colaborării. Tot el mi-a spus că vreo 30 parlamentari averescani 
(stînga) vor trece la partidul țărănesc. 

Am dat în lucru numărul următor 7. Topîrceanu a aranjat manuscrisele 
d-nei Moscu 8, din care o parte merge în n-rul acesta. A redus simţitor o 
recenzie enormă a lui Ciurea (17 pag. manuscris erau) despre o carte: Pomii 
Jructiferi 9, care — după cum spune d. Pătrășcanu — „trebuie să se pună 
imediat în n-rul viitor“. A cercetat două recenzii de Cora Irineu 10, care vor 
merge în nr. 9. A opinat contra unor poezii de D. Naum" ; spune că-i 
imposibil de redus un articol al lui Crupenschi 12 (recenzie uriașă), care în 
plus e şi încâlcit (despre cartea d-nei Asquith) 13 ; este contra publicării unui 
articol de Alderca 14 etc., etc. 

Dacă vreţi să vedeţi şi d-voastră aceste articole, vi le pot trimite. La 
plecare însă nu v-aţi exprimat această donință. Cum însă nr. 9 este aproape 
complet, chestiile în litigiu pot foarte bine răminea în sertar pînă la întoar- 
cerea d-voastră. 

Ultimele socoteli financiare mi-au arătat clar că nu pot veni la Agapia. 
Am aranjat să mă duc la o vie: cât timp mi s-ar putea acorda concediu? 

Toptrceanu n-a plecat. Va pleca mai târziu. 

Pe aici e o căldură zenibilă. Azi la 6 erau 49 grade C. Am văzut la ter- 
mometrul de la Fingherhut. Ieri au fost 51 grade C. „Frigul“ de care po- 
meniţi d-voastră ar fi delicios aici. 

Vă salut, M. Sevastos 

1 Societatea de asigurări „Generala“. 

2 Vezi nota 2 la scrisoarea a XXVII-a din fondul M. Ralea. 

3 Nu s-au publicat. 

4 Nu s-au mai publicat în V. r. 

5 Era pe atunci medicul curant al lui G. Ibrăileanu. Vezi și nota 1 la scrisoarea a 
III-a a lui Ionel Teodoreanu. 

5 Mihai Costăchescu, fost prof. la Liceul Naţional din Iași. 

7 Nr. 9 (septembrie). 

8 În Viaţa românească, XIII, 1921, nr. 9, septembrie, p. 376—381 apar într-adevăr 
o parte din Amintirile Caterinei State ale Constanţei Marino-Moscu. 

° Nu a mai apărut în Viața românească. 

10 Cora Irineu publică într-adevăr în Viaţa românească, XIII, 1921, nr. 9, septem- 
brie, p. 439—441 trei (nu două) recenzii: Ed. Haraucourt, Don Juan de Manara, Ed. Viaţa 
românească, Buc., 1921; Ramiro Ortiz, Cronici italiene, Ed. Viaţa românească, Buc., 1921; 
B. Marin, Dicţionar de citate şi locuţiuni străine, Buc. Viaţa românească, 1921. 

11 Care într-adevăr nu au apărut. 

12 Tot nu a mai apărut. 

13 Margot Asquith era soția contelui Herbert Henri Asquith of Oxford. Ea a scris, 
printre altele, o Autobiografie. La recenzia acestei cărți se referă Sevastos. 

14 Nu a mai apărut în V. r., după cum nici recenzia lui Crupenschi la lucrarea 
Autobiografie a doamnei Margot Asquith. 


30 iulie 1921, 49 grade C 
laşi 


Stimate domnule Bogdan, 
Mi-am pus în gînd să vă tulbur vilegiatura. Vă trimit alt articol. * Nu 
vă rămîne decît să plecaţi la altă mănăstire — fără urmă. 
Vă salut, M. Sevastos 


1 Pe aceeași scrisoare Petru Bogdan (fost profesor de fizică și rector al Universităţii 
din Iaşi) scrie: „Articol remarcabil. Autorul un filozof?, Imposibil de publicat în Viaţa 
românească], ai cărei cititori n-ar înțălege nimic. Articolul este însă foarte bun pentru o 
revistă de filozofie, Cel mai bun articol, din cele trimise, despre teoria relativității e al lui 
Procopiu. De-mi mai trimiteţi articole de acestea, am să vin la Iași... prăpădir de oboseală, 

Bogdan“, 

2 Scris de Dan Barbilian = Jon Barbu (vezi și scrisoarea lui M. Sevastos din 5 au- 
gust 1921 către D. D. Pătrășcanu). Articolul acesta despre teoria relativităţii a lui Einştein, 
scris de Dan Barbilian nu s-a mai publicat în Viața românească. 

3 aug. '921 


Stimate domnule Ibrăileanu, 
Vă trimit alăturatul articol al lui Săteanu!. Ar vrea să se pună și 
facsimilul contractului lui Caragiale. Săteanu vă roagă să-i daţi răspunsul mai 

repede — fiindcă, în caz de refuz, ar vrea să utilizeze aceste documente în 
altă parte. 

„Cred c-aşi primit poliţa de asigurare, reviste etc. D. Stere ne-a trimis 
articolul lui Strat? cu mențiunea: „publicabil“ şi o cronică politică publi- 
cabilă de Ionescu-Rimniceanu 3 (ginerele lui Maissner) despre chestia Dunării 
cu prilejul unei cărți de Antipa. A venit la redacţie o cronică politică de 
Vişoianu 5 : i-am trimis-o de asemeni d-lui Stere. 

Nr. 9 se lucrează cu asiduitate. În curînd începe mutarea atelierelor în 

ui Sa pri . : E tace capta toi cei A 

clădirea nouă. Miine — mi-a spus Iliescu — vi se vor trimite cărțile din edi- 

tura noastră, care se pun acuma în comerţ. Pe aici au fost niște călduri în- 
grozitoare. De două zile s-a răcorit puţin. Vă salut. 

M. Sewvastos 


1 Publicistul ieșean C. Săteanu a publicat în V. v, XIII, 1921, nr. 12, decembri“, 
p. 434—439, la Miscelanea nişte note intitulate; Învoielile editoriale ale lui I. L. Caragiale. 

2 George Strat publică în Viaţa româncască, XIII, 1921, nr. 9, septembrie, p. 382—393 
un articol: Criza economică actuală şi inflațiunea. 

3 Dr. N. lonescu-Rîmniceanu publică, la rubrica intitulată: „Cronica politică“ artico- 
lul: Cu prilejul unei noi cărți asupra Dunării, în Viaţa românească, XIII, 1921, nr. 9, sep- 
tembrie, p. 429—433. 

4 Cartea lui Gr. Antipa era: Dunărea și problemele ei ştiintifice, economice și soli- 
tice, Buc. Cartea românească, 1921. 

5 Va apărea abia în Viaţa românească, XIII, 1921, nr. 11, noiembrie, p. 279—284 
la rubrica intitulată „Cronica politică“ articolul lui Const. Vișoianu: Cartea domnului Tar- 
dieu : La paix (Paris, Payot, 1921). 

5 august '921 


Stimate domnule Ibrăileanu, 

V-am trimis azi un pachet cu ziare, reviste, manuscrise. Cărțile editurii 
„V. r.“ vi le va aduce d. Iliescu, care va veni la mănăstire c-un automobil. 

I-am scris d-nei Stere. I-am spus că, avînd treburi redacționale la mă- 
năstire, pot să-mi aranjez plecarea o dată cu plecarea d-sale. I-am scris că 
poate să stea la mine de unde îşi va alege şi cărţi ruseşti de citit. 

Miine, sîmbătă, vă voi expedia situaţia detaliată a nr. 9. 

D. Stere a trecut ieri prin laşi spre Basarabia. N-a venit pe la redacţie. 
Am auzit numai c-a luat dejunul la Traian cu Borcea şi cu I. Botez. C-o zi 
înainte îi trimisesem o cronică politică de Vişoianu (despre un volum al lui 
Tardieu) 1. Am scris la București d-nei Stere să ne-o retrimită. 

Eu voi sta în lași pînă se va termina nr. 9 (20—25 august). După aceea 
mă voi duce la Chișinău la sor-mea, la vie. Am aranjat totul acolo. Este 
imposibil să vin la mănăstire. Topîrceanu mi-a spus să vă comunic că el va 
sta în lași și-mi va ţine locul pînă la întoarcerea mea (a doua jumătate a 
lui septembrie). El vă sfătuieşte să nu vă grăbiţi pentru revistă; îşi ia el 
angajamentul să se ocupe serios de redacție. 

Cum în a doua jumătate a lui august trebuie să dăm materie pentru 
n-rul de octombrie, când voi veni cu m-me Stere, vă voi aduce lista artico- 
lelor precum şi manuscrisele dubioase, pentru a hotărî. | 

M-am întâlnit cu Stănescu-junior. Mi-a spus că pe la d-voastră totu-i 
bine. N-a venit nimeni de la electricitate. I-am spus să vină la mine după bani. 

Am vorbit cu Topîrceanu. Va alege o poezie de Saint-Geonges. Am 
dat la tipar articolul lui Strat?. Nr. 8 a făcut bună impresie şi pe aici. Ca- 
ricaturile în unele numere au ieșit bine. 

Vă salut, M. Sevastos 


1 Vezi nota 5 la scrisoarea a VII-a. 
2 Vezi nota 2 la scrisoarea a VII-a. 

5 august 1921 


Stimate domnule Pătrășcanu, 

Probabil a ajuns în lipsa d-voastră la Bucureşti o scrisoare a mea cu 
răspunsuri, precum şi un pachet cu manuscrise. În acel pacher era şi Sfinxul 
de Șardin ? cu menţiunea de a nu se publica. 

Voi pune de-acum înainte toate subrithurile cărților editurii „V. r.“. 
La Davidescu le-am omis fiindcă mi s-au părut prea multe. În nr. 8, la Bi- 
bliografie, dicționarul lui Marian 2 are toate subtitlurile. Voi pune recenzii 
de Cora Irineu? și Rosetti t, precum şi contribuțiile lui Marcu 5. 

Mi-aţi scris din Bucureşti să vă trimit manuscrisul lui Tacu. Acel ma- 
nuscris nu-i la mine. Și nici nu-mi aduc aminte să fi fost vreodată. În lista 
mea de manuscrise nu-i notat. Poate l-aţi luat o dată cu volumul lui Toma. 
Penultima dată cînd aţi fost prin laşi ați adus un teanc de manuscrise 
pe care le-aţi luat imediat înapoi, după puţină discuţie. Poate şi Tacu a 
fost în transportul acela... 

Aşi trimis un articol de Dan Barbilian 7 despre Einştein. Vă alătur re- 
feratul d-lui P. Bogdan. 


Vă salut, M. Sevastos 


N. B. Pe la 15 ale lunii am să vin la mănăstire pentru o zi cu d-na 
Stere. 


1 M. Sevastos are în vedere redactarea rubricii intitulată: „Bibliografie“ de la fi- 
nele Vieţii româneşti, XIII, 1921, nr. 8, august, p. 315, unde o carte scrisă de N. Davi- 
descu este anunțată numai prin: Aspecte și direcţii literare, Editura Viaţa românească, pre- 
yul 15 lei. (Nu dă cu alte cuvinte o fişă bibliografică completă), 

2 Tot la pagina citată la nota 1 a acestei scrisori se citează: B. Marian, Dicţionar 
de citate și locuţiuni străine (latinești, greceşti, franceze, italiene, germane și englezeşti), Edit. 
Viaţa românească, 1921, Bucureşti, prețul 15 lei. 

3 Vezi scrisoarea a V-a, nota 10, 

4 Henri R. Rosetti publică în Viaţa românească, XIII, 1921, nr. 10, octombrie, 
p. 146—149 o recenzie la: Lieut. col. C. à Court Repington, The first world war 1914— 
1918, 2 vol., 621—581 pp. [sic]. 

5 Al. Dem. Marcu va publica în Viaţa românească, XIII, 1921, nr. 11, noiembrie, 
p. 298—299 o notă asupra căriți lui Ermenegildo Pistelli: Per la Firenze di Dante, Firenze, 
Sansoni, 1921. Nimic altceva. 

€ Poetul A. Toma ? 

7 Vezi scrisoarea a VI-a a lui M. Sevastos (adresată lui P. Bogdan, fost profesor şi 
rector al Universităţii din lași), nota 1 și 2. Dan Barbilian este numele real al poetului 
Ion Barbu. R 


10 
6 aug. '921 
Stimate domnule Ibrăileanu, 
Iară ordinea : nr. 9 al revistei : ! 
Teodor Scorţescu (piese) . 14 
Otilia Cazimir . . . . . 1 
I G FIII pe a e e 22 
Demostene Botez . . . . 3 
loan Slavici . cc... 8 
Dragoș Protopopescu . . . . . . 3 
E -Tordai oero go s m a mu ta mt e 8 
Constanţa Marino-Moscu 6 
(5, Sirat o o e d are 12 
S. luşgchevici . . . . . 27 
104 
Recenzii . ee 12 
Rev. revistelor . . . . . . . . . 15 
Mişe. înte... 6 
Bibliografie . . e aa e e e 2 
Caricaturi cc... 4 
Tabla de materii . . . . . ... .. 5 
148 
Avem însă 12 pag. libere. Pentru aceste pagini s-a anunţat d. Sadoveanu 
c-o schiță — probabil de vreo 5 pag.?. Apoi aştept cronica externă de la 


Fihiui 5, căruia i-am telegrafiat. Dacă nu vine, se poate pune cronica politică 
(Chestia Dunării) 4, aprobată de d. Stere ? 

Am să vă trimit şi eu, cred luni, o cronică rimată, despre care vă rog 
să-mi răspunideți dacă pot s-o pun ori nu5. Va avea vreo 3 pagini. Recenzii 
sînt: Cazacu (6 pagini), Cora Irineu (3 recenzii), Savul (1) etc. Henri 
Rosetti şi Ciurcu nu pot merge fiindcă sânt enorme. Recenzia doctorului Ca- 
zacu a rămas din nr. trecut; are 6 pagini. Ciurcu ar avea 4—5 pagini (deşi 
Topârceanu a amputat-o mult), iar Henri Rosetti? vreo 3 pagini. Ce-i de 
făcut ? Poate lui Henri Rosetti să-i fac loc, însă în dauna Revistei-revistelor. 

În afară de cronica politică, mai avem o cronică numai: despre lite- 
ratura japoneză (10 p.). Am citit volumele lui Minulescu şi recenziile lui 
Alexiu. Cred că nu merg 8. 

Tocmai acum a venit d. Sadoveanu și a adus o schiță: Orbul, exact de 
5 pagini. Deci mai așteptăm numai cronica externă. 

Mi se pare că-i cam dezlânată scrisoarea mea. Deşi-i ora 6, deşi sînt în 
cămaşă, dar e o căldură insuportabilă la redacție. Sînt mulțumit că mi s-a 
alterat numai stilul. 

Vă salut, i 

M. Sevastos 


1 Viața românească, XIII, 1921, nr. 9, septembrie, avea următorul cuprins: Teo- 
dor Scorţescu: Mirajul apelor (piesă într-un act), p. 321—334; Otilia Cazimir: Inserare, 
p. 335; loan C, Filitti: Raporturile ruso-germane față de sud-estul european, p. 336—357 ; 
Mihail Sadoveanu: Orbul, p. 357—362; Demostene Botez: Bufonul morţii — obsesie — 
și Basm, p. 363—365 ; loan Slavici: Clopotnița mănăstirii Putna, p. 366—372; Dragoş 
Protopopescu : Reflecţii, p. 373—375 ; Constanţa Marino-Moscu: Amintirile Caterinei State, 
p. 376—381 ; George Strat: Criza economică actuală şi înflaţiunea, p. 382—393 ; Semen 
Iuşchevici : Leon Drei (roman), X, p. 394—419 ; Al. A. Philippide, Îndemn la drum, p. 420; 
Iorgu Iordan: Nume de localități provenite de la nume de popoare, p. 421—428 ; dr. N. 
jonescu-Rimniceanu : Cronica politică. Cu prilejul unei noi cărţi asupra Dunării, p. 429— 
433; G. [T.]Jopirceanu : Cronica veselă. Vara la țară, p. 434—437 ; apoi recenzii (p. 438— 
447) de M. Sadoveanu, Cora Irineu, Gh. Savul, dr. P. Cazacu și M. Ralea. În continuare: 
Revista revistelor (p. 448—465) şi Mișcarea intelectuală în străinătate, p. 466—472. Nu- 
mărul se încheie cu o bibliografie şi caricaturi. 

2 Vezi nota 1 la această scrisoare. 

3 Vezi de asemenea nota 1 de mai sus. 

4 S-au pus amindouă. 

5 Nu s-a publicat, 

6 Vezi nota 1 la această scrisoare. 

7 Vezi nota 4 la scrisoarea a IX-a. 

8 Nu s-a publicat. 


11 
8 aug. 921 


Stimate domnule Ibrăileanu, 

După cum aţi văzut din socoteala pe care v-am trimis-o, s-a pus un frag- 
ment din Amintirile d-nei Moscu +. 

D. Cazacu a plecat azi dim. la Dorna-Vatra. Ia cu dînsul automobilul. 
Mi-a spus că nu-l poate da. Am să-l rog pe d. Sadoveanu să vorbească cu Po- 
gonat pentru automobil. Eu nu-s bine cu dînsul. Dar nu putem cere automo- 
bilul de la I. Botez ? D-nei Stere i-ar conveni ? 

V-am trimis azi: Hogaș, Mironescu, T. Pamfile etc. + gazete — Am 
pus o recenzie de Savul?2. Am spus recenzenţilor cum să facă „Revista revis- 
telor“. Cele de numărul trecut fuseseră alcătuite deja, după vechiul sistem. 
Noua rînduială a făcut foarte bună impresie. Se citește mai mult. Lui Filotti 
i-am telegrafiat acum două zile. Pe Teodoreanu nu l-am văzut. Îi voi comunica 
propunerea. La Barasch va veni volumul : La maison et le Monde 3 peste vreo 
8 zile. Să-l luăm de-aici. 

Vă salut, M. Sevastos 


431 


N.B. 
Pirvescu propune să desființați rubrica de la „Mişcarea intelectuală“. 
S-ar simți mai liber în mişcări. Aranjamentul s-ar face mai bine. 


1 Vezi nota 1 la scrisoarea a X-a. 
2 Vezi nota 1 la scrisoarea a X-a. 
3 Roman al lui Rabindrannath Tagore. 


12 j 


Ante 11 august 1921 

Stimate domnule Ibrăileanu, 

7 coli sînt aranjate. Mi-au fost date ieri pentru „bun de tipar“. Două se 
trag azi şi alte două miine. Săptămîna viitoare se vor trage toate șapte. Cro- 
nica externă n-a venit. Topârceanu a făgăduit că va da Cronica veselă !. Pînă 
la 25 august numărul va fi gata. 

După 20 aug. vă voi trimite lista tuturor bucăţilor care sînt și care vor 
mai veni pentru a aranja numărul de octombrie. 

Trimiteţi, vă rog, lista onorariilor. Leafa vreți să vi se trimită la mănăs- 
tire sau veți lua-o de-aici la întoarcere ? 

Pe-aici sînt călduri înspăimîntătoare. A ieşit chiar o nouă boală de piele. 
Dacă nu se răcoreşte pînă la 1 sept., aţi face foarte bine să mai staţi la mănăs- 
tire încă o săptămînă sau două. 

Vă salut, M. Sevastos 


N. B. Batzaria 2 a trimis o nuvelă. Mi-a scris Emil Isac. Vă aminteşte de 
articolul pe care i l-aţi promis. 


1 Vezi nota 1 la scrisoarea a IX-a. 
2 Care nu s-a publicat în Viaţa românească. 

Iaşi, 11 aug. 1921 
Stimate domnule Ibrăileanu, 
Vă rog trimiteţi socoteala onorariilor pe numărul 8 al revistei. Unii 


colaboratori se imipacientează. Vă salut. 
M. Sevastos 

13 august 1921 

Stimate domnule Ibrăileanu, 

Am vorbit cu Ionel Teodoreanu. Primeşte cu plăcere să traducă repede 
romanul lui Rabindranate [sic] Tagore !. I-am spus lui Barasch să oprească un 
exemplar din volumele pe care le va primi peste cîteva zile. Vă salut 

M. Sevastos 

1 Romanul lui Rabindrannath Tagore: Casa şi lumea. Vezi şi nota 3 la scrisoarea 
a XI-a. O recenzie a acestui roman, plecind de la traducerea în limba franceză (La maison 
er le Monde) va face Octav Botez în Viaţa românească, XIV, nr. 1, ianuarie, p. 117—121. 
Ionel Teodoreanu nu a mai tradus acest roman. 


15 
17 august 1921 

Stimate domnule Ibrăileanu, 

O primejdie. Mi-a spus Blumenfeld de la Opinia ! confidențial că i s-a 
oferit (probabil de Dinerman ?, care în acel timp era în Iaşi) direcţia adminis- 
trativă a Soc. „Viaţa românească“. Blumenfeld primeşte. A intrat şi în amă- 
nunte ; a cerut locuinţă în clădirea nouă. Blumenfeld mi-a făcut această des- 
tăinuire crezând că voi fi încântat ! Închipuiți-vă numai ce impresie ar face în 
public ! Celelalte concluzii vă las pe d-voastră să le trageţi. Blumenfeld a ple- 
cat azi dim. la Bucureşti. Trebuie, cred, să luați măsuri. Vă rog totuşi — ceea 
ce nu mai era nevoie să vă spun — de oarecare discreţie în chestia aceasta, în 
privința mea. 

Uitam să vă spun ceva : Cu cîteva zile înainte, Blumenfeld mi-a spus că 
— fiind la Bucureşti — a aflat că financiarii n-ar fi mulțumiți de conduce- 
rea „Vieţii r.“ la Iaşi. Tot atunci Dinerman a căutat să convoace pe membri 
cons[iliului] de adm. din Iaşi. Nu era însă nici unul. Dinerman i-a cerut lui 
Tliescu 3 mai multe informaţii administrative, precum și un tablou de produc- 
tivitatea fiecărei maşini ; se gîndea, probabil, mai ales la rotative. Aceste infor- 
maţii îi trebuie pentru tratativele cu noul director. 

Volumele Strada Lăpuşneanu 4 şi Moldova romantică 5, am vorbit cu 
d. Iliescu, vi se vor expedia mîine. Volumul lui Jean Bart îl va da Iliescu poi- 
mâine la tipar. 

Nu ştiu nimic de M-me Stere. Cred că e la Chişinău. Am primit de la 
Roman Stere 6 o telegramă pentru aranjarea unor chestii de procedură la tri- 
bunal. L-am servit. Are procesul de divorț, mi se pare, la 18 august. Foasta 
| sic] lui nevastă e aici ; petrece. Și aici un mic mahalagism : dr. Şvefănescu-Ga- 
laţi 7 mi-a spus că lumea vorbea şi despre dînsul în această afacere. El însă nu 
dădea importanță, ci, în virtutea prieteniei, mergea prin oraș, la berării etc. cu 
doamna S. Acum însă — văzînd ce s-a întîmplat — va sta mai în rezervă. 
Recunoaşte că trebuie să facă unele concesii opiniei publice. Mi se pare ciu- 
dată judecata ; nu se jena să comipromită o femeie măritată şi se jenează să 
compromită o femeie liberă ! El îmi face mai degrabă impresie că vrea să 
se debaraseze... 

Am luat act de toate punctele din scrisoarea d-voastră. Şi acum despre 
Hogaş. Volumul nu era trimis în provincie 8. La copertă se va roade puţin G. 
c-un cuțitaș. Este la tipografie un obicei, împotriva căruia protestez de un an 
de zile, să mi se dea la corectură și coperţile. Pe unele le corectez prin surprin- 
dere, prin atelier. Corecturile coperților din mașină sînt făcute de administra- 
ţie. În ultimul timp ni s-au idat corecturi de pe coperţi şi ni s-a dat şi de la Ho- 
gaş, însă din presă, deci încărcat de cerneală. Iliescu mă asigură că nici nu se 
va cunoaște că-i ras numele, aşa cum se va îndrepta. 

Am dat la tipar erata %. Am pus în V. r. recenzia d- lui Sadoveanu cu 
erata [sic]. Greşelile sînt grave. Am fost dezolat. Trebuia să revăd de mai 
multe ori corecturile. Dintre greşeli două mi-au scăpat în mod stupid. Eram 
la redactie, făcînd corectura, cînd am descoperit „căpiţa“. Am vrut s-o corec- 
tez și probabil m-a întrerupt cineva. De asemeni şi cu „Strimturile“. Îmi aduc 
perfect aminte de aceste două greșeli. Celelalte greşeli au trecut nu ştiu cum. 
Un lucru vă asigur ; corecturile pe care le făceam erau pline de îndreptări ; 
însemnam greşeală lîngă greșeală, ca şi corecturile făcute de ceilalți. Toţi am 
scos un număr enorm de greşeli din acest volum. Nici un volum n-a avut atît 
de multe corecturi. Mai ales greșeli de timpuri erau o sumedenie. 

Vom aranja o reclamă nebună volumului 19, făcîndu-mi un ideal de a i se 
trage o nouă ediție. Vă salut. 

M. Sewvastos 


1 Opinia, ziar ce apărea atunci la Iaşi. 

2 W. Dinerman, director al Băncii „Marmorosch Blank et comp“, membru în Con- 
siliul de administraţie al Institutului de arte grafice și editură „Viaţa românească“. 

3 Vezi nota 2 la scrisoarea nr. 2 din fondul Mihai Carp și nota 2 la scrisoarea a 
NXVIII-a din fondul Ralea. 

4 În Viaţa românească, XIII, 1921, nr. 11, noiembrie, p. 286—288 apare o recen- 
zie, semnată de G. Topîrceanu, la cartea lui M. Sadoveanu: Strada Lăpușneanu (Cronici din 
1917), lași, 1921, Ed. „Viaţa românească“. 

5 Volumul lui George Sion: Moldova romantică, Iaşi, Ed. „Viaţa românească“, 1921 
a fost recenzat în revista Viața românească, XIV, 1922, nr. 4, aprilie, p. 130—132 de 
către M. Sevastos. 

€ Fiul lui Constantin Stere. 

7 Vezi nota 1 la scrisoarea III din fondul Ionel Teodoreanu. 

8 Volumul lui Calistra Hogaș: În munții Neamțului, lași, Ed. „Viaja românească“, 
1921 a fost recenzat de M. Sadoveanu în revista Viața românească, XIII, 1921, nr. 9, sep- 
tembrie, p. 438—439. După recenzie urmează o lungă erată la care va face Sevastos aluzii. 

° Vezi nota 8 la această scrisoare. 


10 Volumului În Munţii Neamţului de Calistrat Hogaş. 

Reni, 11.VII1.'923 


Stimate domnule Ibrăileanu, 

Am primit scrisoarea d-voastră la Reni. I-am scris imediat lui Stejărel 
Ionescu să aranjeze chestia financiară. El trebuie să încaseze, chiar săptă- 
mîna aceasta, 4.000 de lei pentru vaze. I-am scris dacă n-a luat vazele, să vă 
trimită aceşti bani imediat. (Vazele tot nu se pierd. Am vorbit cu negustorul 
şi înainte de a pleca.) Restul să-l ia de la adm. sau, prin d. Sadoveanu, de la 
vreo bancă. 

Mi-a venit al Reni o telegramă a d-lui Stere: „Expediat luni (6 aug.) 
articolul“ 2 şi trei recenzii de Ralea : Pierre Janet (La médecine psychologique); 

J. Bart (Prințesa Bibița) şi Camil Petrescu (Versuri). Aceasta din urmă mi se 
pare că nu merge ; de aceea v-o alătur aici ?. 


Articolul lui Zarifopol 4 s-a tipărit cu siguranţă. Îi scriu acum autorului. 
Al d-voastră 


M. Sewvastos 


1 Srejărel Ionescu, colaborator al Vieţii românești. 

2 Const. Stere publica pe atunci o suită de articole sub titlul general de: Din car- 
netul unui solitar (vezi de exemplu V. r, XV, 1925, nr. 7, iulie, p. 83—97). 

3 În Viaţa românească, XV, 1923, nr. 8—9, august-septembrie, M. Ralea publică trei 
recenzii : Camil Petrescu, Versuri, Bucureşti, Cultura națională, 1923, la pag. 337—339 ; Gio- 
vani Papini: Le crépuscule des philosophes, Paris, 1922, la p. 343—344 şi A. Hesnard: 
L'Inconscient, Paris, Doin, 1923, la p. 344. 

4 Articolul lui Paul Zarifopol era: Notă la comemorarea lui Renan şi a apărut în- 
ir-adevăr în Viaţa românească, XV, 1923, nr. 7, iulie, p. 5—24. 


17 
laşi, 26.1X923 
Stimate domnule Ibrăileanu 1, 
D. Sadoveanu vă anunță că d. Pătrășcanu va sosi astăzi în laşi. A pri- 
mit în acest sens o telegramă. Al d-voastră 


M. Sevastos 


1 Scrisoarea a fost expediată prin cineva (nu prin poştă) și Ibrăileanu a primit-o 
în aceeaşi zi. 

București, 2.11.1925 
Stimate domnule Ibrăileanu, 


Cred că aţi văzut explicaţiile lui Aderca din Cuvintul liber 1. Fu l-am 
pus să pună pe hirtie aceste explicații, pe care Aderca mi le dădea verbal. În 
urma lor d-voastră și ceilalți amici ai Vieţii românești cum aţi privi o even- 
tuală colaborare a lui Aderca la Adevărul literar ? M-am gîndit numai la nu-. 
vele (de articole nici nu-i vorbă). El mi-a dat şi un caiet de nuvele, din care 
unele sînt bune. Ce ziceţi ? Să-i pun ceva ? Nu? V-aţi simţi jignit de prezența 
lui la Ad. lit. ? Eu cred că, după ultimele lui declaraţii, s-ar putea. Nu-mi dau 
însă bine samă ?. Poate m-am făcut şi eu bucureştean. 

Aştept un cuvînt de la d-voastră în această privinţă. 

Apoi vă rog foarte mult trimiteți-mi ceva pentru Ad. lit.3 La toamnă 
voi scrie cuiva să vă ceară un interviu. Din septembrie vreau să public inter- 
viuri. Mai aveţi vreo idee de îmbunătățit gazeta ? Chestia publicării de „bucăţi 

alese“ ar fi bună, cu o condiție însă ; dacă alegerea bucăţilor de antologie aţi 
face-o d-voastră, bineînţeles în schimbul unui onorariul. Al d-voastră 
M. Sevastos 


N. B. Cei ide la Adevărul ţin la o dare de seamă mai maşcată în Viața 
românească a Adevărului literar4. Vă rog să spuneţi la Iaşi să nu fie uitat 
Ad. lit. 

Această scrisoare a mai fost o dată la Varatic. Dar s-a întors înapoi: 
adresantul necunoscut. O copiez încă o dată. M. S. 


1 Cuvintul liber, revistă săptăminală, Bucureşti, 24 august 1919—1925. Redactor: 
Const. Graur și apoi Eug. Filotti. Felix Aderca publică în Cuvintul liber, seria a Il-a, an. 
Il, 1925, nr. 26 din 18 iulie, p. 14—15 un articol: Estetica polemicii unde-i vorba şi de 
Ibrăileanu. 

2 Felix Aderca a publicat în Adevărul literar şi artistic, VI, 1925, nr. 250, 20 sep- 
cembrie, p. 3, col. 1—2 nuvela Înainte de ora pocberului, în nr. 252, 4 octombrie, p. 2, 
col. 1—3 nuvela Steluţa, în nr. 258, 15 noiembrie, p. 5, col. 1—4, altă nuvelă Femeia 
ploilor şi în nr. 264, 27 noiembrie, p. 6, col. 1—4, o nuvelă intitulată Un Crăciun lingă 
Dunăre. A continuat să publice şi în anii următori în Adevărul literar și artistic. 

3 G. Ibrăileanu nu a publicat decit în Adevărul literar și artistic, VI, 1925, nr. 238, 
28 iunie, p. 1, col. 1—2 un articol intitulat Anton Bacalbașa şi abia în anul VII, 1926, 
nr. 290, 27 iunie, p. 3, col. 1—2 alt articol: G. Topirceanu. 

4 Într-adevăr, în Viața românească, VIII, 1925, nr. 8 aug, p. 297 și în nr. 9, sep- 
tembrie, p. 464 și în nr. 11, noiembrie, p. 300 la revista revistelor se vorbeşte și de Ade- 
vărul literar. 


19 
Bucureşti, 17.V111.1925 

Mult stimate domnule Ibrăileanu, 

Numărul viitor al Ad. lit. aş vrea să-l închin lui Slavici. Vă rog foarte 
mult dați-mi un articolaş. Aţi face cel mai mare bine gazetei !. Primiţi multe 
mulţumiri. 

M. Sevastos 


1 Într-adevăr, Adevărul literar şi artistic, VI. 1925, nr. 247 (din 30 august) este în- 
chinat (ca și nr. 246, din 23 august) lui Jon Slavici, nesemnat. Să fie scris de Ibrăileanu? 
Altceva nu este nimic de Ibrăileanu în aceste două numere citate aici. 

București, 25.11.1927 


Mult stimate domnule Ibrăileanu, 


Cu permisul de C.F.R. chestia stă aşa: Sadoveanu a intervenit pe lingă 
membri comisiei de permise şi, la şedinţa comisiei, membrii au fost — după cît 

mi se spune — pentru. I-a ridicat î împotriva mea, cu o teribilă înverșunare, în- 
suși ministrul (care probabil nici nu mă cunoaşte). Ministrul fusese montat cu 
siguranță de membrii comisiei care, legaţi pentru cuvîntul dat lui Sadoveanu, 
nu m-au mai atacat fățiș, ci lăturalnic. Mi s-a refuzat permisul. Acum vor face 
intervenţii asociaţiile de presă şi va fi poate şi o interpelare în parlament în 
chestia permiselor. Oricum o fi, membrilor comisiei nu le voi rămînea dator. 

Acum altceva. Am avut un conflict regretabil cu dr. Mironescu 1. Și pentru 
cazul cînd mă va acuza în ochii d-voastră, prezint următoarea apărare : 

Pe lingă clinica lui Mironescu funcţionează un dispensar a cărui viață 
mi se datorește mie. Atît în timpul lui Demetriade, cît și a lui Mironescu am 
căpătat de la Min. Sănăzăţii 60.000 lei anual, pentru doi medici. (Dispensarul 
de altfel este o intitulaţie de operetă ; la doi medici sînt 5—8 injecții pe zi.) 

Plecînd nevastă-mea din lași, dr. Mironescu a pus-o în locul ei pe ne- 
poată-mea și, pentru anul acesta, a cerut de la minister 200.000 lei. Graţie 
persistenţii mele de fier (din decembrie şi pînă acum aproape în fiecare zi am 
fost singur sau cu amici la Ministerul Sănătăţii), am izbutit să-i capăt 200.000, 
plus medicamente (ceea ce Mironescu nici nu ceruse). Din această sumă i s-au 
şi trimis 100.000. Dar Mironescu face pe prostul. El spune că în totul i s-a 
dat numai 100.000, făcîndu-mi ofensa de a mă taxa de mincinos și-i fixează 
nepoatei mele 35.000 lei anual, plăubil lunar... păstrînd tăcere asupra modului 
cum vrea să întrebuințeze restul banilor. El i-a făgăduit nepoatei mele 54.900 
lei — cînd mi-a dat cererea și... acum, după rezolvare, a scăzut suma la mai 
puţin de jumătate. Apoi, de cînd se dă subvenția (patru ani), doctorii o iau din- 
tr-o dată sau în două rate. (Chiar Ministerul o dădea așa. Nimănui nu i-a tre- 
cut prin minte că-i o procedare ilegală.) Mironescu azi vrea să o plătească 
lunar. În timpul lui Demetriade eu rugam ministerul să specifice cît înţelege să 
dea fiecărui doctor. În Mironescu am avut încredere şi n-am ţinut să se facă 
specificarea. 

În definitiv Mironescu, după ce i-am obţinut vreo 250.000 (medica- 
mentele poate se vor urca la suma asta), şi-a bătut joc de mine. (Dacă aș fi 
ştiut una ca asta, aș fi putut obținea pentru nepoată-mea 35.000 cu o simplă 
vizită la Minister... nu cu vreo 50—60 !...) Atunci i-am scris lui Mironescu o 
scrisoare indignată, spunîndu-i de-a fir a păr toate necazurile şi umilinţele în- 
durate în chestia aceasta — fără însă de nici un cuvînt ofensător. El îmi răs- 
punde cu o scrisoare obraznică. Îmi vorbește de „legalitate şi de interesele cli- 
nicii“ lui, care primează „interesele familiei mele“. Cînd pentru un dispensar 
de operetă, fără bolnavi, capătă peste 200.000 lei prin mine — cînd nevasta 
lui ocupă postul de preparatoare în clinică fără să se ducă o dată măcar în an 
la serviciu... nu-i este permis lui Mironescu să-și bată joc de mine, scoțindu-mi 
ochii cu „legalitatea“ și cu „interesele clinicii“. Am crezut că, mulțumită unui 
amic, voi scăpa de subvenţia pe care o dau lunar familiei din Iași. N-am reu- 
şit. lertaţi-mă că v-am plictisit cu aceste chestii. Al d-voastră 


M. Sevastos 


1 I. Mironescu, care a fost și medicul curant al lui G. Ibrăileanu. 

București, 31.V,1927 


Mult stimate domnule Ibrăileanu, 

Vă rog trimiteţi un volum secretarului ziarului Adevărul (A. Coler). 
Aderca vă roagă să-i trimiteţi un volum, vrând să scrie despre dînsul. Puteţi să-l 
trimiteţi pe adresa mea. 

Al dumneavoastră, M. Sevastos 


1 A apărut în Adevărul literar şi artistic, VIII, 1927, nr. 343, 3 iulie, p. 1, col 
î-—4 și p. 2, col. t—2 o recenzie a lui Mihai D. Ralea la cartea lui G. Ibrăileanu: Scrii- 
tori români şi străini, laşi, Viaţa românească, 1927. 

Slănic Moldova, 24.VI11.1933 


Mult stimate domnule Ibrăileanu, 

Am primit aici prin poştă telegrama d-voastră. Înainte de a pleca din 
Bucureşti am vorbit cu Pauker despre volumul Eminescu. I-am arătat manu- 
scrisul. E prea mic pentru un volum. Vă roagă să mai trimiteţi manuscris — 
şi cum îl va avea, va pune volumul sub tipar. 

Despre Adela voi scrie peste cîteva zile un articol pentru Dimineaţa +. 
Mi-a plăcut volumul al dracului. 

Aici mi-a vorbit, cu un rar entuziasm pentru un medic, dr. Tuduran des- 
pre Adela. I-a plăcut mai mult — nu numai decît toate romanele româneşti 
— dar şi decît cele străine apărute în ultimul timp. 

Cred că de Adevărul literar 2 sînteți mulțumit cum a primit remanul. Iar 
în privinţa mea... veţi vedea articolul din Dimineaţa. Mi-a spus şi Arghezi că 
va scrie. I-a plăcut foarte mult. Îmi va da un articol şi Philippide 3. 

Întârzierea prietenilor se datoreşte greutăţii subiectului nu indolenţei lor. 
Toţi se tem să nu se facă de rîs, scriind banalități. 

Cer multe scuze pentru unele întîrzieri în corespondenţă. Am fost, în 
cursul anului trecut, în falimentul corespondenței. Sper să mă refac acum. 

Primiți cele mai afectuoase salutări şi expresia bucuriei de a vă ști per- 
fect sănătos. 

M. Sevastos 


1 A scris într-adevăr o recenzie în Dimineaţa, anul 29, nr. 9570, din 20 august 1933, 
p. 8, col. 5—7: Romanul d-lui G. Ibrăileanu, Adela, Aureliu Weiss și în nr. 9560 din ace- 
lași an, p. 3, col. 4—5, doctorul Ygrec un articol: Adela sau voluptatea gîndirii. Sevastos 
n-a mai Scris recenzia promisă. 

2 În Adevărul literar și artistic, XII, 1933, nr. 652, 4 iunie, p. 1, col. 1—2, p. 2, 
col. 1—2, G. Călinescu publică recenzia: Romanul d-lui G. Ibrăileanu. În Adevărul literar 
și artistic, XII, 1933, nr. 657, 9 iulie, p. 1, col. 6—7 şi p. 2, col. 1—2 Demostene Botez 
scrie despre: O carte rară „Adela“. În Adevărul literar și artistic, XII, 1933, ar. 666, 
10 septembrie, p. î, col. 6—7 şi p. 2, col. 1—2, Paul Zarifopol scrie și el o cronică la 

Adela intitulată : Delicate lucruri vechi. În Adevărul literar şi artistic, XII, 1933, nr. 673, 
29 octombrie, p. 1, col. 1—2 scrie şi Jon Petrovici despre Adela: Citeva cuvinte despre o 
carte excelentă. În Adevărul literar şi arustic, XIII, 1934, nr. 685, 21 ianuarie, p. 4, col. 
3-—4 mai apare o cronică nesemnată: O Adelă a timpurilor noastre. O carte rară. În Ade- 
vărul literar şi artistic, XIII, 1934, nr. 684, 14 ianuarie, p. 7, col. 3—6 mai apare o re- 
cenzie la Adela semnată : Rolly. 

3 Vezi nota 2 de mai sus. O fi cumva cronica nesemnată din nr. 685? 

1933 


TELEGRAMĂ 
Rog trimiteţi urgent un articolaş despre Adevărul literar pentru nu- 


mărul festiv 1. 
Sevastos 


1 Nu a trimis, 

356—357 
369 

182 

399 
369—370 
47 

277 —278 
278 
319—320 
182 
183—184 
278 

279 

184 

279 

370 

273 
382—383 
320—321 
280 

52 

370 

52 

280 

53 


445 


446 


1906 apr. 24 

1906 mai 13 

1906 mai 16, București 
1906 mai 17, Tîrgovişte 
1906 mai 22 (Tîrgovişte) 
1906 mai 31, Tîrgovişte 
1906 iun. 5 

1906 iun. 6, Tîrgovişte 
1906 iun. 14 

1906 iun. 15 

1906 iul. 12, Iaşi 

1906 iul. 16, Iaşi 

1906 iul. 18 

1906 iul. 19, Tirgovişte 
1906 iul. 20, Iaşi 

1906 iul. 21, laşi 

1906 iul. 24, Mangalia 
1906 iul. 24, laşi 

1906 iul. 26, Iaşi 

1906 iul. 27, Tîrgovişte 
1906 iul. 28 

1906 iul. 30, Tazlău 
1906 iul. 30 

1906 iul. 31, Iaşi 

1906 aug. 2, Iaşi 

1906 aug. 2 (Tîrgovişte) 
1906 aug. 4, Iaşi 

1906 aug. 6 

1906 aug. 7, laşi 

1906 aug. 7, Iaşi 

1906 aug. 8, Iaşi 

1906 aug. 9, Iaşi 

1906 aug. 9, Tîrgovişte 
1906 aug. 11, Iaşi 

1906 aug. 13, Iaşi 

1906 aug. 17, laşi 

1906 aug. 17, Roznov 
1906 aug. 19, laşi 
(1906) aug. 19/sept. 1 
1906 aug. 19 

1906 aug. 21, Iaşi 

1906 aug. 26, Iaşi 

1906 sept. 7, Tazlău 
1906 sept. 8, Piatra 
(1906 sept. 10, Bacău) 
[1906 ?] sept. 11, Tazlăv 
1906 sept. 14, Tîrgovişte 


de la G. Tofan 

de la C. Stere 

de la C. Stere 

de la I. Al. Brătescu-Voinești 
de la I. Al. Brătescu-Voinești 
de la I. Al. Brătescu-Voineşti 

de la N. Lupu 

de la I. Al. Brătescu-Voineșt 
de la G. Tofan 

de la G. Tofan 

de la I. Botez 

de la I. Botez 

de la G. Tofan 

de la I. Al. Brătescu- Voinești 
de la 1. Botez 

de la I. Botez 

de la C. Botez 

de la I. Botez 

de la I. Botez 

de la I. Al. Brătescu-Voinești 
de la C. Botez 

de la I. I. Mironescu 

de la G. Tofan 

de la I. Botez 

de la I. Botez 

de la I. Al. Brătescu-Voinești 
de la I. Botez 

de la G. Kernbach 

de la I. Botez 

de la I. Botez 

de la I. Botez 

de la I. Botez 

de la I. Al. Brătescu-Voineşti 
de la I. Botez 

de la I. Botez 

de la I. Botez 

de la I. I. Mironescu 

de la I. Botez 

de la O. Botez 

de la G. Tofan 

de la I. Botez 

de la I. Botez 

de la I. I. Mironescu 

de la I. I. Mironescu 

de la Izabela Sadoveanu 

de la I. I. Mironescu 

de la I. Al. Brătescu-Voineşti 


399 

371 

37! 

53 

53 
54—56 

185 

56 

401 

400 

10 
10—11 

401—402 
56—57 

12 

14 


402 

16 
16—18 
58—59 
18 
160—161 
19 

19 

19 

20 
59—60 

20 

20 
20—21 

263—264 
21 

47 
403—404 
21—22 

22 

264 

264 

322—323 

264—266 
63-. 64 


1906 sept. 16, Bucureşti 
1906 sept. 28, Tîrgovişte 
1906 oct. 4, Tirgovişte 
1906 oct. 11 

1906 oct. 13, Huși 

1906 oct. 13 

1906 oct. 17, Kis-Kapus 
1906 oct. 17 

1906 oct. 17 

1906 oct. 21, Tîrgovişte 
1906 oct. 28, Tîrgovişte 
1906 noiembr. 17 


1906 noiembr. 26, Tîrgovişte 


1906 noiembr. 27 
[1906, noiembr.] 

1906 dec. 11 

1906 dec. 14 

1906 dec. 21 

1906 dec. 22 

1906 dec. 30, Tirgovişte 
(1907 ian. 9, laşi) 

1907 ian. 16, Tîrgovişte 
1907 ian. 23, Tîrgovişte 
1907 ian. 28 

1907 febr. 3, Tîrgovişte 
1907 febr. 17, Bucureşti 
(1907 mart. 18, Tîrgovişte) 
1907 apr. 3, Tîrgovişte 
(1907 apr. 4) 

1907 apr. 17, Tîrgovişte 
1907 apr. 19 

1907 apr. 28, Iaşi 

1907 mai 12, laşi 

1907 mai 15 

1907 mai 29 

1907 iun. 

1907 iul. 7, Roman 
1907 iul. 9, Iaşi 

1907 iul. 10, Iași 

1907 iul. 10 

1907 iul, 12, Iași 

(1907 iul. 14, Tîrgovişte) 
1907 iul. 16 

1907 iul. 18, Borca 
1907 iul. 18, Tîrgovişte 
1907 iul. 18, Iași 

1907 iul. 20 

1907 iul. 26, Tîrgovişte 


de 
de 
de 
de 
de 


de 
de 
de 
de 
de 
de 


la I. Botez 
la I. Al. Brătescu- Voineşti 


„ Al. Brătescu- Voineşti 
„ Al. Brătescu-Voinești 
Al. Brătescu- Voineşti 
la I. Al. Brătescu-Voineşti 
la N. Lupu 

la I. Al. Brătescu-Voineşti 
la Sp. Popescu 

la I. Al. Brătescu-Voineşti 
la I. Al. Brătescu-Voineşti 
la Izabela Sadoveanu 

la I. Al. Brătescu- Voinesti 
la N. Lupu 

la I. I. Mironescu 

la A. Steuerman 

la I. Cantacuzino 

la I. Al. Brărescu-Voineşti 
la G. Tofan 

la Izabela Sadoveanu 

la G. Kernbach 

la I. Botez 

la C. Stere 

la G. Kernbach 

la I. Al. Brătescu-Voinești 
la M. Carp 

la 1. Botez 

la I. Al. Rrătescu-Voineşti 
la G, Kernbach 

la G. Tofan 


la I. Al. Brătescu-Voineşti 
la G. Kernbach 
la N. Lupu 
la G. Tofan 
la C. Stere 
la N. Lupu 
la G. Tofan 
la I. Al. Brătescu-Voineşti 
la I. Al. Brštescu-Voineşti 
la G. Tofan 
la I. Al. Brătescu-Voineşti 
la G. Tofan 
la C. Marino-Moscu 
la G. Tofan 
la G. Tofan 
la C. Stere 
la N. Lupu 
I 
I 
I: 


de la I. Al. Brătescu- Voineşti 


22 

60 

6l 

162 

185—186 

404—405 

371 

187 

405- -406 

62 

62 

406 

63 

406 

189—191 

407 

408 

372 

187 

64 

65 

66 

67 

187—188 
67—68 

281—282 

68 
69—70 

325 
70—71 

188 

266 

384 

137 

71 

408---409 

325 

162—163 

23 

327 

163--164 

72 

138 

23 

73 

165—-166 

409 

73 


447 


448 


1907 aug. 1, Borca 

1907 aug. 1 

1907 aug. 2 

1907 aug. 3 

1907 aug. 12, Borca 
1907 aug. 15, Borca 
1907 aug. 15, Tirgovişte 
1907 aug. 15, P. Neamţ 
1907 aug. 17 

1907 aug. 20, Iaşi 

1907 sept. 3, Tîrgovişte 
1907 sept. 23, Veneţia 
1907 oct. 3, Tîrgovişte 
1907 oct. 25, Bucureşti 
1907 noiembrie 1, Bucureșu 
1907 noiembr. 2, Bucureşti 
1907 dec. 31, Tîrgovişte 
[1908 febr.) 

[1908] mart. 2/15, Buzău 
1908 mart. 19 

1908 mart. 20, București 
1908 apr. 18, Tîrgovişte 
(1908 mai 16) 

1908 mai 25 

1908 mai 29, Tirgovişte 
1908 iun. 2 

1908 iul. 6, Tîrgovişte 
1908 iul, 18, Iaşi 

1908 iul. 12/25 (Karlsbad) 
1908 aug. 10, Bacău 
(1908 aug. 15, Niirnberg) 
1908 aug. 17, Bacău 
1908 aug. 19, Iaşi 

(1908 aug. 27) 

1908 sept. 1 

(1908 sept. 5, Neamţu) 
1908 noiembr. 6 (Elveţia) 
(1908 ?] noiembr. 22/6 
1908 dec. 4, Iași 

1908 dec. 8, Berlin 

1908 dec. 19, Elveţia 
1909 ian. 1, Buzău 

1909 ian. 14, Bucureşti 
1909 ian. 3/21, Berlin 
[1909 ian.] 

1909 apr. 16 

1909 iun. 11, Berlin 
1909 iun. 18, Berlin 


la I. Botez 

la Izabela Sadoveanu 

la C. Stere 

la G. Kernbach 

la I. Botez 

la I. Botez 

la I. Al. Brătescu-Voinești 
la C. Stere 

la G. Kernbach 

la G. Kernbach 

la I. Al. Brătescu-Voineșu 
la N. Quinezu 

la I. Al. Brătescu-Voineşti 
la I. Botez 

la -I. Botez 

la I. Botez 

la I. Al. Brărescu-Voinești 
la C. Marino-Moscu 

la C. Marino-Moscu 

la G. Tofan 

la I. Al. Brătescu-Voinești 
la I. Al. Brătescu-Voineşti 
la Izabela Sadoveanu 

la G. Tofan 

la 1. Al. Brătescu-Voineşti 
la A. Steuerman 

la I. Al. Brătescu-Voinești 
la I. Botez 

la I. Al. Brătescu-Voineşti 
la Izabela Sadoveanu 

la I. A]. Brătescu-Voineşti 
la Izabela Sadoveanu 

la I. Botez 

la Izabela Sadoveanu 

la G. Kernbach 

la C. Botez 

la N. Quinezu 

la C. Marino-Moscu 

la A. Steuerman 

la C. Botez 

la N. Quinezu 

la C. Marino-Moscu 

la I. Botez 

la C. Botez 

la C. Marino-Moscu 

la Izabela Sadoveanu 

la I. Botez 

la I. Botez 


24 
325—326 
372—373 
167—168 

24 

24 

74 

373 

168—169 

169 
74—75 

177 

76 


77 
191—192 
192—193 
409—410 

78 

78—81 
326 
410 
82 
385 
82—83 
12 
84 
329 

84 
329—330 

26 
330—331 

170 

48 
177—178 
193—195 
385—386 

2 

178 
196.—-198 
26 


332-333 
27 
27 


1909 iul. 1 

1909 iul. 20 

1909 iul. 20 

1909 iul. 24, Londra 
1909 iul. 26 


1909 aug. 
1909 aug. 
1909 aug. 
1909 aug. 


1909 aug. 2 


1909 aug. 
1909 aug. 
1909 aug, 
1909 aug. 
1909 aug, 
1909 aug. 
1909 aug, 
1909 sept. 
1909 sept. 
1909 sept. 
1909 sept. 
1909 sept. 
1909 sept. 
1909 sept. 
1909 sept. 
1909 sept. 
1909 sept. 
1909 sept. 
1909 sept. 
1909 sept. 
1909 sept. 
1909 sept. 
1909 sept. 
1909 dec, 


1, Tîrgovişte 
2, Londra 
13, Sulina 
16, Londra 
22, laşi 

24, Iaşi 

25, Iaşi 

26, Bucureşti 
28, Iaşi 

29, Iași 

31, lași 

31, lași 

2, laşi 

3, București 
3, Bucureşti 
13, Sulina 
13, laşi 

14, laşi 

14, laşi 

14 

16, laşt 

17, laşi 

18, Birlad 
18, laşi 

20, Iaşi 

25, Tîrgovişte 
26, laşi 

26, laşi 

23 (laşi) 


1910 ian. 5 


(1910 ian. 


18) 


1910 ian. 21, Tirgovişte 


1910 ian. 
1910 febr. 


23, București 
11, Elveţia 


1910 mart, 5 

1910 mart. 12, Buzău 
(1910 mart. 20) 
(1910 mart, 28) 


(1910 apr. 


10) 


1910 apr. 28 
1910 mai 18, Geneva 


(1910 iun. 
1910 aug. 


7) 
20, Tîrgovişte 


G. Kernbach 
I. Al. Brătescu-Voinești 
G. Kernbach 
I. Botez 

O. Botez 

I. Al. Brătescu-Voineşti 
I. Botez 
Eugen Botez 
I. Botez 

M. Carp 

L Botez 

M. Carp 

I. Botez 

I. Botez 

M. Carp 

I. Botez 

I. Botez 

M. Carp 

I. Botez 

I. Botez 
Eugen Botez 


d la M. Carp 
de la I. Botez 


de 
de 
de 


la 
la 
la 
la 
la 
la 


> Ja 


la 
la 
la 
la 
la 
la 
la 
la 


> la 


la 
la 
la 
la 
la 
la 
la 
la 
la 


M. Carp 

I. Botez 

M. Carp 

M. Carp 

I. Botez 

M. Carp 

M. Carp 

I. Al. Brătescu-Voinești 
M. Carp 

I. I. Mironescu 

A. Conta-Kernbach 

A. Conta-Kernbach 
Izabela Sadoveanu 

I. Al. Brătescu-Voineşti 
M. Botez 

Izabela Sadoveanu 

A, Conta-Kernbach 

C. Marino-Moscu 
Izabela Sadoveanu 

C. Marino-Moscu 

C. Marino-Moscu 

G. Topîrceanu 

C. Stere 

Izabela Sadoveanu 

I. Al. Brătescu-Voineşti 


170 
84—85 
170 
28 
48 
85 
29—30 
7 
30—31 
138 
31—32 
140—141 
32 
32-33 
139—140 
33—34 
34 
141—142 
35—36 
34—35 
8 
143—144 
35 
144 
36 
145—146 
147 
36—37 
147—148 
148 
86 
149 
266—267 
172 
172 
334—335 
87 
45—46 
336—338 
173 
200 
338—339 
200—203 
203 
411 
373 
339—340 
88—839 


449 


450 


1910 sept. 6 
1910 noiembr. 6, București 
1910 noiembr. 13, Tîrgovişte 


‘1910 noiembr. 18, Tîrgovişte 


1910 noiembr. 21, Tîrgovişte 
1910 noiembr. 22, Tîrgovişte 
1910 noiembr. 23, Bucureşti 
1910 dec. 2 

1910 dec. 29, Bucureşti 
1910 dec. 20 

[1910] 

1911 ian. 23, Tîrgovişte 
1911 ian. 25, Tîrgovişte 
1911 ian. 31, Tîrgovişte 
1911 febr. 14, Tîrgovişte 
1911 mart. 6 

1911 mart. 7 

1911 apr. 2 

1911 mai 4, Arona 

1911 mai 17, Tîrgovişte 
1911 mai 18 

1911 mai 24 

1911 mai 26, Tîrgovişte 
(1911) mai 29, Londra 
1911 iun. 6 

(1911 aug. 5) 

1911 aug. 9, Nămăeşti 
(1911 aug. 12) 

1911 aug. 16 

1911 aug. 23, Tîrgovişte 
(1911 aug. 23) 

1911 aug. 25, Piatra 


(1911 aug. 29) 

1911 aug. 30, Elveţia 

[1911 aug.] 

1911 sept. 29 

(1911 noiembr. 3) 

1911 noiembr. 6, Bucureşti 
1911 noiembr. 8, Bucureşti 
1911 noiembr. 27, Tîrgovişte 
1911 noiembr. 27, Tîrgovişte 
1911 dec. 28, Tîrgovişte 
1912 ian. 23, Tîrgovişte 
1912 ian. 29, Tîrgovişte 
1912 ian. 31 

1912 febr. 7, Bucureşti 

1912 febr. 9, Tîrgovişte 


la G. Topîrceanu 

la I. Al. Brătescu-Voinești 
la I. Al. Brătescu-Voineşti 
la I. Al. Brătescu- Voineşti 
la I. Al. Brătescu-Voinești 
la I. Al. Brătescu-Voineşti 
la I. Al. Brătescu-Voineşti 
la G. Topîrceanu 

la G. Topîrceanu 

la G. Topîrceanu 

la C. Marino-Moscu 

la I. Al. Brătescu-Voineşti 
la I. Al. Brătescu-Voineşti 
la I. Al. Brătescu-Voineşti 
la I. Al. Brătescu-Voineşti 
la A. Conta-Kernbach 

la G. Topîrceanu 

la G. Topîrceanu 

la C. Stere 

la I. Al. Brătescu-Voineşti 
la I. Botez 

la G. Topîrceanu 


la I. Al. Brătescu-Voineşti 
la I. Botez 

la G. Topîrceanu 

la Izabela Sadoveanu 

la G. Topîrceanu 

la Izabela Sadoveanu 

la Iorgu Iordan 

la I. Al. Brătescu-Voineşti 
la C. Marino-Moscu 

la C. Stere către Ibrăileanu 
şi D. D. Pătrășcanu 

la C. Marino-Moscu 

la N. Quinezu 

la G. Topîrceanu 

la G. Topîrceanu 

la Izabela Sadoveanu 

la I. Botez 

la I. Botez 

la I. Al. Brătescu-Voineşti 
la I. Al. Brătescu-Voineşti 
la I. Al. Brătescu-Voineşști 
la I. Al. Brătescu-Voineşti 
la I. Al. Brătescu-Voineşti 
la Izabela Sadoveanu 

la I. Al. Brătescu-Voinești 


de la I. Al. Brătescu-Voineşti 


411 
93—95 
91 
92 
92 
89—90 
95—96 
411—412 
412—413 
412 
199 
96 
96—97 
97 
98 
173 
414 
415 
374 
98 
37 
415 
99 
37—38 
416 
340 
416 
341 
157 
100 
203—205 


374 
205—206 
179—181 
416—417 

417 
341—342 

38—39 
39 

100 

101 
101—102 
102—105 
105—107 
342—343 
107—108 

108 


1912 febr. 14, Tîrgovişte 
1912 febr. 22 (Tîrgovişte) 
1912 febr. 27, Tîrgovişte 
(1912) febr. 16/29 

1912 mart. 12 


(1912) mart. 3/16 = 


1912 mart. 11, Tîrgovişte 
1912 mart. 12 

1912 mart. 17 

1912 mart. 18, Tîrgovişte 
1912 mart. 20 

(1912 mart.) 

1912 apr. 17, Londra 
1912 apr. 19 (Tîrgovişte) 
1912 apr. 21, Londra 
“(1912 apr.) 

(1912 mai 1, Elveția) 
(1912 mai 10, Tîrgovişte) 
1912 mai 28 

(1912 iun. 1, Elveţia) 
(1912 iun. 7, Tîrgovişte) 
1912 iun. 27, Tîrgovişte 
1912 iul. 3 

1912 iul. 5, Tîrgovişte 
1912 iul. 17, Tîrgovişte 
1912 iul. 27, Tecuci 
1912 aug. 4, Tîrgovişte 
1912 aug. 11, Iaşi 


1912 aug. 15, Iaşi 

1912 aug. 23, Văratic 
1912 sept. 7, Tîrgovişte 
1912 oct. 9, Tîrgovişte 
(1912 noiembr. 10, Tîrgovişte) 
1913 febr. 3/15, Geneva 
1913 ian. 15, Tîrgovişte 
1913 ian. 19, Tîrgovişte 
1913 ian. 29, Sulina 
(1913 mart. 23, Geneva) 
1913 apr. 23, Tîrgovişte 
1913 apr. 24 

[1913 apr. mai] 

1913 mai 10, Tîrgovişte 
1913 mai 28, Tîrgovişte 
1913 iun. 24, Iaşi 

1913 iun. 28 

1913 aug. 10 

1913 oct. 


30 — Scrisori către G. Ibrăileanu — c. 1460 


de 
de 
de 
de 
de 
de 
de 


la 
la 
la 


la 
la 


I. Al. Brătescu-Voinești 
I. Al. Brătescu-Voinești 
I. Al. Brătescu-Voinești 
O. Botez 

C. Botez 

O. Botez 

I. Al. Brătescu-Voineşti 
A. Conta-Kernbach 

A. Conta-Kernbach 

I. Al. Brătescu-Voineşti 
A. Conta-Kernbach 

C. Marino-Moscu 

I. Botez 

I. Al. Brătescu-Voineşti 
I. Botez 

C. Matrino-Moscu 
Izabela Sadoveanu 

I. Al. Brătescu-Voineşti 
A. Conta-Kernbach 
Izabela Sadoveanu 

I. Al. Brătescu-Voineşti 
I. Al. Brătescu- Voineşti 
G. Topîrceanu 

I. Al. Brătescu-Voineşti 
I. Al. Brătescu-Voineşti 
Iorgu Iordan 

I. Al. Brătescu-Voineşti 


M. Sevastos, C. Soroceanu 


şi Tomida 


de 
de 
de 
de 
de 
de 
de 
de 
de 
de 
de 


la 
la 
la 
la 
la 
la 
la 
la 
la 
la 
la 
la 
la 


C. Stere 

C. Stere 

I. Al. Brătescu-Voineşti 
I. Al. Brătescu-Voinești 
I. Al. Brătescu-Voineşti 
Izabela Sadoveanu 

I. Al. Brătescu-Voinești 
I. Al. Brătescu-Voinești 
Eugen Botez 

Izabela Sadoveanu 

I. Al. Brătescu-Voineşti 
Izabela Sadoveanu 

I. Al. Brătescu-Voineşti 
I. Al. Brătescu-Voineşti 
I. Al. Brătescu-Voinești 
Anicuţa Cîrjă 

Otilia Cazimir 

G. Topirceanu 

G. Topîrceanu 


108—110 
110—111 
111 
48—49 
3—4 
49—50 
112 
173 
174 
112 
174—175 
206 
39—41 
113 
41—42 
207 
343—344 
113 
175 
345—347 
113—114 
114 
418 
115—116 
116—117 
157—158 
117—118 
424 
374—375 
375 
119 
120 
121 
350—351 
122—123 
123—124 
9 
352—353 
124—125 
353—354 
125 
125—132 
126 
155—156 
151—152 
418 
51 


451 


452 


1914 ian. 21 

1914 ian. 23, Berlin 
(1914 ian.) 

1914 febr. 21, Berlin 
(1914 mari. 1) 

(1914 mart. 11) 

(1914 după 11 mart.) 
1914 mart. 12 

1914 mart, 13 

(1914 mart. 16) 

(1914 mart. 19, Chillon) 
1914 aug. 12, P. Neamţ 
1914 sept. 16, Bucureşti 
1914 sept. 18, Craiova 
1914 oct. 15, Bucureşti 
(1915 mai 3) 

(1915 mai) 

1915 iun. 19, Iași 
(1915 aug. 29) 

1915 sept. 14, laşi 
(1915 oct. 10) 

1915 oct. 17, Bucureşti 
1915 dec. 2, București 
1916 ian. 11, București 
(1916 mai 13) 

1916 iul. 18, Iaşi 

1916 aug. 16, Turtucaia 
(1916 oct. 3) 

1916 oct. 14, Bucureşti 
(1916 oct. 26) 

1916 oct. 31 

1916 noiembr. i 


1916 noiembr. 


1916 dec. 

(1917 aug. 17) 

(1917 noiembr. 17) 
1918 apr. 1, București 
1918 mai 3 

1918 mai 5, Fălticeni 
1919 mai 4, (Bucureşti) 
1919 ma: 22 

1919 sept. 1, Huși 
1919 sept. 8, Iaşi 

1919 noiembr. 7, Geneva 
(1920 ian. 9) 

(1920 ian. 18) 


de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 


la I. Botez 

la I. I. Mironescu 
la C. Marino-Moscu 
la I. I. Mironescu 
la C. Marino-Moscu 
la C. Marino-Moscu 
la C. Marino-Moscu 
la I. Botez 

la A. Steuerman 

la C. Marino-Moscu 
la O. Botez 

la C. Stere 

la G. Topîrceanu 
la G. Topîrceanu 

la I. Botez 

la C. Marino-Moscu 
la C. Marino-Moscu 
la M. Carp 

la C. Marino-Moscu 
la Iorgu Iordan 

la C. Marino-Moscu 
la M. Sevastos 

la M. Carp 


la I. Al. Brătescu-Voinești 


la C. Marino-Moscu 
la C. Stere 

la G. Topîrceanu 

la A. Steuerman 

la M. Sevastos 

la C. Moscu 

la G. Topîrceanu 

la Alexandra Gavrilescu 


[Otilia Cazimir] 


de 


la Alexandra Gavrilescu 


[Otilia Cazimir] 


de 
de 
de 
de 
de 
de 
de 
de 
de 
de 
de 
de 
de 


la Margareta Gavrilescu 
la G. Topîrceanu 

la C. Marino-Moscu 

la G. Topîrceanu 

la G. Topîrceanu 

la V. Savel 

la I. Al. Brătescu-Voineşti 
la G. Savul 

la M. Ralea 

la M. Sevastos 

la C. Stere 

la C. Marino-Moscu 

la C. Marino-Moscu 


42 
267 
208 
267—268 
209 
209—210 
211 
42 
386 
211—212 
51 
376 
418—419 
419 
42—43 
212—213 
213 
150 
213—214 
158-—159 
214—218 
424 
150 
132—133 
219 
376 
419 
386 
425 
218 
419—420 


152—153 


153 
154 
420 
219 
420—421 
421—422 
359—360 
133 
362 
285 
425 
376—377 
219—220 
221 


(1920 ian. 23) 

1920 ian. 25, Paris 
1920 ian. 31 

(1920 ian.) 

1920 febr. 8, Bucureşti 
1920 febr. 20, Paris 
1920 mart. 2 

1920 mart. 2, Geneva 
1920 mart. 10, Buzău 
(1920 apr. 10, Florenţa) 
1920 apr. 12 

1920 apr. 14 

1920 apr. 26, Roma 
1920 apr. 27 

1920 mai 13, Tirgu-Ocna 
(1920) mai 23, Roma 
1920 iun. 21 

1920 iun. 

1920 iul. 6 

1920 iul. 14, Paris 
[1920 sept.] 

1920 oct. 3, Paris 
(1920) oct. 6, Viena 
1920 oct. 29, Paris 
1920 noiembr. 29 
1921 ian. 30 

1921 febr. 5 

(1921 mart. 21) 

1921 mart. 26, Paris 


[1921 mai ?] 

(1921) iul. 17 (Tg. Neam) 
(1921 (3) iul. 19) 

1921 iul. 28, Huşi 

1921 iul. 29 

1921 iul. 30, Iaşi 

1921 aug. 3 

1921 aug. 4, Huşi 

1921 aug. 5 

1921 aug. 5 


1921 aug. 6 

1921 aug. 8 

1921 aug. 8 

1921 aug. 11, Reni 
1921 aug. 11 

1921 aug. 11, Iaşi 
1921 aug. 13 


de la C. Marino-Moscu 
de la M. Ralea 

de la I. I. Mironescu 
de la C. Marino-Moscu 


de la I. Al. Brătescu-Voineşti 


de la M. Ralea 
de la I. I. Mironescu 
de la C. Stere 


de la C. Marino-Moscu 
de la G. Savul 

de la M. Ralea 

de la C. Marino-Moscu 
de la G. Savul 

de la C. Marino-Moscu 
de la I. I. Mironescu 


G. Savul 
de la C. Marino-Moscu 
C. Marino-Moscu 
de la C. Marino-Moscu 
de la M. Ralea 
de la M. Ralea 
de la M. Ralea 
de la G. Savul 
de la M. Ralea 
de la M. Ralea 
de la C. Marino-Moscu 
de la C. Marino-Moscu 
de la M. Ralea 
de la M. Ralea către 
D. D. Pătrăşcanu 
de la C. Marino-Moscu 
de la G. Savul 
de la M. Ralea 
de la M. Ralea 
de la M. Sevastos 
de la M. Sevastos 
de la M. Sevastos 
de la M. Ralea 
de la M. Sevastos 
de la M. Sevastos către 
D. D. Pătrăşcanu 
de la M. Sevastos 
de la C Marino-Moscu 


de la M. Sevastos 
de la M. Sevastos 
de la M. Sevastos 
de la M. Sevastos 
de la M. Sevastos 


222—223 
285—286 
268 
221 
133 
286—287 
269 
377—378 
223—225 
363 
287—288 
225—227 
364 
227—228 
269 
363 
228—229 
229 
229—230 
289—290 
291—292 
293 
366 
294 
294.295 
230—232 
232—233 
295.—296 


296 
233 -—234 
366 
296 
297 
426 
427 
427---428 
297 
428—429 


429 
430—431 
234—237 
431—432 
434—435 

432 

432 

432 


453 


454 


1921 aug. 17 

[1921 aug. ?] 

[1921 aug.] 

[1921 aug.] 

[1921 aug.] 

[1921 aug.] 

1921 sept. 16 

1921 sept. 23 

1921 oct. 27 

1921 oct. 27 

1921 oct. 29 

1921 oct. 30 

1921 noiembr. 5, Bonn 
1921 noiembr. 14 

1921 noiembr. 21 

1921 dec. 17, Bucureşti 
1921 dec. 27 

[1921 dec.] 

[1921 ? dec.] 

1922 febr. 6 

1922 febr. 13 

1922 febr. 19, Paris 
1922 febr. 26 

[1922 febr.] 

1922 apr. 12 

1922 iul. 31, Paris 
1922 sept. 30, Bucureşti 
1922 oct. 23, Berlin 
1922 dec. 7, Berlin 
1922 dec. 8 

1922 dec. 23, București 
1923 ian. 3 (Londra) 
1923 ian. 19, București 
1923 ian. 23 

1923 febr. 17, Bucureşti 
1923 apr. 3, Paris 
1923 mai 7, Berlin 
(1923 mai 18, Paris) 
1923 iul. 17, Binz 
1923 aug. 2 

1923 sept. 6, Bucureşti 
1923 sept. 26, Iași 
1924 febr. 19, Bucureşti 
(1924 aug. 8) 

(1924) oct. 18, Viena 
1925 aug. 2, Bucureşti 
1925 aug. 17, Bucureşti 
[1926] iul. 25, Pogorăni 


de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 
de 


la 


. Sevastos 

. Marino-Moscu 
. Marino-Moscu 
Marino-Moscu 
Marino-Moscu 
. Marino-Moscu 
„ Marino-Moscu 
. Topîrceanu 

„ Marino-Moscu 
C. Marino-Moscu 
C. Marino-Moscu 


Do0DO00OE 


la C. Marino-Moscu 


la 


la 
la 


Iorgu Iordan 
C. Marino-Moscu 
C. Marino-Moscu 


M. Ralea 

M. Ralea 

C. Marino-Moscu 
C. Marino-Moscu 
M. Ralea 
Mariana Conta-Kernbach 
M. Ralea 

M. Ralea 

M. Ralea 

C. Stere 

M. Ralea 

Al. A. Philippide 
M. Ralea 

V. Savel 

G. Savul 

V. Savel 

M. Ralea 

V. Savel 

M. Ralea 

AL. A. Philippide 
M. Ralea 

I. Botez 
Demostene Botez 
Fugen Botez 

M. Sevastos 

I. Al. Brătescu-Voineşti 
M. Ralea 

G. Savul 

M. Sevastos 

M. Sevastos 

M. Ralea 


433—434 
237—238 
238 
239 
239 
239—240 
240—241 
422 
241—245 
245—246 
246—247 
247—249 
159 
249—250 
250—252 
378 
299 
297—298 
298 
253 
253—255 
299—300 
175 
300—301 
301 
302 
379 
303 
274—275 
303—304 
361 
367 
361 
304—305 
361 
305—306 
275 


134 
308 
367—368 
435—436 
436 
309—310 


(1926 aug. 7), Huşi 
1926 aug. 12, Tazlău 
1926 aug. 27, Tekirghiol 
1926 sept. 26, Paris 
1926 oct. 11, Paris 
1927 febr. 25, Bucureşti 
1927 mai 31, Bucureşti 
1927 iun. 2 

1927 iul. 2, Tekirghiol 
1927 iul. 25, 'Tekirghiol 
1927 iul. 25, Tekirghioi 
(1927 aug. 28) 

(1927 sept. 10) 

[1927 sept.] 

{1927 sept.] 

1927 oct. 18 

1927 noiembr. 26 

(1928 ian. 7) 

1928 ian. 18 

1928 ian. 30, Bucureşti 
1928 febr. 14 

1928 febr. 27 (Bucureşti) 
1928 mart. 19, Bucureşti 
1928 apr. 2, București 
(1928 apr. 11) 

[1928 apr.] 

(1928 aug, 2) 

(1928 aug. 4) 

[1928 aug.] 

(1928 sept. 4) 

11928 sept.] 

(1928 oct. 3) 

(1929 ian. 2) 

1929 iul. 26 

1929 aug. 18, Iaşi 

1930 iul. 30, Biaritz 
1930 aug. 11 

1931 febr. 25, Ploieşti 
1932 apr. 13, București 
[1932 2] 


1933 aug. 24, Slănic Moldova 


1933 

(1934 apr. 4), lași 
(1934 apr. 15), Iași 
[Scrisoare nedatată ] 
| Scrisoare nedatară] 


| Carte poștală ilustrată nedatată] 


| Scrisoare nedarată ] 


la 
la 


la 
la 


M. Ralea 

I. I. Mironescu 

Lily Teodoreanu 

M. Ralea 

M. Ralea 

M. Sevastos 

M. Sevastos 

I. Teodoreanu 

Lily Teodoreanu 

I. Teodoreanu 

Lily "Teodoreanu 

M. Ralea 

M. Ralea 

I. Teodoreanu 

I. Teodoreanu 

C. Marino-Moscu 

C. Marino-Moscu 

M. Ralea 

C. Marino-Moscu 

I. Al. Brătescu-Voinești 
C. Marino-Moscu 

I. Al. Brătescu-Voineşti 
I. Al. Brătescu-Voineşti 
I. Al. Brătescu-Voineşti 
M. Ralea 

M. Ralea 

M. Ralea 

M. Ralea 

M. şi I. Ralea 


la M. şi I. Ralea 


la 
la 
la 
la 
la 
la 
la 


la 
la 


M. și I. Ralea 
M. Ralea 

M. Ralea 
Demostene Botez 
G. Topîrceanu 
Demostene Botez 
Lily Teodoreanu 
C. Stere 

C. Stere 

Al. O. Teodoreanu 
M. Sevastos 

M. Sevastos 

I. Botez 

I. Botez 

C. Botez 

I. Botez 

I. Botez 

I. Botez 


310—311 
269—271 
396- 
311—312? 
312—314 
436—437 
438. 
392 
397 
393 
398. 
313 
314 
393—394 
394—395 
256. 
257 
315- 
257—258 
134- 
258—261 
135: 
135. 
136. 
315- 
315-—316 
317 
316 
317 
318 
318 
318 
318 
5; 


398 

379 

- 379—380 
3RR- 390 
438 

439 

43 


4557 


“[ Scrisoare 
| Scrisoare 
| Scrisoare 
[ Scrisoare 
[Scrisoare 
| Scrisoare 
(Scrisoare 

[Scrisoare 
[Scrisoare 

"| Scrisoare 
[Scrisoare 
| Scrisoare 
| Scrisoare 
[Scrisoare 
[Scrisoare 
{Scrisoare 


[Scrisoare 
| Scrisoare 
{Scrisoare 
[Scrisoare 
| Scrisoare 
[ Scrisoare 
{Scrisoare 


nedatată] 
nedatată ] 
nedatată ] 
nedatată ] 
nedatată ] 
nedatată ] 
nedatată] 
nedatată ] 
nedatată ] 
nedatată ] 
nedatată ] 
nedatată] 
nedatată]], Geneva 
nedatată ] 
nedatată ], Roma 
nedatată ] 


nedatară] 
nedatată] 
nedatată ], Iași 
nedatată ], Iaşi 
nedatată ] 
nedatată ] 
nedazată ] 


de la I. Al. Brătescu-Voineşti 
de la I. Al. Brătescu-Voineşti 
de la Otilia Cazimir 
de la G. Kernbach 
de la I. I. Mironescu 
de la I. I. Mironescu 
de la C. Marino-Moscu 
de la G. Pascu 
de la Izabela Sadoveanu 
de la Izabela Sadoveanu 
de la Izabela Sadoveanu 
de la Izabela Sadoveanu 
de la Izabela Sadoveanu 
de la Izabela Sadoveanu 
de la G. Savul 
de la Izabela Sadoveanu 
către Quinezu 
de la V. Savel 
de la V. Savel 
de la C. Stere 
de la C. Stere 
de la C. Stere 
de la Rodion [A. Steuerman) 
de la I. Teodoreanu 


54 
77—78 

154 

171 

271 
271—272 
207—207 
284 
325—324 
326—327 
328 
331—332 
347—349 
354—355 
364—365 
355—356 
358 
358—359 
380 

380 
380—381 
387 

395 


HI 


INDICE DE TITLURI ALE LUCRĀRILOR CITATE 
ÎN VOLUM 


A 


Acasă şi în război: 7 

Ada Lazu: IX, 194, 196 (citat de trei ori), 197 (citat de două orij;. 
204 (citat de patru ori), 205 (citat de cinci ori), 253 

Adela : XII, 391 (citat de două ori), 438 (citat de două ori), 
439 (citat de trei ori) 

Adela sau voluptatea gîndirii : 438 

Agitaţia profesorilor secundari : 24 (citat de două ori) 

Agripina Mirza : 230 

Albert Thibaudet, Images de Grèce : 314 

Alexandru Lăpușneanu (operă muzicală) : 256 

Alimentaţia ţăranului. (Studiu igienico-social) : 182, 184, 186 

A Pombre de la croix: 237 (citat de două ori), 241 (citat de 
două ori), 246 

Altădată : 230 

Al. Xenopol, gînditor : 47, 49 

Amintire dureroasă : 108 

Amintiri : (vezi Amintirile Caterinei State) 

Amintiri entomologice : 93 

Amintirile Caterinei State : XI, 224, 225, 227, 228 (citat de patru: 
ori), 229, 234 (citat de trei ori), 235, 245, 250, 253, 254, 258, 
259, 260, 261, 427, 431 (citat de două ori) 

Amintirile lui Casian : 35 

Amon : 178 

Amour et chasteté (essais Sociologique) : 291 

Amurgul solitarului : 91 (citat de două ori) 

An Anfang : 4 

Anafilaxia : 424, 425 

Andrei baron de Șaguna : 33 

Angheluş : 140, 147 

Anikin : 371 

Anuarul ştiinţific al României : 148 

Ante-proiect de Constituţie : 379 

Anul literar şi artistic : 58 


457 


458 


„Apa morților : 146 

„Ape de primăvară“ de Turghenief : 89, 90, 413, 414 
Aperçus sur la situation économique et financière: 291 
Aripa morţii : 354 

„Arta naţională : 323 (citat de două ori) 

Artistul + 261 

Aspecte din civilizația engleză : 10 

Aspecte şi direcții literare : 429 

Atita lucru vrau şi eu : 99 

„Autobiografie : 427 (citat de două ori) 

„Automobilul județului : 99, 100 

Aventurile unui volum de poezii. Schițe : 332 

A. Xenopol, teoretician şi filozof al istoriei : 47, 49 


B 


Balada popii din Rudeni : 49 
„Balade vesele : 420 
Basm : 431 
„Berthelot şi activitatea lui ştiinţifică : 282 
-Bibliographie de la France : 306 (citat de două ori) 
„Bicentenarul lui Jean-Jacques Rousseau : 347 
Biche : 250 
„Bietul Tric : 99, 107, 108 
„Blana lui Isaia : VIII, 92, 93 (citat de trei ori), 95, 99, 107, 108 
Boule de suif : 148 
„Bufonul morţii — obsesie : 431 
Bustului men : 411, 413 (citat de două ori) 
C 
“Calea robilor : 49 
-Calea sufletului : 343 
Caracteristice etnice : 298, 306 
Ca miine : 86 
"Caracteristicile naţionale din limba și literatura poporului englez : 
38 
"Caragiale : 4 
Carmen : 371 
“Cartea băiatului meu : 383 
Carte de şcoală : 148 
Cartea domnului Tardieu : La paix : 428 
Caterina Cernaro : 226 
Costachi Conachi și tragedia lui Lentor : 15 
Călărețul : 178 
Călătorului îi şade bine cu drumul : 82, 98, 107, 108, 115 
Cărvunari proudbonişti : 297 
Cătră cetitori : X, 184 
Ce-a mai fost : 289 


Ceasuri grele : 229 

Ce datoresc „C. L" : 135 

Ce este cultura : 317 

Cei trei muşcbetari : 226 

Centenarul lui Amiel : 299 

Centenarul lui Renan : 306, 307 

Cenușa visărilor noastre : 49 

Ce vor socialiștii români : 45 

„Chemarea“ Institutului românesc al acțiunii naţionale : 310: 

Chestia Dunării : 430 

Chin : 309 

Chronos : 146 

Cind vin lăstunii : 230 

Cintarea pătimirii noastre : 384 

Cintec : 5, 146 

Cîntecul nimănui : 289 

Cîntecul vrăjitoarei : 33 

Citeva consideraţii asupra spiritului critic în cultura românească = 
279 

Citeva cuvinte despre o carte excelentă : 439 

Citeva observaţii asupra inteligenţei animalelor : 123 

Cilibi Moise pe scenă : 383 

Cinquecento : 91 

Cinstit negustoreşte : 99, 117 

Ciocoiul : 178 

Citind „Viespile“ lui Alphonse Karr : 89, 90 

Clerambault, histoire d'une conscience libre pendant la guerre : 287 

Clopotnița mănăstirii Putna : 431 

Coboară toamna : 91 

Cobzarul : 195, 198 

Codurile lui Hamangiu : 360 

Coincidenţe : 310, 425 

Colas Breugnon : 287 

Colea Girleanu : 230 

Colonelul Chabert : 358 

Con Alecu : 261 

Conferinţă : 58, 81, 95 

Contesa de Noailles ca prozatoare : 15 

Conu Alecu : 58, 59 

Contele de Monte Cristo : 226 

Contimporanii : 358 

Corespondenţa lui Flaubert : 313 

Corespondenţe literare, Emile Faguet : 15 

Consideraţiuni confortabile : 275 (citat de trei ori) 

Constituţia şi familia regală : 367 

Contravenţie : 58, 98, 107, 108, 118, 119 

Contribuţii la politica socială a timpului prezent 293 


460 


„Conu Leonida față cu reacţiunea“ (Note pe marginea cărţilor) + 


302 
Corbii : 178 
Cousine Bette : 398 


"Creaţie şi analiză : X 


Crima d-lui P. Zarifopol : 314 

Crinul : 289 

“Critica rațiunii pure : 102 

Critică psihologică şi critică estetică : 310 


“Criza democraţiei şi problema competinţei : 304, 306 


‘Criza economică actuală şi inflațiunea : 293, 428, 431 
Crima lui Moş Precu : 321 
Cronica agricolă. Măsuri împotriva secetei : 147 


“Cronica economică. Situaţia financiară a Franţei. Raportul experți- 


lor : 311 
Cronica externă. Alegerile în Rusia : 371 
“Cronica externă. Evenimentele din Grecia : 147 
"Cronică externă. Situaţie : 424 
Cronica externă. (Situaţia în Franța) : 161 
Cronică externă. (Vizitele regelui Eduard) : 169 


“Cronica internă. Țară de latifundii (Cu prilejul raportului d-lui 


Capitănescu) : 65 (citat de două ori) 

“Cronica literară : „La Medeleni“ : 310 

Cronica literară (Scriitori şi curente) : 384 

Cronica pedagogică : 24 

"Cronica politică. Cu prilejul unei noi cărţi asupra Dunării: 
428, 431 

‘Cronica ştiinţifică : 148 

Cronica științifică (Ultramicroscopul în biologie): 169 

Cronica teatrală. În marginea scenei. Marchizul de Priola: 289 

Cronica teatrală. Teatrul Davila : 147 

Cronica veselă : 414, 418 

Cronica veselă... Vara la ţară : 431 

Cronici italiene : 427 

Cuconu Manolachi Rezmeriţă : 227, 228 

Cum era pe vremuri la noi în Bucovina : 169 

Cuminţenie : 297 

Cum mi-am petrecut vacanța : 261 

Cum ne cunosc străinii. Metoda de observare cu ilustrări în text: 
162 

Cu prilejul discuţiilor asupra filozofiei lui Bergson: 41 

Cum să muncim cu spiritul, Higiena şi estetica muncii intelec- 
tuale : 92 

Cunoştințele noastre asupra orginii omului : 33 

Cu paloşul : 150, 246, 250 (citat de două ori) 

Cuptorul lui Sima : 218, 227, 228 (citat de două ori) 

Curtea cu juri : 309 

Cvartir : 422 


D 


Dada şi Gaga: 361 
Dalila : 412, 414 


Datele de sol şi climă ce trebuiesc cunoscute la noi spre folosul 


agriculturii : 68 


Datorie : 196 (citat de două ori), 198 (citat de două ori), 205, 207: 


Datorii uitate : 7, 138, 139 

Datorii vechi : 277, 384 

D. Brătescu-Voinești despre Haret : 123, 124 
De-ale d-lui lorga : 422 

De Crăciun : 230, 261 

Definiţia omului : 316, 317 

Definiţia revoluțiilor : 294, 295, 296 

Des Grieux : 414 

De la division du travail social : 291 


De la M. Kogălniceanu la d. Maiorescu. Spiritul critic în cultura: 


românească : 384 


Delicate lucruri vechi : 439 
Delicateţă pacifistă : 297 

De Max : 367 

Demagogie criminală : 90 
Democvatismul şi d. Aurel C. Popovici : 91 
Democraţie şi creaţie : 310, 311 

De mulţumire : 230 

Denise : 83, 84 

De recitat : 383 

Despărţire : 150 

Despre stil şi nu despre altele : 316 
Despre stilul perfect : 307 

De vorbă cu Brătescu-Voinești : 120 
De vorbă cu mine însumi : 146 


Die gr. or. Kirchenfrage der Bukowina und die Jungrutbenen : 408: 


(citat de două ori) 
Dicționar de citate şi locuţiuni străine : 427, 429 
Dicţionar francez după Aaron, Poienaru şi Hill: 170 
Dicţionarul Larousse : 219 


Dicţionarul limbii române : 282 


Din 
Din 
Din 
Din 
Din 
Din 
Din 
Din 
Din 


Ardeal : 279 

abilităţile „Vieţii literare“ : 161 

al doilea jurnal de bord. În Creta: 7, 8, 33 

al doilea jurnal de bord. Întilniri în Arbipeleag : 7, 139 
Bucovina. Ospătării pentru pelagroși : 400 

carnetul unui judecător : 62, 73 

carnetul unui jurat : 70, 98, 107, 108, 168, 169 

carnetul unui om de ieri. Căsătoria : 90 

carnetul unui solitar : 303, 379 (citat de două ori), 435 


461 


Dincolo, peste ocean (Dintr-un jurnal de bord): 309 

Dingley, ilustru scriitor : 237 

Din lumea celor care nu cuvintă : 414 

„Din ereziile ştiinţifice ale d-lui L. Cosmovici: 146 (citat de două 
ori) 

„Din pragul Apusului. Ginduri. Amintiri : 58, 81, 95, 108 

Din registrul ideilor gingaşe : 313 

Din sara aceea de Crăciun : 261 

„Din trecutul nostru : 198 

Disociaţii : 312, 314 

D-l Minulescu şi Academia : 319 

D. N. Iorga critic şi polemist : 30, 333 

Doctrinele fundamentale ale pedagogiei moderne : 314 

Doctrine şi vealitate : 90 

„Doi vecini ai mei : 50 

„Doliu : 49 

Domnul Radu : 230 

„Don Juan de Manara : 427 

D. Radu Rosetti despre d. Radu Z. Rosetti : 164 

Dr. Ion Radovici: 81 

Duduia Margareta : 198 (citat de două ori) 

Dunărea şi problemele ei ştiinţifice, economice și politice : 428 

„Dumnezeul ateului : 413 

După 27 de ani: X, XII 

.D. Zamfirescu-Bizanţ : 30, 86 


E 


„Ediţiile lui Eminescu : „Geniu pustiu“ : 302 

„Educaţia prin sine însuşi : 291 

Ele : 383 

Elemente de psihologie fiziologică : 293 

Emile Durkheim : 292 

Epidemia de febră tifoidă din laşi: 144 (citat de două ori) 

Epigrame : 61 

Episodul (vezi Musca) 

Errata : 314 

Estetica polemicii : 436 

Eterna trinitate : 146 

Etica : 293 

„Etudes et milieux littéraires : 314 

Eugenița : 33 

„Europa“ pentru un călător român din 1825 : 92 

Eva: 426 

Evaluarea estetică (Scrisoarea I: Cuvînt introductiv despre însem- 
nătatea evaluării estetice) : 294 

Evoluţia individualității și noţiunea de persoană în drept : 377 

Evoluţia politică în Bucovina : 21, 402 

Evoluţia spiritului critic. Eminescu şi socialiștii : 82 
Examenul : 311 

Expoziţia jubiliară : 162 


F 


Face-m-aş : 147 

Factorul rural : 230, 261 

Fantezia în fa de Chopin : 26i 

Farisen... : 132 

Faust : 94 (citat de trei ort} 

Făclii în noapte : 222, 229, 230 (citat de două ori, 231, 240, 264 
Fără grai: 199 

Femeia ploilor : 436 

Fenomenul românesc : 393 

Fericirea : 198 (citat de două ori) 

File rupte : 144 

Filozofia artei (vezi Philosophie de PArt) 
Figuri şi note istorico-literare : 47 
Firimituri : 100 

Floare ofilită : 383 

Floarea pămîntului : 232 

Foiletoane : 401 

Fragment dintr-o călăiorie : 101 
Fvrancillon : 83, 84 

Frig (vezi Balada popii din Rudeni) 
Frontul roşu : 383 

Frumuseţe : 261 

Furtună Veteranul : 327 (citat de două ori) 


G 


George Enescu : 173, 174 

George Kernbach : 147 

Georgescu, G. G. : 117, 118 

Geschichte des rumänischen Volkes von N. Iorga: 161, 281 
Gheorghe din Moldova : 86 

Gheorghe din Moldova. Amintiri : 86 

Gheorghe Panu : 413 

Gheorghiță al Angbelinei : 135, 136 

G. Ibrăileanu către G. Topîrceanu : VII 

G. Ibrăileanu. Cu prilejul ultimului său volum : 397 
G. Ibrăileanu şi colaboratorii „Vieţii Româneşti” : V 
G. Ibrăileanu şi „Viaţa Românească“ : V 

G. Ibrăileanu (viaţa și opera): V 

Gimnaziu în Cimpu-Lung : 405 

Girolamo Rovetto : 340 

Grafologia : 313 

Grădina mea. Fabulă : 164 
Greutățile criticii estetice : 316 
Grigorescu : 168, 132 

Guerre et paix: 413 

Gustave Flaubert : 86 


H 


Haia Sanis : 328 (citat de două ori) 

Haiducul : 339 

Hamlet : 10 

Harta etnografică a Transilvaniei : 148 

Heloise şi Abellard : 375 

Herman şi Dorothea : 375 

H. Heine şi Ed. Grenier : 383 

Histoire contemporaine : IX, 157 (citat de trei ori), 158 
Homer travestit. Parodie în patru scene : 15 

Hortensia Papadat-Bengescu şi „Viaţa Românească“ : V 
Hronicul măscăriciului Vălătuc : 134 

Humorul lui Hasdeu : 314 


i 


laşi: 7 

Iașii şi locuitorii lui, în 1840 : 101 

Icoane fugare : 50 

Ideea de revoluție : 303 

Idei dizolvante : 90 

„Ideile“ d-lui Duiliu Zamfirescu : 86 

Ideile filozofice ale matematicianului Poincaré: 101 

Ideile lui Nenea Mache (vezi Mache Dumbrăveanu) 

Ideile profesorului St. Leduc : 169 

Iliada : 122 (citat de două ori), 132 

Ilie Răcoare : 261 

Iluzia bogăției noastre : 300 

Impresii : 214 

Impresii literare : 320 

Infernul : 179, 383 

Inimă de tată : 75, 98, 197, 108 

În opresores : 289 

Inspecţie : 31 

Intelectualul în provincie : 90 

Intrarea în sat : 278 (citat de două ori) 

Ioan Al. Brătescu-Voineşti (Articolul al doilea) : 72 

loan Al. Brătescu-Voineşti. Scrisoare adresată iubitului nostru cola- 
borator cu ocazia sărbătoririi sale şi citită în şedinţa festivă 
de la 26 ianuarie 1928 : 132, 134, 135 

lon Groază : 261 

lon Rusu : 50 

Ion Slavici : 436 

lov: 49 

Ipobondrie : 297 

Istoria partidelor politice în România pînă la 1866 : 49 
Iubire : 144 

Iubirea lui Dionis . 423 

Izabela regina Spaniei: 226 


Î 


În amintirea lui Ion Radovici : 81 

În chestia agrară : 81 

Îndemn la drum : 431 

În diligență : 89 

În drum spre Branişte : 268 

În goana vieții : 144 

În grădină : 358 

În grădina eternă : 358 

În lumea dreptății: 6, 52 (citat de două ori), 53 (citat de patru 
ori), 54, 56 (citat de două ori), 60, 62 (citat de două ori), 
63, 72 (citat de două ori), 73, 77 (citat de trei ori), 98 (citat 
de dauă ori), 100, 106, 114, 115, 121, 132, 407 

În luptă : 19 

În Măstăcani : 278, 279 (citat de două ori) 

În munţii Bistriţei : 418 

În munţii Neamţului : 19, 33, 164, 434 (citat de două ori) 

În munții și văile Epirului : 282 

Înainte de ora pocherului : 436 

În preajma revoluţiei : VI, 380 

Însemnările lui Nicolai Manea: 44, 73 (citat de două ori), 75, 
164, 168 

Înserare : 422, 431 

În slujba păcii: XI 

În sunetul clopotelor : 229 

Între rețele : 358, 360 

În tren : 415 

Într-un colț de rai : 232, 253 

Într-un sat de contrabandiști : 358 

Întuneric şi lumină: 95, 98, 99 (citat de două ori), 107 (Citat de 
trei ori), 108 (citat de două ori), 113, 121 (citat de trei ori), 
132 

Întuneric şi lumină. Pvedoslovie : 96 (citat de două ori), 119 

Învățământul primar şi roadele lui: 405 

Înmoielile editoriale ale lui I. L. Caragiale : 428 

Înzăpădiți ! : 121 

J 


Jacques Vingtras : 349 

Jean Cristophe : 287 

Jubileul Convorbirilor literare : 371 

Jubileul lui Moș Gheorghe (vezi Moș Gheorghe la Expoziţie) 
]urămîntul lui Katz : 261 


K 
King Lear : 10 
L 


La bataille de lor : 310 

La belle Hélène : 80 

L'Académie Roumaine en 1912—1913. Discours et rapports offi- 
ciels : 132 

La capătul vieții : 212 (citat de trei ori) 

La cinematograf : 412, 414 

La démocratie devant la science : 286 

La démocratie et la politique etrangère : 291 

La fille d'Eleazar : 234 (citat de două ori) 

La fontaine de jouvance : 50 

La Grande ourse : 50 

La Grandiflora : 311 

La gura sobei : 50 

La Horda : 140 

La maison et le monde : 431, 433 

La Manea (vezi În Măstăcani) 

La Medeleni : 309, 392 (citat de două ori), 393, 396 

La medicine psichologique : 434 

La moarte : 91 

La Morbidezza : 143 

La morte de Cortinthe : 250 

La mănăstiri : 230 

Lan prochaine à Jerusalem : 237 

La o mască : 257 

La pîndă : 230, 260, 261, 262 

Larghetto în re de Mozart : 227, 228 

La rotiserie de la reine Pedauque: 177, 391 (citat de două ori) 

Le Royaume de Dieu : 237 

La spovedanie : 230, 261 

La străbunica : 227, 228 

La voix lactec : 20 

La vulturi 50 

Leagănul : 289 

Le crépuscule des philosophes : 435 

Leçons de sociologie sur évolution des valeurs : 286 

Le Devin de village : 345 

Legenda funigeilor : 169 

Legendă : 101 

Le grand écart : 311 

Leii de piatră : 415 

Lenore : 276 

Leon Drei: 431 

Le rêve et Paction : 125 

Le roman de Roza Berghem: 234 (citat de două ori) 

Le sang nouveau : 250 

Les cloportes : 291 (citat de două ori) 

Les contradictions du monde moderne : 310 

Les dieux ont soif : 50 

Les émotions d'un perdreau rouge : 95 

Les étoiles : 20 

Les Grains de la Grenade : 237 

Les juifs en Roumanie : 384 

Les penseurs de la Grèce : 101 

Les perdrix: 95 

Les précurseurs : 287 

Les rois en exil : 79 

Les Rougon-Macquart : 203 

Le socialisme à Pétranger: 140 (citat de două ori) 

Le socialisme français : 286 

Le succes comme categorie sociologique : 286 

Letopisețul tainic al părintelui Pintilie Canonul Comisului Dinu 
Matraca : 134 

Letopisețul Țării Moldovei : 107 

Lettres roumaines : 296 

Leul : 5 

L'idée de la révolution dans les doctrines socialistes. Thèse: 286 
(citat de trei ori), 306 

Zile des pingouins : 177 

I'Inconscient : 435 

"Intelligence des abeilles : 106 

Lirice : 383 

Lirismul comun : 394 

Literatura şi societatea : 424 

Locuinţele sătenilor : 186 (citat de două ori) 


Logica : 293 
Luceafărul : 108, 232 
Lui X.: 167 


Lumini şi umbre : 225, 228, 229 (citat de două ori), 230 


M 


M. V. (vezi Mariana Vidraşcu) 
Mache Dumbrăveanu : 78, 101 (citat de două ori), 102, 108, 119, 
125, 126 


31 — Scrisori către G. Ibrăileanu — c. 1460 467 


468 


Mai bine : 228, 231, 232 

Maica Epraxia : 227, 228 

Main Currents of the 19th Century Litterature: 16 

Mama: 91 

Mama Eji: 195 (citat de patru ori), 196 (citat de două ori), 198, 
205, 207 

Mama Leia : 207 

Manon : 414 

Manon Lescaut : 414 

Mantaua : VIII, 93 (citat de cinci ori), 95 (citat de două ori) 

Madame Bovary: 416 (citat de două ori), 417 (citat de două ori) 

Mariana Vidraşcu : 189, 191, 196, 199, 202 (citat de două ori), 
203 

„Marele prieten şi criza orientală : 27 

Marseilleza : 227, 228 

„Material didactic Montessori : 320 

Max și direcțiunea : 415 

Mărioara Ventura : 424, 425 

Mărunțișuri : 310 

„Memorial. Note de călătorie în Spania : 314 

Memorial. Note de drum în Spania : 317 

Mes heures perdues : 57 

Metamorjfoză : 99, 107, 108 

Metoda Montesori : 320 

Microbul : 95 

Miez de noapte : 49 

Minunea de la Bogoslov : 230, 261 

Minunile sfintului Sisoe : 420 

Mirajul apelor : 431 

Mirajele sufletului : 196 

Miron Grindea : 358, 361 

Mirto : 230 

„Mistica roză : 300 

„Moarte grabnică : 135 

Moartea lui Castor : 65 

Moldova romantică ; 433, 434 

Morala lui Guy de Maupassant : 329 

Mortalitatea copiilor la săteni : 137 

Morţii noştri : 176 

Moş Gh. (vezi Moș Gheorghe la Expoziţie) 

Moș Gheorghe (vezi Moș Gheorgbe la Expoziţie) 

Moş Gheorghe la Expoziţie. Din psihologia celor mulți: 281 (citat 
de trei ori), 282 (citat de patru ori) 

Moş Niţă Hirleţ : 50, 70, 102, 107, 108 

Moștenire : 91 (citat de două ori) 

Moștenirea : 200, 227, 228 

Muzicantul orb : 199 

Musca : 412 (citat de șase ori), 413 


N 


Na Duna: 25 | 

Nataliţa : 192, 193, 196, 205, 206. (citat de două ori), 212 

Naţionalism sau democrație : 88, 89 

Năzuinți : 261 

Năzuinţi. Povestiri : 170 

Neamul românesc (Formarea lui şi influențele străine). Sinteză 
etnologică : 311 

Neamul Udreştilor : 62 

Neculai Grigorescu : 169 

Neculai Moţatu : 222 (citat de două ori), 230 

Nenea Guţă : 107, 108 

Neguri : 49 

Neoiobăgia : 91- 

Neoiobăgia d-lui Gherea. 1. Cum și cu cine discută d-l Gherea. 
II. Cuvinte uitate : 92, 373 

Niculăiţă Minciună : 96, 99 (citat de două ori), 107, 108 


Nicușor : 65 (citat de două ori), 67 (citat de două ori), 98, 107, 


108 
Nimicul : 413 (citat de trei ori) 
Noapte de august : 413 (citat de două ori) 
Noapte de iarnă : 413 (citat de două ori) 
Noapte de mai: 411 
Noi Românii : 50 
Nopțile : 411, 414 
Notă la comemorarea lui Renan : 306, 435 
Note pe marginea cărţilor : „O noapte furtunoasă“ : 302 
Note și schițe din Dobrogea : 164 
Nume de localități provenite de la nume de popoare: 434 
Numele lunilor în româneşte : 425 
Numquam ridendi : 168 
Nuvele şi schițe : 61 (citat de două ori) 


O 


O Adelă a timpurilor noastre. O carte rară : 439 

Oameni cumsecade : 50, 343 

Oameni şi locuri : 202, 203 

O carte rară „Adela“ : 438 

Oglindiri : 229 

O istorie a economiei românești pentru străini: 291, 293, 294 
O istorie a partidelor politice în România : 49 

O judecată engleză asupra Tratatului de la Versailles: 291, 292 
Om cu greutate : 99 

Om nou (vezi În Măstăcani) 

O noapte ; 152 

Opera literară a d-lui Vlahuță: 119, 120, 210, 211 

Opera lui Ilarie Chendi : 358 

O razzie : 358 

Orbul : 422, 431, 432 

O restauraţie filozofică în Franţa : 312 

Organizarea mondială a comerțului petrolului ? : 145 
Originea românilor : 284 

O toamnă la Paris : 383 

O viaţă prigonită : 271 

O viaţă sfărimată : 101 


P 


Pan : 292 (citat de două ori) 

Pandurul : 339 

Panorama de la littérature anglaise contemporaine : 314 
Partidele noastre politice. (Opiniuni ale unui diletant): 360 
Paşaportul : 261 

Patima : 92, 98, 107, 108 

Patima roșie : 421, 422 

Patru zile în Ardeal. Impresii fugitive: 167, 369 

Paul şi Virginia : 375 

Păcatele fratelui Daniil : 206, 207 (citat de două ori), 208 
Păducelul : 12 

Pedagogia istoriei : 289 

Pe drumurile Eludei : 15 

Peisagiile şi arta la pictorii primitivi din Toscana: 147 
Pe lingă vatră : 170 

Pe malul Siretului : 229 

Pe mare : 147 

Pe marginea cărţilor : 47, 121 (citat de două ori) 

Pe marginea unei note la comemorarea lui Renan: 306—307 
Pentru biserică : 230, 261 

Pentru d. Iorga: 422 (citat de două ori) 

Pentru „Flacăra“ : 110, 111 

Pentru neatîrnare : 383 

Per la Firenze di Dante : 430 

Personalitatea şi activitatea literară a lui Dimitrie Cantemir 309 
Père : 250 

Pessimisme. Féminisme. Moralisme : 328 

Philosophie de bArt : 140 (citat de trei ori) 

Piatra teiului : 101 

Pictorul N. Grigorescu, viața şi opera lui: 123 

Pirin-Plamina : XI 

Poezii : 148 

Poil de Carotte : 289 

Politică : 121 

Politică şi literatura d-lui S. Mehedinți : 26 

Pomii fructiferi : 426 

Popa Man : 140 

Poporanismul în literatură : 86 

Post-scriptum. Ceea ce nu putem admite: 112 (citat de două ori) 

Postume : 147 

Poveste : 164 

Povestea unui clavir : 213, 214 

Précis de droit administratif et de droit public : 291 

Predoslovenie (vezi Întuneric şi lumină. Predoslovie) 

Presa noastră şi problemele ei : 164, 169 

Pribeag : 358 

Prietenii mei scriitorii: FX 

Prima durere : 326 

Printre gene : 198 (citat de două ori) 

Printre stropi : 221 

Prinţesa Bibiţa : 435 

Privighetoarea : 91, 98, 107, 108 

Privind viaţa : 302 (citat de două ori) 

Probleme literare : 62, 63 

Prozatorii noştri : 221 

Psaltirea voroneţeană (Slavisch-rumănisch Psalterbruchstiick, 1913): 
185 

Psihologia politicii neutrale române, evoluția opiniei publice şi 
eventualitățile intrării în acțiune. Cronica externă. Faza ultimă 
a războiului: 425 

Psihologia popoarelor : 293 

Publicul şi arta lui Caragiale : 302 

Puboierii : 49 

Puiul : 62, 65, 76, 94 

Pulbere... : 173 

Pungaşul : 261 

Purim : 230 

Pur-sîngele căpitanului : 314, 388, 391 

Puştiul : 277, 331, 384 

Puterea vegală (Răspuns d-lui D. A. Sturdza) : 281 

Puțin : 49 

Raite prin țară: 310 (citat de două ori) 
Raporturile ruso-germane față de sud-estul european : 431 
Rădăcini : 230, 261 

Rătăcind prin Deltă : 309 

Rătăcire : 78, 133 

Rătăcirea din Stoborăni : 33 

Răspuns d-lui Zarifopol : 302 

Războiul de 7 ani : 28 

Războiul din Balcani şi atitudinea României: 375 
„Războiul european în contra alcoolului : 167 
Războiul peloponeziac : 144 

Regele Lear : 249, 250 

Règles de la méthode sociologique : 291 

Regretabil : 31 

Reflecţii : 431 

Relativitatea lui Einstein. Eterul şi relativitatea : 298 

Relaţiuni anglo-germane : 27 

Religiozitatea şi individualismul poporului englez: 38 

Renegaţii : 98 

Republica aristocraticească : 422 

Reţetă pentru un discurs parlamentar : 99 

Reveica : 230 

Revizorul : 94 

Revoluţia ce trebuie să o facem : 25 

Rezultatele obținute în spitalul de tuberculoşi : 164 

Riviera (vezi Riviera Austriei) 

Riviera Austriei : 145 (citat de două ori), 146, 147 

Rindunel, Poezii : 322 

Rișchitorul : 230 

Robia și socialismul : 45 

Rolul medicinei faţă cu boalele cari izvorăsc din starea economică 
a războiului : 186 

Romain Rolland : 354 

Romania : 166 

Romanul d-lui G. Ibrăileanu : 438 

Romanul d-lui G. Ibrăileanu, Adela : 438 

Români, aromâni, rumeri şi părerile d-lui N. Iorga despre ei: 281 

Românii din Bucovina : 400 

Românii din Bucovina. Privire scurtă asupra dezvoltării lor pe 
terenul cultural şi economic de la încorporarea Bucovinei la 
monarhia austro-ungară 1775—1906: 401 (citat de două ori), 
402 (citat de două ori) 

Români în statul ungar : 163 

Roșu, galben și albastru : 309 

Rozmarin: 208 (citat de două ori), 209, 210 (citat de două ori), 
211, 227, 229, 230 

Rusia și Europa : 300 (citat de două ori) 


S 
Salonul de toamnă. Expoziția pictorilor americani la Paris: 289 
Sandu Hurmuzel : 263, 266 
Sară: 5 
„Sărmanul Dionis“ : 30 
Sărăcie : 383 
Scamatorul : 412, 414 
Scandalul : 49 
Scenete și fantezii : 50 
Schiţă : 13, 161 


Schițe din Dobrogea : 163 (citat de două ori) 

Schițe nouă : 91 

Schițe şi amintiri : 269 

Schițe şi nuvele : 230 

Scriitori români şi străini : 438 

Scrisoare (vezi I. Al. Brătescu-Voineşti. Scrisoare...) 

Scrisoare : 162 

„Scrisoare către D. D. Pătrășcanu : 100 

Scrisoare din mănăstire. Rişchitorul : 261 

Scrisori: 105, 108 (citat de două ori), 110 (citat de trei ori), 111, 
112, 113 (citat de două ori), 114 (citat de două ori), 116 (citat 
de două ori), 117, 125 (citat de trei ori), 126, 132 

Scrisori către G. Ibrăileanu: V (citat de două ori), XII, 359 

Scrisori de Gr. Alexandrescu : 13 

Scrisori din Ardeal : 147 

Scrisori din Ardeal: Afacerea Vaida şi comisia de imunitate. 
Alianța cu socialiștii : 164 

Scrisori din Ardeal. Biruinţele de la Beiuş. Înțelegerea cu socialiștii. 
Școalele confesionale române. Serbări culturale : 163 

Scrisori din Ardeal. O aniversare şi Vilâgos. Manopere „patriotice“. 
Spre Sicilia şi Supplex libellus. Din inimă: 164 , 

Scrisori din Ardeal. Organizarea partidului naţional. Conferinţă 
națională. Serbările de la Băseşti. Alegerea de la Beiuș. Asocia- 
țiunea la Bistriţa : 169 

Scrisori din Berlin : 301 

Scrisori din Bucovina : 147 

Scrisori din Germania : 303 (citat de trei ori) 

Scrisori din mănăstire. Cînd vin lăstunii : 261 

Scrisori din mănăstire : De mulțumire : 261 

Scrisori din mănăstire. La mănăstire : 262 

Scrisori din mănăstiri. Reveica : 262 

Scrisori din Paris: XI, 286 (citat de trei ori), 289, 290, 291 (citat 
de trei ori), 292, 293 (citat de două ori), 295 (citat de două 

431, 432, 433, 434 

Teodoreanu, Lily: XII, 153, 154, 392 (citat de două ori), 393 
(citat de două ori), 394, 395 (citat de patru ori), 398 

Villiers de PIsle Adam (Auguste comte de) : 289 

Vinterhalder : 256 

Vissarion, I. C. : 254 

